
UVODNA NAPOMENA AUTORA: 


Prvi, koji su pročitali rukopis, pitali su me: “Da li 
je prikaz istinit i vjeran 2" Odgovorio sam im: “Slika 
je istinita i vjerna, a u okviru imade i fantazije". 


Nadbiskup DR. ALOJZIJE STEPINAC. 


L 
RIMSKA VIZIJA 


Nešto više od mjesec dana iza sudjenja zagrebačkom nad- 
biskupu, monsignoru Alojziju Stepincu, upravo 15. studenoga, 
1946., imala je jedna pobožna djevojka u Rimu, nešto prije pola 
noći, ovu viziju: “U izvjesnom času vidjela sam mnoštvo naroda, 
svake dobi ,muževe i žene, svećenike, redovnike i redovnice, ka- 
ko su žarko molili i pjevali pjesme Gospodu i Djevici. Njihova su 
lica bila vedra, ali ipak zasjenjena nekim izrazom velike patnje. 
A Gospa mi reče: “Vidiš li ove mučenike? Višnji je zaustavio ve- 
lik sud nad čovječanstvom radi njihove strpljivosti u patnjama i 
smrti. 

I dok sam to gledala i slušala, zamijetila sam u cnome mno- 
štvu naroda jednog biskupa, pognuta od izmorenosti. Nijesam 
mu vidjela obraza, ali u jednom je času uspravio glavu, a njegov 
je pogled bio još vedriji od pogleda drugih. I dok je kružio po- 
gledom, opazila sam, kako su mu se suze spustile s očiju, nakon 
česa je i opet poniknuo glavom moleći s krunicom u ruci. A Go- 
spa mi je za nj rekla: “Ovo je moj predragi sin! ... Opaki će 
osjetiti, koliko Majka ljubi svoju djecu. 

čim sam mogla zaviriti u biskupovo lice, prepoznala sam 
ga, a da ga nijesam nigda vidjela: bio je zagrebački nadbiskup, 
za koga sam na dan njegova sudjenja mnogo trpjela. 

Značajna vizija, koja živo sjeća na neke stvarnosti. Pri- 
činja nam se, kad je čitamo, kao da je slikar prošao nekoliko 
puta kistom po platnu, bacio na njega nekoliko izvazitijih, ži- 
vih boja i tako izveo nekoliko pojedinosti, koje su konačno stvo- 
rile cjelinu, možda obilnu sadržajem. | 

Zagrebačka katedrala! 

Koliko je puta bila zadnjih godina dupkom puna svijeta, 
koji je u danima grozota napeto slušao odvažnu riječ svoga nad- 
biskupa! Njegovo se lice redovito odražavalo dubokim bolom 
radi narodnih patnja i umornošću od težine biskupskog tereta, 
da katkad iznenada zasjaji divnom  vedrinom nade u Boga i u 
pomoć Marije. 

Katedrala! 

Koliko puta su njezini starodavni zidovi i njezini gotski stu- 
povi podrhtavali od gromkoga pjevanja u čast ili Gospodu ili 
Djevici, a oči tisuća su ga pratile za odlaženja iz crkve iza svr- 
šena bogosluženja! Koljena su se prigibala na blagoslov njego- 
ve lagane ruke ,a usta su bila sretna, ako su se mogla pobožno 
spustiti na njegov prsten ili bar na rub njegova plašta. 

Katedralo! ' 

Kako si bila divna za tmurnih dana njegova sudbena pro- 
cesa, dok si sva žamorila žarkom molitvom neprekinutih nizova 
“Zdravih Marija", a prsti su tisuću spuštenih ruku  prebirali 
zrnca krunice za njega! Ma da ga nije bilo u sredini dragih 
vjernika, nikada nijesu bili toliko jedno s njime kao sada, kad je 
svaki od njih, pored svojih vlastitih križeva, krvario i pod njego- 
vim križem i kad je on, pored svih njihovih križeva, u srce stavio 
konačno i svoj težak križ. Katedralo! 

Kako si bila uzvišena na dan njegova sudjenja! Sva si bila 
iskićena tisućama prignutih koljena, tisućama sklopljenih ruku, 
tisućama suznih očiju i tisućama žalosnih srdaca, a povrh toga 
si sva sjala od jednog velikog misterija. U tebi kao da su se u 
onaj dan sročile sve patnje čitavog jednog naroda i sveukupni 
jadi njegove mučeničke povijesti. Kao da su se našli zbijeni u 
onoj velikoj crvenoj ruži, što ju je jutros jedna nježna dječja 
ruka stavila na oltar pred svetohranište. Ruža je tog cijelog dana 
sva gorjela od vatre i disala raskošju mirisa, da je veliko Srce 
u Hostiji bilo duboko ganuto, pa su blage oči pomilovale toga 
dana diljem svijeta svu silu grješnika. 

Katedrala! 

Došao je Božić! Ona je bila i opet dupkom puna. U jednom 
je času sve u napetosti, kao da čeka, kad će se on, kao redovito 
uvijek na taj blagan, pojaviti na propovjedaonici. No njega nije 
bilo... Crkvom se na jednom prolomio glasan plači . . . Neko- 
liko časaka iza toga, tmurna ponutrica katedrale plane jakim 
svjetlom — sunce se na nekoliko časaka otelo oblacima i bacilo 
pregršt svojih zlatnih zraka kroz slikane prozore iza velikog 
oltara, a slika Majke Božje u nebo Uznesene zasja svojim čarob- 
nim, živim bojama i u jedan čas namami na sebe sve oči. Suza 
je nestalo, oči su se razvedrile blaženom nadom, jer je pogled 
Gospe govorio: On je drag i meni kao i vama! 

Katedralo! 

Znademo, da odonda željno čekaš veliki Dan, u koji ćeš sva 
sjajna i sretna vidjeti, koliko Majka ljubi svoju djecu! 

KL 
ZIPKA 


Vrata su zagrebačkoga nadbiskupskoga kolegija bila danas 
neprestano širom otvorena, jer su iz njega djaci bez prekida is- 
padali na ulicu i brzali prema kolodvoru. Bila su dva dana do 
Božića 1913. godine. 

Alojzije Stepinac, djak pete gimnazije, našao se u tren oka, 
kao da su ga krila donijela, pred kolodvorskom blagajnom i do- 
skora u vlaku prema Karlovcu. Srce mu je bilo puno slatkih 
osjećaja; ta ide doma, u svoj dragi Krašić, gdje je već sve miri- 
salo čarima divnih božićnih blagdana. 

Smjestio se u vlaku i promatrao svijet, koji je neprestano 
dolazio. Na licima se zamjećivao odraz onog božićnog raspolo- 
ženja, koje su nosili u srcima. Svi su mu se pričinjali nekako 
neobično bliski. Kao da su njegovi. Ovakvi i slični su osjećaji 
nabujali u njegovu srcu. u. 

Iz misli i toplih osjećaja trgla ga je iznenada jedna nemila 
zgodica. Jedna starica seljakinja, s ovećom košarom u ruci, 
zapne u haljinu neke gospodjice, što se žurila, da je preteče. 
Gospodjica se uzruja i izdere na staricu: “Oh, taj prostački se- 
ljački svijet!" Alojzije je bio tim ispadom bačen iz svoga bla- 
ženog mira i nije mogao odoljeti, a da ne kaže: “Gospodjice, 
hrane nas seljački žuljevi i njihov znoj, pa biste ih trebali i više 
poštivati". Gospodjica, nešto postidjena, brzo se izgubila me- 
dju svijetom, a starica se smjestila na još jedno prazno mjesto 
na klupu. Sirota je oborila oči kao kakav krivac. A kad ih je 
opet podigla, plaho ih je bacila na mladića, koji ju je uzeo u za- 
štitu. Alojzije je u njima zamijetio neku smetenost, bit će si- 
gurno radi neugodnosti, u kojoj se malo prije našla, a osjetio je u 
njima istodobno i toplinu zahvalnosti. Zadivio se, kako je dis- 
kretno bio bačen taj pogled i kako je fino zablistao izražajem tih 
dviju lijepih osjećaja. ' 

Starica, sudeći po nošnji, bila je negdje iz jaskanskoga PFi- 
gorja. Morala je jutros vrlo rano ustati, da stigne na vlak. Po- 
kupila je valjda od kuće nešto domaće sirotinje, namučiia se du- 
gim putovanjem do vlaka i stajanjem u natrpanom vlaku, pa sta- 

janjem na tržnici u Zagrebu, dok nije svoju sirotinju nekako 
unovčila. Nakupovala je zatim, koliko joj je stiglo novaca, bo- 
žićnih darova za svoju čeljad, i sada se vraća. Jedva je doče- 
kala, da sjedne. Draga joj je pomisao, da će razveseliti božićnim 
darovima svoje, a osobito unučad, pa zaboravlja na sve muke 
današnjega dana. Smirila se i od smetnje radi košare, pa po- 
činje da vedro promatra svijet oko sebe, dok se konačno nije 
posve izgubila u dragim mislima na svoje kod kuće. 

Tako si je Alojzije predočio staricu i njezin udes Ove su 
ga misli ponijele i dalje. Redale su mu se maštom slika za sli- 
kom, različite zgode seljačkoga života. Poseban je taj život. 
Tako bujan, tako zanimiv; gdjekada težak, pa i vrlo težak, a ipak 
u glavnom tako lijep. 

U snatrenju nije ni zamijetio, da je vlak bio krenuo; već su 
prešli i Savu i ušli u seoske ravnice, pokrivene snijegom.  Pro- 
lazili su sada čistinama, a sada su opet nadolazila s jedne pa s 
druge strane veća i manja sela. Sva su izdaleka izgledala kao 
izumrla; tek su dimovi iz dimnjaka svjedočili o životu ispod kro- 
vova njihovih kuća i kućica. 

Starica je izišla na jednoj maloj stanici. Još je jedan topli 
pogled spustila na mladića. Negdje do pred mrak će stići u 
svoje seoce, što se stislo ispod brda, gdje je već željno čeka nje- 
zin dragi, topli dom. čak 

Iza nekoliko je stanica došla i Lazina, gdje je Alojzije sišao. 
Od Zagreba nije više ništa imao u sebi: sav je već bio u zagrljaju 
miloga doma. 

Na stanici ga je dočekao otac. Prvo ugodno iznenadjenje. 
Dosad je to uvijek bio netko drugi od njegovih. Pozdravio ga je 
toplo i srdačno i s izražajem duboka poštovanja. Otac mu je 
još uvijek bio najveći ugled. 

Ma da je Lazina bila malena stanica, ipak je katkada bila 
vrlo živa radi mnogih sela u pozadini, za koja je ona bila najbliži . 
put u svijet. A sada su pred Božić saonice ispunile sav njezin 
slobodni prostor. Došle su da odvezu svoje željno dočekane iz 
grada u razbacana sela cijele okolice sve tamo u žumberačke 
planine. Glasovi zvončića i praporaca po konjskim vratovima 
miješali su se sa sve glasnijim žamorom razgovora i s povicima 
pozdravljanja. Veselo se raspoloženje razlilo zrakom i licima. 

Otac, čovjek zdrava i lijepa izgleda, u pedesetim godinama 
života ,pozdravljao se pred odlazak s kumovima i znancima če- 
stitajući si uzajamno biranim riječima božićne blagdane. Sve 

ga je na daleko i široko poznavalo i poštivalo, jer je bio jedan od 
najpametnijih i najuglednijih seljaka cijeloga kraja. 

Dotle se Alojzije već našao kod svojih miljenika konja, dra- 
gajući ih i razgovarajući s njima. Oni su hvatali po zemlji još 
zadnje sijeno i veselo pogledavali svoga mladog prijatelja. Neki 
seljak iz Pribića, promatrajući djaka uz konja, primjetio je Sje- 
Gajući u saone do svoje žene: “Joškov sin je još uvijek naš!" 

' Doskora je stigao i otac i pohvalio konje: “Bili su vrijedni. 
Cijele jeseni, sve do pred nekoliko dana, bili neprestano u po- 
slu*. 

Počeo je padati sitan snijeg. \ 

Za nekoliko su časaka krenuli na put. Vožnja saonicama 
Fo dobroj cesti je naročito ugodna, pa je ono desetak kilometa- 
ra puta do kuće bilo za Alojzija osobiti užitak, a pogotovo uz 
cca i njegov razgovor. 

“Oče, nijesi se trebao sam truditi", započne razgovor Aloj- 
zije. 

“Lojzek, to je iz poštovanja prema tebi. Zakoračio si u 
više razrede, pa si na putu da postaneš gospodin, a gospodska 
su zvanja, većinom zvanja ugleda. A svi smo na tom interesi- 
rani, da se ugled poštuje. A time ćeš biti i ti potaknut, da po- 
štuješ ono, što Bog i dobri ljudi u tebi spremaju za budućnost. 
Alojzije je osjetio na licu lagan dodir rumenila, spustio glavu i za 
časak se zamislio. : 

Konji su ponosno kasali, saonice tiho klizale cestom, a zvon- 
čići kao po taktu zvonili. 

Otac je doskora Alojzija trgnuo iz misli pitanjima o ravna- 
telju kolegija, o profesorima u školi, o naucima i a novostima 
u gradu. Iza toga je razgovor pošao u domaće selo. Preletio 
je selom od župskoga dvora, pa se preko škole i općine zaustavio 
na časak u pojedinim kućama, dok nije konačno stao kod doma- 
ćeg gospodarstva. Sve su prošli, i livade i oranice i vinograd, pa 
štalu i kokošinjac, štagalj i hambare, tavan i pivnicu. Alojzije 
je pitao sad ovo sad ono, a otac je odgovarao. Teško bi bilo po- 
goditi, da li je više uživao otac pripovjedajući o stvarima, koje su 
mu zaokupljale svu pamet i čitavo srce, ili sin slušajući inače 
obične stvari, ali njemu još uvijek neobično drage. Ti su razgo- 
vori bili protegnuli cijelim putem. 

“Bog nam je dao pomalo svega, a i dosta lijepa vreme- 
na, da smo mogli sve spremiti pod krov. Dospjeli smo i na orA- 

nje ina drva, pa će nam Božić biti spokojan i veseo", — završio 
je otac, kada se pred njima već pomaljao njihov Krašić. 

Smjestio se kao u gnijezdo ispod brdašca, koja su ga napola 
okruživala. Izpod krovova kuća, rasijanih selom, diže se toranj 
i mala kupola crkve. Po brdašcima su razbacane vinogradske 
klijeti. Sitne pahuljice snijega, koje su poigravale zrakom, pri- 
ječile su pogled u daljinu, a malo su po malo dizale naslage sni- 
ježnoga pokrova, koji je nastojao zaodjeti svu zemlju, drveće i 
krovove. 

Kada su prolazili Brezarićem, selom ispred Krašića, sretala su 
ih na cesti, pa s dvorišta i s prozora kuća, vedra lica, koja suw ih 
prijaznim smiješkom pozdravljala. Tako su konačno ušli T u 
svoje selo. Alojzije je osjetio neku posebnu blaženost. Kao da 
mu se vraća najdraže, što je bilo njegovo, a od česa je i opet bio 
neko vrijeme otrgnut. Na pragu doma, velike i lijepe jednokat- 
nice, dočekali su ga njegovi: majka i mladja braća i sestre, dok 
su stariji bili naokolo za poslom. Sa svima se srdačno pozdravio. 
Sve su se oči promatrajući ga na časak upiljile u njega. Mali ga 
je Miškica, skakutajući oko njega, prihvatio za ruku i poveo u 
dom. 

Našli su se u toploj sobi. -— Majka ga je odmah ponudila me- 
dom i vrućim mlijekom i ukratko se propitala za zdravlje i za 
školu i putovanje, a onda se požurila na svoj posao. Ostao je 
s braćom i sestrama, koji su jedva dočekali, da mu na dušak 
istresu, što su već tjednima nosili u srcu. Natjecali su se, tko će 
prije. Najglasniji su bili ,kad su mu svaki od njih pokazivali 
predmete, što su ih spremili za ukras betlehema. Barica, koja 
je već svršila osnovnu školu, i Marica, koja ju je jesenas zapo- 
čela, poredale su pred njega lančiće i zvijezdice iz papira, pa po- 
zlaćene lješnjake i orahe, a Nikola, koji je polazio treći razred, 
s malim Miškicom, koji je tek navršio četvrtu godinu, pokazali 
su mu papirnate figurice pastira i jaganjaca te posrebrene bo- 
rove češere. Sutra će im on pomoći da sve to stave na pravo 
mjesto, da im betlehem bude ove godine ljepši nego i jedne pri- 
jašnje godine. 

Alojzije je sav utonuo u blaženo dječije raspoloženje, koje se 
razvilo sobom, i uživao je u žaru lica i očiju, koji mu je govorio o 
sreći djetinjih duša. A kad je i on povadio svoj prinos za ukras 
betlehema, sjajne staklene kuglice različitih boja pa andjeliće 
i zvijezdice, što ih je sa sobom donio, zakrijesile su se njihbve 
oči od potpunog zadovoljstva. A kad je iz džepova istresao 
slatkiše i napunio šačice, njihova je sreća prešla vrhunac i stala 
se prolijevati, pa su potrčali najprije do mame, a iza toga nale- 

tili i na tatu, koji je upravo ušao u kuhinju, pokazujući im, što im 
je Lojzek donio iz Zagreba. 

Medjutim je Alojzije skočio na dvorište, pa odavle u štale i 
pozdravio se sa starijom braćom Maksom i Franjom i šogoricom, a 
lice mu se i srce osobito razblažilo, kad mu je prišao sluga Valek, da 
ga pozdravi. Starcu su mile plave oči zaplamsale od radosti, 
kad je čuo: “Valek, već sam vas se zaželio!?* 

' Kad je zvono s crkvenog tornja zapjevalo večernji andjeoski 
pozdrav, našli su se svi na okupu na molitvi, a iza toga na večeri 
oko stola u blagovaonici.Razgovor je bio vrlo živahan. Alojzije 
je bio večeras predmet pažnje. Valek je po svom običaju raz- 
govor zasladio svojim šalama, a i Miškica je nestašnim ispitiva- 
njem sve nasmijao. Bili su dobro raspoloženi, a od svih je bila 
najsretnija majka. Čekala je još jedino sina Matu, koji će doći 
sutra iz vojništva na božićni dopust. 

Sutradan na Badnjak je Alojzije upotrijebio jutro za posjete. 
Najprije je iza Mise pošao do župnika, pa onda redom posjetio 
učitelja, učiteljice i neke od najbližih rodjaka. Svima je njegov 
posjet bio drag, jer su ga poštivali i voljeli. 

Poslije podne su već započeli svečani časovi božićnih čara, 
koji su Alojziju uvijek bili najdraži od svih životnih doživljaja. 
Oni su mu bili najjače i najdublje urezani u dušu već od najra- 


nijeg djetinjstva. Odmah se poslije objeda dao s mladjom bra- 


ćom i sestrama na uredjivanje betlehema. To je posao, na koji 
djeca s veseljem misle kroz cijeli advenat i spremaju novi nakit, 
kojim će nadopuniti stare od prijašnjih godina. 

Našli su se u najvećoj i najljepšoj sobi, koju su zvali “hram. 
Ova se nalazila u sredini prvoga kata. Jedan je njezin kut bio 
stalno uredjen kao “božji kutić". U sredini je bilo raspelo; s jed- 
ne strane slika Majke Božje Bistričke, a s druge slika obitelj- 
skoga zaštitinika Sv. Ivana Krstitelja. Ispod raspela je bio pri- 
čvršćen stalak za luč i cvijeće. I betlehem će smjestiti i urediti 
u “božjem kutiću*. ; 

Makso je već jutros pribio iznad raspela i oko njega i oko 
slika jeline grane i grančice, a ispod raspela je pričvrstio široku 
i prostranu policu za betlehem. Sada su se dali ozbiljno iradosno 
na sveti posao. Najprije su iskitili rubove police i stijene oko nje 
i ispod nje bršljanom i imelom, a po polici razastrli mahovinu. 
Iza toga su svu pažnju i vještinu uložili u to, da što skladnije i 
ljepše urese jeline grane i grančice različitim nakitima. U tom 
su poslu bili čitavi i očima i rukama i srcima. Alojzije je dakako 

sa svim upravljao i njegova riječ je bila u svakom slučaju odluč- 
na. Na koncu su grančice načičkali svjećicama. Iza toga su 
složili betlehem s pastirima i ovčicama, pa s trim kraljima i nji- 
hovim devama. Napokon su namjestili štalicu i u njoj Djetešce, 
Mariju i Josipa, a uz jaslice osleka i voleka. Živahni se razgo- 
vori kretali oko dragih biblijskih dogadjaja. Osobto su glasni 
bili Miškica i Marica. Marica je htjela pokazati, koliko je već na- 
učila kod župnika u školi, a Miškica od mamice. 

Mali se Isus valjda voljko osjećao u tom društvu. Bio je. 
medju svojim najmilijima, medju djecom, kao ono nekad u Gali- 
leji. A bio je u domu, koji je cijenio i volio djecu. U njemu nije 
zipka bila nikada prazna. Odnjihala je dvanaestoro djece čestitih 
roditelja. A sada je čekala na njihovo unuče. Ocu se duboko 
zasjekla u dušu riječ svećenika prigodom vjenčanja. “Bog Vas 
po ovoj tajni diže na visoko dostojanstvo. Sudjelovati ćete u 
Njegovu djelu stvaranja božje djece, kojima je njihov nebeski 
Otac pripravio mjesto pokraj sebe. Cijenite to dostojanstvo i 
nemojte ga okaljati. Ne usudite se skriviti, da koje oqa priprav- 
ljenih mjesta u vječnosti ostane prazno. Budite svijesni cijeloga 
svoga zajedničkoga života, da ste danas primili na sebe u prvom 
redu obvezu prema Bogu, da ćete biti vjerni Njegovoj stvara- 
lačkoj volji. Badava sve drugo poštenje, ako se zaprljate ne- 
poštenjem prema Bogu u tako velikoj stvari". Otac je sačuvao 
uz pošten obraz i poštenu dušu; majka mu je za to bila zahvalna, 
a u njihovu domu nije nikada uzmanjkalo one nebeske ljepote, 
koja sja u smiješku djeteta. 

Miškica je jedva dočekao, da su posao svršili, pa je veselo od- 
skakivao do mamice i doveo je, da vidi njihovo djelo. A ona je 
bila sretna i ništa nije toliko željela, koliko da joj na djeci trajno 
počiva Isusov blagi pogled. 

Alojzije je još dospio, da se svrati k starom Valeku u njegovu 
komoricu. I on je dovršavao svoj betlehem. U malenoj, pri- 
pristoj sobici je pored kreveta, stolića, stolice i police s nekoli- 
ko knjižica imao i on svoj “božji kutić". Pod njim je evo složio 
prave pravcate jaslice. U nje je nastro svježu slamu s brižno 
sačuvanim punim klasovima pšenice. Na slamu je položio ove- 
će djetešce izdjelano iz drveta. Bio je to priprosti rad, koji je 
njegov prijatelj, pastir “meštar? Tonček u mekano lipovo drvo 
nožićem utisnuo svoju lijepu dušu. Na kipu se vidjelo, kad ga 
se pozornije promatralo, kako je Tonček morao biti od prirode 
bogato nadaren. Valek je običavao božićne blagdane provoditi 

uz jaslice promatrajući, moleći i pjevajući lijepe božićne pjesme, 
kolikogod mu je vremena ostalo od posla. Osobito je po veče- 
rima ugodni glas tajinstveno odzvanjao noćnom tišinom. 

Valek je uopće bio neka posebna pojava. Došao je u selo 
pred kojih tridesetpet godina. Nitko još nije doznao, odakle je 
došao. O sebi nije htio nikada govoriti. Bilo mu je onda oko 
trideset godina. Namjerio se na Alojzijeva djeda, koji ga je 
uzeo za slugu u kuću. Doskora su ga svi u domu zavoljeli. S 
vremenom ga je zavoljelo i cijelo selo. Bio je mio i dobar prama 
svakome, a uvijek vedar, veseo i nasmijan. Volio je šalu, a uži- 
vao je u tom, da druge nasmije. Izvanredno je volio djecu. Bio 
je kroz sve godine kao neki dobar duh obitelji. Dakako dz su 
ga smatrali članom obitelji i bilo im je krivo, da nije stanovao 
u kući, već si je zaželio komoricu pokraj štale. Na paši se sve 
skupljalo oko njega, pa je gdjekad medju pastirima izgledao 
kao kakav njihov kralj. 

Alojziju je bio od njegova najranijeg djetinjstva stari Valek 
vrlo drag. Darivao ga je tolikim ugodnim, blaženim časovima, 
a vršio na njega blagoslovljen uijecaj svojom pojavom i svojim 
životom. 

“Valek, kako ste?" 

“Sretan i veseo". 

“A kad vi to nijeste bili?" 

“Bilo je i takvo vrijeme. No davno je već tome". 

“Valek, ipak mi jednom morate pripovjedati o tom vašem 
davnom vremenu, 

“Pa nešto bih mogao, a baš i htio pripovjedati. Bilo je ne- 
kada toliko dobrih i lijepih stvari na svijetu'. I zamislio se na 
časak, pa nadovezao: “Naši su Božići uvijek bili najljepši". 

“Valek, recite mi, što mislite, zašto?" 

Stari se i opet zamisli, pa onda reče: “Po njima postajemo 
opet djeca, a to je toliko dobro i lijepo, da se ne da s ničim uspo- 
rediti*. , 

Nato uleti mali Miškica. Valek ga je morao podići, da vidi 
jaslice. Dugo je gledao Djetešce. Kad ga je Valek spustio na 
pod, prišapne mali sav zažaren Alojziju u uho: “Lojzek, da ti 
znadeš, kako imađem rado Isuseka!" I otrči napolje kao da se 
zastidio, a Alojzije je osjetio, kako je Valek rekao malo prije 
pravu istinu. 

Medjutim se selom stao spuštati sumrak. Sva su srca, 0so- 
bito srca djece, uzbudjeno čekala početak obreda badnje večeri. 

Oblačila su se svetačna odijela. Sve je već bilo po domovima 
spremljeno. Po domaćem selu i po okolnim selima odjekivali su 
pucnjevi mužara, pušaka i kubura. : 


I cijela se obitelj Josipa Stepinca našla već sprerana na oku- 
pu. Obred je započeo. Domaćin otac je najprije prošao sve pro- 
storije doma i poškropio ih blagoslovljenom vodom. Domaćica 
majka je nasula u sve vatre blagoslovljena tamjana, pa je za čas 
sva kuća zamirisala. Stari je Valek obišao sve gospodarske 
zgrade škropeći ih blagoslovljenom vodom. Iza toga je uzeo 
najboljega, sijena i u obilju ga stavio pred konje i blago, da i ži- 
votinje osjete, da je nastupila sveta božićna noć. 


“Hram je bio sav u lijepoj opremi.  Sjao je od čistoće i na- 
kita. To je bilo obiteljsko svetište. Uz već spomenuti “božji 
kutić" tu su bili ormari, krcati narodnim seljačkim odijelima, dra- 
gim uspomenama na pokojne starce i starice. U jednom je kutu 
stajala priprosta, ali lijepo izradjena zibka. Sva je bila u ukra- 
sima, koji su predstavljali crvena srca i crne križiće. Davno ju 
je načinio pokojni djed domaćina, koji je bio samouk ali vještak u 
drvenoj rezbariji. Zibka je odnjihala svu silu djece i svi su na 
nju gledali kao na neku svetinju. U posebnom su se ormaru ču- 
vale krsne svijeće, vijenci mladenki s vjenčanja i smrtne svijeće. 
Na jednoj je polici bila biblija, pa različiti molitvenici i druge na- 
božne knjižice. Po stijenama su uz svete slike visjele i uspome- 
ne prvih pričesti te uspomene mladih misa, svećenika iz Stepin- 
čeve rodbine. U posebnom pretincu jednog ormara bili su sprem- 
ljeni blagoslovljeni predmeti: voda od Triju Kralja, svijeće od Svi- 
jećnice, kite od rascvatena drijenka i vrbovih grančica s pupo- 
vima od Cvjetnice, kitice cvijeća od Velike i Male Gospe. Tako 
je hram bio kao neka duša doma. U njemu su obevljali zajed- 
ničke molitve, pobožnosti i pobožna čitanja. Blagovali su tu 
samo nekoliko puta u godini, na najveće blagdane. 


kJ 


Sva se čeljad, odjevena u svetačno ruho, skupila u hramu. 
Stigao je još pred sumrak iz Karlovca i Mato, pa su tako bili svi 
na okupu, kako se to i dolikuje na taj dan. Otac je u nekoliko 
navrata unio slamu i razastro je po čitavom podu hrama. Na 
njoj će ovih dana spavati djeca, a kad je trećeg dana Božića iz- 
nesu napolje, načičkati će njom voćke, da budu blagoslovljene ro- 
dom. “Iza toga nastupa svečani čas, kad otac donosi “badnjak' 
— hrastov panj, poškropi ga blagoslovljenom vodom, pospe pše- 
nicom i zalije vinom, a onda ga moleći “Vjerovanje stavi na 

ognjište. “Badnjak" na ognjištu predstavlja “svijetlo svijeta? 
— Spasitelja. Zato svi pri tome pjevaju božićnu pjesmu: 
Čestit svijetu danak svemu, 
Jer ogranu sunce njemu. , 
Tužni mrak je prošao, 
Sunce, Isus došao". 


Domaćica majka donese lijepo iskićenu “božićnu pogaču“, i 


stavi je na sredinu prostrta stola. Pogača je urešena križem i. 


četirima andjelima, a u sredini imade udubinu, u koju zatakne 
svijeću. Ona znači Spasitelja. : 

Malo iza toga oglasi zvono s crkve andjeoski pozdrav. Aloj- 
zije zapali svijeću na božićnoj pogači, zatim tri svijeće, koje su 
bile zataknute u tri posude sa žitom i stajale na stolu, pa onda 
svjećice na betlehemu i konačno svijeće, koje su bile na prozo- 
rima, a gorjele su na uspomenu pokojnika toga doma. Valek 
započne, a svi prihvate narodnu božićnu himnu ““Narodil nam“še 
Kralj nebeski". Kada su svršili pjesmu, otac tronutim glasom 
pročita iz biblije odlomak o Isusovu porodjenju. Sada svi po- 
kleknu pred betlehemom i izmole večernju molitvu, koja je ve- 
čeras bila nešto dulja nego obično radi nekih naročitih molitava. 
Molitvu je dakako kao obično predvodio otac. ' 

Divan prizor! Oko glave oca kao da sja aureola svećenika. 
Fine zlatne niti povezale su sva srca u skladan lanac, koji sav bli- 
ješti od žara ljubavi. Nježni ženski glasovi i sitni dječji gla- 
sovi miješaju se s dubokim muškim glasovima u ugodnu harmo- 
niju. Plameni svijeća i svijećica trepere od zraka, koji su valjda 
uzgibala krila nevidljivih andjela. A vani, kad bi kojim slučajem 
kakav stranac prošao taj čas selom, jer domaći su svi po domo- 
vima, ne bi se mogao oteti duboku dojmu slušajući iz sviju kuća 
žamor usrdne i pobožne molitve božjeg naroda. 

Iza dovršenja molitve posjedaju svi redom za stol k večeri. 
Sve svijeće, osim onih na betlehemu, još uvijek gore. One na 
prozorima će gorjeti daleko u noć, dok ne dogore. Kako su cije- 
li dan strogo postili, večera je obilnija i sastoji se od naročitih 
jela, koja su te večeri u običaju. ' 

Prve riječi prozbori otac čestitajući svima uzbudjenim gla- 
som uzvišene božićne blagdane. To su riječi, posvećene dav- 
nom davninom, koje su prelazile od otaca na sinove. Tople su 
i pune najboljih želja. Veliko srce majke popraćuju riječi oca i 
svoga druga tihom, pobožnom molitvom. Inače se sam razgo- 

vor za cijele večere kreće oko prošlih vremena i veselih i žalosnih 
uspomena. Spominjali se pokojni starci i pokojna djeca; spo- 
minju se kćeri, koje su udajom izišla iz kuće, pa rodjaci, koji su 
u svijetu. Stariji govore, mladji slušaju. U jednom je času bio 
zamjetio Alojzije rosu u očima Valeka. Još nikada ioga rije 
nitko kod Valeka opazio. Moralo se nešto znatno pokrenuti 
u dubinama njegove duše. Razgovor je valida probudio u nje- 
mu kakovu davnu uspomenu, a morala je biti gorka, kad je su- 
zom zatitrala na očima, koje su inače bile uvijek nasmijane. 

Kada su svršavali večeru, sav se badnjak već bio rasuo u 
živu žeravicu. S njezina se zlatna žara talasala na sve strane 
ugodna toplina.  Neizmjerna i vječna Ljubav bila se one prve 
svete. betlehemske noći spustila s nebesa na pustu, tvrdu i stu- 
denu zemlju. Prvi oblik, u kojemu se medju ljudima pojavila, 
bila je obitelj. Odonda ne prestaje ta Ljubav u pravim kršćan- 
skim obiteljima, stvarati svoja čudesa. Tako je i Stepinčev dom 
neprestano grijalo njegovo toplo ognjište, koje se svake godine 
u svetoj badnjoj noći obnavljalo novim žarom badnjaka. 

Selo se bilo posve uvuklo u intimnost domova ,pa je izgleda- 
1o pusto. Prvi je glas života odjeknuo selom s crkvenoga tornja, 
kad je prvi put zazvonilo k polnoćki. Iza toga se opet na maho- 
ve čuli s okolnih brda pucnjevi mužara i pušaka. Iza drugoga 
su se zvonjenja k selu i crkvi sa svih strana stale primicati luči, 
pa je doskora oživjelo selo, osobito okoliš crkve. Luči su bivale 
sve gušće što se više približavala ponoć. Krasan prizor — te 
luči — užarene baklje — kako se slijevaju s brda i brdašca! 

Stepinčevi su pošli na ponoćku svi osim djece, koja su u 
hramu polegla po slami ispod betlehema. Izgledalo je, kao da 
su se andjelići prostrli do nogu svoga Kralja, koji je noćas u obli- 
ku djeteta svojim pohodom usrećio domove. Do njih je klečala 
njihova majka, ta poput svih majka na svijetu, najvjernija ču- 
varica doma. Samoća i tišina su joj tako prijale, da je zaista 
mogla cijelo svoje srce izliti pred Boga. A bilo je to srce puno 
i prepuno velikih svetih stvari! ' 

Na glas trećega zvonjenja sve je nagrnulo u crkvu, koja se 
đupkom napunila.  Krašićka je župa u to doba brojila oko tri ti- 
suća vjernika, a samo mjesto oko tisuću. Oltari su bili okićeni 
zelenilom, a kod pokrajnog oltara Triju Kralja bio je složen ve- 
liki betlehem. Svima u rukama zapaljene svijeće, a u dušama 
gvečano i sveto raspoloženje. Stvorila ga je već badnja večer u 
domovima. A ovdje se u crkvi, u očekivanju neopisivih čara 

hrvatskih ponoćki još pojačalo. Ljudi su se osjećali kao u 
božjemu naručju. 

Doskora je župnik pristupio k oltaru a crkvom je zaorila 
jedna za drugom mila, hrvatska pučka božićna popjevka, praće- 
ra ugodnom svirkom orgulja. Say je svijet pjevao, a crkva je 
brujala od tisuću giasova. I riječi i melodije i glasovi bši su 
samo jedno nježno i toplo srce. Pjesma je pjevala: “iz jaslica 
meni sije lišce ti ko sunašce", a druge su Djetešce nježno oslav- 
ljale “slatkim zlatom majčinim", “milim srdašcem'*, “rumen 
cvjetkom Marijinim", “mirisavom ljubičicom", i “lijepom ruži- 
com", “željnim golubom'" i “bijelim janješcem". Jedna druga 
se opet zanijela: “veselo se iz visina na te smiješe zvjezdice", 
dok su druge tepale uspavanku: “sklopi blage očice tu na krilu 
majčice . . . andjeli već dolijeću, kao dah u proljeću . . . snivaj, 
moje srdašce, dok ne grane sunašce". Sav ugodjaj noćne mise, 
a osobito pjesma, ljude je zanijela, daleki, ali drag svijet, gdje 
su se najednom osjetili kod kuće više nego li u svojim vlastitim 
toplim domovima. 

U crkvi je Alojzije bio na koru uz učitelja, koji je sjedio do 
orgulja. Pod sobom je imao cijelu crkvu, pa se tako mogao pot- 
puno predati svim divnim utiscima ponoćke. U sjaju mora svi- 
jeća isticali su se skladni oblici crkvene gradjevine, umjetničke 
slike i oltari, narod u lijepoj narodnoj nošnji, uzvišen obred kod 
oltara, a sve to kao da je progovorilo nebeskim melodijama. No 
betlehem kod oltara Triju Kralja i Hostija za vrijeme pozidanja 
zauzeli su mu središte pobožne duše, dok je sve ostalo bilo 
samo dostojan i lijep okvir. 

Poslije svršene ponoćke se rijeka svijeta, sva u plamenu 
bakalja, razlila na sve strane. Sve je selo na čas opet oživjelo. 
No kad je iza brda nestalo posljednje luči i kada su u prozorima 
kuća dogorjele zadnje svijeće, pao je selom tajinstveni mrak i 
zavladala sveta tišina. Samo je u crkvi nemirno plamsao pla- 
mićak vječnoga svjetla pred šatorom živoga Boga. Njegova su 
djeca ove blažene noći legla na počinak s božjim mirom u srci- 
ma. Ispred vatre božje ljubavi nestalo je svakoga i naimanjega 
traga zavade i mržnje. Iznimka su bila samo dva srca, zatrova- 
na mržnjom, i jedno srce do kraja zlovoljno s nekoliko ražalošće- 
nih srdaca oko sebe. 

Poslije nekoliko godina je početkom adventa došao Valek 
jednog jutra župniku: “Prečasni, mi bi pastiri htjeli počastiti 
svete betlehemske pastire. Sveta Tri Kralja mi toliko častimo, 

pa nam je krivo da su sv. pastiri ostali u mraku''. Od onda postoji 
ra Božić u krašičkoj crkvi nešto novo: prava pastirska zornica. 
Dopuna trikraljskom proštenju! Ranom se zorom sav pastirski 
narod kreće prema crkvi. Većinom je to zapuštena, sirotinja. 
Takva im je služba. Inače ne znaju, što je ponos. Danas su i oni 
ponosni! Inače su dosta nezapaženi. No danas je njihov dan! Bar 
ovo rano jutro! Svake se godine uz njih u crkvi nadje sve više i dr. 
vjernika, kojima se u duši užgala pobožnost prema betlehem- 
skim pastirima. To je pastirima drago. A onda izgleda kao 
da se na pašnjacima uz pastire i njihove životinje kadkada za- 
ustave andjeli. 


Iza evandjelja o pastirima župnik im je upravo iz srca progo- 
vorio nekoliko riječi: “Da se nijesu oni poklonili Djetetu, bio bi 
ostao dolazak Boga medju ljude do kraja nezapažen. Kolika 
sramota! Kako nam je odmah lakše pri duši, kad u onoj skraj- . 
njoj zapuštenosti štale, u onoj groznoj zaledjenosti ljudskih sr- 
daca zagledamo zažarena lica priprostih i skromnih pastira! 
Kolika su bili utjeha Mariji i Josipu! Koliku je zaista radost | 
Kralju u jaslicama priredio andjeoski glasnik, koji se spustio 
medju pastire! A ani, koje vi, dragi moji pastiri i pastirice, štu- 
jete kao svoje patrone, bili su od neba izabrani, pozvani, poslani; 
bili su obasjani nebeskim sjajem i očarani andjeoskim  pjeva- 
njem; veselo su se odazvali, požurili, poklonili se, proslavili Boga 
i bili njegovi prvi apostoli. Vama pak svima, koji ste u crkvi, 
kažem: “u betlehemskoj je štalici naš Bog i Spasitelj, čim se 
pojavio medju nama, zagrlio sirotinju, da je više nigda ne pusti iz 
svoga zagrljaja! 

Na to je razdragan pastirski narod zapjevao svoju božićnu 
pjesmu 

Ne štentajte, pastiri! 
Došal nam je vesel glas: 
U jednoj štalici, 

Na goloj slamici 
Rodila je Majka Sineka 
Polag osla, voleka. 
Lica ima vesela, 

Oči dragog kamena, 
Usta kao ružice, 

Riječi kao grlice. 
Vredno se je stati, 
Njega darovati. 

A mi onda tecimo, 
Iz srca ga darujmo! 


Poslije pjevanja se uzgibalo mnoštvo po crkvi. Prilazili su 
redom pastiri, pa onda pastirice do betlehema i polagali na pro- 
strti sag svoje darove, što su ih izradili na paši: iz drva brižno iz- 
djelane preslice, čuturice, frule, palice, okvire za slike, različite 
igračke; a pastirice krasno izvezene maramice, torbice, ručnike, 
pokrivače za stoliće, dječje kapice, čipke. Alojzije je s uživa- 
njem promatrao, kako su im veseljem, ponosom i pobožnošću 
sjale oči, koje su se cijelo proljeće, ljeto i jesen napajale zlatnim 
zrakama sunca, zelenilom šuma i livada, šarenilom evijeća i pi- 
tomim pokretima životinja. U ušima mu je još neprestano zvo- 
nila riječ župnika: “Zagrlio je sirotinju, da je nigda više ne pusti 
iz svoga zagrljaja". Činilo mu se, da tih riječi ne će nikad za- 
zaboraviti. 

Kod treće svečane božićne mise najveći je dio crkve zapre- 
mila mladež. Naročito su dražesnu sliku pružala mala i najma- 
nja djeca, koja su okružila oltar Triju Kralja i betlehem.  Po- 
božna se starica Magda istina mnogo uzrujavala i mrgodila radi 
prevelike živosti djece, ali nebeskom je Djetešcu bilo neobično 
toplo od plamena, koji je iz nevinih srdaca kroz bistro oči udarao 
ravno u štalicu. A kada su se bezazlena, okrugla lišća namje- 
stila za pjevanje i ustašca počela poigravati od daha melodije, 
nije se ni Magda više mogla oteti pobožnom čudjenju, kako su to 
andjelići s neba zalutali u njihovu crkvu. 

Djetešće kao da se pod dojmom dragog ugodjaja, što su mu 
ga priredili Njegovi mališi, uljulalo u blaženi mir, pa nije valjda 
ni zamjetilo nemio prizor, što se desio pred crkvom. 

Nedaleko crkve za vrijeme službe božje stajala je grupa od 
kojih dvadesetak mladića. Živo su razgovarali i na mahove se 
grohotom smijali. Središte zanimanja i kolovodja ie bio Pudi. 
Vjernici, koji su sa zakašnjenjem dolazili u crkvu, sablažnjavali 
su se. I Valek je danas nešto zakasnio. I kako je prolazio kraj 
njih, nije mogao proći, a da se ne zaustavi i mirno reče: “Dečki, 
lijepo ste obučeni i otpremili ste se u sveto mjesto, pa zašto ne 
idete u ckrvu?*"  Pudi grubo izvali: “Vidite ovoga staroga vola, 
još uvijek vjeruje u Boga!" Opet provali smijeh. No nekolici- 
ni nije baš išao od srca. Valek se brzo povuče u crkvu. Užasnuo 
se. Kao da mu se gromada leda svalila na srce. Dvojica su 
mlađića ipak ostavila grupu i pošla za njim u crkvu. Valek se u 
crkvi pomalo smirio promatrajući zlatnu dječicu. Ali ga je još 

uvijek ozbudjivala misao: pred petnaest godina su i oni nesret- 
nici ispred crkve Kklečali poput ove dječice ovdje pred betlehe- 
mom. 

Poslije podne je već sva župa razgovarala o toj nemiloj zgo- 
di. Bila je to za ljuđe krupna sablazan. Sutradan, na drugi dan 
Božića, na blagdan sv. Stjepana, župnik je u propovjedi oštro 
nastupio. Slijedeće je noći na župskom dvoru netko kamenjem 
razbio nekoliko prozora. Župljani su izvanredno cijenili i vo- 
ljeli svoga župnika, pa su bili i žalosni i ogorčeni. A oni, koji su 
mu prvih nekoliko dana došli na oči, bili su nekako postidjeni. 

Roditeljima su se počele otvarati oči. Nekada su se pono- 
sili, da su im sinovi stekli prijateljstvo Pudija. Tako naobža- 
žen mladić! Sada su im zabranili u njegovo društvo. No za 
nekoliko je dana jedan oprezniji susjed rekao svom susjedu: 
“Sad je već kasno. Otrovao nam je djecu. On i bilježnikove 
knjige. Oni se ipak sastaju. Potajno. A to je još gore". 

Leopold Greiner, kojega su svi zvali Pudi, došao je pred go- 
dinu dana u selo za pomoćnika stolaru Vidu Putancu.. Došao 
je negdje iz okolice Zagreba. Zanat je izučio u Austriji kod 
nekog svog rodjaka. Već je tu postao socijalista. Poslije toga 
je prošao u Njemačku i Češku. Konačno je došao u Zagreb kao 
zadrti ekstremni socijalista i bezvjerac. Takve je njegova orga- 
zinacija rado slala u pokrajinu, da je posiju socijalističkim gni- 
jezdom. I tako je Pudi usrećio Krašić. S početka se vješto 
pritajio. Znao je zaći koji put i u crkvu. Inače je bio vrlo sim- 
gatičan, spretan, a povrh toga i nametljiv. Doskora je skupio 
oko sebe krug omladine, koja se za nj prilično oduševljavala. Na- 
padno je bilo, da su to bili većinom mladići, koji su čitali knjige 
iz bilježnikove knjižnice. 

I bilježnik Tadija Meteš bio je stranac u Krašiću. Nastupio 
je mjesto u općini pred dvije godine. Svima je izgledao kao ne- 
ki čudak. Nikako nije pristajao u sredinu, u kojoj se našao. Do- 
sada su sva kršćanska gospoda bila medjusobno složna s na- 
rodom. Gospodin, Tadija se držao daleko od ostale mjesne go- 
spode, ali je to više nastojao da se približi pojedinim seljacima. 
Stao im je govoriti. o tom, kako treba u mrak sela unijeti svjetlo 
prave prosvjete.  Doskora su se po nekim kućama našle knjige 
njegove knjižnice. Po svemu se vidjelo ,da je gorljivi pristaša 
naprednjačkog pokreta, što su ga hrvatski studenti, koji su stu- 
dirali u Pragu, prenijeli iz Češke u Hrvatsku. 

Župnik je obadvojicu sumnjivo gledao. Kad je doznao, da 

Pudi noću posjećuje bilježnika, bio se zabrinuo. A ne mila zZg0- 
da pred crkvom i polupani prozori otvorili su i njemu potpuno 
oči. Najprije je bio sav slomljen. Pričinilo mu se, kao da je 
neka okrutna pogana ruka počela pustošiti divnim hramom, u 
čiju je gradnju i uredjenje i on stavio cijelo svoje veliko srce i 
sav napor svoga plodna života kroz više od dvadeset godina. Iza 
nekoliko se dana nešto smirio, ali nije prestao bolno osjećati, da 
je i u hrvatskim selima ono staro, lijepo ugroženo naturavanjem 
nečesa novoga, stranoga, kobnoga., 


No nitko se u selu nije možda toliko uzrujao kao Joško Šte- 
pinac. Inače blage i tihe naravi, ali je planuo. Kad je došao iz 
crkve kući, pod dojmom župnikova nastupa, po više puta je 
cgorčeno ponovio: “Zašto nas ne puštaju na miru? I diraju 
nam u ono, što nam je najsvetije!" A žena mu je bolno primije- 
tila: “A u kući susjeda Adama nije se slavio Božić. Potegnuo je 
za Tadijom, koji veli: ne treba toga prosvjetljenim ljudima. Bo- 
že, što su se naplakali sirota žena i djeca! Božić im je prošao 
kao da su imali mrtvika u kući". Alojziju su te nemiie pojave 
bacile mračnu sjenu na svijetle dojmove, što su mu :h ovih dana 
pružili dom i crkva. Pričinilo mu se kao da je krupna mrlja 
pala na selo, koje je bilo odjeveno u tako lijepu sniježnu bjelinu. 

Te večeri je majka konačno ipak odahnula od posla i našla 
se sama u razgovoru sa svojim Lojzekom. Teško je bilo prika- 
zati sve bogatstvo finih osjećaja, koji su prostrujili njihovim sr- 
cima za vrijeme domjenka. 

Barbara Stepinac je bila uzorna majka. Duboka majčina 
ljubav, oplemenjena i produhovljena pobožnošću, upravljala je 
svim njezinim životom i radom. Po naravi je bila duševno na- 
darena, a i sama se trudila, da razvije svoje lijepe sposobnosti. 
Kao djevojka je slušala jednom pouku nekog starog iskusnog 
svećenika, koja je bila odlučna za njezino materinsko nastoja- 
nje oko djece. Starac je razlagao djevojkama, koje su bile na 
putu udaje, od prilike ovako: “Što majka dade malenoj djeci, to 
je kao urezano u živac kamen. Znadete, kako je važno za se- 
ljaka, da pogodi vrijeme sjetve. Sretno je sjeme, koje padne u 
zemlju, kad je tlo za nju najpodesnije. Donijeti će čudo od roda! 
Duša malena. djeteta, to vam je najplodnija zemlja, to vam je kao 
milijunski zgoditak na lutriji. Samo treba znati prodrijeti u ta- 
kve nježne duše. Zato su vam najzgodnije slike". Barica ši je 
od onda upravo strastvenim marom prikupljala lijepe» vjerske 
slike. A od kad je postala majkom, nije u najvećoj navali po- 

BARBARA STEPINAC, pobožna majka nadbi- 

skupa Stepinca, kojoj je Sv. Otac Papa uputio 

bio posebni blagoslov kao utjehu u boli zbog ne- 

pravedne i sramotne osude herojskog njezinog 

sina — u molitvi za mukotrpni hrvatski narod. 
Nedugo zatim je umrla. 


sla propuštala, da vrijeme nedjelja iza podneva i večere posveti 
vjerskom podučavanju djece, osobito one najmanje. Davala im 
je svu svoju dušu, cijelo svoje srce, jer je drhtala u neprestanoj 
živoj svijesti teške odgovornosti pred Bosom za budućnost i 
vječnost svoje drage djece. 

Čini se, da je od sve svoje djece najviše voljela Alojzija. Posve 
ćivala mu je uvijek naročitu pažnju i sav mar oko vdgoja, a u 
njezinim molitvama on zauzima posebno mjesto. Razumljivo 
je, da se za nj bojala, kad je bio daleko od nje, ma da je bio smje- 
šten u vjerski zavod. Znala je, kolike su mladiće unesrećili gTra- 
dovi i državne škole. Bila je svijesna, da su najbolje i najkrva- 
vije rane, koje se zadavaju majkama oskvrnjivanjem i rušenjem 
hramova, što ih je njihova ljubav sagradila u dušama djece. Za- 
to se njezino srce opet potpuno smirivalo tek onda, kad ga je 
imala uza se i kad je mogla svojim pronicavim okom prodrijeti u 

dubinu njegove duše. A to nije bilo teško kod Alojzija, koji je 
razumio i volio svoju majku. 

. Majka je iza razgovora s Alojzijom bila posve smirena. Bila 
je sretna. Svu je uzbudilo čuvstvo duboke zahvalnosti prema 
Bogu i blaženoj Djevici Mariji. Kada se opet našla sama, po- 
kleknula je, a suze radosnice spustile se niz obraze. I opet je 
kao.obično svakog dana, u noćnoj samoći i tišini, svoju dušu 
otvorila nebu. Pojavio se njezin intimni svijet, što ga je saz- 
dalo plemenito srce majke i kraljice doma. Taj je svijet izgle- 
dao kao lijep, malen cvijetnjak, sav u žarkim bojama i ugodnim 
mirisima. A medju svim cvijećem isticala se jedna velika velika 
crvena ruža. Njoj je posvećivala prvu brigu, jer je željela, da 
je jednoga dana, svu lijepu, stavi na oltar pred svetohranište. — 
Nitko na svijetu nije znao, kamo su usmjerene njezine svagdašnje 
krunice i strogi postovi o kruhu i vodi po. petkima. I današnji je 
petak tako provela, ma da je drugi dan Božića. Samo da njezina 
crvena ruža stigne na oltar! 

Alojzije je večeras pošao na počinak duševno neobično okri- 
jepljen, i'prije nego je zaspao, dugo, dugo je mislio na majku. 

Sva je Stepinčeva kuća bila već u tami, jedino je slabo svje- 
tlo žmirkalo iz Valekove komorice. U njoj je jednim srcem bila 
uzvitlala jaka bura. I nije se nikako mogla stišati. 

Kada se Valek na božićno veče našao u komorici, zaokupio 
ga najednom Pudijev pogled od prije podne ispred crkve: sama 
vatra, koju je mržnja iz srca bacila kroz oči. Istodobno mu je iz 
davne prošlosti izronio na površinu i drugi pogled: pogled majke 
na umoru. Pogled majke svetice . . . Bio je prekrasan dan u 
svibnju. Sušica ju je već bila svu iscrpila. Sabrala ie još osta- 
tak svojih snaga, pridigla se na krevetu i položila svoje fine, pro- 
zirne ruke nad njegovu glavu. Bio je onda dječak od svojih tri- 
naest godina. Pogledale su ga njezine divne, nebeske oči, a us- 
nice prošaptale: “Majka, pusta sirota, ostavlja te siročetom. Ali, 
đijete, nemoj zaboraviti nikada, da je sva skrb mojega života 
bila oko tvoje duše, da se u njoj čvrsto ukorijeni plodno stab- 
10 vjere. — Čuvaj to blago, koje ti jedino ostavlja tvoja maj- 
ka! Sve je blago svijeta prema njemu ništa. Čuvaj ga! Boj 
se razbojnika! Bježi od svijeta, kojega se hvata tama i nad koji 


pada noć!" Bila je na časak zastala, da uhvati zraka. “Ma da: 


mi je život prošao olujama, u duši mi je uvijek igrala vedrina, a 
.na čelu sjalo sunce. Opajala me neprestano misao na dobroga 
Oca na nebesima". Završila je: “Dijete, ti ne ćeš zaboraviti 

majke ni mojih riječi, ni ovoga časa?" “Dobra i draga majčice, 
nikada!" Provalio je u plač, a uzdrhtala majčina ruka učinila 
je nad njim križ. (Od dvije zvijezde, koje su ga u životu vodile, 
ovu jednu eto bila zapalila majka na umoru. Pronio je životom 
sunce i dušu, a sve dok se nije smirio u Krašiću, živct mu je bio 
neprestano bježanje pred tamom i pred razbojnicima, s noćima 
u dušama. Tako je sačuvao i blago svoje drage maike. 

Ova dva pogleda stala su mu raspinjati savjest. Jer se na 
Božić iza duga niza mirnih godina iznenada opet našao licem u 
lice pred užasom noći u jednoj duši. Ite kakve strašne noći! 
Hoće li opet bježati? Iz kraja i doma, koji mu je tako omilio, 
gdje se medju svima osjećao kao medju svojima? Pa i večeras 
su ga držala u napetosti ta dva pogleda. I cijeli drugi dan. 

Prekosutra se u nedjelju našao s Alojzijom u dugu razgovo- 
ru. Osjetio je neku neodoljivu potrebu, da otvori srce, bar na 
pola. Ito upravo Alojziju. 

“Valek, vi nijeste više Valek, tako mi izgleda", nagovori ga 
Alojzije. 

“Pudi me je izobličio!? 

“Dogodilo se, pa će proći!" 

"To je ono, Lojzek, o čemu ti želim reći . .. ne će proći! Ta- 
ko je već davno počelo po nekim našim krajevima. I nije prošlo. 
Zakotrljao se kamen s brda“. 

“čuj me! Bio sam iza smrti majke neko vrijeme kod gla- 
sovitih Nijemčića, tamo blizu Križevaca. Kod onih. što liječe 
bjesnoću ljudi. Jastrebarski župnik je iz njihova doma. Pred 
nešto više od stotinu godina došao je k njima jedne večeri čudan 
prosjak. = Lijepo su ga primili. Kad je odlazio, ostavio im je 
tajnu o liječenju bjesnoće. I zaista su stotinama bijednika iz 
bliza i daleko pomogli, dok se još nije znalo za Pasteurove za- 
vode. Taj im je prosjak saopćio i neke čudnovate stvari o bu- 
dućnosti. Rekao je: “Nevidjeni će i nečuveni jadi proći svije- 
tom.. I vašom zemljom. Božja kazna! Jer će vjetrovi sa za- 
pada dunuti i naduvati i u vaše krajeve hudi zrak, kojim će se 
dati otrovati mnogi ljudi. Od njega će im smutiti pamet i 
pokvariti srca. U glave će im udariti dim, a grudi će im stisnuti 
led. Sva će vrata htjeti pozatvarati Bogu ,i ona u srce i ona u 
domove i ona u škole i ona u urede, sva, upravo sva. Do mno- 
gih će crkava staze zarasti travom; bit će i poganih nogu, koje 
će gaziti božje dane. Mnogi će se jezici zapaliti paklenom va- 
trom; mnoge će se ruke zacrveniti od krvi, a bijela će kuga opu- 

stošiti. kućna ognjišta. Božji će vam se narod stoga naći nad 
ponorom“. Iza toga je teškim riječima navjestio božje kazne. 
Tako je, koliko se sjećam govorio o crvima, koji će izgristi bilju 
korjenje, i o gusjenicama, koje će drveću ogoljeti granje. Io 
nekim ogromnim ptičurinama, koje će s neba sipati strijele. Io 
zmajevima, koji će se oteti, okova, da oprže zemlju otrovom i 
vatrom. A završio je: “Djeca vaše djece će sve to doživjeti". 
Ljudi su godinama počeli zaboravljati na čudnoga prosjaka, 
ali kad je na vinograde došla pošast, jedna, druga, pa treća, a 
onda na voćke, pa i na šume, nijesu mogli a da sa strahom ne 
pomišljaju i na sve ostalo, što je rekao . . . No nije mi se radi 
toga razboljelo srce. “Božji će vam se narod naći nad pono- 
rom" — to je ona, što me muči. Naši divni starci kazivali su 
.nam nekad o starim vremenima, kad je božji duh provejavao 
zemljom. Kao da je sav zrak mirisao božjom milošću i čovjeko- 
vom molitvom. Na svakom se koraku sretao Bog medju lju- 
dima, a ljudi su tako rado po večerima promatrali zvjezdano 
Lebo i napajali se strahopočitanjem s njegovih veličina i ljepota. 
Bili su božji narod. Bili su pošteni, dobri. Na dlanu su nosili 
srce, a u očima dušu. I medju njima je bilo slabosti i nevalja- 
ština, ali se nije znalo za zlobu. Oni su osudjivali zlo; stidjeli 
ga se i bježali od njega. Vidiš, Lojzek, toga svijeta sve više ne- 
staje. A dolazi novi svijet, što nam ga nose Tadije i Pudiji. Vi- 
dio sam krajeve, gdje se taj novi svijet već udomio. Pobjegao 
sam iz njih! Krašić me je smirio. Mislio sam: božji je narod 
samo tu i tamo ranjen. Ali ne! Iza onoga prizora pred crkvom 
na Božić progoni me pitanje: Zar nam nije već tako slab, da ne 
će moći odoljeti hudome zraku? 
“Valek, svakoj bolesti i slabosti imade lijeka!? 
Valek se zamisli. “U to bi trebalo vjerovati. No to je ##- 
ško". 
“Sve stoji u božjim rukama i u rukama liječnika". 
“Razumijem'', reče Valek, “u božjim rukama i u rukama 
naših svećenika. No hoće li oni stići, da nas spase? Malo ih je. 
Stariji umiru, a novi slabo pridolaze. A izgleda kao da smo za- 
hvaćeni jakom strujom prljave i blatne vode, koja vred sobom 
kalja i ruši, a oni tek mogu da tu i tamo nešto sačuvaju i održe. 
A kako dugo?" 
“Valek, kako su se crveni oblaci navukli na vaše čelo, a do- 
sad je uvijek sjalo sunce!" 
“Sunce mi još uvijek sja u duši, jedno jako sunce, samo 

ovaj put teško prodire oblake. Kazati ću ti, kakvo je to sunce. 
Imade u životu velikih, svijetlih časova, koji se nikad ne zabo- 
ravljaju. U jednom sam takvom času čuo veliku riječ jednog 
starog redovnika: “Narode spasavaju svećenici, a osobito bi- 
skupi, koji su životom i radom sveci, junaci i mučenici. Molite 
za njih, jer su oni osobiti božji dar". Te su se riječi duboko 
ukorijenile u mojoj duši, a danas su one u njoj žive i glasne više 
nego ikada. Izato sam tako nemiran, jer mislim, da takve stvari 
danas slabo razumijem. No mi stari ćemo otići. U rukama vas 
mladih, osobito ovakvih, koji se nalaze na putu, kojim si ti po- 
šao, stoji narodna budućnost. Vi treba da izbacite iz svoje sre- 
dine čete spasitelja, kakve je stari otac Danijel toliko preporu- 
čivao u molitve, i vjerujem, da će Bog preko njih povratiti hrvat- 
skom narodu onu nekadašnju lijepu božju dušu, na koju su se 
bacili razbojnici. Za ovakove velike stvari je vrijedno živjeti. 
Lojzek, pred tobom je život! To je evo, što sam ti htio reći". 


Vidjelo se očito na starcu, da mu je odlanulo. A Alojzije reče: 
“Valek, uvijek sam vas rado slušao, a ovaj put s uživanjem. 
“*Vraćao se u dom osjećajući, da se tim razgovorom u njemu 
nešto lijepo znatno pokrenulo naprijed. 


Medjutim je došao blagdan Svetih Triju Kralja. U krašić- 
koj župi je toga dana proštenje. Cijela se župa nadje kroz dan 
pred njihovim lijepim oltarom. Ove je godine propovjedao mla- 
di kapelan iz jedne susjedne župe. Kao da ga je Bog poslao, 
da kaže upravo ono, što je trebalo da se kaže. Govorio je o 
vjeri i pobožnosti svetih Triju Kralja, koji su kao predstavnici 
inteligencije pozdravili božjega Sina prigodom dolaska medju 
ljude. Rekao je i ovo: “Imade ljudi, koji vama seljacima“ spre- 
maju teške dane, jer vam ruše vjeru. Oni vam kažu: Vjera je 
samo za glupi, za zaostali svijet. Prosvjetljen i napredan čovjek 
ne treba vjere. Svi inteligentni i pametni ljudi uredjuju svoj 
novjerja. Tako vam govore. A ja vam kažem, da vam oni lažu 
i spremaju propast. Istina je, da se medju pobožnim ljudima 
našlo i najvećih umova i da je velika većina najpametnijih ljudi 


na svijetu bila vjerna Bogu i vjeri. Samo ograničena ili strasti- 


ma okovana pamet može nesretna čovjeka baciti u bezvjerje. I 
vi seljaci treba da težite za svjetlom i napredkom, da si osigurate 
i povećate blagostanje. Ali tražite svjetlo ,koje poput sunca sja 
istinom, grije toplinom ljubavi i obogaćuje život. A od takva 
svjetla biva čovjek i pobožniji. Kada se Hostija diže na podi- 

zanje, slabo prosvijetljen vjernik stoji; prosvijetljeniji klekne, a 
najprosvijetljeniji će se jedva uzdržati, da se sav ne prostre i 
izgubi u prahu. Lažu, kad vas ponizuju veleći, da mrak leži na 
vašim kućama i selima. Istina je upravo obratno: svijetom se 
na žalost gase luči, ali svagdje prije nego u vašim domovima. 


Završio je ovako: “Katolička crkva i vaši svećenici bili su do. 


nedavna vaši jedini učitelji, a oni su danas vaši najbolji prosvje- 
titelji. Na njihovom ste krilu najsigurniji". 

Iz propovjednika je govorilo srce i zato je riječ prodrla u 
srca. Svi su bili raspoloženi, da iza propovjedi reknu odlučni — 
amen. Pod misom kao da je svaka božićna pjesma otkinula po 
komad srca. Učiteljevi su prsti poigravali po tipkama orgulja 
kao pred trideset godina. Joško Stepinac je malo neobično DO- 
digao glavu. Valekovo se lice opet razvedrilo. A Adamova že- 
na, koja još nikako nije mogla preboljeti pustoši svoga ovogo- 
dišnjega Božića, očito je osjetila na svom nesretnom mužu iza 
povratka iz crkve, da se u njem nešto snažno preokrenulo. 

Župnik je iza mise okupio oko svoga stola svoje najbolje 
Prijatelje i vjerne pomoćnike u narodnom radu. Hrvatski su 
svećenici po seoskim župama narodu sve; i ljudi se na njih obra- 
ćaju za savjet i pomoć u svim potrebama, a osobito u svojim ne- 
voljama. A naročito tadašnji je krašićki župnik Stjepan Huzek 
bio sav u narodnom poslu. Sav se posvetio spasu duša i bla- 
gostanju vjernika. U tom se nastojanju i poslu savršeno s nji- 
me složio i njegov učitelj Tomica Milić. 
vjek. Učiteljice su rado priskočile u pomoć, kad god je trebalo. 
U njihovo je kolo spadao i Joško Stepinac. Najbolji i najugled- 
niji župljanin, svom dušom odan župniku, njegov dragocjeni po- 
moćnik i prijatelj. "Nikakve statistike ni bilance ne bi bile kadre 
potpuno iznijeti sva dobra, kojima su duše složnim zajedničkim 
nastojanjem obdarile svijet oko sebe. 

Danas je za objeda središte zanimanja i razgovcra bio novi 
gost, kapelan Marijan Krasnik. On je već svojim postupkom 
crkvi pokazao ,da se izdiže nad razinu običnosti. U intimnom 
je društvu oko stola doskora osjetio, da se našao u krugu ideal- 
nih i plemenitih duša. Zato je provalila iz njega bujica žara, 
kojim se zanosilo njegovo mlado svećeničko srce. Bio je odu- 
ševljen pristaša katoličkog pokreta, što ga je krčki biskup An- 
tun Mahnić pred deset godina pokrenuo u hrvatskim zemljama. 

Biskup Mahnić bio je čovjek božje providnosti. Bog ga je 
digao iz sredine bratskog slovenskog naroda i darovao hrvat- 

In on je bio narodni čo-. 


ov m 


skom narodu. Bio je skroz naskroz filozofska narav, koja je sve 
oko sebe, napose život svijeta i naroda, promatrala u svjetlu Ži8- 
tafizike i logike. Iz filozofske analize prilika povlačio je konse- 
kvence, stvarao je kao božji čovjek nacrte za. budućnost i pre- 
lazio na rad poput velikih starozavjetnih proroka. Načinio je 
nacrt vjerskog preporoda hrvatskog naroda i ozbiljno se dao na 
posao. Najprije je pokrenuo sveučilišnu omladinu i studente 
bogoslovije. Duše plemenitih mladića je zahvatio svijetli pla- 
men oduševljenja, koji se sve više širio na sve strane. U to je 
doba božja stvar već bila utvrdjena, jer se nalazila u rukama li- 
jepe četice svećenika i mladih intelektualaca, koji će je preko 
omladine unijeti u sve slojeve naroda. 


Razgovor je kod stola pokrenuo slučaj Pudijeva ispada na 
Božić. Riječi Krašićanaca su odavale čudjenje nad tim, kako se 
lako počela drmati vjera u puku, koji se smatrao vjerskim i kao 
takav se pokazivao svojim životom. To je bilo povodom, da je 
kapelan prihvatio riječ i Mahnićevim svjetlom osvijetlio narodnu 
prošlost i sadašnjost, zašao u dubine i nacrtao puteve do ka- 
toličke renesanse. Njegovo je razlaganje bilo kao neko otkriva- 
nje podzemnih izvora blatnih potoka i rijeka; pa onda kao otkri- 
vanje sakrivenih rudnika božjih preporodnih snaga. — Nje- 
gove su riječi bile sad stroga logika, koja je uvjeravala, pokrčtala 
i osvajala, a sada opet kao glazba, koja je svojim lijepim melodija- 
ma zanosila srca u visine ideala. 


Iza općenitog razlaganja vjerskog položaja prešao je sve 
više i na pojedinosti, pa je završio od prilike ovako: “Naš je puk 
radi vjekovnih ratovanja s Turcima zaostao, pa i u vjerskoj kul- 
turi. Crkva i svećensvo svojim naporima su ipak uspjeli da sa- 
čuvaju u njemu vjeru i kršćanski život. To je za redovite pri- 
like bilo možda dovoljno. Mi smo sa zadovoljstvori gledali na 
pune crkve i velika hodočašća. No nadolaze vremena, koja no- 


.se sa sobom protu-kršćanski i protuvjerski, pa čak i poganski 


duh; vremena opasnosti, navala, borba, vremena tamnih sila. 
Najveća su blaga našeg naroda opet u opasnosti. Danas možda 
više nego ikad. Turci su udarali otvoreno, pod razvijenim za- 
stavama polumjeseca ,i narod je znao, da su mačevi i topovi upe- 
reni na križ, pa se nije ustručavao zakloniti taj.dragi, sveti znak 
svojim grudima. Moderni vjerski neprijatelj dolazi himbeno, 
pod zamamnim maskama svjetla i sjaja; upotrebljava u radu i 
borbi sve tekovine kulture i tehnike. Najpogibeljnije bi bilo toga 
ne vidjeti ili mia pa .s.. Za nas katolike, a kam za nas 

svećenike, dolaze velika, vremena, koja nas zovu na heroizam. 
Na heroizam rada i borbe. Radi se u pravom i potpunom smi- 
slu o Sphsavanju od propasti, u koju vodi gubitak vjere. Treba 
Puk privesti k svijesti, da se nalazi u opasnosti. Treba produbiti 
i utvrditi njegovu vjeru. Treba iz naroda dići apostolske duše, 
koje će s nama, svećenicima u prve redove. I konačno, možda je 
po Božjem dopuštenju sve to bilo potrebno, da izazove i spremi 
puteve do katoličkih triumfa u Europi, u svijetu i u našoj domo- 
vini", — završi kapelan sav zažaren u licu. 


Razgovor je iza toga postao sve življi, jer se spustio na kon- 
kretne zadaće i načine rada. I tako je proteklo vrijeme objeda. 
Svi su se na kraju osjećali kao u nekom svečanom raspoloženju, 
kao da se nalaze na pragu novog odsjeka života. 

Danas je bio prvi put kod župnikova stola i Alojzije. Iz po- 
četka se u takvu društvu osjećao nekako plaho i nevoljko, ali ga 
je skoro zahvatio žar kapelanovih riječi, pa je skoro i zaboravio, 
gdje se nalazi. Svaku je njegovu riječ pohlepno gutao. Duša 
mu se sve više širila. Pričinilo mu se, da njegove riječi dolaze 
s neba. A doskora je počeo osjećati u njima i neku tajinstvenu 
silu, koja ga snažno hvata. I kada se poslije večernjice vraćao 
kući, bio je u takvu raspoloženju, kao da očekuje nešto veliko. 

Poslije večere je Alojzije pod jakim dojmovima dana, u sa- 
moći i tišini, dugo ostao u ozbiljnu razmišljanju. Od mala je 
osjećao u sebi želju da postane svećenikom. Ta je želja poslije 
prve pričesti u njegovoj duši jače progovorila. A kada su ga 
pitali, hoće li u Zagreb u školu ,prihvatio je očito pod uplivom te 
želje s veseljem tu ponudu dobrih roditelja. Želja je ostala živa 
kroz sve škole. Krijepila se osobito u blizini majke. Ovih je 
božićnih praznika sve više nabujala djelovanjem svega, što je 
Erošlo kroz njegovu dušu. Danas je ona konačno i procvala od- 
lukom: “Bog me zove; evo me!" Pošao je na počinak blažen 
kao još nikada: proživio je lijepi i veliki dan! Majka je još uvijek 
u “hramu prebirala zrnca krunice. 

Sutradan poslije podne se Alojzije imao vratiti u Zagreb. 
Ujutro iza mise je kleknuo pred sliku Majke božje i stavio svoju 
dragu odluku pod njezinu zaštitu. 

Na putu iz crkve se sreo s Pudijem. Nije mogao ustanoviti, 
da li je to bilo slučajno ili je to Pudi tako udesio. “Lojzek, vi- 
dim da si pametan, a na putu si da stečeš znanja. Mogao bi, a 
i morao bi da se posvetiš uzvišenoj zadaći oslobadjanja naroda 
iz ropstva, tame i bijede. 

Alojzije se jedva zadržao, da mu nije u lice sasuo svu gor- 
činu, koja mu se ovih dana nakupila u srcu, kad je žalio bijedan 
puk kao žrtvu bezdušnika. No svladao se, samo je mirno a s 
nekim bolnim naglaskom odgovorio: “Što vi osloboditelji možete 
dati narodu za sve ono, što mu otimljete?! A što se mene tiče, 
ostavi me na miru! Ja sam se već odlučio! 

Alojzije je obavio još neke oproštajne posjete, a iza toga se 
uz pomoć majke spremio na put. Bio je zadovoljan. _Vraća se 
u Zagreb s više bogatstva u duši nego je i slutio: pred očima mu 
je zasjao ideal, njegov ideal. Znao je, da će od sada za njega 
živjeti, jer je živo osjećao, kako ga je već započeo svega zaoku- 
pljati svojom snagom. 

Na oproštaju mu majka pokaže viri “Lojzek, odnjihala 
te, nemoj je zaboraviti! Ni ove malene, a ni ove velike, ovaj naš 
lijepi i dragi Krašić". Valek ga je na rastanku kao nekako okli- 
jevajući molio :“Bilo bi mi drago, da se malo potrudiš oko moje- 


ga Franceka Kapelca". Alojzije se sjeti, koga misli, pa zapita: 


“Zar onoga iz prvog razreda?" “Da! “Dobar je dječačić! Svi ga 
volimo", završi Alojzije. Valek nije mogao sakriti radosti, koja 
mu se na te riječi razlila licem, tako da je Alojzije bacio na rj 
radoznali pogled, koji je pitao: “A što ti je on?" 

Miškica je na rastanku i prosuzio. 

Alojzije se ovaj put začudo lako otkinuo od doma, a nikad 
još nije s toliko radosti pozdravio vitke zvonike zagrebačke ka- 


. tedrale. Bio je sav u blaženom rasploženju putnika, što se sre- 


tan našao na putu prema cilju, za kojim mu je srce čeznuio. 

6 ica ž jevojke Marj. Kongre- 
: RAŠIĆ: 1. Pokaznica župne crkve. 2. Djevojke Ma1 
Saija 3 Kapela sv. Ivana u Tu Puk s Tone € 
Isusova u Brlenićima. 6. Župna cr . Tr a. 7. 
aa narodnoj nošnji. 8. Kuća u Brezarićima kod Krašića, gdje se 
rodio preuzv. g. nadbiskup dr. A. Stepinac. 

III. 
U SJENI ANDJEOSKIH KRILA 


Nad službenom svećeničkom molitvom pred noćni počinak 
lebdi snažna slika žestoke borbe oko neumrlih duša. S jedne 
se strane pomalja lav, koji riče od gladi i žedje i sav je u naletu, 
da proždere što više duša. S druge še strane s nebesa spuštaju 
andjeli, da duše zaštite i sačuvaju za vječni život. 

Ta slika pokazuje svu ozbiljnost položaja djeteta i mladića u 
vrtlogu života. Njihove su duše tako dragocjene, da su ozna- 
čene izrazom “zjenice božjega oka". One treba da jednoć za- 


sjaju na nebesima poput zvijezda, a u ovom životu da svojom 


vrijednošću što više doprinesu sreći i blagostanju čovječanstva. 
Dijete i mladić se nalaze na putu prema svom cvatu i izbacivanju 
plodova. U njima se kao u klicama kriju različite mogućnosti, 
koje se mogu razviti na blagoslov okoline ili mogu zauvijek ostati 
jalove. Oni se u svojoj dobi nadju tako često na strašnim ras- 
kršćima. Oni su slasna lovina, koja najviše mami lava. 

Zato nije čudo, da je Bog za te “zjenice svoga oka" pokrenuo 
silne snage: andjele čuvare i zaštitu nebeske Majke i svetaca, a 
na zemlji cijeli niz zemaljskih andjela čuvara — majku, oca, sve- 
ćenika, učiteljica, odgojitelja. Odlikovao ih je najuzvišenijim 
zvanjima.  Opskrbio ih je srcem i sjajem ugleda. Obvezao ih 
je strahovitom odgovornošću. 

Srce majke! Kako si divno i veliko! ' 

Hrvatski puk je medju svojim bezbrojnim krasnim pjesma- 
ma složio i pjesmu o veličini majčina srca. Pjesma priča: Sin 
Stjepan oženio je preko savjeta svoje majke opaku djevojku. 
Jednog mu dana kaže žena: “Ili ćeš ubiti majku ili ću ja ubiti 
sebe". Sin uzme majku i povede je u goru, tobože da idu tražiti 
trave, jer da ga boli glava. Ostavio je sirotu majku u šumi i vratio 
se kući. A žena će mu: “Ne ću ti vjerovati, da si pogubio majku, 
dok mi ne doneseš njezino srce na svome maču". Sin se vrati u 
šumu. Krišom se približi majci. Nadje je, Sdje s lista pije vodu. 
Zakla je kao mlado janje, izvadi srce i stavi ga u svilenu maramu. 
Ponese ga doma. Pred domom se potepe i padne, a majčino 
se srce probudi i progovori: 


[33] 


“Ubi! mi se drago dijete moje, 

“O Stjepane, moje radovanje? !" 

"Takvo je eto srce prave majke. Samo ga je Bog u svojoj 
ljubavi prema “zjenici oka svoga“ mogao takvim učiniti. 0, 
kad bi sva majčinska srca sačuvala originalnu plemenštinu!— 

Svi su ostali čuvari djeteta i mladića — svećenik, učitelj i 
odgojitelj — toliko bolji i savršeniji, koliko više imadu u sebi 
ljubavi takva majčina srca, jer je ljubav najbolja odgojna me- 


toda. 
Bog stoji iza oca i svećenika i učitelja i odgojitelja, kad oni 


savjesno vrše svoje dužnosti prema djetetu i mladiću. A božji - 


je strah početak mudrosti, koja dijete i mladića sigurno upućuje 
prema sretnom i plodnom životu. Za čovječanstvo su možda 
najsudbosnoniji manjci, koji dolaze odatle, što je pokušalo ski- 
nuti sa čela odgojitelja aureolu božjeg autoriteta. 

Kolike pustoši i jade prouzročuju u svijetu neobuzdani ljudi, 
koji su rasli kao divljaci u šumi! Koliki su silni gubitci u za- 
nemarenim i zakopanim talentima! Kako su tragični proma- 
šeni životi i na ovom svijetu, a pogotovo u vječnosti! Sve su to 
posljedice pomanjkanja svijesti o strahovitoj odgovornosti maj- 
ke, oca, svećenika, učitelja, odgojitelja. “Jao onome čovjeku, 
po kojem dolazi sablazan: bolje bi bilo, da se nije rodio". Tako 
je rekao Onaj, koji će sa sudačke stolice tražiti duše iz ruku nji- 
hovih odgojitelja. 

Alojzije je bio sretan, jer mu je djetinjski i mladenački vijek 
prošao u sjeni andjeoskih krila. 

IV. 
: PŠENICA I GROZD 


Bi : šo . 
dina. a Tlinju, u srpnju godine 1924. A u Krašiću ge žani 
Ed da Na selu je svako sabiranje i spremanje plodova moa 
ečćan posao, jer kruni seljačku muku i očituj .. g0- 

slov. očituje božji blago- 
Žetvena moba Joška Stepinca upravo dovršava. Ma da je 


sunčana žega kroz dan žestoko palila, družba je bila 


položena. dobro ras- 


Gdi PRA ca 

E. dm aero kn domaćin i domaćica svom pažnjom brinu 

Na zna zn. teš le najbiranije i najobilnije podvorena, ondje 
za teškoće vremena ni posla. A mlade žeteli =) 


sladili su š BE : ice i vezači 
posao šalom, smijehom i pjesmom. Jedino su osjećali 
3 


da oker : 

E. ioni a je ipak bio najvještiji od svih u pokretanju 
od zajedničk Š 

| ai ota j oga posla. Našlo mu se zamje- 


P a4 : : 

slim . ks posla zapjevali su još jednu žetelačku pjesmu 

anja eobične te hrvatske žetelačke pjesme! Melodija teče 

zategnutim ritmom i obilježava pjesmu sakralnim 

m, a neobični intervali daju i : 
Kada se žitna polj Č i I S E 
ja počnu oglasivati tim pj iećaš 
ko te prenose u dalek ak pc 
: u, tamnu prošlost, kad je čovj isi 

dobroti majčice zemlje još više nego danas nana 

o tee pjesme splete Marica, koja je već bila zrela dje 
rugaricama dva vijenca od pšeni i 4 : 

niti župnika, prvoga gospo aeanea e 

ME i nea ES p dara u selu, a drugim domaćina kuće, 

ata i režu zadnje vlati. Kad je Alojzije svezao 

» ispravi ga okomice na zemlji ž i 
Mika u nfeca svoj . ji, a žetelice pozaba- 
je srpove. Alojzije klekne d i Č 
molitvu, a svi drugi j S. Bee če g oo 
? gi poklecaju do njega i po ćuj iti j 
u : . praćuju kitic - 
ure molitve zazivom: “Neka se sveti Tvoje ime". : ki 


Dobri naš Oče nebeski! * 
Hvala Ti za kruh svagdašnji. 

Neka se sveti Tvoje ime! 

Daj da ga uživamo s blagoslovom! 

Neka se sveti Tvoje ime! 

Daj da ga dijelimo s ljubavlju! 

Neka se sveti Tvoje ime! 

Daj da ga žrtvujemo s pobožnosti! 
Neka se sveti Tvoje ime! 

Daj da nam krijepi tijelo i dušu! 
Neka se sveti Tvoje ime! 

I svoj našoj braći po širokom svijetu! 
Neka se sveti Tvoje ime! 

Hvala Ti za kruh svagdašnji! 


Svi zaključuju molitvu: “Hvala Ti za kruh svagdašnji. 
Amen". 

Za molitve kao da je u svečanoj tišini sva priroda zastala u 
toku svoga života i svila se u potpuni sklad s božiom djecom, 
koja su se našla na koljenima i digla sklopljene ruke prema Ocu. 
Svaka travčica i cvijetak i svaka grudica zemlje, svaki crvić i 
kukčić i sva ostala živa stvorenja položili su svoj đijelak slave 
i zahvale Bogu u srca i u ruke čovjeka na koljenima onako, kao 
što je sveta Hostija položena na pozlaćenoj plitici u rukama 
svećenika, kad je prikazuje Svevišnjemu. Sunce se upravo po- 
čelo spuštati iza brda, pa je svojim zadnjim zlatnim tracima po- 
milovalo preobražena lica božje djece i svu pobožnu prirodu oko 
njih. , . X 
Moba je na prostranom dvorištu Stepinčeva doma nabrzo 
povečerala, a onda ge.svatko vratio kući, jer se trebalo spremiti 
za. svečanost “žetvene krune". X 

U starim je vremenima sav život i rad na hrvatskim selima 
bio sprepleten značajnim i lijepim vjerskim obredima. To su 
pučke igre, obično zvane kolede, u kojima je na neki način su- 
djelovalo čitavo selo. 

U adventu se priredjivala igra “Od Adama i Eve", a iza nje 
bliže Božiću “Marija traži stan". Za božićnih su dana obilazili 
gelima “Betlehemari'* s betlehemom, a oko Triju Kraljeva “Zvjez- 
dari" sa zvijezdom. U isto se vrijeme prikazivala igra “Bijeg s 
Djetetom Isusom". Oko blagdana Svijećnice dječaci su nosili se- 
lom krasnu okićenu svijeću, kojom se palilo svjetlo u kućama, 
kamo su dolazili. 


O Uskrsu se po brežuljcima palili krjesovi zvani “Vazmeni- 
ce", a selom su obilazili od kuće do kuće “Raspetnici" s raspelom, 
kojemu su se ukućani klanjali. U osvit proljeća, na Jurjevo, su 
“Jurjaši", svi u zelenilu s “Junakom' gizdavo koračali selom pje- 
vajući prastare hrvatske jurjevske pjesme, njima slavili svetog 

Jurja i želili dobro ljeto, a dj j “Fili čice? glič i 
No td jevojke su “Filipovčice" slično slavile 
.Na Spasovo je mladež s bogato iskićenim križem prolazila 
poljima, livadama, vinogradima i selom moleći pjesmom božji bla- 
jap na ča sag pašu i ljude. O duhovima su krasno odje- 
vene djevojke kao “Kraljice? i i čevi i i 
je ron) jice“ izvodile s mačevima slikovitu ko- 
K blagdanu Svetog Ivana Krstitelja su se djevojke “Ladarice" 
zaustavljale pred svakom kućom i uz pjesmu igrale kolo, a za 
sušnih su dana ljeta kao “Prporuše*? ili “Dodole? *mdlile zi kišu 
Žetvu su usjeva svršavali svečanošću “Žetvene krune", a berbi 
groždja igrom “Najljepši grozd Bogu'. .. 

U novije su se doba nažalost lijepi pučki običaji počeli gdje- 
gdje gubiti. Narodna inteligencija nastoji, da ih za dobro sela 
sačuva, a i ponovno uvede, gdje ih je nestalo. Krašić je još sa- 
čuvao mnogo od dobre i lijepe starine. 

Kad se na nebu pojavila prva zvijezda, počela je selom kre- 
tati povorka prema župskom dvoru. Naprijed idu “zastavnici" 
dječaci i mladići s kitama žita, okićenim cvijećem i vepdina, 
Iza njih se redaju djevojke žetelice, koje pjevaju, a prate ih gvieci. 
Njihovi redovi svršavaju s djevojkama, koje nose žetvene JA, 
a onda se priključuje cijelo selo. 


Pjesmu započinju mladići: 
Zastavama krećemo, 
Kruha prosit ne ćemo, 


Rodila je godina 
Puna božjih darova. 


Žetelice kroz selo pjevaju: 


S nebesa gleda zvijezdica 
Prva večernja; 

Uz zvijezdu Mati Marija 
Držeć Isusa. : 
Ta Mati daje rosice, 

Rose nebeske; 

Djetence Isus obilje, 
Plodnost zemljice. 


Sva raž i zob i bjelica 
Žito pšenica, 

Sve darovi su od Boga, 
Boga dobroga. : 

Mi žitne vjence nosimo, 
Pjesmu pjevamo ; 

Dobrotu božju hvalimo, 
Boga. slavimo. 


Tako je povorka došla do župskog dvora, gdje je dočeka 
starina župnik. Tu se opet reda pjesma zastavnika, pa onda 
pjesma žetelica. Iza svršetka pjesme djevojke predaju župniku 
žetvene krune. On ih prima i na njima ovako zahveljuje: 


Hvala vam radini radnici, 
hvala za poso svršeni; 


hvala za krune žetvene, 
kojima napore krunite. 
Hvala Bogu i vama! 
Znoj naš i naši žuljevi 
dobrom su žetvom rodili; 
zato nek vijenci žetveni 
budu i darovi žrtveni! 
Hvala Bogu i vama! 


Netko se ponosi poljima, 
netko pak konjima, kolima; 
mi se Gospodom dičimo; 
po Njemu padamo, stojimo. 
Slava Gospodu Bogu! 


zboru: 
i Znoj naš i naši žuljevi 
dobrom su žetvom rodili; 
zato nek vijenci žetveni 
budu i darovi žrtveni! 
Slava Gospodu Bogu! 


Povorka, se iza toga razbije u malene grupe, koje se na raz- 
ličite strane razidju selom, i uz obred predaju žrtvene krune go- 
gpodarima pojedinih domova. 

Iz pšenice žetvenih kruna, darivanih župniku, prirediti će se 
hostije za služenje svete mise, a gospodari svoje žetvene krune 
vješaju na zidove po svojim domovima. Joško Stepinac je že- 
tveni vijenac stavio na stijenu u “hramu* medju slike svećenika 
svoga roda. 

Večeras se Alojzije brzo povukao u samoću. Ma da je bio 
umoran od danjega posla, toliko je bio u duši uzbudjen, da ga je 
razmišljanje zadržalo budnim dosta dugo vremena prije nego je 
legao na počinak. Uzbudio ga je svježi vijenac pšenice, koji je 
visio u “hramu izmedju slika svećenika. Njegov mu je mlade- 
nački ideal svom snagom opet zasjao u pameti. Sietio se ono- 

Iza toga sav prisutni narod završi svečanost govoreći u 


Zagrebačka prvostolna crkva — katedrala. 

ga sretnoga dana iza Triju Kraljeva pred deset godina, kad je 
u crkvi kleknuo pred sliku Majke Božje i stavio pod Njezinu za- 
štitu svoju odluku, da će postati svećenikom. Sjetio se, kako 
ge tim idealom zanosio kroz sve vrijeme dalnjega školovanja. I 
sve se više za nj oduševljavao i u svojoj odluci utvrdjivao. Če- 
sto su mu u onim vremenima lebdjele pred očima slike Marijana 
Krasnika i drugih mladih svećenika, koji su revno nastojali u 
narodu oko vjerskog preporoda. Pravio je u glavi nacste, kako 
će i on kao svećenik raditi. Mnogo mu je pobuda za to davala i 
organizacija katoličkog pokreta u kolegiju i svećenici, njegovi 
odgojitelji. 

Iza svršena šestoga razreda gimnazije podje godine 1915..u 
zagrebačko sjemenište, koje je u ono vrijeme imalo pred studijem 
bogoslovije i sedmi i osmi razred gimnazije. Postao je klerikom, 
te ge već osjećao na nesporednom putu prema dragom cilju. Kako 
je bio sretan, kad je prvi put obukao kleričko odijelo! Jedino se 


bojao, ne će li ga na tom putu zaustaviti rat, koji je već počeo | 


grabiti i mladja godišta. I došlo je ono, čega se bojao. Poslije 
svršena sedmoga razreda bio je pozvan i uzet u vojništvo. Dobio 
je povlasticu, da može u kratkom roku položiti gimnazijski is- 
pit zrelosti, što je on i učinio. Kolika, žalost i bol, što je morao 
ostaviti svete zidine, gdje se već osjećao sretnijim nego u vla- 
stitom domu! Živo se sjećao, kako je pred odlazak u sjemeni- 
šnoj kapeli vruće molio za milost sretna povratka. Sjeća še i 
one suze, koja mu je nehotice ovlažila oči, kad je zadnji pogled 
bacio na sliku Majke Božje. Kako je mogao onda i slutiti, da je 
to bila suza konačna rastanka?! 

Sjeća se i suze, koju je jedva zamjetio u oku majke, kad ga 
je na rastanku na pragu doma otpratila riječima: “Sinko, zako- 
račio si već božjom stazom. Neka te Bog i Njegova Majka ču- 
vaju, da se živ i božji vratiš i nastaviš putem, kojim si pošao!" 
Često se pitao, pa i sada se pita: “Što je sve bilo sakriveno iza te 
nezaboravne majčine suze?" Žalost. Sigurno. Ali i zabrinutost 
i strah i osjećaj nemoći i molitva i blagoslov! Očito je strepila 
ne samo pred tanetima, već još više pred svim opasnostima, ko- 
jima su religiozne i čiste duše izložene u vojništvu i u ratu. 

Otišao je najprije u pričuvnu satničku školu na Rijeku. Iza 
toga je bio poslat svome kadru u Karlovac, a odavle na talijansku 
frontu. Ostao je kroz sve to vrijeme stalan u svojim načelima 
i dosljedan u prakticiranju kršćanstva. Njegov mu ie ideal ne- 
prestano lebdio pred očima, čist i u svom svojem sjaju, i držao ga 

na visini. A borbe, kojima je bio u novom životu izvrgnut, oja- 
čale su još više njegov značaj. 


Onda je iznenada došao koban preokret. Samo jedan sat 
razgovora je bio dovoljan, da ga baci iz ravnoga glatkoga puta u 
gustu, divlju šumu, u kojoj će godinama tumarati tražeći iz nje 
izlazak. : 

Jedne ga je večeri, a bila je tiha i blaga večer ratnoga žati- 
šja, posjetio u rovu časnik gospodin Bruno. Tako su ga svi 
drugovi zvali. Bio je to vrlo ugodan gospodin; izcbražen, du- 
hovit i prema svakome do skrajnosti dobar. Od nekog se vre- 
mena volio naći s Alojzijom u razgovoru. Obično su rasprav- 
ljali o vjerskim stvarima, jer je gospodin Bruno volic o tom go- 
voriti. Zato je valjda i tražio njegovo društvo, jer Alojzije nije 
ni na fronti krio svoje religiozne duše. 


Gospodin je Bruno bio ovaj put očito zabrinut i smeten. 
Uza svu svoju veselu ćud nije često mogao sakriti neke svoje 
nujnosti, što je i Alojzije kojiput zamjetio. No ovakvog ga još 
nije vidio. Bili su odmah usred same stvari, koja je morila go- 
spodina Brunu. “Ne mogu više podnijeti. Moram se izjadati. 
A ti ćeš me možda još najbolje razumjeti. Ja sam ti nesretan, 
vrlo nesretan. Ja sam otpali svećenik!" 


Alojzije se već bio priučio na udarce gromova, ali ovaj ga je 
bio strašno potresao. Pogledao ga je sav u čudu i kao da se nije 
mogao snaći. Gospodin mu je Bruno iza toga nađušak iznesao 
svoju tužnu povijest. Imao je pobožnu majku, koja je vruće že- 
ljela, da postane svećenikom. Ma da nije imao za to naročite 
volje, nije mu bilo teško otići u sjemenište, jer je bio pobožni od- 
gojen. Bio je dobar klerik i postao svećenik. Sve je bilo dobro, 
dok se nije kao. kapelan u kući svoga župnika sastao s nekom 
njegovom rodjakinjom, inteligentnom i lijepom djevojkom. Za 
njega je taj susret bio sudbonosan. Zapretala se iskra, koja se 
konačno razvila u strašnu vatru, to lakše što je ostavio sveće- 
nički stalež i prešao na protestantizam, da se može vjenčati. Po- 
stao je učiteljem i otišao u kraj, gdje ga nije nitko poznavao. Do- 
šlo je i dijete i tako je bio potpuno okovan. U svojoj slabosti i 
jadu ipak nije vjere nikad izgubio. Zato ga je i savjest nepresta- 
no bičevala. Duševne muke su mu se povećale, kad mu je maj- 
ka umrla, jer je znao, da ju je skršila žalost. Mladja mu se se- 
stra zatvorila u najstroži samostan i na odlasku mu je rekla: 
“Brate, žrtvujem se za tvoje grijehe i tvoje obraćanje. 

Plamen, koji ga je bio zahvatio od onoga kobnoga pogleda 
i uljuljao u neku sreću obiteljskoga života, miješao se sve više s 
drugom vatrom, koja ga je palila i pekla i zadavala mu katkad 
boli do ludila. To se popelo do vrha ovdje na fronti, koja je bila 
dosta krvava i katkada sva u plamenu. 


Gospodin Bruno je tako živo i snažno predočio Alojziju svu 
tragiku svoga života, da je ovaj bio duboko dirnut i potresan. 
Mogao je tek na kraju žalosne pripovijesti da ga blago i sažalno 
Logleda i da mu reče: “Svećenik je postavljen ,da spasava. Du- 
žan je da spasava sve oko sebe, pa i ženski svijet. Iz te se visine 
ne smije spustiti. Prijatelju Bruno, digni se, da možeš spasiti 
onu, koju ljubiš na nedozvoljeni način i tim upropašćuješ. Ne 
oklijevaj, jer gledamo svaki čas smrti u oči". 


Gospodin Bruno je postigao božje milosrdje, ier je poginuo 
na fronti nekoliko dana iza toga, kako je svećenik uredio nje- 
govo pitanje s Bogom i Crkvom. Mogao je to učiniti iskrenč i 
mirne duše, jer je stvar uredio pismeno sa svojom ženom, koja 
se takodjer pokazala skrušenom i plemenitom.  Pristala je na 
to, da se rastanu na ovom svijetu i da se mogu sretno sastati na 
drugom. Alojzije je mogao da bar na nekoliko časova bude dio- 
nikom beskrajne sreće onoga, koji mu je pred neko vrijeme otvo- 
rio pakao svoje duše. 


Sjeća se, kako je slučaj gospodina Bruna djelovao na njega 
i njegov daljni život kao jaki potres. Zgrada se njegova ideala u 
temeljima poljuljala; ispresjecale su je opasne pukotine, koje su 
konačno prouzročile i njezine ruševine. U njegovu se dušu za- 
grizla sumnja o zvanju i strah pred posljedicama, udje li nezvan 
u Gospodnje svetište. Dogodilo se to tim lakše, što je uvijek 
volio selo i seljački život, pa mu se u dvojbi o zvanju narinula 
misao, da mu je pravo mjesto u radu na selu i za selo. Tako je 
u njegovoj duši započela borba, koja je bila na mahove vrlo te- 
ška. Tome se pridružile i teškoće ratnoga života. Talijanska 
je fronta bila vrlo mučna i opasna radi svoga terena: sama brda 
i kamen. Prošao je u ratu kroz različne opasnosti. Najteža 
ga je zadesila neposredno pred zarobljeništvom, kad ga je za- 
trpala mina. Bio je uvjeren, da mu je život spasilo božje čudo, 
što mu ga je izmolila majka. Zarobljeništvo je proveo u Me- 
strima kod Venecije, u Ferrari i u Noceri-Umbri. U prosincu 
godine 1918. je bio pušten iz zarobljeništva, jer se javio kao do- 
brovoljac u borbu za slobodu svoje domovine. Bio je odvezen 

u Solun, a odavle u Južnu Srbiju, gdje je u različitim mjestima 
služio sve do lipnja 1919. 

Kad je izišao iz vojske i našao se konačno pred pitanjem, 
kuda će, dozrio je već u njemu plod sumnje i borbe da se upisao 
na agronomski fakultet zagrebačkoga sveučilišta.  Sjeća se, 
kako mu je srce bilo toga dana utučeno. Imao je osjećaj siro- 
četa, koje je ostalo samo na svijetu. Nekoliko je dana trebalo 
đa se smiri. —— Alojzijev se je bivši ravnatelj kolegija ču- 
dio, jer možda za nijednoga od svojih pitomaca nije bio toliko 
siguran kao za njega, da će postati božjim službenikom.  Nje- 
gov se župnik žalostio, jer je od srca želio, da mu župa dade Crkvi 
svećenika. Ta on je bio toliko zauzet za svećenički pomladak, 
da je svoju lijepu i veliku kuću u Zagrebu darovao novom dje- 
čačkom sjemeništu: Njegovu je ocu takodjer bilo teško pri duši, 
a i nekako neugodno pred svijetom, jer je već u sebi uživao od 
pomisli, da će ga gledati kod oltara. Najteže je sigurno. bilo 
majci. Kroz njezino je srce prošlo već štošta, ali je to bilo naj- 
teže. Po danu je mučke trpjela, a po večerima za molitve nije 
mogla zadržati suza. Kad joj je bio saopćio svoju odluku, za- 
tomila je bol, koja je stegla srce, pa je samo pokazala na zipku 
sa srcima i križićima veleći: “Drago mi je, da si sačuvao srce, ali 
bi bila sretna, da si i na sebe primio križ. Odgovorio joj je: 
“Majko, bojim se, da ga ne bih mogao časno nositi". 1 brzo se 
udaljio, jer ga je stisla u srcu pomisao na ono, što se u taj čas 
srušilo u duši njegove dobre majke. Lakše je podnio taj težak 
trenutak, kada se sjetio majke gospodina Bruna. 

Selo je iz početka tumačilo njegov korak dosta jednostavno. 
Mnoge je rat promjenio, pa ni njega nije poštedio. No danas, 
kad su već kroz četiri godine u svojoj sredini gledali njegov po- 
božan život, ne mogu si protumačiti, zašto nije postao svećeni- 
kom. 

U pameti mu se redaju slike dalnjega života. Godina dana 
studija agronomije. Život i rad u katoličkom sveučilišnom dru- 
štvu “Domagoj'". Prekida studij i smiruje se kod kuće na gospo- 
darstvu. Konačno se odlučuje, da ostane seljak medju svojim se- 
seljacima u svom dragom selu. 

Značajno je za njegovu obitelj, da su svi voljeli ostati kod 
seljačkoga posla, ma da su neki od njih i polazili više škole. Se- 
ljaci pričaju, da zemlja, osobito kad je mokra, privlači čovjeka k 
sebi. A to je stoga, što ju je Bog stvorio kao “majku" koja sve 
priteže na svoja njedra, odakle je sve izašlo. Takav je osjećaj 

snažno vladao i njegovim životom. Naročito ga je obuzimao u 
cpreci s gradskim, gospodskim životom, u kojemu se za studija 
počeo više kretati. Kako je ostao uvijek prirodan i jednostavan, 
stao je sve više zapažati, da ne pristaje u te krugove, gdje se 
ugodna prirodna jednostavnost izgubila u izvještačencsti. Zar 
ne može biti drukčije nego da inteligentna ruka naduta čovjeka 
zakalja i izobliči sve, česa se uhvati? Zar ne bi trebalo, osobito 
ra selu, da kultura i napredak prije svega nadogradjuje i ople- 
menjuje? . ' 

To je bila smjernica za njegov novi životni ideal. Poštiva- 
ti i cijeniti ono, što su prijašnja vremena dobra i lijepa nagomi- 
lala u narodu. Ono što je od toga već izgubljeno, opet povra- 
titi; sve zdravo, dobro i lijepo brižno čuvati i neprekidno novim 
obogaćivati i usavršavati. 

Tako je već proživio četiri godine u svom Krašiću. io je 
posve srastao s domom. Obavljao je sve seljačke poslove i po- 
magao je s ostalom braćom svoga oca, koji je sam bic napredan 


. gospodar, da svi zajedno razviju uzorno gospodarstvo. Po ve- 


čerima se sastajao s najboljim mladićima u katoličke m omla- 
dinskom društvu. U njima je nastojao odgojiti apostole svo- 
je misli i svojih nacrta. Davao im je pomalo od zaliha svoga 
uma, svoga srca i svoje duše. 

Prilike su iza rata još više vikale za takvim radom. U Kra- 
šiću nije bilo više Pudija, koji se za vrijeme rata negdje izgubio 
a Rusiji, i gospodina Tadije, kojega je kao činovnika pokopala 
njegova korupcija, ali rat je sam po sebi pospješio propadanje 
svih seoskih vrednota. Trebalo je stoga požuriti odgoj novog 


pokoljenja, koje će pored suvremene naprečne kulture, sretno. 


primjenjene na seljački svijet, resiti i katolički karakter. 

Po hrvatskim selima su se već razmahale dvije sretne ini- 
cijative velikih narodnih preporoditelja: braće Radića na soci- 
jalnom, kulturnom i političkom polju i inicijativa biskupa Mahni- 
ća na vjerskom polju, koja je imala onoj prvoj dati formu i dušu. 
Nažalost nijesu bile svuda, osobito u početku, te dvije spasono- 
sne struje potpuno uskladjene, ali dublje i zrelo prosudjivanje 
prilika utiralo je sve više put do takva sklada. Sad je trebalo 
po selima stvarati organizatorne jezgre i kvasac, preko kojih će 
ti' pokreti zahvatiti i prožeti široke narodne redove. 

Alojzije se ugodno sjećao tih večeri. S ponosom već može 
gledati plodove toga svoga sitnoga rada, na uzorne mladiće, koji 
već počinju selu i župi davati biljeg svojih plemenitih duša, a za 

neko će vrijeme biti i vodje svoje okoline. Uživao je u seoskom 
životu i poslu. Uživao je u radu za preporod sela. No ma da se 
radi toga nastojao uvjeriti, te je pogodio pravi put života, koji mu 
odgovara naravi i božjoj volji, ipak se nije osjećao nikada pot- 
puno smirenim. Imao je osjećaj, da mu nečesa nedostaje; kao 
da mu iz dubine duše zijeva neka praznina. Kroz tiedan ga je 
posao redovito svega zaokupljao i nosio naprijed, pa nije mogao 
misliti na sebe, ali nedjelje su ga budile i pokretale iz obična toka 
života i otvarale mu unutarnjost duše, iz čijega se dna javljala 
čarobna slika mladenačkog ideala. Ta mu se slika pričinjala s 
vremenom sve ljepšom. A bio je svijestan, da nije to tek pusta 
uspomena, već još uvijek nešto živo. Osjećao je to osobito u 
crkvi, gledajući župnika kod oltara ili na propovjedaonici. 
“No bilo je nešto, što ga je još više zbunjivalo. Valekove 
oči. Starac mu nije nikad rekao ni riječi, što je ostavio put 
prema službi “narodnih spasitelja“, ma da mu se osin. majke 
nije nitko toliko radovao kao kleriku koliko upravo on. Ali nje- 
gov pogled kao da ga je uvijek pitao: “Ta zaboga zašto si to uči- 
rio?" A on nije često mogao nego poniknuti očima pred tim 
pogledom, kao da mu je što skrivio. ' 

Valek je pred devet mjeseci bio udaren od kapi. Ostao je 
na životu, ali je bio potpuno nepomičan i uzet. Ležao je na kre- 
vetu i ovisio o pomoći drugih. Kako je bio uvijek odan božjoj 
volji, tako se i sada predao posve u božje ruke. Bio je miran i 
strpljiv i kao da nije ništa izgubio od svoje vedrine. Bilo mu je 
neugodno samo to, što je sada bio svojima tek na teretu. Aoni 
su se trudili, da mu pokažu, kako nema pravo, da tako niisli. 
Naročito su mu Miškica i Marica posvećivali svu pažnju, brigu i ' 
ljubav. ' 

Alojzije bi se obično na dulje svraćao k njemu svake nedje- 
lje. Ti su mu posjeti bili uvijek neka duševna okrepa. Osobito 
mu je ugadjala svrhunaravna atmosfera, koja se osjećala oko 
bolesnika. Bolovi i samoća su ga sve više privodili u intimnost 
prema Bogu. 

Valek je pred mjesec dana umro. Nekoliko dana pred smrt 
pohodio ga je klerik Kapelac, koji će za godinu dana biti svećenik. 
Prvi put su se vidjeli. Ostali su gotovo cijeli dan u razgovoru. 
Drugi dan je bila nedjelja. Alojzije te nedjelje ne će tako ldhko 
zaboraviti. Izgleda, da je Valek slutio skori svoj odlazak, pa mu 
je u razgovoru potpuno otvorio svoju dušu. 

Roditelji su mu bili propali plemići iz okolice Križevaca. 

Otac je gospodarstvo konačno doveo na ništa. Umro je, dok je 
Valek još bio dijete. Majka mu je bila svetica i mučenita. I 
cna je umrla prije nego li je stao na vlastite noge. Ostavila mu 
je svijetao primjer i pametni nauk. Otišao je u svijet. Vodila 
ga je zvijezda, koju su zapalile majčine riječi na umoru. Ona 
ga je sačuvala od zla. U zrelim godinama mu je drugu životnu 
zvijezdu zapalio božji čovjek, kapucin o. Danijel. Vjerno ju je 
slijedio i ona ga je usrećila i obogatila. Bile su to riječi jedne 
starčeve propovjedi: “Ničim ne ćete svoj život za vječnost više 
obogatiti koliko time, da ga posvetite molitvi, radu i žrtvi za sve- 
ćenstvo, a naročito za biskupe. Bogato nebo preko njih obo- 
gaćuje svijet. U njihovim je rukama vječna sudbina duša. A 
božje kraljevstvo na zemlji ovisi poglavito o biskupima. Blago 
kršćanskim dušama, koje to razumiju i skrenu svoj život prema 
tom svjetlu. 


Više od četrdeset godina svoga života Valek je posvetio is- . 


ključivo i upravo strastveno duhovnoj koristi svećenstva i bisku- 
pa. Sav njegov rad i molitve i trpljenje bili su usmjereni prema 
tom jednom cilju. I sav njegov sirotinjski imetak. Šitedio je. 


Kad je kroz godine naštedio nešto novaca, dao ih je za školova- | 


nje jednog svećenika. Da li ih je mogao bolje upotrijebiti? — 
Župnik njegove rodne župe, koji čuva grob njegove dobre majke, 
izabrao je nadarena i pobožna dječaka Franju Kapelca, da posta- 
ne “njegov" svećenik. A molio je često i za nadbiskupa prema 
crkvenoj molitvi: nadahni ga duhom mudrosti! I dodavao bi: 
daj mu nasljednika po Srcu Isusovu! Imade još nešto uštedje- 
na novca. Želi da se osnuju dvije misne zaklade: jedna za du- 
bovni napredak hrvatskih biskupa i svećenika, a druga za po- 
koj njegove duše i duša njegovih roditelja. 

Iz produhovljena tijela bolesnika otkidala se polagano riječ 
po riječ, a iza njih je pred Alojzijevim očima, zasjala divovska du- 
ševna veličina jednog skromnog čovjeka. Bio je duboko dirnut, 
potresen, skoro strven. Nije znao, bi li što rekao. No nešto je 
svakako morao reći. 
sti: “Valek, je li vam žao, što nijesam postao svećenik? 


Neka divna, neopisiva radost je odsjevala iz bolesnikova 
lica, dok je odgovarao na ovo pitanje: “Dragi Lojzek, odkada si 
pošao u škole u Zagreb, neprestano sam molio, da te Bog učini 
svećenikom. Nijesam Ga za to prestao moliti, ni kada si ostavio 
škole i vratio se doma na zemlju. Opažao sam na teki, da su 
pravi tvoji dani ne radni dani već nedjelje. Znaš li, kako si mi iz- 

Upravo je provalio iz njegove unutarnjo- . 


gledao? Kao mlado golišavo ptiče, koje samo čeka, da mu po- 
rastu krila, pa će poletjeti u visine. A odkad me je dobri Bog Dri- 
kovao na krevet, jačam svoje bijedne molitve s ovo nešto svojih 
blaženih nevolja. I odonda su mi rasle nađe još više. Vjerujem 
čvrsto, da nas predobri Bog redovito uslišava tako izdašno, tako 
raskošno, u tolikoj mjeri, da to daleko nadilazi naše želje a i našu 
pamet. A sve je to neznatno prema onome, što za tebe čini tvoja 
dobra mamica. Zato ja već gledam, kako se nad tobom po- 
javljuje tvoja životna zvijezda, koju su do sada zastirali oblaci". 

Od te je nedjelje u njegovoj duši opet buknula borba, koju je ' 
prije šest godina pokrenuo onaj večernji razgovor s gospodinom 
Brunom. Nije došla iznenada kao ono prvi put. Slutio je, da bi 
mogla doći, otkada mu se njegov nekadašnji ideal stao javljati u 
pameti s nekim novim čarom. Onu je prvu borbu izazvao tra- 
gičan slučaj ljudske slabosti i grijeha, a ovu je drugu pokrenuo 
divan primjer pouzdanja u Boga i žrtve. Tada strava tame, a sada 
sjaj svjetla. Prva je borba navalila da ruši, a ova prilazi da gradi. A 
sad je on i spremniji nego nekada. Prošao je životno iskustvo 
od nekoliko godina i stekao zreliji pogled u sama sebe. Itlo, na 
kojemu sada stoji, je sigurno i stajalište, s kojega sada promatra 
i sudi, je daleko više, uzvišenije. Kad je na odru promatrao 
drago, smireno lice čudnovata čovjeka, što ga je nekada valjda 
sam Bog poslao u dom njegova djeda, najviše mu je zahvaljivao 
na zadnjemu daru pred smrt, na onom pogledu u živu stvarnost 
svrhunaravnoga svijeta, koji mu je priuštio otkrivanjem dubo- 
kih, tajnih odaja svoje lijepe duše. Kako se iza toga osjećao la- 
ganim, kao da su mu zaista počela rasti krila, o kojima mu je 
pred smrt govorio. 

Uza sve to je i ova borba bila mučna. Opet ga je zahvatila 
neodlučnost u pitanju zvanja. Temeljito se poljuljala nekada- 
šnja sigurnost, da mu je život odredjen, da baca u izorane braz- 
de zemlje i u seljačke duše sjeme napretka i blagostanja.  To- 
me je najviše doprinijela činjenica, da ni godine lijepoga seljač- 
koga života nijesu mogle otpuhnuti mladenačkih maštanja, koja 
su ga nekad oduševljavala za svećenički život i rad. Zato se 
stao priklanjati pomisli, da se vrati na put, s kojega ga je rat ba- 
cio. Sjeća se, kako su mu prve takve misli snažno uzbudile ci- 
jelo biće. Ali naletile su različite druge misli, koje su ga sprije- 
čile, da se našao tek na početku puta. Hoće li uopće stići do 
cilja, do sigurne, čvrste, zanosne odluke i kad će do njega stići, to 
je još uvijek pitanje. No osjećao je, da se to pitanje mora ovaj 
But konačno rješiti. 

Odluka za svećenički stalež je teška, naročito teška stvar. 
Traži se potpuna žrtva. Zato se kadkad odlazi iz sjemeništa, pa 
i ispred oltara pred redjenjem. A nova vremena stavljaju na 
svećenika još i nove zadaće i traže od njega vrhunac idealizma i 
požrtvovnosti. 

On je uvijek bio raspoložen, da sve shvaća ozbiljno. Ta je 
njegova ozbiljnost godinama dolazila do sve jačeg izražaja. Bilo 
bi mu teško, kad bi ma u kojem staležu bio slabić, kad ne bi bio 
onikav, kakav bi trebao biti, a osobito bi mu to bilo teško kao 
svećeniku. Ta svećenik je ne samo “svjetlo na gori" nego i 
“sol zemlje''; on je ne samo čovjek, na kojega se drugi ugleda- 
vaju, već i faktor ,koji ima da neprestano djeluje oko napredka 


. svoje okoline. 


Takve su ga misli zaokupljale u ovo mjesec dana. Ma da je 
bio u veliku poslu, ipak se po večerima nije mogao cteti tim mi- 
slima. A večeras je upravo bio za njih raspoložen. Dojmovi su 
ga stavili opet pred pitanje: kuda? I zato je prošao puteve svo- 
ga duševnoga razvoja od nekoliko zadnjih godina, ne bi li uhva- 
tio bar koju zraku svjetla, koja bi mu pomogla rasvijetliti maglu, 
u kojoj se nalazio. 

Bilo je već dosta kasno i svjetiljka je počela dogorjevati, ka- 
da se trgnuo iz razmišljanja i dao na počinak. Dakako da je ci- 
jeli dom već zapao u blaženi san osim one, koja je uvijek iza du- 
goga razgovora s nebom zadnja lijegala. Obadvoje u taj čas mi- 
slilo je jedno na drugo. 

Tako je Alojzije bio pocijepan: dani su mu prolazili u svag- 
dašnjem radu, a večeri, jer su u navali posla izostali sastanci s 
omladincima, bile su ispunjene snatrenjem, razmišljanjem, du- 
ševnim borbama. Dani su bili naporni, a večeri kadkada i na- 
pornije. Želio je da svakako nadje izlažak iz ovog duševnog 
stanja, ali sve badava. Po njegovoj su duši kopale sumnje, osje- 
ćaji slabosti, malodušje, strah. Teško je odrediti, da li je to sve 
uvijek bilo plod zrela prosudjivanja ili plod mašte. U svemu se 
tome počeo konačno osjećati osamljenim, pa dosljedno potreb- 
nim pomoći. Pričinjalo mu se sve više kao da nešto čeka, kao 
da će nešto doći, što će ga odlučno pokrenuti iz te mrtve točke. 


I došlo je. Upravo u nedjelju prije blagdana Velike Gospe 
dobio je pismo iz Zagreba. Rijetko je dobivao pisma, jer su ga 
već pomalo svi znanci zaboravili. Po rukopisu adrese je prepo- 
znao, da je pismo od ravnatelja nadbiskupskoga kolegija mons. 
Josipa Lončarića. Srce mu je živo zakucalo. Njegov bivši rav- 

natelj ga zove, da se vrati u sjemenište. Pismu je priložio čla- 
nak o bečkom apostolu svetom Klementu Hofbaueru, šio ga je 
nedavno napisao u svećeničkom časopisu “Sacerdos Cristi'. U 
njemu govori i o svećeničkim zvanjima i tom zgodom aludira 
na njega kao mladića, za kojega je siguran, da mu je mjesto 
jedino u svećeničkom staležu. 

Kad je sve pročitao, prvi mu je osjećaj bio, kao da ga je pri- 
hvatila neka dobra ruka, da ga povede iz magle u svjetlo. —Aloj- 
zije je svoga bivšeg ravnatelja duboko cijenio kao osobita prija- 
telja i dobročinitelja mladeži. Osim toga je znao, da ga on po- 
zna u dušu kao nitko drugi. Sve ovo, pa i raspoloženje iza du- 
ševnih borba zadnjega vremena učinilo je, da je pismo nekgliko 
puta pročitao i da mu je svaka njegova riječ prodirala u dušu. 

Cijeli dan je bio pod jakim dojmom pisma. Osobito ga je 
dirao žar ravnateljeva članka za svećenički pomladak i sigur- 
nost, kojom je u pismu govorio o njegovu zvanju. No najvaž- 
nijim mu se činio njegov savjet, da posveti što više pažnje zazi- 
vanju Bomoći Duha Svetoga i nebeske Majke. “Odatle će ti si- 
gurno, dragi moj Lojzek, zasjati svjetlo i sići snaga, da odlučno 
i velikodušno odgovoriš na poziv Učitelja: “Evo me, jer se u Tebe 
uzdah, Gospode!" Tako je završavalo pismo. 

Što je više razmišljavao o tim riječima, to je više nalazio u 
njima pravi put do konačna riješenja pitanja, koje ga je svom 


težinom toliko mučilo. Sad mu je još jasnijom postala tajna 


Valekove životne misije i majčinih dugih razgovora s Bogom. 
Još iste je večeri započeo devetnicu Duhu Svetomu, a u predđ- 
večerje blagdana Velike Gospe je prišao k majci i zamolio je: 
“Majko, bi li mogla sutra sa mnom k Majci Božjoj u Dol? —Mo- 
liti ćemo Njezinu pomoć u jednoj velikoj stvari". Ona mu je od- 
govorila: “Lojzek, ta me je Tvoja riječ vrlo razveselila". 

Sutradan na blagdan Marijina triumfa, je priprosta no lijepo 
cbnovljena seoska crkvica glasovite Majke Božje Dolske u fili- 
jalu susjedne pribičke župe širom otvorenih vrata primaia vapaje 
i molitve onih, koji su Joj došli iz bliza i daleka. Majka i sin su 
dubine svojih duša iznijeli pred lice dragoga Lika na oitaru. — 
Možda su slutili, da im se iz tih dubina dižu iste čežnje, želje i 
molitve. 

Bio je petak i majka ga je provela kao obično o kruhu i vodi, 
ma da je bio blagdan. Alojzije nije mogao odoliti navali čuvsta- 
va prema majci, pa je na večer bojažljivo zapita: “Mamo, možda 
bi mi već mogla reći, zašto petkima postiš?" A ona se malo 

začudi pitanju, pa odgovori: “Sinko, teško da ikada to saznaš. 
To je duboko u mojemu srcu?. 

Slijedeće je pak nedjelje mladi Alojzije opširnije 
odgovorio na ravnateljevo pismo. Piše mu, da će ga posjetiti 
iza deset dana, dok posve pokose i spreme otavu. Za nekoliko 
se dana sretne sa staricom Magdom, koja se vraćala iz crkve. 
Nagovorila ga je: “Gospodine Lojzek, mnogo mislim na to, kako 
su velike sirote ovce, koje nemaju pastira. Vidite samo ovdje oko 
nas: ni Prekrižje, ni Žumberak, ni Kalje, ni Kupčina nemaju žup- 
nika. A vaše bi škole mogle bolje poslužiti božjoj nego li našoj 
seljačkoj njivi. Ne zamjerite mi, što sam vam to rekla. Bilo 
mi je na srcu, pa je eto izletilo na jezik*. Alojzije se slatko na- 
smije i reče: “Hvala vam, majko, na toj riječi! Dobro ste naci- 
ljali?. 

Iza završene devetnice pošao je Alojzije u Zagreb. Dugo 
je ostao u razgovoru s ravnateljem. Navratio mu se i poslije 
podne. U jutro je više on govorio, a poslije podne ravnatelj. — 
Drugi se dan navratio i jednom redovniku, koji mu je u gimna- 
ziji bio neko vrijeme ispovjednikom. Konačno je posjetio i sje- 
menišnog duhovnika. Prije povratka kući je još jednom posje- 
tio ravnatelja. Ostavio ga je s dubokom zahvalnosti u srcu, 
koja je došla i do izražaja kod oproštaja. Obećao ie, da će pi- 
smom javiti svoju konačnu odluku. 

U vlaku se čudnim slučajem sjetio putovanja kući iza upisa 
na agronomiju. Kolika razlika u duši. Onda je žalosno gledao, 
kako ga konačno ostavlja ono, što ga je godinama zanosilo, a 
sad ga je svega obuzela slatka nada, da će mu se izgubljeno mo- 
žda ipak povratiti. 

Kod kuće je započeo i treću devetnicu. imao je dosta vre- 
mena, da je mnogo razmišljao o razgovorima u Zagrebu, jer je 
navala poljskih poslova popustila. Medjutim je u duši postao 
sve mirniji. Činilo mu se, kao da se oblaci sve više dižu. A ka- 
ko se dižu, postaju sve tanji i lakši, pa se počinju razilaziti, a 
svjetlo postepeno raste, dok se kroz njih ne pomoli i sunce, ali 
još uvijek zastrto oblačnim maglama. 


U nedjelju pred Malom Gospom je završavao devetnicu. Bila 
je prva nedjelja u mjesecu, pa se po običaju ispovjedio i priče- 


stio. S dolaskom svete Hostije zasjalo mu je sunce punim sja- 
jem. Iza svete pričesti mu je u razgovoru sa slatkim Gostom iz 
sve duše, iz svega bića konačno prostrujilo: “U Tebe se, Go- 
spode, uzdam! Evo me!" : 

NADBISKUP STEPINAC (lijevo) sa Preuzv. Gosp. DOM GIUSEPPE 
RAMIRO MARCONE, opatom iz Monte Vergine, apostolskim posjetnikom 
hierarhije u Jugoslaviji od 1941. do 1945. 

Sutradan je rekao majci: “Mamo, Ti ćeš rado i sutra sa 
mnom k Majci Božjoj Dolskoj?  Zahvaliti ćemo na velikoj mi- 
losti"'. A ona mu odgovori: “Lojzek, Tvoja sreća je i moja". 
Svojim je pronicavim okom zadnjih dana zapažala na njemu 
znakove neke osobite vedrine. 

Ina Malu Gospu je crkvica Majke Božje Dolske bila sva u 
šarenilu cvijeća, u plamenu svijeća i u žaru molitava. Majka i 


sin su bili pred dragim Likom Gospe jedno srce, jer je Alojzije 
pred vratima crkvice sav sretan usrećio majku riječima: “Ma- 


mice, zahvaliti ćemo Bogu i Njegovoj Majci, jer ja se vraćam u 
.sjemenište*. 

U hrpi cvijeća na oltaru Majke Božje očito se isticala Jifepa, 
velika crvena ruža, što ju je Barbara Stepinac prikazala nebeskoj 
Kraljici. 

Na večer je Alojzije razgovarao s ocem. Otkrio mu jesvo- 
ju odluku. Rekao mu je i to, da je ravnatelj voljan pobrinuti se, 
da bude poslan na filozofski i bogoslovski studij u Rim, koji traje 
sedam godina i da bude primljen u rimski isusovački zavod Ger- 
manik. Očevo se raspoloženje u taj čas može najbolje vidjeti iz 
njegovih riječi: “Ići ćeš u Rim i studirati na naš kućni trošak". 

Drugi dan je Alojzije u pismu saopćio ravnatelju svoju ko- 
načnu odluku, a i riječi svoga oca i zamolio ga, da uredi sve 
potrebno kod nadbiskupa. | 

Nikad nije uzduh tako čist i svjež, a sunce tako sjajno kao 
iza minule bure, kad se vrijeme potpuno smiri. Tako nije ni Aloj- 
zije nigda u svojoj duši osjećao toliko blaženosti mira, koli- 
ko u one dane. Kao da je iza teška brodoloma i naporna pli- 
vanja konačno ipak stigao na obalu. Ispod nogu je osjećao si- 
gurno tlo. Kao da se našao na izlasku iz guste šume, na čistini, 
na stazi, koja vodi u široki svijet. Njegove su misli dobile novi 
poletni zamah, pa su silile samo naprijed, naprijed. 

I sav Stepinčev dom je počeo onih dana disati nekom novom 
svježinom. Iznenadna radosna novost uzgibala je srcima do- 
mara. Svima je bila draga Alojzijeva odluka. 

No selo i župa kao da se nijesu naročito iznenadili. Bili su 
raspoloženi odprilike kao starica Magda. Za njih je seljak Aloj- 
zije Stepinac bio za selo neki luksus. Sad će konačno prispjeti 
onamo, kuda zaista spada. Krašić se ponosio svojim svećenici- 
ma, a osobito stricom Alojzija, varaždinskim kanonikom Mati- 
jom Stepincem, koji je pred dvije godine umro na glasu sveto- 
sti. Nekako su slutili, da će ih Alojzije proslaviti. Zato su se svi 

iskreno veselili. I kad ih je Alojzije sretao, zapažao je na nji- 
hovim licima i u njihovim očima neki poseban sjaj. 

Nastupili su divni dani rane jeseni. Ljetna vrućina popu- 
stila. Blage su kišice i ugodni vjetrići od vremena do vremena 
osvježivali uzduh, koji se doskora punio mirisima cvijeća i zrela 
voća. Brali su se plodovi seljačke muke i božje darežljivosti. 
Punili se hambari, kukuružnjaci, tavani, pivnice. U nijedno se 
doba godine ne čuje po selima toliko pjevanja, koliko sada. A 
naljepše je, kad o berbi propjevaju pitomi brežuljci s vinogradima. 
To su zaista dani veselja, smijeha, pjesme i uživanja. 

Došao je radostan i svečan dan kad se selo sastalo na berbu 
u crkvenom vinogradu. Kroz godinu ga obradjuje cijelo selo, 
pa će se i na berbi naći po netko iz svakoga doma. Ove godine 


je ta berba izašla i kao oproštaj sela. s njihovim “Lcizekom". — 


Iako su oproštaji žalosni, ovaj nije pomutio veselja vinogradske 
berbe, jer gube brata, da im se vrati kao otac. Ostati će medju 
njima u živoj i neizbrišivoj uspomeni, jer je na izvanredan način 
počastio njihov stalež. Svi su ti osjećaji sami od sebe proizlazili 


iz srdaca i održavali se na razgovorima, koji su se sep 
s pjevanjem i šalama. 


No najizrazitija značajka, vesele družbe bila je u tom, da je 
sačinjavala svetu obiteljsku zajednicu. Bili su svijesni, da će 
ovaj plod njihove zajedničke muke, koji danas beru, poslužiti u 
Prvom redu za svetu misu: pružati će ga svaki dan po dijelak u 
bočici ručica, nevina dječaka svećeniku, koji će ga uliti u pozlaće- 
ni kalež, prikazati nebeskom Ocu da ga malo iza toga pretvori 
u Krv Njegova Sina. 

Ovo je došlo i do vidna izražaja kada se berba završila sve- 
čanom procesijom, koja je ponijela najljepši grozd Bogu u crkvu. 

U procesiji su se poredale beračice i brentari i ostaji posle- 
nici kao pratnja djevojke, koja je na krasno izrezbarenom drve- 
nom pladnju nosila najljepši grozd. Procesiju je stavila u po- j 
kret ova pjesma: 

Ajde, ajde, o kršćani, 

K crkvi božjoj podjimo; 

Od svega groždja grozd najljepši 

Dobrom Bogu nosimo! 
Putem sve do crkve su se izmjenjivale molitve i pjesme. 
Kad je procesija stigla pred crkvu, opet svi zapjevaju: 

Evo, evo o kršćani, 

K crkvi božjoj dodjosmo; 

Od sveg groždja grozd najljepši 
Dobrom Bogu donjesmo. 


Ove godine je bilo odredjeno, da Stepinčeva Marica nosi 
najljepši grozd. U crkvi ga je predala bratu Alojziju, koji ga je 
položio na oltar. Pri tom je predvodio molitvu, koju su svi za 
njim prihvatili: “Primi, sveti Oče, Svemogući, vječni Bože, ovaj 
naš maleni dar, što ga Tvoji nevrijedni sluge prinosimo Tebi, 
svojemu pravomu i živomu Bogu. Amen". Iza toga je crkvom 
zaorila pjesma: ; 


Budi pohvaljeno po sve vrijeme 
Isusa i Marije i Josipa 
/ Sveto ime! 


Pred crkvom se na to razvilo lagano, pobožno kolo po taktu 
ljupke pjesmice: 


Oj lozice, oj zeleno stablo, 

U raju si niklo i izraslo! 

Oj lozice, oj zeleno drvo, 
Isukrst te počastio vrlo! 

Oj lozice, oj zelena grano, 
Božja krvi, spasonosna hrano! 


Alojzije je raspustio družbu ovim riječima: 


I ova igra igrana 

i ova pjesma pjevana 

i ova družba vesela 

da Bog nam svako dobro da! 
I rodila nam pšenica 

i vinova lozica, 

da Bog nam svako dobro da! 


Skup završi svečanost pjevajući: 


Ajde, ajde o kršćani, 
Crkvi se poklonimo! 
Isukrsta, blagu Gospu 
U sve vrijeme hvalimo! 


Narod se razišao zadovoljan, što je proživio ovaj lijepi i ugod- 
ni dan. 

Za nekoliko je dana i Stepinčev dom završio berbu vinogra- 
da. Domaćin je brižno izabrao najljepši grozd, ponosno ga po- 

nio u “hram i sretan ga stavio u sređinu žetvena vijenca na sti- 
jeni, pa kad je kasno u noći majka iza duge molitve ispod bo- 
žjega kutića bacila pogled po “hramu, opazila je, kako su 
dva snopa tajinstvena mjesečeva svjetla pala jedan na pšenicu 
i grozd, a drugi na hostiju i kalež na jednoj uspomeri prve svete 
mise. Njezin je umoran pogled blago počinuo na daru neba, a 
kroz usnice je šaptom progovorila duša o njezinoj sreći. 

A predodžba toga istoga vijenca s grozdom u sredini došu- 
ljala se tiho večeras prije spavanja i u Alojzijevu dušu.  Izazvala 
je ondje misao o božjoj ljubavi, koja se spušta do zrela zrna pše- 
nice i nabrekle bobice grozda, da ih digne u tajinstvene sfere, u 
kojima će poslužiti kao prilike božjem Tijelu i božioj Krvi. Iz 
te se misli odmah rodila i druga: božja se ljubav spušta do bijed- 
na čovjeka, kojega diže u neslućene visine, odakle će ge na zemlju 
povratiti kao drugi Krist, a istom zadaćom i istim ovlastima, kao 
svećenik. U toj strašnoj misli se sav izgubio i usnuo. 

Za dva tjedna je putovao prema Rimu. 


Hrvatske seljakinje iz Baranje polaze u seosku crkvu u kićenoj narod- 
Ž noj nošnji, koju si same prave. 

LA 
DIVOTE I STRAHOTE VRHUNACA 


Priprosti puk u Hrvatskoj drži, da je prva sveta misa za sve- 
ćenika nešto strašno. Neprestano prije podizanja dolaze, pred 
njega sva strašila ovoga i drugoga svijeta. Za njega su ti časo- 
vi strahovito teški i mučni. Ali po ovlastima svoje uzvišene 
službe on je dorastao u tom stanju: prolazi kroza nj neoštećen 
i kao pobjednik. U tome mu pomaže i svećenik, koji ga kod 
njegove prve mise prati na. svakom koraku. 

Ovo praznovjerje nije posve bez značenja. Ono smjera na 
misterioznost svećeničke službe, na njezin nadprirodan značaj. 
"Tko hoće da ispravno shvati službu katoličkog svećenika, mora 
se popeti na visoke vrhunce, odakle može da pogledom uroni u 
sfere najvećih božjih misterija. 

Kad je u središtu povjesti nastupio veliki čas, da Božji Sin 
usreći bijedni ljudski rod svojom živom i vidljivom osobnom pri- 
sutnošću i da mu ponovno otvori vrata u vječni dom nebeskog 
Oca, božja je mudrost i svemogućnost stvorila iza Kristova čo- 
vječanstva najveće svoje remek-djelo — Majku Božju. Po Njoj 
se Božji Sin utjelovio i u zajednici je s Njom izveo djelo spasenja 
liudskoga roda. A da kroz vjekove produlji svoje utjelovljenje i 
živu osobnu prisutnost medju ljudima i djelo spasenja primjeni 
na pojedine duše, stvara božja mudrost i svemogućnost institu- 
ciju svećenstva i snabdjeva je neslućenim ovlastims. 

Odonda je zemlja neizmjerno bogata zato, jer na njoj u ta- 
hernakulima živi Božji Sin. Taj misterij ostvaruje svećenička 
vlast. I dok bude na zemlji i jedan svećenik, moći će bijedan 
čovjek da se nadje do nogu, pa ina grudima svoga Boga. Zato 
tko bi mogao da shvati i izreče, što bi zemlja izgubila, kad bi se 
pogasila sva vječna svjetla pred oltarima! 

Jedna mala siromašna župa nije mogla radi nestašice sve- 
ćenstva dobiti župnika = iza kako je njezin dotadašnji župnik 
otišao na drugu župu. Dodje župnik iz susjedne župe. Služi 
gvetu misu i zadnjim hostijama iz ciborija pričesti vjernike. Ta- 
bernakul je ostao prazan. Mežnar ugasi vječno svjetlo pred ol- 
tarom, a cijela crkva glasno proplače. 

Duboki i nezaboravni utisak načinilo je na mene jedno dra- 
žesno dijete od pet godina. Roditelji su mu bili duboko pobožni. 
Majka je prelila u nježno srce svoga tjeteta sav žar ljubavi k Isu- 
su, u kojemu je ona nalazila sve, a to je nastojala dati i svojemu 
miljenčetu na putu u život. Dijete je iznenada obolilo. I eto div- 
na prizora. Kao da se sva njegova bol zgusnula u živoj čežnji 
za Isusom. “Mamice, daj mi Isusa!" — neprestano je dijete pla- 
čući ponavljalo. Jedino je malena bijela Hostija mogla dijete 
umiriti. Kolikim dušama je euharistijski Isus i utjeha i jakost 
i mir i sreća i sve, upravo sve. Svećenik im Ga daje. 

Imao sam u gimnaziji kolegu. Silna čežnja za spoznajom 
smisla ljudskoga života držala ga je neprestano u napetosti i trci. 
Bacio se strastveno na proučavanje svih filozofskih sustava. 
Godine su mu prošle u neumornu, grozničavu traženju temelj- 


“nih i najvećih istina života. Kada sam se nekoliko godina iza 


našega rastanka zanimao za njega, rekli su mi, da si je siromah 
uzeo život. Svuda je zavirio, na svačija je vrata pokucao, samo 
nije jadan zakoračio na put, koji bi ga sigurno doveo do mira. 
Nije se u svojim lutanjima pokušao približiti svećeniku. Ono- 


“me, kojemu je sam Božji Sin rekao: “. . . iko Tebe sluša, mene 


sluša . .." Preko svećenika kao propovjednika, katehete, misi- 
onera, pisca, duhovnog vodje govori Bog. Svećenik je svjetlo 
svijeta. On je vijesnik blage vijesti. On nas upućuje sigurnim 
putem u najbolji život, koji je pripravan za onaj vravi, vječni 
blaženi život. : 

Pošten čovjek najteže osjeća na sebi teret krivice.  Nesno- 
san mu je i ne nalazi mira, dok ga ne skine. Ako je što kome 
skrivio moli za oproštenje, popravlja krivicu. Sigurno je naj- 
teži teret krivica, koja se nanosi Bogu. Koliku su krv životinja, 
pa i samih ljudskih bića, prolili i najprimitivniji narodi, da njo- 
me pogase oganj, koji im je žegao savjesti. Badava ćeš se s 
teškim teretom grijeha uputiti i najvećim mudracima svijeta i 
najvećim mogućnicima svijeta i najvećim bogatašima svijeta. Bla- 
ženi ćeš mir naći samo kod svećenika, koji će nad Tobom izreći 
cnu silnu, najutješljiviju riječ na svijetu: “Ja te odrješujem od 
tvojih grijeha". 

Nije time iscrpljena sva veličina ni visina ni dubina ni širina 
svećeništva. “Bog je htio, da svećenici budu spasitelji svijeta, 
tako je zapisao sveti Jeronim, koji je običavao vagati svaku ri- 
ječ. Svećenik živi, kreće se i radi u nadprirodnom svijetu. Po 
njemu taj svijet na zemlji zaista postoji i zemlju oplemenjuje do 
divinizacije. 

Svijet ne pozna svećenika. Ne zna, tko je, što je on. Naj- 
sudbonosnije je to, što ne zna, kolikim blagom i bogatstvom 
svećenik raspolaže. Ne zna, što mu on može biti i što mu može 
dati. Ne znaju toga ni mnogi vjernici. A nijesu svijetu pozna- 
te ni svećeničke duševne teškoće. On ni ne sluti, kakve tjesko- 
be, muke i borbe vitlaju svećeničkim dušama. Svećenik kao 
da se nalazi na vrhuncima, gdje se miješaju divote sa strahota- 
ma. Prekrasni vidici, daleki horizonti, sunčani istoci i zapadi, 
svježi i kristalni zrak, blizine zvijezdana neba, duboke i tajin- 
stvene i svete tišine. Težina tmastih oblaka, bijes vjetrova i 
bura, sablast munja, tutnjava gromova. 

Svaki svećenik proživi u sebi bilo na lakši bilo na teži način 
proces, što ga je u njemu izazvao božji poziv na vrhunce, dok mu 
se konačno ne otme iz dubina duše onaj “fiat, na koji Bog i 
Crkva udaraju redjenjem za sve vijeke neizbrisivi pečat svećen- 
stva. A kasnije u životu i u radu neprestano prati svećenika po- 
misao na onu ozbiljnu riječ svetog Pavla: “Oni bdiju nad duša- 
ma vašim kao i oni koji će dati račun" (Žid. XIII.). Da, strašna je 
za svećenika pomisao na taj račun. 

U tome svjetlu postaje i razumljivijim teški i mučni proces, 
kojim je prošao i Alojzije Stepinac. Konačno ga je sretno pro- 
šao uz dragocjenu pomoć nekih plemenitih duša. Prva je od 
njih bila bez sumnje njegova majka, koja je toliko željela i na- 
stojala da mu bude i po drugi put majka. Drugi je bio jedno- 
stavni i skromni čovjek koji je bio tako velik u razumijevanju 
božjih interesa, da se za njih sav žrtvovao. Treća je bila jedna 
redovnica, negdje daleko u nekom samostanu, koja je žrtvom 
svoga života podizala ruševine, što ih je skrivio njezin nesretni 
brat. 

VI. 
NAJMLADJI BISKUP NA SVIJETU 


Dne 28. svibnja 1934. je imenovao Sveti Otac Papa Pio XI. 
svećenika zagrebačke nadbiskupije dr. Alojzija Stepinca zagre- 


bačkom nadbiskupu mons. Antunu Baueru nadbiskupom koadju- 


torom s pravom nasljedstva. Za nekoliko je dana stigla vijest o 
tome u Zagreb i doskora je preletjela svim hrvatskim krajevima. 
Sigurno je, da nijedna vijest ne bi bila posvuda izazvala toliko 
iznenadjenja kao ova. Znalo se, da stari nadbiskup već nekoli- 
ko godina misli na koadjutora. Govorilo se o brojnim kandi- 
datima iz kruga zagrebačkoga kaptola i bogoslovskoga fakui- 
teta.  Spominjala se imena vrijednih i odličnih svećenika, koji 
bi mogli biti dostojni i sposobni za ovo prvo i najvažnije mjesto 
crkvene hijerarhije u Hrvatskoj.Na dra Alojzija Stepinca nije 
dakako pri tome nitko ni pomislio. 'Ta za nj se gotovo nije ni 
znalo. Još nisu prošle ni četiri godine, što je postao svećenikom. 
Bio je u to vrijeme ceremonijar i uz to je bio zaposlen u kance- 
lariji duhovnog stola. 

Svakako je potrebno, da točnije osvijetlimo ovaj izvanredni 
dogadjaj, koji je mnoge u prvi čas ne samo silno iznenadio nego 
i ozbiljno zabrinuo. ' 

Medju hrvatskim biskupijama je najveća i najodličnija za- 
grebačka nadbiskupija. Osnovao ju je godine 1094. ugarski 
kralj sv. Ladislav, rodjak hrvatskog Kralja Zvonimira. Ona je 
kroz cijelu hrvatsku prošlost kao središnja hrvatska biskupija 
igrala vrlo važnu ulogu. Zagrebački su biskupi bili ne samo 
prvaci medju hrvatskim biskupima nego su se često istakli kao 
odlični čimbenik i u svjetskim dogadjajima hrvatskog naroda. 


. Medju njima je bilo znamenitih velikih i zaslužnih ličnosti. — 


Augustin Kažotić je umro godine 1323. na glasu svetosti i godine 
1702. je bio od Crkve proglašen blaženim. Juraj Drašković je 
bio kardinal i hrvatski ban,a proslavio se kao govcrnik na tri- 
dentskom crkvenom koncilu. Martin Borković je umro godine 
1687. na glasu svetosti. Maksimilijan Vrhovac je bio početkom 
devetnaestoga stoljeća preteča hrvatskog kulturnog preporoda. 
Gjuro Haulik je bio kardinal i vrlo zaslužan radnik na vjerskom 

i kulturnom polju hrvatskog života u polovici devetnaestoga 
stoljeća. 

Danas broji zagrebačka nadbiskupija oko dva milijuna vjer- 
nika. U njoj se nalazi glavni grad Hrvata Zagreb, koji je središte 
svega hrvatskog narodnog života. Zagrebački nadbiskup je me- 
tropolita hrvatsko-slavonske crkvene - pokrajine i predsjednik 
biskupskih konferencija cjelokupnog episkopata Jugoslavije, pre- 
ma tome je on prvi crkveni dostojanstvenik hrvatskog naroda. 


Doba, u koje pada imenovanje Alojzija Stepinca nadbisku- 
pom, bilo je vrlo teško po katoličku crkvu u Jugoslaviji.  Hrvat- 
ski i slovenski katolicizam našao se stvaranjem Jugoslavije pre- 
ma srpskom pravoslavlju u mučnom položaju. Raspoloženje 


srpskoga pravoslavlja prema katolicizmu snažno označuje drama 


srpskoga književnika Dule Nikolajevića “Volga, Volga", koja je 
prošla srpskim kazalištima uz silno odobravanje publike. U 
rosljednjem prizoru drame sastaje se Dostojevski kao predstav- 
tik ideje ruskoga pravoslavlja s Lenjinom, ocem bezbožnoga 
boljševizma. Dostojevski je spreman, da ga pribiju na križ za 
Lenjinove grijehe i govori: “Propni me, Vladimire Iliću, i uništi 
Europu, moj golube! Smrvi bombama u prah Michelangelova 
Mojsiju i sruši do temelja crkvu Madone (misli na parišku “No- 
tre Dame"). . Polomi i ukloni sve katoličke kipove Krista.  Ne- 
ka iščezne s lica zemlje rimsko kršćanstvo. Neka cstane samo 
naša majčica, slavenska pravoslavna Rusija! Neka nabuja Vol- 
ga! Neka se razlije naša sveta rijeka! Neka potopi cijelu Eu- 
ropu; sve njezine hramove!  Volgo, Volgo . . . Evo Križa! Vla- 
dimiru Iliću, sad ću se popeti na križ. Gledaj, kako Volga davi 
Europu . .. Europa tone. Od potopa, koji dolazi iz Rusije (me- 
djutim se pojavi slika Madone). Vidiš, ni ova nema suza za Hu- 
ropu. Ne. Volgo, Volgo, sada sam sretan! Pribij me na križ, 
Vladimire Iliću, i uništi Europu, golube moj!? 


Srpsko se pravoslavlje u jurišu na katolicizam Hrvata i Slo- 
venaca stavilo u službu velikosrpskoga šovinizma, da joj u pro- 
zelitskom nastojanju pomogne svojom silom, lukavštinom i ko- 
rupcijom. Ono se nije žacalo u tom boju ni usluga masonerije, 
ni koketiranja s komunizmom. Sve su ove udružen» sile nasto- 
jale na sve moguće načine da sistematski slabe katolicizam, pa da 
ga konačno sasma unište. 

'Ta su nastojanja donijela i stanovitih uspjeha medju hrvat- 
skom inteligencijom, koja je dijelom bila uspavana vjerskim 

nehajem, pa i medju činovništvom, koje je bilo ovisno o državi. 
Naročito ugrožena je bila mladež u školama. 

Katolički episkopat, na čelu sa zagrebačkim nadbiskupom 
Bauerom, vodio je odlučnu borbu za očuvanje katoličkih pozi- 
cija. Najizloženiji je u toj borbi bio sam zagrebački nadbiskup. 
Mnogo mu je koristio njegov veliki ugled. Stekao ga je još kao 
sveučilišni profesor svojim životom i radom kao filozof, pisac, 
političar i zadružni organizator. Bio je izabran članom Jugo- 
slavenske akademije u Zagrebu. Kao nadbiskup je pregnuo 
oko toga, da u svojoj prostranoj nadbiskupiji stvori uvjete za 
katolički preporod vjernika prema nadiranju bezboštva sa za- 
pada i pravoslavlja sa istoka. Katolička štampa i organizacija 
su udarile svoje temelje pod njegovom zaštitom i s njegovom mo- 
zalnom i materijalnom pomoću. I tako se na utjehu hrvatskih 
katolika pokazao sposobnim za teški položaj. 

'To su sve imali pred očima oni, koji su se ozbiljno zamislili 
nad imenovanjem novog nadbiskupa koadjutora. Našii su se 
u neprilici, da sude o tom činu vrhovne crkvene uprave i o nad- 
biskupskoj odluci. Nije se moglo o tome sumnjati, da je nad- * 
biskup bio duboko svijestan, od kolike je važnosti ta njegova 
odluka. Pa kako se onda uz tolike sposobne i odlične sveće- 
nike odlučio za toga mladoga i potpuno nepoznatcga svećeni- 
ka? Stoga bi bilo vrlo zanimivo upoznati, kojim je putevima 
u njegovoj glavi prošla misao na izbor nasljednika i na koji je 
način stigla do zrelosti i odluke. Pokušati ćemo uhvatiti neke 
vjerojatnosti, koje bi mogle da se približe istini i dadu razjašnje- 
nje dogadjaju, koji je u prvi čas svijet i možda previše iznenadio. 

“ Biskupi su stupovi Crkve i zato se naročita pažnja posvećuje 
njihovu imenovanju. Biskupi su svjetionici: zato u prvom redu 
moraju sjati kreposnim životom. Oni su apostoli: zato moraju 
gorjeti žarom za spas duša. Oni su vladari: zato moraju biti 
muževi razboritosti, iskustva i energije. 

Nadbiskup je svoga mladog svećenika Stepinca kroz tri 
godine promatrao iz neposredne blizine: živio je i radio u nje- 
govu dvoru i redovito ga je pratio na njegovim putovanjima. — 
Tako je imao dovoljno prilike, da ga dobro upozna, a on je za to 
bio i sposoban, jer je bio čovjek dubljine i životna iskustva. 

Temelj božje veličine je poniznost. Svećeniku je biia poniz- 
nost prirodjena; nešto upravo njegovo, na njemu naročito zna- 
čajno i upadljivo. Iz univerze i s puta prema odličnoj karijeri 
spušta se na selo i gubi medju seljacima. Ma da je ra studijama 

u Rimu bio uvijek međju najodličnijim studentima i najboljim pi- 
tomcima, ipak je bio najradije povučen i nezamjetljiv. Jedan 
Švicarac, koji je obukao crveno odijelo germaničara istoga da- 
na, kad je Stepinac bio zaredjen za svećenika, napisao je o nje- 
mu medju ostalim i ovo: “Imali smo već onda prema njemu neko 
naročito poštovanje, jer smo znali, da je nešto stariji od ostalih 
mladomisnika: bio je časnik u svjetskom ratu i tek je kasnije 
izabrao bogoslovni studij. Iza toga je još jednu godinu studi- 
rao. Bio je dobar drug i prijatelj, ali veliki šutljivac, koji nije 
volio mnogo govoriti, a osobito o sebi. Od prilike godinu dana 
iza imenovanja nadbiskupom koadjutorom posjetio je Rim. Ipak 
čedan i jednostavan kao prije. Prirodan i ozbiljan, ovaj put 
nije mnogo govorio. Ali se sjećam, da nam je rekao: “Moja 
draga braćo, sve vam želim, samo ne toga, da postanete biskupi". 
A kao svećenik u Zagrebu uživao je u tom, da bude što manje is- 
taknut i da se za njega što manje znade. 


Na temeljima poniznosti imao je Stepinac prilike izgraditi u 
sebi zgradu solidne pobožnosti i duhovnog života. Prvi, maj- 
činski odgoj vrlo je rano usadio u njegovu nježnu dušu klice is- 
krene pobožnosti. 'Te su se klice mogle povoljno razviti u bla- 
goj vjerskoj sredini doma i sela i kasnije u vjerskom odgojnom 
zavodu za vrijeme školovanja. Njegov se vjerski značaj utvrdio 
kušnjama i teškoćama života kroz vojništvo, rat i zarobljeništvo, 
pa kasnije studijama na sveučilištu i seljačkim životom. Nje- 
.govu je pobožnost produbio solidni filozofski i bogoslovni stu- 
ćij na znamenitoj rimskoj univerzi “Gregorijani", koji je Svršio 
iza sedam godina s doktoratima u tim strukama. No svakako 
je za njegovu vjersku formaciju bio najodlučniji njegov odgoj u 
rimskom isusovačkom kolegiju “Germaniku', u kojem se primje- 
njuju prokušane metode svetog Ignacija. Poznato je, da je taj 
genijalni svetac stvorio najbolju filozofiju života. 

Ima kod ljudi čudnovata pojava. Čovjek redovito uvijek na- 
stoji da sve, što čini, pametno čini, da sve radi prema svrsi. Bi- 
ra i upotrebljava najprikladnija sredstva. A u najvažnijoj, naj- 
cdlučnijoj stvari redovito zataji. Koliki su, koji tu pamet, taj 
mar, primjenjuju na svoj život? Koliki nastoje da pametno žive, 
đa im život bude majstorluk, da budu načistu s obzirom na svrhu 
svoga života i da ga ispune najprikladnijim sredstvima do cilja? 
Nigdje valjda nema toliko neozbiljnosti, lakoumnosti, diletan- 
tizma i amaterstva, koliko u shvaćanju i provodjenju života. — 
Duhovne vježbe svetog Ignacija su najbolja škola za jedino is- 

pravno shvaćanje života. U njima se staje na Arhimedovu toč- 
ku, s koje se pokreće svjetovima. I posve je sigurnv, kojem ćete 
god većem djelu u Stepinčevu životu tražiti izvore, naći ćete 
ih konačno u njegovim duhovnim vježbama i u njegovim godina- 
ma odgoja u Germaniku. Dakako da je i vječni grad Rim sa svo- 
jim starokršćanskim, sredovječnim i modernim vjerskim elemen- 
tima bio najbolji ambijenat za izgradnju njegove ličnošti. 

Ma da je svećenik Stepinac provodio prve godine svoga sve- 
ćeničkog života u skromnosti i povučenosti, u duši mu je gorio 
živim plamenom apostolski jar za spasavanjem duša. To je 
došlo i do izražaja u njegovu radu na karitativnom polju i pri- 
godom duhovnih ekskurzija u pokrajinu. U Zagrebu je iza do- 
vršena posla u kancelariji pohadjao poput milosrdna Samari- 
tanca sirotinju gradske periferije i unosio u tmurne prostorije 
svjetlo i u ojadjena srca toplinu. A izvanredno je bio sretan, 
kad je od vremena do vremena bio poslan u koju župu, da održi 
propovijedi, duhovne vježbe ili pruži župnicima kakvu drugu 
svećeničku pomoć. Iz tih ekskurzija bile su osobito dvije zgo- 
de uzbudile nadbiskupovu pažnju. 

U Pregradi je jedne nedjelje pred prostranom i aptedid pu- 
nom crkvom u propovjedi odlučno naglasio prava crkve na slo- 
bodu u vršenju njezine misije. Vlast se našla pogodjenom i mje- 
sni kotarski predstojnik pozove mladog zagrebačkog svećenika u 
svoj ured na odgovornost. Svećenik Stepinac je neustrašivo na- 
stupio i pred licem nosioca vlasti s riječima Svetoga Pisma: 
“Božja riječ nije vezana. 

U župi Sv. Ivana Zelina je došlo jednoga dana do vrlo mučna 
položaja. Iza smrti župnika vjernici su se tvrdokorno uprli, da 
im se kapelan postavi za župnika. Duhovna vlast je imala mno- 
go razloga, da kapelana premjesti, a župnikom imenuje drugoga 
svećenika. Neki buntovni elementi pokrenu strastima župljane 
tako, da je došlo do pasne napetosti i različitih ekscesa. Nadbi- 


skup je onamo poslao svoga ceremonijara, da svijet umiri. To 


je bila vrlo delikatna i teška zadaća. Moglo joj se pristupiti samo 
"s mnogo razboritosti, takta i jakih živaca. Stepinac je povje- 
renu zadaću iza strpljiva napora i dosta neugodnih poniženja ko- 
načno sretno riješio. 

U životu ljudi se rijetko dešavaju zgode, u kojima dolazi na 
osobiti način do izražaja njihov karakter. Nadbiskup je iz ovih 
dviju zgoda mogao upoznati i one strane karaktera svoga cerč- 
monijara, koje se u njegovu svagdanjem životu nisu mogle dovolj- 
no očitovati. 

Svi ovi pogledi na Stepinčevu ličnost mogti su zaista djelo- 
vati povoljno na stvaranje nadbiskupove odluke. Nema sumnje, 
da su njegovoj odluci doprinijele svoj dio i teškoće, na koje je na- 
išao kod beogradske vlade za prijašnjih pokušaja, da riješi pitanje 
svoga koadjutora. I zaista ovaj put je stvar i u Beogradu gladko 
prošla. 

I tako je nekako došlo do davne odluke. Ali je trebala 
da padne još i druga odluka: privola onoga, kojemu se je spre- 
malo to silno iznenadjenje, zapravo težak teret. Težak, i prema 
predvidjanjima uslijed poznatih prilika, a tko bi od smrtnika i 
mogao naslutiti svu težinu toga tereta, što će ga vrlo, vrlo po- 
množati budući nepredvidljivi dogadjaji. 


Svećenik Stepinac je u miru sprovodio tihe dane u službi, 
koja ga je zapala. Po radostima, koje su mu zahvatile dušu, 
kad god je polazio u narod po kakovu svećeničkom poslu, moglo 
se zaključivati, da je gojio u srcu želju, da se konačno stalno na- 
dje negdje na selu kao duhovni pastir medju svojim dragim se- 
ljacima. Bio je dakako svakog dana s nadbiskupom. Da li je 
mogao slutiti, što mu sprema? Sve prije nego to. Ta to je 
bilo sigurno tako daleko od njega, da se posve gubilc u skrajnim 
daljinama. A ipak mu je bilo tako blizu, da je bio potreban sa- 
mo jedan korak, da ga zahvati. Tako je to s nama ljudima: 
toliko smo zaokupljeni nacrtima, da u tančine odredimo korake 
svoga života i toliko nam je stalo, da sve konce držimo u svojim 
rukama ,a možda se istodobno slažu oko nas takove okolnosti, 
koje će nas u jednom posve neočekivanom času potpuno izba- 
Giti iz naše zacrtane staze. 

Jednog je jutra starac nadbiskup pozvao k sebi svoga cere- 
monijara. Bio je vrlo ozbiljan. “Mladi gospodine", započne 
odmah, “na putu sam, da riješim jednu tešku zadaću prije nego 
umrem. Vruće želim da se pobrinem za svoga nasljednika, jer 
se bojim radi naših posebnih prilika, a osobito u pogledu odnosa 
Crkve i države, da ne bi božja stvar postradala.. Moje se oko 
zaustavilo na Vama. Nema nikakve zapreke, da budete imeno- 
vani mojim pomoćnikom biskupom s pravom nasljedstva. Bvi- 
jestan sam, da sam se odlučio u pogledu Vaše osobe na malo ne- 
običnu stvar. Ali neobična vremena traže i podnose neobične 
stvari. Očekujem od Vas privolu". Tako je mirno i nešto od- 
sječeno izrekao nadbiskup riječi, koje su svojim sadržajem bile 
zaista teške. 


Svećenik Stepinac se već našao u svojemu životu više puta 

u čudnim prilikama; bio je stavljen koji put i pred neobične slu- 
čajeve; ali ovo je svakako nadvisilo sve preživljeno. Ovo neko- 
liko riječi tako ga je udarilo u glavu i srce, da ga je zahvatila ne- 
ka omaglica, pa se sve stalo okretati oko njega.  Problijedio je, 
počeo je sav slomljen drhtati i skoro se srušio. U prvi čas nije 
dakako smogao niti riječi. Kad se malo pribrao, grčevito je 
sklopio ruke i kao da se utaplja naglo je provalio iz njega: “Pre- 
uzvišeni, smilujte mi se!" 

“Shvaćam i razumijem Vaše stanje", nadovezao je nadbi- 
skup. “Dakako da ću se strpjeti, dok se saberete i promislite. 
Prekosutra ćete mi opet doći". 

Slijedila su iza toga za svećenika Stepinca dva vrlo teška 
dana. Povukao se u svoju sobu i gotovo da nije iz nje izlazio. 
Kako je i malo jeo, mislili su oni oko njega, da je bolestan. A 
on se najviše zadržavao u duboku razmišljanju i u molitvi. Koji 
put bi sišao u dvorsku kapelicu, a jednom je pošao u grad. 

U početku mu je izgledalo, da će mu rok za razmišljanje i 
odluku proći mirno i glatko. On nije bio čovjek, kojemu bi že- 
lja za čašću zamaglila pamet, te ne bi bio sposoban jasno gle- 
dati i mirno suditi. A bio je raspoložen tako, da bi ga i puka 
pomisao na to, da bi on mogao postati nadbiskup, svaki put do 
kraja smela. Osjećaj apsolutne nevrijednosti i nesposobnosti 
nije mu dopustio, da na to misli. Ta on je još uvijek početnik 
u svom zvanju; mlad, neizgradjen, neiskusan. A pored njega su 
toliki svećenici, koji su i znanjem i krepošću i iskustvom i ugle- 
dom daleko ispred njega. Odluka je bila brzo gotova: odlučni 
ne! Bilo mu je posve jasno, da on drukčije ne može nego tako. 


Sad je još trebao da podje do svojeg ispovjednika, te o tom ' 


i s njime govori, jer je stvar bila i odviše krupna, a da ga mimo- 
idje. Poslije toga je još osjetio potrebu da se navrati i k svojemu 
bivšemu ravnatelju dru. Lončariću, koji je sada bio župnikom od- 
lične gradske župe Sv. Petra. 

Vratio se kući uzbudjen, nemiran. Njegovi su mu savjet- 
nici pogled, koji se u prvi čas zaustavio na površini stvari, upra- 
vili i dalje i dublje. Upoznao je, da ipak nije tako jednostavna 
stvar, u koju je bačen. Savjetnici su ga upozorili medju osta- 
lim i na neke elemente, koji su jači i odlučniji od njegova pro- 
sudjivanja, to više što ovo može biti i pogrješno. Ukazali su na 
božju volju: upozorili su ga i na volju poglavara, koji su božji za- 
mjenici. Tako se pokolebao u onoj sigurnosti, da će uspješno 
moći opravdati svoj nepristanak. A pored toga mu je nenadano 

uletila u glavu pomisao: ni sa starcem nadbiskupom ne će ići 
tako lahko. Znao je dobro, da on običava uvijek da stvar teme- 
ljito promisli prije nego li se odluči. A kada se odluči, tvrdo je 
drži i provodi. Prema svemu tome se najednom pred njegovim 
očima, pojavila poput kakve strašne nemani misao, da ipak po- 
stoji mogućnost, da se ostvari nadbiskupova odluka. Od ovoga 
se časa zametnula u njegovoj duši žestoka borba, slična onoj 
prvoj borbi oko zvanja, a istodobno ju je pratila teška duševna 
muka od straha pred teretom, koji bi se ipak mogao svaliti na 
njega. 

Zadubio se u uzvišnost biskupske službe. Duh mu se uspi- 
Ljao na visine, pa opet stao ponirati u dubine. Kao u nekom 
posve jasnom svjetlu gledao je pred sobom svu veličinu i težinu 
biskupske misije, osobito u našim vremenima, a pogotovo na sto- 
lici zagrebačkih biskupa. ' 

Ne radi se tu samo o teškoj, kompliciranoi i odgovornoj 
brizi oko besmrtnih duša, već i o skrbi oko dijela božjega kraljev- 
stva. U biskupove su ruke stavljeni toliki i tako važni božji i 
ljudski interesi, da se čovjeku pred njima kao pred milijunskim 
računima zamagli pamet. Radi se o potezima, o kojima ovise 
stotine i tisuće duša, o kojima ovisi napredak i budućnost Crkve 
u čitavim krajevima i zemljama. Domena biskupova djelovanja 
su javne prilike, javno mišljenje, faktori javnoga života, što je sve 
izvanredno odlučno po duše i božje stvari. I stoga nije čudo, 
što je više razmišljao, to se s jedne strane više utvrdjivao u 
uvjerenju o svojoj nesposobnosti, a s druge strane je sve više 
strepio od pomisli, da bi se za kratko vrijeme mogao naći opte- 
rećen tako teškim križem. 


Božanski Učitelj odlikuje svoje vjerne učenike vise puta i 
svojim uzvišenim i mučnim getsemanskim časovima. I što je 
naravnije, nego da u takvim časovima, od smrtne tjeskobe i boli 
bačeni na tle, dižu svoj pogled i svoje ruke k nebeskom Ocu i va- 
Piju: “Oče, uzmi od nas taj križ"! Tako je i svećenik Stepinac ci- 
jeli dan i veći dio noći proboravio u molitvi. 

Kad je sutradan došao k nadbiskupu, odlučno je izjavio, da 
se smatra nesposobnim i nedostojnim apostolske službe. Iza to- 
ga se mučio ,da temeljito obrazloži i dokaže taj svoj sud. Kad 
je svršio, čekao je jadnik konačnu odluku. 


Stari nadbiskup je bio i ovaj put kratak: “Vaše su me riječi 
samo utvrdile u mojoj odluci, jer dokazuju, kako ste stvar ozbilj- 
no shvatili. Od svega, što ste rekli, osvrćem se samo na oliu, 


[67] 


da ste mlad i neiskusan svećenik. Nadam se, da će me dobri 
Bog uzdržati još nekoliko godina u životu, pak ćemo zajedrio za 
Njega raditi". 

Svećenik Stepinac je opet pokušao, da se na sve moguće 
načine otimlje, no sve jadniji je na obrazu starca vidio, da slabo 
uspijeva. Utekao se iza toga usrdnoj prošnji, da mu se smiluje, 
a ova se pomiješala čak sa suzama. Sve uzalud. Nadbiskup 
konačno završi: “Nastupam kao Vaš nadbiskup; obećali ste po- 
slušnost. Primite to kao Božju volju". Konačno je slomljen 
popustio, prignuo je glavu i rekao: “Neka se vrši volja Božja". 

Noge su mu kolebale, kad se spuštao po stepenicama u Pri- 
zemlje i izgubio u dvorskoj kapelici. Spustio se na koljena pred 
jedinim oltarom, oltarom Majke Božje, a prema božiemu Sinu u 
malenom tabernakulu otkinuo mu se iz grudi dubok uzdah: “U 
Tebe se, Gospode, uzdah". Klečao je u molitvi, dok ga nijesu 
zaboljela koljena. Kad je ustao i pošao prema svcjoj sobi, bio je 
već posve miran. 

Na izlazu iz kapelice je sastao jadnoga Pubu. Kao obično s 
lulicom u ustima, sav zgrbljen, podigao je mutne oči prema nje- 
mu; lice mu se rastegnulo na kretenski smijeh, a usta jedva ra- 
zumljivim glasom progovorila: “Puba dobar". On je segnuo u 
džep i dao mu je zadnji sitniš, što ga je imao, i blago mu se kod 
toga nasmiješio. . : 

Od cijeloga niza sirotinje, koja se već s njime upoznala, Pu- 
ba mu je bio najbliži: pripadao je nadbiskupskom dvoru. Tu se na-, 
šao pred mnogo godina. Jadnik nije znao ni za ime ni za prezi- 
me, a kamo li što drugo. Zvali su ga Puba ili Dina. Pomagao 
je zvonaru u katedrali zvoniti i slugama u dvoru nositi drva u kan- 
celarije i svećeničke sobe. Dvor ga je dakako uzdržavao. Du- 
ševni mu je život bio kao u nekom snu, a Stepinčeva bi blaga 
pojava budila u njemu čovjeka, koji bi se iz njega uvijek bolno 
nasmijao. Svećenik je Stepinac u tom času pomislio na tje- 
lesnu i duševnu bijedu sve sirotinje diljem dijeceze, koja na njega 
čeka. 

Inače je unaprijed nastavio svojim običajnim životom i ra- 
dom, a svijet oko njega nije dakako ni slutio ,što mu se dogodilo 
i što mu je sve nakon toga prolazilo dušom cijelo vrijeme do ime- 
novanja. Na oko je bio miran, ali valovi iza netom prošle bure po- 
tresali su još uvijek njegovom unutrašnjošću. Napose je s tje- 
skobom očekivao dan ,koji će donijeti njegovo imenovanje i ot- 
kinuti ga iz njegove blažene samoće i tišine, te ga staviti na oči 

DR. ALOJZIJE STEPINAC, hrvatski metropo- 

lita, neustrašivi borac za prirodna ljudska prava 

i za Kristovo Evandjelje, vidi se u sudnici, 11. 

listopada, 1946. godine, u času kad mu se pro- 
glašuje osuda. 


svijetu i baciti u svu njegovu vrevu. 


Objava je imenovanja pored toga, što je sav svijet stavila u 
čudo, pokrenula i silno zanimanje za toga svećenika, koji je do 
tada bio posve nepoznat. Štampa je počela pisati o njemu i ta- 
ko se domalo saznalo, tko je i što je. "Najviše se znalo i govo- 
rilo o tom, da još nijesu prošle ni četiri godine, od kako je po- 
stao svećenikom; da je još pred deset godina na selu orao, ko- 
pao i kosio; da je bio časnik u vojsci i u ratu; da je najmladji 
biskup na svijetu. Tako je doskora postao popularan, osobito 
kod širokih pučkih slojeva. A iza kako bi se gdje pojavio i došao 

u vezu sa svijetom, brzo bi svuda sticao simpatije. On nije ni- 
kada, pa ni sada, za tim težio i njegovi su nastupi bili skromni i 
čedni. No usprkos toga su ovih dana popularnost i obljublje- 
nost započele uspon i sve su ga više dizale u očima naroda, da 
ga konačno dignu do najviših visina. 

Nekoliko dana iza imenovanja posjete nadbisknpa Kkoadju- 
tora članovi Kaptola i prebendarskog zbora, da mu se poklone i 
da mu čestitaju. Pozdravio ga je prepošt Kaptola i generalni 
vikar biskup dr. Franjo grof Salis Seewis. On je medju ostalim 
rekao i ove značajne riječi: “Duh Sveti napunio Vašu dušu ne- 
pokolebivom vjerom, koja prenosi bregove, i ljubavi jačom od 
smrti, koja sve snosi, i potpunim predanjem Vašeg čitavog bića 
onim uzvišenim ciljevima, što ih Božja providnost po Vama kao 
svojem podesnom organu želi ostvariti u korist svete rimo-kato- 
ličke vjere, te vječnog i vremenitog dobra povjerenog Vam na- 
roda. ' 

Značajne su i riječi novoga nadbiskupa, kojima se zahvalio 
na tom pozdravu: “Zahvaljujem od srca, i ako se ne mogu rado- 
vati, jer moje je imenovanje za mene težak križ. Svaki od Vas 
bi bio i po dobi i po zaslugama i po umu prije pozvan nego ja da 
dodje na ovaj položaj. Ali kad je božja Providnost oadređila ova- 
ko, ja se nadam, da ćemo zajedno raditi u skladu i ljubavi. Ja 
sam na ovaj težak položaj došao pokorivši se želji vrhovnog po- 
glavara Svetog Oca. Zato velim: In te, Domine, speravi. Moja 
je nakana i moj cilj čist: slijediti nauku križa, te bez ikakva 
straha braniti katoličku istinu. Pravednost, prema onoj: đilexi 
iustitiam et odi iniquitatem, to je moje načelo. Ogavnost pre- 
ma svakoj nepravdi bila je uvijek duboko usadjena u mojoj duši 
kao što i ljubav prema pravdi. Kao što sam bio za dobro svoga 
naroda spreman dati sve, tako sam spreman na sve i za katoličku 
Crkvu, koja me je od najranije mladosti učila dati svakome 
svoje i ljubiti istinskom ljubavi. Kao što sam svagdie nastojao 
ispuniti svoju dužnost, tako ću je nastojati ispuniti i što savje- 
enije i na svom novom položaju, da moj rad bude na. pravu ko- 
rist svete Crkve, hrvatskog naroda i čitave domovine. 

Starac nadbiskup je svome nasljedniku iskazao poštovanje i 
ljubav time, da mu je darovao biskupski križ, lanac i prsten. Sve 
je to bilo od zlata, a prsten je povrh toga bio urešen velikim topa- 
zom i s osamnaest briljanata. Posebno veselje mu je priredio i 
time, da se u nedjelju prije njegova biskupskog redjenja odvezao 
s njime u Krašić, majci u pohode. To je bila fina gesta staroga 

nadbiskupa, koja ga je duboko dirnula. On si je zaista zaželio, 
da se u ove časove, koji su ga zaokupili tolikim jakim čuvstvima, 
nadje bar čas kraj srca majke. 

' Krašić je nekako doznao za dolazak crkvenih dostojanstve- 
nika. Spremio je svečan doček: pozdravili su ih župnik i načel- 
nik ispred mnoštva svijeta. Mladom nadbiskupu su bile osobito 
drage srdačne riječi jedne malene djevojčice, koja mu je prišla i 
rekla, da će se maleni moliti, da ga Bog blagoslovi. 

Starica se majka u prvi čas sva izgubila u snažnim čuvstvima 
kojima joj je nabujala duša, kad je na kućnom pragu ugledala 
sina u pratnji visokog gosta. No prijaznost i veselo raspolože- 
nje starca nadbiskupa doskora je povratilo majci njezino obično 
duševno ravnovjesje. Vrijeme posjeta je brzo prošlo u živahnu 
razgovoru, što ga je u glavnom vodio nadbiskup. Majka i sin 
su svoj intimni razgovor obavili dubokim pogledima. Na večer 
“ =. i drugi u samoći i tišini o tim pogledima dugo razmi- 
šljati 

Nadbiskupi su se svratili u crkvu, a iza toga na groblje. Sin 
je posjetio grob svog uca, čije je drago lice vidio pcsljednji put, 
kad je odlazio u Rim. Umro mu je godinu dana prije nego je on 
služio prvu svetu misu. Bio je pokopan u istoj grobnici sa žup- 
nikom Huzekom, koji je umro nekako godinu dana prije njega. 
Njihovo je prijateljevanje za života bilo tako tijesno, da o njemu 
svjedoči i grobna ploča. 

Dok se stari nadbiskup iza toga zadržao u razgovoru sa se- | 
ljacima, koji su se našli na groblju, povukao se njegov koadjutor 
prema jednom kraju groblja i zaustavio se u molitvi i razmišljanju 
uz jedan priprosti grob. 

Kod toga se živo sjetio one nedjelje, upravo pred deset godi- 
na, kad je uz krevet slušao životnu ispovijed nezaboravnoga 
Valeka: Sjetio se naročito molitava za nadbiskupa i njegova 
nasljednika. | Sad mu je divni čudak postao nekako još čudnijim. 

Taj posjet majci i zavičaju i sav njegov odjek u duši bio mu 
je prikladan uvod u duhovne vježbe, koje je sutradan započeo, 
da se spremi za uzvišeni čin biskupskoga posvećenja. Dani du- 
hovnih vježba digli su ga nad zemlju i njezinu prolaznost. Gle- 
dao je u svrhunaravnom svjetlu sve stvari i dogadjaje i vidio ih 
je onakve, kakvi zaista i jesu. Duša mu se lijepo raspoložila za 
novi božji poziv i za misiju, koju mu je Bog namijenio. 

. Biskupsko posvećenje novoga nadbiskupa koadjutora bilo je 

zaista triumf radosti klera i naroda. Bilo je upravo u nedjelju, na 

koju je one godine pao blagdan svetoga Ivana Krstitelja. Ito 
ge mnogima činilo značajnim. U predvečerje su zagrebačka 
katolička i kulturna društva priredila novom nadbiskupu sveča- 
nu povorku s bakljadom po središtu grada do nadbiskupskih 
dvora. Konjanički banderij mladića iz Krašića u lijepim na- 
rodnim nošnjama vodio je povorku. Iza njih su se redala dru- 
štva, a silno gradjanstvo je stajalo u špaliru. Nastala je krasna 
slika pred starodrevnim nadbiskupskim dvorom. Mnoštvo se 
svijeta sleglo oko njega. Baklje sa svojim čarobnim svjetlom 
osvjetljavale su sredovječne kule oko njega; glazbe su svirale, 
a narod je oduševljeno Klicao i pjevao. Na balkonu južnoga 
pročelja našao se na okupu cijeli episkopat s papinskim nun- 
cijem, a medju njima skromni svećenik, koji će biti sutra poma- 
zan za nasljednika apostola. Pozdravila ga je govorima preko 
svojih predstavnika organizirana katolička omladina i inteligen- 


cija, a u ime gradjanstva i cijeloga naroda rekao mu je književ- | 


nik Milutin Majer i ovo: “Sutrašnjim danom zasjesti cete hi- 
slorijsku stolicu staroslavnih zagrebačkih biskupa. Pred vama 
su sjedila na toj časnoj stolici od njezina osnutka do danas njih 
osamdesetidvojica. Ne zaboravite nikad, da je medju njima 
bilo muževa časnih i učenih. Muževa sveta života i neustrašivih 
branitelja svete Crkve i našega naroda, koji su za tristoljetne 
borbe s osmanlijskom zatornom silom polazili u boj držeći u lje- 
vici posvećen križ, a u desnici britki mač. Oni su u tim heroj- 
skim i krvavim borbama za krst časni i slobodu zlatnu bili sa 
svojim narodom predzidje kršćanstva i štit cjelokupne zapadne 
civilizacije. ' 

Ovaj dan je nadbiskup koadjutor svršio, a sutrašnji dan počeo 
s molitvom, koju je nekoliko puta ponovio: “Ne nama, Gospo- 
dine, nego Tvojemu imenu neka bude slava!" 


Sutradan je na svečani čin nagrnulo u katedralu i oko nje 
još više naroda. I opet je ponosna katedrala, kao i toliko puta 
kroz svoju dugu povijest, bila svjedokom velikoga, značajnoga 
i radnosnoga dogadjaja. Prošla je kroz teške bure. Godine 
1217. bila je posvećena. Posvetili su je Majci Božjoj na nebo 
uzetoj. Očekuje da plane slavljem, kad bude proglašeno dog- 
mom otajstvo, kojim je okrunjena. Doskora ju je uništila bujica 
Tatara. Odmah su je počeli nanovo graditi i u šesnaestom vi- 
jeku do kraja sagradili. Od onda je neprestano. strepila, da je 
dohvati nasrtljivi turski bijes. Ali se taj uvijek slomio o grudi 
njezinih vjernih sinova. Ali je svejedno više puta stradala od 

požara i potresa. Zadnji put je obnovljena pred četrdeset go- 
dina. Tako ona i danas, sa svojim vitkim zvonicima, koji se 
otmeno penju u visinu, i sa svojim kulama, koje je čuvaju, po- 
kazuje svijetu dušu svoga naroda. 

Brojno svećenstvo s episkopatom ie u povorci pratilo novoga 
nadbiskupa iz nadbiskupskog dvora u crkvu. Uz njega je išao 
stari nadbiskup. Iza njih je stupala skromna seljakinja, koad- 
jutorova majka, u svom seljačkom odijelu zajedno sa svojom 
djecom, njegovom braćom i sestrama, i ostalom rodbinom. 

Prostrana je katedrala bila sva u sjaju nakita. Čin biskup- 
skoga posvećenja je obavio zagrebački nadbiskup uz asitenciju 
prvoga crkvenoga dostojanstvenika Bosne i Hercegovine, sara- 
jevskog nadbiskupa dr. Ivana Šarića, i najodličnijega crkve- 
noga dostojanstvenika Dalmacije, splitskog biskupa dr. Klementa 
Kvirina Bonefačića. Tako su kod biskupskog redjenja buduće- 
ga crkvenog prvaka hrvatskog naroda bile zastupane sve glavne 
hrvatske pokrajine. 

Vjernici su pažljivo promatrali krasne obrede, divili se sjaj- 
nim odijelima biskupa i svećenstva kod oltara, koja su za tu 
zgodu bila iznešena iz bogate katedralske riznice, i uživali u li- 
jepu pjevanju. Mnogima se za obreda rodila u glavi misao: hoće 
li ovaj sveti čin biti izvorom plodnih i blagoslovljenih djela, za 
kojima hrvatski katolicizam toliko čezne u ovim teškim vreme- 


* nima? : 


Odgovoru na to pitanje bi možda mogle što doprinijeti slike, 
koje su se redale u mašti jednoga nadbiskupova kolege iz Ger- 
manika, koji je promatrao obred. Kao na primjer ova: Kad je 
vidio, gdje je novom nadbiskupu prvi put zasjala na glavi drago- 
cjena, pozlaćena biskupska mitra, spontano se sjetio, kako nije 
tome dugo, što je bio duboko ponižen od fanatičnog, buntov- 
nog svijeta, kojemu je bio poslan, da ga umiri. Sjetio se pri 
tom i svega njegova vladanja za vrijeme studija, a i poslije njega, 
koje se naročito isticalo iskrenom poniznošću. A sveto Pismo 
tvrdi, da Bog daje milost poniznima. Odmah iza toga mu se 
pričinilo, kao da mu pored mitre kruni glavu još i drugi, daleko 
1jepši ures, sjajna aureola izgradjenog kršćanskog i svećeničkog 
karaktera. A gdje se na visoku položaju nadje zajedno ovo dvoje 
— kršćanski karakter i božja milost, tu imade opravdane nade 
za zlatne plodove velikih djela i pobjeda. 

Na kraju obreda je cijela crkva zaorila svečanom pučkom 
pjesmom zahvalnicom “Tebe Boga hvalimo*, a pobožna su srca 

željela i molila, da taj dan udje u hrvatsku povijest kao veliki 
dan. 

Prošao je i svečani ručak u nadbiskupskom dvoru. Prošao 
ie i pohod novog nadbiskupa brojnom svećenstvu, koje je došlo 
iz cijele nadbiskupije na njegovo biskupsko posvećenje. Prošao 
je i pohod rodjacima i ostalim Krašićancima, koji su došli na 
slavu svoga “Lojzeka'. Sve su to bili topli i prijateljski susre- 
taji. Govorila su srca. I odgovaralo je srce. 

Kasno poslije podne su dvorski poslužnici raznosili darova- 
no cvijeće po oltarima katedrale. Jedan je od njih jednu lijepu 
kitu crvenih ruža stavio na oltar u dvorskoj kapelici. Poslale 
su je redovnice iz bolnice s priloženom čestitkom, u kojoj izbra- 
jaju, koliko su različitih molitava i žrtava darovale najteže bo- 
lesnice za sretno i blagoslovljeno vladanje novoga crvenoga 
Eneza. Kad je malo kasnije nadbiskup koadjutor kleknuo pred 
oltar i bacio pogled na crvene ruže, razumio je niihov govor. 
Malo se zamislio i s nekoliko uzdaha i riječi prikazao je budući 
svoj život preko ruku Majke Božje Onomu, koji ga je pozvao za 
apostola. 

Zapadalo je sunce i svojim je posljednjim zrakama milova- 
lo nadbiskupski dvor. Iz lijepe barokne kanoničke kurije za- 
gledao se u stakla njegovih prozora, koja su se bljeskala na 
suncu, urednik “Katoličkog Lista", kao da čeka nekoga, koji će 
kraj njih proći. A onda je stavio na papir zaglavak svoga članka: 
“Dignite stoga svi, i kler i vjerni puk, svoja srca, i podignite oči 
na bijele, starodrevne nadbiskupske dvore. Nad njima lebdi vječna 
mladost plodonosne, pobjedničke Kristove Crkve. Nikad ona 
ne umire, nikad ne zamire. Nikad ovi dvori u stoljetnoj povijesti 

. katolicizma naših hrvatskih strana nijesu ostali zasjenjeni. Uvi- 
jek je u njima ključao život, uvijek vjera u Krista Gospoda, uvijek 
ljubav za Kristova djela. Sve veliko u povijesti hrvatskog na- 
roda dobivalo je kroz stoljeća ili poticaj ili pomoć ili obranu u 
svijetlim dusima, što su oživljavali ove dvore. Ovi časni dvori, 
simbol vječne katoličke Crkve i nerazorive hrvatske nacije, oži- 
vješe ovih dana pod prilivom nove snage, ispuniše se još i više 
rovim ponosom i čašću, jer je za nadbiskupa koadjutora posve- 
ćen mladi, idealni, nesebični, neumorni pregalac i svećenik dr. 
Alojzije Stepinac". 

VII. 
NEVIDLJIVA RUKA 


Sigurno ste već čuli, da vam je tko priznao: Bog me je ču- 
vao, vodio, spasio. Možda ste i sami što takovo osjetili u svoje- 
mu životu? 

Nas je Hrvate zadnjih godina stigla zaista strahovita nesre- 
ća. More strahota. U tome sam vremenu čuo od mnogih ganutlji- 
ve dogadjaje, u kojima im je očito Bog pružio svoju ruku. Ne 
mogu prešutiti ni svojih. Zapao sam nevin, bez suda pa i bez 
preslušanja u strašni ustaški lepoglavski logor; jednostavnom 
sam odlukom vlasti bio osudjen na tri godine. Božja me je ruka 
izbavila od sigurne smrti. Nakon brojnih i usitrajnih interven- 
cija ipak je u zadnji čas moj nadbiskup Mons. Alojzije Stepinac 
uspio ,da me oslobodi. Nalog da me se pusti, stigao je u zadnji 
čas; u taj čas se “slučajno? našao pred lepoglavskom kazni- 
onom auto, koji je išao u Zagreb. Bio sam već u tifusu i onaj 
isti čas, kad sam stigao u svoj stan, pao sam u vrućinu i u ne- 
svijest. Samo brižna njega liječnika i redovnica spasila mi je 
život. U Lepoglavi toga nije bilo. 

Godinu i pol dana iza toga morao sam bježati iz domovine 
rred komunističkim logorom, koji me je posve sigurno čekao. 
Prešao sam ilegalno četiri granice: madjarsku, austrijsko-so- 
vjetsku-englesku i talijansku. Bilo je dosta opasnosti. Kod 
prve i smrtna. . Kad god sam trebao, Bog mi je na cijelom teškom 
putu poslao dobra čovjeka ,pa je sve sretno prošlo. 


Ima nad nama nevidljiva ruka, koja nas mudro vodi. U ži- 
votu obično zaboravljamo na ovu utješnu istinu. Što više, skloni 
smo da vjerujemo i da se ponašamo tako, kao da nam život i 
uspjeh u radu ovisi jedino o nama i eventualno još o vezama, 
što ih uspjevamo steći kod onih oko sebe, koji su jaki bilo ugle- 
dom bilo vlašću bilo položajem bilo novcem. I jedino te faktore 
običavamo stavljati u svoje životne nacrte i proračune. 

A ipak, kako često dodje netko i nešto pa pomete sve naše 
1ačune i nade. Možda kažemo sa svijetom: slučaj. Ali naš puk, 
koji zdravo sudi i duboko vjeruje u Boga, kaže o tom jedino is- 
pravno: Čovjek snuje, a Bog odredjuje. To je posve u skladu 

sa svetim Pismom: “Što je vaš život? Vi ste dim, koji se malo 
pokaže, a zatim ga nestane. Mjesto da govorite: ako Gospod 
ktjedne, živjeti ćemo i učiniti ćemo ovo ili ono". (Jak. 4.14.) 
Logična posljedica stvaranja je božja providnost. Tko vje- 
ruje, da je Bog stvorio svijet, bio bi nelogičan, kad ne bi vjero- 
vao, da ga On uzdržava i njime upravlja. Knjiga “Mudrosti? 
veli: “Sve, što je Bog stvorio, uzdržava i svim upravlja, ravnajući 
moćnom rukom sa svim od jednoga kraja zemlje do drugoga i 
sve blago uredjujući". (Sap. 8.1). E 
Prema tome tok našega života nije jednostavan, već dosta 
složena stvar. Odatle i biva, da nas mnoge stvari u životu iz- 
nenadjuju; da ih ne možemo razumjeti ni protumačiti naravnim 
redom stvari; da nam se čine, da prelaze prirodni red. Često 
puta živo osjetimo, da je neka nevidljiva ruka sad fino, a sad 
snažno zahvatila u dogadjaje oko nas. 


Da, svuda i u svemu postoje dvije volje: naša i božja. A ta 
božja volja je volja našeg nebeskog Oca. Njegova neizmjerna 
mudrost i ljubav.  Očinska ljubav, koja se tako nježno brine i 
za travu i za ljiljane i za vrabce i za ostale ptice. “A na vama je 
i sva kosa na glavi izbrojena" (Mat. 10.30.). “On nije daleko ni 
od jednoga od nas, jer u njemu živimo, mičemo se i jesmo". (Dj. 
ap. 17.28). Zato se i tajanstvene živoine dubine i bezdani i za- 
gonetke i tmine i oluje i katastrofe mogu i moraju smjestiti u 
ruke Mudrosti i Ljubavi, i tamo dobivaju svoje mjesto. 

Josip Egipatski, sin starozavjetnog patrijarhe Jakoba, bio 
je pravedan, dobar i mio mladić. No udarila ga je nesreća za ne- 
srećom. Braća su ga prodala. Radi opake žene bio je nevin 
bačen u tamnicu. Tu će sagnjiti. Ali ne. Faraonov san ga digne 
iz tamnice na prijestolje. I konačno spašava oca i braću od 
smrti i gladi i uvodi ih u Egipat. A svoj život im tumači upirući 
na nevidljivu ruku: “Radi vašega spasenja poslao me je Bog pred 
vama u Egipat, da budete sačuvani na zemlji i da imađete hranu 
za život. Nijesam poslan ovamo po vašoj volji, već po božjem 
odredjenju'. 

Urednik zagrebačkog “Katoličkog Lista" napisao je o ime- 
novanju mons. Alojzija Stepinca nadbiskupom koadjutorom pri- 
godom njegovog biskupskog posvećenja i ovo: “Za ovu stolicu 
odabran je muž, koji s prirodne strane imade odličnih darova 
duha i srca, a s nadprirodne strane zaokružio je njegovo biće 
lanac očitih milosti i tragova snažnog zamaha božje providno- 
sti. 'To se vidi naročito onamo od ratnih stradanja i muka, po- 

Kad se ujesen 1946 sišla u Zagrebu nadbiskupu | i i 

: Ž A pu Stepincu, svaki put 

ustao i pokloni mu se Preuzv. Gosp. dr. Joseph P. Hurley lijevo), bi: 

skup iz St. Augustine, Florida, USA., i regent apostolske nunciature u 
Beogradu, koji je toj raspravi prisustvovao. 


ratnog tapanja i traganja za pravim ciljem pa sve do odluke i 
polaska na studij, te dolaska u zagrebačke nadbiskupske dvore. 
A tu izmedju mnogih dobrih i umnih pade kocka božjeg odabra- 
nja na njega kao nekoć kraljevska palica na Davida, najmladjeg 
sina Jesejeva'. : 

Nevidljiva je ruka vodila njegov život izvanrednim i čudno- 
vatim putevima do uzvišenoga cilja. Nevidljiva ga je ruka spre- 
mala izabranim životnim položajima za velike i teške zadaće. 
Nevidljiva je ruka divno pokretala prirodnim i nadprirodnim 
faktorima prema misijama, kojih nije mogao predvidjeti ni naj- 
Pronicaviji um. I zato će nakon nekoliko godina tisuće i tisuće 
u najrazličitijim zgodama i nezgodama ponavljati iz dubine srca: 
“Bog nam ga je poslao". 

VIII. 
NA PLANINAMA 


Početkom srpnja godine 1938. našao se nadbiskup mons. 
Stepinac na slovenskim planinama, u Svetom Križu nad Jese- 
- nicama. Došao je onamo, da se kroz mjesec dana odmori i du- 
hovno sabere. 

Kanonik Karlo Dragić je imao dosta muke, da ga na to skloni. 
Nadbiskup nije volio svjetske vreve. Radi odmora i oporavka, a 
još više radi duhovnoga sabranja i okrepe običavao se od vremena 
do vremena povući u samoću i tišinu nadbiskupskoga dvorca u 
Brezovici kraj Zagreba ili sjemenišnog dobra Mokrice kod Sa- 
miobora. ' 

Kanonik Dragić već godinama ljetuje u Svetom Križu. Mi- 
sli, da ga to drži na životu, jer je od mlada žrtva podmukle sušice. 
Za njega je Sveti Križ idealno oporavilište.  Opkoljeno je sa svih 
strana smrekovim šumama. Blaga klima, sunce, čisti zrak i 
prikladna atmosferska visina stvaraju u njemu i na njemu ču- 
desa. On je sve to u zanosu prikazao nadbiskupu. Pa i pri- 
rodne krasote i duševnu vedrinu tamošnjih ljudi. No na ko- 
načnu nadbiskupovu odluku djelovalo je najviše to, što je Sveti 
Križ uza sve svoje zdravstvene i planinarske prednosti ostao sve 
do sada blažena oaza samoće i tišine. A uz to će moći biti i 
gostom župnika. Tako se konačno nadbiskup nekoliko dana 
prije odlaska odlučio. 

Kad se iza mjesec dana vratio u Zagreb, bio je izvanredno 
zadovoljan sa svojim boravkom na, slovenskim planinama. Kao 
da se preporodio. Osjećao se osvježenim, okrijepljenim na ti- 
jelu i duši.  Sabrao je obilje novih snaga. Sve je prošlo dobro i 
lijepo, preko svakog očekivanja. A nije ni slutio, kada se kretao 
na put, da će Sveti Križ biti za njegov budući biskupski rad ne- 
koliko slijedećih godina vrlo plodan. Namjerio se ondje na dvije 
jake ličnosti hrvatskog katoličkog javnog života. pa je s.njima, 
uz svoga kanonika, prošao kroz šest dana u ugodnim razgovo- 
rima glavne aktuelne probleme hrvatskog javnog ži- 

vota. Tako je nastao kao neki nacrt katoličkog rada za neko- 
liko budućih godina. Dakako bile su to samo smjernice i glavni 

obrisi, koji će se kasnije ispuniti “pojedinostima, ali duševno 
svjetlo s onih ugodnih planinskih visina dugo je još nadahnji- 
valo, upravljalo i vodilo bujnu djelatnost nadbiskupa i njegovih 
pomagača. 


L KRIJES 


Sve življa i glasnija graja djece domamila je nadbiskupa iz 
župnikova vrta na mali trg pred crkvu. Oko kupa suhoga gra- 
nja, koji je sve više rastao, okupila se četa malene i veće djece sa 
svih strana sela. Mladići su donosili granje, koje će na večer 
planuti krijesom, da navijesti sutrašnji blagi dan slavenskih apo- 
stola Svetoga Ćirila i Metodija, koji se po slavenskim zemljama 
svečano slavi na dan 5. srpnja. Sva se mladjarija zanosila že- 
ljom, da im krijes bude što viši i veličanstveniji, a dječja su lica 
i noge već sada poigravale od radosti zbog žive pomisli na dogadjaj 
ove večeri. 


Nadbiskup je s rijetkim uživanjem promatrao i slušao ovaj 
dječji svijet. On je volio djecu. To je naročita crta njegova 
značaja. Kadgod bi se namjerio na dječju bezazlenost i ne- 
stašnost, razlila bi se njegovim ozbiljnim licem blaga svjetlost 
milja; oči bi mu živahno zasjajile, a usnice i lica skupila bi se na 
fini smješak. Tako je i sada bio sav u ovom prizoru. 


Dok se ovako nasladjivao, promatrajući tu živahnu sliku i 
gonetajući značenja pojedinih slovenskih riječi, koje su iz dječjih 
grla odzvanjale kroz planinsku tišinu, približi mu se kanonik. 
Jedva ga je odkinuo od draga mu prizora, da se prošeću nešto 
dalje do neznatne uzvisine, odakle je pucao krasan razgled na 
sve strane. Zaista divna slika! Kudgod baciš pogled, pase ti 
ti se na krasotama. Kao da se raj zemaljski smjestio u tom ku- 
tiću na granicama Slovenije. Ovdje su se, boreći se za te krasote, 
sukobila tri susjedna svijeta: slavenski, germanski i romanski. 
Nedaleko leže slovenske, austrijske i talijanske granice. Po- 
gled kruži po Julijskim Alpama i Karavankama, koje obrubljuju 
dolinu prema Ljubljani. Gorskim gromađama vlada Triglav sa 
svoje tri glave. Stari su ga držali bogom. Prastara legenda 
priča, da je njegovim brdima nekada suvereno vladao jelen sa 
zlatnim rogom, zlatorog. On bi strmoglavio u ponor svakoga, 
tko bi se usmjelio približiti tajinstvenim krasotama njegova car- 
stva. Ispod Triglava smjestilo se tiho Bohinjsko Jezero, a nešto 
dalje “kinč nebeški" prekrasno Bledsko Jezero. Od njega nije 

! daleko najglasovitije slovensko proštenište brezjanska “Marija 
Pomagaj". 

Tako je kanonik upravljao nadbiskupovim očima i upo- 
zoravao ga na pojedine točke zanimljive i krasne panorame. 
Kada su mu se oči naužile daljina, koje su se guhile u prozirnim 
maglicama, spustile su se na bliži i najbliži okoliš, pa konačno 
na domaće selo, koje im je ležalo na dohvat. Naselje je saču- 
valo svoj primitivni kolorit. Prijazne bijele kućice, razbacane 
su po bregovima, a u njihovoj je sredini bijela crkvica kao kvočka 
medju pilićima. Za okrepu strancima služi stara ugodna gosti- 
onica i u novije vrijeme, u gotskom stilu, sagradjen hotel “Bo- 
štjan''. Gorske weekend-kućice sa svojom finom, a ipak pri- 
mitivnom vanjskom i unutrašnjom opremom, skladno su se 
uklopile u lijepu sliku gorskoga mjestanca. Ispod sela vijuga se 
potok Jesenice, koji izvire ispod gorskog vrha Golice. 

Upravo je zazvonilo podne. Mili, zvonki glas pratio je mo- 
litve i na svojim ih krilima nosio na sve strane, a osobito u visi- 
ne. Nadbiskup se s kanonikom uputio prema župskom dvoru. 
Putem su se zaustavili kod kuće zvonara Andreja, promatrajući 
njegovu jadnu kćerkicu Klaricu, koja je nedaleko od doma više 
ležala nego sjedila u svome stolcu. Bila je zaista siroče. Od 
malena uzeta. Prošla je šestu godinu, a još nije stala na vlastitu 
nogu. Sirotica je bacila radostan pogled, popraćen sa smješkom 
na poznato joj lice kanonika, a onda joj se znatiželjne oči za- 
ustavile na nepoznatom svećeniku uz njega. Nadbiskup se za- 
gledao u njezine mile dječje oči, pa su ga sjetile ua pjesmu, što 
ju je jutros pročitao iz knjižice slovenskog pjesnika Gregorčiča, 
što je ležala na stolu u njegovoj sobici. Pjesnik se zagledao u 
oko nevina djeteta. Čini mu se, da gleda čisto i mirno oko nje- 
žna andjela, u kojemu odsijeva nebo. To ga oko sjeća čarobnih 
ljeta djetinjstva, kad mu je sav svijet bio u jednom cvatu, pa mu 


se činilo, da živi u raju. A sada, kad upire pogled u to oko, gleda 


u njemu otvoreno nebo. 

Djevojčicu je u taj čas prenulo iz mira nestašno potcikivanje 
i hihotanje brace Janezeka, koji se otrgnuo iz grupe djece oko 
kupa granja i gladan trčao prema domu, dok je iza njega sve više 
zaostajala malena sekica Neška, plačući uvrijedjena, što je bra- 
tac nije htio čekati. Na oči je Klarice pala sjena žalosti. Ka- 
nonik je pomislio, da možda žali, što ne može i ona trčati, pa je 
sažalno upita: 

“Klarice, je li ti teško?" 

.som “zašto? 


A ona će mirno: 

“Božja je volja". 

Tako joj je svaki dan govorila njezina pobožna majka. 

Nadbiskup je djevojčicu pogladio po plavoj, kovrčastoj kosi 
i dao joj iz časoslova sličicu žalosne Gospe. 

Putem do župskoga dvora su se nadbiskup i kanonik šuteći 
zamislili. Pogled na Klaricu izazvao je u njihovim dušama jed- 
nako pitanje: zašto? Često prolazimo u životu kraj različitih 
bijeda, no ni jedna nas bijeda ne dira tako duboko i žestoko kao 
patnja nevina djeteta; nijedna kao ova ne viče tako snažnim gla- 

Župnik France Krašna već ih je čekao u blagovaonici. Vi- 
sok i krupan gospodin u pedesetim godinama. Sad se već bio 
posve povratio u svoje obično raspoloženje. Po naravi dobro- 
ćudan, vedar i duhovit. Uvijek dobro raspoložen i spreman na 
šalu. No skori dolazak nepoznatoga, visokoga gosta bio je pred 
nekoliko dana njega i njegovu okolicu bacio u neku nelagodnost, 
što više, gotovo u neku tjeskobu. Medjutim danas je tek drugi 
dan, što je visoki gost u njegovu domu, a na župskom dvoru je 
već sve po starom običaju. Tjeskoba se razišla kao proljetna 
magla, a zasjalo je blago sunce. Nadbiskupova jednostavnost 
i prijaznost približila ga je već prvi dan svima. Jutros su se u 
razgovoru župnikova sestra Cilika i zvonareva žena 'Tončka 
složile u konačnom sudu: preuzvišeni gospodin nadbiskup je kao 
jedan od susjednih župnika, a da se u njegovoj pojavi nije izgu- 
bilo njegovo visoko dostojanstvo. Osvaja i ujedno ulijeva dubo- 
ko poštovanje prema sebi. A i župnik već mirno puši svoj “viv- 
ček", gundja svoje omiljele melodije i istresa oko sebe svoje obje- 
sne šale. 

Nadbiskup ga je odmah zavolio. Upravo radi njegove vedre 
i šaljive ćudi. On voli i uživa u šalama takvih ljudi. Ne bi mu 
inače to nitko rekao radi njegove poznate ozbiljnosti. Kad je 
već bio na studiju u Rimu, polazio je iza njega onamo i jedan 
drugi mladić iz Zagreba. Na odlasku mu je rekao ravnatelj 
mons. Lončarić: “Pozravite mi mojega Lojzeka + dobro ga pro- 
matrajte, pa mi javite, kada se prvi put nasmije“.Tako je ravna- 
telj označio njegovu ozbiljnost. 

Objed je dakako prošao u ugodnu razgovoru i smijehu, jer 
je gospodin France bio danas vrlo raspoložen. I domaćica Cilika 
je bila sretna, jer je nadbiskup pokazao, da najviše voli. jedno- 
stavnu, domaću hranu. 

Poslije podne je iza kratkog odmora nadbiskup počastio 
svojim posjetom obitelj hrvatskog novinara i književnika Željka 
Mirića, koja je obično svako ljeto provodila u svojoj weekend 
kućici u Svetom Križu. Nadbiskup je vrlo cijenic katoličke inte- 
lektualce i nastojao, da ih okuplja oko sebe kao svoje pomoć- 
nike u apostolskom radu. Zato se obradovao, kad ga je jučer 
kod njegova dolaska dočekala i cijela Mirićeva obitelj, pa je za- 
želio, da ju što prije posjeti. 

Pratio ga je kanonik. Putemi su prošli mimo zvonareve 
kuće i opet vidjeli siroticu Klaricu u njezinom stolicu.  Zabav- 
ljala se raznovrsnim cvijećem, koje joj je ispunilo krilo. Ovaj 
se put već nasmiješila i nadbiskupu. 

“Klarice, netko te vrlo voli, pa te je zasipae cvijećem? — 
upita kanonik. 

“Moja zlatna mamica", odgovori ponosno mala. 

Kanonik je iza toga putem zanosno, kao da govori u pje- 
smi, prikazao nadbiskupu lik Klaričine majke Tončike. Pravi 
dragulj. Sav je dom blistao od njega, a ipak kao da je cijelo srce 
poklonila jadnom djetetu. Strastveno se trudila, da mu dade 
ono, što mu je teška bolest spriječila. Onu bajn:u sliku raja, što 
ga sretna djeca uživaju u svojoj dobi. Nesreća je djeteta u nje+ 
zinu srcu probušila duboka vrela, koja bi inače ostala sakrive- 
na i zatvorena. Plemenitost i požrtvovnost majke znala bi se 
Eod nje popeti do svagdašnjega heroizma. 

Približili su se već Mirićevu domu, kad je nadbiskup završio 
kanonikov prikaz opaskom: 

x “Da, imade u svijetu velikih stvari, kojih ne bi nikada bilo, da. 
nema patnja". 

Onaj veliki upitnik nad misterijom, koji je cbavijao djevoj- 
čicu, položenu u stolac, počeo se smanjivati. 

Mirićevi su se već bili spremili na svoju običainu šetnju, kad 
ih je obradovao posjet visokoga i dragoga gosta. Ono, četvrt. 
sata, što su ga u kući sproveli zajedno u živahnu razgovoru, pro- 
šao je kao jedan čas. Svi su došli do riječi, jer im je nadbiskup 
svakome posvetio pažnju. Dom je bio ukusno uredjen u hr- 
vatskom narodnom stilu: i pokućstvo po sobama i oprema na 
krevetima i slike po stijenama. Nadbiskup je uživao promatra- 
jući redom svaki predmet i slušajući primjedbe roditelja i njihove 

djece o njima. Kao da je svaka stvar oživjela. Kao da svaka 
imade svoju posebnu dušu. 

Rastali su se uz želju: do vidjenja večeras na kKrijesu! 

za 


Iza večere se nebo već počelo puniti zvijezdama, kad je pla- 
nuo krijes pred crkvom. Zapucketalo je granje, a plamen se 
brzo uspinjao sve na više. Iskre su frcale na sve strane, a raz- 
igrana i bučna družba oko krijesa na mah je zastala, živo pro- 
matrajući ognjeni stup. 

Upravo je od crkve dolazio nadbiskup u pratnji župnika, ka- 
nonika i Mirićeve obitelji.  Zaustavili su se najprije na uzvisini, 
odakle su promatrali divan prizor: sva brda naokolo, i bliža i 
dalnja, bila su načičkana vatrama, pa je izgledalo kao da su us- 
kliktala ognjenim jezicima. Veličanstvena slika uzbudjivala je 
u srcima i u dušama svečano raspoloženje za sutrašnji blagdan. 
Kao da se i pusta zemlja, zaogrnuta sivim plaštem rane noći, 
spremila da makar čedno odgovori nebu, koje će domalo nad 
njom planuti svom raskoši zvjezdana sjaja. 

“Samo izvanredne narodne slave naviješta naš narod kri- 
jesovima. = Ćirilo-metodska misao je uspjela da postane pred- 
met oduševljene narodne slave", tumačio je župnik. 

“A krijesovi tako lijepo simboliziraju tu ideju. Slavenski 


aptostoli, braća sveti Čiril i Metodije, donijeli su slavenskim na- 


rodima svjetlo i prave vjere i kršćanske kulture. Žar ljubavi 
otkinuo ih je od doma i domovine i doveo medju naše davne pre- 
dje. Taj žar ih je tjerao na neumoran rad i na njemu je izgorila 
žrtva njihovih života. 

Jedva su otkinuli oči od čarobne slike, da se spuste do svi- 
jeta oko krijesa. Dok je društvance ostalo malo sa strane, pro- 
matrajući igru plamena i svijet oko njega, župnik se izgubio me- 
dju svojim “fantima", koji su ga srdačno i bučno dočekali.Ta 
on je bio njihov. Iotac i brat. U tili čas su ga zaokružili i sva 
njihova pažnja prešla je s krijesa na njega. Doskora je gromko 
zaorila lijepa slovenska pjesma, koja je još više povećala sveča- 
no raspoloženje naroda. Zadrhtala su srca, zatalasao se zrak i 
ponio kućama diljem sela glas o sutrašnjoj svečanosti. Redala se 
pjesma za pjesmom, jedna ljepša od druge, dok se. nije izgubio pla- 
men krijesa i ostavio iza sebe samo kup žive žeravice. 

Dok je mladjarija, prije nego se razidje, iz mladenačkog ne-: 
stašluka preskakivala vatru, a stariji su to činili kao da se po- 
nešto stide, ali iz tradicionalnog praznovjerja, da će biti kroz 
narednu godinu poštedjeni od ljute groznice, župnik je poveo 
nadbiskupa i pratnju u svoj vrt, gdje su svi posjedali oko stola, 
da se još prije spavanja u ugodnom raspoloženju porazgovore. 

Najprije je nastojao kanonik da nadoveže nekoliko svojih 

opazaka na pojavu krijesa. Spomenuo je, kako je krijes opći 
slavenski, pa čak i indogermanski običaj. Riječ “krijes! po- 
tječe iz slavenskog korijena “kres", što znači — obrat, mijena. 
Krijesovi su se od davnine najčešće palili o danu sv. Ivana Krsti- 
telja, koji pada oko ljetnog solsticija, kad je sunce stiglo do svo- 
ga vrhunca, pa se opet vraća natrag. Iza toga je nastavio novinar 
Mirić, da mu se čini, da pojava krijesa seže u još davniju dav- 
ninu, pa nas i on upućuje na pradomovinu Hrvata. U Iranu se 
takodjer do danas održao običaj palenja krijesa. Stari poganski 
narodi su obožavali sunce i vatru. Pa tako i Iranci. I hrvatska 
riječ “vatra? je iranskog porijetla. Dolazi od riječi “ator', a 
tako se kod njih zvao sin boga Ahura Mazde. Uz ovu i mnoge 
druge hrvatske riječi, čiji se korijeni mogu naći u starom iran- 
skom jeziku, upućuju nas na davnine, u kojima su naši predji 
.živjeli u Perziji. 

Društvo je napeto slušalo Mirićeva zanimljiva razlaganja, 
koja su za njih bila novost. I zato se Mirić zanio u ona davna 
vremena, te iznio ukratko ono, na što su tek u najnovije doba 
naišli istraživači stare hrvatske povjesti. On se u zadnje vri- 
jeme bavio rezultatima tih istraživanja, pa su mu bila poznata. 


Zanimljivo je, da se na pr. godine 1797. u zagrebačkoj kra- 
ljevskoj Akademiji branila na ispitima teza, da su Hrvati mješa- 
vina Slavena i Iranaca. Kasnije je ta teza pala u zaborav i bila 
je zamijenjena drugim mišljenjima o porijetlu Hrvata. No u 
novije vrijeme su učenjaci stali sve više nailaziti na iranske tra- 
gove u hrvatskim riječima, u hrvatskim narodnim običajima, u 
starohrvatskim gradjevnim oblicima i ornamentima. 


Godine 1901. je ruski učenjak Pogodin upozorio, da se me- 
dju grčkim natpisima u Tanaisu na ušću Dona u Azovsko more 
medju gradskim arhontima na početku trećega stoljeća po Kri- 
stu. spominje “Horoathos" i “Horouvathos'", a poznavaoci iran- 
skog jezika su utvrdili, da je to iransko ime. 

Prvi je iznio tvrdnju o iranskom porijetlu Hrvata ruski sla- 
vista, akademik A. J. Sobolevsky godine 1921. Tu tvrdnju ne- 
koliko zadnjih godina brani i razlaže slovenski sveučilišni pro- 
fesor Ludmil Hauptmann na temelju riječi Hrvat. No tek hr- 
vatski povjesničar, isusovac Stjepan Sakač, nastoji za nju do- 
rijeti nove dokaze. On je pokazao u svojim raspravama da koa 
starih Hrvata imade očitih iranskih tragova u pojedinim riječima, 
u ličnim imenima i nazivima hrvatskih rijeka; nadalje u gradi- 
teljstvu, u motivima stare hrvatske umjetnosti i u staroj hrvat- 

Nadbiskup Stepinac u svojoj ćeliji čitao je kanonsko pravo dok je čekao 
i izrek “narodnog suda". 


= 


skoj umjetnosti i u staroj hrvatskoj religiji. Dokazao je takodjer 
i to, da je u staroj Perziji doista postojao moćni narod pod ime- 
nom “Harahvati', i to u današnjem južnom Afganistanu. Ime 


.se tog naroda postepeno mijenjalo do današnjeg oblika. Pod 


pritiskom pamirskih Saka, koji su nešto prije kršćanske ere pro- 
valili najprije u dolinu Inda, a odanle prema zapadu u staru 
“Harahvati", jedan se dio “Horouvata" iselio u vanjski Iran, u 
istočnu Evropu, gdje na početku III. vijeka onaj “Horouathos? u 
Tanaisu odaje njihovu prisutnost. Hunski vihor potjerao ih je 
dalje na Vislu, gdje su se pomiješali sa Slavenima, primili njihov 
jezik i stvorili Bijelu Hrvatsku. Odavle su se na poziv bizan- 
tinskog cara Heraklija oko godine 625. doselili u današnju po- 
stojbinu, pošto su svladali Avare, koji su ugrožavali bizantinsko 
carstvo. Ma da se iranski sloj utopio u slavenskom mnoštvu, 
ipak je svojim jakim uplivom ostavio u njemu vidnih tragova. 

“Dokazivanje povječničara Sakača je dosta uvjerljivo, pa 
nas sigurnom rukom vodi tragovima, kojima su prošli naši pre- 
dji, dok su se stalno zaustavili na krasnom Jadranu", završio je 
Mirić. 

Cijelo se društvo iza toga razlaganja malo zamislilo, a nad- 
biskup je završio: “Ako je zaista bilo tako, onda nam se u iom 
pokazuje divna briga Providnosti, koja je od davnih davnina vo- 
dila i ravnala našim predjima, pa je od njih stvorila narod, ko- 
jemu je u tako važnom dijelu Evrope mogla povjeriti odlučne 
zadaće". 

Kada se društvo razišlo, svratio se nadbiskup s kanonikom 
u crkvicu. Svuda naokolo je već vladala duboka tišina, pa se 
moglo nesmetano roniti u dušu i predati razmatranju. 


Crkvica se nije isticala ničim naročitim, već jedino čistoćom 
i ukusnim cvjetnim nakitima oltara, ali je nadbiskupu omilila 
od prvog časa, jer ima dvije svetinje, koje si je bio stavio pred oči 
kao životno svećeničko geslo na dan svoje prve mise. Glavni 
oltar je resila priprosta slika raspetoga Krista, a pokrajni oltar 
je bio posvećen žalosnoj Majci Božjoj. Na sličice, uspomene 
svoje prve mise, bio je stavio mladomisnik natpis riječi poslani- 
ce Galaćanima: “Bože sačuvaj da se čim drugim hvalim osim 
križem Gospodina našega Isusa Krista, po kojemu je meni svijet 
razapet i ja svijetu". A svoju prvu misu je služio u Marijinoj 
crkvi, u bazilici Maria Maggiore u Rimu. Dakle — raspeti Krist i 
Njegova Majka! 

Nadbiskupa je u razmatranju zaokupio misterij boli. Nikad 
mu još nije tako legao na srce, koliko danas na pogled siročeta 
Klarice. Maleno, nevino dijete, pa udareno tolikom patnjom! 
Ma koliko se trudio, da pukom pameti prodreš u dubinu tajne, 
moraš se uvijek nemoćan povući natrag bez uspjeha... 

Nadbiskup se najednom zagleda u raspelo. Pričini mu se, 
kao da je ono zasjalo poput sunca i pljusnulo gust pregršt svojih 
zraka u duboku tamu, koja kao da se našla sva u žaru svjetla! 
Trebalo je samo gledati i sve je bilo najednom jasno . . . Božja 
ljubav .. . Uzima na sebe krivicu ljubljenih i mjesto njih trpi... 
A ta je ljubav tako lijepa, da je privukla nebo na zemlju... itako 
jaka, da je zemlju digla do neba... Stoga nije više čudo, da i 
nevini na zemlji trpe . . . Trpe za druge i mjesto drugih . . . Tako 
postaju žive slike raspetog Krista . . . Njegove najvjernije sli- 
ke...I zato najdragocjeniji plod zemlje i najdraža slika nebu. 

Kad je nadbiskup ostavljao crkvicu, osjetio je u duši blaženi 
niir. Daleko negdje u brdima gasio se zadnji plamen i potpuna 
tama pokrila je čitav kraj. A nebo se Krijesilo od sjajnih zvijez- 
da. Kad je na čas bacio na nj svoj pogled, rodila mu se u 
pameti misao, poletjela diljem zemlje i digla s nje tamni pokrov, 

a on je pod njim zamijetio tisuće i stotine sitnih, ali sjajnih zvi- 
jezda — nevinih patničkih duša. Jedna je takva zvjezdica sjala 
i pod krovom zvonarove kuće. 


2. KRVAVA RANA NA SRCU. 


. Sutradan rano u jutro, tek je stalo svanjivati, a ono se po- 
čela razlijegati po brdima oko Svetog Križa divna glazba crkvenih 
zvonova. Noć je pročistila zrak, pa su zvonki glasovi prodirali 
daleko na sve strane. I svetokriški zvonovi su skladno pjevali 
jer je zvonar Andrej pažljivo primjenio svu svoju vještinu. Kad je 
malo zastao, da se odmori, mogao je točno razabrati zvonjavu 
svake pojedine crkve i kapele u svoj okolici. 

Kanonik se prenuo iz sna, koji mu je prema jutru bio već 
slabiji, i uživao je u toj neobičnoj glazbi, koja se može čuti prema 
jutrima na veće blagdane samo u Sloveniji, gdje su crkvice i ka- 
rele na gusto posijane, njihova zvona pažljivo uskladjena u du- 
l1ovima i molovima, a zvonari uživaju u svojim majstorijama. 
Nikada se ne zaboravlja dojam toga doživljaja, koji čovjeku raz- 
nježuje srce! 

Bio je to doista divan preludij za današnji blagdan! 


I nadbiskupa je probudila zvonjava. Doskora ga je toliko 
ganula, da se sav predao svečanom raspoloženju. Ono ga je pra- 
tilo kroz čitav dan, koji je sa sobom donio još nekoliko lijepih 
časova. 

Svečana, sveta misa u crkvici je privukla sve, što se moglo 
Krenuti od kuće, ma da je bio radni dan. Crkvica je bila puna. 
Muški zbor je izvodio staroslavensku misu, koja se pjevala jedi- 
no na taj dan. Pjevanje je proizvelo posebno raspoloženje, koje 
se odrazivalo i dubinama davnine i širinama slavenstva. 1 ne- 
kom melankolijom, koja kao da plače za nečim dragocjenim, a 
izgubljenim. 

Župnikova propovjed je svečanom raspoloženju blagdana, 
đala odredjen izraz. A narod je bio raspoložen da ga primi. 
Krila kao da su se raširila i spremila na lijet, samo je trebalo da 
im se pokaže smjer. Duše su čekale. A snažna župnikova riječ 
ih je trgla, ganula i stavila u vatru i u gibanje. 

Govorio im je o prosjaku s krvavom ranom na srcu, koji je 
danas pohodio njihovu župu. Zvonjava je oglasila njegov dola- 
zak. Pojavio se u sjaju ranoga jutra, a prsa su mu gorjela u 
žaru plamena. Iz otvorene rane na srcu kapala je krv. Prolazi 
selom, od kuće do kuće. Kao prosjak. Pokazuje na srce i pru- 
ža ruku na prošnju. Što prosi? čujte ga! 

“Narode moj, još uvijek ne ćeš da razumiješ mojih vapaja u 

zadnje časove pred smrt, kad sam svoju posljednju molitvu uprav- 
ljao k Ocu. Nijesam li u nju izlio dubinu svoga srca? A molio 
sam tada: “Oče, sačuvaj ih u ime svoje, koje si mi dao, da budu 
jedno kao mi .. ..Ne molim samo za njih, nego i za one, koji na 
riječ nijhovu uzvjeruju u mene, da svi budu jedno kao što ti, 
Oče, u meni i ja u Tebi, da i oni u nama budu jedno, da vjeruje 
svijet, da si me Ti poslao . . . I slavu, Koju si mi dao, dadoh njima, 
ća budu jedno. Ja u njima i Ti u meni, da ih veže savršeno je- 
dinstvo, da svijet upozna, da si me poslao i da si ih ljubio, kako si 
mene ljubio". Tako sam u zadnjoj molitvi vapio. Da budete 
jedno u savršenom jedinstvu. A kad tamo, ni oni nijesu jedno, 
koji sjede za istim stolom. Pored Rima evo i Carigrada. Lju- 
bav je u srce pogodjena. Zlatno sunce je zaprljano crnom mr- 
ljom baš u svojoj jezgri, pa kako će da sja puninom sjaja? To 
je eto rana, koja najžešće pali. Vatra me goni i tražim duše, 
koje će ganuti i potresti rana na Srcu i nesreća braće, koja ne 
poznaju zajedničkog Oca u Rimu. 

I tako prosjak obilazi kuće; zaustavlja se na vratima duša. 
Poznam vas, dragi moji, i znam, da ćete Mu ih otvoriti. 'To više, 
. što se radi o našoj braći Slavenima. Mi smo Slaveni prvi zvani 

Tia svet posao oko jedinstva Crkve. Apostolat svetoga Ćirila i 
Metodija treba da procvate i obrodi bujnim plodovima i u našoj 
župi. Molim vas, nemojte da ode Prosjak od praga vaše kuće i 
vašega srca sa suzom u oku!? 

Tako je župnik završio. Oči su zasjale, duše su zamirisale, a 
na koncu mise zaorila je crkvom himna slavenskim apostolima. 


“Eto tako uvijek govori naš župnik .svojemu narodu. Od 
srca srcu. I ljudi ga rado slušaju. I uglavnom čine, na što ih 
potiče". To je rekao kanonik nadbiskupu, kada su izišli iz cr- 
kvice. 

Poslije podne, iza pobožnosti blagoslova, župnik je obavio 
vrlo važan posao toga dana. On je bio ne samo čovjek snažne 
riječi, već i sigurne ruke u svome svetom poslu.Kod njega riječi 
uvijek treba da obrode djelima. Zato je i ovaj put u sakristiju 
skupio oko sebe svoju četicu izabranih apostolskih duša, da ih 
opet užge za novi rad u župi oko uzvišene misli današnjeg blag- 
dana, oko misli crkvenog jedinstva. Dao im je smjernice i upu- 
te; postavio zadaće, porazdijelio posao i uloge. U tom je bio 
naročito vješt. Desna ruka mu je bio u svim takvim poslovima 
orguljaš Miha, koji je bio toliko vrijedan, da je svuda, gdje se ra- 
dilo o božjoj stvari, stigao da bude glavni kotač, koji je pokretao 

organizatornom mašinerijom u župi. Njemu je bila bez sumnje 
najbolja pomoć župnikova sestra Cilika. A tek na božjem sudu 
će se otkriti, da je ipak najviše uradila za božju stvar u Svetom 
Križu skromna starica Lucija, koja je znala sklonuti seoske bo- 
lesnike na to, da patnje prikažu za duhovni napredak župe. 
A za nju gotovo nitko u selu nije znao do njezinih bolesnika, koji 
su po njoj doznali, koliko vrijede. 

I zato nije Sveti Križ bio bespomoćno izručen silama zla i 
tame. Nije on bio ni bara, u kojoj.učmala mutna voda uzgaja 
blato i gnjilež. Nekoliko lijepih duša je neprestano zanosio sjaj 
lijepih ideala, da i u njihovu selu bude živa luč, koja rasvjetljava, 
i sol, koja ga čuva u zdravlju. Stoga se nad njim zadovoljno 
smješkalo ne samo sunce s nebeske vedrine, već i jedno veliko 
Oko iz najviših dubina nedohvatne vječnosti. A kad je jedne 
večeri župnik France potanje ocrtao nadbiskupu taj dio svoje 
pastirske službe, dobio je od njega riječ laskava priznanja. + Ta 
nadbiskup je bio svom dušom zauzet za to, da se u duhovnoj pa- 
stvi primjeni suvremeni i najbolji način rada. 

Medjutim dok se župnik zadržao u crkvi, društvo se s nad- 
biskupom prošetalo do početka sela, gdje je uz cestu, koja vodi 
iz Jesenica, stajalo putno znamenje Majke Božje u lijepom gor- 
skom slogu. Gospodin Mirić je upozorio, kako na znamenju 
nema ništa umjetničkoga, ali ono ipak svojom jednostavnošću i 
priprostošću ugodno djeluje na oko i srce. Patina na drvetu po- 
kazuje, da su kroza nj prohujale mnoge godine. Po svoj prili- 
ci su ga izradile obične seljačke ruke. Najznačajnija je na zna- 
menju slika. I ona je jednostavna; treba je nešto dublje i paž- 
ljivije promatrati, da se zamjeti silan mar i pažnja, što ih je ulo- 
žila u nju nevješta ruka, da ipak načini nešto vrijedno. Boje su 
osobito žive. Stari su ih znali izvrsno praviti iz nekih biljaka. 
No najviše čovjeka začudjuje oštar kontrast, koji je na slici po- 
lučen izmedju Marije i djavla, na čiju je glavu stala. Kontrast 
izmedju ljubavi i mržnje. “Iza takva promatranja slike teško se 
oči od nje skidaju, a ne znaš, zašto je tako. Možda zato, jer si 
se našao pred lijepom dušom, što ju je na slici ostavio čovjek, koji 
joj se u svom poslu sav predao". Tako je tumačio gospodin Mi- 
rić, koji se je rado i često zaustavljao pred znamenjem i slikom. 
Svi su se pod dojmom tih riječi zagledali u sliku i svaki je na- 
šao u njoj po nešto značajno. Gospodja Mirićka na kraju upo- 
zori, kako nigda ne manjka pred slikom svježega cvijeća. 

Sada se usmjelila kćerka Mila da reče riječ, koja joj je gorila 

na jeziku.  “Pastirice pak pričaju o tom znamenju dirljivu i 
potresnu zgodu". Nadbiskup ju je ohrabrio, da ju je svu ispri- 
povjedala. Bila je pri tom uzbudjena, kao da je na školskom is- 
pitu. š 

Neki čudak “Milček' je znamenje uz pomoć drugih podi- 
gao, a sliku je sam načinio. Ni najstariji ljudi u selu ga ne 
pamte, ali svojoj djeci i unučadi pripovjedaju što su od svojih 
starijih o njemu čuli. Ne zna se, kako se zapravo zvao. Ljudi 
su ga općenito zvali — Milček, jer mu je ta riječ bila neprestano 
na ustima. Milček mu je bio svaki čovjek, svaka životinja, pa i 
svaka biljka. Poznavao je ljekovitu moć mnogih trava i olakšao 
s njima bol stotinama i stotina ljudi. U zimi je mrvicama hranio 
Ptice, a užasnuo bi se, kad bi mu se desilo, da je nehotice povri- 
jedio crva. Svaka biljka i drvo mu je bilo živo stvorenje.  Zali- 
jevao ih, gnojio, pljevio, čistio, a sve to zato, da “pomogne i uz- 
drži u njima život". Kidao bi travu samo onda, kad je od nje 
spremao lijek a cvijet je lomio, da ga ponese ili na jedan grob ili 
evo pred ovu sliku. Zašto? Za mlada se jedne nedjelje u go- 
stionici napio, posvadio s nekim drugom i tako ga nesretno uda- 
rio, da je taj za nekoliko dana umro. Odsjedio je zato nekoliko 
godina u tamnici. Kad se opet povratio u selo, započeo je tim 
svojim neobičnim životom. Izgledalo je, da kazna nije mogla ni- 
kako smiriti njegove savjesti. Sva njegova pojava je nepresta- 
no živo svjedočila o strašnom teretu, koji mu je legao na dušu. 
Kad bi se prvi put s kime sastao, običavao mu se ispovjediti, da je 
ubio čovjeka. Ljudi po kućama u blizini groblja čuli su katkada 
po večerima njegov glasan plač nad grobom žrtve. Svakom bi 
stvorenju prilazio sa svojom krvavom ranom na srcu i kao da je 
za nju nalazio blagi melem u tome, da je u stvorovima milovao 
život, kojega je jednom tako teško povrijedio. Sav je svoj život 
posvetio majci ubijenoga, koja je kao udovica u sinu sve izgubila. 
Milček joj je bio dobar kao najbolji sin. Izgleda, da se nikad nije 
htio ženiti. Nešto prije svoje smrti je jedne noći sanjao, kako 
ge našao na početku sela, kad najednom začuje nekakav silan 
šum u zraku. Doleti jato vragova; najveći od njih se spusti nad 
njega i turi mu nož u ruke. Toliko se uplašio, da se probudio. 
Plod toga sna je ovo putno znamenje. “Kaže pripovjest, da se 
iza toga potpuno smirio", — završi Mila, kojoj je već počelo od 
uzbudjenja ponestajati daha. Pripovijest je djelovala na sluša- 
če. Kanonik je pohvalio djevojku, da je majstorski ispričala 
zgodu. Otac je podvukao misao, kako je zgodno postavljena 

Glasovita zavjetna crkva Majke Božje Bistričke 
se vidi na ovoj slici, kao i mnoštvo vjernika. 


slika bezgrješno Začete baš na ulazu u selo, da u njemu čuva 
svijet od napadaja sotone. Majci se zabila u glavu osobito pri- 
lika strogoga Suca, čiji je glas godinama tako snažno odjekivao u 
savjesti te priproste seljačke duše. Nadbiskup je šutio, i čini se, 
da se duboko zamislio. Kako je obično zalazio u jezgru svake 
stvari, valjda je razmišljao o velikim ubijanjima onoga, kojega 
sveto pismo naziva ubojicom ljudi od početka. Ubojicom duša 
i tjelesa. Koliko će ga puta strašni dogadjaji narednih godina 
živo sjetiti na to putno znamenje i na pripovijest, koja je uz njega 
povezana! 

Društvance se nato posjedalo na klupe uz putno znamenje. 
Nekoliko bujnih, granatih kestena koji su ga okružili, stvarali su 
ugodnu hladovinu. Dobro zamišljeno: umoran putnik ne će 
moći odoljeti da ne odmori ovdje uz tijelo i svoju dušu. 

Medjutim su se Mirićevi, Miro, Mišo i Mila otisnuli na šetnju - 
prema šumici, a kanonik im je na odlasku dao zadaću: “Danas ' 


posvetite pažnju lišću!" 

Na klupama se razvio živahan razgovor o predmetima, koji 
su redom sami navirali iz duša. Bili su to ozbiljni razgovori. 
Svaki učesnik im je doprinio svoj dio, pa su popunjavali jedan 
drugoga. 

I kanonik Dragić i supruzi Mirićevi su bili svestrano na- 
obraženi ljudi, a pored toga su uvijek skrbno nastojali, da budu 
upućeni u sva suvremena zbivanja u svijetu. Nadbiskup je po- 
zorno pratio razgovor i nekoliko puta je i sam ušao u njega. 
Fredmeti razgovora su ga zanimali, pa koji put i zanijeli, a kada 
se on zanese, onda je rječit i snažan u govoru. Pod kraj raz- 
govora je prispio i župnik. No on je čovjek drugoga kova: pot- 
*“ puno usmjeren na praktične, svagdašnje stvari i ne voli mnogo 
raspravljati o problemima. A i ovakvi su ljudi potrebni i korisni. 

Gospodin Mirić je još uvijek pod dojmom župnikove propo- 
vjedi. Njezin završetak ga se duboko dojmio. Najviše su mu 
legle na dušu citirane riječi Kristove nauke na zadnjoj večeri. 
Zato je upravo uzbudjeno naglasio: “Pet puta, jedno za drugim, 
ponovio je Spasitelj riječi o jedinstvu. A inače je On bio redo- 
vito jednostavan i kratak. Pa kako snažnim izrazima je to uči- 
nio! I to pred svoju smrt! Stoga me iza župnikove propovjedi 
neprestano salijeće pitanje: možemo li ikada dovoljno shvatiti i 
ocijeniti važnost tih Kristovih riječi? Ne bili trebalo, da one ne- 
prestano pale svete vatre oduševljenja i požrtvovnosti u dušama 
vjernika na rad oko crkvenog jedinstva? Nije li nehaj u toj 
stvari odviše žalosna svjedodžba za kršćanstvo? A kada se spu- 
stim u sebe i osvjetlim svoju unutrašnjost tim svjetlom, uznemiri 
mi se savjest. 

Te su riječi gospodina Mirića izazvale čitavu raspravu, koja 
se na njih nadovezala. 

Kanonik je istaknuo misao, kako je razvoj crkvenog života u 
zadnja vremena pojačao nastojanje oko crkvenog jedinstva. 
Svi pape od Leona XIII. dalje zalažu se mnogo za taj sveti posao. 
Otkad je katolička pobožnost prikučila oko i uho vjernika do 
Kristova Srca, zapažaju se u Crkvi divne pojave zanosa i ozbiljna 
rada oko njezinih najvećih interesa: oko odanosti sv. Ocu Papi, 
oko liturgijskog pokreta, oko vjerničkog apostolata i pomaganja 
misija, pa i oko crkvenog jedinstva. Slavenski katolički narodi, 
Hrvati, Slovenci, Česi, Slovaci i Poljaci počinju takodjer shva- 

ćati, da su oni prvi pozvani, da svoju braću pravoslavne Ruse, 
Bjeloruse, Ukrajince, Bugare i Srbe pokreću prema zajedničkom 
Ocu kršćanske obitelji. 

“Mi smo Hrvati nekad imali velikih ljudi, koji su bili lučonoše 
ove ideje, tako na pr. Jurja Križanića, Simeona Vratanju, vladi- 
ke Pavla Zorčića, Gabrijela Palkovića i Vasilija Božičkovića; kar- 
dinala Kolonića, biskupa Martina Brajkovića i nadbiskupa Mar- 
tina Karamana, a u novije doba biskupa Josipa Jurja Stross- 
mayera i kanonika Franju Račkoga. Pored njih smo imali pisce, 
koji su tu misao uzdizali i produbljivali, kao na pr. kanonika Kr- 
stu Pejkića, isusovce Antuna Kanižlića i Jurja: Muliha, pa fra- 
njevca Ivu Markovića. No nažalost u ovo naše doba, za koje 
nam se čini, da po božjoj Providnosti u svome krilu nosi drvo, 
koje dozrijeva pa da izbaci zlatne plodove crkvenog jedinstva, 
dosta smo maleni i sterilni. Ovo je žalosnije u pretpostavci, ako 
stoji ono, što je isticao filozofski i proročki duh biskupa Mahni- 
ća, da je naša suvremena narodna misija, da budemo most zbli- 
žavanja i ujedinjavanja izmedju Istoka i Zapada. I dok smo ne- 
kad bili zid, a bili smo kroz stoljeća zaista tvrdi zid, o koji se 
trajno lomila bijesna turska sila, koja je ozbiljno ugrožavala kr- 
šćansku Europu, danas bismo prema tome vrlo slabo vršili kao 
narod tu svoju misiju. A upravo to bi nam moglo biti na nesre- 
ću*. Tako je završio kanonik. 

. Iza toga je novinar Mirić potaknuo raspravljanje o pitanju 
narodnih misija. “Može li se i s kršćanskog stanovišta govoriti 
o misijama pojedinih naroda?" ' 

'To je pitanje pokrenulo nadbiskupa. “Tim ste zašli u jezgru 
jedne važne stvari: misija našega naroda. Kad prolazite sveto 
Pismo, ne možete se oteti silnom dojmu nad sudbinom izraelskog 
naroda. Dvije su stvari u njoj posve jasne: božja misija i teška 
božja kazna zato, što je nije izvršio. Krist ponire svojim pogle- 
dom kroz vjekove budućnosti, plače nad Jeruzalemom i govori: 
“O zemlju lupit će tobom i tvojom djecom, koja su u tebi, i ne će 
ostaviti u tebi kamena na kamenu, jer nisi upoznao vremena 
svojega pohodjenja". Nije li strašna tragedija židovskog naroda 
neprestana opomena narodima? Proroci staroga Zavjeta go- 
vore i o misijama različitih istočnih naroda. A ne čini li vam se, 
da je na pr. rimski narod imao misiju, da pripravi puteve kristi- 
janizaciji svijeta? Apostol naroda sveti Pavao dodirnuo je na 
aeropagu u Ateni ovu istinu, kad je rekao: “Bog je učinio od jed- 
noga da postane sav ljudski rod i da stanuje po svoj zemlji. I po- 

stavio je odredjena vremena i granice njihova stanovanja, da 
traže Boga". Zar nije u tim riječima ukratko sadržana jezgra 
filozofije naroda i bitna smjernica vladarske i političarske mu- 
drosti?" 

Tako je ovaj dio raspravljanja vodio nadbiskup. I ovdje je 
došlo do izražaja nadprirodno stanovište, s kojega je obično sve 
promatrao i prosudjivao.  Raspravljanje je dočaralo divne slike 
o idealu ljudske zajednice: onu o velikoj božjoj svjetskoj obitelji, 
o božjem kraljevstvu na zemlji, o mističkom Kristovom Tijelu. 
Sve ovo troje traži uzvišenu harmoniju svijeta, prema, čijoj bi iz- 
gradnji morao težiti svaki pojedini narod, i to svojim putevima, 
na svoj način, prema ulozi, koja mu je namijenjena u toj har- 
moniji. 

Harmoniju svemira sačinjava univerzalna svrhovitost sve- 
ga stvorenoga. Svaka stvar imade svoju svrhu, svoju zadaću. 
Dotle vrijedi i toliko vrijedi, dokle je vrši i koliko je vrši. “Ako 
gol obljutavi, ne.vrijedi već ni zašto, nego da se baci napolje i 
pogazi", — rekao je Krist. To je sudbina svake stvari, svakog 
čovjeka, pa valjda i svakog naroda. Ono, što se iznevjeri svrsi 
iii što od nje zastrani, stizava kob bljutave soli ili Jerusalema, 
koji je bio lupnut o zemlju. Kad bi se povijest različitih naroda 
promotrila i prosudila s nadprirodnog, božjeg stanovišta, našlo 
bi se za to bezbroj dokaza. 

Gospodina Mirića su te riječi sjetile knjige glasovitog nje- 
mačkog pedadoga Foerstera “Evropa i njemačko pitanje", koju 
je upravo pred nekoliko dana pročitao. Pisac u njoj analizira 
povijest njemačkog naroda baš obzirom na njegovu misiju i na- 
vješta mu katastrofu radi toga, što se iznevjerio svojoj pravoj 
misiji, pa sepo bahatom prusizmu, koji se u: Hitleru popeo na 
vrhunac, dao zavesti na krive i opasne putove. 


Kanonik je tome dodao i drugi primjer, koji jednako upada u 
oči, a to je japanski narod, koji je iza pobjede kod Čušime i za- 
uzeća Port Artura u pijanom pobjedničkom zanosu stao sanjati o 
tom, da mu je namijenjena uloga vodje u svijetu, pa treba da pod 
žezlo Mikađa stavi ponajprije cijelu Aziju, a onda Australiju i 
konačno u Bijeloj Kući u Americi diktira mir. Završio je sa sli- 
kovitom primjedbom: “Ne će li se jednoga dana žuta krizantema 
s grba japanske carske kuće i s najvišeg japanskog ordena bi- 
jedno spustiti dotle, da kao kod nas kiti japanska groblja? !? 

Nadbiskup je zaključio ovaj dio raspravljanja odprilike ova- 
Ko: “Po čovjeku, koji je uzvišen u nadprirodni red, ta je nadpri- 

rodnost unesena i u povjesna i socijalna zbivanja, pa i u život 
naroda i države. Stoga vjerujem, da su narodi, pa i naš narod 
pozvani od Boga prema nadprirodnim ciljevima. Duh Sveti tvr- 
di u psalmu: “Blago narodu, kojemu je Bog gospodar". A to vri- 
jedi u prvom redu za vjernost u ispunjavaju misije, i to nadpri- 
rodne narodne misije. Slažem se stoga s kanonikom, da nas je 
nekad Bog bio odredio, da budemo za Zapad obrambeni zid pred 
turskom silom. Znađemo, da je navala Turaka i njihova vojni- 
čka nadmoć bila tako silna, da je očito zaprijetila potpunim uni- 
štenjem čitavog našeg naroda. A ipak — kroz pune četiri sto- 
tine godina — naš se narod opirao toj sili, što predstavlja jedin- 
stven primjer u svjetskoj povjesti. Prije i radije poginuti nego 
vopustiti; samo preko naših mrtvih tjelesa moći će nekrst napri- 
jed — takvo je raspoloženje i držanje naših predja bilo u ona 
vremena. Bili smo narod heroja i mučenika. I kad bi postojalo 
kanoniziranje naroda, držim, da bi naš narod u ona vremena 
smio biti kanoniziran. Bili smo dakle toliko vjerni svojoj na- 
rodnoj misiji, da nas je papa Leon X. prozvao s pravom “ante- 
murale christianitatis* — predzidje kršćanstva. Bili smo zid, 
tvrdi zid; bili smo zid, koji je sav blistao od krvi. To je bilo ne- 


kad. A danas! Jesmo li most? Most, koji blista od žara svete 


ljubavi?" Konačno je žarki nadbiskupov patriotizam provalio 
u tjeskobnom pitanju: “Ne će li se zato nad nama snužditi božje 
lice, koje nas je diljem povjesti tako blago pratilo? Tko zna, 
što nas čeka??? 

Cijelo je društvance na časak utihnulo u mislima. 

U taj čas je banuo medju njih župnik.  Brisao je znoj sa čela, 
koje mu je sjalo zadovoljstvom. Trgnuo ih je iz misli i razve- 
drio svojom ugodnom pojavom. “Neobična sparina i priguše- 
nost zraka naviještaju oluju. Ne bi bilo loše, da i to ovdje do- 
živite", nagovorio ih je poklonivši se nadbiskupu. “Imade kod 
nas svakakvih ljepota. A u našim olujama su te ljepote najve- 
ličanstvenije'* — završio je. 

“Gospodin župnik je možda malo previše ponosan na svoj 
kraj, ali mnogo ne pretjeruje" — primjeti kanonik, koji je znao 
uživati u prirodnim ljepotama. A nadbiskup će mu: “Baš ste u 
dobar čas pali u naš razgovor. Mi bismo sad i od vas željeli 
čuti, što mislite o ćirilometodskoj ideji? 

“Mi Slovenci radimo oko njezina ostvarenja. Vama Hrvad- 
tima je to teže radi spora sa Srbima, s kojima graničite i s kojima 
ste izmiješani. Vaši političari misle, da ta ideja može vašoj 

stvari samo škoditi. No ja mislim, da i tu vrijedi ona Kristova: 
“Ištite najprije nebesko kraljevstvo, a sve ostalo će vam se 
dodati". Što ćete i vi više raditi oko njezina ostvarenja, to ćete 
ge više približiti sretnom rješenju jednog od vaših najtežih na- 
rodnih problema. 

To se župnikovo stanovište nadbiskupu svidjelo, pa je do- 


dao: “Nažalost Politika često zamagli vid, a onda se može svašta 
desiti". 


Tim putem je razgovor došao na pitanje o izgledima za 
uspjeh rada oko približavanja Zapada i Istoka. Raspravljanje 
se kretalo u sferama nagadjanja i podijeljenih mišljenja, obo- 
jadisanim ličnim raspoloženjima. Konačno se zaustavilo na 
Rusiji, jer su svi bili skloni da se slože u tom, da je ona — 
Rusija — najodlučnija za ostvarenje visokog ideala crkve- 
nog jedinstva, budući da sadržaje daleko najveći dio pravoslav- 
nog svijeta, a imade i veliki upliv na ostale pravoslavne narode. 
Odmah na početku je došlo do izražaja, da je ruski svijet zani- 
mljiv kao rijetko koji drugi narod. I to je zanimljiviji, što se du- 
blje u njega zalazi. Gdja. Mirićka je mogla društvance skrenuti u 
dubine ruske duše. Ona je kao studentica, neposredno prije prvog 
svjetskog rata, proboravila godinu dana u Moskvi, pa je imala 
priliku da tu dušu upozna, to više što ju je upravo strastveno 
zavolila. Čest je to slučaj kod mnogih, kojima se ruska duša 
odkrije. 

“Ne može se obuzdati u superlativima, kad stane govoriti o 
Rusima i Rusiji" — upozorio je njezin muž uz fini smiješak, za 
koji se nije moglo znati, krije li ironiju ili ponos. 


Gospodja Sofija mu je samo dobacila malo prijekoran po- 


gled i stala je da priča bez odaha. Izgledalo je, kao da je iz ča- 
robna vrela proključala bistra voda i zažuborila kotrljajući se 
žustro niz strminu, kad je stala nizati rečenice, prodahnute to- 
plinom osjećaja. Šteta da nije to bilo odmah stavljeno na pa- 
Pir. Kanonik se kasnije mogao sjetiti tek nekih značajnijih mje- 
sta njezina razlaganja. ' 
Započeo je tako, da je najprije župnik rekao svoju: “Ja vje- 
rujem, da je ruski narod od svih pravoslavnih naroda najbliži 
pravoj Crkvi, jer je religiozan, što se za Srbe nažalost nemože ka- 
zati. Imade i u njih religioznosti, ali, čini se, dosta malo. Po- 
kušavao ju je probuditi pokret Ljotićeva “Zbora. Zato bi kod Srba 
trebalo produbiti pravoslavlje. Ono što je bio započeo pokre- 
tati vaš veliki katolički organizator dr. Rogulja. A kod Rusa to 

već postoji. Ja to znam ne samo iz knjiga već i iz iskustva. 
Promatrao sam iz bliza jednoga pravoga narodnoga ruskoga 
čovjeka. 

Gospodja Mirićka, je na to nadovezala svoje misli, a popratila 
ih je navodima iz ruske književnosti. Pričinilo joj se, da joj kao 
uvod dobro dolazi ovaj navod iz Dostojevskoga: “Nešto veliko 
je u ruskom narodu! Ne sudimo ga po vanjštini, jer je on u 
povijesti bio izložen mnogome kvarenju, pa iznad njega leži brdo 
poganština. Ali ono pokriva i sakriva briljante. Treba ispod 
prljavština znati zamjetiti ljepote". 

“Pod tim ljepotama misli pisac u prvom redu na ljepote ru- 
skog kršćanstva; na ljepote oblika, u kojima se pojavljuje reli- 
gioznost ruskog čovjeka" — rastumači gospodja Mirićka. 

= Duša ruskog naroda je duboko religiozna. Zato se Rusija 
nekada zvala “sveta Rusija". Dakako ne sadašnja, boljševička 
Rusija, pa ni Rusija Moskovita, već ona stara Rusija, koja se sa- j 
da duboko povukla u sebe. To je bila Rusija Kazanske Majke 
Božje, Rusija s milijunima Madoninih ikona po domovima. Svaki 
Rus je bio na neki način tražilac Boga, lutalac za Bogom, vječni 
hodočasnik. Stare ruske kronike iznose nam pred oči bezbrojne 
primjere prinčeva, koji su obukli monaški habit; bogate gospo- 
de, koja su tražila spasenje u dalekim šumama; plemića, koji su 
ostavili svoje dvorce i svoja dobra, da se u svijetu izgube kao 
prosjaci. 

Duše, koje su predstavljale i objavljivale svu čistu ljepotu 
ruskoga kršćanstva, bili su bez dvojbe “stareci' po samostani- 
ma i “straniki'' u svijetu. 


“Stranik" je bio božji čovjek, koji svoj čitavi život provodi 
u hodočašćenju, zaljubljen u siromaštvo i u duhovno svjetlo. Ova 
se zaljubljenost u siromaštvo, pa i u poniznost i odricanje znala 
razviti do vrhunca, u neko duhovno pijanstvo i svetu ludost. 
U takvim dušama zasjaji kršćanstvo neobičnom krasotom, uspi- 
nje se do savršene unutrašnje čistoće ,do pune duhovne zrelosti. 
Ove duše žive samo od dobrote, jer imađu sažaljenja za sve ljud- 
ske nesreće i bijede. 

A “starec" je bio pustinjak, kojega je božja milost darivala 
svijetu kao sliku božje dobrote i božjega milosrdja. Zato su sa- 
mostani, u kojima su živjeli “stareci", bili cilj hodočašća iz cijele 
Rusije. Oni su bili središta i žarišta vjerskog života i pobož- 
nosti. Nauka “stareca? bila je sva obavijena poniznošću i slat- 
koćom. “Stareci" su bili živi svjedoci božjeg života; duše su im 

živjele u Bogu i Bog se preko njih obljavljivao onima, čije su 
Guše bile mučene nemirom, umorom, potištenošću i sumnjom. 

Ta ruska religioznost je bila duboka i zato je prožimala ži- 
vot i rad ruskoga čovjeka. Bila je praktična. Zato vapi Tol- 
stoj: “Ne može se živjeti, a da se ne zna, što smo i zašto smo!? 
A. Berdjajev kao dana to nastavlja: “Smisao života nije u vre- 
menu već u vječnosti". Dostojevski kao da završava smjelo 
tvrdeći: “Imade u ruskom narodu svetaca. 

Dvije su pak naročite značajke ruske religioznosti. — 
Prva je živa i duboka svijest o stvarnosti nadprirodnog reda. 
— Rusu je nadprirodnost, svrhunaravnost-realnost, a ne tek 
lijepa fantazija i zato ga uvijek prati svijest o kontigentno- 
sti i ispraznosti zemaljskoga života i ovoga svijeta.  — Nje- 
mu kao da je vječno uvijek prisutno, pa se kreće u atmosferi 
nadprirodnosti. Ludi pjesnik Baćuškov je to divno izrazio stihom: 
“Koliko je sati?" — upita ga netko. “Vječnost je!" — odgovori 
on. Kako duboka svečanost zvoni iz ovoga stiha! Rus kao da 
uvijek osjeća nostalgiju za visinama. To je nešto onakvo, što je 
Zapad imao u Srednjem vijeku". 

Da je tko za razlaganja gospodje Mirićke sa strane pozorno 
promatrao nadbiskupovo lice, mogao bi bio na njemu zamjetiti 
neki lagan žar, koji ga je, izazvan riječima, nježno, a sve više obo- 
jadisao. A kod Baćuškova stiha je očito bio osupnut. Kao da 
ga je trgnula električna iskra. Zaokružio je pogledom kao da 
ispituje, kako je na druge taj stih djelovao. Njega je ganuo do suze, 
koja mu se iznenada zacaklila u oku. I nije mogao odoljeti čuv- 
stvu, a da ne zaustavi govornicu s primjedbom: “To je riječ i sli- 
ka, koja se nikad ne zaboravlja. A mnogo je izgubio, tko ju je 
čuo i zaboravio. Molim vas, ponovite ju! 


Gospodja ponovi: “Koliko je sati?" — upita netko. “Vječ- 


nost je! — odgovori on. Nadbiskup se spustio u duševno uživa- 
nje. * 

Gospodja Mirićka se tom značajnom i ganutljivom upadicom 
još više ohrabrila, pa je nastavila još zanosnije: 

“Druga je značajka ruskog kršćanstva i ruske duše jednako 
duboka i živa svijest o tom, da svi sačinjavamo jedno mistično 
Kristovo tijelo. Čujte, kako to jednostavno izrazuje onaj dragi 
lik Dostojevskoga Aljoše: “Bit ćemo prije svega pošteni, zatim 
dobri, a napokon — nikad ne ćemo zaboraviti jedan drugoga!" 
Negdje drugdje kaže isti pisac: “Svaki od nas je krivac pred svi- 
ma, za sve i za svakoga". A njegov simpatičan “starec'" Zo- 

sima ide i dalje, pa utonuo u razmatranje o divinizaciji cijele pri- 
rode i o Franjinoj fraternizaciji svih stvorova, moli: “Božje ptice, 
vesele ptice, oprostite mi, jer sam sagriješio!" 

Ponavljamo, da je šteta što nijesu bila zabilježena izlaganja 
gospodje Mirićke, jer su poput niza bisera, koji očarava oči, za- 
nijela i omamila srca i duše slušača. Završila je citatom so- 
cijalne molitve pisca Ljeskova: “Bože, daj da rastu i da se mno- 
že dobra na svijetu, da svatko dobije svoj dio!" 

Na kraju je još primjetila: “Mojemu razlaganju bi se možda 
moglo prigovoriti, da se iz nekoliko pojedinosti ne bi moglo stva- 
rati općenit zaključak, no mislim, da samo iz plemenita tla može 
potjerati i izrasti tako divno cvijeće, a njegov čaroban miris ne 
može a da ne zanosi okolinu. 

Gospodja Mirićka je osvijetlila i podkrijepila svoje pripo- 
vjedanje s nekoliko primjera ličnih susretaja s lijepim dušama za 
vrijeme svog boravka u Rusiji. Na kraju je bila očito zadovolj- 
na i sretna, što je opet obnovila i priopćila drugima najljepše 
uspomene svojega života. 

Za njezina pripovjedanja kao da je lebdjela u zraku grozna i 
odviše tužna slika neopisivih i neizrecivih patnja jednog na- 
roda. Robovanja, gladovanja, zvjerska mučenja; strah i očaja- 
nje; more znoja, suza i krvi. Milijuni nevinih podlegli su patnja- 
ma; s drugim milijunima će se slijedećih godina, isto dogoditi. I 
to traje već dvadeset godina. 

Rusija je bila uvijek zagonetna. Zadnjih dvadeset godina 
je postala veliki misterij. To je očito iskočilo iz pripovjedanja 
gospodje Mirićke. Ta što znače tolike patnje tako dobrog na- 
roda?! 

I danas je taj narod u glavnom dobar i u duši religiozan uza 
sva djavolska očajna i sistematska nastojanja, da ga se učini ži- 
votinjom. Kanonik je na potvrdu tome spomenuo, kako je ne- 
davno čitao opažanja nekoga Nijemca, koji je prošao ruskim se- 
lima zanimajući se upravo za vjeru naroda. On ne može da se 
dosta nahvali dobrote ljudi. Odkad je pred nekoliko godina 
smalaksao i popustio protuvjerski teror, pojavile su se iz skro- 
Višta ikone Madone, pa nije mogao naći kuće bez nje. Svjetla 
ne gore pred njima kao nekada, jer svijet nema uglja, ali u duša- : 
ma im nijesu prestale plamsati svete vatre. Prema tome je na 
mjestu pitanje: što znače tolike patnje tako dobroga naroda? 
Zaista misterij! 

Nadbiskup je osjetio, da se očekuje njegova riječ. “Velike 

stvari se obično radjaju u bolovima. Možda ih Bog sprema i u 
Rusiji. Ne bismo li mogli i tako gonetati? Ako svjetlom vjere 
promatramo sudbinu ruskog naroda, otvaraju nam se različiti 
vidici. Tamo su na djelu sigurno i moći tame. One možda 
slute za sebe opasnost; možda baš u toj izvanrednoj religiozno- 
sti ruskog svijeta, pa su pobjesnile u naletu, da je unište. A 
Bog svoju moć pokazuje i time, da zlo, pa i ono koje dolazi od dja- 
via okreće na dobro. Pakao u Rusiji je zapravo čistilište, rele će 
spremiti narod na kakvu božju misiju. 

Te su nadbiskupove riječi izazvale u drugima neke misli. 
Tako je kanonik primjetio, da je onaj njemački putnik po Rusiji 
pitao nekog čovjeka u Apšerovskaji: “Što držite o boljševizmu?? 
A ovaj pokaže na nebo i reče: “Morate to pitati Onoga koji nam 
ga je poslao. On znade, zašto!" A jedan drugi mu je rekao: 
“Mi treba da trpimo. Bog nas je za to izabrao". Tako je ste- 
kao opće uvjerenje, da ruski narod u svojim tiranima gleda, božji 
bič, a Bog da mu daje milost, da pod njim trpi. 


Novinara Mirića je izazvala riječ o misiji ruskog naroda. On 


ne vjeruje u nju, ma da mu se žena za Ruse toliko oduševljava. 
U povijesti su tu. misiju isticali ruski slavenofili, koji su bili šo- 
vinistički i imperijalistički raspoloženi.  Preuzeli su baštinu cara 
Petra Velikoga, koji je u svojoj političkoj oporuci ostavio ovo: 
“Našao sam Rusiju kao potok; ostavljam je kao rijeku. Moji 
nasljednici treba da od nje načine veliko more, koje će oploditi 
siromašnu Evropu". Zapad se vrijedjao pisanjem slavenofila i 
otklanjao ga. Zato su to zanimljivije izjave nekih zapadnjaka. 
Tako na primjer Keyserling g. 1914. piše: “Rusija je bez dvojbe 
jedina zemlja, koja je blizu Boga". Njemački filozof. Oswald 
Spengler gleda u Rusiji kolijevku nove kršćanske civilizacije. No 
najzanimljiviji je neki Walter Schubert koji je nastojao kul- 
turne epohe čovječanstva svesti u sistem, pa iza toga navije- 
šta skori nastup epohe apostola svetoga Ivana. On piše čak i 
ovako: “Možda će za neko uho neugodno zvučiti ono, što ću 
reći, ali nitko ne će moći zaustaviti povjesni razvoj. Dolazi ve- 


liki dogadjaj, a to je pojava Slavenstva kao odlučne kulturne 


moći. Slijedeća stoljeća pripadaju Slavenima. Sinteza prave 
ruske kršćanske duše i elemenata sređovječne Evrope, koji opet 
u njoj uskrisavaju, stvoriti će nešto novo i veliko. Ali to su za go- 
gospodina Mirića samo zanimljiva mišljenja i ništa više. Njemu 
su Slaveni, a naročito Rusi, po značaju previše pasivni, a da bi 
mogli u svijetu izvesti kakove osobite zadaće. 

Prava slika bl. dj. Marije Majke Božje Bistričke. 
Ovaj je lik (kip) na glavnom oltaru. — Star je 
oko 500 godina. 


“I ja sam bio sklon tako misliti dok nijesam upoznao nekog 
Rusa Sergija" — pokušava gospodina Mirića ispraviti župnik. 
“Za vrijeme svjetskog rata dali su ga kao ratnog zarobljenika u 
službu župniku, kod kojega sam bio kapelan. Sergije bijaše dobar 
čovjek. Mekana, plemenita i otmena duša. Zavolio sam ga i 
često sam ga rado slušao, kad je pričao o dalekoj domovini i o 
svojim zemljacima. Mnogo mi je govorio o glasovitom i svetom 
svećeniku, ocu Ivanu Kronštatskom, koji je rodom bio iz nje- 
gova sela Suze u Arhangelskoj guberniji. Umro je godine 1908. 
Otac Ivan bio je zaista božji čovjek. Živio je i umro na glasu 

gvetosti. Pripisivali su mu mnogo čudesa, prorekao je teške 
nesreće, koje će zadesiti Rusiju. No pored toga je bio i veliki 
apostol i izvanredno aktivan čovjek. Pokretao je cijelom Ru- 
gijom. Bio je apostol ne samo svojom svetačkom pojavom i 
svojim pobožnim životom, već i duhovnim, karitativnim i socijal- 
nim djelovanjem. Osnovao je u Kronštatu. cijeli niz karitativ- 
nih i socijalnih ustanova, osobito za radništvo tako, da će mu se 
teško i na Zapađu naći premca. 

Gospodja Mirićka je zaključila raspravu značajnim riječi- 
ma velikog Dostojevskega: “Rusija će spasiti Europu od kaosa. 
Zadaća je ruskog naroda da drugim narodima pokaže, kako se 
bez Krista ne može živjeti. Ruski će se narod jednom probuditi 
i uzdignuti na danje vidjelo ono pravo Kristovo svjetlo iz dubina 
svoje duše. On će to svjetlo vratiti narodima Evrope, koji su, ga 
izgubili, i onda će se Zapad i Istok opet ujediniti. 

Gospodin Mirić je s užitkom još primjetio: “Sad ste se osvje- 
dočili o tom, što sam rekao: kad govori o Rusima, zanese se u 
superlative". : 

Nadbiskup je ustao, a svi ostali za njim. Gospodja Mirićka 
je sigurno bila zadovoljna, kad je rekao: “Samo Pog znade, što 
će konačno izaći iz Rusije. No i ja mislim, da njezine patnje ne 
će biti uzaludne. Aekoliko je ona draga Crkvi, vidi se po tome, 
što je papa Pio XI. odredio u tajnom konsistoriju 30. lipnja, 
1930., da se molitve iza tihe mise imadu namijeniti za Rusiju, “da 
se ondje ražalošćenoj djeci povrati mir i sloboda vjere". ž 

Kad je društvance već krenulo prema crkvi, dobrzala je iz 
šume i Mirićeva mladjarija. Mišo i Miro su nosili pregršti svje- 
žega lišća. Nastojali su svi troje da vjerno izvrše zadaću, koju 
im je kanonik dao, pa su posvetili svu pažnju i mar, da saberu 
gve vrsti lišća s drveća i šumskog bilja.  Cijelim putem su s ka- 
nonikom živo raspravljali o svojim opažanjima, što su ih stekli 
pomnjivim promatranjem pojedinih listova i listića uz pomoć 
staklena povećala. I svaki list istoga drveta je drugačiji! Ko- 
liki i kakvi oblici! Kakvo prelijevanje i miješanje boja!  Koliko- 
vrsni crteži, načinjeni od žila i žilica! A sve to tako skladno na- 
mješteno i udešeno! Svaki list vlastita, potpuno svoja fiziono- 
mija! : 

Kanonik im je iza njihova opisivanja mogao razviti svoju mi- 
sao. Evo zasjenjenih, nezapaženih ljepota jer su skromne i ne- 
nametljive! Cvijet se vidi, motri, pomiriši, zatakne_ u zapučak, 
stavi u vazu, o njemu se pjesma pjeva. Pokraj lista se nehajno 


[102] 


prodje; ako ga se otkine, baci ga se, pa možda pogazi. A ipak i 
cn zavrjedjuje više pažnje. To ti biva još jasnije, ako ga staviš 
pod sitnozor, pa ti se pred očima najednom prostre bujan život 
i bogato, divno poslovanje, da se snebivaš od čuda. 


Ne dogadja li se često nešto slično i medju ljudima? Ko- 
liko imade medju priprostim svijetom i lijepih duša, koje ostaju 
ljudskom oku nezapažene? “Naučite se prolaziti svijetom i kroz 
život tako, da vam ne izmaknu pogledu možda najveće vredno- 
te i ljepote zato, jer ne sjaju ni ne viču" — završio je kanonik, 
koji je kao bivši profesor i odgojitelj još uvijek uživao u tom, da 
ubaci koje korisno zrnce u srce mladeži. 


Mirićevi su dopratili nadbiskupa i njegovu pratnju do župske 
kuće, a onda ge povratili doma. Današnji blagdan je ostavio u 
njima duboke dojmove i trajnu uspomenu, koja je urodila lijepim 
plodom. Gospođin Mirić je napisao lijep roman o svetom Ćirilu 
a njegova žena je rado održala nekoliko tečajeva ruskog jezika 
za one božje duše, koje su se oduševile, da se spreme za misi- 
jonare i misijonarke u Rusiju, iza kako su godine 1941. objavljene 
prve dvije tajne, što ih je Majka Božja rekla u Fatimi, a medju 
njima i ta, da će se Rusija obratiti. 

Nadbiskup je na večer iza večere još dugo razmišljao o 
stvarima koje su danas prošle kroz njegovu dušu. Držao je, da 
su vrijedne da ih u njoj sačuva. On će ih se kasnije često sjetiti, 
a naročito u one tužne dane, kada se poslije nekoliko godina 
razbukti požar strasti i prolivenom krvi produbi jaz izmedju Za- 
pada i Istoka, koji se u njegovoj domovini dodiruju sigurno zato, 
da se po ljubavi i vjeri zbliže prema crkvenom jedinstvu. Du- 
hom je preletio domovinu i ponovno se uznemirio na pomisao: 
zanemarujemo našu narodnu misiju? Bože, što nas čeka? 


Sigurno bi mu bilo lakše pri srcu, da je mogao zaviriti u jednu 
skromnu ćeliju kapucinskog samostana u Padovi u Italiji, gdje se 
u ovaj čas od iscrpljenja srušio na pod jedan neugledan i slabašan 
starčić redovnik, koji je kao obično od rana jutra, cijeli dan ispovi- 
jedao i iza toga još čitavu uru klečeći molio. On već preko pede- 
set godina sav živi i sav se žrtvuje u napornom radu i teškom 
trpljenju za sjedinjenje slavenskog Istoka s katoličkom Crkvom. 
Dosta mu je bilo kao pobožnom mladiću u Hercegnovom, da vidi 
sablazan, sramotu i bijedu crkvenog raskola, pa da mu se u duši 
zapali čudnovata, divna vatra, koja ga je načinila sigurno jed- 

nim od najvećih apostola crkvenog jedinstva. Nije ga smelo, što 

nije radi tjelesne slabosti i slaba zdravlja mogao kao misionar 
u Rusiju. Oltar, ispovjedaonica, klecalo, tvrd ležaj, postovi, bo- 
lest, krepostan život, žarko srce — sve je to bilo usmjereno pre- 
ma životnom idealu —ujedinjenju Istoka sa Zapadom. To je 
u to doba pred Bogom možda najveći Hrvat, o. Leopold 
Mandić, a svojoj domovini potpuno nepoznat. Vanjštinom po- 
sve neugledan list što ga je tiha struja božje milosti otkinula od 
drveta u jednom malom sunčanom mjestancu Dalmacije i spu- 
stila daleko preko mora na rub puteljka jednog vrta. 

Kada se blagi starac sa skrajnjim naprezanjem opet podi- 
gao na klecalo, prolio mu se sjaj iz umornih očiju po srebrenoj 
bradi, a usnice su mu prošaptale: “Naši očevi su molili, mi mo- 
limo, drugi će iza nas moliti, pa se nadam, da nije daleko dan, 
kad će biti jedno stado i jedan pastir. 


8. JAO TEBI, EVROPO! 


Svetokriški župnik se nije prevario u predvidjanju. Noć je 
bila olujna, a jedno pola sata je prošlo u neprekidnoj oštroj grm- 
ljavini i u sijevanju munja. Nadbiskup je još bio budan, a ka- 
nonika je iz prvog sna probudio jedan neobično jak trijesak 
groma. Divan prizor! Samo planine mogu.biti prikladno po- 
zorište takvoj veličanstvenoj igri. U svjetlu munja su na ča- 
sove postale vidne glavice gora i brda: uzbudjenim očima se pri- 
činjalo kao da plešu. 

Kanonik je bio pod dojmom nemile zgode, koju mu je iza ve- 
čere ispričala župnikova sestra. Stara zvonarova mati Urša je 
u svojoj zlobi prevalila stolac bolesne Klarice, pa se siro- 
tica pobila. Bilo je gorkih suza djeteta i njegove majke, nad koji- 
ma je triumfirao pakleni smijeh stare žene. Kanoniku su bili 
poznati takvi ispadi čudne starice, koju je sve zvalo vješticom, 
pa je i opet stalo kopati u njegovoj glavi pitanje: što je u toj 
ženi? Počela mu je raditi i mašta, pa kao da se najednom at- 
mosfera napunila nekim tajinstvenim i mračnim silama, koje po- 
kreću opakim ljudima i crnim dogadjajima i stvaraju cijelu lje- 
stvicu nevolja, od vulkana u dušama do užasa u obiteljima i u 
velikim ljudskim zajednicama. A te gigantske snage, koje kao 
da su se na čas oslobodile, da prolamaju uzdušnim naslagama i 
potresu gorama, pričinile su mu se kao vidan izražaj tih nevidlji- 
vih i nezamjetljivih strašnih sila. 


A nadbiskup je nekako u isto doba pomislio na tamne obla- | 


čine, koje su se stale skupljati nad njegovom domovinom. Ono 

nekoliko mračnih slutnja, koje su se provukle kroz današnje 
razgovore, ostavile su u njegovoj duši nemir i tjeskobit - Go- 
nile. su ga na razmišljanje i izazivale su pitanja, koja su tražila 
odgovor. 

No jutro je osvanulo opet vedro. Kao da je veličanstvenom 
pozornicom bio projurio pod plaštem noći neki div: oči su mu si- 
jevale, a glas gromorio. Nestao je nekamo, kako je od nekuda 
i došao. Iza sebe je ostavio svježinu i tek u srdašcima svetokri- 
ške djece malo neugodnu uspomenu. 

I nadbiskup je osjetio tu svježinu. Inače su mu sva njegova 
jutra osvježavala dušu, a ovo mu je povrh toga osvježilo i tijelo. 

Negdje je nekad bio pročitao: jutro je sveto! Ita je riječ 
odonda ušla u pravila njegova života. Svako jutro ga je zvalo: 
treba poći na izvore, jer tamo sjaju ideje, a ove su plodne majke 
rametna življenja i dobrih djela. Treba stati na pećinu i steći 
sigurnost. Arhimed je ono u davnini tražio točku s koje će 
pokrenuti zemlju. Nadbiskupu su rana jutra, provedena u sa- 
moći, tišini i razmatranju, bila takve točke. Ona su mu bila bo- 
gati izvori i čvrste pećine odlučnosti i sigurnosti. 

U buci svijeta, u koju smo nuždom uklopljeni, pomalo gu- 
bimo sebe i postajemo kaplja u struji, koja nas nosi preko gre- 
bena i virova. Koliki ostajemo čitavi? A takva “sveta? jutra 
nas otimaju zagrljaju sive i opasne svagdašnjosti i povrh toga 
spremaju za različite životne zadaće, pa i one najveće. 

Nadbiskup je ponio sa sobom u Sveti Križ samo dvije knjige: 
sveto Pismo i knjigu Kristovih trpljenja, vidjenih od božje slu- 
žbenice Katarine Emmerich. Ta knjiga mu je dočaravala Kri- 
stov lik u njegovoj najuzvišenoj veličini, u patnjama. Pisana 
je tako živo i slikovito, da se čita i proživljava kao pred kinema- 
tografskim platnom. Osim toga duša, koja žarko ljubi Spasi- 
telja, uživa u tom, da sazna i za sitne pojedinosti iz Njegova 
života. Osjećao je, kako ta knjiga veže kroz cijeli dan njegovu 
pažnju na savršen lik Uzora svakog kršćanina i svećenika. ' 

A sveto Pismo mu je bilo najintimniji prijatelj, jer je u njemu 
gledao božju riječ. I tu je bio dosljedan, pa je njegov odnošaj 
prema toj nebeskoj knjizi bio stroga konsekvencija iz onoga, što 
ona u istinu jest. Jer je ona, u pravom doslovnom smislu bo-: 
žja riječ, sadržaje vječne istine i vječno svjetlo; stoga ie za čovjeka 
uz usmenu predaju Kristove objave jedino ispravni i najbolji puto- 
kaz k cilju. Još više: njene riječi su riječi vječnog života. “Komu će- 
mo ići drugomu, ta Ti imaš riječi vječnog života“, zavapio je apo- 

stol Petar Kristu. Upro je za sva vremena prstom u nepogrje- 
šivog, univerzalnog Učitelja ljudi i čovječanstva. Zato je nad- 
biskup bio dosljedan i u tom, da je povlačio konsekvencije i za 
svoj život i rad iz činjenica, načela i smjernica, koje se nalaze u 
toj knjizi“ Nije čudo, da su mu i propovjedi pune navoda iz sve- 
toga Pisma, da odišu njegovim duhom, a da mu je i život pro- 
žet duhom vjere. 'To je sve plod njegova svagdašnjega saobra- 
ćaja s tim intimnim prijateljem. Svaki dan mu se duša kupala 
u sjaju božjeg svjetla i grijala na njegovu žaru. Takva su mu 
uvijek bila jutra, pa i ona na Svetom Križu. 

Nešto pred podne se nadbiskup prošetao sa kanonikom oko 
crkvice. Panorama je danas bila sjajnija no obično. Oluja i 
kiša je pročistila i razbistrila uzduh: sve je nekako bilo bliže, 
g. stotinu novih stvari su zapažali u daljinama. 

Pred zvonarovom kućom su vidjeli Klaricu. Rana joj je 
bila povezana. Kad ih je zapazila, ponikla je sirotica očima kao 
da se zastidila. 

Kanonik je nadbiskupu objasnio slučaj, koji se sinoć desio. 
Iznio mu je čudan lik Urše. Bježi od svijeta. Iz njezina života 
i ponašanja u domu sina prodru katkad u selo o njoj ružne stvari, 
ma da to njezini brižno nastoje sakriti. Više puta se o njoj pri- 
čaju zaista čudne stvari, nešto takva kao da je u vezama sa ka- 
vom tajnom silom, pa je radi toga praznovjerni svijet smatra 
vješticom. Svakako je pojava, koja pobudjuje zanimanje, a kod 
župnika i stanovitu zabrinutost. On zna, kakva je doma medju 
svojima: neprestana napast. Svaki dan nadje nešto, iz čega 
nastoji izbiti grijeh.  Vješta je u tom poslu i uživa u njemu. Da 
nijesu Andrej i Tončka pametni i razboriti ljudi i katkad upravo 
herojski strpljivi, bila bi im kuća ili pakao ili bi se bila već davno 
rasula. Župnik znade i to, da je ona pored toga, što bježi od 
svijeta i samotuje, povezana tajnim vezama s najgorim i najopa- 
snijim ljudima u župi. Ono nekoliko tajnih komunističkih ćelija 
često je upotrebljuju kao orudje za svoje najprljavije poslove. 
osobito u radu protiv vjere i njega. U tim poslovima je vješta 


i ustrajna, a do kraja je oprezna, da ostanu u potpunoj tajnosti. - 


I tako najednom iznikne sablazan, ali nitko živ ne će znati, tko 
ju je posijao. 

Dakako da se župnik potrudio, da nekako prodre u dušu 
toga čudnovatog stvorenja. Od djetinjstva je bila svoje glave i 
tvrda. Po nesreći je imala nešto nastrana oca, koji ju je u pre- 
tjeranoj strogosti tjerao na otpor, prkos, mržnju i osvetničke 

želje. Tako se u njoj razvila pakost i zloba. Oca je žestoko 
zamrzila. U tom je bila tvrda i godinama je u tom ustrajala. 
A odkad joj je neki svećenik za to u ispovijedi uskratio odrje- 
šenje, prestala se ispovjedati, vjerski se sve više zanemarila i 
s vremenom zamrzila vjerske stvari, pobožne ljude i svećenike. 
To je pokazala katkada i svojim strastvenim ispadima, a najvi- 
še u kući. A sirotica Klarica je na poseban način bila njezina 
žrtva. Ito je bilo najbolnije. Župnik je još nekako sve razumio, 
ali ovdje je njegova pamet stala. 

Nadbiskup je pozorno slušao kanonikovo pmu Bio 
je očito dirnut i sažalno je bacio svoj pogled na djevojčicu u 
stolici. Ono lijepo u njemu, što je osjećao prema svoj djeci, 
poraslo je do vrha. I još jedan osjećaj se rodio u njegovoj duši. 
Bilo je to neko strahopočitanje prema misteriju, koji se opet po- 
javio pred njim s jednim novim momentom. 

Poslije podne, već bliže prema večeru, zaustavili su se nad- 
biskup, župnik i kanonik na šetnji kod svetokriških napuštenih 
rovova željezne rude i razvaljenih negdašnjih primitivnih peći. 
Župnik ih je poveo redom mimo najglavnijih ulaza u jame, a 
putem je nastojao prikazati promjene, koje su ti rudnici bili pro- 
uzročili u životu njegove župe. Kako ga je to pitanje naročito 
zanimalo, bio ga je s marom proučio, pa je bilo ugodno slušati 
njegova razlaganja. Nekad je u rovovima i oko njih ključao 
život. Sad već dugo godina vlada u njima tišina i pustoš. 
No valovi, što ih oni uzburkali u životu njegova naroda, 
ne će se još dugo smiriti. Sve u svemu, ljudi su dobili više kru- 
ha, ali su mučno do njega dolazili. Imali su uz to bolan osjećaj, 
da im se s punoga stola, čijemu obilju najviše prinosi njihov 
znoj, dijele mrvice. 

Još veća nevolja za njih je bila u tome, da je medju njih bila 
bačena iskra. Nije to nažalost bila ona blagoslovljena iskra, 
koja daje jasno svjetlo i blagu toplinu, već iskra, koja pali i pu- 
stoši. Nimalo nijesu postali sretniji, a svoju su nevolju teže 
osjećali i podnosili nego nekada. A u župi od onda postoji vrelo, 
koje neprestano izbacuje blatnu vodu, i ognjište tihe i podmukle 
revolucije, koja neprekidno potiče nezadovoljstva, mržnje i ne- 
mire. 

Župnik je upravo završavao, kad su k njima stigli i Miriće- 
vi. Djeca su im pošla naprijed prema Jesenicama, a roditelji su 
se priključili nadbiskupovoj pratnji. Razgovor je sada krenuo 
črugim smjerom. Zahvatio je vrlo ozbiljne stvari i dao je povod 

tome, da su dalnji razgovori slijedećih dana potekli u smjeru 
stvaranja radnog nacrta za katolički rad medju Hrvatima. 
Gospodin Mirić je bio čovjek, kojega su zanimali javni i na- 
rodni problemi. Na sveučilištu je najprije svršio filozofiju, ali se 
poslije svim poletom dao na učenje prava, nacionalne ekonomije 
i socijologije. Kasnije je u Muenchen-Gladbachu u Njemačkoj 
proučio organizaciju njemačkih katolika. Na tečajevima slo- 
venskog katoličkog. organizatora Janeza Kreka i u osobnom 
saobraćaju s njim uputio se 'u oblike organizacije slovenskih ka- 
tolika. Bio je kao sveučilištarac oduševljeni pristaša Mahniće- 
va katoličkog pokreta i jedan od njegovih najsposobnijih pioni- 
ra, a pionirsku vatru ne gasi tako lako ni umornost, koja nastupa 
u starije dane života. Uvijek se uz svoje zvanične poslove sav 
predavao u službu napredka Crkve u Hrvatskoj. ' 


Razumljivo je_s toga, da ga je u zadnje vrijeme stala salije- 
tati zlokobna, slutnja skorih zlih dana. Uočio im je u razvoju 
dogadjaja klice, zapažao znakove. No to je sve dosada nekako 
drijemalo u njemu. Nadbiskupova riječ: “što nas čeka", prouz- 
ročila je u njegovoj pameti neobičnu živost. Pa kad je sinoć le- 
gao, započela je u njegovoj glavi prava pravcata rasprava o po- 
ložaju u svijetu i domovini. Mnoge dosada blijede stvari postale 
su mu najednom jasne, pa se čudio, kako im nije prije posveći- 
vao više pažnje. Mnogih se prestrašio, pred mnogima se i zgro- 
zio. Dok su vani munje parale zrak, a gromovi tresli brdima, 
prozorima i dječjim srcima, njegovom dušom su udarala krila 
neke ružne goleme ptičurine. Dosta kasno je zaspao, a ujutro 
su se zajedno s njim probudili i nemili gosti, koji su mu se na- 
stanili u njegovoj unutrašnjosti. 


Gospodin Mirić je jedva dočekao da u razgovoru olakša dušu, 
a i nadbiskupu je bilo drago, da je razgovor krenuo tim pravcem. 

Nastavili su šetnjom prema Jesenicama uz polja i livade sve 
đo grabrove i smrekove šume, prošetati se i dalje dijelom ceste 
kroz ugodnu šumsku sjenu, a onda se istim putem vratili na- 
trag. 

Razgovor je potaknuo kanonik, iza kako se zagledao u lice 
gospodina Mirića i primjetio: “Vi ste, gospodine Željko, ako se ne 
varam, nešto zabrinuti?" 

“Ne bih htio, preuzvišeni, da Vas prestrašim svojim crnim 


slutnjama, ali mislim, da su opravdane, a ne mogu ih zadržati 
za sebe. Sile napolje".Tako je započeo okrenuvši se prema 

Djevojka iz Moslavine, u narodnoj nošnji, u nedjelju. 


O 

nadbiskupu i onda je počeo razvijati svoje misli, koje su mu bile 
sinoć legle u glavu. 

Čudno je, kako smo više puta nepristupačni tome, da shva- 
timo i primimo sigurne zaključke iz nekih postavljenih predpo- 
stavki, ma da su oni odraz stvarnosti. Zašto? Nijesu nam dra- 
gi, smetaju nam, bojimo ih se. Katkada nam se čine nevje- 
rojatnima, jer su neobični, izvanredni. A ipak, htjeli mi ili ne 
htjeli, imade i u slijedu nekih zbivanja željezne logike. ' 

Eto, uzmite najprije Hitlera! Danas već prilično znademo, 


koje si je ciljeve postavio. On je to otvoreno napisao u svojoj, 


knjizi “Moja borba". To se vidi iz njegove propagande. A to su 
strahovite stvari. Rasna teorija; drzovita nauka o narodu, koji je 
sposoban i zvan da vlada nad drugim narodima kao nad stokom; 
rretjeran nacionalizam, šovinizam i imperijalizam; opravda- 
nost agresije i invazija radi “životnog prostora". K svemu tome 
pridodajte, da je on neuravnote žen čovjek, megaloman i fanatik, 

To je prva predpostavka. Kad ne bi bilo druge, dalo bi se 
nekako i mirno spavati. Ali postoji druga. Hitler je vodja nje- 
mačkog naroda. On je sposoban demagog. Diktator. A u nje- 
govu narodu se kriju silne energije i postoje fantastičke moguć- 
nosti. A on se i te kako trudi da pokrene svaku mišicu, svaki 
živac, svaku iskru mozga, pa ih stavlja u službu svojih ciljeva. 

Iz tih pretpostavki slijede dakako zaključci. Ugrožen je 
svjetski mir, ugrožen je opstanak nekih naroda, a ovamo spada- 
mo imi. Tko će zadržati i zaustaviti gladna tigra, u čijim oči- 
ma gori oganj, a mišice su mu nabrekle od snage? Nije li već 
cborena i progutana prva žrtva — Austrija? 

I naša je domovina uvrštena u plan. Ona je po svojem po- 
ložaju, ljepoti i bogatstvu previše zamamna. Ta već odavna nas 
uznemiruje i pritište “Drang nach Osten". Tko je mogao zaći 
malo ispod površine našeg javnog života, mogao je u zadnje 
vrijeme zamjetiti, da su predstraže već ubačene k nama. Strani 
tajni agenti su na poslu. Peta kolona živo radi. Pomažu joj 
naši plaćeni izdajice, pa i neki naivni “patriote". Ljudi se uno- 
se u kartoteke i sastavljaju se crne liste. I naši se nacionalisti 
počimaju zanositi Hitlerovim idejama. Naročito omladina. Zar 
nijesmo već i u nekim našim katoličkim društvima osjetili za- 
pljuskivanje valova, koji dopiru k nama iz “trećeg Reicha".? 

"Tako je od prilike teklo prikazivanje gospodina Mirića. Ka- 
nonik je upotpunio: “Ti nam valovi donose i najnovije oblike 
poganstva; s njima nam dolazi “pestis perniciosissima", najopa- 

snija kuga, kako je sadašnji Papa označio pretjerani naciona- 
lizam. 

Gospodin Mirić je nastavio s razlaganjem. Još gora je stvar- 
nost — Staljin. On je danas vodja i predstavnik svjetskog ko- 
munizma. 

I socijalizam, koji je ostao dosljedan u obliku komunizma, je 
cdmah u početku otvoreno i jasno postavio ciljeve. Ne smeta, 
što katkada navlači na sebe sve moguće maske. Njegov je cilj 
nepomičan kao polarna zvijezda: u cijeli svijet uvesti komuni- 
stičko društvo s komunističkim poretkom. Put do cilja: svjet- 
ska revolucija i diktatura proletarijata. Ovih nekoliko riječi sa- 
država svu silu strahota. Ne znam, bi li se moglo naći groznijih 
riječi. Nekoliko primjera za ono, što kriju u sebi: poricanje du- 
še i svega duhovnog, a prema tome. dakako i života poslije smrti; 
prezir i gaženje dostojanstva ljudske osobe; ukidanje svega pri- 
vatnog vlasništva; obožavanje grube sile. 


To sve vrijedi za svaki komunizam. No k tome zlu pridolazi 
još gore. Komunizam se razvio u boljševizam i on danas na- 
stupa, bori se i radi za ostvarenje svoga. cilja u tom obliku. Bolj- 
ševizam- je k onome, što je dosada najgorega proizveo Zapad, 
komunizmu, pridodao ono, što najgorega imade Istok: anarhi- 
zam, nihilizam, bizantinizam, zvjerstvo, fanatizam. Na dnu bolj- 
ševizma, ono što kod njega sve pokreće, leži konspiracija, pakle- 


m strast i fanatični bijes rušenja i uništavanja bez ikakve sa- 
milosti. 


Svijet u sve to ne vjeruje i dakako da ne povlači zaključaka, 
ma da mu krvava stvarnost Rusije i španjolskog gradjanskog 
rata udara u oči i lupa ga po čelu. Je li ikad koji program 
takvom dosljednošću i upornošću privodjen u život kao program 
boljševičkog komunizma? Milijuni su u Sovjetskoj Rusiji po- 
ginuli od gladi, od mučenja, od puške, noža i konopca; drugi 
brojniji milijuni vuku gvozden jaram najokrutnijeg robovanja po 
logorima; preostali milijuni, osim uskog sloja ljudi na vlasti, bi- 
jedno životare u neimaštini i vječnom strahu. A pri svemu tome 
krvnikovo oko nije trenulo ni njegova ruka zadrhtala. Sve je 
to učinjeno, sve se to čini i sve će se to činiti zato, da se dodje 
do postavljena cilja. 

Krvave činjenice viču, da i urlaju, da komunistički planovi ni- 
jesu samo maštanja. Ni za svijet, koji je od Moskve najudalje- 
niji. Staljin je apsolutni i željezni diktator nad šestinom zem- 
lje, a u svojim rukama kao diktator treće internacionale čvrsto 

drži niti i uzde svih komunističkih stranaka svijeta. Treba sa- 
mo prisloniti uho k zemlji, pa će ono osjetiti njezino drhtanje iu 
Americi i u Aziji i u Africi i u Australiji na svaki pokret jedne 
grozne ruke. Grozna rika groznog čovjeka! Ali ni taj čovjek, 
najgrozniji od svih ljudi, nije sredjen. Prošao je kroz takovu 
životnu školu, koja je iz njega učinila duševnu nakazu. Jedan 
njegov životopisac, koji ga je kroz nekoliko godina proučavao i 
dobro upoznao, veli za njega: “U budućnosti, kada se arhivi 
otvore učenjacima, bit će biografija Staljina pisana u konačnom 
obliku ne od povjesničara ni novinara već od psihijatra“. 

Iz svega toga zdrav razum lako povlači zaključke i oni su 
posve jasni. Komunizam se stalno razvija u “om pravcu, da će 
jednoga dana postati strahovito opasan za cijeli svijet, a osobito 
za Europu. A izgleda, da bi naš narod mogao biti na udaru me- 
dju prvima. ' 

Od prošle godine je kod nas započeo komunizam žilavim ra- 
dom. Radi toga je komunistička stranka zabranjena; za najopa- 
sniji dio toga rada se u javnosti ne zna, jer se razvija u podzem- 
lju. No i to se dozna, kad se uloži u to vještine, truda i novaca. Ta- 
ko se doznalo da postoji prilično izgradjena mreža tajnih komuni- 
stičkih ćelija po svim srednjim školama. 

Naročitu pažnju posvećuju sveučilištima. Na našem zagreba- 
čkom sveučilištu nemaju mnogo uspjeha, jer su nacionalisti jaki, 
ali beogradsko sveučilište je većim dijelom crveno. Ne treba 
posebno naglašavati, da najsistematskije rade medju radnicima. 
"Neke struke radničkog sindikalnog (unijskog) pokreta su posve 
u njihovim rukama. Manje se znade, a posve je sigurno, da 
rokušavaju i na selima.  Znatnije uspjehe na tom polju imadu u 
dalmatinskom primorju i na otocima. No počeli su i po gornjim 
krajevima Hrvatske, naročito oko Zagreba, oko Siska, u Medju- 
murju i u Gorskom Kotaru. 


Pored toga što rađe oko formiranja elitnih žarišta, jednako su 
revni da provedu novije smjernice kominterna i penetriraju 
javno mišljenje i široke narodne organizacije. Njihova strate- 
gija propisuje uz stvaranje udarnih četica i pripremanje pričuv- 
nih masovnih četa sumišljenika i simpatizera. Poplavili su knji- 
ževno tržište s izdanjima svojih brojnih književnih naklada; sve 
više stiču simpatije u krugovima književnika i umjetnika. Uvla- 
če ge u društva “Sokola'', u “Jadransku Stražu'", u organizacije 
Hrvatske Seljačke Stranke. Bili bismo naivni, kad ne bismo 

bili svijesni toga, da je sve to put prema krvavoj revoluciji i 
strahovladi. 

Kanonik je opet nastojao popuniti prikazivanje gospodina 
Mirića vjerskim momentom. Komunizam i boljševizam gleda 
u katoličkoj Crkvi najglavniju zapreku do ostvarenja svojih ci- 
ljeva: Zato će se na nju oboriti bijesom Voltaireove riječi: “Za- 
tucite zloglasnicu! 

Gosp. Mirić je prihvatio katrontitost misao i dao joj je još 
mračniju težinu. Ako se boljševizam nesmetano razvije na svom 
putu, moglo bi doći do ostvarenja Lenjinove vizije: na bojnom 
poprištu ostati će konačno dvije sile: komunizam i katolicizam. 
Doći će u tom slučaju do gigantskog sraza najjače fizičke i naj- 
jače moralne snage u svijetu. 

Kanonik primjeti: “Vaše riječi, gospodine Željko, izazivaju 
u pamet slike iz Apokalipse: “Vidjeh zvijer, gdje izlazi iz mora. 
Bilo joj je dano da zametne rat sa svetima . .. I vidio sam, i gle, 
Janje je stajalo na gori Sionu . . . I Janje će pobijediti, jer je Go- 
spodar gospodara i Kralj kraljeva .. . I pade veliki Babilon! Silom 
će biti bačen i nestat će ga!" ' 

Ne dvojim o konačnoj pobjedi, ali strepim, pred onim, što bi 
moglo doći — nastavi gospodin Mirić. “A sad bih htio ko- 
načno iznijeti ono, što me najviše uznemiruje. Postoji moguć- 
nost, a meni se čini i vjerojatnost, da će se Hitler i Staljin spora- 
zumiti i složiti, a što bi to značilo za Europu, pa i za čovječan- 
stvo, mislim da ne bi mogla ocrtati ni najbujnija mašta". 

“Gospodin Željko, vi prelazite preko toga, da je Hitler pot- 
pisao u studenom godine 1936. s Japanom antikominternski 
pakt" — upozori živo kanonik. 

“To ne isključuje mogućnost, da ipak dodje do te najveće 
nesreće, pred kojom strepim. Ustvrdio sam, da za nju postoji 
i vjerojatnost. Upozorujem na to, da se Staljin već više od četiri 
godine uporno nudi Hitleru. U veljači g. 1934. na sedamna- 
estom kongresu stranke, govori u tom smjeru, da pripravi 
stranku na takav korak. Njegov ministar vanjskih poslova Li- 
tivnov zalaže se u Berlinu u lipnju iste godine za “orijentalni 
pakt Njemačke s Rusijom". Staljin i kasnije neprestano nastoji 
oko toga. Sva njegova medjunarodna politika sastavljena je 
od niza različitih manevara u cilju sporazuma s Hitlerom. Kad 
je stupao u “Društvo naroda", pa kad je predlagao sistem “ko- 
lektivne odgovornosti", kada se sprijateljio s Francuskom, kad 
ie očijukao s Poljskom, a udvarao Engleskoj, intervenirao u Špa- 

njolskoj, sve je to bilo usmjereno onamo, da stvori takav polo- 
žaj, u kojemu bi mogao Hitler uvidjeti, da je za njega korisno, 
da se odazove njegovim ponudama. 

Sada primjeti nadbiskup: “Ako je Bog odredio, da Crkva 
podje na Kalvariju, ne bi bilo čudo, da se slože Hitler i Staljin. 
Često se već desilo ono, što se dogodilo Kristu u trpljenju, kada 
su se protiv Njega sprijateljili Herod i Pilat, ma da su do onda 
živjeli u neprijateljstvu. A osim toga ne bih bio nesklon vje- 
rovati, da se možda približavaju vremena, na koja bi se mogla 
primjeniti riječ proroka Isaije: “Na sud ustaje Gospod da sudi 
narodima. 


Živimo doista u vrlo žalosno doba, koje je okaljano grijesima 
čitavih naroda. Evropa je u srednjem vijeku bila prožeta Bo- 
gom. Takvi su onda bili i vladari i zakoni i javno mišljenje i sva 
atmosfera. Najvjerniji i najljepši simbol tih vremena su bile 
veličajne katedrale, koje su se cijele i u svim svojim pojedino- 
stima penjale u visine. I čovjek srednjega vijeka je gledao u 
nebo. 

No od petnaestoga stoljeća nastaje novi čovjek i novo doba. 
Taj novi čovjek upire pogled u zemlju i u daleke širine i teži za 
tim, da postane gospodarom zemlje , ali mimo Boga i protiv 
Boga. Ostvaruje se ono, što je u pogansko doba bilo tek u priči 
o pobuni titana protiv bogova. Oko toga neumorno i uporno 
rade filozofi, učenjaci, književnici, novinari, profesori, učitelji, 
političari. Vladari i vlade im pomažu. Ti vodje i predstavnici 
naroda su ne samo otpali od Boga već i postali apostoli otpada 
pod geslom: Bog treba da umre, a čovjek da živi! A znadete, 
kadgod su Izraelci pošli sličnim putevima, bili su uvijek teško 
kažnjeni od Boga. 


Posljedica otpada od Boga je bila kao uvijek — sveopća 
ćudoredna pokvarenost. I ova izaziva božju srdžbu. Pridošlo 
je još nešto. Nauka i praksa liberalizma proizvela je kapitali- 
zam s izrabljivanjem radnog naroda. Evo i opet grijeha, koji 
vape u nebo. ' 

I tako je ona Evropa, koja je nekad nosila zastavu kršćan- 
ske kulture i bila njezin apostol u svijetu, prestala to biti i po- 
stala zavodnik na otpad .od Boga i pokvarenost. Kroz godine i 
godine gomilali su se grijesi i sablazni. Mogli bismo reći s pro- 
rokom Jeremijom: “Babilon je sa svojom zlatnom čašom 
opojio zemlju. Vina su njegova pili narodi i poludili'.Zato po- 

navljam: ne bih bio nesklon vjerovati, da se narodima Evrope 
približavaju dani božjeg sudjenja“. 

Kanonik se ovaj čas sjetio, kako je vidovit krčki patike Mah- 
nić već pred dvadeset i pet godina na potresan način navije- 
stio Evropi božju kažnu. Cijeli niz teških “jao tebi, Evropo", što 
ih je poredao u jednom vrlo ozbiljnom članku, udarao je poput 
čekića mozak i srce čitača. Prikazao je, kakovim će strašnim 
plodovima uroditi sjetva zla sjemena evropskih filizofa, književ- 
nika i profesora. Slika, što ju je biskup uvjerljivim i snažnim 
riječima naslikao, uskrsla mu je sada pred očima. 

Ta je kanonikova primjedba izazvala u pameti gospodina 
Mirića jedno mjesto iz knjige Waltera Schubarta: “Evropa juri 
prema najkrvavijoj katastrofi. Kao da se približava kraj. Toj 


sudbini ne može uteći. Kamen se kotrlja ne samo od 1914. go- 


dine, već od pred četiri vijeka“. 

Gospodja Mirićka je takodjer upala: “Vidiš, mužu, sad ćemo 
se ipak naći zajedno. I moj Dostojevski je jednom zgodom u 
razgovoru sa svojom ženom rekao: “Anjo, mi se nalazimo u pred- 
rečerje teških dana za Evropu. Taj je mravinjak već podrovan, 
jer su u njem već davno uništeni ćudoredni temelji. Anjo moja, 
ja već zamjećujem bljeskove munja; ja već čujem tutanj grmlja- 
vine" 

Butsovor. se još neko vrijeme kretao u okviru ovih crnih 
slika.  Dobričina župnik se skoro naljutio rađi tih mračnih misli. 
“Gospodine Željko, vi ste opet danas raspoloženi, da crno gle- 
date" — obrati se gospodinu Miriću. A ovaj je bio toliko uvje- 
ren o opravdanosti svojih predvidjanja, da mu je odvratio: “Bo- 
jim se, da gledam premalo ćrno*. 


. Župnik je ipak još pokušao da unese u razgovor svojega ve- 
droga optimizma. Dao se i na dokazivanja, ali je slabo us- 
pijevao, ma da je on jedini od njih imao iskustva iz borbe sa ra- 
zornim elementima. Možda je upravo radi toga i omalovaža- 
vao opasnosti. Na to se sjetio kanonik, kad je poslije osam 
godina jednoga dana primio žalosnu vijest, da je svetokriški 
župnik France Krašna ubijen od komunističkih partizana, kad je 
bježao prema granici, da je prijedje. 

Društvo se konačno krenulo prema domu. Medjutim ih je 
stigla i Mirićeva mladjarija i ova je svojom mladenačkom živah- 
nošću obasjala mračne oblake nad njihovim glavama. Mila je 
kanoniku opisala svoje dojmove nad gorostatnim lijepim drve- 

tom kraj ceste, kojom su prošli, što ga je strijela prošle noći 
svega nemilo iznakazila. 

Poslije večere, kada se je već nadbiskup povukao u svoju 
sobu, najednom je pokucao na vrata kanonikove sobe. Ušao je 
k njemu s knjigom vidjenja Katarine Emmerich i pokazao mu 
u njoj jedno mjesto, na koje je čitajući upravo malo prije nadošao: 
“U sredini pakla bijaše bezdan tame. Lucifer je u okovima le- 
žao. u tom bezdanu i sve je oko njega kipjelo. A sve ge to zbivalo 
po stanovitim zakonima. Čula sam ,da će Lucifer, pedeset ili 
šesdeset godina prije dvije tisućite godine, biti na neko vrijeme 
cslobodjen okova. A neki drugi djavli bit će još i prije pušteni 
na slobodu na napast i kaznu ljudima". Nadbiskup i kanonik 
su istodobno u glavi proračunali: radi se o vremenu izmedju go- 
dine 1940. i 1950. Gornje vidjenje je bilo objavljeno i stavljeno 
. na papir pred više od stotinu godina! 

Nadbiskup se vratio u svoju sobu. Misli su mu tako živo 
zaokupile pamet, da više nije mogao čitati. Pročitao je samo 
Još jednom polagano to mjesto, a onda odložio knjigu i utonuo 
u razmišljanje. Ostao je u njemu neobično dugo, a da ga nije 
hvatao drijem. ' 

Ponovno i ponovno je nastojao da prosudi današnja Miriće- 
va razlaganja i važe njegove crne slutnje. Prema vidjelici Ka- 
tarini Emmerich je gojio duboko poštovanje s obzirom na njezi- 
nu knjigu. Ima da je inače bio uvijek raspoložen s obzirom na 
slična vidjenja zauzimati suzdržljiv stav, ipak ga se to mjesto 
silno dojmilo. Stajao je zaprepašten pred mogućnošću, da se 
narednih godina obistini slika vidjelice. Kakve strahote je ka- 
dra najsilnija mržnja iz dubine pakla survati na čovjeka i na svi- 
jet, ako se oslobodi okova! 

Bilo je već dosad u nadbiskupovom životu takvih teških ve- 
čeri, u koje ga je nemilo pritisnuo teret njegove odgovorne slu- 
žbe. U samoći i tišini kasnih noćnih sati mogao se najlakše 
staviti uoči mučnih zadaća, što mu je kruta stvarnost dono- 
sila. Ma da ovaj put nije bilo ništa neposredno, što bi ga baš 
ovaj čas zahvatilo, ipak su ga misli na budućnost slomile. Sje- 
tio se najednom i tolikih bolnih zgoda, što ih je čuo od Nijema- 
ca i Austrijanaca, većinom Židova, koji su u zadnje vrijeme po- 
bjegli iz svojih domovina i kod njega zatražili utočište. Bili su 
to prizori, koji su mu znali proparati srce. Nijesu li to već 
predznaci divlje, razorne bujice, koja će se razliti njegovom dra- 


gom domovinom?  Zaredali su mu u pameti i neizrecivi jadi- 

komunističkog divljanja u Meksiku, u Španjolskoj i naročito u 
Rusiji. 

Iza toga su mu na oči banuli narodni grijesi i opačine. On 
ih dobro pozna. Koliko puta mu je pobožna duša krvarila, kad 
bi čuo teške i gnjusne psovke, koje su u nekim krajevima zauze- 
le već zamah pošasti! Kotiko puta je bolnim srcem slušao iz- 
vještaje župnika nekih mjesta o razvrati i o pustoši obiteljskih 
ognjišta! U nekim stranama prostrane nadbiskupije teško se 
cskvrnjuju Gospodnji dani. A mnogi predstavnici naroda opo- 
jeni su svim otrovima bezbožnoga Zapada, pa sablažnjuju narod 
i vuku ga sa sobom u propast. 

Takve i slične misli vitlale su nadbiskupovom dušom, a po- 


nad njih se dizali upitnici: što bi trebalo učiniti? 


Prenula ga je ura s tornja crkvice, koja je udarila jedanadet 
Sve je spavalo. Pored njega je bdio još samo jedan: Krist, ne- 
daleko njega, u svetohraništu u crkvici. Četvrtak je, kad pobož- 
ne duše običavaju u te časove obavljati pobožnost svete getse- 
manske ure prema Spasitelju. Ion si Ga je ovaj čas predsta- 
vio u duševnim patnjama kasne večeri velikoga čevrtka. I po- 
malo se smirio. Legao je malo kasnije na počinak proustivši iz 
dubine srca svoje geslo: “U tebe sam se, Gospođe, uzdao! 

A u zvonarevoj kući je zasjala jedna malena sobica sva u 
svjetlu od andjeoskoga smješka s lica male Klarice. Bog mili 
znade, što je u snu gledala! Pored povezane rane na licu iz- 
gledao je smiješak kao triumfalna pjesmica ljubavi nad zlo- 
bom! 


4. BOŽJI RIBAR. 


Kroz Sveti Križ brza potok Jesenice. On izvire ispod gore 
Golice, koja se diže još tisuću metara nad Svetim Križem. Potok 
obiluje pastrvama. 

Kanonik je sutradan: ujutro ponukao nadbiskupa, da podje 
na ribolov. Inače ga ne bi bilo teško skloniti na to, jer uživa u pri- 
TOdi, a naročito u lovu na ribe, ali kako mu je pamet još uvijek 
bila zaokupljena mislima na jučerašnji razgovor, nije se mogao 
ra to odlučiti. No malo kasnije jedna malena stvarca snažno 
zakrene njegovom unutrašnjošću tako, da se poslije jedne ure 
našao na ovećem kamenu kraj potoka s udicom u ruci, dok je 
kanonik nedaleko njega šetao moleći časoslov. Kako je do toga 
došlo? 

Poslije svete mise je nadbiskup .već bio miran u duši, no 
ipak su mu pred očima još uvijek lebdjeli upitnici: što treba da 

ge radi? Ovi su upitnici živo pokretali njegovim duševnim ener- 
gijama, koje su nestrpljivo čekale na rad. On je eto takav: kad 
ga pokrenu ideali ili kakve zadaće, ne oklijeva, već smjesta po- 
lazi na rad i ne miruje, dok ga ne svrši. 

Jedno može u ovoj prilici odmah načiniti. Stvara odluke, 
koje uključuje u dnevni red svojih pobožnosti. One su ovaj put 
takve, da se na njima vidi, da su izišle iz velike, duboke i široke 
duše. ' 

Nadbiskup je sa Svetoga Križa ponio sa sobom kući u pameti 
i srcu mnogo lijepih slika: toplo gnijezdo dobrih ljudi, koje se 
prostrlo po milovidnom brdu; ponad njega prekrasno pobočje 
Golice; svuda naokolo, kudgod oko dosegne, rijetke prirodne lje- 
pote; šarolik žar cvijeća i ugodni miris smrekovih šuma i zrelih 
livada. Župnik mu je dočarao jednoga divnog jutra i najljepšu 
prirodnu pojavu Svetoga Križa, kada se u svibnju sve livade za- 
bijele od samih rascvjetalih narcisa, pa izgledaju kao da je na 
njih pao rahli snijeg. Ali daleko najljepše nad svim time je bilo 
ono divno duhovno cvijeće, kojim je od toga dana stao krcati 
svoju dušu. Bilo je to predragocjeno blago i bile su to nepro- 
cjenjene duhovne vrednote, sve usmjerene prema tome, da Bog 
po zagovoru Svoje Majke sačuva njegov dragi narod od propasti i 
da ga učini potpuno svojim narodom. I to, što je danas u nje- 
govoj duši započelo, živjelo je odsada u njoj neprekinuto kroz 
«ve glijedeće godine, a živi i danas u malenoj sobi logora. 


Iza tih odluka razlilo se u nadbiskupovoj duši blago smire- 


nje, no onih upitnika nije nestalo. Ne može letjeti osakaćena 
ptica s jednim krilom; a molitva je samo jedno krilo. Drugo kri- 
lo je rad. Ne preostaje drugo već dobro promisliti, pa sve vag- 
nuti; sabrati najpametnije i staviti u plan. Palo mu je na pa- 
met: zar ne bi ovakvi razgovori, što su ih vodili ovih dana, po- 
služili i u tom poslu? Eto našla se na okupu srca puna svetoga 
žara, a ponad njih pametne glave, pa će i misli i riječi biti spaso- 
nosne. A uz to upravo danas kao naručen dolazi iz Zagreba pro- 
fesor Matić k prijatelju Miriću na nekoliko dana odmora i prija- 
teljskog razgovora. Njega je znao nadbiskup više puta pozvati 
Kk sebi, kad mu je iz mučnih časova bilo teško naći siguran iz- 
laz. U Matića je bistra pamet i prodoran pogled; brzo i lako se 
snalazi; rijetko će se prevariti u sudu, a kad govori, svaka mu 
je na mjestu i odsječena. Zato su mu savjeti dobri. 

Kad je nadbiskup na to pomislio, bilo mu je znatno lakše 
rri duši. A odlučno je bilo ovo: poštom mu je stigao značajan 

list. Dešava nam se katkad u životu, da se nadjemo kao iz- 
gubljeni u kakvoj gustoj šumi ili kao bačeni u dubokoj tami, pa 
je teško i korak učiniti. A najednom padne svijetla zraka i eto 
izlazak, eto otvoren put. Taj list učinio je na nadbiskupa sličan 
utisak. ' 

Piše mu iz Rima isusovac o. Stjepan Sakač. Upozorava ga 
na to, da u godini 1941. pada jubilej hrvatskog naroda: tisuću 
tri stota godišnjica prvih veza sa svetom rimskom Stolicom. Ta 
godina se može smatrati i početkom krštenja Hrvata. To je 
svakako veliki dogadjaj, koji je bio odlučan za cijelu hrvatsku 
povijest. Bilo bi dobro taj jubilej proslaviti na što veću duhov- 
nu korist vjernika. Listu je pridodan kratak povjesni prikaz 
toga drevnoga dogadjaja. 

Nadbiskupu je sinulo u pameti: narod, čvrsto povezan uz 
Pećinu, kojoj je božja riječ zajamčila nepokolebivost i stalnost, 
naći će u toj vezi sigurnost i nepobjedivost od ma koje sile. “Ti 
si Petar, Pećina, i na toj Pećini sazidati ću Crkvu svoju i vrata 
paklena ne će je nadvladati" — riječ je božjeg Sina. Evo od- 
govor na pitanje: šta treba da se radi? Hrvatski se narod na 
početku svoje povjesti povezao s papom. Toj vezi je ostao vje- 
ran Kroz čitavu svoju povijest i ona ga je sačuvala na životu us- 
prkos svih žestokih bura i oluja. Treba samo te veze obnoviti 
i učvrstiti! 

Domalo se nadbiskup, vedar i lagan, spustio sa kanonikormn 
prema potoku. 

Svježina potoka, njegovo jednolično brbljavo žuborenje i 
različiti oblici njegovih živanih pokreta povećali su još više 
nadbiskupovu vedrinu i ugodno raspoloženje. A posvema ga je 
razdragala živa uspomena na djetinstvo u njegovom Krašiću, ko- 
je mu je sinulo u pameti, kad je bacio udicu u vodu. Sjetio se, kako 
ga je kao dječaka zanosila strastvena želja, ne bi li zamjetio u 
vodi potoka kakvu lovinu i dobio je u svoje šake. I sad je sa 
sličnim osjećajem bacao udicu u vodu i čekao, da se počne tr- 
zati. še 

Kanonik je malo podalje uz potok šetao i molio manje ča- 
sove. Kad je svršio zaokupio ga je život oko potoka: mušice, 
kukci, crvi, mravi. Pažljivo je stao promatrati svaki njihov 
kret i nastojao ući u sitnice njihova života. Njega je uvijek 
zanimala i dirala božja veličina baš u sitnim, obično nezamjetli- 
vim pojavama prirode. 

Konačno je sjeo na jedan panj ispod stare vrbe i predao se 

uživanju dubokih udisaja svježega zraka i mekane melodije po- 
točnoga žubora. 

Kadkad bi bacio pogled na odlična ribara. Lijepa slika! 
Prenijela ga je na Galilejsko jezero i izazvala mu je u pameti 
viziju evandjelja: “Isus idući pokraj Galilejskog jezera vidje 
Simona i Andriju, brata Simonova, gdje bacaju mreže u jezero; 
jer bijahu ribari. I reče im: “Hajdete za mnom i učiniti ću vas 
ribarima ljudi". I odmah ostaviše mreže i podjoše za njim. 
Tako su ribari postali apostoli, a da nijesu prestali biti ribari. 


Postali su ribari duša, apostoli sa strašću lovca, puni žara i rev- ' 


nosti. 

Ova apostolska vrlina je na nadbiskupu bila naročito sai 
liiva. Kanonik je bio tome neposrednim svjedokom. Ona je 
danomice urezivala u njegovu pamet značajne crte. I sad je, 
sjedeći ovako na panju i bacajući od vremena na vrijeme po- 
gled na apostola ribara, stao redom prolaziti u svojoj pameti tim 
crtama i tako si dočarao lik tog božjeg ribara, kako se razvijao 
kroz pune četiri godine, otkad mu je božja Providnost povjerila 
Ybastirski štap i ribarski prsten. 

Zagrebačka nadbiskupija je jedna od najvećih biskupija na 
svijetu kako teritorijem tako i brojem vjernika, koji prelazi 
jedan i pol milijuna. Šarena je značajem vjernika. Drukčiji 
su i Zagorci i Slavonci i Podravci i Posavci i Graničari i Kordu- 
naši. Njihov vjerski život prolazi sve stupnjeve: imade krajeva 
s uzornim vjerskim životom, a i krajeva vjerske i moralne pusto- 
ši. Kako se vjersko stanje prilično pokriva s natalitetom, slika 
je u nadbiskupiji otprilike ovo: Gornje Medjumurje i neki kraje- 
vi slavonske Podravine dostiže natalitet i preko četrdesetero 
djece na tisuću žitelja; Zagorje, Podravina, Kordun, Prigorje i 
jedan dio Slavonije su pali na trideset; Posavina, Moslavina i 
drugi dio Slavonije se spustili ispod dvadeset, a gdjegdje već i 
ispod petnaest; veći gradovi dakako ispod deset. 

Prema onoj Isusovoj “kad ljudi pospaše, dodje neprijatelj i 
rosija kukolj sred pšenice* već od nekoliko desetljeća nezame- 
tlivo ali stalno pada u narodu vjerski život. Svećenici su bili 
uspavani prilično punim crkvama, pa nijesu zapažali, da se una- 
toč toga duše sve više ispražnjuju. Mnogi su savjesno pa i uzor- 
no obavljali duhovnu pastvu u starim ustaljenim oblicima, ali 
nijesu dosta spremno posizali za novim suvremenim načinima 
pastoracije, pa su doskora razočarani i nemoćni spuštali glave. 
Bilo je sve pošlo nizbrdice. 

Ivan Meštrović: 


NADBISKUP STEPINAC. 

Kad je nakon propasti austougarske mornahije godine 1918. 
nastala Jugoslavija, pridošla je k tome i agresija srpskoga pra- 
voslavlja na katolicizam. Ispoljila se u različitim oblicima, iza 
kojih je stajala bizantinska lukavost i državna vlast. Pravoslav- 
lje se svuda i uvijek milovalo i obasipalo povlasticama, a kato- 
licizam ponizivao, pritiskivao i potiskivao. Katoličkoj Crkvi se 
ugrožavala sloboda propovjedanja, štampe, organiziranja i osni- 
vanja vjerskih škola. Grkokatolici nijesu bili poštedjeni ni od 
otvorenih nasilja, koja su im u Bosni otela nekoliko crkava. 

Nadbiskup mons. Bauer učinio je velike stvari za zaštitu i 
utvrdjenje pozicije hrvatskoga katolicizma. Bio je ugledan i 
đuhom jak, pa mu je zato nastup bio odlučan i neustrašljiv. Za 
njega je počeo ozbiljan rad katolika oko vjerske obnove. Sa- 
gradio je veliko moderno sjemenište s gimnazijom.  Naročitu 
brigu je posvećivao velikom sjemeništu. Za njega su položeni 
temelji katoličke štampe i svestrane katoličke organizacije. Na 
sve strane se počeo osjećati dolazak duhovnoga proljeća. No 
gve je ovo bilo još u počecima, u stadiju pokušaja; gradja, koja 
ie čekala na arhitekta. 

I Bog ga je poslao. Došao je tiho. Pratili su ga začudjeni, 
uzbudjeni i upitni pogledi. No već nakon pola godine stari 
nadbiskup uoči Nove Godine 1935. u svom odgovoru na čestitke 
zagrebačkoga svećenstva pokazao je na rijega i rekao: “S mi- 


rom i utjehom ću vas ostaviti, kad imam tako vrijedna i požr- _ 


tvovna nasljednika, za koga molim Boga svakog dana, da vodi 
katoličku Crkvu u našoj domovini od pobjede do pobjede". 

Tri godine su zajedno živjeli i radili stari i mladi nadbiskup. 
Duhovni otac je prije svoje smrti dospio da uvede sina u sve po- 
slove. Sin ih je prihvatio raskriljenim rukama i velikom dušom. 
Davao je u njih čitava sebe, jer ga je gonila ljubav prema Kristu i 
Crkvi i apostolski žar za povjerene duše. Kad se urednik “Ka- 
toličkog lista" prigodom pete godišnjice njegova biskupskoga 
redjenja u jednom članku osvrnuo na njegov dotadašnji rad, na- 
pisao je s pravom: “Prednjačio je svima u neumornom radu do 
iscrpljenja'. 

Prije svega je pregnuo da dobro upozna svoju nadbiskupiju. 
“Ja sam pastir dobri i poznajem svoje ovce". Tim riječima je 
vrhovni uzor svih biskupa i svećenika Isus Krist dao vrlo važnu 
smjernicu za uspješan rad u svećeničkoj pastirskoj službi. Ako 
je kod svakoga posla s ljudima odlučan preduvjet, da ih se što 


* bolje pozna, to je ovo za svećenički rad od naročite važnosti. — 

Nadbiskup je to kao bivši poljodjelac dobro razumio. Tlo, koje ' 
ge obradjuje, mora se poznati. U bogatoj riznici zagrebačke 
katedrale nalazi se pored divnih dragocjenosti i jedan običan 
štap. S njime je jedan od zagrebačkih biskupa pješice prošao 
cijelu biskupiju, da upozna svoje ovce. 

Od četiri stotine župa rijetko će se koja naći, da je nije nad- 
biskup posjetio prvih godina svoga biskupovanja. Dijelio je 
sakramenat svete potvrde i obavljao službene pohode župa. Osim 
toga rado je polazio u pokrajinu na kongrese i druge crkvene 


svečanosti i priredbe, kadgod bi mu se nadala prilika. 


Drugu naročitu brigu je posvećivao polugama, koje pokreću 
poslom posvećivanja i spasavanja duša. i gradjenja božjeg kra- 
ljevstva. Te su poluge svećenici i svjetovnjački apostoli. Ovo 
njegovo nastojanje išlo je za trostrukim ciljem: što više sveće- 
rika; što bolji svećenici; u svakoj župi izabrana četa vjernika, 
koji oduševljeno i revno pomažu župnika u njegovu radu. 

Osnovao je “Djelo za svećenička zvanja" ,da materijalnim i 
duhovnim sredstvima doprinesu što većem porastu svećeničkog 
pomladka. Često mu je živo uskrsnuo u pameti lik nezaborav- | 
noga Valeka. Žnao je, da će ovo društvo dati pobudu mnogim 
sličnim dušama, da žrtvuju i da se žrtvuju za poslenike na Go- 
spodnjoj njivi. Jasno je, da je osobitu brigu posvećivao malom 
i velikom sjemeništu. Da li je mogao dječačkom sjemeništu uči- 
niti više nego da ga je povjerio isusovačkom odgoju? A veliko . 
sjemenište i bogoslovski fakultet bili su mu vazdašnja misao. 

Da neprestano pokreće svećeništvo na svetost života i rev- 
nost u službi, obnovio je službene pohode župa po kanonicima 
arhidjakonima. Uveo je i konferencije dekana cijele nadbisku- 
pije. Osnovao je i pastoralnu organizaciju svećenstva u obliku 
“Udruženja duhovnika katoličke akcije". Česti svećenički sa- 
stanci po dekanatima postali su motori za živahnu i plodnu dje- 
latnost svećenika. ' : 

Jednaki mar je ulagao u katoličku akciju, službenu crkve- 
nu ustanovu za svjetovnjački apostolat. Dobro je razumio, za- 
što je u novije doba Crkvi tako često na ustima riječ o katoličkoj 
akciji. Osjećao je s dubokim pijetetom svu skrb svetog Oca 
Pape za “zjenicu njegova oka". Jasno je predvidjao, u kakav 
sveti plamen bi se mogla razviti iskra, bačena u svijet riječima: 
sve obnoviti u Kristu. Stoga nije čudo, da se sav bacio na posao 
oko katoličke akcije, pa se katkada činilo, kao da osim nje nema 
nikakve druge brige. Pregnuo je da je uredi točno prema nače- 

lima i smjernicama Svete Stolice. Odmah na početku je od- 
lučno izjavio: “Katolička akcija u nadbiskupiji ne može ni ne 
smije biti pocijepana". Time je navijestio, da će sve učiniti, da 
ukloni sablazan nesloge u hrvatskim katoličkim redovima i us- 
postavi porušeno jedinstvo katoličkih snaga. S dirljivim vese- 


ljem je pratio njezin kvantitativni, a još više kvalitativni napre-' 


dak. Povjeravao joj je različite zadaće siguran, da će ih ona 
ispuniti. 

Ovo su mu bile prve brige, kojima je posvećivao glavne na- 
pore. A na to se nadovezivalo sve ostalo, što bi sve bilo teško 
izbrojiti. Jedan od njegovih pomoćnih biskupa dr. Salis rekao je 
čestitajući mu na čelu Kaptola ovu novu godinu: “Ne štedeći 
sebe posvećujete sve svoje sile katoličkoj akciji, karitasu, uteme- 
ljivanju novih župa u Zagrebu, euharistijskim kongresima, ka- 
nonskim vizitacijama, štampi, školi, obitelji, konkordatu, za- 
štiti progonjenih i obrani narodnih svetinja, stvaranju novih od- 
nošaja izmedju svećenstva i naroda, Crkve i države". 

Za taj rad je značajno, da je u prve dvije godine odredio ka- 
toličkoj akciji slijedeće točke radnoga programa: Kršćanski 
nauk, štampa i karitas. I ovo su tri glavna područja njegova 
rada za široke slojeve vjernika: živa riječ i pisano slovo unositi 
će božje svjetlo u domove i u duše, a Kristova ljubav će kao naj- 
jača sila osvajati srca. 

Za katekizam je rekao na konferenciji katoličke akcije &o- 
čine 1935.: “Ja ga i danas nakon svršenih filozofskih i teoloških 
studija uzimam svaki tjedan bar jednom u ruke i ne bez užitka". 
Odredio je medju ostalim, da se “Bratovština kršćanskog na- 
uka' imade osnovati u svakoj župi, da se u nju imadu upisati svi 
članovi katoličke akcije i da se na svim njezinim sjednicama, ima- 
de čitati odlomak katekizma. 

Katoličkoj štampi je posvetio cijelu korizmenu poslanicu u 
godini 1936. Za nju se zalagao svim svojim ugledom; za nju a 
osobito za katolički dnevnik mnogo je žrtvovao i uvijek je bio 
spreman dati u njezine svrhe i svoj zadnji novac. 

+ Karitativna akcija mu je bila uvijek mlijenče srca. Izgradio je 
najprije njezinu tehničku i organizacijsku strukturu, da mu bude 
sredstvo onoga velebnoga djela, što ga je izvršio u teškim vre- 
menima kasnijih godina. 

Od ostalih njegovih djelatnosti istaknute su još one, kojima 
je nastojao pokrenuti vjersku svijest i vjerski ponos indiferent- 
nih slojeva po svim većim mjestima nadbiskupije; hodočašća na 


[124] 


najveće hrvatsko narodno svetište Marija Bistrica, kamo je sva- 
ke godine sam pješice vodio zagrebačku procesiju; kult hrvat- 
skih blaženika, što ga je stao revno širiti poslije pohoda Svete 
Zemlje u prošloj godini; socijalni rad preko “Hrvatskih socijal- 
nih tjedana' i radničke strukovne organizacije. 

Kako mu je bio život usmjeren prema svrhunaravskim sfe- 
rama, sigurno je, da je svoj rad temeljio na božjoj milosti. Teško 
je što više i konkretnije o tom reći, jer su to bile njegove unu- 
trašnje stvari. Znade se tek, da je pomišljao na to, da u nad- 
biskupiji smjesti neke redovničke družbe, kojih još nije bilo, a 
medju njima i nekoliko kontemplativnih redova, da molitvama i 
žrtvama osiguravaju uspjehe ostalom radu. 

Stari nadbiskup je umro na dan pred blagdanom Marijina 
Bezgrješnog Zaćeća prošle godine. Od onda je pao na njega 
i teret crkvene politike. Bio je to za njega naročito težak teret. 
Osjetio je to doskora, kada su se u Beogradu, prigodom rasprav- 
ljanja o konkordatu u parlamentu, dogodili teški i sablažljivi 
ispadi pravoslavlja, koje on u izjavi o tim dogadjajima ovako 
označuje: “Cijelom svijetu je jasno, na čijoj strani leži krivnja, 
što je došlo do nezapamćenih huškanja protiv katoličke Crkve 
i konkordata“. 

Kanonika je poslije toga snatrenja iznenada trgnulo skaku- 
tanje jedne male žabice po rosnoj travi. Baš je usmjerila pre- 
ma njemu.  Približila mu se, na jednom se zaustavila, uprla se na 
nožice i digla glavicu, da ga promatra. A njemu je spontano pro- 
strujila glavom neobična misao: malo stvorenje se čudi njego- 
vom odugačkom nosu. A kako mu se istodobno u lice zaletila 
muha, maknuo se, da je odagna, pa se. žabica prepala i odana? 
kutala nizbrdicom u potok. 

I tako se kanonikovo snatrenje o dosadašnjem nadbiskupo- 
vu radu prekinulo. Bilo je u ostalom već vrijeme da vidi uspje- 
he ribilova. Ribara je našao dobro raspoložena, jer je već na- 
slagao pokraj sebe nekoliko lijepih primjeraka pastrva. 

Kanonik se našao pred lijepim prizorom: vitka figura sveće- 
nika mila izgleda drži udicu nad kristalnom vodom, u kojoj se 
žustre ribe i ribice čas ljeskaju na zrakama sunca, a čas uto- 
njuju u tihe sjene vrba. Kanoniku se pak pričinilo, kao da je 
ribarevo lice planulo sjajem. žara iz njegove duše. Milijun i pol 
duša čekaju neke svijesno a neke nesvijesno na zrake toga žara, 


- da ih obasjaju i ugriju nebeskim svjetlom. Ove duše kao da su 


se nanizale u nepregledan red, a prelaze svojim stanjem sve 

skale od sniježnorumene duše sirotice Klarice u bolesničkom 
stolcu do mračnoskrletne duše babe Urše na tronogu. Kano- 
niku je u tom nizu pao pogled na one andjeoske duše zlatne božje 
dječice, koje su tako drage božjem oku, a dragocjene za svijet, 
a koje na njihovu lijetu kroz budući život čekaju atmosfere, za- 
prljane od svakakva smrada i zatrovane kužnim klicama, da ih 
neke bezobzirno okaljaju, a nekima i okrutno otmu božji život. 
A apostolski žar ribareve duše česne za milijunom i pol duša; grli 
milijun i pol duša i želi više od ičesa drugoga, da milijun i pol 
đuša daruje sve posvećene Onome, koji ih je krvlju otkupio. 

U taj čas se udica snažno trzne, a odlučna ruka izvuče i no- 
sljednju lovinu toga dana. Gospodja Cilika je bila zadovoljna, 
jer je mogla prirediti od lovine odlična gosta večeru, koja je za 
petak baš pristajala. 

Profesor Jure Matić došao je na Sveti Križ prije podneva. 
Stigao je još pred objed da posjeti nadbiskupa. ' Ovaj mu se očito 
obradovao. Pitao ga je za novosti. Profesor mu je ispričao, 
što je znao o katehetskom kongresu, koji se zadnjih dana održao 
u Djakovu. Nadbiskup je uvijek bio zadovoljan s radom kate- 
hetskoga društva, jer se ozbiijno trudio da bude na visini suvre- 
mene pedagogije i katehistike. Obradovao se, kad je čuo, da je 
kongres obavio važan posao. Nadalje mu je opisao svečanu 
proslavu blagdana svetoga Ćirila i Metoda u Zagrebu. U dalj- 
njem razgovoru su prošli ostale katoličke priredbe zadnjih mje- 
sec dana, koje su pokazale bujnu živahnost hrvatskog katolič- 
kog života. To su euharistijski kongresi u Senju, Samoboru i 
Varaždinu; svečana proslava jubileja trideset-godišnjice nadbi- 
skupa dr. Ivana Šarića; cecilijanski kongres crkvene glazbe u 
Zagrebu; zavjetno hodočašće Zagrepčana na Mariju Bistricu. A 
za nekoliko dana započinje u Splitu liturgijski kongres. Usta- 
novili su s pravom utješnu pojavu, da se svuda kod svećenstva 
i naroda zapaža sve življe gibanje prema duhovnim vrednotama. 

Nadbiskup je još posebnu pažnju posetio pitanjima o profe- 
sorovoj brojnoj obitelji i srdačno se smijao, kad mu je ovaj is- 
pričao nekoliko dražesnih prizora iz života svojih mališana. 

Nadbiskup je nestrpljivo čekao običajnu šetnju. Danas je 
društvo krenulo malo kasnije, dok je popustila žega, jer se tre- 
balo uspinjati. Pošli su uz brdo prema Golici, da stignu do 
zgodne točke ponad sela, odakle su imali širi vidik na sve strane. 

Mladjarija je opet bila živo zabavljena svojom zadaćom, 
kako bi se na povratku mogla istaknuti pred kanonikom, pa je 

pošla svojim putem. Danas su im oči letile i ruke posizale za 
cvijećem, a glavni je posao zapao maštu: uočiti u cvijetu njegovu 
dušu i razabrati njegov govor. “Dragi moji, imade cvijeća, koje 
šapće; imade ga koje viče; neko mirno govori, a drugo pjeva; 
možda nadjete i takvo, koje plače. Za sve to treba imati — ne 
uha — već oka i mašte. Da vidimo, koliko toga imade u vas!" 
"Tim ih je riječima kanonik ispratio na posao. 

Ma da je šetnja bila nešto napornija, bila je uza sve to ugod- 
na. Naprezanja su pokrenula pluća i mišice, pa su tjelesa oživje- 
la. A župnik je bio danas naročito duhovit. Prijala mu je po- 
java novoga gosta. Nijesu bili slični samo stasom — obadvojica 
gu bili visoki i krupni — već prilično i karakterom. I profesor 
Matić je bio vedre ćudi, ma da je izgledao nešto strog. Gospodin 
Mirić je bio nešto zamišljen. Očito su ga još tištile teške slut- 
nje. ' Nešto ga je pridigao nadbiskup, koji mu je rekao, kada su 
ge poždravili: “No danas ćemo opet osoviti glave". A gospodja 
Mirićka je u nadbiskupovu vedru raspoloženju osjetila, da se nje- 
gova riječ mogla ozbiljno uzeti, pa je znatiželjno čekala, kuda 
će krenuti današnji razgovor. 

Kad je društvo stiglo na cilj, oči su im se najprije naužile 
krasnih vidika. Župnik ih je prstom upućivao na zanimljive 
točke, a svaku je znao oživjeti kojom duhovitom primjedhom. 
Mjesto je zaista bilo tako podesno za razgled na sve strane, da 
se ljepše nije moglo zamisliti, pa im nije bilo žao napora. Malo 
kasnije su se lagano ponamjestili u okrugu po travi. Za nadbi- 
skupa je kanonik izabrao najprikladnije mjesto. 

Najprije je gospodin Matić ispričao, kako se u vlaku od Ljub- 
ljane prema Jesenicama pozabavio s nekim zagriženim sloven- 
skim liberalcem i kako ga je vitlao svojom logikom i duhovito- 
šću, dok nije bijedan posve pozelenio od bijesa, da se konačno 
izgubio negdje u drugom predjelu vagona. “Htio sam da svijet 
oko: nas vidi svu bijedu takvih tipova, pa da mu prestanu impo- 
nirati". Iobrativši se k župniku doda: “Vaši su liberalci zadr- 
tiji od naših". A župnik će: “To je zato, što smo mi za njih tvrdja 
kost nego vi za vaše". “To možda, ali mi sa svojima lakše iz- 
lazimo na kraj, pa ih i lakše obraćamo, nego vi svoje", odreže 
profesor. g 

Nadbiskup je dotle izvadio omot s listom, što ga je jutros 
primio poštom. 

“Sinoć nam je srca obuzela tjeskoba, a pameti su nam uzZ- 
budili sablasni upitnici", — započeo je nadbiskup — “kada smo 

u razgovoru uočili dva golema kamena, koji su zaprijetili našem 
narodu, da ga pritisnu i smrve. No Bog nam je u pravi čas 
poslao izvrsnu misao, koja je umirila i mene, a znam, da će umi- 
riti i vas". Sad im je saopćio sadržaj pisma iz Rima i nastavio: 
“Potpuno i s veseljem prihvaćam pobudu i prijedlog o. Sakača. 
Nadam se, da će se sa mnom složiti i svi hrvatski biskupi.  Pro- 
slavi tisuću tri stotine godišnjice prvih veza našeg naroda sa 
Svetom Stolicom dajem još posebni cilj: njom ćemo nastojati što 
tjesnije i čvršće povezati cijeli narod uz Crkvu i svetoga Oca 
Papu i tako se najbolje spremiti za svaki slučaj, koji nam dodje. 
Na osvitku svoje povijesti povezali smo se uz najjaču pećinu, ko- 
joj je božja riječ zajamčila sigurnost i stalnost. Povijest je do- 
kazala, da nam je u ovoj vezi bio spas u svim i najtežim pogi- 
beljima. Ja sam uvjeren, da će to biti i u budućnosti, bila nam 
ona ma kako crna". 


Nadbiskup je govorio s takvom odlučnošću, da je sve impre- 
gionirao. Kanoniku se pričinilo, kao da su njegove riječi bile 
primjeren odjek na gromove od prošle noći. 


Nadbiskup je nastavio: “Dakako da ta proslava ne smije biti 
puka vanjska svečanost, već mora biti svijestan čin kulta, koji će 
čitav narod prinijeti Bogu. A to pretpostavlja njegovu vjersku 
obnovu. Mene ioš samo uznemiruje pitanje: možemo li za vre- 
mena izvesti takvu obnovu? Svakako, bez velikih i izvanrednih 
pomoći od vas svjetovnjaka to ne će ići". 


I tako je započeo razgovor. Profesor je bio već upućen od 
prijatelja Mirića o jučerašnjem raspravljanju.  Složio se s njim 
u slutnji, da hrvatski narod i cijela Europa idu u susret kritičnim 
vremenima. A kako je bio čovjek božjeg duha, osjetio je u taj 
čas neku sreću, što je svojim dolaskom upao u ovu svetu zabri- 
nutost. Zato je odmah izjavio, da smatra prijedlog o. Sakača 
sretnim, pa da zaista treba sve pokušati da ga se ostvari. On 
misli, da nadbiskup može u tom poslu računati na stotine starijih 
i mladjih intelektualaca, koji će ga razumjeti i staviti mu se pot- 
puno na raspolaganje. No stvar treba postaviti na najširu osno- 
vicu. U prvom redu treba složiti razdvojene katoličke redove, a 
zatim potražiti suradnju i kod svih ostalih pozitivnih elemenata 
hrvatskog javnog života. 

Gospodin Mirić se s mišljenjem prijatelja profesora potpuno 
složio. Na njegovu se licu očito mogle zamjetiti zrake vedrine 
pod dojmom nadbiskupova nastupa. , 

Seljakinja iz Baranje sa malom kćerkicom, u narodnoj nošnji. 


Nadbiskup se zamislio, da već danas rasprave pitanje pro- 

slave i nacrtaju obrise programa. Polazna točka će im biti Dri- 
kaz povjesnih činjenica, što ga je 0. Sakač priložio pismu. Pru- 
žio ga je kanoniku, da ga glasno pročita. 
' Najstarije doba hrvatske povjesti je dosad bilo dosta slabo 
istraženo, pa stoga i netočno prikazivano. 0. Sakač je smjelo 
zašao na to polje istraživanja i uspio neke stvari objasniti i staviti 
na pravo mjesto. Nešto od toga je unio i u svoj prikaz, koliko 
dakako spada na predmet njegova prijedloga. Ovdje je done- 
seno kratko i sažeto. 

Povjesni dokumenat “Liber pontificalis"? (Papinska knjiga), 
u kojemu su zabilježeni kratki podatci iz života i djelovanja po- 
jedinih papa, donosi o papi Ivanu IV. (640.—642. godine) ovo: 
“Ivan, po narodnosti Dalmatinac, od oca Venancija, odvjetnika, 
vladao je jednu godinu, devet mjeseci i osamnaest dana. Taj je 
u svoje vrijeme poslao svetog i vjernog opata Martina s obiljem 
novaca, da po cijeloj Dalmaciji i Istri otkupljuje sužnje, što su ih 
bili pogani zarobili. U isto vrijeme sagradi u Rimu crkvu bla- 
ženim mučenicima Venanciju, Anastaziju, Mavru i mnogim dru- 
&im mučenicima, čije moći je dao donijeti iz Dalmacije i Istre i 
pohraniti u spomenutoj crkvi Pokraj lateranske krstionice", 

Ovo je prva veza hrvatskog naroda s papinskom stolicom, 

koja je povjesnički utvrdjena. . Bilo je to godine 641. Tadašnji 
papa Ivan IV., koji je bio rodom iz Dalmacije, šalje službeno po- 
slanstvo s legatom opatom Martinom na čelu u Dalmaciju i Istru, 
gdje su u ono doba već živjeli Hrvati. Pod Dalmaciju je tada spa- 
dala i Hercegovina, veći dio Bosne, Lika, Krbava, Gorski Kotar i 
Hrvatsko Primorje. Ova povjesna činjenica svjedoči, da je život 
medju Hrvatima bio tada već toliko sredjen, da je papa mogao 
preko svoga legata poduzeti takav posao i povoljno ga svršiti, ka- 
ko svjedoči kapela sv. Venancija u Rimu. Jasno je, da je papino 
poslanstvo došlo u hrvatske krajeve dozvolom hrvatskog vladara 
i da je obavljalo svoj posao pod njegovom zaštitom. 


Prema tome radi se ovdje zaista o službenoj vezi Hrvata sa 
Svetom Stolicom. Ta veza je obilježena krasnim značajem pa- 
vine karitativne djelatnosti, popraćene i jednim liturgijskim či- 
nom, a ovjekovječena je u kamenu i mozaiku kapelicom svetoga 
Venancija u Rimu. u. 

U isto vrijeme su se Hrvati, koji su bili pogani, započeli kr- 
stiti. Prvi apostol im je bio splitsko-solinski nadbiskup Ivan 
iz Ravene u Italiji, kojega je poslao u Split papa Severin godine 
640. Za njega kaže povijest, da je “počeo uredjivati Crkvu i 
kler, promicati naobrazbu, marljivo propovjedati i vršiti svoje 
pastirske dužnosti s vanrednom savršenošću.  Obilazeći krajeve 
Dalmacije i Slavonije obnavljao je crkve, posvećivao biskupe, 
organizirao župe i pomalo uvodio neuki svijet u katolički način 
života“. Tako stoji napisano u “Povijesti Solina" od Tome 
Arcidjakona. Iz tih riječi se takodjer vidi, da je djelo krštenja 
hrvatskog naroda razmjerno brzo napredovalo. 

Prema tome su Hrvati prvi od Slavena primili sveto kršte- 
nje. Primili su ga dragovoljno, bez otpora, dok su mnogi drugi 
narodi, kao na primjer Česi, Poljaci, Madjari, Nijemci pokazali 
. otpor, koji se često zaoštrio do krvi. S uspomenom na dogadjaj 
prvih službenih veza Hrvata s Kristovim Namjesnikom na zem- 
lji možemo prema tome spojiti i uspomenu na veliki narodni 
rodjendan, kada se hrvatski narod po svetom krštenju rodio za 
vječnost, a istodobno i za Zapad, jer mu je krštenje poslao Rim. 
S krštenjem se hrvatski narod odlučio za Zapad i povezao uz nje- 
govu kulturu tako, da je kroz svoju cijelu povijest pripadao za- 
padnom svijetu, 

Nadbiskup Ivan Ravenjanin je očistio od idola Jupitrov hram 
uz palaču cara Dioklecijana u Splitu i posvetio ga uz veliku na- 
rodnu svečanost blaženoj Djevici Mariji. Tako je splitska ka- 

tedrala postala kolijevkom tisućtristo-godišnjega marijanskoga 
kulta, koji je naročita značajka hrvatske svete povijesti. 

Djelo krštenja hrvatskog naroda tako je uspješno napre- 
dovalo, da već poslije četrdeset godina (680. godine) papa sveti 
Agaton u spisima VI. općeg crkvenog sabora govori o hrvatskoj 
državi kao o “kršćanskoj slavenskoj državi, u kojoj djeluju nje- 
govi suradnici biskupi“. To isto potvrdjuje i jedan izvanredan 
dogadjaj, koji ujedno predstavlja jedinstvenu pojavu onoga vre- 
mena i naročiti je ponos najstarije hrvatske povijesti. Nekako 
godinu dana prije isti papa sklapa s Hrvatima kao s kršćanskim 
narodom ugovor, o kojem je bizantinski car Porfirogenet zapisao 
Gvo: “Ovi naime Hrvati poslije svoga krštenja sastaviše vlasto- 
ručni ugovor i tvrdom se i nepokolebivom. vjerom zakleše sve- 
tom Petru, da ne će nikada provaljivati u tudje zemlje i ondje 
ratovati, već da će radije u miru živjeti sa svima, koji će htjeti. . 
A od pape su dobili obećanje s molitvom, da će se za Hrvate 
boriti i biti im na pomoć Bog, kadgod drugi narodi provale i za- 
rate na hrvatsko zemljište, a Petar, Kristov učenik, da će ih ob- 
dariti pobjedom. 

Ovo je uopće prvi ugovor, neke vrsti konkordat sa Svetom 
Stolicom i prvi medjunarodni ugovor o miru. On svjedoči, kako 
su Hrvati, pored tolikih osvajalačkih naroda, koji su u ona vre- 
mena oružanom silom prodirali na Zapad, bili iznimka. Kod njih 
nema ni traga imperijalizmu. Dobili su domovinu na dar od bi- 
zantinskoga cara Heraklija za svoja junaštva braneći ga od Ava- 
ra, a sada se vežu za svu budućnost ugovorom i zakletvom, da 
će uvijek ostati miroljubivi. 

S Ivanom Ravenjaninom i opatom Martinom započeo je da- 
kle izmedju papinske Stolice i Hrvata srdačni odnošaj i nepre- 


-kinuti saobraćaj, koji je bio kroz trinaest stoljeća značajno obi- 


liežje duhovnoga života Hrvata. Rijetko će se naći koji narod, 
kod kojega je takav odnošaj došao toliko do izražaja, koliko kod 
Hrvata. Hrvatski narod je zaista narod svetoga Petra.  Vjer- 
nost i privrženost papi i svetom Petru sačuvao je kroz svoju 
cijelu povijest, pa i u najtežim kušnjama, a često puta ga je to 
stajalo neizmjernih žrtava. Od strane pape je uvijek uživao 
csobitu naklonost, a u teškim vremenima i njihovu zaštitu i po- 
moć. Stoga je i posve opravdano, da ovaj jubilej svečano pro- 
slavimo. 

O. Sakač završava svoj prikaz uvjerenjem, da će proslava 
uroditi mnogim duhovnim plodovima, pa kaže doslovno ovako: 

“Taj dogadjaj treba da bude proučen i proslavljen. Trinaest 
stotina godina mi smo već Petrovi. Punih trinaest vjekova za- 


EEE 


nosti. ali kuća ne pade! Ona stoji! Ona je bila vezana za Pe- 
trovu pećinu vezama čvršćim od gvoždja!" ; ' 

Za sve prisutne bio je ovaj prikaz o. Sakača, u cijelosti i na 
ovaj način postavljen, nešto posve novo. Neke pojedinosti im 
istina nijesu bile nove. Ali ovako postavljene i medjusobno po- 
vezane, a naročito sa sigurnošću stavljene u prava vremena zbi- 
vanja, predstavljale su i zanimljivo i važno otkriće. Odmah je 
bilo svima jasno, da će to zaista moći izvrsno poslužiti za prosla- 
vu i za one ciljeve, koji su izišli iz nadbiskupove zabrinute duše. 
Nije bilo teško na tom temelju razviti nekoliko korisnih misli, 
koje će poslužiti za smjernice i program proslave u onom smislu, 
kako je nadbiskup zaželio. : 

Najprije je gospodin Mirić ukazao na jedan momenat, koji 
mu je izazvao u pameti prikaz o. Sakača. Hrvatska je kasnije, 
u jedanaestom vijeku, za svoga kralja Zvonimira, ušla u evrop- 
sku zajednicu na ovakav način, kako si ju je zamislio tadašnji 
veliki papa Grgur VI]. Teokracija — božja vladavina. Bog je vr- 
hovni gospodar naroda. Vladari dobivaju vlast od Njega, vla- 
daju u Njegovo ime i Njemu su odgovorni. A papa je božji za- 
mjenik na žemlji. Vladari priznaju prvenstvo duhovnoga po- 
dručja, a ovo je povjereno Crkvi i Papi. Svi narodi su božja obi- 
telj, kojoj je papa duhovni otac. Kralj Zvonimir je po tom shva- 
ćanju uskladio svoj odnošaj prema papi, a i svoju savjest i vla- 
ćanje narodom. 

U svijetlu Sakačeva prikaza početaka hrvatske povijesti u 
dašnjoj domovini Zvonimirovo doba je samo. vrhunac razvoja 
onoga odnošaja Hrvatske prema papi, koji se započeo krštenjem 
“i Agatonovim ugovorom. Tako se za hrvatski narod i nehotice 
nameće misao o izabranom, božjem narodu. 

Nadbiskupu je ova Mirićeva primjedba bila draga, jer je po- 
sve odgovarala njegovu shvaćanju o uredjenju političkog i dr- 
žavnog života naroda prema kršćanskim načelima. “Tako mo- 
žemo mi Hrvati biti ponosni ne samo na svoju narodnu veličinu 
za vrijeme svoje samostalne države i svojih narodnih vladara, 
već i na onaj nebeski sjaj, koji je obasjavao ono zlatno doba naše 
povijesti" — govorio je žar iz njegova srca. “Zato je i naš na- 

rod bio onda sretan, kako se o tom sačuvala stara predaja, koja 
kaže, da se sirotinja nije bojala, da će je bogati upropastiti, i 
slabi, da će ih Jaki pritisnuti; dobar kralj je branio sve i svakoga, 
a čitava zemlja bila je vesela i zadovoljna" — završi nadbiskup. 

Gospodin Matić se poslije toga odlučio da prikaže u razgo- 
voru, kako su Hrvati zaista ostali kroz svoju cijelu: povijest 
vjerni i odani papinstvu, pa i u najvećim kušnjama. U toj vjer- 
rosti su katkada pokazali i herojizam do najtežih žrtava, a pape 
su to znali cijeniti i nagraditi. Gospodinu profesoru to nije bilo 
teško prikazati, jer je ove godine o tome govorio na svečanoj pro- 
slavi papina dana. On nije iznio ništa novo, što ne bi bilo po- 
znato ostalima. Vrijednost njegova izlaganja bila je u tome, što 
je uspio izabrati iz hrvatske Povijesti neke značajnije stvari, što 
im je istaknuo značenje i sustavno ih povezao. Želio je osobito 
da prikaže izvanrednu moralnu veličinu hrvatskog naroda u nje- 
govoj povijesti. ' 

Ovu veličinu je stvorila velika misao Vodilja i vjernost pre- 
ma njoj, koja se je okitila najvećim herojizmima. Ova misao 
vodilja sadržana je ukratko u jednoj izreci pisma pape Ivana 
VIII. hrvatskom knezu Branimiru godine 879.: “Budite vjerni 
Bogu i svetomu Petru do smrti, kako ste obećali i primiti ćete 
krunu života“. 

Hrvatski narod je zaista ostao vjeran Bogu, Crkvi i papi 
kroz svu svoju povijest. Ostao je vjeran i Zapadu. 

Istok i pravoslavlje su često težili da se prošire na Zapad. 
Nastojali su mu nametnuti svoj upliv, povući ga u svoju sferu i 
pomalo ga osvojiti. Hrvatski narod je više puta bio izložen ovom 
nastojanju. No ono se uvijek odbilo o njegov otpor. Doba vla- 
davine kneza Sedeslava (godine 878.—879.) naročito je u tom 
pogledu značajno. Ovaj vladar je popustio uticaju Istoka i po- 
kušao otrgnuti narod od Rima i zavesti ga na raskol. Njegov 
pokušaj izazvao je u narodu bunu, u kojoj je knez izgubio pri- 
jestolje i život. Tako su se izjalovili i ostali pokušaji. I u no- 
vije vrijeme, nakon postanka Jugoslavije, bilo je sličnih pokušaja. 
Srpstvo i pravoslavlje pokušali su različitim načinima da uz po- 
moć neke hrvatske liberalne inteligencije nature hrvatskom 
narodu novi smjer prema Istoku, ali je ovaj posao ostao jalov. 


Došla je teška kušnja za vjernost Hrvata prema Crkvi i papi 
i sa Zapada od protestantizma. Zapadnjaštvo Hrvata bilo je 


katoličko, pa je stoga hrvatski narod i na tu navalu, ma da je 


došla sa Zapada, odlučno odgovorio. Hrvatski sabor izdao je 

u šesnaestom vijeku vrlo oštre zakone, kojima je radikalno spri- 
ječio ulaz protestantizma preko svojih granica. A hrvatski ban 
Tomo Erdedi očitovao je na saboru u Požunu godine 1608. ras- 
položenje hrvatskog naroda prema protestantizmu tako, da je 
trgnuo mač i rekao: “S mačem ćemo iskorijeniti tu kugu, ako 
nokuša doći k nama". Itako ni protestantizam nije mogao po- 
Ekolebati vjernosti Hrvata. 

Teže se bilo suprotstaviti gruboj sili, koja je takodjer poku- 
šala slomiti hrvatsku vjernost. No ni pred njom nije hrvatski 
narod uzmaknuo. Turska sila je u petnaestom stoljeću na svom 
rutu prema Zapadu oborila sve pred sobom, dok nije udarila o 
zid, koji ju je zaustavio. Ova najjača vojnička snaga onih vre- 
mena bijesno je jurišala kroz više od tri stotine godina na ovaj 
zid, a da ga nije mogla ni srušiti ni pregaziti. I konačno je us- 
prkos sve svoje moći od nemoći klonula. Taj neprobojan zid 
bili su mačevi, prsa, srca i poštenje hrvatskog naroda. To je 
priznao i posvjedočio papa Leon X. 1519. nazvavši Hrvatsku 
“najčvršćim bedemom i predzidjem kršćanstva". 

Najznačajnija epizoda za držanje Hrvata u gigantskom sto- 
ljetnom hrvanju s Turcima na granici Zapada je veličanstvena 
tragedija hrvatskog bana Nikole Zrinjskoga. Godine 1566. na- 
šao se s dvije tisuće pet stotina hrvatskih vojnika u tvrdjavi 
Siget. Opkolio ga je turski sultan Sulejman s devedeset tisuća 
svojih vojnika i uperio na njega tri stotine topova. Hrvati su po- 
put lavova branili tvrdjavu. Sulejman je nije mogao sa svom svo- 
jom snagom zauzeti. Konačno je Zrinjskom stavio ponudu neka 
mu preda tvrdjavu, a on jamči slobodan izlaz-i njemu i njegovoj 
vojsci i predaje mu vladu nad cijelom Hrvatskom. Junak je po- 
nudu ponosno odbio i braneći tvrdjavu poginuo i on i svi nje- 
govi vojnici. Zrinjski je svojim junaštvom zadao Turcima toli- 
ki udarac, da su morali odustati od dalnjeg napredovanja i vra- 
titi se kući. Europa se zadivila i prozvala Zrinjskoga novim 
Leonidom. 

Ovakav stav prema turskoj sili imao je i hrvatski narod. 
Nijesu ga mogli slomiti ni mač ni nikakva obećanja. Posljedica 
toga bila je tristogodišnja Golgota, koja je stajala Hrvate neiz- 
mjernih žrtava. B 

Evo od mnogih pojedinačnih slučajeva samo jedan. Dne 
19. rujna 1498. poginulo je na Krbavskom polju u krvavu boju s 
Turcima petnaest tisuća hrvatskih plemića. Slomio se i u Krvi 
ugušio cvijet hrvatskog naroda. Cijela Hrvatska je zaplakala. 

Hrvatski kralj Zvonimir prima krunu od legata pape Grgura VII. (fresko 
u vatikanskom arhivu iz XVII. stoljeća.) 


I odsad nijesu prestali teći krv ni suze kroz stoljeća neprekid- 
nih borba. More krvi, more suza! Valjda nije bilo grude hr- 
vatske zemlje, koja se nije zarumenila od krvi i zagorčila od 
suza. Neprestan strah i nesigurnost, paleži, pljačke, mučenja. 
Splitki nadbiskup Bernardo Zane živo opisuje biskupima cijelo- 
ga svijeta na petom lateranskom crkvenom saboru u Rimu go- 
dine 1512. tužno stanje svoje domovine ovako: “Grabe djecu iz 
ruku otaca i zlostavljaju ih na krilima matera. Oskvrnjuju žene 
na oči njihovih muževa, a iz zagrljaja majki odkidaju djevojke, 


.da ih obesčaste.  Starce roditelje kao beskorisnu čeljad ubijaju 


u prisustvu sinova. Mladiće prežu u plug mjesto volova, da oru 
zemlju. Ja vam ovo govorim ne iz čuvenja ni iz pisma, već sam 


sve to vidio vlastitim očima i ja i dvanaest mojih biskupa. A ko- 
liko sam puta, jadnik, morao usred svetih obreda svući crkveno 


ruho, opasati mač i poletiti na gradske zidine, da utješim očajne 
i ohrabrim obezumljene, kako bi odbili bezbožnoga i okrutnoga 
neprijatelja. 

A umiranje vječno. Znalo je izginuti u borbama preko po- 
lovice muškaraca. I beskonačni.nizovi sužnjeva.  Mlet4#itki po- 
vjesničar Marin Sanudo je zapisao, da su samo do godine 15383. 
Turci odveli šest stotina tisuća Hrvata u svoje kruto ropstvo. A 

bjegunaca val za valom. U sedamnaestom stoljeću su doprli 
sve do Belgije. 

Na pustom garištu, koje je poput ogromne more leglo na 
grudi domovine, kukala je vila Hrvatkinja “nad ostacima osta- 
taka nekada slavnoga hrvatskoga kraljevstva". Od .Hrvatske 
na sto tisuća četvornih kilometara ostala je tek bijedna na se- 
damnaest tisuća, a od Hrvata jedva jedna osmina. 

U ovakvoj krvavoj i suznoj sudbini živio je hrvatski narod 
kroz stoljeća. Stoga nije pretjerana riječ o stoljetnoj Golgoti. 
Nedostižnu uzvišenost ove Golgote čini slijedeća okolnost: Turci 
su više puta zatražili slobodan prolaz kroz Hrvatsku na Zapad i 
bili bi se time zadovoljili. U tom slučaju bila bi Hrvatska po- 
štedjena i mirna. Ali ona je voljela čist i pošten obraz, ma da je 
zato sva ugrezla u krvi. Ostala je tvrda u zadanoj vjeri i onda 
kada se u punom smislu riječi radilo o njezinu biti ili ne biti. 

Papa Ivane, nijesi mogao ni izdaleka slutiti, kako tvrdu po- 
ruku šalješ Hrvatima: “Budite vjerni Bogu i svetom Petru do 
smrti, kako ste obećali, pa ćete primiti krunu života!" A nijesi si- 
gurno slutio ni to, kako duboko će se tvoja riječ urezati u dušu 
tebi dragog naroda. Ni čitavi vjekovi sa. svim užasima, koje će 
oni donijeti sa sobom, ne će je moći izbrisati 

Papa. Ivane, ni tvoje obećanje o kruni života nije ostalo 
prazno! Nekada su tvoji nasljednici Ivan X. (925. godine) i Grgur 
VII. (1075. godine) poslali krune vjernim kraljevima Tomislavu 
i Zvonimiru. . No daleko ljepšom i dragocjenijom krunom okru- 
.nio je vjernu i mučeničku Hrvatsku tvoj nasljednik Leo X. kad 
je godine 1519. pred kardinalskim zborom rekao prisutnom skra- 
dinskom biskupu Tomi Nigeru, poslaniku bana biskupa Petra 
Berislavića ovo: “Idi, sinko, i pozdravi bana i cijeli hrvatski na- 
10d i reci svima: “Poglavar katoličke Crkve ne će dozvoliti, da 
padne Hrvatska, načvršći bedem i predzidje kršćanstva!"  Isto- 
«dobno pozove sve vladare Europe, da pomognu Hrvate. Sjaju 
krune doprinio je i papa Pio IL, koji je sve učinio, da spasi hr- 
vatsku Bosnu pred navalom Turaka; nije oklijevao ni od toga, 
da u tu svrhu sazove i započne organizirati križarsku vojnu. I 
sam je pošao, da joj se stavi na čelo. Kad je vidio, da je bio od- 
ziv slab, od žalosti je umro u Ankoni. Bilo je to godine 1464. 
Kolike li utjehe Hrvatima u onoj golemoj nesreći kod pada Bosne, 
kad gu doznali za tako nježnu ljubav i zauzetost Kristova Namje- 
snika pred očima cijele Evrope! Osim toga je nekoliko crkvenih 
sabora raspravljalo o križarskim vojnama za Hrvatsku. Pape 
Aleksander VI. (godine 1494.) i Klement VII. (godine 1525.) šalju 

Hrvatima novac, oružje i živežne namirnice. Slavnu pobjedu 
bana Tome Erdedia nad Turcima godine 1593. kod Siska slave na 
poticaj pape Klementa VIII. svi evropski gradovi. 

Imade li sjajnije krune od ove, kojom su pape okrunile hr- 
vatski narod? Oni su uistinu visoko digli naše narodno dosto- 
janstvo; tako visoko kao nitko drugi. I time se mi možemo 


. pred cijelim svijetom naročito ponositi. 


Gospodin Matić je iznio još nekoliko značajnih pojedinosti 
iz epopeje vjekovnih borba s Turcima. Svi su se složili s njego- 
vom konačnom primjedbom: a kolike, možda još sjajnije, nije 
pero zabilježilo ni narodna predaja sačuvala! Tisuće i tisuće ne- 
znanih i zaboravljenih hrvatskih heroja i mučenika čekaju na 
objavu velikoga sudnjega dana i na sjajne krune, od kojih će 
zasjati nebesko obzorje nad malenom, a ipak. velikom Hrvat- 


skom. 


Gospodin Mirić je malo u čudu pogledao svoga prijatelja: 
“takva zanosa ne bi očekivao kod njega, jer ga je znao kao mirna 
i dosta hladna čovjeka. \ 

A dušama je zavladalo nekakvo svečano raspoloženje, koje 
je skladno odgovaralo cijeloj prirodi u onom času. Sunce se 
već stalo spuštati svome zapadu. Zlato, koje će doskora prosu- ' 
ti po vrhuncima gora i brda još zadnje časove pred svoj zapad, 
zasjati će naročitom krasotom. Tri, četiri stotine godina hr- 
Vatske povjesti, sastavljenih sve od samih časova, koji su slični 
ovim časovima pred zapadom sunca. časovi narodnih sutona, 
narodnih agonija! 

U razgovoru poslije profesorova razlaganja palo je više ko- 
Tisnih misli. Gospodja Mirićka je naglasila naročitu pojavu na- 
rodnog idealizma, koji se provlači kroz hrvatsku povijest. U vezi 
S tim postavio je župnik pitanje, što bi bilo, da su naši predji 
oStali računati i onako gledati na vodjenje svoje narodne politi- 
ke, kako to danas čine narodi, koje vodi njihov “gveti egoizam. 


Nadbiskup je ponovno došao na svoje stanovište o božjoj 
Providnosti, koja vodi narode i koja im povjerava misije. Hrvati 
su bili vječni stražari na pragu Zapada. Tvrdi u vjeri i vjernosti. 
Nijesu napuštali svoga mjesta poput onoga rimskoga vojnika u 
Pompejima, kojega je na straži zasuo pepeo s vulkana Vezuva. 
Ma da su neprestano padali jedan za drugim u vlastitu krv, nije 
im nikada nedostajalo zamjene. Stoga smo toliko ponosni,/ da 
dvojimo, bi li koji drugi narod na našemu mjestu to izdržao. Bog 
nam je povjerio časnu misiju i mi smo je vjerno i pošteno izvršili. 

Odakle nam je dolazila tolika snaga? Kako to, da sve bijesne 
bure nijesu mogle porušiti narodne zgrade? Zato što je bila sa- 
gradjena na tvrdoj pećini vjere i Crkve. Početak nam je bio 
svet. U desetom vijeku bili smo već u ustima pape Ivana X. 
“*specialissimi filii sanctae romanae Ecclesiae — naročiti si- 
novi svete rimske Crkve". U vrijeme prije strašnih božjih ku- 
šnja za turskih bijesnih navala sigurno je bila u svijetu poznata 
duboka pobožnost našeg naroda, kad ju je veliki Dante u svojoj 
“Božanskoj glumi" ovjekovječio poznatim lijepim prizorom. — 
Pjesnik se našao u raju, licem u lice pred svetim Bernardom. U 
tom času obuzela su ga čuvstva slična onima, kojima nabuja 
srce hodočasnika iz Hrvatske, kada se u Rimu nadje pred Vero- 
nikim 'rupcem, pa usklikne: “Moj Gospode i Bože, Isuse Kri- 
ste, takvo li je bilo Tvoje lice! Samo duboka i živa vjera i 
čvrsta povezanost s Crkvom mogla je učiniti, da je hrvatski na- 
rod bio kadar kroz duga stoljeća odolijevati sili, koja ga je lomila, 
i zadržati je, da se ne razlije Evropom. : 

Mi ćemo raditi prema poznatoj izreci: “Povijest je učiteljica 
života'. Nastojat ćemo da duhovnom narodnom obnovom oži- 
vimo i produbimo u narodu vjeru, a osjećanjem na svijetle uzore 
pradjedovske vjernosti Crkvi povezati ćemo ga uz tvrdu pećinu, 
uz istu Crkvu. 

Tako je govorio nadbiskup. Vidjelo se na njemu, da je bio 
zadovoljan s prikazom o. Sakača i razlaganjem profesora Matića. 

Gosvodin Mirić upozorio je još na to, kako i naročiti kult 
svetoga Petra, koji se u hrvatskoj crkvenoj povjesti ističe kao 
posebna značajka, svjedoči za vjernost i odanost Hrvata pre- 
ma papinstvu. Cijeli niz starodrevnih crkava i samostana uz 
obalu i po otocima Jadranskog mora posvećeni su svetom Pe- 
tru. Prvi benediktinski samostan, što ga je utemeljio knez Tr- 
Pimir godine 852. u Rižnicama kod Solina, bio je takodjer po- 
svećen svetom Petru, a crkva iz doba hrvatskih narodnih vlada- 
ra u Priku kod Omiša u Dalmaciji još je danas živi svjedok dubo- 
kog osjećaja prema svetom Petru i njegovim nasljednicima kod 
starih Hrvata. Brojne crkve po svim hrvatskim krajevima, po- 
svećene svetom Petru, svjedoče, da je ovaj kult postao u narodu 
sveopći i trajan. 

Konačno je kanonik ovdje zgodno postavio jedno najnovije 
svjedočanstvo o vjekovnoj povezanosti Hrvata sa Svetom Stoli- 
com. Podsjetio je na proslavu tisuć-godišnjice krunisanja pr- 
vog hrvatskog kralja Tomislava, koja se proslavila godine 1925. 

Jozo Kljaković: Krštenje Hrvata. 


Ovo je bila ujedno i Sveta Godina. Tom zgodom stiglo je u 


Rim šest tisuća hrvatskih hodočasnika. Bili su primljeni od 


Pape Pia XI. u posebnoj audijenciji. 

U svom govoru rekao im je Sveti Otac tom zgodom i ovo: 
“Prožeti drevnom vjerom svojih otaca, koja je život vašeg živo- 
ta, vi ste uzornom i osobitom pobožnošću obavili pobožnost Sve- 
te Godine. Zato vam zahvaljujemo na lijepom primjeru, što 
ste ovom prilikom došli u Rim. Ali vi ste došli takodjer i radi 
svoga jubileja; došli ste, da ga proslavite sa zajedničkim Ocem 
vjernika, jer nije li zajednička stvar slaviti svoju tisuću godi- 
šnjicu kod pape, to jest kod nasljednika onoga Ivana X., koji je 
pred tisuću godina, godine 925. podijelio kraljevsku krunu va- 
šem prvom kralju Tomislavu? Pa i radi toga mi čestitamo i sebi 
i vama. U ovom vašem jubileju mi zahvaljujemo Bogu za do- 
bročinstva, što ste ih primili od Njega i od papa, koji su poka- 
zivali prema vama posebnu brigu. Tako i vi zahvaljujete Bogu i 
pokazujete svoju zahvalnost Svetoj Stolici. Hrvati će ovom 
zahvalom obnoviti vladanje svojih otaca, koji su davali i svoju 


krv za vjeru. Za onu vjeru, koja se održala medju vama poslije 


tolikih pokušaja krivovjerja i raskola, zahvaljujemo Bogu. A 
zahvaliti ćemo Mu s vašim prekrasnim kaležem, što ste nam ga 
poklonili. Ono što je papa Ivan VIII. pisao vašem knezu Bra- 
nimiru: “Na dan Uzašašća Gospodnjega prikazati ćemo na žr- 
tveniku apostolskog Prvaka svetu žrtvu, da vas Bog blagoslovi 

u budućnosti, kako vas je blagoslovio i u prošlosti" — to kaže- 
mo i mi danas svima vama: “Na dan Duhova, to jest sutra, pri- 
kazati ćemo Bogu na žrtveniku apostolskog Prvaka s vašim ka- 
ležem svetu žrtvu, da vas Bog blagoslovi u budućnosti, kao što 
vas je blagoslovio u prošlosti. 

Ovakve riječi iz ustiju Kristova Zamjenika na zemlji mogu 
nam zaista biti na ponos i na poticaj za sadašnjost i za buduć- 
nost. j 

Kanonik je još ukratko iz današnjih razgovora sažeo glavne 
smjernice za proslavu: za pripravu će služiti duhovna narodna 
obnova; sama proslava mogla bi obuhvatiti spomen ina trinaest- 
stoljetnu vezu sa Svetom Stolicom i na pokrštenje Hrvata; s time 
bi se mogla spojiti proslava zaštitnika hrvatskog naroda svetoga, 
Petra i trinaeststoljetnog štovanja Blažene Djevice Marije. 

Nadbiskup se obratio gospodinu Miriću s pitanjem: “No 
nije li i vama odlanulo na duši?. Poslije crnih oblačina ipak ne- 
što zraka blagoga i dragoga sunca, zar ne? Sada znademo, 


što imamo raditi, da nas eventualno zlo ne nadje nepripravne, 


već da ga dočekamo kršćanski poput naših divnih predja". 

Nakon ovih vedri riječi digao se nadbiskup i svi su se dobro 
raspoloženi spustili prema selu. Ovo se počelo spremati na po- 
: činak. Sve se kretalo prema domovima: i putnici s jeseničkoga 
kolodvora i radnici iz tvornica i težaci s polja i livada. . Neko- 
liko turista je brzalo na povratku s Golice. 


Na jednom mjestu pokraj puta dočekala ih je mladjarija. 
Nestrpljivo su čekali kanonika. Njihova današnja zadaća lijepo 
ih je zabavila, a nadali su se, da će prirediti užitak i svom uči- 
telju. Bili su natovareni i okićeni svakakvim cvijećem. Odmah 
su opkolili kanonika, s njime malo zaostali od ostala društva i 
spuštali se polagano prema crkvi. Živahan i glasan razgovor, 
prekidan katkada s veselim smijehom, svjedočio je, da su se 
bili uživili u svoju zadaću i nastojali je riješiti svaki na svoj način. 
Kanonika je ovaj prizor ugodno zabavio i pomogao mu, da je 
i opet nešto napredovao u poznavanju ovih lijepih mladenačkih 
Guša. 
Na rastanku s Matićem i Mirićem izrazio je nadbiskup želju, 
đa i sutra nastave razgovor, ne bi li možda otkrili još kakvih 
mogućnosti u smjeru osiguranja pred neizvjesnom budućnosti. 


To je bilo povodom, da su se obadva prijatelja do kasno u noć 
zadržali u razgovoru, kako bi sutradan mogli zadovoljiti svoga. 


dragog nadbiskupa. 

Poslije večere ostao je nadbiskup neobično dugo u crkvi. 
Osjećao je duboku zahvalnost prema Bogu i Majci Božjoj za 
ovaj dan, pa je to pokazao u pobožnoj molitvi. Na kraju mu je 
misao preletila brda i doline, more i ravnice, pa se zaustavila u 
Rimu pred časnom pojavom simpatična muža s oduljom plavom 
bradom, od kojega je jutros primio ono blagoslovljeno pismo. I 
njemu je u duhu poslao -srdačni hvala. Nije dakako znao, da je 
i taj čovjek bio danas u zajednici s njima. Dok su oni razgova- 
rali, bio se on spustio iz svojeg Orijentalnog: instituta prema 
svetom Ivanu u Lateranu i nakon poklona oltarskom Sakramen- 
tu u bazilici pošao je u Konstantinovu krstionicu. Uz ovu lijepu 
osmerokutnu gradjevinu prislonilo se nekoliko malenih kapeli- 
ca. Ušao je u jednu od njih, u kapelicu svetoga Venancija, po- 
kleknuo pred oltar i pomolio se Pred moćima solinskih mučenika 
za svoj narod i za uspjeh svoga pisma nadbiskupu. Gorio je od 
želja za što obilnijim plodovima zamišljene i predložene pro- 
slave. 

Kada se je digao, zagledao se u lijepi, stari mozaik na apsidi, 
koji prikazuje ispod slike Krista niz slika solinskih mučenika, a 
posve na lijevom kraju papu Ivana IV., kako daruje ovu kape- 
licu Bogu i svetom Venanciju. Čuvstvo ponosa spontano mu 
je uzdiglo čelo: uz veličanstvenu lateransku baziliku, koju regi 
naziv “majka svih crkava Grada i svijeta“, i pokraj krstionice, 
Koja predstavlja uspomenu uskrsnuća Crkve iz katakomba, na- 
lazi se eto spomenik na prve dane radjanja jednog malenog bo- 
žjeg naroda. Ovaj čedni, no lijepi kutić zaista predstavlja zna- 
čajno svetište Hrvata u vječnom Gradu. “Mnogo govoriš, dra- 
gi i lijepi spomeniče! Oh, kad bi se tvojom besjedom napajali 
sadašnji i budući naraštaji!" Ovim riječima završio je svoju mo- 
litvu i uputio se kući. : ' : 

Hrvatska redovnica svetog Vinka Paulskog, sestra Iduna, 
doživjela je slijedeću zgodicu, koja pristaje ovamo. Bila je onda 
medju redovnicama, koje su vodile kućanstvo u hrvatskom za- 
vodu Svetog Jeronima u Rimu. Na blagdan Petrova, godine 
1926. našla se u bazilici svetoga Petra.Molila je uz grob svetoga 
Petra, kada nadodju ovamo bogoslovi iz zavoda Germanika u svo- 
jim značajnim crvenim haljinama. Izmedju njih pao joj je jedan 
naročito u oči: klečeći zaronio je duboko u molitvu tako, da ga je 
bilo upravo potresno promatrati. Ostao je dugo u ovom polo- 
žaju. Drugi su već krenuli na odlazak, a on ostaje nepomičan. 
Jedan od njih ga spazi i vrati se do njega, lagano ga dirne svojim 

šeširom i pozove. .On još ostane neko vrijeme u molitvi, a za- 
tim se digne i ode za drugovima. Poslije nekoliko dana našla: 
se sestra Iduna s jednim hrvatskim bogoslovom iz Germanika, 
pa mu je-ispričala ovu zgodu završujući: “Kada sam ga gledala 


uz grob svetoga Petra, pomislila sam: Sretan narod, koji ga do- . 


bije za svećenika!" A bogoslov joj reče: “Pa to je bio Stepi- 
nac!" I zaista, kada je sestra Iduna poslije toga prvi puta bila 
s bogoslovom Stepincem i upoznala ga, ustanovila je, da je to 
“bio u istinu on. 

“Sretan narod, koji ga dobije kao svećenika!" Blagoslovlje- 
ne riječi! Pa još na grobu svetoga Petra! Idanas su našle svo- 
je pravo mjesto! 


5 OKRESANA VRBA 


Sutrašnji dan subote odredio je nadbiskup za svoje mjeseč- 
no duhovno sabranje. U buci svijeta i u navali posala čovjek 
se gubi ili barem postaje površan. Stoga je čovjeku potrebna 
od vremena do vremena samoća i tišina, poniranje u dušu i kri- 


tika vlastita života i rada. Tom poslu posvećivao se nadbiskup 


jednom u mjesecu. Na takve dane zalazio je u unutrašnjost, 
spušao se u njezine dubine, stavljao si je pred oči zrcalo svoje 
savjesti, vagao je svoja djela, pravio nacrt života i rada za slije- 
deći mjesec i sabirao snage. Nastojao je tako ozbiljno prodrijeti 
u tajnu Kristova skrovita života u Nazaretu i primjeniti je na 
svoj život. 

Rano jutro je ispunio redovitim poslovima. Poslije toga 
upotrijebio je puna dva sata za duhovno sabranje. Ono nešto 
vremena, što mu je preostalo do podneva, dospio je na kratku 
šetnju. A 

Tako je kanonik toga jutra bio slobodan. Kamo i kome 
će, već u društvo svoje mladjarije! Prošetao se s Mirićevim 
mladićima i djevojkom svetokriškim poljima i livadama, a kad 
je pripeklo sunce, zaklonili se u šumicu. 

A baš ovi dani bili su bogati prirodnim ljepotama, koje su se 
nudile oku i ostalim osjetilima. Livade su u punoj cvatnji; pre- 
krilo ih more bijelih cvjetova margarita. Nad njima lijeću ša- 
reni leptiri raznih živih boja... S livadama se izmjenjuju plohe 
bijele, crvene i žute djeteline s jasnocrvenim ili smedjim cvje- 
tovima i inkarnatka s krasnim grimiznim štapićima. Mirisavo 
cvijeće, bogato medom, mami rojeve pčela. Primakneš li uho, 
uživati ćeš u glazbi njihova zujanja. 

Polja se nalaze u bujnom razvoju. Na sve strane žurba u 
rastu i sazrijevanju. Sve je u naponu životne snage i spremanju 
oblika, boja i mirisa. Treba samo da pridješ bliže i posvetiš ne- 
što pažnje pojedinostima, pa da se doskora izgubiš u uživanju 
bogatih darova čovjeku i svemu živome. Izložba svih mogućih 
na oko priprostih a uistinu lijepih stvarčica. 


Kanonik je htio danas uvesti svoje učenike u kršćansko shva- 
ćanje prirodnih ljepota. Upozorio ih je najprije na  krasote 
daljne i bližnje panorame, a onda im je zaustavio poglede na ne- 
kim pojedinostima najbližeg okoliša. Konačno je ubrao jedan 
cvijet, stao ga promatrati okrećući ga medju prstima i proslo- 
vio: “Gledajte, kako je obasjan božjim sjajem i ljepotom! Ne 
čini li vam se kao da bi nam htio progovoriti o Bogu? Ali je 
nijem, pa zato nas moli: “Hvalite Gospoda!" Evo to je u neko- 
liko riječi filozofija i bogoslovija prirode. 

U prirodu je Stvoritelj stavio svoju sliku. Negdje se sveti 
Ivan od križa zanio promatrajući njezine krasote, pa mu se pri- 
činilo, kao.da je Bog u brzini prošao livadama i šumama prosip- 
ljući hiljadu čara, a svojim sjajnim pogledom i svijetlim licem 
obukao ih u ljepotu: Stoga Bog odsjeva u prirodi. Iu listui 
u cvijetu i u plodu; u oblicima, u bojama, u proporcijama i u 
harmoniji; u glasovima i u ritmu ; u lijetu ptica i kretanju životinja. 
On se objavio u svemu, što je stvorio, i zato nam sve govori, pje- 
va i klikće o Njemu, o Njegovoj ljepoti, dobroti, veličini i svim 
savršenostima! I zato je svaki stvor ostenzorij, pokaznica! Po- 
kazuje nam Boga! Da padnemo na koljena, prignemo glavu, 
prošapćemo ustima i zanesemo se srcem u visine! 

Ovdje je kanonik izvadio iz džepa lijepo uvezanu knjižicu 
Gregorčićevih pjesama, što ju je ponio sa sobom iz nadbisku- 
pove sobe. Otvorio je u njoj pjesmu pod naslovom: Divna noć. 
Stao je čitati i tumačiti. Pjesnik promatra jedne divne noći 
zvjezdano nebo i mašta. Milijuni zvjezda govore o božjoj slavi 
i moći. Vlada duboka tišina. Najednom s visina zabruje gla- 
govi. To zvone tajinstvena zvona s nebeskih tornjeva. Andjeli 
se. javljaju sa svemirskim harmonijama. Njišu sa zvijezdama 
i skladno zvone. Pjesnik sluša, a duša mu pliva u nebeskim 
slastima. Duh se divi moći Stvoritelja i krasotama Njegovih 
stvorova. Najednom mu srce zahvati čežnja za domom ; čežnja, 
da poleti gore u visine! “Vidite, kako je pjesnik lijepo prikazao 
istu misao, koju sam izložio", završi kanonik i zatvori knjižicu, 
a da sdmah nastavi dalje sa svojim razlaganjem. 

I zato je pravi i ispravni stav čovjeka prema stvorovima: 
roštovanje i strahopočitanje; upoznavanje božje slike u njima; 
poklon, divljenje, zahvala i slava Stvoritelju; dizanje duše u vi- 
sine. Lijepo je to izrekao jedan odličan francuski pisac: “Nema 
ljepše glazbe od pjevanja duša, koje poklecaju pred božjim mi- 
sterijima u stvorovima“. A prirodne ljepote su naročito pode- 
sne, da nas ponukaju na to.“ Samo za to treba oštra oka za 
ljepote, za finoće, za čudesa prirode. 

Slavni glazbenik Beethoven je strastveno volio prirodu. 
Volio ju je i srcem umjetnika i dušom vjernika. Osjećao je, ka- 
ko ga stvorovi dižu prema Stvoritelju. Jednog dana je rekao: 
“Volim izići na selo, gdje svako drvo, svaka biljka pjeva: “Svet, 
gvet, svet!" 


Bit će da zato i naš nadbiskup voli i izaći na selo i u pri- 
rodu. Svaki tjedan, kad ikako može, evo- ga u krasnoj Zagre- 
bačkoj gori. Svaki dan se spušta u svoj perivoj. Šeće, proma- 
tra, razmatra, moli. "Svoj ljetnikovac Brezovicu voli ne samo 
Tadi lijepih i svetih duša, koje ga nastavaju, već i radi krasnoga 
varka, koji ga okružuje. 

Tako je kanonik upleo u razgovor i pojavu nadbiskupa. Ni- 
je se mogao uzdržati, a da im ne oda omiljelu intimnu misao o 
značajnoj crti nadbiskupa, koju je našao lijepo izraženu u reče- 
nici nekog Gibrana: “Hoćete li upoznati Boga, pogledajte oko 
sebe: vidjeti ćete Ga, gdje se igra s djecom i smije u cvijeću. 
Nadbiskupovi naročiti miljenici su djeca i prirodne ljepote možda 
baš zato, što se u njima najočitije sreta s Bogom. 

Znao je kanonik, kome govori, pa je mogao tako zanosno 
govoriti, jer je bio siguran, da će ga mladi slušatelji razumjeti. 

Mladi Mirićevi bili su zaista brižno odgojeni. Ovaj roditelj- 
ski odgoj bio je već kod njih u ovo doba prilično završen. Miro 
je bio star sedamnaest godina, a blizanci Mišo i Mila petnaest. 
Roditelji su htjeli da ih učine praktičnim, dobrim katolicima i so- 
sidno naobraženim i plemenitim ljudima. Oni su i sami takovi. 
Naročitu su brigu ulagali u to, da dodje u njima duševni život 
do što jačeg izražaja.  Aristokratstvo duha i suverenost duše 
nad materijom; plemenština, finoća, osjećaj za ljepotu — to su 
bile vrednote, koje su izabrali za izgradnju njihova karaktera. 
Otac im je sav i uvijek u estetskim raspoloženjima, pa su mnogo 
od toga primila i djeca. No kanonikovo razlaganje bilo je za 
njih ipak nešto posve novo. Razumljivo je, da su o podne kod 
kuće sve do sitnica ispričali roditeljima. 

Ocu je bilo drago, da su to čuli, jer se više puta znao potu- 
žiti na to, što propovjednici i vjeroučitelji rijetko iznose ovakve 
stvari pred svoje slušače, a po njegovu sudu bilo bi to vrlo ko- ' 
risno. Na pamet mu je palo neko sjećanje, pa je posegnuo u 
svoju knjižnicu, izvadio iz nje jedan sveščić i listajući u njemu 
ctvorio stranicu, na kojoj se nalazio jedan njegov članak, nami- 
jenjen seljačkoj omladini. Iz njega je pročitao slijedeći odlo- 
mak: “Da nas sunce grije, ne bi trebalo biti zlatno. Da nas hra- 
niteljica zemlja nastani, odjene i nahrani, ne bi morala biti oki- 
ćena modrim gorama, zelenim šumama, srebrenim rijekama i 
cvijetnim poljima.  Čovječje usne ne bi trebale biti rumene, zubi 
bijeli, oči žarke, kosa vrana i zlaćena. I čemu šarenilo cvijeća, 
rijev ptica, neheska duga, svijetle zvijezde? Sve bi to moglo biti 
jednobojno, sivo, da sam Bog nije htio, da svijet bude lijep. Ai 
mi ljudi od naravi volimo, što je lijepo. Na ljepotu i pčela leti, 
veli naš narod. Ljepotu gledaš i gladan i žedan. Raj je ljepo- 
ta. Našli su spilje, u kojima su živjeli ljudi u pradavno. doba, i 
gle, stijene su tih spilja ukrašene crtnjama.  Poludivlja pleme- 
na, kojima iz naših strana dolaze prvi misionari, kite šarama 
i bojama svoje oružje, alat, sudje i odijelo. Zato ovo, što je na- 
ma prirodjeno i od Boga dano, treba uzgajati, razvijati i sve više 
oplemenjivati“. Prestao je čitati i završio: “A kanonik vas je 
danas poveo na izvore i na vrhunce ljepota. Nemojte tako lako 
zaboraviti njegovih divnih misli, jer nose u sebi bogate pore 


za mudar život!" 


Poslije podne, nakon što je zvonar Andrej, kao obično sva- 


oke subote, navijestio sutrašnji dan i ka našli su se svi na 


travi uz potok Jesenice. 

“Prošlo je trideset godina od nekoliko dana nezaboravnih 
mi uspomena" — tako je započeo razgovor gospodin Mirić. “Po- 
kojni slovenski veliki socijolog i organizator Janez Krek držao. 
je socijalni tečaj klericima u Zagrebu. Prisustvovali snio mu i 
mi katolički akademičari. Divno je govorio. Medju ostalim i o 


seljačkom problemu. Njegovo široko srce gorjelo je osobito 


za patničkog seljaka. Ta on je napisao potresnu knjižicu: “Črne 


bukve kmečkega stanu" (“Crne knjige seljačkoga staleža"), gdje 
je prikazao teške jade seljaštva u povijesti različitih naroda. U 


Svojem predavanju ušao je najednom u zanosnu pjesmu o se- 
ljaku. Prikazao je lijepe strane njegova života, pa i njegovu ži- 
lavost.  Usporedio ga je u tom pogledu s vrbom. Svu je okre- 
seš do pusta debla, a ono u proljeće potjera pomladjenim, buj- 

nim životom. “Kadgod prolazim mimo ove vrbe', — pokazao 
je Mirić na jednu staru vrbu uz potok — “sjetim se velikoga Kre- 
ka i njegovih nezaboravnih riječi o seljaštvu. Stoga mi i pala 
misao, da se nadjemo danas uz nju u našem razgovoru. 

Obadvojica prijatelja su zajedno sinoć i jutros načinili na- 
crt za današnji razgovor. No govorio je najviše gospodin Matić, 
jer je predmet već davno proučio i svim srcem zavolio. Najprije 
je razjasnio, kako se današnji razgovor nužno nadovezuje na 
razgovor od jučer. ' 

“Jučer smo razvili barjak, pod kojim ćemo na rad, a možda i 
u borbu. Krasan barjak s lijepim programom! Treba nam sa- 
mo još snažna ruka, koja će ga pronijeti, bude li trebalo, i kroz 
najbjesnije bure do ciljeva. I najljepši programi i nacrti su ni- 
šta, ako ne dodju u ruke čovjeku, koji je kadar, da im dade ži- 
vot. Na to mislim, kad velim: treba nam snažne ruke". 

I sad je gospodin Matić zapravo pokušao svoj životni ideal 
primjeniti na nacrt o zasnovanoj proslavi. Njega su uvijek pri- 
viačila pitanja javnoga mišljenja i javnoga života. Kako je bio 
praktičan i revan katolik, postavio si je jednoga dana kao gotov 
čovjek pitanje: kako bih mogao najviše koristiti Crkvi i narodu? 
Pronicav pogled brzo se zaustavio i upravo zabio u jednu točku: 
svojom ličnosti i svojim radom prodirati u javna zbivanja i u njih 
unositi spasonosna Kristova načela. Evo cilja! A put prema 
njemu? Ne kakavgod, već što sigurniji, što bolji! Mozgajući 
o tom konačno si je odredio dva pravca, koji će teći usporedo: 
štampa i seljaštvo. Uz ovo posljednje bila mu je ne samo pamet 
već i srce. Ovako je to od prilike prošlo njegovom glavom: Ide- 
je vladaju svijetom! Štampa ih pronosi! Svijetom zapravo 
vladaju ljudi, koji ideje ostvaruju Na pohodu je demokracija. 
Po njoj u Hrvatskoj dolazi do najodlučnije riječi seljaštvo, jer je 
u narodu zastupano s osamdeset postotaka. Ta činjenica mora 
se svakako skrenuti prema vremenitoj ali i vječnoj sreći cjelo- 
kupnog hrvatskog naroda. Gospodin Matić vjeruje, da je to 
moguće. Zato si je postavio za životni ideal, da tome što više 
doprinese. 

Snažna ruka, koja ne će klonuti, jedino može biti seljaštvo. 
Ono je temeljni sloj hrvatskog naroda. Ono ne samo što proiz. 
vodi prve materije, kao i svuda u svijetu, i što je izvor biološkog 
narodnog opstanka, već sačinjava i najzdraviji dio naroda, koji 
neprestano obnavlja njegov organizam. Ono je konzervativno 
i ljubomorno čuva hrvatske narodne predaje, koje su prebogato 

Seljakinje iz zagrebačke okolice polaze u crkvu. 

spremište običaja, prožetih duhom vjere i poštenjem.  Seljaštvo 
je elemenat stalnosti, jer je neovisno. Ljudi Svih drugih staleža 
lakše od njega podliježu štetnim uticajima i sili, daju se u kom- 
promise, popuštaju, kvare se; ne žacaju se čak ni izdaja. Na- 
stupi li borba, a ova redovito traži značajeve, žrtve i junaštva, 
onda je najpouzdaniji i najsigurniji seljak. Onjei najizdržljiviji ; 
on je zaista žilav, ako hoćete, kao ova neugledna, stara vrba. 

Gospodin Matić prema .tome misli, da bi trebalo proslavu i 
rripravu za nju usmjeriti što više prema selu. A to znači prije 
svega približiti se seljačkom pokretu i Politici Seljačke stranke. 
To bi možda mogao biti i najpovoljniji čas, da svećenstvo i vo- 
Čeći katolički krugovi izidju iz izvjesne povučenosti s obzirom 
tia, javni život i politiku. Izgleda, da se s nekih strana, po svoj 
prilici dobronamjerno, pretjerivalo i netočno učilo u katoličkim 
društvima o stavu katolika prema politici, a od toga može biti ve- 
like štete i po interese vjere i po interese naroda. 

Kada se govori o tom približavanju i o suradnji, treba lučiti 
hrvatski seljački pokret i hrvatsku seljačku stranku: prvo je kul- 
turno i socijalno gibanje, a drugo je politika. 

Tko pozna hrvatski seljački pokret i ispravno na nj gleda, 
lako uvidja, da katolicizam i hrvatski seljački pokret sama 
narav stvari upućuje na slogu i suradnju. Hrvatski  selja- 
čki pokret mora dati vjeri osobito mjesto, jer joj ga daje i selja- 
štvo u svojem životu. A u ređu je, da i Crkva poštuje hrvatski 
seljački pokret i s njime računa kao s važnom činjenicom, jer 
se u njemu nalazi pretežna većina njezinih vjernika, i to raz- 
mjerno boljih vjernika. Ne bi li stoga bilo naravno, da se križ 
i plug nadju jedno uz drugo? Iako nije tako, znak je to, da ne- 
gdje nešto nije u redu. ' 

Nešto drukčije je sa seljačkom strankom. Crkva i katolička 
akcija ne smiju u stranačku politiku. | Spuštanjem na ulicu iz- 
ložili.bi čist i sjajan barjak ljubavi. blatu mržnje. No bilo bi s 
druge strane štetno i pogibeljno odreći se svake politike i vladati 
se, kao da ih se ona ne tiče. To bi značilo naivno metnuti vra- 
tove.pod noževe, koje danas bruse slobodni zidari, a sutra će ih 
možda oštriti bezbožni komunisti. Tako je-u teoriji i ovo su 
smjernice za stanovište Crkve i organiziranih katolika prema 
politici. f 
No u praksi, u ovaj čas nastupa izvanredan položaj: selja- 
čka stranka postaje u borbi za narodni opstanak sve više pokret 
cijeloga naroda. Nema ni malo sumnje, da će tradicionalno do- 

moljublje hrvatskog svećenstva i u ovim prilikama doći do izra- 
žaja. A slijediti će 84 i katolički svjetovnjaci. Jedan od prvaka 
hrvatske katoličke akcije rekao je već pred godinu dana u svom 
svečanom govoru na euharistijskom kongresu u Požegi: “Uglav- 
liujemo golu činjenicu, da se danas čitav hrvatski narod okupio 
u hrvatskom narodnom pokretu pod vodstvom dr. Vladka Mače- 
ka. Mi poštujemo tu činjenicu. I kao što katolička akcija dru- 
gih naroda štuje i ljubi svoje narodne vodje, tako i mi štujemo i 
ljubimo svoje narodne vodje, to jest one, za koje ne samo Hrvati 
nego i drugi narodi Priznavaju, da su zakoniti Politički predstav- 
nici i vodje hrvatskog naroda. 

Bilo bi dakle već vrijeme, a dolazi evo i pogodan čas, da se 
učini odlučan potez, koji bi mogao značiti izvanredno mnogo ne 
samo za uspjeh proslave, već i općenito za Crkvu u Hrvatskoj i 


za budućnost hrvatskog naroda. 


Gospodin Matić je upro svoj pogled u nadbiskupa, nasto- 
jeći s njegova lica pročitati njegovo raspoloženje. Čini se, da ga 
je spoznaja zadovoljila, pa je upravo htio nastaviti s razlaganjem, 
kad ga pretekne župnik, kojega je stvar očito zanimala: “Ovo je 
i naš Krek često istaknuo: zašto se hrvatski katolici ne slože s 
Radićem? !* 

“Predaleko bi nas odveo razgovor o tom pitanju", primjeti 
govornik, “a nije ni potrebno. Vrijeme i dogadjaji uklonili su 
već mnoge poteškoće. Imade još nešto predrasuda i odatle ne- 
povjerenje s obadviju strana. Razlog je tome, po mome mišlje- 
nju, nedovoljno poznavanje predmeta. Stvari se ne proučava- 
ju, jer izgledaju jednostavne i jasne. A nije tako. Uvjeren sam, 
da bi pred pravim svjetlom nestalo u glavnom svih prigovora, 
koji se obično postavljaju nauci braće Radića. 

.Da uzmognemo donijeti odluku o mojem predlogu suradnje 
sa seljačkim pokretom, smatram korisnim, ako dozvolite, da u- 
kratko iznesem bitne stvari o toj inače izvanrednoj pojavi u nas. 

Nadbiskup je smiješeći se primjetio: “Vidim, gospodine profe- 
sore, da ste nam dobro došli. Samo mi je krivo, što ste se u Sve- 
tom Križu mjesto zasluženog odmora namjerili na posao! “Drag 
posao je najbolji odmor" — odvrati 8šospodin Matić i započne. | 

Iz profesorova dalnjega razlaganja izišla je lijepa, zaokruže- 
na slika. Jasna i uvjerljiva istina. Sretnim slučajem ponio je 
sa sobom bilježnicu, u koju bi običavao zapisivati, kad je čitao, 
što bi mu moglo katkad još koristiti. "Tako je mogao svoj prikaz 
i svoje tvrdnje popratiti navodima, iz Radićevih spisa, što ih je 

nekad pribilježio. Slušatelji su uživali u njegovu lijepu načinu 
razlaganja i još više u klasičnom stilu Radićeva pučkoga govo- 
ra u navodima iz njegovih djela. 

Stjepan Radić se našao kao dječak prvi put u Zagrebu sa 
svojom majkom. Dovezao se od kuće, s obale Save, tamo od 
Siska, na vozu sijena. Majka ga je odvela pred spomenik bana 
Jelačića. Mali se zagledao u spomenik, skinuo šeširić i prekri- 
žio se. Mati ga je u čudu pogledala i rekla: “Što se križaš; nije to 
svetac!" A dječačić reče: “Mamo, prekrižio sam se u čast Bogu, 
koji nam ga je dao!" ' 

Ova zgodica je značajna po život i djelo Radića. Po kaziva- 

“nju svoje majke, pametne i velike žene seljakinje, upoznao je 
“dobro, kao i njegov stariji brat Antun, mučenički život hrvat- 
skog seljaka za dugih vjekova kmetstva. Sada se eto našao 
pred spomenikom onoga, koji je konačno ukinuo kmetstvo i spa- 
gio patnika seljaka od teških nevolja. Ovaj duboki, pobožni 
osjećaj sreće djetinje duše nad velikim djelom bana kao da je 
pokretao njegovim čitavim kasnijim životom. Život mu je za- 
ista bio sav ispunjen ljubavlju, radom i trpljenjem za hrvatskog 
seljaka patnika, koji je, oslobodjen kmetstva a potpuno nezašti- 
ćen ponovno pao u verige kapitalizma i liberalnog društvenog 
poretka, po kojemu je bio izrabljivan, ponizivan i preziran. 

Kad je pred deset godina tragički umro, proplakala su sva 
hrvatska sela. I hrvatski seljak ne će nigda zaboraviti na svoga 
velikoga dobročinitelja, koji ga je duboko i iskreno požalio u nje- 
govoj bijedi, staleški ga osvijestio, digao ga u očima sve javno- 
sti na njegovo pravo mjesto u narodnom životu, pokazao mu put 
do spasa iz nevolja i organizirao ga za uspješan rad u tom pravcu. 

Veličinu djela braće Radića počinje shvaćati i priznavati već 
cijeli hrvatski narod. No njihovo djelo imade i stanovito svjet- 
sko značenje. Budućnost će to priznati. Bit će to onda, kada 
se na svjetskoj pozornici pojavi i seljak. 

Životno djelo braće Radića u biti je socijalno djelo: rješava- 
nie seljačkoga pitanja. Zajedno s tim pitanjem rješavaju oni i 
ostala narodna pitanja. A njihov prosvjetni i kulturni rad na 
selu nužna im je priprava za glavni cilj. 'To je pametna mati pe 
kla sinovima ovako: “Ne će biti u svijetu dobro, dok god veliki 
slijepac ne progleda!" Taj veliki slijepac je dakako seljački svi- 
jet. Konačno politikom će ostvariti socijalni program. 

Ovako je profesor Matić prikazao najprije kratko i pregled- 
no hrvatski seljački pokret. No to je bio zapravo uvod. Sam 

Prikaz trebao je da se spusti u neke pojedinosti. On je bio ras- 
položen, da naniže silu zanimljivih i lijepih stvari, ali se je bojao, 
kako bi se to primilo. Stoga se ograničio na nekoliko značaj- 
nijih točaka, a primjedbe slušatelja su ga ponukale, da je rečeno 
kasnije nadopunio. 

Nadbiskup je za profesorova razlaganja bio naročito paž- 
ljiv. Ma da je sve to, što je čuo, bilo od prije u njegovoj duši, 
uživao je u obliku, u kojem je to bilo stavljeno u neki red, i u 
naglasku, s kojim su bitnosti bile pojačane. 

Profesor Matić je bio sretan, da je najprije mogao iz biljež- 
nice protumačiti odlomke člančića A. Radića, u kojem je seljacima, 
kratko i jasno protumačio dva glavna razloga njihove bijede. S 
ovo nekoliko riječi označio je ujedno bitne točke programa se- 
ljačkog pokreta. ' 

“Teško je čovjeku u umraku. Neuk je čovjek kao slijepac. 
On ne zna, što jest, a što nije; što može, a što ne može; što smije, 
2 što ne smije. A tim se znadu poslužiti oni, koji više znadu — 
i to vam je izvor laži i varanju, tomu glavnom zlu na svijetu. 
Neuk lako vjeruje svakoj laži; njega je lakše prevariti. I što je 
manje neukog svijeta, to je teže lažju i prijevarom ići. po svijetu. 
Svašta je čovjek radio i patio u svom jadnom neznanju. Neuk čo- 
vjek — to je siromah, toliki siromah, da ni trista lupača nije ci- 
jeli čovjek. Od svjetla i samo od svjetla nadati se našem narodu, 
da će mu osvanuti bolji dani. Ali imade još jedna veća nevolja 
u svijetu, a to je, što nema više stare vjere i poštenja. To je 
onaj crv, koji rastače današnji svijet usprkos znanju i civilizaciji. 
Rijetki su danas, koji bi se znanjem obogatili i prosvjetlili, a uz 
to zdušni i pošteni ostali. Ali ako se takav gdje nadje — a na- 
dje se ipak — taj onda vrijedi triputa više nego drugi “inteli- 
gentan i prosvjećen'' čovjek bez pravoga poštenja. Mnogi pro- 
svjećeni ljudi previše drže do nove znanosti, a ništa ne drže do 
stare vjere i poštenja. A ja sam i za novu znanost i za staru 
vjeru i poštenje". 

“Ne čini li vam se", poprati profesor pročitano, “kada ste 
to slušali, kao da je Samaritanac siromašnom bolesniku odkrio 
grudi i prstom upro na dvije zapaljene rane? . I od sada ne će 
ga za cijela života prestati izjedati briga oko toga da veliki sli- 
jepac progleda i da .se stara vjera i poštenje sačuva, gdje je još i 
malo ima, a vrati onamo, odakle je nestala. Izato od sada ne će 
prestati odjekivati nad hrvatskim selima snažan glas, koji će po- 


“ kretati pameti seljaka: “Ne ogledavaj se, nego idi ravno naprijed! 

Ine stoj, nego idi, jer će te drugi bez milosrdja pregaziti kao što 
su već stotinu drugih pregazili, koji su stali i ogledavati se!" I 
onaj drugi, još jači glas, koji će pokretati seljačka srca: “Nije tako 
negda bilo, nego je bilo po božju!" I ova obadva navoda istre- 
sao je profesor iz svoje bilježnice, u kojoj su oni bili naročito pod- 
crtani i označeni kao riječi Antuna Radića. 

Sad je profesor ušao u glavni dio svoga razlaganja. I opet 
se poslužio jednom značajnom uspomenom iz djetinjstva Stje- 
pana Radića. Kao dječarac pučke Škole bio je za božićnih dana 
“položaj kod susjeda. Oni ga posjedaju uz stol, nude ga naj- 


boljim, što imaju, daruju ga pri odlasku šunkom i rakijom, a teta. 


mu ne govori “ti", već “vi", jer u njemu kao “položaju gleda 
svečana, posvećena gosta. To je proizvelo u dječaku tako sna- 
žan dojam, da mu se ova zgoda duboko urezala u pamet i ostala 
u njoj ne samo nezaboravljena, već je često kopala po njegovu moz- 
gu i izazvala misli, koje su bile vrlo odlučne za izgradnju progra- 
ma ,što ga je zajedno s bratom zasnovao i sastavio. Evo u pri- 
prostom seljačkom domu vlada poput svetinje zakon o visokom 
dostojanstvu gosta. No to je samo jedna mrvica od mnogih 
sličnih svetinja, kojima je krcat život u hrvatskim seljačkim 
domovima i obiteljima. . 

Tako se počelo odkrivati blago vjekovnih narodnih predaja, 
pohranjenih u seljačkim domovima i u životu hrvatskih sela. 
Narod je stvarao i nakrcavao ovo blago kroz stoljeća svoga za- 
nimljivoga života, počevši od onih drevnih vremena, kad je za- 
ista živio jedino i podpuno svojim vlastitim životom, pa sve dalje 
kroz povijest. 


s VJ IR A ša m 
Narodna duša, prožeta primitivnim rekli bismo dječjim po-. 


štenjem i ćudoredjem katoličke vjere, primjenjivala je istine, 
načela i ideale na svagdanji život i tako stvarala nepisane za- 
kone, običaje, oblike, načine i stil života u obiteljima i medju 
ljuđima. A to je dragocjeno blago sačuvalo jedino seljaštvo, na- 
ročito seljački dom. 

Braća Radići su uvidjeli, što to blago znači za zdrav život sela, 
a konačno i za život čitava naroda. : 

Seljak se našao u novom dobu s velikim promjenama pred 
stvaranjem novoga života. Braća Radići su bili uvjereni, da će 
se seljak najsretnije snaći, ako na staro nadogradjuje novo, ali i 
novo u duhu staroga. Dakle potrebno je ono staro kao temelj i 


kao uzor novome. 
Osim toga trebat će što bolje urediti 'i sav narodni državni 


[152] 


Preuzv. dr. A. Stepinac u svečanoj iji 
: j procesiji pro- 
slave sv. Vlaha u Dubrovniku. Na slici u pOžadini 
je Ban dr. Ivan Šubašić. 


i društveni život. Radići nalaze i za ovaj posao dragocjenu gra- 
dju i smjernice u kulturi hrvatskog seljačkog doma. Značajna 
je u tom pogledu i opet jedna riječ Antuna Radića: “Ako. znaš, 
kako živi muž sa ženom i otac s djecom, onda znaš većinom i 
to, kako živi cijeli narod". 

Iz ideje “doma izvire čitav socijološki pogled braće Antuna 
i Stj. Radića, a u starom hrvatskom seljačkom domu gledali su 
oni ideal doma. Kod Stjepana Radića ovo se oduševljenje za 
hrvatski seljački dom popelo čak do mesijanstva, kako to is- 
pravno ističe Milutin Nehajev.  Obuzela ga je “mesijanska ideja 
O spasu, koji će nama i općoj civilizaciji svijeta sinuti iz doma; 
iz hrvatske autohtone kulture; iz pitomog, neoskrvnjenog na- 
rodnog duha." a 

Čujte, kako Antun Radić s nekoliko riječi riše tragiku svjet- 
skoga proletarca, beskućnika: “Ne znam, kakav će to biti svi- 
jet, kojemu riječ “dom ne će biti slatka kao majčino mlijeko 
a topla kao majčino krilo!" Ali znam to stalno, da će život i 
Mu svijetu biti prazan. 'Ta kud ćete veće praznoće, nego što je 
to, kad nemaš doma? Kad nemaš doma, sve je prazno, jer je 
život širok, preširok, barem za srce čovječje: ono ne može ispu- 
niti cijeloga svijeta." “Ovdje je"'— nastavi gospodin Matić — 
“Radić pokazao na dno socijalne bijede suvremena čovjeka u 
gradu, a naročito radnika. Ovdje je istodobno udario po glavi 
komunizam, koji ruši domove i ide za općom proletarizacijom 
Svijeta. 

Gospodin Mirić nije ovdje mogao a da ne uleti svojom 

misli: “Razboritiji i uvjereniji socijolozi novijega vremena sve su 

više skloni tome da gledaju u deproletarizaciji i okućivanju: 
beskućnika odlučan prilog rješavanju socijalnog pitanja. U to- 
me su se približili socijalnim smjernicama Crkve. Prema tome 
ne bi Radićeva mesijanska misao bila baš bez svakoga temelja. 
A izgubila bi mnogo od izgleda neke preuzetnosti, da nam možda 
možeš iz svoje bilježnice navesti nešto iz sadržaja našeg starog 
seljačkog doma, u kojem su Radići gledali i postavljali ideal, a 
o čemu su i mnogo lijepa napisali. ' 


Gospodin Matić je počeo okretati listove po bilježnici s pri- . 


mjedbom: “Nešto će se, mislim, i toga naći". Zaustavio se na 
jednoj stranici i počeo čitati, kako jedna seljačka snaha hvali 
svoju staricu u kući. “Živjela je po “starom zakonu''. “Mladje 
u kući sve kradu jedna pred drugom, a ona svim skupa čuva i 
na hrpu meće. A dobra je za svaku sirotu. Po cijelu noć prede. 
“Bože moj, vrijednoga stvora!" Ali se nijesu s tim nikada hva- 
lili, nego kad su ih drugi pohvalili, mogli su reći: “A, drago dje- 
tešce, mi moramo raditi; nas je na to Bog stvorio!" I snaha, 
svladana u jednom času staričinom prevelikom dobrotom, tepa 
joj u harnosti: “Oni meni valjaju bolje nego sam si ja. Kad ne 
bude njih, ne treba ni mene. Oj, oni su moje sve dobro: lijepi 
nauk i dvorbica, i velika lakota moja! Ta oni i jesu moja maj- 
ka — nerodjena, ali bolja nego rodjena na sto dijelova!" 

“Neka bude ova dražesna sličica dostatna! Zamislite si sre- 
ću u domu od takvog jednog zlatnog i toplog sunca! A tek onu, 
gdje ih takvih imade i više!" — završi profesor. 

Na kraju razlaganja ponovio je gospodin Matić svoje mi- 
šljenje i uvjerenje o potrebi i izvanrednoj koristi suradnje Crkve 
i katoličkih organizacija sa seljačkim pokretom. Poslužio se 
opet bilježnicom i pročitao odlomak članka pod naslovom “Bijela, 
kuga", gdje Antun Radić kaže ovo: “I dugo i dugo u noći ostao 
sam sjedeći s gospodinom župnikom i sve smo jedan drugoga 
pitali: Što će biti od toga, što će biti od nas Hrvata? Nije to 
samo u ovom jednom kraju: čitave krajeve banske Hrvatske 
već su poplavili tudjinci, a našega naroda nestaje, kao da ga 
kuga davi. A ne davi ih ništa, nego žene nemaju djece. Ne- 
maju, ne će imati, ne će! Itako smo si glavu razbijali pitajući 
jedan drugoga: Što je tomu krivo? Kako bi se moglo pomoći? 
a — ja vam kažem: Moda djecu davi, jer moda ubija stare i 
dobre običaje. A kad žene ostave stare i dobre običaje, onda je 
njih ostavilo poštenje. 

Kad je svršio čitanje, dometne: “Da vam budem posve is- 

kren i da vam na dlanu pružim svoje srce, reći ću vam: uvijek 
sam želio, da se katolički i seljački vodje složno nadju zajedno 
u ozbiljnom i teškom poslu za duhovni i materijalni boljitak na- 
roda, a pred očima mi je lebdjela baš ova slika, koju rišu riječi: 
“I dugo i dugo u noći ostao sam sjedeći s gospodinom župnikom 
i sve smo jedan drugoga pitali: Što će biti od nas nas Hrvata?" 

Gospodin Mirić je upozorio još na posao Antuna Radića oko 
skupljanja gradje o narodnom životu i običajima. Tako su u 
zadnji čas spasene od propasti mnoge duhovne vrednote, koje će 
sigurno biti vrlo korisne hrvatskoj kulturi. Misli, da je šteta, 
što se svećenici po selima nijesu više posvetili tom poslu, jer su 
za nj bili najpozvaniji i najsposobniji. 

Kanonik je želio ući u središte predmeta, kojega je profesor 
iznio i obradio, pa da iz njega povuče neke smjernice za prosla- 
vu. Prije svega je izrazio profesoru priznanje na lijepom prikazu, 
koji je i njemu otvorio neke nove vidike. On misli, da pomalo 
sazrijevaju prilike prema rješenju pitanja odnošaja organiziranih 
katolika prema seljačkom pokretu, pa i prema seljačkoj stranci. 
Uvjeren je, da bi se još neke poteškoće, koje postoje, lako mogle 
svladati. A duboko je uvjeren i on o velikim koristima za narod 
od ove suradnje. : 

Možda bi se razgovor bio na taj način doskora i završio, 
da nije župnik, gospodin France, upravio na profegora nekoliko 
Pitanja. Vidjelo se na njemu, da se malo teško na to odlučivao. 
Ne bi htio, da mu se zamjeri, da niče tamo, kako se kaže, gdje 
ga ne siju. On je stranac medju njima. Stoga se ispričao i 
ogradio, da ne želi ništa drugo nego da bude u neke stvari is- 
pravno upućen. 

“Kažu, da je Radićev seljački pokret za borbu medju stale- 
žima, što se dakako s katoličkog stanovišta ne bi moglo odo- 
briti?" — upita gospodin župnik. 

“Možda se to nekom pričinja. No naglašavanje značenja 
i važnosti staleža u našoj narodnoj zajednici nije nipošto poziv 
na stalešku borbu. Što više, braća Radići nastupaju otvoreno 
protiv staleške borbe i za slogu medju staležima. Dozvolite, da 
opet progovori moja bilježnica." Poslije malo listanja profesor 
pročita: “Mi smo protiv svakoj borbi medju staležima. Ova se 
borba vodi već stotinu godina i iz nje je izašlo mnogo zla, pače 
veći dio današnjeg zla. Ova je borba nerazumna; iz nje se radja 
samo mržnja." 

“No imadem ovdje" — profesor okrene nekoliko stranica 

naprijed — “jednu kratku sličicu, koja na lijepi način, upravo 
uzorom pučkoga govora osvjetljuje ovo Pitanje spuštajući se na 
njegovo dno: “Bijele i crne ruke — to su jedne gospodske ruke, 
druge muške, težačke, radničke. Ove druge to jest ove crne nije- 
su samo crne, nego i žuljave, tvrde, više. puta krvavo izranjene, 
& ponajviše dakako prljave, zamazane, ružne. Odkad ima svi- 
jeta, a na svijetu ljudi, izmedju bijelih i crnih ruku vlada potajni 
rat, boj; na jednoj strani prezir, na drugoj mržnja: bijela ruka 
Prezire crnu, crna mrzi bijelu. Kad taj rat, taj prezir i mržnja 
prestane, onda će na zemlji osvanuti raj zemaljski." I seljačka 
stranka takodjer zauzima ovo stanovište. U jezinom programu 
stoji: Stranka ima se uopće držati načela, da je narodnoj svijesti, 
Pučkoj prosvjeti i politici konačni cilj to, da se izmire svi staleži i 
narodi, osobito oni, koji su uzgojeni na osnovu kršćanskih na- 
čela. ; 

“Bolje ne bi mogao postaviti odgovor na rješenje socijalnog 
Pitanja s obzirom na medjusobne odnošaje staleža ni kršćanski 
sociolog" — zadovolji se župnik i odmah nastavi s novim Dita- 
njem: “A što je, gospodine profesore, s diktaturom seljaštva, koju 
neki vaši Hrvati gledaju u tom, da se ideologiju seljačkog pokre- 
ta i seljačke politike nameće za, pravilno rješenje općeg narodnog 
društvenog i državnog uredjenja??? 

Profesor je spremno i odmah odgovorio: “Temeljne i naj- 
značajnije točke programa hrvatske seljačke stranke jesu de- 
mokracija, sloboda i mirotvornost. Ovo se troje upravo napad- 
no naglasuje. Kad je Stjepan Radić godine 1905. osnivao stran- 
ku, napisao je, da se ona ima boriti “samo ustavnim sredstvima, 
dotično, ako ustavnih sredstava nema, samo pisanom i živom 
riječi, riječi muževnom i odvažnom, do potrebe i bez obzira na 
posljedice; boriti se valja i činom, i to: plugom i motikom, udru- 
živanjem i javnim sastajanjem, skupnim peticijama i prosvjedi- 
ma, ali nikada, pod nikoju izliku i ni u koju svrhu kakvim mu 
drago materijalnim oružjem, bio to kamen ili bomba, batina ili 
puška, kolac ili sjekira." 2 ' 

Jednom drugom zgodom ustao je Radić protiv sile ovako: 
“Sloboda nije divljačina. Sloboda je tamo, gdje ti je pred sva- 
kim osigurana tvoja osoba i tvoj imutak, a to je onda, gdje se i 
Bog moli i stariji poštuje i sirotinja brani.“Imajući takvu sliku o 
slobodi ,on je mrzio svako silništvo, jer su tiranije vazda sprje- 


čavale svaki napredak, onu idiličnu moralnu i materijalnu har- : 


moniju, u kojoj se ljudi medjusobno ljube i slažu. Svaki tiranin 

je za njega bio “kao kurjak ili druga, koja grabežljiva zvijer.? 

Konačno je župnik stavio još jedno pitanje: “Jesu li oprav- 
dane bojazni i sumnje nekih o stavu seljačkog pokreta i seljačke 
stranke prema vjeri i Crkvi?" 

Gospodin profesor je mirno prelistao svoju bilježnicu # pro- 
čitao, što si je zabilježio iz nacrta ustava seljačke republike Hr- 
vatske i programa hrvatske seljačke stranke: “S Crkvom to jest 
S crkvenim poglavarima i uredbama ima država posla toliko i 
takva, kako je to do nas do danas došlo." I opet se veli nešto 
dalje: “Budući da je živa, vjera najstalniji temelj Pravici, nema 
seljačka stranka u svojem krilu trpjeti ljudi, koji djelujući u 
stranci, zabacuju svaku vjeru ili ne razlikujući vjere od njezi- 
nih službenika ne štede vjerskih osjećaja bilo čijih ili napokon dr- 
že, da je stranka vlasna suditi bilo čijem vjerovanju.? A čujte, 
gospodine župniče, kako Antun Radić lijepo prikazuje seijacima 
njihovu seosku crkvu i oduševljava ih za to, da je rado poha- 
djaju: “Crkva je dosad jedino mjesto, kamo čovjek seljak može 
doći i čuti od gospodina prijateljsku riječ, riječ milu, riječ pa- 
metnu, riječ žarku i poletnu, koja mu govori srcu i umu, koja mu 
za čas barem sakrije njegovu svakidašnju bijedu, koja mu ras- 
vijetli vječnu tamu, u kojoj živi, i koja ga napokon vodi daleko 
i diže visoko; koja mu kaže, da mu je cijeli svijet brat, a Bog svi- 
ma Otac — jednako dobar, jednako pravedan. Jest, takvo je 
mjesto jedino crkva — ona Prosta ili fina, velika ili mala geo- 
ska crkva. Pa kako narod ne bi u nju išao! Ta to je od po- 
stanka svijeta jedino mjesto, sdje proste i neuke ljude gospodin 
Pozdravlja rječju: “Braćo!" A pred ostalu gospođu nije se narod 
do jučer smio ni pokazati, a kamo li da bi ga čemu učila i bratom 
ga nazivala! Dodajte k tomu, da je crkva kako tako čista i lijepa; 
promislite, da je u njoj miri red, pai pjevanje, a možda i orgulje, pa 
recite: imali zgodnijega mjesta, da seljak mučenik jedamput u 
nedjelji tu odahne i dušu pomiri? Nema! 

“Ovdje imadđete, gospodine župniče', — nadoda profesor, — 
“neizravno i kratko nabačeno mišljenje ideologa hrvatskog se- 
ljačkog pokreta o značenju vjere i djelovanja Crkve i svećenika _ 
za seljački narod. Ovdje je seljaku na njegov način, a snagom . 
ugleda njegovog obožavanog učitelja rečeno, što mu je svećenik 
i kako treba da prima njegovu riječ u crkvi i njegovo svećeničko 
djelovanje. ' 

No nije ovo jedino takvo mjesto iz Radićevih spisa, koje 
svjedoči za važnost svećeničkog vjerskog rada. Našlo bi se to- 

ga više. Iono, često puta ponavljano, “nije nekada tako bilo, 
već je bilo po božju" navraća seljački svijet, koji se vjerski za- 
pustio, ponovno na izvore poštenja, na vjeru i kršćansku pouku. 

Stoga nema dvojbe, da su braća Radići duboko poštivali u 
narodu njegovu religioznost i da su bili uvjereni o tome, koliko 
ona vrijedi za narod. Tek su se možda odviše bojali, da ne bi 
svećenici svoj upliv u narodu zlorabili u svoje osobne i staleške 
svrhe, pa su odatle koji put izbile izvjesne napetosti, koje su sa- 
mo bile štetne. A može se reći, da su i svoj seljački nauk i svoja 
socijalna i politička načela temeljili u glavnom na katoličkim 
moralnim zasadama. 

Imadem u svojoj bilježnici i nešto, što nam otvara dušu An- 
tuna Radića, koja je bila doista kršćanska, katolička. Pa to ne- 
ka bude zadnje, što ću pročitati, da vam ne bi bilo previše. On 
kaže:.“Nema kršćanina, nema krštena djeteta, koje ne bi na prvi 
pogled prepoznalo sliku Majke Božje. To je ne samo najpo- 
znatija nego i najmilija slika svakom kršćaninu, jer je to slika 


majke, a majčino je ime ne samo milo nego i sveto . . . U toj 
Majci svako dijete gleda svoju rodjenu majku, a svaka opet maj- 
ka tuguje s Majkom Božjom za rodjenim svojim sinom ... Majka, 


o kojoj pripovjeda sveto evandjelje, to je bila žena. Ita je žena 
podnesla, da Sin Njezin postrada za svoj narod, pače za cijeli 
svijet. I zato -je Ona prva, najjača, najveća majka i ostati će 
do vijeka. Ona je Dijete svoje rodila i dala narodu i svijetu ... 
U Nju neka se ugleda svaka majka!" 

“U tim riječima! — zaključuje profesor “sadržana je vjera, 
Lijetet i uvjerenje u spasonosnu misiju katolicizma. 

Župnik je bio zadovoljan pa je rekao: “Mi, slovenski ka- 
tolici, obično gledamo u vašem Radiću i njegovu pokretu s 
obzirom na vjeru nešto slična našim liberalcima. No sad vidim, 
da bismo bili sretni, kad bismo kod naših liberalaca našli toliko 
pozitivnih i kršćanskih elemenata, koliko ih imade u vašem se- 
ljačkom pokretu, u kojem ja inače gledam veličajnu pojavu ne 
samo za vaš narod nego u nekom smislu i za narode oko nas.? 

Gospodin Matić je zamijetio, da je nastupio zgodan čas, da 
završi. “Ne bih htio, da me se možda shvati tako, kao da je za 
mene čisto zlato sve, što se našlo i što se nalazi u našem seljač- 
kom pokretu i u njegovoj politici.  Dopuštam, da bi štošta u 
njemu moglo biti bolje, a možda bi trebalo i što popraviti. No 
ponavljam i time završujem: promišljena i nacrtna suradnja 
dviju najjačih snaga našeg narodnog života — katoličke Crkve 

Kardinal Spellman blagosivlje visoku školu u 
spomen nadb. Stepinca u White Plains, N.Y. (kod 
New' York-a.) 


i seljačkog pokreta — bila bi najtvrdje jamstvo za sigurniju i 
sretniju budućnost našega naroda. 

Svi su napeto očekivali nadbiskupovu riječ.  Osjećali su, da 
će odlučiti stanovištem hrvatskim katolika u ovom važnom Di- 
tanju. . Prilike su i općenito bile takove, da su vapile sa pribira- 
njem svih pozitivnih snaga u narodu. U ostalom najnoviji razvoj 
stao se već odvijati u ovom smjeru. Ostvarenje profesgorove na- 
misli, što ju je izložio u razgovoru, bilo bi odlučan korak u tom 
nastojanju. A pogledi, što su ih jučer i prekjučer bacili u ne- 
izvjesnu narodnu budućnost, raspoložili su ih na to, da shvate 
svu zamašitost profesorova prijedloga. Svega toga bio je svi- 
jestan i nadbiskup, pa je stoga njegova riječ bila i ozbiljna i ne- 
kako svečana. 

“Hrvatski narod smije, može i mora u svojim opravdanim 
težnjama računati na potporu: Crkve, koja je zaštitnica pravde i 
ljubavi i učiteljica istine i životne mudrosti. Ona zato toplo po- 
zdravlja svaku inicijativu, koja ide za pravednim socijalnim po- 
dizanjem hrvatskog seljaka. Ona pozdravlja složno i požrtvov- 
no nastojanje hrvatskih seljaka, da združenim radom i medju- 
sobnim pomaganjem izvojšte ona prava, koja ih po zakonu so- 
cijalne pravde idu, kao što pozdravlja i jednako vrijedno na- 
stojanje hrvatskih radnika, namještenika i ostalih staleža na- 
šega naroda, da udare čvrst temelj pravoj narodnoj slobodi. I 
jer je hrvatski seljak najbrojniji član hrvatske narodne zajednice 

i najustrajniji nosilac hrvatskog narodnog života, ponavljam 
ono, što sam rekao pred dvije godine, na blagdan Krista Kra- 
lja godine 1936. skupljenoj seljačkoj omladini katoličke akcije: 
“Crkva najviše upire oči na seljački stalež, jer je po božjoj volji 
upravo ona pozvana, da bude čuvarom stalnosti u općoj nestalnosti 
i čuvarom zlatne sredine izmedju tolikih skrajnosti, koje raspinju 
čovječanstvo." Ja sam seljačko dijete.  Proživio sam nekoliko 
godina uz plug i motiku. Time ge ponosim, jer naše seljaštvo 
to zaista zaslužuje. Poznam to seljaštvo i njegov život u dušu i 
zato tvrdim, da se nitko ne treba bojati njegova dolaska na DO- 
zornicu našeg javnog života. Crkva će sve njegove zdrave, ple- 
menite i spasonosne prinose općem narodnom blagostanju rado 
blagosloviti. A svoj odnošaj prema hrvatskom narodnom po- 
kretu očitovao sam i Potvrdio, kad sam s narodom glasovao za 
hrvatsku seljačku stranku i kad sam na sažalnicu dra Mačeka 
prigodom smrti svoga predšasnika odgovorio: “Zahvaljujem na 
izrazima saučešća, koje ste mi poslali u ime vodstva hrvatskog 
naroda". Razumije se, da rad na tom polju stavljam prije sve- 
ga u ruke naših vrijednih svjetovnjaka.? 

Nadbiskupove su riječi jasne. Sadržavale su načelne 
smjernice za odlučan korak naprijed u katoličkom narodnom 
radu. Onesubilei odobrenje, da se taj rad uključi već u prosla- 
vu i pripravu za nju. 

Profesor Matić je bio očito zadovoljan, a kanonik je sada 
mogao s nekoliko riječi sabrati misli za proslavu kao plod dana- 
šnjeg razgovora. 

Proslavi treba svakako dati opće narodni biljeg. Uz vjerski 
momenat proslave bit će potrebno naglašavati i narodni mome- 
nat, koji je s njime povezan: hrvatski se narod krštenjem, koje 
mu je stiglo iz Rima, a osobito vezama sa Svetom Stolicom od- 
lučio za zapadnu kulturu i u njezinoj sferi je ostao kroz čitav 
svoj narodni život. To je bilo bogati izvor svih njegovih veličina 
u povijesti. Prema tome ćemo nastojati steći za proslavu su- 
radnju svih javnih faktora i naročito svih kulturnih ustanova, a 
u prvom redu suradnju seljačkog pokreta sa svim njegovim gra- 
nama. Pripravni radovi za proslavu bit će usmjereni osobito 
prema selu. 

Nadbiskup je k tome dodao želju, da bude u program pri- 
prave uvršteno u prvom redu nastojanje oko učvršćivanja hr- 
vatskih, a naročito seljačkih obitelji i domova. Priznaje, da 
gledanje braće Radića na hrvatski seljački dom može biti vrlo 
plodno i blagoslovno i za vjerski i moralni preporod naroda. 

Društvo je na odlasku opkolilo staru vrbu i bacilo na nju još 
nekoliko pogleda. Gospodin Mirić, njezin stari znanac i prija- 
telj, pokazao je na njezino korjenje, koje se zagrizlo u zemlju i 
uz nju priljubilo; odatle njezina žilavost; odatle joj sokovi ne- 
prestanog pomladjivanja. Ne smeta, što su je prošle zime okre- 
sali, jer ju je opet okrunilo svježe zelenilo proljeća. 1 opet će 
je okresati, a ona će se ponovno pomladiti.  Neugledna je, jer je 
sva izbrazdana, kvrgasta i pognuta; učinile su to na, njoj mnoge 
i duge godine sa stotinama nepogoda. Ali ona je ipak lijepa, 
jer je časna i mnogo, mnogo vrijedna. A gospodin Matić je na 
to ponovio usklik snahe o starici: “Bože moj, vrijednoga li 
stvora!?, 

Gospodin župnik je predložio nadbiskupu, da još prije večere 
prodju selom. On je to rado primio, jer je već bio željan da 
izbliza vidi selo. Župnik je pokazao svojim gostima ne samo 
kuće i dvorišta, nego ih je poveo i u nekoliko domova, da im po- | 
kaže svoje ljude. Ovi su već znali, da je u njihovoj sredini od- 
ličan gost iz Zagreba, pa su ga primali s dubokim poštovanjem. 
A on je svagdje ostavio po komadić svojega srca. 

Tako su se navratili i u dom vrijednoga starine Lojza Vr- 
banca. Starac nije znao, kamo mi se metnuo od sreće. Po- 
božna duša, koja je u svećeniku gledala neko više biće, a što 
tek u biskupu. Nadbiskupu se starac vrlo svidio, pa se za- 
držao s njime u prijaznu razgovoru. Svi su slušali starčevo Dri- 
čanje o starim vremenima sa zanimanjem i dopadnošću. A 
župnik je svojom duhovitošću izazivao u starini iskre pučke mu- 
drosti i duhovitosti. Svi su se ugodno raspoložili, to više što je 
Lojzova starica donijela veliki vrč kruškovca, koji im je svojom 
reskošću u ovoj ljetnoj sparini prijao. 

Bili su već na odlasku, kad je ušao u sobu i Lojzov sin Ga- 
špar, da pozdravi nadbiskupa. No kad ga je ugledao, jedva je u 
iznenadnom nastupu od straha promucao: “Oprostite, preuzvišeni, 
na mojoj surovosti. Nijesam vas bio prepoznao." Nadbiskup mu 
Pruži ruku i slatko se nasmiješi, a starcu reče: “S vašim sinom 
se već poznam. Malo vam je previše žestok. A konji su vam 
odlični! 

Kada su izašli iz Lojzova doma i krenuli prema crkvi, ispri- 
povijedao je kanonik zgodu iz šetnje s nadbiskupom od prije pod- 
neva. Spuštali su se jednim kolnim prečacem, koji je bio dosta 
strm. Ususret im je dolazio seljački voz natovaren djetelinom. 
Najednom su konji stali i ni makac naprijed uz sav napor kočija- 

ša. Nije samo zviždao bič, već je pala i po koja krupnija psov- 
ka. Kočijaš očito nije poznao nadbiskupa — bio je u običnom 
svećeničkom civilnom odijelu. Nadbiskup mirno pristupi raz- 
jarenom kočijašu, a to je bio nitko drugi nego Lojzov Gašpar, 
uzme mu iz ruke uzde i upravi konje koso na jednu stranu, a oni 
povuci i onda pod upravom vješte ruke glatko naprijed. Koči- 
jaš je samo u čudu zinuo na nepoznatog svećenika i nešto pro- 
gundjao o tom, odkuda to njemu, da bolje umije od njega, i po- 
šao za konjima. Gospodja Sofija je smiješeći se pogledala nad- 
biskupa, što su učinili i svi ostali za njom, a župnik reče: “To će 
i njegovi unuci pripovjedati svojim unucima, kako je zagrebački 
nadbiskup upravljao njegovim konjima. ' 

Poslije večere razjasnio je kanonik župniku u razgovoru, 
kako je nadbiskup još pred petnaest godina kao seljak živio na 
selu. A njemu su bile sada razumljive i neke druge stvari, što 
ih je opazio na nadbiskupu. 

Konačno su se još prije nego će kući po nadbiskupovoj želji 
navratili zvonaru. Kad je nadbiskup ulazio u kuću, s druge 
strane odjurila je kroz mala vratašca napolje poput mise baba 
Urša i izgubila se kroz voćnjak negdje u daljinu. 

Kod kuće je bila samo majka s djecom. Sve je po domu 
mirisalo urednošću i čistoćom. Mali Janezek i još sitnija Neška 
privinuli su se majci uz skute, a njihove bezazlene oči kružile su 
plaho po došljacima. Lice Klarice je planulo sjajem, koji se raz- 
lio iz njezinih očiju. U njezinoj potpunoj nemoći uvijek bi je 
razveselio pogled na dobre i plemenite ljude. 

Nadbiskup je s majkom poveo razgovor o djeci i kućnim 
poslovima; kanonik se pošalio s Klaricom, a župnik je ostalima 
pokazivao po stijenama fotografije različitih svečanosti, koje su 
se obdržavale u župi zadnjih godina. 


Pred odlazak je nadbiskup upravio majci još nekoliko utje- 
šnih riječi iz svetoga pisma, pomilovao je djecu, obdario ih sli- 
čicama i blagoslovio. Svega ga je na čas obuzela vedrina i to- 
plina, kojom se ovaj čedan dom smijao površnom posmatraču. 
No za čas se opet sjetio mračnih i teških oblačina, kojima su 
svagdašnje bure bijesno vitlale ispod njegova krova. Nešto ga 
je stislo pri srcu. No kad je na izlasku bacio još jedan pogled 
na ovu božju čeljad, utvrdio se u nadi, da će se sablasne sile ta- 
me razbiti o neodoljive snage, što ih razvijaju svete žrtve čistih i 
nevinih duša. 

Poslije večere ispripovijedala je gospodja Cilika svu poveća- 


[162] 


mre 

nu muku, što ju zadnjih dana podnosi zvonareva obitelj od Ur- 
šine pakosti. Zlo se popelo do vrha. I sama Tončika, koja je 
dosad uvijek bila u teškim časovima nadljudski tvrda i mirna, 
počinje se zabrinjavati i bojati. 

Kanonik je o tom kasnije za kratke šetnje pred počinak 
izvijestio i nadbiskupa. On ga je pozorno slušao i nije ništa go- 
vorio. Odkad je pred nekoliko dana iz kanonikova kazivanja 
saznao za Uršino bijedno duševno stanje, započeo je s naroči- 
tim žarom duhovnu borbu oko njezine duše. I malo kasnije, kod 
večernje molitve u crkvici, obvezao se odlukom na još neka nova 
djela pobožnosti i pokore za njezino obraćanje. 

Sve vrijeme prije spavanja bio je zaokupljen mislima o ve- 
ličinama tragedija, što ih u hrvatska dobra djevičanska sela uno- 
se sve više vjetrovi s “hudim zrakom, kako je bio nadiranje 
bezboštva i pokvarenosti nazvao Valekov čudak prosjak.  Naj- 
nježnije žilice u dubini njegova srca ustitrale su tužnim melodi- 
jama. U ovom raspoloženju prošao je ponovno u pameti dana- 
šnji razgovor. 1 sve je više uvidjao njegovo veliko značenje. 


6. LIJEPA NAŠA DOMOVINA. 


Osvanuo je lijepi dan nedjelje. Na selu je lijep i svečan. I 
u Svetom Križu. I po domovima i na brežuljku oko crkvice i u 
njoj. Nekoliko svetih misa obredalo se do podne. Kod glavne, 
župske svete mise, uživali su stranci u lijepom pučkom pjevanju i 
u župnikovoj propovjedi. Naročito im je ugadjala ona intim- 
nost i toplina božjeg naroda prema prisutnom Božanstvu i pastira 
prema ovcama. 

Gospodin Matić se zanimao za svijet, što se našao kođ crkvi- 
ce, pa je promatrao ljude i s njima razgovarao. Kako je bio vje- 
štak u postavljanju pitanja, mnogo je doznao u kratko vrijeme. 

Kanonik je s nadbiskupom pokušao uglaviti predmet za da- 
našnji razgovor. “Nedjelja je! Neka bude nešto, što će pri- 
jati i koristiti našoj omladini, a zanimati i nas ostale, pa da se 
danas nadjemo svi zajedno na okupu, a najbolje će biti u župni- 
kovu vrtu", potakne nadbiskup kanonikovu dovitljivost. Ovaj 
se zamisli i reče: “Bit će, preuzvišeni, kako želite!" 

Poslije toga je kanonik dospio da se dogovori s gospodinom 
Mirićem i Matićem, a naročito se dulje zadržao u razgovoru s 
gospodjom Mirićkom, jer je njoj povjerio vodjenje i organizaciju 
razgovora. Složili su se, da bude naslov razgovora “Lijepa naša 
domovina" i sporazumjeli su se u njegovim glavnim točkama. 

Poslije večernjice našli su se svi u prostranom župnikovom 
vrtu. Na njegovom dnu, ispod granate lipe, nalazio se veliki o- 
krugao stol s klupama. Ovamo su krenuli prolazeći po sredini 
glavnom stazom vrta. ' 

Vrt je bio zaista lijepo uredjen. Pun svakakva povrća, ob- 
rubljen s tri strane jednim redom patuljastih voćaka, a uz puto- 
ve i puteljke urešen cvijećem. Medju njima se naročito isticale 
ruže. One su bile župnikova strast. Nije žalio nikakova napo- 


ra ni troška, da dodje do najfinijih i najrjedjih vrsta. 1 oblici" 


i boje i mirisi, da. staneš, gledaš i uživaš! Ruže su bile njegova 
briga, dok je sve drugo u vrtu raslo i bujalo pod vještom i mar- 
nom rukom njegove sestre 'Cilike. Gospodin župnik je uživao 
pokazujući nadbiskupu i njegovoj pratnji oko osamdeset vrsta 
svojih gizdavih miljenica, predstavljajući svaku imenom i opi- 
sujući njezine značajke. Gospodja Sofija i Mila smjele su iza- 
brati, da se okite. 

Netom su posjedali oko stola, eto sestre Cilike: donijela je 
na pladnju u lijepim zemljanim tanjurima kiselo mlijeko s jago- 
dama i podvorila goste. Tako je sve pomalo doprinijelo dobrom 
raspoloženju društva, što je i pristajalo današnjem razgovoru. 


Miro, Mila i Mišo ne će toga razgovora zaboraviti. Hr- 
vatska omladina, osobito po školama, uvijek se zanosila žarom 
domoljublja. Iu ovo doba, Miro, Mila i Mišo još više, jer su ide- 
ale ljubili svim srcem. . Današnji razgovor je njihova vatrena 
čuvstva opravdao i utvrdio. A sigurno im je od njega bio najdra- 
gocjeniji plod u tome, što su im pameti bile pokrenute onamo, 
đa pravo domoljublje nije samo čarobno maštanje, uzvišeno mi- 
šljenje i tisuće najboljih želja i najkićenijih riječi, već prije svega 


život, djela i žrtve za blagostanje i opći napredak naroda i za 


veličinu domovine. 

Razgovor je povela gospodja Mirićka. 

Kažu, da je Mihanović ispjevao hrvatsku narodnu himnu 
nadahnut ljepotama doline Zelenjak u Hrvatskom Zagorju. Za- 
to su mu ondje i postavili spomenik. Zaista ona lijepa, uska 
dolinica od Klanjca prema Kumrovcu, kojom vijuga tiha i bi- 
stra Sutla, a zatvaraju je s obadvije strane visoka i strma brda, 
mogla je svojim ubavim ljepotama očarati pjesnika toliko, da mu 
je žarko čuvstvo rodoljublja provalilo u one uzvišene i svete ri- 
ječi “Lijepa naša domovina“. No himna pjeva, da su naša li- 
jepa domovina ne samo ravnice i planine, bistre rijeke i sinje 
more, žitna polja i vinski brežuljci, već i stara slava i veliki ljudi, 

Župska crkva u Lepoglavi. 


radina čeljad i brižne majke, vedra čela i blaga prsa. Pored 
prirodnih krasota zanijelo je pjesnika i promatranje ruševina 
Cesargrada nad Zelenjakom i pogled u pitome domove i lijepe 
duše hrvatskih Zagoraca. 


Stoga, je prikazati ljepote Hrvatske, a to je zadaća razgovora, 
znači uz prirodne ljepote hrvatskih krajeva iznijeti i slavna djela 
hrvatske povijesti i sadašnje veličine hrvatskog naroda, naročito 
veličine njegove duše. Gospodja Mirićka se nada, da će u tom 
sudjelovati svi po svojem najboljem znanju i mišljenju. Od toga 
nijesu izuzeti danas ni njihovi najmladji. Nadodala je još, da se 
razgovor nadovezuje, naročito svojim  najodličnijim dijelom 
“Sveta Hrvatska", na dosadašnje razgovore. ' 

Mila je imala da iznese ljepote gornje Hrvatske i Slavonije; 
Mišo će pokušati prikazati divote Hercegovine i Bosne ponosne, 
a Miro krasote sunčane Dalmacije. Oni to znadu nešto iz škola, 
nešto iz čitanja knjiga, a nešto iz putovanja. No najviše znadu 
od roditelja, koji su uživali u prirodnim ljepotama i proputovali 
mnoge najljepše hrvatske krajeve. Oni su im dakako i sada 
pomagali, da lakše izvedu svoje zadaće. 

Vrpca filma se počela odvijati. Ljepote Hrvatskog Zagor- 
ja. Zelenjak s Mihanovićevom hrvatskom himnom je prošao. 
Na njezinu melodiju živo ustitra svako hrvatsko srce. I sada se 
redaju dalje slika za slikom. 

Ljepote Hrvatskog Zagorja su zanijele mnoge pjesnike. Ne- 
kada su primamile velikaše hrvatskog plemstva s puno smisla 
za prirodne ljepote, čemu su još danas svjedokom ostaci mnogih 
dvoraca i kurija, koji leže na najljepšim točkama.  Nijesu to ve- 
ličanstvene ljepote Bosne i Dalmacije, ali je čitavo Zagorje sat- 
kano od malenih, intimnih i toplih krasota. Sve je tu nekako 
u savršenom skladu: i zemlja i kućice i crkvice i ljudi sa svojom 

. pjesmom i nošnjom, sa svojim mukama i radostima. Kada gledaš 
njegove pejsaže s visina Sljemena Zagrebačke Gore ili s Ivan- 
čice ili s Kalnika ili s koje zgodne točke Prišlina ili Petrovskoga, 
pod tobom kao da se pružilo uzburkano more sa slikovitim bre- 
žuljcima i humovima. 

Dolaze na red neke značajnije pojedinosti. Trakošćanski 
dvorac s jezerom; stare gradine Veliki Tabor i Maruševac i cijeli 
niz drugih velikaških dvoraca i plemićkih kurija. Lijepe barokne 
crkve i kapelice na čelu s crkvom u Belcu, čija unutrašnjost sja 
sva u jednoj nebeskoj krasoti. Mila se živo sjetila, kako je ne- 
davno uživala s ocem.u promatranju glavnog oltara i propovje- 


daonice i u njegovu zanosnu tumačenju freska i rezbarija, kada, 


su ono došli onamo da snime bojadisanim filmom dražesne me- 
daljončiće sa slikama petnaest ostajstava svete. krunice. Napo- 
kon nekoliko tipičnih seljačkih kućica, koje vire iz zelenila kao 
da se stide svoje primitivne jednostavnosti.  Pričini ti se najed- 
nom kao da čuješ ugodni momački bariton, kako pjeva praćen 
bugarijom: “Vu plavom trnaci mi hiža stoji . . .? 

Melodija zamire, a nove slike nadolaze.Poseban kutić, koji se 
prema sjeveru izdvaja iz Zagorja. Medjimurje. Maleno je, ali 
svoje. Sve sama nježna lirika. Još uvijek obiluje proizvodima 
pučke umjetnosti. U nedjelju su kao i u Zagorju sve ceste i pu- 
tevi i staze prema, crkvi puni ne samo ženskoga već i muškoga 
svijeta. 

S druge pak strane, prema jugu, još jedan poseban kutić. 
Žumberak. I opet nešto svoje. Potpuno svoje. Drugi svijet. 
Planine više, vrletnije, a doline dublje, zatvorenije.  Vidici pre- 
krasni! Malen, ali zaista lijep! Njegovi ljudi su se doselili 
ovamo pred stoljećima i donijeli sa sobom komad Istoka.  Istoč- 
ni obred s ikonama, ikonostasima i divnim crkvenim melodijama. 
Inače čudan svijet: volio se na svoju muku popeti na najviše po- 
ložaje i tu posagraditi svoje sirotinjske domove. To je jedan 
dio Hrvata grkokatolika, koji su jedini tu na okupu, dok se ostala 
njihova braća rasula po diasporama. Žumberčani su bili uvijek 
naročiti nišan za navale pravoslavlja, ali su im uvijek junački odo- 
lieli. 

Krajevi od Žumberka preko Karlovca prema Bosni svojim 
manjim i višim brežuljcima, koji su se nanizali poput morskih 
valova, sliče mnogo na Hrvatsko Zagorje. I ovdje su na gusto 
posijani više ili manje sačuvani stari plemićki dvorci i negdje tek: 
njihove ruševine. I ovdje leže na izabranim, najljepšim točka- 
ma. Medju njima je najljepši Ozalj, dvorac grofova Zrinjskih, 
Koji je još posve sačuvan i obnovljen. Nadalje Cetin, grad ce- 
tinskih knezova, znamenit u povjesti, gdje se godine 1527. održao - 


sabor, koji je izabrao Habsburga Ferdinanda I. hrvatskim kra- 


ljem. Povjesni grad Steničnjak, kojemu su bili gospodari redom 
knezovi Babonjići, pa knezovi Frankopani i konačno grofovi Dra- 
škovići. Krasan dvorac, dobro plemića Barilovića; Blagaj, dvorac 
knezova Blagaja; prastari grad Skrad, koji je valjda postojao već 


'u rimsko doba, dvor knezova Frankopana Bosiljevo i cijeli niz 


drugih dvoraca. Ovdje u ovim stranama, ključao je negda hr- 
vatski politički život; tu su se stvarale važne odluke i odigravali 
sudbonosni dogadjaji. Danas su sve to tužne, ali hrvatskom 
srcu vrlo drage uspomene. Inače je svijet u ovim krajevima 
drukčiji od onog u Zagorju. Nalazi se na granicama prema 
Gorskom Kotaru, Lici i Bosni i izmiješan je s pravoslavnima. Ove 
okolnosti su udarile njegovu značaju i posebne biljege. 


Slijedi nekoliko lijepih slika iz krajeva od Zagreba na Istok, 
iz Posavine, Podravine i Moslavine pa sve dalje prema Slavoniji, 
Bačkoj i Baranji. Naročito su krasne one s posavačkim narod- 
nim nošnjama. Lijepa i karakteristična povjesna crkvica sve-: 
toga Križa u Križevcima, uspomena na križevački krvavi sabor. 
Sisačka tvrdjava, baš na ušću Kupe u Savu, glasovita s odluč- 
noga turskoga poraza. Divna katedrala biskupa Strossmayera 
u Djakovu. Kod nje se Mila zadržala nešto dulje prikazujući 

Seitzove slike, kojima je urešena njezina ponutrica. Katedralu 
treba vidjeti na blagdan Petrova, kad je puna seljačkoga svijeta 
iz cijele djakovačke okolice u bogatim i ukusnim slavonskim 
narodnim nošnjama. Kud god baciš okom, uživaš u sjaju lje- 
Pote. Ito takove ljepote, koje se ne možeš dosta nagledati. 

Platnom prolaze dalje nepregledna polja Slavonije, Srijema 
i Bačke, koja upravo dozrijevaju. Na povjetarcu se gracijozno 
ljulja žuto pšenično klasje. I opet poseban svijet i poseban ži- 
vot. Svijet, koji živi u obilju i dospijeva da si načini život lije- 
pim. Odatle raskošne narodne nošnje, cijeli nizovi žutih dukata 
na grudima djevojaka, neopisivo divna kola uz duhovitu i obje- 
snu improviziranu djevojačku pjesmu ili uz živu svirku gajdaša. 
Tu su zasjale plave oči gospodina Mirića. Stao je nizati estet- 
ske vrednote, koje su se našle na okupu u slavonskom kolu. Pje- 
sma, melodija, slika, mimika, a sve u mjeri i skladu. Zapanjen 
stojiš, pa gledaš i slušaš i diviš se bogatstvu prirodne nadarenosti 
ovih ljudi. A gospodin Matić je upozorio na zanos, s kojim je 
Stjepan Radić pisao o ljepotama kola, a naročito o njegovu so- 
cijalnom momentu. Nije to kao ples u dvoje, već se u kolo hvata 
sav svijet, da se harmonijom boja, glasova, ritma i duša povežu u 
savršeno jedinstvo. 

Milin nastup, koji je bio dobro primljen i koji je na zado- 
voljstvo svršen, ulio je odvažnosti i Miši. Njegova je zadaća bila 
iznijeti ljepote Bosne i Hercegovine. Prijala mu je, jer je za 
prošlih praznika proživio tri vrlo ugodna tjedna kod rodjaka 
jednoga svoga školskoga druga u Sarajevu. Kada se vraćao, 
rastanak mu je bio težak. 

Profesor Matić, koji je bio jedini ““južnjak" u društvu, obilno 
mu je pomagao, kao što kasnije Miri. Njemu je pamet, a još 
više srce bilo usmjereno na južne krajeve Hrvatske. 

Gospodin Matić je za uvod najprije naglasio, kako su Bo- 
sna i Hercegovina dvije posve različite zemlje, ma da se obično 
uzimlju zajedno. Bosna nosi na sebi značaj Sjevera, a Herce- 
govina značaj Juga. Bosna pripada svojim brdima Alpama, a 
Hercegovina Krasu. U Bosni je klima kontinentalna, a u Her- 
cegovini primorska. Bosna šalje svoje vode u Crno more, a 
Hercegovina u Jadran. 

Mišo znade, da je Bosna puna rijetkih prirodnih krasota. 
To su krajevi veličanstvenoga gorskoga svijeta. Neprestano 
se izmjenjuju zelene doline i pašnjaci sa svojim rijekama i po- 
tocima te brda, gore i gorski gorostasi, obrašteni bujnim šuma- 

ma. Visine obiluju prekrasnim vidicima, koji obilno naplaćuju 
napore uspinjanja, a doline izmedju brda divljom romantikom, 
koja se radi svojih čara, jednom vidjena, nigda ne zaboravlja. 
Takva je na primjer dolina Vrbasa izmedju Banjaluke i Jajca, pa 
u istočnoj Bosni dolina Sutjeske. A za cestu od Gornjega Va- 
kufa preko Maklena prema Prozoru kažu, da je jedna od naj- 
ljepših gorskih cesta u Evropi. 

Proputuje li se Bosna željeznicom, najljepše su pruge ona od 
Sarajeva prema Višegradu i ona . prema, Mostaru. Zaista pre- 
krasni vidici! 

Bosna obiluje lijepim mjestima. Jedno od najljepših je 
kraljevski grad Jajce. Imade čudovito lijep položaj na utoku 
Plive u Vrbas. Kruna njegovih ljepota je vodopad Plive, koja se 
sa svojih osam rukava sunovraćuje u provaliju od trideset me- 
tara dubljine. Čarobna li prizora, kad u njegove vode ni 
zrake jutarnjega sunca ili kad ga miluje tiha mjesečina! 


No najljepši grad i ponos Bosne je Sarajevo. Mišo se na- 
užio svih njegovih ljepota i pogledao sve njegove znamenitosti, 
a dospio je i na neke izlete u divnu okolicu. 

Pogled na grad s koje prikladne visinske točke uživa u li- 
jepoj slici. Okružen je gotovo sa svih strana romantičnim brdi- 
nama i gorjem, a nekim svojim dijelovima je i položen na nji- 
hovim proplancima. Stotinjak minareta udara mu biljeg Ori- 
jenta. A kad se prodješ ulicama grada, nailaziš na svakom ko- 
zaku na ono, što je značajno za cijelu Bosnu: zanimljivo ukr- 
štavanje različitih kultura i kulturnih upliva. Bizant, Turska, Ve- 
necija, moderni Zapad. Katolička katedrala sa sjemeništem 
i moderne javne zgrade, pravoslavna katedrala; begova džamija, 
znamenita za cijeli Islam; slikovita i živahna čaršija. Osim 


- toga stotina malenih i značajnih najrazličitijih stvari izmiješalo 


se ovdje jedno pred drugoga. Doskora se privikneš na kontra- 
ste i počinješ baš u njima zapažati naročiti čar. 

Od svega se Miši najdublje utislo u srce ovo dvoje: muzeji 
izleti. : 

U muzeju je brižno sabrano sve, što se našlo tragova ljud- 
skoga života i kulture od najdrevnijih vremena, još iz pretpo- 
vjesnog doba pa dalje kroz cijelu povijest Bosne. Skupljeno je 
ovdje i sve, što je i malo značajno za njezino današnje lice. Po- 
red arheološke i povjesne zbirke, redaju se mineralno-geološka 
i zološka zbirka, pa zbirka oružja; a najljepša i najzanimljivija | 
je etnografska zbirka, koja iznosi život, običaje i nošnje svijeta 

u Bosni. Na svakom koraku, na svakom predmetu vidiš narod- 
nu dušu, čudo od smisla za ljepotu i nadarenost toga svijeta. 

I Hercegovina imade svojih vlastitosti i svojih ljepota. Kao 
što je Bosna poznata i cijenjena sa svojega rudnoga blaga i bo- 
gatstva šuma, pa sa svojih ćilima, šljiva i šljivovice, tako se znade 
na daleko za hercegovački duhan, naročito onaj, koji raste oko 
Ljubuškoga, za kojega kažu, da je najbolji na svijetu. A u ci- 
jeni su i neke odlične vrsti njezinih vina. Ljudi su poznati sa 


.xex 


najljepšega hrvatskog govora. A za oko su osobito lijepi kra- - 


jevi dolina Neretve, pa glavni grad Mostar i izvori Bune, usponi 
na Planine Prenj, Veliku Čvrstnicu i Plase. 
Miro je imao najljepšu zadaću: prikazati ljepote Dalmacije. 


Ona njima obiluje i svijetu je kao takova najpoznatija. A Miro 


je oduševljen za more, odkad ga je pred dvije godine prvi puta 
vidio. Nikad ne će zaboraviti onih sretnih časova, kad je bio 
gav očaran prekrasnim vidicima na more iz vlaka, koji se spušta 
s Plasa prema Sušaku. Zato nije čudo, da mu je srce govorilo. 
Nizao je slike i opise, a gospodin Matić ga je vodio i popunjavao. 

I župnik, koji je inače od Hrvatske poznavao samo Zagreb i 
nešto hrvatske granice uz bijelu Kranjsku, pokazao je za opise 
iz Dalmacije najviše zanimanja. On je i uveo ovaj dio razgo- 

, vora primjedbom: No, s Dalmacijom premašujete vi Hrvati i na- 
še najljepše krajeve. 

Miro je odmah pao u razgovor. Najprije je utvrdio s pono- 
som, da se na Dalmaciju gleda kao na jedan od najljepših kra- 
jeva Evrope. To je poglavito radi raskošno razvedene obale Ja- 
Granskog mora. Bezbrojni zaljevi, poluotoci, otoci i otočići sa 
slikovitim gradovima i mjestima daju joj bujnost i šarenilo obli- 
ka i ljepota. Blaga klima ukrasuje ju i usrećuje sredozemnom 
i tropskom florom, koja pruža žiteljima i strancima mnogo bla- 
ženih užitaka. Egzotično bilje i drveće, cvijeće i voće. Žarke 
boje, jaki mirisi. -Pinije i paome; oleandri, mirte i ciprese; aloje, 
agave i ružmarin. Masline i smokve, limuni i naranče; najbo- 
lje vrsti vinove loze. 

Nije ni čudo, da je ova lijepa i bogata zemlja već od dalekih 
davnina privlačila čovjeka i nadahnjivala ga visokim mislima i 
dubokim osjećajima. I tako su vjekovi sa svojim različitim 
stanovnicima ostavljali u njoj iza sebe uspomene svojih značaj- 
nih proizvoda uma i srca. Skoro na svakom koraku naidješ na 
daleku tradiciju stvaralačkoga duha, estetskoga smisla i vještih 

ruku. Njezini brojni spomenici, u prvom redu crkve i palače sa 
svojim umjetničkim blagom, govore o nađarenim arhiktektima, 
kiparima, rezbarima, slikarima i drugim majstorima, koji su 
umjeli, mogli i htjeli stvarati lijepe stvari. I stvorili su vrednote, 
koje su preživjele vjekove i živjeti će i u budućnosti.  Nadareni 
ljudi nakrcali su pored krasota božje prirode svoja lijepa djela, a 
da nijesu poremetili sklada. i 


Mnogo od toga je netragom propalo. Skrivili su to mali 
ljudi i slaba vremena. Mnogo od toga se slučajno sakrilo u 
zemlju i tako sačuvalo od propasti. A ljudi, koje izjede strast, 
da nadju pa izvuku iz zemlje skrovite lijepe i drage uspomene na 
negdašnja zanimljiva vremena, podigli su ploče s grobova toga bla- 
8a i iznijeli ga iz mraka na božje sunce. Mrtve stvari su oživjele i 
progovorile, pa nam po muzejima pričaju. Volimo ih slušati. Na- 

ročito ono kamenje, koje nam znade makar što reći o našim na- 
rodnim vladarima, knezovima i kraljevima. 


Takav je naš Solin, koji se dao sav izbrazdati, izrezati i pro- 


rovati, da u njem po otkrivljenju stare Salone pored rimskih i 
starokršćanskih starina zasja i stara hrvatska slava. Takav je 
splitski muzej. Takav je i Knin sa svojim muzejem. Za njih 
znade i strani svijet kao što i za don Frana Bulića i oca Maru- 
na, koji su ih stvorili. : 

A Dalmacija je povrh svega i kolijevka našega kršćanstva i 
naše kulture. U njoj se radjao naš narod. Ona je svojim mo- 
rem povezivala i vezala sa širokim svijetom, dok još nije bilo ra- 
dijskih valova ni aviona, pa ni željeznica. Preko nje smo bili 
poznati svijetu i svijet nama. 

Tako je s nekoliko krupnijih i jačih poteza u crtežu izišla 
najprije fizionomija Dalmacije, da poslije vrpca nastavi s predoči- 
vanjem pojedinih značajnijih slika. 


Već prve su snažno zaokupile oči i zahvatile srca. Boka 

Kotorska na skrajnjem jugu. Ali badava sve i najljepše slike. 
Ne možeš znati ni osjetiti, što je ona u svojim izvanrednim pri- 
rodnim krasotama, ako nijesi sretan, da se kroz nju provezeš. 
Još se nijesi nagledao jednog dijela, a iznenada uletiš u drugi i 
posve se izgubiš uživajući u njemu, dok te ne trgne i zaokupi sli- 
jedeći. Ljepotama sigurno nešto jedinstveno u Evropi. I kada 
"gi se provezao do kraja, čini ti se, kao da su te vile pronijele 
kroz sve čare svojih fantastičnih dvoraca. Ne može te smesti ni 
melankolija, koja je rasprostrla svoja krila nad bijelim kameni- 
tim palačama i kućama i plače nad prošlom slavom bokeljskih 
mornara. 

Dalje se nižu biseri ljepote. Dubrovnik s otocima Lokru- 
mom i Lopudom. I svojom zanimljivom okolicom. Župa i Ko- 
navlje s narodnim nošnjama, običajima i plesovima. Žene otme- 
na stasa i ponosna držanja sa svojim lijepim skutima, prslucima 
i kapicama kao kraljice. Cavtat s Račićevim mauzelejem, dje- 
lom slavnoga Meštrovića. A Dubrovnik sa svojim prvorazred- 
nim povjesnim i umjetničkim spomenicima. Duždeva  pala- 
ča. Crkva zaštitnica svetoga Vlaha. Onofrijeva česma. Sli- 
ke Ticijana, Palme starijega i Sarta. Komadić hrvatske zem- 
lje, koji je grčevito držao zastavu slobode još daleko kroz vje- 
kove. Sve očekuješ, da će iz palače išetati “gospari" na čelu sa 
slavnim Gundulićem, Djordjićem, Držićem . 

Poslije Dubrovnika evo otoka Hvara. On upravo i pristaje 

iza njega. Radi svojih umjetnina, osobito po crkvama u Vrbo- 
skoj i u gradu Hvaru. Slike Rosellija, Palme mladjega, Vero- 
nesea, Santa Crocea, Ticijana i Alabardija. I-radi hrvatskoga 
pjesništva, koje je ondje cvalo u šesnaestom i sedamnaestom sto- 
stoljeću. I radi najstarijeg hrvatskog kazališta u sedamnaestom 
vijeku. A inače je ta negdašnja grčka kolonija Faros i najljepši 
otok Jadrana. I najugodniji. Zovu ga hrvatskom Madeirom. 

Split, glavni grad. U njemu ogromna i dosta sačuvana pa- 
lača rimskoga cara Dioklecijana. I njegov mauzolej, današnja 
katedrala. Ponosno brdo Marijan i lijepa razvijena morska 
obala. ' 

No zasjenjuje ga značajnošću i znamenitošću nedaleki So- 
lin, koji pokazuje svijetu povijest triju civilizacija: rimske s hra- 
movima i palačama; starokršćanske s bazilikama i grobovima; 
starohrvatske s ckrvicama i grobovima hrvatskih kraljeva.  Ov- 
dje je bilo središte hrvatskog političkog života u vrijeme kraljeva 
Krešimira II. i Stjepana Držislava. Crkva svetoga Petra u 
Gradini, krunidđbena crkva kralja Zvonimira. Zavjetna crkva 
kneza Trpimira u Rižnicama. Crkva svetoga Stjepana na Otoku, 
grobnica hrvatskih kraljeva. Eto sve na okupu velike svetinje 
hrvatskog naroda. 


Dalmatinska Zagora ne zaostaje ni svojim prirodnim ljepo- 
tama ni osebujnostima narodnih običaja i nošnja, a ni povje- 
snim spomenicima. Vodopadi Krke i Cetine. Glasovita i sli- 
kovita narodna igra sinjska Alka. Kninski muzej hrvatskih 
starina iz devetog i desetog stoljeća.  Zavjetna crkva kralja Zvo- 
nimira u Biskupiji, umjetnički obnovljena. od dva najveća hr- 
vatska umjetnika, kipara Meštrovića i slikara Kljakovića. A na 
obali redom znamenita i lijepa mjesta Kašteli, Trogir, Šibenik, 
Zadar. 

Dalmatinsko Primorje se produljuje u Hrvatsko Primorje, 
koje je umjetnicima i povjesnim spomenicima siromašnije, ali 
prirodnim ljepotama ne zaostaje za krajevima Dalmacije. Senj 
s Nehajem. Pa Selce, Novi, Crikvenica, Kraljevica, veličanstve- 
ni Bakarski zaljev. A nasuprot njih natječu se ljepotama kvar- 
nerski otoci. 

Poslije svega toga jedan tužan pogled na visoku i strmu 
Učku i preko nje na siroticu mučenicu Istru. Najljepša njezina 
ljepota su njezina djeca, koja žilavo pa i herojski, ako je potrebno, 
čuvaju svoju hrvatsku grudu i svoju hrvatsku dušu, u nepokole- 
bivoj nadi, da će se konačno ipak jednom naći na krilu Majke 

Još je preostao od hrvatskih krajeva jedan kutić, koji krije 
u sebi najveću prirodnu ljepotu Hrvatske, a to je Lika sa svojim 
Plitvičkim jezerima. z 

Gospodja Mirićka je namjerice ostavila najljepšu sliku za 
konac i najmijenila je Mili. Njih dvije su bile prošlog proljeća 
na izletu na Plitvičkim Jezerima s jednom grupom gospodja u 
Zagrebu, koje su preuzele brigu oko skupljanja darova u tu 
svrhu, da se ondje podigne katolička crkva. Obadvjema su još 
bili dojmovi s izleta svježi i duboki. 

Lika je danas siromašna i zapuštena. Nekad nije bila ta- 
kva. Zemlja inače obiluje prirodnim ljepotama, a narod je u 
njoj dobar i bistar. Sačuvao je dosta prirodnosti, pa je stoga 
i zanimljiv. No svojim Plitvičkim Jezerima odskače ona u prve 
redove hrvatskih prirodnih ljepota. ' 


Plitvička Jezera su vodna čudesa. Priroda je ovdje na pro- 
storu od jedan dan hoda nanizala svoje najveće čare. Ovo čudo 
se sastoji od šesnaest jezera, koja su medjusobno povezana i 
prelijevaju se jedno u drugo stvarajući usput kojih četrdesetak 
vodopada. Svako od tih jezera je drukčije i svako obiluje svo- 
jim posebnim divotama. Povrh toga ih okružuje veličanstvena 
romantika brda. Strahota se roči s krasotama i daje savršenu 
cjelinu, kakvu ni najbujnija mašta ne bi mogla zamisliti i kojoj 
se ne možeš nigda dosta načuditi. Sve moguće boje vode, bi- 
serno prštanje slapova i slapića, šum i buka vodopada, pijev i 
cvrkut ptica, sve to se slijeva u veličanstven, divan sklad, pa ti 
se u jedan mah pričini kao da si se našao u nekakvom vilinskom 
skrovištu, prema onoj pjesnika Didovića: “To vilinsko boravi- 
šte, taj hrvatski raj! 

Najneobičnija i najzanimljivija ljepota tih jezera jesu nji- 
hove boje. Svako od njih imade svoju boju, a i ta se mijenja. 
Skala njihovih boja je sastavljena od svih mogućih nijansa, koje 
se prelijevaju jedna u drugu, a često se sjaju neobičnim sjajem 
zelenila ili zlatnog zelenila. U toj čarobnoj igri boja miješaju se 
tamnomodra, ljubičasta i svjetlomodra; tamno zelena, pa zelena 
poput malahita ili poput smaragda; sivkasta ili opet bijela kao 
mlijeko. Po cijele dane bi mogao ovdje sjedeći i iz prikrajka 
promatrati ovu prelijepu prirodnu igru i u njoj uživati, a da se 
ne bi dosadio ni umorio. 

Jednom riječi: niz dragulja i bisera! I nije pretjerano reče- 
no, da se Plitvička Jezera ubrajaju medju najljepše krajeve Ev- 
rope . ' 

Mila se ovdje sjetila nekoliko zanosnih usklika, koji su po- 
letjeli iz zadivljenih srdaca nekih znamenitih Hrvata, kada su 
uživali nad krasotama tih jezera. Pisac Širola kliče: “Plitvička, 
Jezera jesu dragulj, alem ures, biser kruna svih ljepota, kojima 
obiluje hrvatska zemlja". Učenjak prirodoslovac dr. Lazar Car 
veli za njih kratko i snažno: “Svjetsko čudo!" Slikar Vlaho 
Bukovac, koji je proputovao. Evropu i Ameriku rekao je: “Nešto 
slična nijesam vidio!" A glasoviti arheolog don Frane Bulić: 
“Takvih divota nema na okupu nigdje u Evropi". Pjesnik Trn- 
ski ushićeno pjeva: 


“Veličam Višnjeg, blažen sam posvema, 
Što milost božja, veća od svih mjera, 
Nanizala nam povorku jezera; 

Divota, kakvih na svem svijetu nema!" 

Gospodin Mirić je priskočio da posvjedoči, kako i sud stra- 
naca ne zaostaje za pohvalama Hrvata, da ne bi izgledalo kao 
da Hrvati svoje pretjerano hvale. Austrijski nadvojvoda Josip 
je uskliknuo gledajući ljepote jezera: “Ovo je zaista unikum u 
Evropi', što znači: ovdje, pa nigdje drugdje! Nijemac Gess- 
mann posiže za vrhuncem i veli: “Plitvička Jezera su u svijetu 
sakriven raj!"  Gradački sveučilišni profesor dr. Franjo Mueller 
je napisao: “Vidio sam velik dio staroga svijeta i u njemu sve, što 
je u prirodi lijepo, ali nijesam vidio u malome toliko krasote i 
dražesti kao u hrvatskim Plitvičkim Jezerima. To je biser, ko- 
jim se Hrvatska može ponositi." Konačno — talijanski novi- 
nar Villari je priznao: “Plitvička Jezera jesu čudo, kome nema 
para na svijetu. 

Kako su nastala Plitvička Jezera? — Narod okolice goneta to 
različitim legendama. Evo jedne! 

Žega i teška sparina sažegla sve i morila ljude i životinje. 
Nigdje vode, sve presušilo, tek u malim kamenim izdubinama 
podržavala se po koja kap vode, koju su po svuda tražile sitne 
ptice, da utaže ljutu žedju. Iz daleka i iz bliza dolazio narod k 
Crnoj Rijeci, jer je bio .naučan, da kod nje nadje vode i okrepe, 
ali se i ona bila osušila. Badava je narod vapio za blagom kKi- 
šicom. ' 

Na to se ukaže u dolini sadašnjih Plitvičkih Jezera Crna 
Kraljica sa sjajnom pratnjom. Ona je u vrletnom Velebitu ima- 
la svoje vilinske dvore. Narod zavapije kraljici za pomoć. Kra- 
ljica se smilova i obeća dati vode u obilju. Uz grmljavinu i blje- 
sak spusti se za tinji čas na zemlju silna kiša, koja je okrijepila 

ljude i životinje, polja i livade. Kiša je padala cijelu noć, a voda 
je sve više rasla, dok nije stvorila šesnaest jezera u koritu Crne 
Rijeke, a od njih je prvo jezero nazvano Prošćansko, po prošnji 
naroda za vodu. Marljive ruke zahvalnog naroda uzeše tada 
nositi kamen, te se doskora na vrhuncu brijega nad Kozjakom 
dizao ponosit Kraljičin dvor. Narod je bio srećan i zadovoljan, 
a Crna Kraljica je poput bijele vile bdjela nad onim krajem ra- 
đujući se i sama Plitvičkim Jezerima. Tako pučka legenda. 
Oni, koji proučavaju postanak čuda prirode ne mogu se prečuditi, 
kako se ovdje našlo u razvoju tla najednom na okupu toliko izvan- 
rednih preduvjeta, koji su omogućili i proizveli ove krasote. Čo- 
vjek se ne može oteti pomisli: božja ruka se ovdje zadržala s naro- 
čitom pažnjom i darežljivošću. Zato je i pjesnik rekao: “Božja mi- 
lost nanizala nam povorku jezera. : 


Na majci se vidjelo, da je bila ponosna na kćer, kad je svršila. 
Župnik je primijetio: “Vi Hrvati nijeste vrijedni ovoga božjega 
dara, kad ga nijeste svijetu gotovo nikako objavili." Gospodin 
Matić se složio sa župnikom i dodao: “Kad bi ta jezera imali vi 
Slovenci ili koji drugi narod, sigurno bi cijeli svijet domamili k 
sebi.", : 
Nadbiskupu je bilo drago, što su im Plitvička Jezera bila 
ovako iscrpljivo predočena. On će se naći još ovoga ljeta ta- 
mo, da zajedno s nadležnim senjskim biskupom izabere mjesto 
gdje će se sagraditi crkva. Možda će to biti za njih i početak 
sveopće hrvatske i svjetske slave. Mila je spontano, no tiho uz- 
dahnula: “Daj, Bože!" 

Dostojalo se, da zadnju riječ dobije Miro. Ita zadnja riječ 
da bude o glavnom gradu Zagrebu. On je svim Hrvatima bez 
izuzetka najdraži. A i lijep je! Slavan je u povijesti, a velik u 
sadašnjosti. Ponos svih Hrvata! ' 

Miro je dosta vješto i pregledno nanizao njegove najveće 
znamenitosti. 

Na njegovom izvanjskom licu odrazuje se život hrvatskog 
naroda kroz vjekove. Na crkvama, kućama, ulicama, spome- 
nicima. Katedrala s biskupskom palačom; crkva svetoga Mar- 
ka sa značajnim krovom i tornjem, a unutra s freskama Klja- 
kovića i skulpturama Meštrovića. Crkva svete Katarine s lije- 
pim barokom; moderna crkva svetoga Blaža. Tihi i dragi i 
popularni kutić Majke Božje od Kamenitih vrata. Spomenici 
bana Jelačića, Strossmayera, Preradovića, Bulića.  Mirogojske 
arkade s grobovima i spomenicima velikih i zaslužnih Hrvata. 

Pogled na Hvar. 


U Zagrebu leži pohranjeno mnogo kulturnoga blaga iz svih 
vjekova hrvatske povjesti. U riznici Katedrale, u metropolitan- 
skoj i sveučilišnoj knjižnici, u arhivima, u muzejima i galerijama 
slika. 

Zagreb je središte vjerskog, kulturnog, ekonomskog i poli- 
tičkog života Hrvatske. Sijelo hrvatskog metropolite i pred- 
sjednika biskupskih konferencija; uglednoga kaptola, bogoslov- 
skog fakulteta i bogoslovske akademije. U njemu se nalaze 
središnjice katoličkih vjerskih, prosvjetnih, književnih, štampar- 
skih, socijalnih i gospodarskih udruženja i različitih katoličkih 
ustanova. Nadalje Akademija znanosti i umjetnosti.  Sveuči- 
lište sa svim fakultetima i institucijama. Umjetnička Akade- 
mija. Narodno kazalište s dramom i operom. Glazbeni zavod. 
Najveće književne i novinske ustanove. Središnja i najjača go- 
spodarska poduzeća. Zagreb je središte hrvatskog političkog 
života. U nj su uperene oči i uši svih Hrvata s obzirom na sud- 
binu domovine i naroda. 

Zagreb je inače krasan grad i po svojem položaju i po svo- 
jem izgledu, a naročito po svojim parkovima i po svojoj okolici. 
Na sjeveru ga okružuje Zagrebačka Gora sa Sljemenom i slje- 
menskom kapelom “Kraljica Hrvata"; sa svetim Jakobom, Me- 


 dvedgradom i Kraljičinim zdencom. Sve su to omiljela izletišta. 


Grad se spušta s obronaka Zagrebačke Gore u savske ravnice. 
Prekrasni parkovi Maksimir s jezerom i Zoološkim vrtom, Tu- 

škanac, Cmrok, Šestinski dol i Ksaverska dolina. Izletišta 
Remete, Šestine, Podsused, Samobor. 

U cijeloj njegovoj okolici sačuvao je seljački svijet krasne 
narodne nošnje, a bila bi opravdana bojazan, da će ih uništiti 
blizina grada. Dokaz žilavosti! Stoga jednoličnu sliku svijeta 
po ulicama razbijaju često pojave seljačkih nošnja, koje svojom 
različnošću i ljepotom udaraju u oči. Naročito tržišta grada 
pružaju lijepu sliku bogatog šarenila tipičnih nošnja, po kojima 
sigurno lučiš seljakinju s podnožnja Zagrebačke Gore od one iz 
Turopolja ili iz Prigorja ili iz Bistre ili iz Samoborske okolice. 
A nikad se ne zaboravljaju krasni prizori, kad se u vjerskim pro- 
cesijama ili u svečanim narodnim povorkama gradskim ulicama 

. nižu skupine seljačkog svijeta iz različitih krajeva bliže i dalnje 
okolice, svaka u svojoj posebnoj nošnji. Ne znaš koja je ljepša! 
Stojiš i gledaš, a da se ne umaraš. 


Gospodin Mirić je zasladio opise svoga sina s nekoliko dra- 
žesnih sličica iz života staroga “purgerskoga'' Zagreba po pri- 
čanju svoga djeda. A istaknuo je i nekoliko velikih i svečanih 
momenata, kad je grad, sav okićen hrvatskim trobojkama pli- 
vao u veselju i kliktao u zanosu oduševljenja. Dao je tako dva 
značajna pogleda u srce i dušu Zagreba: jedan u njegov intiman 
život, a drugi u njegovo kraljevsko raspoloženje. 

Na kraju su svi osjetili, da je pjesnik i slavan pisac romana 
o Zagrebu August Šenoa izvadio iz srca svih Hrvata usklik, kojim 
završava kitice svoje pjesme “Zagreb gradu": “Slava, slava tebi, 
Zagreb grade divni moj!" 

Tim je izvanja slika Hrvatske bila zaokružena i svršena. 
Zaista, lijepa naša domovina! Toliko bogatstva najrazličitijih 
ljepota! Toliko oprečnosti ponaslagane jedne pored druge! A 
sve to povezuje u jedno narod i njegova duša. Narod sa svojom 
vlastitom indvidualnošću, sa svojim vlastitim životom i sa svo- 
jom vlastitom dušom. 

Hrvatski narod se vrlo rano odijelio iz mase slavenskih na- 
roda, još tamo na obalama Visle, i postao jedno i nešto zaokru- 
ženo, nešto svoje. Stvorio je doskora u novoj sadašnjoj domo- 
vini svoju državu, svoj život.  Sačuvao svoj jezik i počeo domala 
stvarati svoju kulturu, svoju knjigu, svoju arhitekturu i plastiku ; 
svoj društveni život i običaje. Istina, zapljuskivali su ga sa svih 
strana različiti tudji uplivi, no on je u glavnom sačuvao svoju 
autohtonu fizionomiju i dušu. U koliko je primio strane uticaje, 
primjenio ih je na svoj način. 

Sad će po nacrtu: gospodje Sofije nastojati zajedno s njom 
gospodin Matić i njezin muž prikazati tu duševnu fizionomiju 
Hrvatske. Iznijeti će neke njezine osobitosti i veličine iz povi- 
jesti i vlastitosti iz sadašnjosti. Razumije se, da će to biti do- 
sta krnje i nedotjerano, jer je bilo rečeno bez dovoljne priprave. 


Gospodja Mirićka je uvela ovaj dio prikaza “Lijepe naše 
domovine" jednim svojim ličnim doživljajem, koji je u njoj osta- 
vio duboke tragove i koji je za nju bio poticaj strastvenoga za- 
nimanja za ženske narodne rukotvorine. Bit će tome skoro 
petnaest godina, što je bila s mužem u posjetima kod župnika u 
hrvatskoj Posavini, koji je kumovao na krštenju njihovom Miši. 
Ono mjesto vodi cijelu okolicu u narodnoj nošnji, koja spada me- 
dju najljepše. Bio je veći blagdan, kada mlade snaše i djevojke 
na pohodu u crkvu iznese na sebi ono, što imadu najljepše: Dje- 
vojke naročito svoje zastore, a snahe svoje poculice, koje se ta- 
kvih dana vide, jer su im glave otkrivene. Bio je neiskazan i ne- 
zaboravan užitak promatrati ovaj sklad prerazličnih oblika i 
boja, a naročito kada se poslije večernjice pred župskim dvorom 
zanjihalo svečano kolo. Zapanjilo ju je osobito, kad je usta- 
novila, da je svaka poculica drugčije izvezena. Otkuda na or- 
namentima toliki različiti oblici i toliko različito uskladjivanje 
boja? ' 

Prošla je tom zgodom i nekoliko seljačkih domova. Otvo- 
rile su se škrinje i ormari i iznijelo ruho, i ono najstarije. Svaka 
ic kuća muzej, a kroz zimu i u rano proljeće svaki dom je tvor- 
nica, u kojoj neumorne ženske ruke predu, tkaju, šiju i vezu. U 
jednoj kući je našla ženu, koja cijelom selu “piše mustre" za ve- 
zenje. Stajala je u čudu pred tom seljakinjom umjetnicom. Ko- 
lika stvaralačka umjetnička snaga i kako bogata mašta, koja 
još uvijek i neprestano izbacuje nove oblike, nakon što ih je već 
tisuće stvorila, a svi odgovaraju crtama i bojama svim pravilima 


estetike! 


Bože, što je sve ovoga dana gospodja Sofija vidjela i čula! 
Na kraju je uskliknula: “Kolike se duševne veličine nalaze u tom 
našem seljačkom svijetu! 

Takve veličine je gospodja Mirićka pronalazila kasnije i u 
narodnim nošnjama drugih krajeva Hrvatske. A svaki od njih 
imade svoju posebnu nošnju. Sigurno je, da tolikog bogatstva 
narodnih nošnja nema nijedan narod. Kum župnik je tom zgo- 
dom ispričao, kako su njegovi župljani i župljanke za hrvatskog 
hodočašća u Rim godine 1925. radi svojih narodnih nošnja za- 

krčivali promet po ulicama; toliko su bili predmet općeg zanima- 
nja i promatranja. A gospodin Mirić je podsjetio kako su po ci- 
jelom svijetu uzbudile čudjenje i divljenje slike hrvatskih narod- 
nih nošnja, kada su bile objavljene u jednom zborniku Akade- 
mije. 

No ova izvanredna umjetnička nadarenost hrvatskog se- 
ljačkog svijeta zahvaća i ostale stvaralačke umjetničke grane iz- 
vorne i primjenjene umjetnosti. Čipkarstvo na otoku Pagu pro- 
izvodi sve tamo od vremena narodnih vladara do danas čipke, 
koje stoje uz bok najljepšim čipkama svijeta. A u novije doba 
prave ovakve čipke i seljačke djevojke u hrvatskom Zagorju u 
Lepoglavi. Poznato je u svijetu i bosansko ćilimarstvo. Muški 
svijet po hrvatskim selima stvara po katkada čudesa ljepote u 
drvenoj rezbariji, u filigranu, u keramici, pa negdje i u slikar- 
stvu, u kiparstvu i kod gradnje kuća. Nadalje pojedini krajevi 
još uvijek, makar daleko manje nego nekad, izbacuju lijepe po- 
pjevke s krasnim melodijama, od kojih mnoge postaju doskora 
blagom cijeloga naroda. Marni sabirači skupili su po hrvatskim 
krajevima stotine i tisuće krasnih pučkih melodija i tako ih sa- 
čuvali potomstvu osobito glazbenicima, da iz njih crpu nadah- 
nuća i da se po njima napajaju pravim narodnim duhom u svojim 
stvaranjima. 


No naročito umjetničko blago stvorio je hrvatski seljak na 
polju književnosti, u prvom redu na polju pjesništva. Šibenski 
kanonik Šišgorić ostavio nam je u jednoj svojoj latinskoj knjizi 
svoj sud o hrvatskim pučkim književnim proizvodima, kad kaže: 
“Poglovice su mudrije od sentencija Solonovih i od teorema Pi- 
tagorinih; pogrebne pjesme dirljivije od tužaljka Tetise nad Ahi- 
lom; svadbene pjesme ljepše od epitalama Katula i Klaudija; 
ljubavne pjesme ne zaostaju za onima od Tibula, Propercija, 
Galiena i pjesnikinje Safo". Hrvatska narodna “Pjema o Asan- 
aginici* je već godine 1774. svratila na sebe pozornost svih ev- 
ropskih pjesnika, kad je bila objavljena u talijanskom prijevodu, 
a po prijevodu najvećeg njemačkog pjesnika Goethea ušla je u 
svjetsku književnost. “Matica Hrvatska" je izdala deset oma- 
šnih svezaka izabranih narodnih pjesama. A uz to postoje još 
neke druge zbirke. Može se dakle mirne duše reći, da na ovom 
polju hrvatski narod nosi prvenstvo u svijetu. ' 

Svi ovi pučki proizvodi su za duševnu fizionomiju hrvatskog 
naroda sigurno najznačajniji. Pravi umjetnik proicira u svoj 
proizvod svoju dušu. U hrvatskoj pučkoj melodiji, igri, pjesmi i 

ornamentu zrcali se narodna duša. Tu se ona gleda, upoznava. 
A bogati hrvatski etnografski muzeji i hrvatska sela sa svojim 
blagom svake ruke, čekaju na ljude, koji vole ljepotu, naročito 
onu prirodnu, iskrenu ljepotu, koja je spontano potekla iz skrom- 
ne i fine duše i toploga srca, pa miriše svježinom i otmenošću. 
Imade tu još toliko ljepota, koje treba otkrit i svijetu pokazati. 
“Vjerujem, da bi one mogle nadahnuti čete umjetnika i unijeti 
novih preporodnih snaga u njihova djela", završila je gospodja 
Mirićka, koja se već bila pomalo u licu zažarila. 


Sada su gospoda Mirić i Matić pokušali iznijeti još neke vla- 
stitosti, osobitosti i veličine, koje uzdižu “lijepu našu domovinu, 
pred očima svijeta, a neke od njih su i obogatile svojim prino- 
som u tudjini zapadnu kulturu. No i ovako, kako je bilo postav- 
ijeno i izvedeno, proizvelo je jak dojam kod svih, osobito kod 
župnika i u mladim srcima. 


Hrvatski narod uživa u Crkvi povlasticu, koje nema ni jedan 
drugi narod na svijetu. ,On se smije u rimskoj liturgiji kod svete 
mise služiti starim slavenskim jezikom, koji se zove glagolica. 
To je jedina iznimka od pravila, po kojem se sveta misa rimsko- 
ga obreda služi jedino u latinskom jeziku. Ova Hrvatima sveta 
i dragocjena povlastica potječe od slavenskih apostola svetoga 
Ćirila i Metodija, koju su im odobrili papa Handrijan II. (godine 
869.) i Ivan VIII. (godine 880.), a kasnije za sva vremena po- 
tvrdio papa Inocent IV. (godine 1248.). 


Pored toga što su Hrvati svojim herojizmom i svojim neiz- 


mjernim žrtvama kroz nekoliko vjekova zadržavali bijesnu tur- 


sku silu, da se ne razlije u zapadnu Europu, oni su Zapad, a u 
prvom redu Italiju, spasili i od invazije Mongola, kad su ih go- 
dine 1242. potukli na Jelenskom polju tako, da su se nemoćni 
morali natrag vratiti u Rusiju i u Aziju. 

Hrvati su uvijek bili dobri mornari i kao takovi su bili na 
glasu u svijetu. Godine 1358. prisili hrvatska mornarica poslije 
borbe od dvije godine Mlećane na mir, u kojem su se za sva vre- 
mena odrekli svih gradova, zemalja i tvrdjava od Kvarnera do 
Drača. Dubrovačke ladje su zalazile u luke Crnoga Mora i u 
luke Francuske, Španjolske i Engleske. Borile su se uz mor- 
naricu cara Karla V. protiv turskih gusara u Alžiru. Hrvati su 
bili, koji su za cara Petra, Velikoga organizirali Rusima prvu mor- 
naricu. Izvrstan matematičar i poznavalac nautičke nauke 
Marko Martinović iz Perasta u Boki Kotorskoj držao je tečaj pr- 

vim pionirima ruske sile na moru, a Mato Zmajević je organizirao 
Prvu mornaricu na Baltiku. 

Hrvati su stvorili osobito na umjetničkom polju velika dje- 
la, kojima su dali bogat prinos zapadnoj kulturi i koja su ih digla 
visoko u očima svijeta. Uostalom razumljivo je, da će iz naroda, 
koji je svojim pučkim umjetničkim proizvodima pokazao izvan- 
rednu nadarenost, poteći i veliki umjetnici.  Najočitiji je primjer 
tome današnji najveći svjetski kipar Hrvat Ivan Meštrović. On 
se od seljačkog pastirčeta, koje je svojim radovima na paši po- 
kazalo umjetničku darovitost, digao do genijalnog umjetnika. 


Velike umjetnike dala je u starije doba osobito Dalmacija, 


koja je za to dobivala plodne pobude iz Italije. U trinaestom i 
četrnaestom vijeku ova je umjetnost procvala zlatnim dobom. 
Ovi su umjetnici sagradili prekrasne katedrale u Kotoru i Trogi- 
ru. U kotorskoj katedrali nalazi se divan ciborij, kojemu će se 
teško naći premca u svijetu. A trogirska katedrala predstavlja 
jedno od najljepših djela arhitekture na istočnoj obali Jadrana. 
Njezinu kapelu svetog, Ivana Orsinia od. Nikole Fiorentinskoga i 
Andrije Alessija zovu .“nedostiživim biserom dalmatinske umjet- 
nosti". I Portal joj je sjajan; načinio ga je glasoviti majstor Ra- 
dovan, koji je ostavio slična remek djela i po nekim talijanskim 
i francuskim crkvama. 

A kasnije u petnaestom i šesnaestom vijeku postaje Dal- 
macija kolijevkom novog evropskog renesansnog slikarstva. 
Ona, je imala još prije Cimabua i Giotta slikarstvo, koje je u svom 
razvoju prevladalo bizantinsku shemu i tako prokročilo naprijed. 
Imala je graditelje, kipare i slikare, koji se mogu staviti uz bok 
ostalim graditeljima, kiparima i slikarima njihova doba. 

U ovo vrijeme je nastala i crkva Gospe od Škrpjela kod Pe- 
rasta u Boki Kotorskoj, koja predstavlja vrhunac umjetničkog 
stvaranja. Stručnjaci je zovu “hrvatskom sikstinskom kape- 
lom''. Izvanredne ljepote je njezina glasovita slika Majke Bo- 
žje na cedrovoj daski. Osim toga resi je šezdeset osam većih i 
manjih slika iz Marijina života od slikara Tripa Kokoljića (godine 
1611.) 

Pored još nekih drugih prvorazrednih umjetničkih djela 
ovoga doba treba svakako spomenuti bar katedralu u Šibeniku, 
koju je gradio genijalan kipar i graditelj Juraj Dalmatinac. 

Općenito se može reći, da je cijeli nepregledni niz hrvatskih 
majstora klesara, kipara i graditelja posagradio i uresio šumu 
zvonika, katedrala i bazilika po cijeloj Dalmaciji. 

No ovo plodno doba dalo je veliki broj hrvatskih umjetnika 
i stranom svijetu, gdje su ostavili sa svojim sjajnim djelima traj- 
nu uspomenu. Hrvatska je bila u ono vrijeme u ratnoj vatri 
sva osim skrajnjega sjevera i jednog dijela Dalmacije s Dubrov- 
nikom, pa nije čudo, da su mnogi umjetnici mogli tek u tudjini 
naći mir i ostale uvjete za svoja stvaranja. 


Gospoda Mirić i Matić su spomenuli iz svake struke po ko- 
jega od tih znamenitih umjetnika. Graditelji Lucijan i Franjo 
Franjanin (Laureana), koji su se sa svojim djelima proslavili 
u petnaestome stoljeću u Italiji i u Francuskoj. Lucijan je 
bio i učitelj glasovitoga Bramantea, graditelja kupole sv. Pe- 
tra u Rimu. Kipari Nikola Dalmatinac (Schiavone Dalmata) i 
Ivan Duknović (Giovanni Dalmata), obadva iz petnaestoga sto- 
ljeća. Prvi je stvorio najzanimljivija djela u Bolonji, a najzna- 
menitija djela drugoga jesu grobnica pape Pija II. i korska pre- 
grada u Sikstinskoj kapeli. Bakroresci Natale dio Girolamo 
Bonifazio iz šesnaestog vijeka, koji je stvarao u Rimu i Veneciji, 
te Martin Rota Kolumnić, rezbar Michelangelova “Posljednjeg 
guda''. Medaljer Pavao Dubrovčanin (Paulus de Ragusa), iz 
petnaestoga vijeka, koji je radio najprije kao pomoćnik Donate- 
llia u Padovi, a kasnije u Napulju. Slikari Andrija Medulić 
(Schiavone) u 16. stoljeću koji je svojim radovima postigao svjet- 
ski glas; Juraj Čulinović (Sclavonus Dalmaticus), iz petna- 
estog stoljeća, čije se slike čuvaju po raznim evropskim i ameri- 
čkim zbirkama, Stjepan Crnota (Stephanus de Cernota), slikar 


šesnaestoga vijeka, čije se slike nalaze u galeriji bečke akademi- 


je i u Veneciji u dužđevoj palači i u crkvi svetoga Ivana i Pavla. 
Konačno sitnoslikar Feliks Petančić Dubrovčanin, koji je svojim 
radovima u petnaestom i šesnaestom stoljeću bio poznat po 


svijetu. 


Ostali krajevi Hrvatske bili su vjekovne bojeve za svoj 
goli opstanak i stvarali velika djela moralnog reda. Ipak gdje 
se moglo, grabilo se, vajalo se, slikalo se. I velika djela su se 


gdjegdje stvarala na tim područjima. Tome su svjedoci litur- 


gijski kodeksi, bogato ukrašeni krasnim sitnoslikarijama, koje 
su sačuvali Hrvatskoj i svijetu katedralska riznica, metropoli- 
tanska knjižnica, Strossmayerova galerija slika i arkiv Akade-- 
mije u Zagrebu. Veliki umjetnik je bio zagrebački sitnoslikar 
Ivan Alman (majstor I.), koji je ukrasio misal kanonika Jurja 
iz Topuskoga, koji se čuva u riznici zagrebačke stolne crkve. 
No njegova se veličina mora svijetu tek otkriti. Osim toga imade 

lijepih umjetničkih djela po crkvama hrvatskog Zagorja, u Za- 
grebu i u njegovoj okolici, koja su stvorili veliki umjetnici kao 
na primjer kipar Franjo Robba i slikar pavlin Ivan Ranger. 

I hrvatska književnost se može pohvaliti velikim djelima. 
Na narodnom jeziku postoji ona već preko četiri stotine godina. 
Počevši od,svoga oca Marka Marulića stvarala je kroz vjekove 
zamjerna djela, od kojih su neka prodrla i u strani svijet i bila 
prevadjana na strane jezike i prikazivana na stranim pozorni- 
cama. Evo izmedju njih nekoliko velikih imena: Gundulić, Ma- 
žuranić, Preradović, Šenoa, Gjalski, Kranjčević, Vojnović, Be- 
gović, Matoš, Nazor, Krleža, Budak. Svakako pregled cijele hr- 
vatske književnosti svjedoči, da se i po vremenu svoga nastanka 
i po opsegu svoga stvaranja i po vrijednosti dijela može staviti 
uz bok književnostima drugih naroda. 

Konačno je gospodin Matić nabacio pitanje, koji su Hrvati, 
veliki na kulturnom polju, stranom Svijetu bili najpoznatiji, pa 
su se izbrajajući mnoge složili u jednoj takvoj osobi za svaki 
od zadnjih šest vjekova. 

U petnaestom vijeku znao je svijet mnogo za pjesnika i 
asketskog pisca Marka Marulića (1450—1524.). Njegova latin- 
ska knjiga o uputi u dobar život izišla je u dvadeset izdanja i 
bila je prevedena na talijanski, njemački, francuski i portugal- 
ski jezik. 

Najveći sitnoslikar, koji je tu umjetnost razvio do vrhunca 
Juraj Klović (1498—1578) je u šesnaestom vijeku sigurno naj- 
poznatiji Hrvat u svijetu. (Njega su označili 'Rafaelom i Michel- 
andjelom> u sitnoslikarstvu). Njegovo najznamenitije djelo “Ča- 
sovi blažene Djevice Marije'':nalazi se u New Yorku. 


U sedamnaestom stoljeću znao je svijet za Hrvata Jurja 
Križanića (1618—1683.), kojega je zanijela velikao misao sje- 
dinjenja istočne Crkve sa zapadnom po obraćenju Rusije, pa je 
kao apostol te misli otišao u Rusiju, da se sav posveti tom po- 
slu. Napisao je i velika djela. Tragika, da je kao prognanik 
proveo u Sibiriji petnaest godina, učinila ga je još većim. 

Na početku vatikanskih muzeja nalazi se lik isusovca Ru- 
djera Boškovića (1711.—178T7.), koji je u osamnaestom vijeku 
najglasovitiji Hrvat u svijetu. On je bio znamenit filozof, ma- 
tematičar, fizičar, astronom, pjesnik i diplomat. Bio je najveći 
hrvatski filozof. Akademije u Rimu, Petrogradu i Londonu po- 
nosile su se s njime kao svojim članom. 

U devetnaestom stoljeću je široki svijet takodjer znao za 

jednog velikog Hrvata, djakovačkog biskupa Josipa Strossma- 
yera (1814.—1905.) On je najveći hrvatski mecena po kraljev- 
skim darovima sveučilišta, Akademije znanosti i umjetnosti i 
galerije slika; graditelj monumentalne djakovačke katedrale; 
veliki apostol crkvenog jedinstva i glasovit govornik na vatikan- 
skom crkvenom saboru. 

Dvadeseti vijek izbacio je već dosad jednog Hrvata, čije ime 
i slava najvećeg kipara prodire u cijeli svijet, a to je Ivan Meštro- 
vić (rodjen 1883.). On je umjetnički genij po priznanju samog 
Rodina, što je i dokazao svojim dosadašnjim djelima. 

Našlo bi se u Hrvatskoj velikih ljudi i djela još i na drugim 

područjima rada i narodnog života. No nije se išlo za izbra- 
janjem nego za tim, da se pokaže sadržaj “lijepe naše domovi- 
ne" i opravda patriotski zanos hrvatskih duša i srdaca prema 
njoj. Gospodja Mirićka je zaista mogla biti zadovoljna. Možda 
je postigla i više nego je mislila i nadala se. ' 

No kanonik je smatrao, da je potrebno još nešto, da slika 
bude savršena. Znao je, da mu gospodja Sofija ne će zamjeriti, 
ako nadopuni njezin program, što više da će joj to biti drago. Ta, 
ona se nije mogla svega sjetiti. Stoga je započeo s otvaranjem 
novoga vidika na predmet raspravljanja, koji je pridonio znatan 
dio konačnom svečanom raspoloženju sviju. A nadbiskupu je 
bilo drago, da mu je kanonik uzeo riječ s usta i izveo njegovu mi- 
sao na potpuno njegovo zadovoljstvo. 

“Premalo bi bilo, da nam domovina bude samo lijepa, pa i 
prelijepa" — počeo je kanonik — “kad ne bi uz to bila i sveta. 
Što više, ona ne bi ni bila lijepa, ako ne bi i bila i sveta. No “li- 
jepa domovina? obiluje ne samo ljepotama prirode, narodne 
duše i narodne kulture, nego i vjerskim i moralnim ljepotama, 
a sve su kruna svih ostalih ljepota. Ta svu onu raskošnu pri- 


rodnu ljepotu Boke Kotorske, sve one divne umjetničke proiz- - 


vode, što su ih arhitekti, kipari, slikari i rezbari nagomilali u ko- 
torskoj katedrali i u crkvi Gospe od Škrpjela, nadvisuju moralne 
veličine kotorskih blaženika Gracije i Ozane.? 


Poslije ovoga uvoda nanizao je kanonik niz najvećih Hrvata 
i Hrvatica, čija je veličina posve sigurno prošla i božju vagu. 
Prava veličina čovjeka je zapravo ona, koja je velika i pred li- 
cem i očima božjim. A može se reći i to: ma da su veličine ove 
vrsti često svijetu nepoznate ili ih on ne voli uočavati ni cijeniti, 
cne su za život naroda možda daleko odlučnije od drugih, koje 
svijetu padaju u oči, koje sjaju i koje svijet stoga cijeni. 

. U blizini Zagreba, u ubavoj dolinici Podsuseda, nalazi se 
crkvica svetog pustinjaka Martina ,a pokraj nje njegova spilja. 
Povjesničari su dokazali, da je to onaj isti Martin, o kojemu je 
zapisao car Porfirogenet, da je u vrijeme kneza Trpimira došao 
iz Istre. “On je bio čovjek vrlo pobožan, o kojemu Hrvati ka- 
zuju, da je učinio mnogo čudesa. Sam je bio nemoćan i uko- 
čenih nogu i nosila su ga četiri čovjeka. Opominjao je Hrvate, 
Ga sve do kraja života drže obećanje, što su ga dali svetom Ocu 
Papi". ' ' 

Evo tajinstvene i zanimljive pojave na početku svete Hrvat- 
ske! Čovjek nemoćan i pravi bogalj, a sav u sjaju svetačke 

aureole, stoji na pragu u hram, u koji nijesu od tada dalje kroz 
vijekove prestali unilazit duhovni velikani hrvatskog naroda. 

iz tame najstarijih vremena hrvatske povjesti iskrsavaju 
neke lijepe i svete pojave. Don Frane Bulić otkapa iz zemlje 
kamenitu nadgrobnu ploču s natpisom kraljice Jelene (umrla 
976.) “majke kraljevstva i zaštitnice sirota i udovica“.  Trogi- 
rani slave kao sveca svoga biskupa iz početka dvanaestoga sto- 
ljeća, svetoga Ivana. Splićani štuju kao mučenika svoga nadbi- 
skupa svetog Rainerija, koji je u dvanaestom vijeku kame- 
novan na brdu Mosoru. Stare kronike iznose Splićanina bla- 
ženoga Grgura, dominikanca, iz početka trinaestoga stoljeća. A 
koncem istoga vijeka umre mučeničkom smrću na Krimu kao 
misijoner medju Tatarima bokeljski franjevac Marin. 

Sada se kanonik zaustavlja na drugim Hrvatima misijone- 
rima, koji su umrli kao sveci ili kao mučenici. Franjevca blaže- 
noga Nikolu Tavilića spale živa godine 1391. muslimani u Jeru- 
zalemu. U Perziji umire mučeničkom smrću godine 1472. drugi 
franjevac Marin iz Kotora. Isusovac Nikola barun Ratkaj umire 
godine 1662. ako misijonar u Indiji na glasu svetosti. Poslije 
dvadeset godina (1684.) otruju Indijanci u Meksiku hrvatskog 
misijonara, isusovca Ivana baruna Ratkaja. 


Legije mučenika dala je Hrvatska nebu za borbu s Turci- 
ma. Pored onih tisuća i stotina tisuća, koji su pogibali u boje- 
vima za vjeru i sa slatkim Isusovim imenom na ustima, bilo je u 
svako doba sva sila i takovih, koji su bili na različite načine 
mučeni i ubijeni i kojih se spomen kao na mučenike sačuvao 
u narodu. Kod sela Vugrovec blizu Zagreba objesili su Turci 
godine 1591. dvanaest redovnika pavlina iz Remeta. .Od pre- 
mnogih mučenika u Bosni i Hercegovini spomenuo je kanonik 
tek nekoliko. U Rami je. 1557. ubijeno i spaljeno šest franje- 
vaca; mučeničkom smrti od Turaka poginuo je franjevac Filip 
Ljubušak s pet novaka; u Gori Majdanu poginuo je 1787. fra- 
njevac Tadija Tomić. Na grob mučenika Lovre Milanovića u 
Turiću, koji je poginuo godine 1808., hodočasti sva sjeverna 
Bosna. Zadnji takav mučenik je bio franjevac Lovro Karaula, 
koji je godine 1876. bio obješen kod Livna. 

Možemo li posumnjati, da je u ona junačka vremena u hr- 
vatskim krajevima bilo i žena, koje su se visoko uzdigle herojiz- 
mom pa i mučeništvom? To manje što se značaj hrvatske žene 
odlikuje nekim doista lijepim vlastitostima. No i one su gotovo 
posve nestale iz ljudskoga spomena. U junačko doba, koje je 

svakoga pojedinca stavljalo pred teške časove junačkih odluka, 
bili su junaci i junakinje pravilo, nešto obično. Nad razinu digli 
su se tek izvanredni slučajevi. Tako je tek nekoliko žena ju- 
nakinja i mučenica ostavilo trag u povijesti. Turci su ugrabili 
godine 1719. u Jajcu u Bosni lijepu mladu ženu Luciju Barevac. 
Odolijevala je u poštenju i nepokolebivoj vjeri različitim muče- 
njima puna dva mjeseca. Zapisi govore o mučeničkoi smrti 
triju djevojaka iz Livna, sestara Lujze, Lucije i Ane Filipović. Di- 
van lik: zadnje bosanske kraljice Katarine, žene Stjepana 'To- 
maša, sja ispred tisuća sličnih hrvatskih majka onoga tužnoga 
vremena. Kad je Bosna pala u ruke Turaka (14583.), sklanja se 
ona u Rim, gdje živi životom svetice. I mučenice. Turci su u- 
grabili njezinu djecu, kćer i sina, Sigismunda, i Katarinu, i odveli 
ih u ropstvo i odgojili u islamskoj vjeri. Nije li zbog toga život 
tužne majke bio neprekidno mučeništvo duboke boli i žalosti? 
Na smrti je svoje kraljevstvo oporukom ostavila Svetoj Stolici. 
Grob joj se nalazi u rimskoj crkvi svete Marije od Ara Coeli na Ka- 
pitolu. 

Konačno je kanonik nanizao još cijeli niz svetih Hrvata i 
Hrvatica iz svih vjekova povjesti sve do najnovijeg vremena. Od 
njih je Crkva, osim već spomenutog jerusalemskog mučenika 
Nikole Tavilića, priznala čast oltara i zagrebačkom biskupu, 
blaženom Augustinu Kažotiću (umro 13283.); djevici i velikoj 
pokornici blaženoj Ozani Kotorskoj (umrla 1565.) ; ribaru i re- 
dovniku augustincu blaženom Graciji iz Mula u Boki Kotor- 
skoj (umro 1438.) i mučeniku blaženom Marku Križevčaninu 
(umro 1619.). 

Ni u novije doba nije Hrvatska ostala bez svetaca. Na 
glasu svetosti su umrli u Rimu klerik Pavao Kolarić (1862.) i 
redovnik Bartol Pajalić (god. 1863.), a u Veneciji utemeljite- 
ljica kongregacije presvete Isusove Krvi djevica Ana Maro- 
vić (1887.); u Varaždinu kanonik Matija Stepinac. (1921.). Pro- 
cesi za proglašenje blaženima vode se u njihovim biskupijama 
za uzorna mladića Petra Barbarića (umro 1897.), za zagrebač- 
kog biskupa Josipa Langa (umro 1924.) i za kapucina Leopolda 
Mandića, koji je 1942. umro u Padovi u Italiji. 


Za svetu Hrvatsku značajna su uz velike, svete osobe i nje- 
zina sveta mjesta. Ona je naročito posvećena brojnim hodoča- 
sničkim svetištima. Ova su na gusto posijana po svim hrvat- 
skim krajevima: Velika većina ih je posvećeno blaženoj Dje- 
vici Mariji. To su žarišta vjerskog života, izvanredna mjesta 

utočišta i utjehe bijednih i triumfalnog zanosa narodne pobož- 
nosti. I vjernicima, osobito seljacima, hodočašća su vrlo ozbilj- 
na stvar, pravi životni dogadjaj, koji mu uvijek i ponovno potre- 
su dnom duše. 

Medju hrvatskim svetištima imade i veoma glasovitih, koja 
okupljaju na svoje velike blagdane ogromna mnoštva hodočas- 
nika, pa i s dalekih strana. Najglasovitije, a danas već i hrvat- 
sko nacionalno svetište je Marija Bistrica u hrvatskom Zagorju. 
Knjige bistričkih čudesa bilježe tisuće milosti, kojima je crni 
kip Madone kroz vjekove obasipao svoje pobožne štovatelje. 

Na domak Zagrebu, ispod Zagrebačke gore, u ubavom mje- 
stancu Remete, leži najstarije hrvatsko svetište Majke Božje, 
“odvjetnice i najvjernije Majke hrvatskog kraljevstva". Nekad 
je to bila crkva i samostan bijelih fratara pavlina. Pokraj Kri- 
ževaca nalazi se prastaro glasovito proštenište Majke Božje u 


* Glogovnici sa zanimljivom starom gotskom crkvom.  Najzna- 


renitije proštenište u Slavoniji je ono u Aljmašu s čudotvornim 
kipom Majke Božje. 

"Tešku sudbinu Bosne dijelilo je i njezino najglasovitije Ma- 
rijino svetište u Olovu i njegova slika Madone. Nekad u stara 
vremena prikupljala je oko sebe, glasovita s bezbrojnih milosti, 
sav svijet iz daljina i širina; uz katolike i pravoslavne i židove 
i muslimane. Turci su ovo svetište spalili, no slika Madone je 
bila spasena i zaklonjena preko Save u Ilok, odakle se tek iza 
više od dvije stotine krvavih godina mogla vratiti u svoje novo 
svetište. 

Sličnu sudbinu proživjela je i glasovita slika Gospe Sinjske 
i njezino svetište, koje je najglasovitije u Dalmaciji. I ona se 
morala pred bijesom Turaka skloniti u drugi kraj. No nakon 
svoga povratka zasjala je na daleko glasom divne i čudesne po- 
bjede nad turskom silom upravo na blagdan Njezina Uznesenja 
na nebo, da bude u buduće još glasovitija i poštovanija. 

Ne prima svaka svetost priznanja ni pečata s neba na ovome 
svijetu. Po nekoja da, a nekoja ne. Na grudima svete Hrvat- 
ske sjaju dva žarka božja pečata. Oni spadaju medju najveće 
blago svete Hrvatske. 

Hrvatski sabor je godine 1739. nazvao podravsko selo Lud- 
breg “mjesto, gdje se čuva čudesna Kristova Krv kao vrhovno i 
najveće blago ove kraljevine". Bilo je to tako. Oko godine 
1410. sumnjao je neki svećenik u Ludbregu u to, da li se vino kod 
svete Mise zaista pretvara u Kristovu Krv. Ova sumnja ga je 

teško mučila. Jednoga dana mu kod svete Mise poslije podi- 
zanja zavrije u kaležu prava krv. Ova sveta relikvija bila je po 
nalogu pape poslana u Rim, ondje istražena i vraćena i Lud- 
breg na vječno čuvanje kao doista prava Isusova Krv. 

Drugo hrvatsko mjesto, koje je takodjer samo nebo posve- 
tilo, leži na brežuljku nad Jadranskim morem, glasovito pro- 
štenište Trsat. Ovdje je tri godine našla utočište sveta naza- 
ietska kućica, u kojoj je živjela sveta Obitelj Isusa, Marije i Jo- 
sipa. A to se dogodilo ovako. Egipatski sultan Bendahar bio 
se koncem travnja 1291. uputio u Palestinu s nakanom, da je 
Fodjarmi. Iste godine, na dan 10. svibnja, zapaze u rano jutro 
stanovnici Trsata na veliko čudo na jednom brežuljku kućicu, 
koju dosad nitko nije vidio. Neka tajinstvena ruka postavila ju 
je u noći ondje. Iste noći je iznenada potpuno ozdravio trsatski 
župnik Aleksandar Jurjević, a bio je na smrt bolestan. On se 
utekao molitvom Majci Božjoj, a Ona mu se te noći ukazala, 
ozdravila ga i objavila mu, da je Njezina kućica iz Nazareta na 
čudesan način prenesena na Trsat. Trsatski knez Nikola Fran- 
kopan je poslao u Nazaret izaslanstvo, koje je vodio župnik 
Jurjević. Ono se osvjedočilo, da je svete kućice iz Nazareta 
nestalo iste noći, kad se našla na Trsatu, i da se mjere i gradja 
temelja podudaraju s mjerama i gradjom kućice na Trsatu. 


Sveta kućica je 12. prosinca 1294. bila presenesena po vi- 
šim silama preko mora u Rekanate u Italiju i našla se na posjedu 
bogate gospodje Laurete. Po njezinu imenu prozvali su kućicu 
loretskom, a grad, koji je ondje nastao, Loretom. Po tom se 
ovdje razvilo najveće talijansko proštenište. Svijet s Trsata 
je proplakao nad gubitkom drage svetinje.  Odilazio bi hodoča- 
steći preko mora i na koljenima plačući vapio: “Sveta Marijo, 
vrati nam se sa svojom kućicom!" Neki su se bili priljubili uz 
svetinju toliko, da su ostavili očevinu na Trsatu i preselili se u 
Rekanate. Na Trsatu sagradio je knez Frankopan na onom 
svetom mjestu kapelicu, koja se s vremenom proširila u veliku 
crkvu i postala glasovito proštenište za cijelo Hrvatsko Primo- 
rje i naročito zavjetno mjesto mornara. 

“Bog nam je domovinu obasuo prirodnim krasotama. Naš 
čovjek, bogato nadaren božjim talentima, ponamjestio je usred 
prirodnih krasota lijepa djela svojega uma i srca i svojih ruku. 
Najveće ljepote je stavio u crkve. A u nekim crkvama rese nji- 
hove oltare likovi naših svetaca, Hrvata blaženika. Sve je to 
zaista “naša lijepa domovina''. Možemo se s njome ponositi. I 

vrijedno je za nju raditi i trpjeti. A ovo, što smo danas ovdje 
letimice iznijeli, trebali bi u vrijeme priprava za našu proslavu 
podrobnije i češće obradjivati i iznositi pred naš svijet". Tako 
je završio kanonik. Kao 

Župnik je čestitao gospodji Mirićki na lijepoj zamisli i nje- 
zinu sretnom ostvarenju ovim vrijednim prikazom. Miro, Mila 
i Miša bili su ganuti. Oni će se kasnije u životu više puta opome- 
nuti ovoga ili onoga lijepoga popodneva. 

Gospodja Mirićka je na kraju potakla Milu, da pročita iz 
gvoga “Spomenara"? odlomak o “Hrvatskoj domovini"? od domo- 
ljubnog pisca Eugenija, Kumičića. . ' 

Ona je pročitala ovo: “Krasna zemlja, u kojoj mi živimo, i 
more, koje cjeliva njezine obale, i mi svi Hrvati, i naš milozvučni 
i sjajni, stari i uvijek mladi naš jezik, i to je naša domovina. Sva 
prošlost i budućnost, svi naši umnici i junaci, mrtvi i živi ioni, 
koji će se roditi od hrvatske majke, i to je naša domovina. Hr- 
vatska krv, prolivena kroz dvanaest stoljeća i više; sva borba, 
sve čežnje, sve suze za slobodom, i to je naša domovina. Sve 
to ukupno naša je domovina, pa i sve ruševine starih gradova po 
humcima i brdinama; svi razvaljeni hramovi i sve one svete is- 
kopane ploče, svi slomljeni mramorni stupovi i sva grobišta, sve 
naše patnje i sva naša slava, sve to ukupno, sve je io domovina 
naša! A tko da sve to ne ljubi? Tko da sve to izda? . . . Oj, 
mila, sveta i slavna hrvatska domovino naša, mi svi, tvoja dje- 
ca, želimo, hoćemo i boriti ćemo se, da budeš što prije ujedinjena, 
slobodna i samostalna! Živjela Hrvatska!" 

Svečano raspoloženje! Povjetarac je zatitrao lišćem lipe 
nad glavama. Slatke riječi iz pjesničke duše, a na usta lijepoga 
djevojčeta ustitrale su nježnim osjećajima. Miši je došlo da 
digne ruku i prisegne ljubav i vjernost takvoj domovini. 


Završio je nadbiskup. Njemu je kroz sve vrijeme prikazi- 
vanja veličina i ljepota Hrvatske držala pažnju misao o velikoj 
ljudskoj obiteljskoj zajednici, pa je tu misao i razvio. Koje ša- 
renilo različitih naroda u ovoj zajednici! Svaki narod je svoj. 
Svaki daje u zajednicu vlastitosti svog života i svoje vlastite pro- 
izvode. Jedan više, drugi manje; jedan vrednije, drugi manje 
vrijedne. Maleni narodu daju razmjerno možda najviše i naj- 
vrednije. Hrvatski narod je dao od svojih bogatstva vrlo mno- 
go, osobito u povijesti. Davao je velikodušno i ono najdrago- 
cjenije — krv. Nažalost često mu se to slabo priznalo. 

No ljudska obiteljska zajednica je za nas katolike podignuta 

u nadprirodni red u Crkvi i u Kristovu mističnom Tijelu. U do- 
Lrinosima ovoj nadprirodnoj zajednici hrvatski narod ne zaostaje 
ni za velikim narodima. Ovo je naš naročiti ponos i ovo nam 
mora, u prvom redu biti uzorom za rad u naše vrijeme. Obnova 
“Svete Hrvatske", kakva je bila u onim vremenima, kad je svo- 
jem Stvoritelju bila najdraža! 

Kad je nadbiskup poslije toga s društvom prolazio vrtom 
prema izlazu bacao je poglede na župnikove ruže, sad na jednu 
sad na drugu stranu, a one kao da su sve jednako potvrdjivale 
njegove zadnje riječi sa svečanim Amen. : 

U ovu prvu nedjelju po dolasku uzvišenoga gosta priredio 
niu je župnik u počast čednu ali ugodnu večeru.Svi su se našli 
oko njegova stola. Uz nadbiskupa i kanonika, svi Mirićevi i go- 
spodin Matić. Od domaćih Svetokrižana pozvao je župnik sta- 
god umirevljenog učitelja “gospoda Jerneja" — tako ga je sve u 
Svetom Križu zvalo —.i orguljaša Mihu. 

Na stolu nije bilo ništa naročito, ali ono što je bilo, odisalo 
je toplinom srdaca plemenitog župnika i njegove vrijedne sestre 
Cilike. No ovakvi časovi, provedeni u društvu izobraženih, du- 
hovitih i plemenitih ljudi, a još k tome medjusobno povezanih 
uzvišenim idejama, pružaju duševne i duhovne užitke, koji se 
ćđugo ne zaboravljaju. 


Ugodnu raspoloženju društva doprinio je najviše starina 'go-: 


spod Jernej. Prešao je sedamdesetu, a trideseta je prošla, što je 
u Svetom Križu. Mnogo dobra je učinio ovom narodu. U pr- 
vom redu savjesnim radom u školi, a potom i na polju katoličkih 
prosvjetnih i gospodarskih organizacija. Obožavao je pokojnog 
narodnog vodju Janeza Kreka, s kojim je bio povezan dugim po- 
znanstvom pa konačno i prijateljstvom, pa se na njegove poticaje 
i u njegovom duhu posvetio narodnom radu, naročito kao vješt 
organizator. K tome je bio po naravi blag i dobričina a u sa- 
obraćaju s ljudima demokratskih osjećaja, ugodan i duhovit, pa 
nije čudo, da je bio općenito cijenjen i voljen.  Odkako je radi 
godina počeo pomalo popuštati u radu, ulazi u njegov posao or- 
guljaš Miha. as 

Za večere je bilo na pretek ugodna, razgovora, šale i pjesme. 
Župnik i gospod Jernej su se natjecali, tko će biti zabavniji. 

Nadbiskupu je bilo drago, da mu se dala prilika, da što više 
čuje o Kreku. On ga se ponešto sjeća iz svojih djačkih dana, jer 
je njegova pojava zanosila oduševljenjem mlada katolička srca. 
I tako se veći dio razgovora kretao oko velike i zanimljive pojave 


\ 

Majka Božja s krunom hrv. kralja Zvonimira, 
na kupoli erkve sv. Marije Posrednice. u Rimu. 


Kreka, a s njim u vezi i oko srdačnih odnošaja, koji su za njego- 
vo vrijeme postojali izmedju katoličkih krugova Hrvatske i Slo- 
venije. A gospodin Mirić mogao je lijepo nadopuniti pričanja 
gospoda, Jerneja, jer mu je Krek bio nezaboravnim učiteljem. Če- 
sto se našao s još nekim prijateljima medju slovenskim akademi- 
čarima na dragom Joštu, omiljelom Krekovom boravištu.  Ov- 
dje su se nedaleko crkvice kraj jednog raspela okupljali na raz- 
govore oko svoga učitelja i proroka. Plod tih okupljanja je bio 
cio niz hrvatskih, a još više slovenskih socijalno izgradjenih ka- 
toličkih javnih radnika, koji su oduševljeno ponijeli na svojim 
ledjima u slovenski i hrvatski katolički pokret naročito nagla- 
šenu socijalnu značajku. Stoga je i suradnja ovih pokreta bila 
u početku idealna. A i plodna i blagoslovljena. Božja stvar u 
Hrvatskoj i Sloveniji sigurno je mnogo izgubila slabljenjem i ko- 
načno potpunim prestankom ove suradnje. 

Kanonik je poveo i o tom riječ, kako bi se i opet uspostavili 
negdašnji bratski i srdačni odnošaji medju hrvatkim i sloven- 
skim organiziranim katolicima. Nadbiskup je izrazio želju, da 
bi se u tom pravcu svakako započelo raditi. Gospodin Matić je 
iznio i nekoliko svojih opaski o tom, kojim putem bi u tom tre- 
kalo poći. To je i razlog, da je slijedećih godina došlo do češćih 
zajedničkih sastanaka izmedju hrvatskih katoličkih intelektu- 
alaca, organiziranih u “Senioratu", i izmedju slovenskih kato- 
Ičkih intelektualaca, koji se kupe u “Starešinstvu". Na sa- 
stancima se prijateljski raspravljalo o suradnji na polju katolič- 
kih organizacija. 

Na večeri učinila je svoje pjesma. Lijepa slovenska pje- 
sma, koja je u više glasova skladno odzvanjala iz krepkih grla, a 
bila je nošena zanosom vatrenih duša. Profesor Matić je dodao 
i nekoliko bosanskih, a gospodja Mirićka nekoliko medjimurskih 
pučkih pjesama. Ono, što je naročito diralo u srca kod slušanja 
tih pjesama, bila je toplina, koja je strujala iz njih, jer su pjevači 
davali u njih svoje duše. : 

Poslije večere našli su se pred župskim dvorom. Nadbi- 
skup će se u pratnji kanonika i župnika malo prošetati i zatim 
poći po običaju za zadnji poklon živom Bogu u crkvici, a ostali 
će poći kućama. Bila je krasna, zvjezdana noć. Na poticaj 
župnika. zapjevaju još divnu pjesmu, koju. je na Gregorčićeve 
riječi skladao sam gospod Jernej “Divna noć! Zvezd nebroj in 
luna seva, božjo slavo razodeva, božjo moć!". Gospodin Mirić 
je uživao misleći na to; kako i riječi i melodija i izvodjenje pje- 
sme začudo savršeno odgovaraju ne samo njihovu duševnom 
raspoloženju u ovaj čas, već i čitavom današnjem danu. A ne- 
gdje tamo iz kraja sela javilo se skladnih pjevanjem nekoliko 
momačkih grla: “Na nebu zvezde sevajo, na vasi fantje pevajo". 

U crkvici se nadbiskup osjetio naročito sretan, pa mu je mo- 
litva bila osobito topla. Prošao je dan, krcat tolikim lijepim, dra- 
gim stvarima.  Zahvaljivao je medju ostalim Bogu i na tom, da 
* mu je poklonio toliko apostolskih duša, koje su mu uistinu po- 
svema odane, i u njegovu Zagrebu i diljem nadbiskupije. 

Župnik je pred svetohraništem zamijenio iscrpljenu “dušicu 
u ulju vječnoga svjetla novom, koja će svojim plamenom uzdr- 
žati počasnu stražu pred Kraljem zemlje i svemira sve do zore, 
kad će je opet nova izmjeniti. : 

Sutradan u ponedjeljak poslije podne odvezao se nadbiskup 
u pratnji kanonika Dragića do Mojstrane, da se drugi dan ra- 

rim jutrom uspne na Triglav, najviše brdo Jugoslavije, visoko 
2863 metra. 

Nadbiskup je oduševljen za visine. Dok je bio doma, za- 
nosili su ga brežuljci i brda oko Prekrižja, Vivodine, Žumberka i 
Plješivice. Kao vojnik, u ratu penjao se kraškim brdinama na 
granici Ialije. Kao nadbiskup voli otići u Zagrebačku goru. No 
sad je povrh toga osjetio u duši neki poseban poticaj i čežnju, 
da se digne u visine. Ovih dana zasjalo mu je u duši toliko 
ideala, rodilo se iz njih toliko želja i odluka, da je sve to u njemu 
vikalo za snagom, koja će mu dati potrebne odlučnosti, požr- 
tvovnosti i ustrajnosti. Ovakvo raspoloženje tjeralo ga je u 
visine, kao da je nagonski osjećao, da se gore radjaju snage. 

Prespavali su u Mojstrani, a vrlo rano u jutro, još pred izla- 
zak sunca, digli su se na put, za koji su potrebna tri sata pješa- 
čenja. 

Nadbiskup znade kadkad iznenaditi svoju okolinu. Ovaj put 
je kanonika baš čestito iznenadio, a prilično i uplašio.  Uspeo 
se baš.na vrh Triglava. Dosta je to mučno i nije bez opasnosti. 
Mnogi i mnogi se ne usudjuju na ovaj pothvat. Treba imati u 
rrvom redu dobre živce. Ni kanonik se nije mogao odvažiti, 
pa mu je bilo i žao i neugodno, da je nadbiskupa morao pustiti 
sama. 

Za kanonika je ovaj nadbiskupov uspon na Triglav bio i 
ponešto simboličan. Često ga se sjetio, kad je nadbiskupa sli- 
jedećih godina promatrao. kako se sve više diže na moralne visine. 
Naročito mu je živo lebdio pred očima njegov lik na vrhuncu Tri- 
glava, kad ga je poslije osam godina gledao i slušao na komu- 
nističkom sudu. 

Nadbiskup je ostao s kanonikom na Svetom Križu još tri 
sedmice. Profesor Matić bio se za nekoliko dana povratio u 
Zagreb, dok su Mirićevi ostali cijelo vrijeme s njima, a produljili 
su svoj boravak i poslije njihova odlaska. Mnogo su još razgo- 
varali o velikoj proslavi i pale su još mnoge korisne misli.  Ka- 
nonik ih je bilježio, pa kada se vrati u Zagreb, načiniti će ko- 
načni nacrt za proslavu i duhovnu narodnu obnovu zajedno s 
prijateljem Pavlekićem, koji u ime nadbiskupa vodi glavnu brigu 
oko organiziranoga katoličkog rada u nadbiskupiji. 

Onih dana održao se na Svetom Križu jedne noći tajan sa- 
stanak najpouzdanijih svetokriških komunista.  Središnjica iz 
Ljubljane je odredila, da sastave popis ljudi, koje treba svakako 
Ekvidirati, kada dodje do njihove revolucije. To se radilo po 

cijeloj Sloveniji. Dobili su iz Ljubljane i smjernicu, da u prvom 
redu stave na popis istaknute radnike i borce u katoličkim dru- 
štvima. Prvi put su radili bez babe Urše. Na popis su stavili 
1 njezina sina, zvonara Andreja. Ona je ipak to doznala, makar 
se popis držao u tajnosti. Ovo saznanje bila je prva zraka svje- 
tla, koja je uspjela prodrijeti u dugogodišnju duboku tamu njezi- 
ne bijedne duše, koja se inače tvrdokorno opirala svakom dobru 
i svakoj božjoj milosti. U strašnoj pustoši, koja se bila zacarila 
u njezinoj duši i godinama u njoj vladala, nekada se bila ipak 
neko vrijeme u njoj zazelenila jedna bujna oaza. Bila je to maj- 
činska ljubav prema vlastitom djetetu. A bili su to i jedini 
sretni dani u životu ovoga nesretnoga stvora. Ova oaza se zgu- 
snula u iskru, koja nije nikada posve utrnula, već kao da je bila 
zasuta debelom naslagom pepela. I sad je zraka svjetla trgnula 
ovu iskru na ponovni život. U ovaj veliki dan se ljubav, makar 
tek sitnim korjenčićima, ukorjenila u srcu, u kojem je dosada bilo 
mjesta samo za mržnju. Započeo je duševni proces. Teška 
borba svjetla protiv tame, koja je konačno ipak sretno svršila 
potpunom pobjedom svijetla. 

Ovakvi duševni procesi nijesu jednostavne stvari. Često su 
misteriji. I vrlo složene stvari. Zato ih je kadkad i teško ra- 
zumjeti i protumačiti. Čihi se, da je glavni dio sretnom zavr- 
šetku svoje bake pridonijelo njezino unuče Klarica, prikovana na 
svoj stolac ili — možemo mirne duše reći — pribita na svoj 
križ. Izgleda, da je odlučan udarac bila njezina smrt. 

Za vrijeme rata nije mogao kanonik na svoj običajan ljetni 
oporavak na Sveti Križ. “Kad je poslije rata prvi put došao ona- 
ma, našao je u zvonarevoj kući samo Tončku s djecom Janezekom 

"1 Neškom. Majka mu je morala potanko kazivati sve o zadnjim 
godinama života Urše i Klarice. Pogoršanje bolesti uzetosti i 
konačno nadošla upala pluća je malu skršila. Neko vrijeme 
prije toga bila se baka prema njoj obratila već u prava andjela. 
Kao da se žurila da popravi, što joj je jadnici skrivila. A mala 
nije valjda bila nigda toliko sretna koliko sada, njegovana i te- 
tošena konačno i od bake. Umrla je kao prava svetica. Baka 
da poludi od žalosti. 1 ova ju je lamala i konačno slomila. Pred 
smrt ju je potpuno smirila sveta ispovijed. 

U ovu potresnu dramu, koja se odigravala najvećim dijelom 
u nadprirodnom svijetu, bio je ušao i nadbiskup. Izgleda, da je 
on bio u njoj i dosta odlučan čimbenik. Od časa, kad je počeo 
doznavati za strašan sukob fronte svjetla i tame u osobama 

unuke i bake, bio je potresen u dno duše. Kasnije je upoznao i 
šire razmjere, u koje je prodiralo zlo, što je opsjelo dušu čudno- 
vate i opake žene. Sve ovo bilo je stavilo u snažno gibanje nje- 
govu revnost za duše. I tako je jedan veliki dio njegove duhov- 
ne djelatnosti na Svetom Križu bio vezan uz zvonarev dom, a da 
zato nije gotovo nitko znao. 

Na dan prije odlaska iz Svetoga Križa, prolazio je nadbiskup 
s kanonikom na povratku iz šetnje pokraj zvonareve kuće, a 
pred njom je sjedjela Klarica u svojemu stolcu. Zabavljala se 
slaganjem cvijeća u vjenčić. 

“Klarice, koji ti je cvijet najdraži?'' — nagovori malu kano- 
nik. Ona, nešto smetena, ne odgovori ništa, već mu prstićem 
pokaže crvenu ružu, koja se isticala medju ostalim cvijećem. 

“Klarice jedan cvijet ćeš dati na rastanku gospodinu nad- 
biskupu, zar ne?" — ponuka kanonik. Mala se još više smete, 
no brzo se snadje, dohvati crvenu ružu i pruži je svojom laganom 
rukom nadbiskupu. Lišce joj plane veseljem, kad je nadbiskup 
prihvatio cvijet. Nadbiskup je nadari sličicama, i blagoslovi, a 
kanonik je u nadbiskupovim očima zapazio suzu. 

Proslijedili su prema župskom domu, no prije su se još na- 
vratili u crkvu. Nadbiskup je crvenu ružu položio na oltar pred 
pred: svetohranište. To je kanonika potaknulo, da se sa svo- 
jim mislima zaustavio na lijepoj simbolici ove ruže s obzirom na 
ratnje božjega djeteta u stolcu, koje su poput ruže sjale crve- 
nilom i mirisale zaslugama pred božjim licem, i s obzirom na 
svetu ljubav nadbiskupa, koja je poput crvena žara izgarala na 
oltaru njegova srca na božju slavu i za spas duša. 

Sutradan je nadbiskup u pratnji kanonika. ostavio Sveti 
Križ. 'Župnika je zamolio, da ga što prije obrađuje svojim po- 
sjetom u Zagrebu i stavio mu na raspolaganje svoje gostoprim- 
stvo, kadgod i kolikogod zaželi. Dulje vrijeme se zadržao u 
crkvici opraštajući se s Bogom u svetohraništu. Kanoniku se 
u taj čas, poslije svega što su proživjeli ovdje kroz mjesec dana, 
pričinilo, da nastupa za nadbiskupa novi odlomak života. S tim 
u vezi sjetio se nadbiskupovih riječi što ih je pred sedam mje- 
seci kod nastupa službe Ordinarija nadbiskupije poslije smrti 
svojeg predšasnika rekao svom Kaptolu: “A sada, gospodo i 
braćo, imate pred sobom novoga pastira.  Pastira, koji je potpu- 
no svijestan svojih slaboća, a i težine bremena, koje pada na nje- 


gova ledja, danas još više nego li sve četiri godine, odkako je pri- 


mio biskupsko posvećenje. Ali taj si pastir upravo zato i uzeo 

za životno geslo riječ psalmiste: “U Tebe sam se, Gospodine, uz- 
dao!" Ove četiri godine službe pokazale su mi dovoljno, kako 
je trnovit put, kojim mora da stupa katolički biskup. Ja sam 
se uzdao u Boga i nijesam klonuo, nego se još više učvrstio u 
vjeri i u pouzdanju u svemogućega Boga kao što i željezo postaje 
jače, što se više udara po njemu, što više budu rasle nevolje, to 
više će i u buduće rasti moje pouzdanje, da ću uz božju pomoć 
sretno proći sa svojim stadom kroz bure i oluje, koje nas če- 
kaju, jer “nema slave, do li Kristova Križa“. 


Samostan Pavlina u Lepoglavi (Iz Cuvajeve 
“Gradnja za povijest školstva".) 


[198] 


: 
% 
: 
, 


| IX. 
PRODULJENE RUKE 


Jednoga dana u travnju godine 19835. nastupio je svećenik 
Pavlekić službu glavnog duhovnika katoličke akcije u zagre- 
bačkoj nadbiskupiji. Stari nadbiskup je bio predao sav posao 
oko katoličkih organizacija u ruke svoga koadjutora. Stoga je 
novi glavni duhovnik kod nastupa svoje službe posjetio nadbi- 
skupa koadjutora mons. Stepinca, a on mu je tom zgodom re- 
kao medju ostalim i ovo značajne riječi: “Samo katolička akcija 
može nas spasiti". Gospodin Pavlekić osjetio je po glasu, kojim 
su bile izrečene, da su ovo bile riječi nadbiskupova dubokoga 
uvjerenja, a kasnije je bio neprestanim svjedokom, da su one bile 
žive smjernice njegova rada. I katolička akcija i sav katolički 
organizacijski rad u nadbiskupiji počeo je po njemu dobivati 
značaj službene crkvene djelatnosti. Duboka svijest odgovor- 
Losti za spas povjerenih duša i apostolska revnost gonila ga je, 
ća posiže za svim sredstvima, koja bi mu mogla koristiti u te- 
škoj službi, a u suvremenom apostolatu svjetovnjaka gledao je 
najuspješniju pomoć duhovnoj pastvi.. A kako je bio sav prožet 
crkvenim duhom, bile su mu svete i crkvene smjernice, a ove su 
u ovoj stvari jasne i odlučne. 

Crkva je uvijek cijenila pomoć svjetovnjaka u širenju i iz- 
gradjivanju božjega kraljevstva na zemlji. Nije to ni čudno, jer 
se Isus Krist, njezin Učitelj i Uzor, okružio u svojem djelu otkup- 
ljenja pored apostola i drugim pomoćnicima, lijepom četom uče- 
nika. Pomagale su mu i pobožne žene na čelu sa Marijom. U 
nekoja vremena, kad je to bilo naročito potrebno, Crkva je do- 
zivala u pamet vjernicima i dužnost ovakve pomoći i zvala ih na 
apostolski rad. Danas su takve prilike, da ih ona ne samo zove, 
već i vapije za njima. Danas je za nju ova pomoć vjernika, a 
naročito intelektualaca, izvanredno dragocjena, što više kadkad 
i nenadoknadiva. Zašto? 


Svećenički poslovi su se danas toliko nagomilali, da ih se ne 
može ni izdaleka svih obaviti. Nekad je bilo dosta, da svećenik 
dade vjernicima duhovnu hranu i oni su od nje živjeli. Danas su 
se prilike temeljito promjenile tako, da svećenik mora osim toga i 

duše čuvati utvrdjivanjem i produbljivanjem vjere i kršćanskog 
života u svakoj pojedinoj od njih. Osim toga danas imade mnogo 
duša, koje su se izgubile, pa ih treba tražiti i vraćati. Stoga je 
danas potrebna, za velik dio vjernika, i individualna pastva. A za 
ovakav svećenički rad bilo bi danas potrebno na cijelom svijetu 
četiri milijuna svećenika, a imade ih jedva nešto preko tri stotine 
tisuća. Ni jedna desetina! Zar ovi brojevi ne plaču, ne viču? 
Ovoj strahovitoj bijedi može se pomoći samo ubrzanim, općim 
i revnim radom oko umnožavanja, svećeničkih i redovničkih 
Zvanja, a još brže, iako samo za neka područja svećeničkog rada, 
pokretanjem svjetovnjačkog apostolata. ' 

No imade još jedna druga nevolja. Božji neprijatelj u ju- 
rišu na duše prodro je i u tabor Crkve, da je minira iznutra. U tu 
svrhu poslužio se sudbonosnim distinkcijama: drugo je vjera, a 
“drugo je Crkva; drugo je svećenik. Tim je stvorio medju sla- 


bim vjerenicima zabunu, koja se pomalo razvila i u neku vrštu ' 


pobune i izdaje. Tako je božji neprijatelj našao saveznike u 
redovima Crkve i od njih stvorio unutrašnjega neprijatelja, koji 
je Crkvi postao naročito opasan. On je istrgnuo djecu iz krila 
Majke ;odvukao ih je ispod upliva i izvan dohvata Crkve i sve- 
ćenika. Uspio je čak u tom, da je Crkvu i svećenike vjernicima 
ocrnio i omrazio. Tako je paralizirao i onemogućio rad Crkve 
i svećenstva oko spasa premnogih duša i to baš onih, koje se na- 
laze u najvećim opasnostima. Stvorio je čitave zone, koje su 
svećeniku potpuno nepristupačne. Iz ove očajne nevolje je jedi- 
ni izlazak — apostol svjetovnjak. On može i tamo kuda sveće- 
nik ne može. Dakle u ovom žalosnom i beznadnom slučaju je 
svjetovnjački apostolat zaista nenadoknadiv. 


No najgora opasnost za duše i za božje kraljevstvo na zemlji 
jest jedan izvanredno vješt potez strategije božjeg neprijatelja, a 
taj se sastoji u laiciziranju javnog mišljenja i javnog života. Mo- 
zaici iz prvih kršćanskih vremena često prikazuju Boga kao 
Pantokratora. Vrhovni kralj, koji vlada svuda. Bilo je i takvih 
biaženih vremena, kada su ljudi i u pojedinim zajednicama, pa 
i u državnim, priznavali svudašnju, svemoguću i apsolutnu božju 
vladavinu. Bilo je takvih primjera u povijesti starih Izraelaca, pa 
i u kršćanskom srednjem vijeku. No danas za javni život kao da 
Bog više ne postoji. On obilazi svijetom, ali mu se zabušuju 
usta i vežu ruke. I tjera Ga se svuda iz javnosti. Naročito oni 
čimbenici, koji stvaraju javno mišljenje i život, ili ne će da znadu 
za Boga ili Ga ne priznavaju ili su čak protiv Njega. To su štam- 

pa, kiho, radio, televizija, knjiga, škola, umjetnost, moda, or- 
ganizacije, banke, parlamenat, državna vlast. A javno mišljenje 
i javni život odgajaju i oblikuju suvremena čovjeka. Oni stva- 
raju atmosferu, koju svijet udiše. Suvremeno javno mišljenje 
i javni život su danas redovito najopasniji zavodnik duša. U 
njihovom smrtonosnom ždrijelu nestaju svaki dan hrpimice jad- 
ne žrtve kao ono nekad u ognjenom ždrijelu fenicijskog božan- 
stva Moloha. Na ovom području Crkva trpi najteže poraze. Sto- 
ga je jedna od najglavnijih i najodlučnijih zadaća Crkve vjerska 
i ćudoredna obnova javnog mišljenja i javnog života. A to može 
ona izvesti i opet samo pomoću svojih svjetovnjačkih apostola, 
naročito intelelektualaca i radničkih vodja, jer su ovi jedni i 
drugi danas glavni nosioci djelatnosti, koje stvaraju javno mi- 
šljenje i javni život. 

Misiju Crkvi je udario i odmjerio njezin utemeljitelj Isus 
Krist s nekoliko riječi upravljenih na apostole: “Idite po svemu 
svijetu i propovjedajte evandjelje svakome stvorenju!" Čitav 
svijet imade da postane božje kraljevstvo, a svaka duša svetom. 
Dakle ofenziva do najdalnje širine i u najdublje dubine. No Cr- 
kva se najednom našla u novijim prilikama potisnuta čak u ne- 
moćnu defenzivu. To je bio za nju težak udarac i problem, ko- 
jega je trebalo brzo riješiti onamo, da zaustavi neprijateljevu 
ofenzivu, ojača svoju defenzivu i prijedje u sveopću ofenzivu. 

Problem je bio konačno riješen. Otkriven je vjernik apo- 
stol, koji je u posljednja vremena bio prilično zanemaren: i za- 
boravljen. Uočeno je, kolike silne energije i mogućnosti leže 
u dušama vjernika, kad ih zapali božja ljubav. Naročito u vjer- 
nicima, koji se nalaze na uplivnim položajima. To vrijedi oso- 
bito za današnje prilike. Dakle riješenje problema leži u orga- 
niziranom svjetovnjačkom apostolatu. Medjutim je pala jednog 
dana i sretna riječ: elita, katolička elita! Izabrani pojedinci, iz- 
gradjeni u potpune katoličke karaktere i žarke apostole, i po- 
stavljeni na odlučne položaje, uzimlju u ruke svete zastave. A 
cve se od sada pobjednički viju, kud god stignu. A znadu samo 
za riječ — naprijed! 

I tako su duše pobožnih vjernika dobile krila. Sada se smio 
i mogao rasplamsati oganj božje ljubavi pa makar u beskonač- 
liost. Crkva je svjetovnjacima proglašenjem “velike povelje"? 
katoličke akcije otvorila vrata svetišta hijerarhijskog apostolata. 
Rekla im je sa svetim apostolom Petrom: “Vi ste rod izabrani, 
kraljevsko svećenstvo, sveti narod". Uvela ih je u strašno otaj- 

stvo: učestovati će u najvećem božjem djelu, u spasavanju duša. . 


I nepregledne čete vjernika bacile su ove riječi u svet zanos i ne- 
opisivu sreću.  Uskliknule su s psalmistom: “Kralju ću dati svoj 
rad!" Kolika li dostojanstva za njih! I započelo je novo doba 
&vete povijesti. 

A svećenicima su katoličkom akcijom produljene ruke. 0, 
te svećeničke Tuke! Uljem pomazane. Posvećene, bogate i 
raskošne! Primaju Boga, kada ponovno i ponovno silazi na 
zemlju i radja se u hostiji.  Prosiplju na sve strane blagoslove. 
Dižu ojadjene i očajne.  Miluju dječicu, a siročad uzimaju u to- 
pao naručaj. Vežu ruke mladiću i djevojci, pa udaraju tvrde 
temelje domovima i narodima. Raskidaju sramotne i teške 
ckove grijeha. Pružaju živoga i slatkoga Boga ustima, koja 
skapavaju od gladi i žedje za pravednošću. A čemu dalje na- 
brajati, kada se sve može reći s dvije riječi: čovjeku putniku 
slade gorki život, a na raju mu otvaraju vrata u vječnu sreću. 

Kako li su prema tome pusti krajevi, kuda ne dopiru ove 
ruke! Kako su siromašne one duše, koje im nijesu na dohvatu! 
Ali vjernički apostolat kao produljene svećeničke ruke otvara 
i ona vrata, koja su svećenicima zatvorena; prodire i na one 
putove, na koje ne dospije ili ne može ili ne smije koračati sve- 
ćenička noga. 

Katolički pokret u hrvatskim krajevima započeo je sa prvim 
hrvatskim katoličkim kongresom godine 1900. Odlučan zamah 
niu je dao poslije nekoliko godina nastup krčkog biskupa dra 
Antuna Mahnića. On je zapravo taj pokret stvorio i dospio mu 
još pred svoju smrt osigurati život. Njegova lijepa četa sprem- 
nih i požrtvovnih intelektualaca postavila je temelje svim orga- 
nizacijama, ustanovama i djelima na kulturnom, socijainom i 
&ospodarskom području katoličkoga pokreta. Mahnićevo na- 
stojanje bilo je i toliko intezivno, da je rodilo i odgojilo i velikane 
i uzore katoličkih apostola kao što su bili pokojni dr. Petar 
Rogulja, dr. Rudolf Eckert i dr. Ivo Merz. / 

Nadbiskup monsignor Stepinac uključio je konačno kato- 
lički pokret po katoličkoj akciji u zgradu Crkve. On sam mu je 
od prvog časa i uvijek posvećivao naročitu brigu i sav zanos 
svoje apostolske biskupske duše. Proveo je sveopću mobiliza- 
ciju vjernika apostola po gradovima i selima. Kod toga su mu 
bili naročito dragocjeni djaci, sveučilištarci i intelektualci. Sve 
ih je povjerio svećenicima, da ih odgoje za svet život i revnu 
apostolsku djelatnost. Svake godine im je odredjivao zadaće za 

djelovanje.  Poluslužbeno glasilo nadbiskupije “Katolički List" 
ustanovljuje već o nadbiskupovoj petgodišnjici plodove: “Ka- 
toličkom akcijom prostrujao je novi život po župana". 

Tako pred početak rada za duhovnu narodnu obnovu imade 
nadbiskup po župama već biizu tisuću različitih društava kato- 


ličke akcije s desetcima tisuća članova. Na svakoj srednjoj 


školi imade izabranu četicu apostolskih duša; konačno na stoti- 
ne sveučilištaraca i intelektualaca, koji su čekali na njegove že- 
lje i naloge. Stoga je i mogao na Svetom Križu pristupiti ona- 
ko velikim nacrtima. Znao je, da imade uza se diljem svoje 
nadbiskupije stotine i tisuće Mirića i Matića. I njegove ruke 
su čeznule za tim, da obuhvate cijelu nadbiskupiju, da pokucaju 
na vrata svakoga doma i svake duše, bile su toliko produljene, 
da se obilno mogao nadati ostvarenju svojih nacrta i želja. 


Seoski starješine iz Hercegovine. 

X. 
BISTRIčČKA MAJKA BOŽJA 


Jednoga jutra izvezao se autom iz svoga dvora nadbiskup 
monsignor Stepinac sa svojim tajnikom drom Stjepanom Laec- 
kovićem i jednim gospodinom. Bilo je to na blagdan Imena 
Marijina, 12. rujna 1942. Auto je prošao gradsku mitnicu kod 
Dubrave i nastavio prema Sesvetama, a odavle zakrenuo u Ka- 
šinu, pa dalje prema Lazu i Mariji. Bistrici. 

“ Vožnja od Kašine do Marije Bistrice je uistinu lijepa.  Do- 
bro izgradjena cesta uspinje se zavojima na vrhunce ogranaka 
Zagrebačke Gore, da se onda isto takvim zavojima spusti prema 
glasovitom prošteništu. Kad auto stigne na vrhunac Laz, puk- 
ne divan pogled na Hrvatsko Zagorje. Kako auto klizeći zmi- 
jugavom_cestom mijenja svaki čas smjer, tako se pred očima 
svaki čas pruža druga slika. 

Gospodin uz nadbiskupa je poljski izbjeglica Adam Lucki. U 
domovini je bio bankovni činovnik. On je s nekoliko svojih 
prijatelja uspio da iznese u inozemstvo jedan dio zlata poljske 
narodne banke, kad mu je domovina pala u ropstvo nacizma i 
komunizma. Sklonuo se s prijateljima u Hrvatsku i sada se 
nalazi s njima zajedno kod jednog poljskog svećenika na seo- 
skoj župi. Sirotinja oni, ma da su imali u rukama i spasili go- 
lemo blago, a sirotinja i župnik. Pomažu seljacima na polju 
i tako životare. A župnik uživa, da može ono nešto svoje siro- 
maštine dijeliti sa svojim zemljacima. Jučer je gospodin Lucki 
sa župnikom posjetio nadbiskupa, da mu se zahvali na njegovoj“ 
dobroti prema poljskim izbjeglicama, napose njihovoj djeci, a ovaj 
ga zadržao u dvoru i danas poveo sa sobom. 

Nadbiskup je pokazao u ovo nekoliko posljednjih godina svu 
plemenštinu svoje duše prema bijednim žrtvama nacizma, izbje- 
glicama iz Poljske, Njemačke, Austrije i Slovenije, koji su se za- 
klonili u Hrvatsku. Naročitu brigu je posvetio Slovencima i 
Židovima, jer je njihov broj bio najveći. U tom radu se nije ni 
najmanje obazirao na prigovore ni opasnosti, kojima se izlagao. 
Svakako je to jedan lijep odsječak njegove karitativne djelat- 
nosti. 

Putem u Mariju Bistricu razgovarao je nadbiskup s gospo- 

đinom Luckijem o najglasovitijem poljskom Marijinom svetištu, 
o Ččenstohovi. ; 

Nadbiskup je bio i ove godine više puta na Mariji Bistrici. 
Vodio je kao obično zagrebačku procesiju pješaka, a osim toga 
je nekoliko puta došao, da pogleda poslove oko obnove svetišta. 
A danas dolazi onamo, da obavi svoju ličnu pobožnost prema ču- 
đotvornoj Majci Božjoj, a uz to da održi razgovor o programu 
katoličkog rada za slijedeću radnu godinu, koja će započeti 
blagdanom Krista Kralja. Stoga su ga ondje dočekali uz doma- 
ćeg župnika Florekića i oni, koji su imali sudjelovati u ovom 
razgovoru. To su bili uz kanonika Dragića glavni duhovnik 
Katoličke akcije Pavlekić i dvojica svjetovnjaka: predstavnik ka- 
toličke akcije Petar Lukac i najistaknutiji radnik katoličkih dje- 
latnosti izvan katoličke akcije Andrija Srijemski. 

Ova četvorica su bili ovdje već dva dana i održali sjednice, 
na kojima su svišili sve priprave za današnji razgovor. U glav- 
nom su obavili dvije stvari: sastavili su izvještaj o svemu dosa- 
dašnjem radu oko duhovne narodne obnove i oko priprava za 
proslavu jubileja tisućutristote godišnjice veza Hrvata sa Svetom 


“. Stolicom, te skicirali nacrt za katolički rad u budućoj godini. | 


Iz preobilne gradje, koju su nanizali u izvještaju, biti će. za- 
nimljivo istaknuti bar važnije stvari. 

Rad oko priprava za proslavu bio je uveden u svečanom 
obliku zajedničkom poslanicom svih hrvatskih biskupa, koja je 
izišla 27. siječnja 1939. Biskupi se obraćaju cijelom hrvatskom 
narodu. Iznose potanko i dokumentarno sretan dogadjaj prvih 
veza Hrvata sa Svetom Stolicom i sve dalnje srdačne i blago- 
slovne veze s papama kroz svu hrvatsku povijest. Ističu i kr- 
štenje Hrvata i njihovo konačno priklanjanje Zapadu. Opisuju 
vjernost Hrvata Crkvi i izvanrednu naklonost papa prema hr- 
vatskom narodu. Kažu na jednom mjestu poslanice ovo: “Hr- 
vati nijesu nikada kroz trinaest vjekova bili u takvom državnom 
sklopu, koji bi bio protivan katoličkoj Crkvi ili ne bi bio u prijatelj- 
skim vezama s Petrovim nasljednicima. Osim toga su i najširi 
narodni slojevi podržavali trajne pobožne veze i sa svetim Pe- 
trom u nebu i s njegovim grobom na zemlji". Malo dalje bi- 
skupi nastavljaju: “I upravo vjernost prema papinskoj stolici 
je pomogla, da su Hrvati u nadčovječnom hrvanju s otoman- 
skim carstvom i sa sebičnim njegovim pomagačima sa zapada i 
juga sačuvali bar “ostatke ostataka slavnoga hrvatskoga kra- 
ljevstva" te postali “predzidjem kršćanstva“. Nikad nije nitko 

silom pokorio Hrvate! Nad bijelim Zagrebom se nije nikad vi- 
jala otomanska zastava. 


Prema koncu poslanica ustanovljuje ovo: “Hrvati su se bo- 
Tili protiv poganstva Avara i Madjara; borili su se protiv bogu- 
milstva i luteranstva; borili su se kroz stoljeća protiv najezda 
islama; bore se i danas ne samo protiv unifikatorskih aspiracija 
i težnja istočnoga raskola, već i protiv pojava komunističkih i 
lasističkih zabluda". Konačno biskupi pozivlju narod, da bude 
dostojan svojih predja pa vele: “I danas je poziv i poslanstvo Hr- 
vata, da bude narod svetoga Petra i da goji posebnu krepost lju- 
bavi i odanosti prema Svetoj Stolici, da vodi i druge narode k 
Petru i njegovu nasljedniku . . ..Naša ljubav prema hrvatskom 
narodu treba da bude svrhunaravna, da ga ljubimo radi njegova 
poziva i poslanstva, da bude narod svetoga Petra te se radi toga 
poziva i poslanstva žrtvujemo za nj i sve shodno poduzimamo, 
.da živi i radi kao narod potpuno suveren, jer samo potpuno su- 
veren narod može da se neprestano i uspješno posvećuje tom 
uzvišenom i svetom poslanstvu.? 


Ovu poslanicu primio je čitav narod s oduševljenjem. Za- 
paljena je sveta yatra vjere i domoljublja u milijunima duša. 
Započelo je sveopće gibanje u narodu prema ciljevimnia i zada- 
ćama, što su ih postavili vrhovni duhovni pastiri. I opet je kao 
nekad u najvećim danima hrvatske prošlosti jedna velika misao 
ujedinila cijeli narod u plemenitom nastojanju oko uzvišenih 
ideala. 


Započelo se radom. U prvom početku je sve težište bilo 
postavljeno na duhovnu narodnu obnovu, koja je bila predvi- 
djena kao najglavniji i najodlučniji dio priprave za velike sve 
čanosti. : 5 

Zagrebački nadbiskup je. doskora objavio smjernice i od- 
. redbe za duhovnu obnovu u svojoj nadbiskupiji, a prema tome 
.:su i ostali biskupi učinili to isto u svojim biskupijama. Kao 
glavne zadaće bile su postavljene slijedeće: uklanjati sve štetne 
uplive za vjerski i ćuđoredni život; pobijati narodne mane i gri- 
jehe i za njih vršiti javnu zadovoljštinu Bogu; propagandom i 
sustavnim radom vraćati otpale vjernike i užizati mlake za 
praktični vjerski život; produbljivati vjeru misijama i duhovnim 
vježbama: unositi u javni život katolička načela. Sredstva za 
izvršenje ovih zadaća bila su u nacrtu konkretno označena. Ko- 
načno je proglašena mobilizacija svih radnih snaga za ovaj sveti 

posao: svećenstvo, svjetovnjaci, a naročito elita; duhovne snage 
za sticanje božje pomoći. : 
Nadbiskup monsignor Stepinac izdao je i kasnije od vreme- 
na do vremena okružnice i odredbe, da: pojača pojedine djelat- 
nosti. Tako je izdao posebnu okružnicu o zadovoljštini za na- 
rodne grijehe, medju koje ubraja psovku i kletvu, pogansku 
mržnju i zlobu, razna djela razvratnosti, bračne grijehe protiv 
radjanja djece i nehaj za božju službu. Odredio je stalne mo- 
litve, koje će obavljati svećenstvo i vjernici u cilju, kako sam 
kaže, “da dobri Bog blagoslovi naša nastojanja oko potpunog 
duhovnog preporada hrvatskog naroda prigodom njegovog naj- 
većeg jubileja".  Liječnicima je upravio pismo, da ne bi sudje- 
lovali u zločinima pobačaja, već da pomažu nastojanja Crkve i 


rodoljuba oko čestitog bračnog života ,koji je temelj opstanka 


i biološkog napredovanja naroda. 

Njegova desna ruka u svemu tome radu bio je duhovnik 
Pavlekić. Čovjek, koji se lako zanese i zapali, a onda je stra- 
stven i neumoran u radu. Snažno ga pokreću naročito akcije 
velikih ciljeva. Stoga nije čudo, da se sada našao u svom pra- 


“ vom elementu. Napeo je sve svoje snage, a pregnuo je da to 


poluči i kod drugih. Izgradio je tehnički aparat, koji je zahva- 
tio svu nadbiskupiju i povezao sve radne snage tako, da su bile 
u neprestanom pogonu. 

Jedino nebo je moglo potpuno pregledati svu veličinu, mno- 
žinu, širinu i dubinu i ljepotu divne pojave, kako še jedan čitav 
narod duhovno preporadja. Svaki dan su stvarani milijuni du- 
hovnih vrednota. Duše su se otimale mraku, budile na nov 
život, oduševljavale za poštenje i svetost. Zdravi sokovi i sveta 
krv prostrujali su narodnim organizmom. Pravo sveto proljeće. 
Na sve strane niče mirisavo cvijeće, a sunce ga s neba miluje 
milijunima svojih blagih zraka.  , 

Izvještaj donosi potanko sve moguće vrste akcija, imena 
osoba i mjesta, datuma i brojki; čitava nepregledna šuma. Ov- 
dje mogu biti spomenute samo neke značajnije stvari. 

Pokret pučkih misija i duhovnih vježba po gradovima i se- 
lima zašao je u svaku župu i snažno potresao srcima i dušama. 
Naročita briga je bila posvećena obiteljima. Tako su biskupi 
izdali na vjernike posebnu poslanicu o ženidbi. Sva katolička 
akcija radila je za zdravu i kršćansku obitelj kroz cijelu 1940. 
godinu. Hrvatski socijalni tjedan je posvetio pitanjima pre- 
poroda. obitelji zborovanja cijele sedmice. Tri godine vodila se 

sveopća, žestoka i žilava borba protiv psovke i kletve. U po- 
sebnoj okružnici digao je nadbiskup u ovaj sveti boj apostolske 
čete i njihove pomagače: “Pozivam u boj, u sveti boj protiv kle- 
tve i psovke sve, čitavo društvo; sve koji u psovci osjećaju i gle- 
daju neizmjernu božju uvredu, gubitak sretne vječnosti i narodnu 
propast". Iznenadjeni psovači su doskora osjetili pravu poparu, 
koja je došla na njih. Našli su se najednom, žigosani, ugroženi 
i konačno izolirani. 

Konačno još jedna lijepa pojedinost. Godine 17839. harala je 
kuga u gornjim stranama Hrvatske. Povodom ove nevolje uči- 
nio je hrvatski sabor zavjet: ako prestane kuga, sagraditi će u 
Ludbregu dostojnu kapelu, koja će čuvati dragocjeno blago re- 
* likvija presvete Isusove Krvi. Bog je uslišao vapaj naroda i 
učinio je svoje — prestala je kuga, no ljudi su svoje zanemarili: 
zavjetna kapela nije bila nigda sagradjena. I sada, za duhovne 
narodne obnove, kada se toliko nastojalo, da hrvatski narod 
uredi račune prema Bogu, trebalo je konačno namiriti i ovaj 
stari dug. Stoga j€ gospodin Srijemski pokrenuo široku akci- 
ju sabiranja prinosa, da se podigne ova zavjetna kapela. Dao 
joj je i lijepo simbolično značenje. Povezati će je sa Svetom 
Zemljom, gdje je tekla presveta Krv. Ludbreg je osnovao gođ. 
1099. jeruzalemski križar Lidburg iz Burgundije na povratku iz 
Palestine nakon oslobodjenja Jeruzalema. Odlučeno je, da 
nova kapela presvete Krvi u Ludbregu ima isti oblik kao i kapela 
svetoga Groba u Jeruzalemu, koju je. zapravo sagradio jedan 
Hrvat, franjevac iz Dubrovnika, Bonifacije Drkolić. a 

Druge priprave za jubilejsku proslavu započele su hrvat- 
skim hodočašćem u Rim u studenom 1939. godine. Biskupi sa 
skupinom vjernika izvijestiti će svetog Oca Papu o jubilejskoj 
proslavi, kojoj će biti središnja točka sama Sveta Stolica. Za- 
moliti će ga'da u duhu svijetlih predaja poput svojih predšasnika 
blagohotno primi nove dokaze vjernosti Hrvata Crkvi i Kristovu 
Namjesniku na zemlji i blagoslovi sve akcije, koje će se s tom 
povezati. Naročito će ga zamoliti, da se udostoji izići ususret 
željama hrvatskog naroda, pa da ga tom zgodom obdari novim 
svecem u osobi jeruzalemskog mučenika, blaženog Nikole Ta- 
vilića. ' 

Ovo rimsko hodočašće dobilo je po glavnoj točki svoga pro- 
grama, po audijenciji kod Svetog Oca Pape Pija XII., na sam 
blagdan blaženog Nikola Tavilića, dne 14. studenoga, upravo 
povjesno značenje. Prisustvovalo mu je uz metropolitu i za- 

grebačkog nadbiskupa monsignora Stepinca još šest drugih. hr- 
vatskih biskupa; nadalje zastupnik hrvatskog narodnog politič- 
kog vodstva gospodin Gjuro Maršić kao izaslanik dra Vlađimira 
Mačeka i oko 150 hodočasnika. 

Nadbiskup Stepinac predao je Svetom Ocu Papi adresu hr- 
vatskog episkopata. U njoj se kratko i sažeto izlaže povod hr- 
vatske jubilejske proslave. Napose ge ističe značajan ugovor 
Hrvata s papom Agatonom kao temelj svega dalnjega odnošaja 
hrvatskog naroda prema Svetoj Stolici. Adresa s ponosom isti- 
če: “Hrvatski narod nije kroz tisuću tri stotine godina odstupio od 
ovoga ugovora i nikad nije prekršio vjere Svetom Petru i nje- 
govim nasljednicima, premda su postojale teške napasti i pogi- 
bli. Šta više, hrabro je branio katoličku vjeru protiv neprijatelja 
kršćanskog imena. I zato ga je Papa Leon X. počastio naslo- 
vom: antemurale cristianitatis". Na kraju adresa moli, da bi 
blaženi Nikola Tavilić, koji je 14. studenoga 1391. umro muče- 
ničkom smrti u Jeruzalemu i bio 6. lipnja 1889. proglašen bla- 
ženim, prigodom hrvatske jubilejske proslave bio uzvišen na 
oltar kao svetac. 

Poslije toga je g. Gjuro Maršić predao svetom Ocu adresu 
hrvatskog narodnog vodstva. U njoj su se nalazili i ovi značajni 
stavci: “Hrvatsko narodno političko vodstvo zajedno s cijelim 
hrvatskim narodom pridružuje se molbi hrvatskog metropolite 
i zagrebačkog nadbiskupa za kanonizaciju svetog sina hrvat- 
skog naroda, blaženog Nikole Tavilića''. Nadalje adresa nagla- 
šuje “privrženost hrvatskog naroda rimokatoličkoj Crkvi kao 
učiteljici vječne istine, socijalne pravde i medjunarodne solidar- 
nosti u svijetu". Malo dalje veli: “Po svojoj naravi miroljubiv, 
a po svojem kršćanskom odgoju blage ali nepokolebive i neustra- 
šive ćudi hrvatski narod prvi medju svim narodima svijeta još 
godine 680. sklapa medjunarodni ugovor s papom svetim Aga- - 
tonom, kojim ugovorom obećaje, da ne će nikada voditi ratova 
u svrhu osvajanja tudjih zemalja. Toga se svoga obećanja hr- 
vatski narod časno držao kroz cijeli ovaj više nego tisućljetni pe- 
riod, a uz to je ostao čvrsto i nepokolebivo na braniku svoje zem- 
lje kao samostalne i nezavisne političke jedinice. 

Veliki čas! Onima, koji su mu prisustvovali, dozvao je u 
pamet vremena, kad su hrvatski vladari i vrhovni predstavnici 
Crkve u Hrvatskoj zastupali svoj narod pred najvećom moral- 
nom silom na svijetu, pred Papinstvom. I sada su se ovdje 
jednako našli pred licem Kristova Namjesnika najviši hrvatski 

predstvanik Crkve i vrhovni politički predstavnik naroda u osobi 
izaslanika. ' ' 

Na ove adrese odgovorio je sveti otac Papa Pio XII. povje- 
snim govorom. U njemu najprije pozdravlja “predstavnike po- 
tomaka hrvatskog starodrevnog naroda opetujući riječi svoga 
pretšasnika pape Ivana VIII. godine 879., upravljene hrvatskom 
narodu: “Raskriljenih ruku vas pozdravljam i očinskom ljubav- 
lju primam i gojim uvijek apostolsku blagonaklonost prema va- 
ma“. Dalje je Sveti Otac nastavio: “Došli ste, da posvjedočite 
nepokolebivu vjernost Stolici svetoga Petra, vjernost, koja već 
traje trinaest vjekova . . ., vjernost rimskoj Crki, koju vi slavite 
kao neprevarljivu učiteljicu vječne istine, moćnu zaštitnicu so- 
cijalne pravde i neutrudivu u nastojanju oko sloge svih naroda, 
Lokazavši se i na taj način dostojnim časnog naslova “predzidja 
kršćanstva", kojim je nazvao naš predšasnik Leon X. vaš narod. 
Slavan i ponosan naslov!" Sveti Otac izrazuje poslije toga na- 
du, da će hrvatski narod ostati i nadalje čvrst i vjeran Crkvi 
“poput primjera blaženog Nikole Tavilića, u kome je vjera go- 
rjela poput svete vatre i čija kanonizacija, ako je tako u plano- 
vima Gospodnjim, razveseliti će ne više vas nego li Nas same. 
“Vi imate u svojoj naravi one tvrdoće i stalnosti" — nastavio 
je papa — “poput vaših planina. 0, da bi se taj karakter iskazao 
u čvrstoći vaše djedovske vjere! Čvrsta i stalna treba da je ta 
vjera, kao što je stanac kamen s vašeg Velebita, koji prkosi bu- 
rama i olujama." Poslije toga daje Sveti Otac pobude i savjete 
za nastojanja oko pravoga narodnoga blagostanja i završava ri- 
ječima blagoslova iz pisma pape Ivana VIIL: “U svetim molitva- 
ma sjećajući se vas pred Gospodom raskriljenih ruku Gospodu 
Svemogućem Bogu preporučam vas i svojim blagoslovom bla- 
goslivam vas u Kristu Gospodu našem, da se ovdje i u vječnosti 
tijelom i dušom blagoslovljeni s Gospodom veselite!"' S takvim 
osjećajem blagoslivam vas, sve vaše obitelji i cio vaš hrvatski 
narod, a napose vašu mladež, te iz dubine svoga srca podjeljujem 
e$voj apostolski blagoslov. ' 

Nakon toga je nastupio u dvorani svečan čas. Oduševljeni 
hodočasnici otpjevali su himnu “Kraljici Hrvata'', a zatim na- 
rodnu himnu “Lijepu našu", koja je odpjevana prvi put u Va- 
tikanu. 

Još istoga dana upravili su hrvatski biskupi iz Vječnoga 
Grada na hrvatski narod poslanicu, koju su donijele poluslužbe- 
ne vatikanske novine “Osservatore Romano". Ona je tuma- 

Gospić, Lika, Hrvatska. 


čila duboke osjećaje, što ih je audijencija proizvela kod hodo- 
časnika, i njezino objektivno značenje za Hrvatsku. Po stilu 
i nekim izrazima može se zaključiti, da ju je napisao sam nad- 
biskup monsignor Stepinac. 


Poslanica započinje ovako: “Naš hrvatski narod proživljuje 
danas jedno od najvećih doba u svojoj historiji. Duboko smo 
svijesni, da se nalazi na velikoj raskrsnici, gdje treba da izabere 
sebi puteve za buduća stoljeća svoga života. Stoga treba njemu 
i njegovim duhovnim i narodnim vodjama pomoći s neba, da se 
mudro i ustrajno zaputi prema ciljevima, koji mu jamče božji 
blagoslov za sva područja njegova duhovna života i božji blago- 


To. 


slov na svim poljima njegovih prosvjetnih, socijalnih, gospodar- 
skih i narodnih nastojanja. Dobro znamo, što veli Duh Sveti: 
“Ako Gospod ne gradi kuće, uzalud se trude, koji je grade; ako 
Gospod ne čuva grada, uzalud bdiju, koji ga čuvaju. Jer “do- 
bro je samo narođu, komu je Bog gospodar". Poradi toga smo 
došli u Rim, a snama ovlašteni zastupnik hrvatskog naroda i broj- 
ni hodočasnici pripadnici raznih slojeva iz svih hrv. krajeva, da 
čujemo iz ustiju samoga svetoga Oca Pape Pia XII., koji zamje- 
njuje Krista, Gospodara naroda i njihovih sudbina na zemlji, što 
treba da hrvatski narod radi, da mu budu odluke na današnjoj 
njegovoj raskrsnici na sreću i blagoslov. Papa je od Boga po- 
stavljeni nepogrješivi tumač: onih istina, koje upućuju ne samo 
duše k sreći u Bogu, nego i čitave narode k sreći na zemlji. Tko 
njega slijedi i sluša, ne će i ne može zalutati." Poslije toga po- 
slanica govori o programu, što ga je Sveti Otac u svojem govo- 
ru preporučio hrvatskom narodu. “Prekrasan je taj program ... 
rijetko se kada desilo, da je Kristov Namjesnik na zemlji jednome 


narodu tako od srca, tako lijepo i tako stvarno razvio program 


rada za njegovo svestrano blagostanje, kako je to danas nama 
učino sveti Otac Papa Pijo XII. On je dao i obećanje: “Ako ga 
budete provodili, onda će se nastaniti mir u vašim obiteljima, a 
sunce pravog i trajnog blagostanja zasjati će nad vašom domo- 
vinom." Divno i sveto obećanje hrvatskom narodu iz ustiju 
onoga, koji Krista na zemlji zamjenjuje. Konačno poslanica 
živo stavlja pred oči divan primjer mučenika blaženog Nikole 
Tavilića, potiče snažnim riječima na njegovo štovanje i zazivanje 
i na molitve za njegovo svetačko uzvišenje. | 

Audijencija Hrvata kod Svetoga Oca Pape Pija XII. izazvala 
je veliki odjek u domaćoj hrvatskoj i u svjetskoj štampi. “Ka- 
tolički list" ovako je pisao o značenju hodočašća: “Možemo u 
svakom pogledu biti više nego zadovoljni s uspjehom ovog hodo- 
čašća. Prilike, u kojima se hrvatski narod nalazi, njegov utje- 
caj,na državnu politiku, jednodušnost političkog i crkvenog vod- 
stva u najaktuelnijim pitanjima narodnog života, historijska 
važnost mučeništva blaženog Nikole Tavilića, koji je simbol sto- 
ljetne borbe Hrvata “za krst časni i slobodnu zlatnu", sve je to 
učinilo, da je prvi poklon Hrvata Svetom Ocu Papi Piju XII. tako 
široko odjeknuo svijetom. 

Hodočašće je pohodilo sva mjesta u Italiji, koja su u uskoj 
vezi sa svetom Hrvatskom. U Rimu je posjetilo kapelu svetog 
Venancija, dragocjeni spomenik prvih veza Hrvata sa Svetom 

Stolicom ; nadalje grob posljednje bosanske kraljice Katarine u 
crkvi Svete Marije Aracoeli na Kapitolu; grob i kapelu svetog 
Ćirila, slavenskog apostola, u crkvi svetoga Klementa; grob Ju- 
rja Klovića u crkvi svetoga Petra u okovima. 

Hodočasnici su se najviše zadržali na najodličnijem hrvat- 
skom spomeniku u Vječnom Gradu, crkvi i zavodu svetoga Jero- 
nima. Upravo pred mjesec dana preselio se zavod u veličan- 
stvenu novu zgradu. Radi uredjenja mauzoleja rimskog cara 
Augusta, koji se nalazi u neposrednoj blizini, morale su se rušiti 
stare zgrade. Bila je ozbiljna pogibao, da se zavod baci na da- 
leku periferiju grada. Rektor zavoda, monsignor dr. Juraj Ma- 
gjerec, koji već godinama svu ljubav i brigu posvećuje dragocje- 
nom spomeniku Hrvata u Rimu, uspio je me samo da ovo mjesto 
sačuva za zavod, već i da za nj sagradi novu impozantnu zgra- 
du. Tako imađu Hrvati u Rimu svoj narodni spomenik, s kojim 
se zaista mogu ponositi i s obzirom na njegov položaj i s obzirom 
na njegovu veličinu i ljepotu. U crkvi svetog Jeronima počiva 
niz glasovitih Hrvata i otac hrvatske povjesti Ivan Lucić; jeziko- 
slovac i misionar Bartul Kašić; pjesnici Ivan Palmotić i Juraj Ba- 
raković; prijatelj Pape Urbana VIII. i poslanik u Carigradu Pa- 
vao Gučetić; ohridski nadbiskup Rafael Levaković; opat Stjepan 
Gradić i neki drugi. 

Hodočasnici su se uputili iz Rima i u biskupski grad Lučeru, 
na grob zagrebačkog biskupa blaženoga Augustina, Kažotića, i u 
Veneciju na mjesto, gdje je živio i umro Hrvat blaženi Gracija iz 
Mula u Boki Kotorskoj. 

Poslije hodočašća započeo je ozbiljan i živahan rad oko bli- 
žih priprava za proslavu. Najprije su bile utvrdjene glavne toč- 
ke programa. Od 12. do 15. lipnja 1941. bit će u Splitu svečan 
doček papina Legata i svečanosti u Splitu i Solinu, kolijevci hr- 
vatskog kršćanstva. Od 15. do 283. lipnja nastavljaju se sveča- 
nosti u Zagrebu i svršavaju hrvatskim nacionalnim euharistij- 
skim kongresom. Od 25. do 29. lipnja poći će hodočašće u Rim. 

Nasljednik solinskih. biskupa, splitski biskup monsignor Bo- 
nefačić, ocrtao je u svojoj okružnici značenje proslava u Splitu i 
Solinu. “Split i okolica su historijsko tlo, ne samo hrvatskoga 
naroda, nego i tlo, gdje su udareni temelji kršćanstva u našoj 
domovini. Ovdje oko stare Salone došli su Hrvati u prvi dodir 


.sa svetim Ocem Papom preko njegova Legata; ovdje su se naši 


pradjedovi prvi i pokrstili; odavle je evandjeosko svjetlo obasjalo 
hrvatski narod. Osim toga grad Split imađe još jedan poseban 

velik razlog za tu proslavu, a to je otvorenje i.posvećenje kate- 
drale svetoga Dujma, koje je bilo istovremeno izvršeno. Ova 
katedrala je znamenita radi svoga postanka; časna i slavna radi 
svoje prošlosti. Bila je svjedok pokrštenja Hrvata i njihovih 
vodja; ona je vidjela, jer su u nju dolazili i u njoj se molili Bogu, 
hrvatske narodne knezove i kraljeve, koji su ju i obdarili.? 

Ove tri točke programa su zaista mogle uzdići do vrhunca 
manifestacije cijeloga naroda na slavu Bogu, u počast Kristovu 
Namjesniku na zemlji i na spomen najsvjetlijih časova hrvatske 
povjesti. : 

Sveti Otac Papa Pijo XII. obdario je hrvatski narod prigo- 
doni ove njegove proslave izvanrednim darom svete jubilejske 
godine. 'U tu svrhu je izdao 12. svibnja 1940. apostolsko pismo, 
u: kojem proglašuje oproštenje svete jubilejske godine od Petro- 
va 1940. do Petrova 1941. To je jedna od najvećih blagodati, što 
ih Crkva daje svojim vjernicima, pa je bio znak posebnog 'odliko- 
vanja hrvatskog naroda. ' 

Svečana zvonjava po svim hrvatskim crkvama u predve- 
čerje blagdana svetog Fetra i Pavla 1940. navjestilo je hrvatsku 
jubilejsku svetu godinu. Sutradan je u svim crkvama uvedena 
sveta godina svečanim pobožnostima, zazivom Duha. Svetoga i 
obnovom krsnog zavjeta. Zaista veličanstven prizor za nebo, 
kada su u isti čas po sviri crkvama milijuni Hrvata javno i na 
gvečan način ispovjedili vjeru u trojednoga Boga i ponovili obe- 
ćanje vjernosti božjem zakonu. 


Sveta Jubilejska godina bila je sretno smišljena nađopuna 
duhovne narodne obnove, pa nema sumnje, da je izvanrednim 
obiljem darova božjih milosti poduprla sva njezina nastojanja. 


Nadbiskup monsignor Stepinac posjetio je Svetog Oca Papu 
Pija XII. u svibnju godine 1940, a i početkom godine 1941. Bilo 
je to potrebno u glavnom radi priprava za proslavu. Kad se 
vratio iz Rima, sazvao je sastanak užeg odbora episkopata, na 
kojemu je bilo medju ostalim zaključeno i to, da se svi biskupi 
svijeta obavijeste o radosnom i velikom dogadjaju jubilejske 
proslave hrvatskog naroda i da ih se pozove na euharistijski 
kongres u Zagreb. Tako je početkom ožujka 1941. nadbiskup 
poslao 'u ime svih hrvatskih biskupa pismo na sve biskupe Svijeta. 

U pismu je trebalo biskupima ukratko predočiti veličinu do- 
gadjaja, što ga Hrvati slave tako svečanim jubilejom. Pismo je 
to zaista majstorski izvelo. Prikazalo je prve veze Hrvata sa 
Svetom Stolicom po papi Ivanu IV. i opatu Martinu. odmah 

poslije toga je istaklo temelj odnošaja hrvatskog naroda prem 
Papinstvu: Agatonov ugovor. Za nj veli pismo: “Uistinu jefint 
Primjer ovakve vrsti ,u povijesti Svijeta". Nakon toga dia 
utvrdjuje: “Hrvati ostadoše ovom ugovoru vjerni, a dane najod 
niji Kratko i snažno potkrepljuje ovu tvrdnju s jedne 2 
aa žrtvama, koje su Hrvati doprinijeli za ovu Vjernost, a s 
Cruge strane blagodatima, što su ih Primili od pape. Iu najito« 
vije doba Hrvati dobivaju od sadašnjeg pape najveći dar — e 
jubilejsku godinu. Značajna je izreka u pismu koja. kratko : 
tako sadržajno iskazuje značenje toga jubileja ža hrvatski n : 
Tod. "Tijekom ove jubilejske &odine sve ge upotrebljava da <» 
Bog bio gospodar našeg života u pjedincima i u obiteljima, da 
bude Sospodar našeg društvenog, javnog i političkog života: 
Pismo konačno upravlja molbu i poziv na sudjelovanje lead euh : 
ristijskog kongresa u Zagrebu, “da Vaša prisutnost pojača o = 
PAJE naše zahvalnosti prema Bogu i.da se slava euharistii a 
Krista što više uzveliča.? deni 
Tako je i ovim pismom Cijeli široki katolički svijet bio 
upoznat S hrvatskim narodom i odlikama njegova života, koji 
seže u drevnu prošlost, kakvom ge mogu podičiti rijedki dava. 
U to doba bili su radovi različitih odbora u punom jeku ja 
spreme sve potrebno za skoru proslavu. Početkom ožujka a 
sjetili su predstavnici središnjeg odbora Političkog Pi nkola 
hrvatskog naroda dra Vladka Mačeka u vezi s radom i ea 
ziranjem proslave. Kod ovoga posjeta su se uvjerili “da su 
svi faktori hrvatskog naroda jedinstveni u mislima i da su od- 
lučni biti jedinstveni i u radu u ovim danima evropske tjeskobe 
kada Hrvatska slavi svoju jubilejsku godinu, u kojoj će ge r ' 
nifestirati jedinstvenost Hrvatske kao nikada do sada, . 


U svim župama su ge osnivali mjesni odbori, u kojima su bili 
ne samo predstavnici vjerskih društava već i Svih ostalih kultur- 
nih, gospodarskih *i političkih organizacija. Prigodom kongresa 
bit će u Zagrebu otvoreno niz izložbi, koje će pokazati što ž ka 
tolička Crkva kroz trinaest vjekova dala hrvatskoj kulturi: pra 


1ožb% crkvene umjetnosti: školstva i prosvjete; knjige i štanpe; 
e > 


karitativnog i socijalnog djelovanja. 

No naročito je bio dirljiv rad oko pokretanja Hrvata koji se 
nalaze diljem svijeta u iseljeništvu. Prema statistici cd godine 
1951. tih Hrvata je onda bilo nešto preko milijun i četiri Netina 
tisuća. Radilo se o tom, da se prigodom jubilejskih proslava 
nadje u hrvatskom glav. gradu Zagrebu što veći broj hrvatskih 

iseljenika iz svih krajeva svijeta, gdje god ih imade. Ova na- 
stojanja oko toga bila su se u zadnje dvije godine lijepo razvila, 
pa je bilo nade na dobar uspjeh, koji bi proslavi bio dao naročito 
velik i svečan značaj. & 

Za rana se počelo misliti i na podizanje nekih spomenika 
na jubilejske proslave. Dosada su već postojala živa nastoja- 
nja oko podignuća dvaju takvih spomenika: monumentalnog 
križnog puta na brdu Kalvariji u svetištu Marija Bistrica i crkve 
ra Plitvičkim. jezerima na čast “Majci Božjoj, vjernoj čuvarici 
hrvatskog kraljevstva" s pokrajnim oltarima blaženog Nikole 
'Tavilića i blaženog Marka Križevčanina. 

Dok su ovako sve djelatnosti bile u najbujnijem cvatu s 
najboljim nadama u divne plodove, bila je iznenada i munjevitom 
brzinom u travnju 1941. i Hrvatska zahvaćena od nesreća, koje 
su se survale na Evropu i na cijeli svijet. Nastao je takav polo- 
žaj, da je hrvatski metropolita i zagrebački nadbiskup mosignor 
Stepinac izdao 19. travnja okružnicu, u kojoj objavljuje “da 
se morao prekinuti rad na pripravama za veliki narodni euhari- 
stijski kongres prigodom završetka svete jubilejske godine hr- 
vatskoga naroda. K 

Teško je opisati osjećaje i raspoloženje u srcima i dušama 
Hrvata. Iznenada se srušilo nešto tako drago i dragocjeno. 


Kao da je svjetao i sjajan dan utonuo u dubok i sablastan mrak. 


Bože, zašto? što ćemo još dočekati? ' 
U istoj okružnici nadbiskup odredjuje, da se rad na duhovnoj 
narodnoj obnovi imade nastaviti gdjegod prilike dozvole. Ali 
u istoj okružnici on odgadja i velike pučke misije, koje su se imale 
održati u Zagrebu po svim župama i samostanskim crkvama za 
koji dan u mjesecu svibnju. I ovo posljednje najbolje govori, 
kakva su vremena nadošla. | 
Izvještaj poslije toga donosi još nešto podataka o ono malo 
rada oko duhovne narodne obnove, koji se tu i tamo i kasnije 
mogao obaviti. ' : i : 
Teška muka je bila sastaviti bar nekakav nacrt radnog pro- 
grama za katolički rad u slijedećoj godini, što je bila druga za- 
daća sastanaka kanonika s njegovim prijateljima. Prilike su od 
godine 1941. dalje bivale sve gore. Strogi diktatorski režim je 
gotovo posve onemogućio katoličku štampu, koja se već bila iz 
vanredno lijepo razvila u svim pravcima. Cenzura je bila pošla 
tako daleko, da je križala rečenice papinih poslanica i govora, 
pa čak i rečenice iz Svetog Pisma staroga zavjeta. Iz propovje- 

di i govora nadbiskupa Stepinca, što ih je po običaju donosio 
“Katolički List", križala je cenzura cijele odlomke. I organi- 
zacijski katolički rad bio je sveden na najmanju mjeru. Režim 
je odmah na početku poručio najelitnijoj katoličkoj organizaciji, 
katoličkom Senioratu, koji je okupljao katoličke apostole inte- 
lektualce, da se sama razidje, ne će Ji da bude raspuštena. Po 
tom je bilo jasno, koliko mogu katoličke organizacije računati 
na slobodu rada. Duhovnik Pavlekić je ipak nekako pokušao 
unijeti u nacrt radnog programa neke bezazlene i sitnije stvari i 
s tim će se doći na sjednicu s nadbiskupom. 


Dok je nadbiskup obavljao svoju pobožnost na malom koru 
u bazilici Bistričke Gospe, a kanonik s duhovnikom i gospodoru 
Lukcem i Srijemskim spremao zadnje stvari za sjednicu, obišao 
je nadbiskupov tajnik Lacković s Poljakom Luckijem cijelo bi- 
stričko svetište, pokazujući mu i tumačeći sve pojedinosti: i 
crkvu i riznicu i cijeli niz Quiquerezovih fresko slika u arxadđama 
oko bazilike, koje su prikazivale važnije čudesne zgode, što su 
se zbile po zagovoru Bistričke Čudotvorke. Prošli su i čitavim 
mjestom i konačno se uspeli serpentinama na brdo Kalvariju, 
odakle im je pukao divan razgled na svetište i na cijelu roman- 
tičnu bistričku okolicu. 


Rodna kuća nadbiskupova tajnika Lackovića leži oko pola 
sata hoda od Marijina svetišta. Stoga je razumljivo, da je go- 
spodin Lucki imao uza se dobra tumača ovoga svetoga mjesta i 
dogadjaja, koji su s njim povezani. A to ga je sve izvanredno 
zanimalo. Toliko puta se čudio i divio snažnim osjećajima, što 
ih goje prema bistričkoj Gospi seljaci, medju kojima boravi, ma- 
kar da su od nje dosta daleko. Nikad ne će zaboraviti onih dana, 
kad se spremaju na daleki put, a još više onih dirljivih časova, 
kada se vraćaju s božjega puta u svoju župsku crkvu i u svoje 
domove. 

“Ja nemam drugoga izraza za vaše seljake, bistričke hodo- 
časnike do ovoga: izgledaju mi kao preobraženi, kao da ih neka 
viša sila onih dana zgrabi i otkine od svega zemaljskoga'' — za- 
počne Lucki. 

“Rado bih vam prikazao i razjasnio ovo naše hrvatsko ču- 
dovište onako, kako se ono pokazuje posmatraču njezina po- 
vjesna razvoja i dušama našega pobožnoga puka. Ali znajte, 
da će to biti vrlo, vrlo blijedo. U meni je to sve; samo ne može 
napolje; nemam izraza. 

Bad je tajnik Lacković nastojao nagraditi ljubezna stran- 

ca, koji pokazuje toliko zanimanja za njegovu dragu Bistricu, 
pa se na veliko ispričao. 

“Naš narod općenito štuje blaženu Gospu na izvanredan 
način, tako da mu se bez ikakva pretjerivanja smije dati naziv: 
Marijin narod", započeo je tajnik. “A takav je bio kroz cijelu 
svoju povjest. Možda je za ovu tvrdnju najznačajniji lik .Majke 
Božje, koji je bio urezan na luku pred oltarom veličanstvene 
crkve u Biskupiji kod Knina. Crkvu je sagradio kralj Krešimir 
za pokoj svoje duše. Bila je posvećena Mariji. Lik Blažene 
Gospe na luku u njoj. bio je — koliko nam je poznato — najstariji 
hrvatski izdjelani lik Blažene Djevice. A prikazuje Ju tako, da 
kao Majka širi ruke prema puku, spremna na najveću darežlji- 
vost. Evo, ovakav je bio odnošaj naših predja prema Mariji. 
Osobito goleme nevolje, koje su ga stoljećima pritiskivale, go- 
nile su ga pod plašt i u krilo nebeske Majke. S Njezinim likom 
na zastavama polazili su u, bojeve na Turke. Nije čudo, da je 
još od davnih vremena sve do danas najveći broj naših crkava 
posvećen Njoj. I gotovo sva mnogobrojnija hrvatska svetišta 
su Njezina. 


Najglasovitije je hrvatsko marijansko svetište . Marija Bi- 
sirica. Može se reći, da je to svetište cijeloga hrvatskog naroda. 
Pjesnik Jeronim Korner, koji ga je najviše opjevao, ovako to 
ističe: 

Kraljica Ti si sviju Hrvata, 

" Prijestolje Tvoje Bistrica smjerna; 
Žezlo je Tvoje od vječnoga zlata, 
I Ti si svojem kraljevstvu vjerna. 


A u drugoj pjesmi izriče uz Marijino kraljevanje i svu topli- 
nu Njezina majčinstva prema našem narodu: 


Ti si, Majko ponizna, 

U dolini Bistrice izabrala prijestolje. 

I Ti iz te doline kraljuješ nad brdima. 
I Ti iz te doline kraljuješ nad srcima. 
I Ti iz te doline grliš domovinu. 

O, Kraljice hrvatska, 

O, Marijo bistrička! 


Mjesto Bistrica spominje se prvi put u starim knjigama u 
trinaestom stoljeću. Dobila je ime po potoku Bistrici, koji teče 
kroz nju. Plemićki grad u Bistrici nastavale su kroz povjest 

Strijelica označuje tamnicu u Lepoglavi, u kojoj 
se nalazi, uz ostale, i nadbiskup Stepinac. 


različite plemićke porodice. No ono, što je ovo mjestanee' Hr- 
vatskog Zagorja učinilo toliko glasovitim, to je čudotvorni kip 
Majke Božje. O njemu pjeva spomenuti pjesnik ovako: “Kip 
je Tvoj malen i skroman. Kip je Tvoj crn i bijedan. Ali je ZAr., 
to velika milost Tvoja u hramu njegovu, i zato oko crnoga kipa, 
Tvojega teče bijela rijeka Milosrdja.? 

U ovo nekoliko riječi izrekao je pjesnik značajku povjest 
toga kipa. U početku skroman i sakriven, a s vremenom je po- 
sto glasovit s velikih milosti.  Prozvali su ga već davno: “Kinč' 
osebujni slavnoga orsaga horvackoga“.  Izradila ga je iz drva po 
svoj prilici obična ruka, a svakako neobično toplo srce. Negdje: 
oko godine 1500. Najprije su ga postavili na skroman oltar 
skromne kapelice na Vinskom Vrhu, koji je dobar.sat daleko od 
Marije Bistrice. Odavle su ga prenijeli u bistričku župsku cr- 
kvu, da bude sigurniji pred provalom Turaka. Ovdje su ga sa- 
krili pod kor crkve. Izgleda, da je već onda dijelio milosti. Bilo 
je to oko godnie 1580. 

Kip ostao je sakriven preko četrdeset godina, dok ga nije 
čudnovato svijetlo iznijelo na javu. Malo kasnije je čudom iz- 
bjegao vatri. Dok nije opet bio sakriven, pa opet otkriven, da 
konačno zasjaji sve više do današnjega punoga sjaja. Čovjek je 
očito ganut, kad čita čudnovatu povjest kipa u staroj knjizi iz 
godine 1688., u kojoj je to sve opisano po kazivanju ondašnjih 
najstarijih ljudi u župi. Božji ljudi su ga izbavljali iz teških po- 
gibli, u koje je često dolazio, i tako su ga sačuvali za velike dane. 
To je bio neki “duhovni pastir Luka", pa neki “gorljivi čovjek', 
pa onda “neki župnik" — ovoj dvojici ni imena nijesu zapisali — 

pa župnik Petar Brezarić i konačno sveti zagrebački biskup Bor- 
ković. Ovo se sve zbivalo kroz stotinu godina. 

Posljednje “našašće" .čudnovatoga kipa na dan 16. srpnja 
1684. bilo je i njegovo konačno “uzvišenje", jer je bilo popraće- 
no s ništa manje nego s osam čuda. Kao da se iznenada pojavila 
na obzorju divna, sjajna zvijezda, koja će od sada sjati nad Bi- 
stricom, nad ubavim hrvatskim Zagorjem i nad cijelom Hrvat- 
skom. Ovim danom je započela slava bistričkoga “crnoga kipa", 
da više ne potamni. Dvije knjige, u kojima su zapisana čudesna 
uslišana po zagovoru bistričke Majke Božje, sadržavaju opise 
od preko tisuće takvih čudesnih zgoda. A svaka je bila strogo 
ispitana i posvjedočena svjedocima prije nego je unesena u knji- 
gu. Je li onda čudo, da je bistrička Majka Božja osvojila srca 
pobožnog hrvatskog svijeta?! . Stoga je navedeni pjesnik is- 
pravno odjenuo ovu misao u pjesničko ruho ovako: 


Kraljice moćna, raskoši sjaja, 
Skromni su Tvoji kraljevski dvori; 
Al u njima zvoni pjesma bez kraja 
I srce cijelog naroda gori! 


Da, srce pobožnog hrvatskog naroda zaista gori za dragu 
svetinju “crne Majčice. Božje" i za Njezino svetište! I danas! 
Možda više nego ikada. 

Papa Benedikto XV. obdario je bistričko svetište povlasticom 
općenitoga oproštenja, Papa Klement VIII. sijelom škapularske 
bratovštine, a papa Pio XI. časnim naslovom manje bazilike. 

Koliko znademo i hrvatski sabor je pokazao nekoliko puta 
naročitu brigu za bistričko narodno svetište, raspisujući porez 
za novi glavni oltar (godine 1710.) i malo kasnije za uredjenje 
ceste preko Laze do prošteništa (godine 1721.). A hrvatski na- 
rod je godine 1935. veličajnom svečanošću okrunio lik svoje bi- 
stričke Čudotvorke dragocjenom krunom. Tako je i na vanjski 
način pokazao, da je blažena Djevica Marija i tijekom povjesti i 
danas Kraljica hrvatskog naroda. 

“No ono što je najljepše i najvrijednije i najdirljivije na Bi- 
strici ,to je pobožnost hodočasnika" -— proslijedi tajnik Lacko- 
vić. “Ona je svakako nešto posebno, izvanredno. Živa vjera, 
nepokolebivo ufanje i žarka ljubav prema bistričkoj Djevici Ma- 
riji stavlja ih s jedne strane u duboko strahopočitanje prema 
svetištu i Njezinu kipu, a s druge strane u nježnu intimnost ma- 
lena djeteta prema Majci. Miješanje ovih dviju na oko oprečnih 

čuvstava ispoljava se katkad u dirljivim oblicima. S nekim po- 
sebnim užitkom znao sam satima to promatrati u crkvi i oko cr- 
kve. Hodočasnici izlijevaju u svojim romarskim popjevkama 
svoju dušu i svoje srce. Evo od toga blaga samo nešto". I sad 
je gospodin Lacković citirao nekoliko primjera ovakovih pje- 
sama. : 

Kada se romari spremaju na “božji put"? i prigodom svoga 
polaska, popraćuje to različitim popjevkama. Čuje se u njima i 
ovo: “K bistrički Mariji vsi srčeno pojmo!" “O, Majka prečud- 
na, ljubljena Devica, horvatska Patrona, nebeska Kraljica! K 
Tebi mi žalosni i tužni bežimo; pod obrambu Tvoju dospeti hle- 
pimo.'"" Medjimurci pjevaju na polasku ovu lijepu molitvicu: 

“Lepa je roža lilija, išće je lepša Marija; 

Lepa je cirkva bistrička, gde prebiva Marija 
Svojim Sinkom Jezušom, zaručnikom Jožefom. 
Daj nam, Jezuš, lehko dojti čez te gore visoke, 
Čez te gore visoke k Majki Božji bistrički. 


Romari ne prezaju pred nikakvim teškoćama i zaprekama 
puta.  Pješače po žeži i prašini čitave dane. Često cijeli dan na 
tašte i u muci teške žedje. Pred očima im je dragi Lik i ništa im 
nije teško. Romarska. pjesma slikovito prikazuje to ovako: 


Šetala se divojčica, šetala se na Bistricu, 

K Majke Božje bistričke. Nju su stali tri jangelki. 
Nju su stali, nju pitali: “Kam ti ideš, divojčica?' 
“A ja idem na Bistricu, k Majke Božje bistričke.? 
“Tam ti nejdi, divojčica, tam si jesu dalki puti, 

I gorice previsoke i vodice pregliboke, 

I stezice prevuzecke'. Al je ona senak išla. 

Gda je ona k Bistre došla, sami zvoni prezvanjali, 
Sama vrata otpirala i dupleri vužigali. 

Sam Jezušek mešu služil, jangelki Mu podvarjali. 


Umorni romari na cilju dugoga i mučnoga puta suzama po- 
zdravljaju bistričku crkvu, kad je prvom zagledaju, a još više 
njezin biser — crni kip. 


Potrudi se mili romar k Majci Božji bistrički. 

Kad je došel k Mariji, Majki Božji bistrički, 

Pred oltar je on pokleknul, kak je već navajen bil. 
Kad je Majku zagledal, milo se je rasplakal. 

A rastanak od kipa i svetišta je nada sve žalostan. Itko ga 
gleda, ne može uzdržati suza. U popjevkama govore srca. 


O, Marija, draga i krotka Devica, 

Mile suze teku iz našega lica. 

Ostavljamo sada mesto dike Tvoje, 

Ali nigdo srce ne odnaša svoje. 

Zato, o Patrona, Tebi fala budi, 

Ti si nas pomogla ... 

Ah, kako se ne bi mogli žalostiti, 

Kad nam je sirotam od Majke otiti. 
Zbogom nam ostani, Majka prelublena, 

S predragim Jezušom,. rožica rumena! - 
Daj nam:Tvoj blagoslov, doma nas sprevodi,-' 
Buđi nam obramba!... > 


A cijela crkva znade zaplakati na riječi ovoga oproštaja: 


AKo li se kak pripeti zmed nas ovde kojemu, 

Da već dojti ne bi mogel sim k tronušu Tvojemu ; 
Ah, smiluj se, Majka mila, kada dojde smrtna sila; 
Primi dušu v naručaj i sprevodi v sveti raj! 


I kada romari badava nježno zaprose: “Tebe z sobom zo-. 


vemo: Hođi z nami Majčica!" onda se konačno dijele očima i 
tijelom od predrage .Svetinje plačnim pjevanjem: 


S Tobom se razhajamo, 

Tužne suze brišemo. 

Zbogom, žbogom Marija, 
o Majka Božja bistrička! 


Gospodin Lucki je na kraju ovoga razlaganja uzbudjen pri- 
mjetio: “Sad razumijem." I nadodao je: “Vaši ljudi, koji dolaze 
ovamo, ostavljaju ovdje svoje srce, kako. to lijepo kažu u svojoj 
popjevci, a i Gospa polazi s njima u njihova sela i domove. Znam, 
da se Njezina slika nadje gotovo u svakoj kući. 


. “Jedina je nevolja" — nastavlja tajnik — “što je ovo ovdje pre- 
maleno i vrlo primitivno za one razmjere i oblike, što su ih ho- 
đočašća zauzela zadnjih godina. Tako su najednom iskrsla to- 
lika goruća pitanja, koja bi trebalo riješiti, da svetište uzmogne 
zadovoljiti sve većim potrebama, a pružiti i pogodne uvjete za 
svoj dalnji razvoj. Tu je Bog poslao našega nadbiskupa, koji 
se svom dušom dao na uredjivanje Marije Bistričke. Ovo je kod 

Crkva sv. Ivana kod Bohinjskog jezera, Slovenija 


njega i posve razumljivo, jer ga naročito resi duboka i žarka 
pobožnost prema Majci Božjoj". 

Sad je gospodin Lacković prikazao ovu crtu lijepa značaja 
svoga ljubljenoga nadpastira. On je uvijek sretan, da može o 
njemu što lijepo reći. 

Značajno je, da je nadbiskup služio svoju prvu svetu misu 
u najvećoj i najljepšoj crkvi svijeta, posvećenoj Božjoj Majci, u 
bazilici Svete Marije Veće, u Rimu. Bio je uvjeren, da je po- 
stao svećenikom po Marijinu zagovoru, što mu ga je izmolila 
krunica njegove majke. Uopće — nadbiskup i molitva krunice 
su jedno s drugim nerazdruživo povezani. Na listopadskim po- 
božnostima znade on klečati na tvrdoj stepenici oltara i prebi- 
rati prstima zrnca svoje velike krunice s petnaest otajstava. 
Iz Svete Zemlje donio je kao najdražu uspomenu veliku krunicu, 
koju je objesio nad svoj krevet. Krunicu imade gotovo uvijek 
u rukama: kad putuje prašnim cestama svoje nadbiskupije, kad 
leti avionom iz Zagreba u Rim i natrag; na putevima do vlasto- 
držaca, da traži pravo ili milost za druge. Svaku večer sa svi- 
ma, koji rade u njegovu dvoru, moli zajednički krunicu u dvor- 
skoj kapelici. A posjetnicima najradije daje na dar i uspome- 
nu — krunicu. Njegova pobožnost prema Majci Božjoj ispolja- 

va se i u različitim oblicima. Tako na primjer najljepše cvijeće, 
što ga dobiva na dar u znak štovanja i zahvalnosti, šalje na Ma- 
rijine oltare. 

“Da se ova naročita nadbiskupova pobožnost prema Blaže- 
noj Gospi može ispravno i potpuno razumjeti i ocijeniti, treba 
se spustiti na njezine izvore u njegovoj duši" — dao se tajnik 
na tumačenje. I ovdje treba imati pred očima njegovu živu us- 
mjerenost prema nadprirodnim vrjednotama. Za njega je: naj- 
odlučniji čimbenik u životu pojedinaca i u zbivanjima ljudskog 
društva božja Providnost i milost. A on vjeruje, da Božji Sin 
časti Svoju Majku i na taj način, da sve milosti šalje ljudima i 
svijetu preko Nje. I stoga je lagan zaključak: ne vara se srce, 
kada se najradije pritišće uz Majku. “I tad ćete razumjeti, dra- 
gi gospodine, što ću vam konačno reći, vraćajući se opet našoj 
Bistrici. Kada su se stali nagomilavati mračni oblaci našim na- 
rodom nastupom rata, dao se nadbiskup na podizanje dviju bo- 
žjih tvrđdjava: Karmela na svojem dobru Brezovica i uredjenju 
ovoga svetišta. Ova dva njegova poteza spadaju sigurno me- 
dju one najveće u zadnje vrijeme. U Karmelu provode svete 
i pobožne djevice redovnice život neprestane tišine, molitve i po- 
kore za najpreče potrebe Crkve, osobito Crkve u Hrvatskoj. A 
obnovljena i uredjena Marija Bistrica bit će stjecište stotina ti- 
suća molitelja i pokornika iz svih krajeva i svih slojeva puka, a 


istodobno i žarište vjerskog preporoda hrvatskog naroda po Ma-: 


riji Stoga i svu pažnju, sve slobodno vrijeme i sav trud posve- 
ćuje nadbiskup ovom poslu. Sve najbolje i najvrijednije i naj- 
ljepše, što je u njegovoj mogućnosti, daje za izgradnju ovih dviju 
Marijinih svetišta. 

Prema vrhuncu Kalvarije upravo se približavala jedna pro- 
cesija, koja je obavljala: molitvom i pjevanjem križni put. Po 
nošnji se moglo razabrati, da su ljudi negdje iz Hrvatskog Za- 
gorja. Time je razgovor tajnika i gosta iz Poljske bio prekinut. 
U ostalom bio je i prilično završen. Na povratku $s Kalvarije 
prema svetištu prikazao je tajnik još i nacrte oko uredjenja sve- 
tišta. Bili su zanimljivi i veličajni. Dakako da će trebati niz 
godina, da se malo po malo ostvare. 

Gospodin se Lucki na kraju serpetina kod prve postaje 
Križnog puta, koja se obasjana suncem bliještila svojim bijelim 
figurama od kararskoga mramora, zaustavio i bacio pogled na 
svetište. “Zar ne, da bazilika ovako opasana zidovima, trijemo- 
vima i župskim dvorom predstavlja cijelom svojom pojavom kao 

neku kraljevsku gradinu ili kao neku tvrdjavu? Jedno i drugo 
tako lijepo pristaje značenju svetišta, što mu ga daje hrvatska 
povijest i sadašnjica'' — završio je gospodin tajnik. 

U isto vrijeme odvijao se u jednoj sobici župskog dvora je- 
dan drugi razgovor. Zanimljiv i značajan. Našli su se na sa- 
mu gospodin Pavlekić i župnik Franjo Kapelac. Ovaj je sinoć 
doveo svoje hodočašće. Imade već nekoliko godina, što je ova- 
ko uredio, da dolaze ovamo na današnji dan, kad nema navale 
drugih hodočasnika, da budu sami i da u sabranosti obave po- 
božnosti. A opet je to i dan Marijina blagdana. 

Gospodin Pavlekić se obradovao, kad je malo prije ugledao 
župnika u skupini njegovih vjernika. Odmah ga je povukao k 
sebi. On uvijek voli razgovarati sa župnicima, da upozna sta- 
nje u župama. A župnik Kapelac mu je povrh toga zanimljiv i 
drag. Malo je neobična pojava. Izdiže se nad običan svijet 
svijet svojim izbrušenim značajem. Rodilo ga je tvrdo i opo- 
ro tlo ogranaka Kalnika. Od malena ga je odgajala skrajnja 
bijeda doma. Mučni su mu bili dani školovanja. Držala ga je 
samo potpora plemenitoga Valeka, koja je dostajala tek za naj- 
nužnije. To sve ga je samo izbrusilo; učinilo tvrdim i odlučnim 
u riječima i na djelu. A kada se ono kao klerik našao uz smrtni 
Krevet svoga dobročinitelja Valeka, doživjo je u jednom danu ne- . 
što kao ponovno rodjenje. Otvorili su mu se posve novi vidici u 
život. Bio je pokrenut na putove, kojima se dovinuo do nači- 
na onoga gledanja na svijet i život, koji je zadovoljio njegovu 
narav i njegov značaj.  Učinile su to Valekove oči, uprte ravno 
u nadprirodni svijet, od kojih se sjala sva njegova komorica. 
Učinila je to Valekova čudovita riječ; ma da je slaba glasom, 
bila je prodorna snagom sadržaja i nabita energijama! Čista i 
stroga logika. Od ovoga dana bio je krenuo novim stazama i 
stigao je do toga, da nije mogao nikako podnositi u svijetu mi- 
sli — maglu, a u svijetu zbivanja — mlakost, neodlučnost, polo- 
vičnost. Uživao je u jasnoći i željeznoj dosljednosti matemati- 
ke. Zavolio je ljude kova biskupa Mahnića i švicarskog župni- 
ka, pisca Maedera. Pročitao je sve njihove spise. Obadva za- 
hvataju jezgru stvari, spuštaju se do korjena predmeta, udaraju 
čavao ravno u glavu. Ne gube se u mrvicama ove zemlje, već 
se suvereno kreću svemirom i vječnošću. 

Gospodin Kapelac je svake godine pohodio grob Valeka u 
Krašiću iz duboke zahvalnosti za godine njegova truda i za onaj 
jedan dan, u koji mu se objavila njegova divna pojava. 

Razgovor je započeo gospodin Pavlekić pitanjem: 

“Kako je kod vas?" 

“Kad je jednoga moga starca ditnaika neki dan upitao je- 
dan ustaša, banuvši mu u kuću: “No, kako je stari?" — ovaj mu 
je odrezao: “Zlo je, da ne može biti gore! Jedan vrag nas davi 
po danu, a drugi po noći." Stari je to rekao pun ogorčenja. 
Svijet životari pod grubom silom, u strahu i nesigurnosti, izvržen 
pljački.  Dojadilo mu je ustaško nasilje po danu, a partizansko 
Bo noći. Prvi dolaze iz općine i kotara, a drugi se spuštaju s 
Ivančice. Evo ja mislim, da je to slika stanja u cijeloj zemlji. 
Samo negdje je još daleko. gore nego kod nag" — završio je žup- 
nik. 

“Kako se drži narod?" 

“Još uvijek dosta dobro. Mi svećenici ga držimo. No bo- 
jim se za budućnost. Ma da smo već utonuli u zlo, ja mislim, 
da je to tek početak. Slutim gore i najgore. Sada sam počeo 
vromatrati i proučavati partizane. Ustaše su mi poznati kao 
aa dlanu; znam svu njihovu bijedu; i onih gore na vrhovima i 
onih u svojem selu. No ovi će proći. I Hitler i ustaše. A po- 
slije njih će doći — izgleda — još crniji dani. Bojim se toga 
to više, što dublje zalazim u proučavanje boljševičke revolucije 
u Rusiji i Mehiku, te gradjanskog rata u Španjolskoj. A za me- 
ne, da vam pravo kažem, u toj stvari je najjasniji govor Fatime. 

“Malo nam je poznat". 

“Nažalost. A od tolike je važnosti za svijet, da bi ga svaki 
čovjek morao urezati u mozak i usaditi u dušu! - 

“Može li se Fatima sigurno uzeti kao objava s neba? 


“Nadležna crkvena vlast rekla je svoju. Pet godina poslije 
fatimskih dogadjaja imenuje nadležni biskup istražno:povjeren- 
stvo, koje promatra i radi osam godina. Konačno izjavljuje 
pastirsko pismo nadležnog biskupa od 14. travnja 1930. medju 
ostalim, “da su ukazanja Majke Božje u Cova da Iria vrijedna 
vjere, pa se stoga dozvoljava kult' Naše Fatimske Gospe". A 
veliko i divno “čudo na suncu" 18. listopada 1917., na dan zad- 
njeg ukazanja, promatralo je sedamdeset tisuća ljudi i o njemu 
su pisale portugalske novine. Za čudo svijet, pa i katolički, za 
sve to pokazuje vrlo malo zanimanja. 

“Marijine poruke su bile kasno obavljene. Mislim, tek pro- 
šle godine?" 

“Da, tek prošle godine na zadnji dan kolovoza je glavna, vi- 
djelica Lucija Santos po nalogu svoga biskupa otkrila prvu i 

James kardinal MeGuigan, Toronto, Canada. 


drugu objavu, dok je za treću rekla: “Treća mora za sad ostati 
sakrivena velom šutnje." 

“Što kaže objava, koja je već poznata?" 

“Četiri stvari. Prva: rat će skoro prestati (prvi svjetski 
1at). Druga: ako se svijet ne popravi, za slijedećega pape za- 
početi će drugi još strašniji rat. Ove dvije stvari su se točno 

ispunile. Treća: ako se ni tada svijet ne popravi, ogromna pro- 
vaganda raširiti će po svijetu zablude, koje će raspiriti ratove i 
Progone Crkve; mnogi će biti mučeni, a sveti Otac će mnogo 
trpjeti; neki narodi će biti uništeni! I konačno četvrta: Rusija 
će se obratiti i bit će mir. Moje bezgrješno Srce će slaviti po- 
bjedu. Ispunjenje treće i četvrte stvari još čekaino. 

Meni se čini, da se treće stvari moramo naročito bojati. 
Zašto? Postoji u fatimskim proroštvima stupnjevanje zala na 
sve gore: prvi svjetski rat; drugi “još strašniji". Ne će li treće 
biti najgore? Navodno bi to imala biti ogromna propaganda 
zablude, ratovi, progoni Crkve, mučenje, uništenje naroda. A 
po tome, što će do mira i Marijina triumfa doći po obraćenju 
Rusije, moglo bi se zaključiti, da će izvor, žarište i glavni pokre- 
tač i uzročnik trećega zla biti Moskva, Staljin. Ta pomisao 
izazivlje misli na grozote, što su se zbivale u Rusiji, u Mehiku, 


u Španiji, i eto gotove perspektive, .koja nam se prijeti crnom 
budućnosti. 


“A što bi po vašem sudu trebalo činiti u ovim prilikama??? — 
ponuka Pavlekić župnika, da nastavi sve zanimljivije  prikazi- 
vanje. 

“Ovo mi je pitanje naročito drago. Vi imadete u rukama 
apostolske duše po katoličkim društvima, pa ih možete pokretati 
k poslu za naš spas. Pazite: ja naglašujem, za naš spas! U 
prvom redu, po mome mišljenju opasnost je u tom, što mi ni iz 
daleka ne zamjećujemo tih opasnosti, prema kojima  hrlimo. 
Zato bih želio, da moje izlaganje shvatite što ozbiljnije. 


“Ja stvari postavljam ovako. U zadnjih stotinu godina od- 
vija se na pozornici svijeta jedna epizoda veličajne drame, koju 
je u proročanskoj slici zabilježio sveti Ivan u Apokalipsi:.“I ve- 
Jiki znak pokaza se na nebu: Žena odjevena u sunce i mjesec 
pod nogama Njezinim, i na glavi Njezinoj kruna od dvanaest 


zvijezda . . . I pokaza se drugi znak na nebu, gle, vatreno- -ridji 
zmaj imajući sedam glava i deset rogova, i na glavama sedam 
kruna ...1Irasrdi se zmaj i otidje da zametne rat . . . Izbačen bi 


zmaj veliki, stara zmija, koja se zove djavao i sotona, koji za- 
vodi sav svijet. 

. Strahovite grijehe pojedinaca, osobito onih na vrhovima i 
čitavih naroda, koji su u zadnja vremena svojom težinom i dr- 
zovitošću stala vikati na nebo, Bog je počeo kažnjavati i time, 
što je dopustio, da sotona proširi svoju vlast na svijetu. Ovaj 
mu je i onako svojom pokvarenošću otvorio vrata i zaželio se 

njegova gospodstva. I tako su vremena počela dobivati de- 
monska obilježja. Vlast tame započela je svoj paklenski pohod 
gvijetom. Glavni ljudski okviri za nju su bili u tom, što se fi- 
lozofija naturalizma i materijalizma razlila iz mozgova u ma- 
ge. * Teorija je prelazila u praksu i poprimila demonske oblike. 
Već papa Leo XIII, zamijetio je svojim pronicavim okom ove zna- 
kove i pojave demona, pa je zaprepašten odredio, da se poslije 
tihih svetih misa imade moliti eksorcistička molitva na čast od- 
ličnom pobjedniku nad sotonom arkandjelu Mihajlu. Tako već 

preko pedeset godina tri stotine tisuća svećenika diljem svijeta 
moli svaki dan s vjernicima: “Vojvodo vojske nebeske, potjeraj u 
pakao sotonu i druge zlobne duhove, koji obilaze svijetom." 
Evo ovo je jasno svjedočanstvo same Crkve o krutoj stvarnosti 
sadašnjih vremena. Začudo današnji svijet, pa i mnogi katolici 
ne vjeruju u ovu stvarnost, dok-ona nije ni nekim ljudima, koji su 
inače daleko od Crkve, toliko nevjerojatna. Tako se na primjer 
glasoviti sociolog Sombart nije ustručavao pred svoju smrt na 
pisati ovo: “Samo onaj, koji vjeruje u djavla, može razumjeti, 
što se dogadja u Evropi u zadnja vremena." 

Mislim, da posljednje i najjače uplive u svijetu vrši sotona 
preko nacizma i boljševizma. Nije teško uočiti kod ovih oba- 
dvaju sistema upravo napadne znakove demonskog elementa: 
laž, lukavštinu i pretvaranje; djavolsku mržnju i zlobu; diabo- 
ličke načine mučenja i ubijanja ljudi; bijes na Boga i Crkvu. Sve 
je to potvrda za proročko vidjenje Katarine Emmerich, po kojem 
bi otprilike godine 1940. do 1950. djavolski knez Lucifer imao biti 
pušten iz okova na zemlju za kaznu grješnom svijetu. “Pokaza 
se vatreno-ridji znak na nebu!" Moj starac župljanin: “Jedan 
vrag nas davi po danu, a drugi po noći!" s 

S druge strane diže se u svijetu sve više pojava Majke Božje 
Marije. Ona se često objavljuje pobožnim dušama, osobito ne- 
vinoj djeci, i svojim izravnim uplivom na svijet gradi protiv so- 
tone Božje kraljevstvo. Godine 1846. ukazuje se u La Saletti u 
Francuskoj; godine 1858. u Lurdu; godine 1917. u Fatimi u Por- 
tugalskoj; godine 1932. u Banneuxu i u Beauraingu u Belgiji. 
Sva su ova ukazanja providjena crkvenim autoritetom. I ona 
prouzrokuju izvanredne uspjehe za vjersku obnovu svijeta. Lurd 
obraća Francusku, a ova po svojem položaju duhovnog vodstva 
Evrope snažno utječe na spremanje katoličke renesanse u njoj. 
Fatima preporadja Portugalsku, a ujedno vrši jak upliv na cijeli 
svijet u smjeru vjersko$ preporoda. Zar sve ovo ne podsjeća 

na prizor Apokalipse: “Veliki znak pokaza se na nebu: Žena od- 
jevena u sunce". ' no 

I nadošao je sukob. Izmedju ova dva znaka i ne može biti 
drugačije. Izgleda, da je sukob stupio u posljednju fazu godi- 
ne 1917. Sotona je u toj godini uspio spremiti svoje najjače oru- 
dje, s kojim će se poslužiti u grčevitom nastojanju, da konačno 
zavlada cijelim svijetom. To je orudje — od boljševika okova- 
na Rusija. Nije li značajno, da poslanica ruske pravoslavne 
crkve od 11. studenoga 1917. izrjekom označuje silovito prigrab- 
ljenje vlasti pod boljševicima — “puštanje sotone iz okova." 

I sada se desilo nešto, što se ne može uzeti kao puki slučaj, 
a tako uporno pokazuje na prizor iz Apokalipse. U isto vrije- 
me, kad ruski boljševizam istupa na pozornicu i kroz punih pet 
mjeseci vodi žilavu borbu za potpunu i isključivu vlast, ukazuje 
se Blažena Djevica Marija kroz istih šest mjeseci u Fatimi i na- 
vješta svijetu najprije kaznu, a onda svoju konačnu pobjedu. 
Lenjin i Trotzki dolaze u Petrograd 16. travnja 1917. i započinju 
borbu, koja svršava triumfom boljševizma u Moskvi dne T. stu- 
denoga. Prvo Marijino ukazanje u Fatimi pada na 18. svibnja, 
a zadnje na 18. listopada iste godine. : 


“Na temelju svega ovoga izloženoga evo odgovora na vaše 
vitanje, što nam treba, činiti" .— približi se završetku izlaganja 
gospodin župnik. “Treba popularizirati Fatimu, naročito poru- 
ke fatimske Gospe. Uzeti ih za smjernice privatnoga i javnoga 
života. Mobilizirati apostole za fatimski pokret. A ja sam 
sklon da ustvrdim: ovim svetim poslom spasit ćemo možda do- 
niovinu. Dokazom nam je Portugalska. Tamo je 26. svibnja 
1911. — šest mjeseci poslije revolucije, koja je postavila u zemlju 
vladu slobodnog zidarstva — na glavnoj skupštini masonerije 
rekao autor zakona o rastavi Crkve i države ovo: “S ovim zako- 
nom bit će katolicizam u Portugalu poslije dvije generacije pot- 
Puno uništen". "No dogodilo se upravo obratno. Fatima, čije 
poruke s neba je srećom čitav narod Prihvatio, izvela je čudo. 
Pastirsko pismo portugalskih biskupa prigodom dvadesetpete go- 
dišnjice Marijinih ukazanja, koje je nedavno izašlo, piše: “Tko 
bi imao zatvorene oči kroz ovih dvadesetpet godina i sad ih otvo- 
rio, ne bi prepoznao lica Portugala. Preobrazila ju je potpuna 
vjerska, moralna, politička i nacionalna obnova. Postala je 
katolička država s katoličkim narodom u potpunom smislu ri- 
ječi. A bila je sačuvana i od plamena strahovite komunističke 
revolucije, koji je poharao i skoro uništio susjednu Španiju". 

Slikovito selo Vranduk u Bosni. 


“Ako je doista božja pravda počela izručivati grješni svijet 
tamnim silama — kako to neki znaci pokazuju — onda jao svi- 
jetu i nama. Onda nas mogu spasavati samo velike i svete 
duše, a osobito pokornici i mučenici. Kristova je riječ za ovakav 
slučaj: “Ovaj rod demona izgoni se samo molitvom i postom. 
Ali današnji svijet slabo razumije ovaj govor". 

. Upravo u ovaj čas prekine župnikovu riječ skladno pjeva- 
uje, koje je dopiralo u sobu: 

1 Čuj molitve vruće ove, 
Draga naša Mati! 
Tvoj Te narod vezda zove, 
Romari Hrvati. 
Dobra nam navek ostani! 
Zmoli nam pri Sinu, 
Da od vsega zla obrani 
Nas i domovinu! 

Obadvojica su šuteći pjesmu slušali. Pričinilo im se, kao 
da je namjerice uklopljena u njihov razgovor. Tako je došla u 
pravo vrijeme.: 

“To pjevaju moji. Kao da su mi iz duše uzeli riječi" — na- 
stavi župnik. “Jer konačno glavni cdgovor na vaše zadnje pi- 
tanje je ipak ovaj: Pokaza se na nebu znak, znak spasa: Žena 
odjevena u sunce! Radi se o tom, da to u istinu shvatimo u 
prvom redu mi svećenici, a po nama i naš narod". 

Netko je pokucao na vrata. Domaći župnik je pozvao go- 
spodina Pavlekića i poveo ga u najljepšu sobu, gdje su već 
bili na okupu uz nadbiskupa svi, koji su imali da se s njim poraz- 
Sovore o nacrtu katoličkog rada za slijedeću godinu. 

Kako je bilo sve pripravljeno, razgovor je tekao dosta brzo 
i glatko. Kanonik je izložio preglednu sliku rada oko duhovne 
narodne obnove i oko priprava za proslavu jubileja. Poslije je 
iznio i ozbiljne poteškoće i zapreke, koje su nastupile za kato- 
lički rad s travnjom prošle godine. Sve Prilike su se odonda raz- 
vile u tom pravcu, .da je sav izvancrkveni katolički rad postao 
nemoguć. Totalitarizam se konačno očitovao u svom pravom 
svijetlu i razvio sav svoj aparat. On ne može pokraj sebe pod- 
nijeti nikoga, a pogotovo Crkve, čija je bit uvjetovana Prizna- 
vanjem njezina duhovnog suvereniteta i globode za njezin rad. 
Kanonik je završio time, da bi prije svega trebalo načelno rije- 
šiti pitanje katoličkih djelatnosti u nadošlim prilikama. 
Nadbiskup je rekao od prilike ovo: “Ne ćemo šutjeti, jer ne 

smijemo ni ne možemo. Govorit ćemo jednako unaprijed kao 
što i dosad; poučavat ćemo, zauzimati stanovište, a i otvoreno 
osudjivati i žigosati zablude i krivice, bilo to kome pravo ili kri- 
vo. To je naša dužnost i naše pravo. No vjernike ne smijemo 
izlagati progonima. Znademo i osjećamo, da protiv nas stoji 
bezobzirna i gruba sila. Bolno i sa zaprepaštenjem smo to prvi 
put osjetili, kad su nam kanonika dra. Lončara osudili na smrt. 
Stoga ćemo izvancrkvene katoličke djelatnosti svesti na najčed- 
niju mjeru, samo da ih nekako održimo na životu. No to više 
ćemo se posvetiti poslu redovite duhovne pastve. Produžit će- 
mo i s borbom protiv narodnih grijeha i s pokorom, jer već do- 
voljno osjećamo, kako nas je zahvatila teška božja ruka. A po- 
vrh svega položit ćemo svu nadu u Blaženu Djevicu Mariju, koja 
nas jedina može spasiti. Utjeha nam je, kad vidimo, da i duša 
našeg naroda to upravo nagonski osjeća. Dovoljno je proma- 
trati naš dobar svijet, koji dolazi ovamo, pa da se o tom osvjedo- 
čimo. Razvit ćemo bistrički marijanski pokret. 'To nam ne će 
biti teško. Kod širokih narodnih slojeva postoji divno raspolo- 
ženje za ovaj posao. 'Tek smo započeli dizati ovo svetište, pa 
nam se otkrile kod vjernika dubine duša, u kojima smo ugledali 
lik bistričke Čudotvorke u nebeskom sjaju i to kao nešto najdra- 
gocjenije i najdraže. Ovo može biti za nas svećenike najveća 
utjeha za budućnost, donijela nam ona ma kakva iznenadjenja. 
Na ovim temeljima u dušama, što su ih stoljeća izgradjivala, gra- 
diti ćemo naprijed." 

Gospodin Pavlekić je na to primjetio: “Istina je živa, gdje- 
god se pristupa narodu s marijanskom pobožnošću u bistričkom 
ruhu, ondje se širom otvaraju srca, a iza njih i duše. Bistrički 
elemenat je bez ikakve sumnje silan čimbenik u dušama naših 
vjernika." 

Domaći župnik je rasvijetlio i potkrijepio ovu Pavlekićevu 
tvrdnju s nekoliko primjera iz svoga iskustva. Završio je s 
mišlju, koja mu je pala na pamet: “U povijesti našeg naroda 
bilo je već vremena sličnih našima. I kad je znala tama pre- 
kriti gotovo čitavo obzorje nad domovinom, zasjala nam je Marija 
poput zvijezde Danice. Bili su nam u pogibli od Turaka i zadnji 
“ostatci ostataka" domovine. Turska vojska je stala nadirati 
čak i u Hrvatsko Zagorje i doprla sve do nedaleke nam Konjšći- 
ne. I upravo u onaj teški čas zasjala nam je Marija Bistrica 
punim sjajem. Zar nije značajno, da se medju čudesima, koja 
su se dogodila onog velikog dana nešto više od dvije stotine pe- 

deset godina, desilo i ovo, da se zarobljenicima u turskom zatvo- 
ru u Kaniži ukazala bistrička Gospa, da su im pali okovi i da su 
im se pootvarala sva vrata, a oni došli ovamo ,da se zahvale SVO- 
joj Spasiteljici i da budu glasnici Njezine jake milosti? I tur- 
ska sila bila je zaustavljena pred Marijom Bistricom. No ne 
samo to, već znademo, da je tada započelo i njezino padanje i 
Propadanje. 

Nadbiskup je zaključio:  “Uredit ćemo našoj dobroj ne- 
beskoj Kraljici u ovom Njezinom prebivalištu dostojne dvore 
i u njima zapaliti žarište duhovnog preporoda našeg naroda, ne 
bi li nam se nebo smilovalo i dalo da sretno prebrodimo bure i 
oluje.?? 

Sva su gospoda shvatila, da su ovo bile službene i okvirne 
smjernice za daljni katolički rad. Prema njima će izgraditi 
program rada. Kasnije, slijedećih godina, sjetiti će se češće 
ovoga časa, u koji je pala odluka, možda po izgledu obična i 
neznatna, ali u istinu dosta odlučna po sudbinu Crkve u Hrvat- 
skoj i po samoga nadbiskupa. 


Kod objeda se tužio domaći župnik na znakove komunistič- 
kog prodiranja, što ih zapaža po nekim svojim selima, napose 
u Podgorju, gdje je neki Dašek Muhek, nedovršeni djak i borac 
u Španiji, uspio okupiti oko sebe nekoliko mladića i stvoriti ža- 
rište opasne zaraze. A i u samome mjestu Bistrice imade ne- 
koliko sličnih ljudi. I ostali oko stola su primjetili, da je to na- 
žalost sve češća pojava po selima, a nadbiskup je dodao: “Bilo bi 
čudo, kad bi pred bijesom sotone ostala poštedjena ova Marijina 
tvrdjava.? i 
Di aba | ema ha 

pokojnog Valeka. Župnik 
je nadbiskupa upozorio na neke nezgodne stvari, koje se počinja- 
ju od vlasti. Bilo mu je teško, da ga i on muči ddimte jer je =. 
koliko dnevno sa svih srana čuje o različitim nevoljama. Spome- 
nuo mu je i logor Lepoglavu, koji mu je dobro poznat jer mu župa 
nije daleko. Imade tamo posve nedužnih ljudi i Hui s kakvom 
neznatnom krivnjom, a osudjeni su na više godina logorskih mu- 
ka. I zaista teških muka. Pate od gladi, bolesti, zlostavljanja 
Prenatrpani su u ćelijama, da pravo ni ležati ne mogu. ' Svaki 
dan umiru od tjelesnog iscrpljenja, a bez svećeničke utjehe i bez 
sakramenata. Mrtve se noću, bez pratnje i blagoslova zakana 
na jednoj livadi uz živicu u zajedničke grobove bez kpinskoa 
znaka, pa njihovi dragi ne će nikada doznati za njihov grob. “I 

to rade naši ljudi s našim ljudima" — završi župnik uzbudjenim 
slasom. 

Nadbiskup mu se bolno potužio, da su ostali bez uspjeha svi 
njegovi koraci, kako bi se tome stalo na kraj, pa i sva njegova 
nastojanja, da se bar svećenicima otvore vrata do ovih bijednika. 

Poslije podne se nadbiskup s kanonikom, tajnikom i gospo- 
dinom Luckijem odvezao u Zagreb. Gospodin Pavlekić je s go- 
spodom Srijemskim i Lukcem pošao na kočiji na kolodvor i na 
vlak prema Zagrebu. Putem su prestigli dugačku procesiju, koju 
je vođio kući župnik Kapelac. Na licima njegovih hodočasnika 
odrazivao se sjaj njihova unutrašnjeg preobraženja. 

Na večer je župnik listao po ljetopisu svetišta. Okrenuo je 
list, gde je bilo opisano zagrebačko hodočašće u godini 1940. Bilo 
je to 7. srpnja, tjedan dana nakon što je započela hrvatska jubi- 
lejska godina. Nadbiskup je i ovom zgodom -propovjedao. U 
ljetopisu je bio zabilježen odlomak iz propovjedi, u kojem je prika- 
zao Mariju u povijesti hrvatskog naroda i rekao i ovo: “Kao cr- 
vena nit provlači se kroz našu hiljadutristogodišnju povijest na 
ovom raskršću dvaju svjetova živa vjera hrvatskog puka, da ne- 
ma nigdje boljeg zagovornika kod Boga i pomoćnika u nevoljama 
do One, koja je dojila Spasitelja svijeta, a koju je već ona pripro- 
sta žena iz puka proglasila blaženim riječima: “Blago utrobi, koja 
Te je nosila, i grudima, koja si sisao“. Ta vjera prožimala je hr- 
vatskog seljaka, koji je u znoju lica orao svoju njivu. Ta vjera 
prožimala je hrvatskog vojnika u dugim stoljetnim nadčovječnim 
borbama s Turcima. Ona prožima još i danas golemi dio članova 
hrvatskog narodnog organizma: neuke i učene siromašne i boga- 
te, muško i žensko, staro i mlado, djecu i starce, zdrave i bole- 
sne." Iz povjesnog prikaza prešao je na nove pogibli navodeći 

stihove poznate Marijine pjesme: “Hrvat za križ boj je bio sve- 
ti; vodio ga liljan barjak Tvoj. Nova nemam križu časnom pri- 
jeti.  Silna Djevo na braniku stoj!"  Propovjed je završio jubi- 
leskom posvetom hrvatskog naroda Majci Božjoj Bistričkoj, u ko- 
joj je preko dvadeset tisuća vjernika glavnoga grada Zagreba po- 
navljalo za njim riječi: “Odlučujemo, da ćemo biti do zadnjega 
daha vjerni svojoj svetoj vjeri i katoličkoj“ Crkvi, njezinim po- 
glavarima, naročito svetom Ocu papi i našim biskupima. 

Župnik je listao dalje unatrag. Zaustavio se kod opisa sve- 
čanosti krunidbe kipa bistričke Gospe godine 1935. Crvenim 
slovima bile su ovdje zapisane riječi iz propovjedi nadbiskupa 
mons. Stepinca, koji je onda još pomoćni biskup: “Mi Ti, Ma- 

rijo, sa svoje strane obećajemo, da ćemo Ti ostati iskreni i vjer- 
ni Štovatelji. Vjerni, dok budu žuborili potočići naši IE i 
jeke naše; dok se bude pjenilo sinje more naše. Vjerai dok x" 
budu zelenile livade naše, dok se budu zlatile njive naše, dek 


se budu sjenile tamne šume naše, dok bude mirisalo evi 


movine naše. i os 


' Župnik se zamislio. Kao da je naslutio, na kakve će kuš 
nje biti stavljena ova vjernost. ' i 
U tamnoj bistričkoj bazilici su zrake vječnoga svijetla milo- 
vale crni Kip, pa je časna sestra, koja je upravo svršila svoj po- 
ae a. m7 mogla ipak pogledom uhvatiti fini, nježni smje- 
Š adone nad lijepom crvenom ružom na oltaru, koja je sva 

IL | 
ZABRINUTA LJUBAV 


Svaka prava ljubav je zabrinuta. Osobito radi nesigurne 
budućnosti. Majka strepi nad svojim djetetom. Zaručnica i 
i žena boje se za zaručnika i muža, kad nekud odlaze. Roditelji 
su puni briga za budućnost svoje djece. 

I svećenička ljubav dršće nad povjerenim dušama. Radi 
opasnosti, koje im prijete na svakom koraku. Pjesnik, svećenik 
Jovan Hranilović, prikazuje u jednoj pjesmi ovo stanje svećeni- 
čke duše slikom: “Donijeli mi na krst dijete. Dugo sam ga, dugo 
gledo." Pa dalje goneta, što bi sve moglo ovo maleno i nježno 
biće u životu snaći. ž 

Život i rad svećenika, a naročito biskupa, najviše obilježuje 
ljubav prema dušama. To je njegovo zvanje. Zauvijek je to 
Krist utvrdio onim divnim prizorom na Tiberijatskom jezeru u 
Galileji... On je ovdje apostolu Petru, a po njemu svim papama, 
biskupima i svećenicima povjerio. brigu za duše. “Pasi janjce 
moje, pasi ovce moje!" Ali prije nego se. usudio izreći ove sud- 
bonosne riječi, upravio je tri puta nx Petra pitanje: “Simone, lju- 
biš li me?" I tek poslije iskrenoga Petrova odgovora: “Da, Go- 
spodine, Ti znaš, da Te ljubim" -— Krist je mirno i odlučno re- 
Kao: “Pasi janjce moje i ovce moje!" Sudbina duša može se po- 
vjeriti samo božanskoj ljubavi u dušama božjih zamjenika. 

Ni svećenička ljubav prema dušan a nije poštedjena od tje- 
skoba zabrinutosti. Krist je prvim svećenicim«, svojim aposto- 
lima jedamput ozbiljno govorio o vukovima, Kosi ovcama ugro- 
žavaju živote. Itako je nastala ona. lijepa prilika o dobrom pa- 
stiru, koji se boji za svoje ovce, koji ih čuva i spreman je za njih 
u borbu, pa i u samu smrt. “Ja sam pastir dobri. Dobri pastir 
daje život svoj za ovce. A najamnik, kume nisu ovce njegove, 
vidi vuka gdje ide i ostavlja ovce i bježi; i vuk ih grabi i razgoni. 
Najamnik bježi. jer ne mari za ovce, A ja život svoj polažem za 
ovce svoje". Krist, vrhovni svećenik, koji je prvi bio takav pa- 
stir, stavlja za sva vremena sebe uzorom svim duhovnim pasti- 
rima. ' 
Zabrinuta ljubav naslućuje pogibli, predosjeća opasnosti; ona 
je i viđovita i često izgleda, da'je u nje'i proročkoga duha. Zato 

ona na sve moguće načine predusreće zlo i nastoji osigurati svo- 
je drage. I možda nije ljubav nigdje tako lijepa i velika kao u 
ovom poslu. : : 

Na liku nadbiskupa monsignora Stepinca je snažna i ova 
crta. Mogla se zapaziti već na Svetom Križu. Da njegov lik 
izadje što izrazitiji moramo ovoj stvari posvetiti još nešto pažnje. 

Kad se nadbiskup godine 1935. Prvi put kao takav našao u 
Rimu, posjetio je i zavod Germanicum. Tu je klericima rekao i 
ovo: “Najveća opasnost u mojoj domovini nije ni nacionalni 
socijalizam ni borba izmedju Srba i Hrvata, pravoslavnih i ka- 
tolika, već boljševizam." Ovdje on iznosi iz svoje biskupske du- 
še ono, što joj je bilo osobito teško: nišani na nadiranje pravo- 
slavlja, na pogibao od nacizma, a naročito na komunizam. 

Nadbiskup naslućuje teške dane za svoj narod već dosta 
rano, kad još obični ljudi toga nijesu vidjeli. Zar danas ne zvuče 
proročanski one riječi, što ih je rekao u propovjedi na staru go- 
dinu 1935.: “Neka se prelije more na nas neka se sruše bregovi, 
neka potamni ,ako hoće ,i sunce nad nama naša vjera u Tebe, 
Gospode, i u pobjedu Tvojih načela, ostaje nepokolebiva!? Pa 
opet dalje u istoj propovjedi veli: “Kad bi se desilo, da val opće 
mržnje ,koju sije komunizam, prelije i čitavu Evropu, ne ćemo 
ni časak klonuti, jer mi znademo, Gospodine, da će oni proći, a 
Ti ostaješ." Crna slutnja ga je potakla, da je u govoru na odla- 
sku nuncija Pelegrinettia u Rim za kardinala, godine 1937. re- 
kao: “Znajte, uzoriti gospodine, a to isporučite i svetom Ocu, da 
nas nikada ne će uplašiti bura, koja se diže na Petrovu ladjicu ... 
Budite uvjereni, da će se uz milost božju medju hrvatskim ka- 
tolicima naći ne jedan nego hiljade, koji će znati, ako bi ustre- 
balo, umirati za Krista i Njegovu Crkvu.? 

U svjetlu ovakovih slutnja i predvidjanja mogu se lako shva- 
titi nadbiskupova živa i ubrzana nastojanja oko toga, da svoje 
stado što bolje osigura za budućnost. j 

On je prije svega držao potrebnim da otvara vjernicima oči 
i stvara jasan položaj. Ta radilo se o pravim vukovima, koji su 
se približavali odjeveni u ovčje kože. Osobita je značajka i na- 
cizma i komunizma, da se zaodjevaju u zamamljivo ruho. Na- 
cizam u ruho radikalnog domoljublja, a komunizam u ruho naj- 
sretnijeg rješenja socijalnog pitanja. Obadva še sistema  po- 
javljuju u nimbusu mesijanizma. Apeliraju na najplemenitije 
osjećaje u srcima ljudi, stavljajući im pred oči uzvišene ideale. 
I tako se uvlače u srca i ondje gnijezde.  Zapale vatru fanatizma. 

A ovaj je slijep i divlji. Pokrenu jurnjavu nizbrdo prema bezda- 
nu i kaosu. Stoga se pokazala najveća opasnost upravo u to- 
me, što svijet nije bio svijestan strahovite opasnosti i nije vidio 
užasa pogibli, koje na nj vrebaju. Tako ide.u svoju sigurnu 
propast nehajan, osamljen, pa čak i zanesen. 
Nadbiskup je potpuno jasno uočio opasnosti naolaina 1 ko- 
munizma po vjeru i domovinu. Nacizam mu je bio ono, što I 
njemu gleda Crkva: “najgora hereza i otpad od kršćanstva : 
idol krvi, rase, naroda. Pobjeda Hitlera — uništenje kršćan- 
stva. A i ozbiljna opasnost za hrvatski narodni opstanak. Bile 


.su mu poznate Hitlerove namjere s hrvatskim krajevima i s hr- 


vatskim narodom za slučaj pobjede. Ta one se nijesu ni krile; 
raogle su se i čitati. Zato je želio i nastojao, da ovim svjetlom 
obasja svećenstvo i vjernike. Činio je to neutrudivo na sveće- 
ničkim sastancima, pa u velikom i malom sjemeništu, štam- 
pom i propovjedima. Znao je biti i oštar: “Ono što se danas 
radi sa strane nekih u raznim dijelovima Evrope, ne nosi na sebi 
karakter čovjeka nego karakter divljih zvijeri, kojima je jedina 
svrha izdovoljiti nagon za klanjem'', — rekao je u propovjedi 
na Staru godinu 1940.. Svijet je razumio, koga se to tiče. Naj- 
odlučnije je nastupio protiv nekih pokušaja, da se nacizam pod 
cbrazinom domoljublja uvuče u dio katoličke štampe i u neke 
katoličke omladinske organizacije. 

Na glasu su proroci staroga Zavjeta. Neustrašivo su na- 
vještali narodu istinu, božju pravdu, putove spasa. Grmjeli su u 
svojim nastupima. Takav nam se pričinja nadbiskup monsignor 
Stepinac, kad godinama upozorava i na opasnost komunizma. 
On je i ovdje jasan, otvoren, odlučan i oštar. Iza njegovih rije- 
či osjećala se do kraja zabrinuta ljubav. Ovdje možemo donijeti 
tek neke najznačajnije stvari. 

Već u prvoj godini svoga biskupovanja, prigodom čestitanja 
osamdesete godišnjice nadbiskupa monsignora Bauera, kao nje- 
gov pomoćnik veli: “Krvožedni boljševički zmaj razvalio je Ta- 
lje, da proguta vjerni hrvatski narod!" Evo, govori kao da gle- 
da pred sobom strašne godine od 1945. dalje! 

Na tečaju katoličke akcije za svećenike godine 1936. ozna- 
čuje ovu komunističku opasnost ovako: “Komunizam ide za tim, 
da sruši sve vjersko i božje. Širi nemoral, ruši obiteljski živoj a 
s njime narod. Katolička akcija je božja vojska protiv te pakle- 
ne vojske". Iste godine u rujnu upravlja vjernicima poslanicu 
o progonima katoličke Crkve u Španiji i u njoj oštro žigose ko- 

munističke zločine. On navodi razlog, zašto to čini: “Hrvatski 
narod, a u prvom redu hrvatski komunistički agitatori pod raz- 
nim oblicima i u raznim prilikama, potajno i javno, pripovjedaju 
vo našim mjestima o tobožnjem “komunističkom raju". Slijede- 
će godine 1937. odredjuje u cijeloj nadbiskupiji vojnu  po- 
kore protiv komunizma, kojom prilikom imalo se svuda propo- 
vjedati o ovoj opasnosti po vjeru i domovinu. Na Staru godinu 
1938., u svom odgovoru na običajno novogodišnje čestitanje za- 
erebačkos svećenstva, govori o komunizmu i ukazuje na jednu 
naročitu opasnost: “Zar nije jedno od glavnih sredstava, kojim 
se služi komunizam, da poluči svoje tamne ciljeve, — otrovati 
omladinu? Kada se bude valjala u opačinama, onda je takva 
omladina spremna na sve. Ako je pak istinita riječ, kao što 
jest, da na mladjima svijet ostaje, onda je samo jedan zaključak, 
io jest, da domovina kraj takve omladine mora da ode brzo u 
rropast". Govorio je to u doba, kad je bio otkriven tajan rad 
komunista u srednjim školama. 

Jače komunističko nadiranje u narodni organizam zapo- 
činje godine 1940., kad je osnovano “Društvo prijatelja Rusije? i 
Kad su uspostavljene trgovačke veze sa Sovjetskom Unijom. 
Sada pooštrava i nadbiskup rad protiv komunizma. 

Danas, kad znademo, kakvo je stanje stvorila komunistička 
strahovalada u domovini, zapanjuju nas radi proročanskoga 
svjetla nadbiskupove riječi, što ih je rekao u propovjedi na Ma- 
riji Bistrici prigodom zagrebačkog hodočašća godine 1940.: “Tu 
je neman kominterne, koja nam hoće silom namjesto kulta pra- 
voga i živoga Boga narinuti kult običnih zločinaca, kojima su 
usta puna hvale o velikim djelima komunizma, a ruke zaprljane 
od krvi nevinih žrtava muževa i žena, mladića i staraca ; kojima 
su usta puna pričanja o socijalnim reformama, -a u isto doba 
pucaju radnicima i seljacima kosti pod knutom bezobzirnog no- 
vog birokratizma, koji omogućuje razuzdan život nekolicini sil- 
nika na grbači ispaćenog puka; kojima su usta puna pričanja 
o komunističkom raju, ali kojeg pod smrtnom kaznom nitko ne 
smije ostaviti ni prekoračiti, kad bi htio, da možda ne oda, koliko 
se laži skriva u sistemu, koji nema veze s Bogom." 

U ovo doba zalazi nadbiskup često i na sela, ondje nemilice 
skida obrazinu s lica komunizma i otkriva svu njegovu bijedu i 
rjegove zločeste ciljeve. Kao da sluti, da će upravo seljaštvo 
hiti najodlučnije bojeve protiv “nemani, koja je zaprijetila na- 
rodu. 

Tako u jesen godine 1940. grmi pred silnim mnoštvom selja- 
ka, koji su sa svih strana Hrvatskog Zagorja došli na euharisti- 
čki kongres u Sv. Križ Začretje. U propovjedi najprije prikazuje 
teške prilike u svijetu, pa kaže: “Ove prilike u svijetu spretno izra- 
bljuju najveći lašci, što ih je svijet vidio, komunisti, da ruju po 
čitavom svijetu govcreći neupućenima, da će oni spasiti čovje- 
čanstvo. Osjećamo sada i u našoj domovini pojačanu propagan- 
du, da neukim ljudima narinu svoju nauku, ne zato da im po- 
mognu, nego zato, da se dočepaju vlasti. Ali krvavo i gorko is- 
kustvo katoličke Španjolske i drugih katoličkih zemalja traži od 
nas, da kao pastiri duša govorimo svome narodi istinu. Mi ne 
ćemo da naš narod doživi pod njihovim krvavim knutom smrt, 
nego hoćemo da i dalje živi i ispuni zadaću, koju mu je nanijela 
božja Providnost u .ovom dijelu Europe". Ne će li današnja 
kruta stvarnost, što ju jadnici proživljavaju, živo sjetiti one hi- 
liade i hiljade seljaka, koji su ga onda slušali, na riječi što ih je 
imalo dalje u propovjedi rekao: “Vi dobro znadete, da ne bi bilo 
pravo, da se trudite i mučite sijanjem, okapanjem i ogrtanjem 
kukuruza na svojoj njivi i trudite dan za danom u svome vino- 
gradu, a onda dodje netko treći i bez vaše volje ili bolje protiv 
vaše volje odnese vam ne samo kukuruz i groždje, nego i polje i 
vinograd i kaže, da to nije vaše nego njegovo. Vi znate, da se to 
zove razbojstvo. A ipak komunisti to uče i čine. Ne odmah, 
kad dodju u koje selo, jer znadu, da bi ih protjerali toljagom i 
motikom, da takvo nešto od vas traže, nego obećavaju najprije 
kule u zraku, a kad im svijet povjeruje i pusti ih na vlast, onda 
mu otmu sve i učine ga državnim robom, koji mora da radi i te- 
gli, koliko hoće vodje, koji su se dočepali vlasti, a prima toliko 
koliko se vodjama svidi. A pokuša li se samo malo usprotiviti, 
jao njemu! Ako mu već odmah ne uzmu život, teška robija mu 
sigurno ne će uzmanjkati." Slično je nadbiskup nastupao pred 
seljacima i u drugim krajevima. 


Silno opasan komunistički manevar s “pučkom frontom? 
žeo je kroz godine u svijetu bogate plodove. Katolička štampa 
u Hrvatskoj raskrinkala ga je dosta rano. Nadbiskup je u tom 
imao odlučan dio. Njegovo stanovište bilo je jasno i odlučno: 
“Prava je istina, da s komunistima nikad ne može biti suradnje, 
dok se ne odreknu svoje nauke i svojih zločinstava i tako presta- 
nu biti ono što jesu", — rekao je u glasovitoj propovjedi u Glo- 
govnici kod Križevaca. Zato je mogao u propovjedi u zagrebač- 
koj katedrali na Staru godinu 1940. utvrditi činjenice, koje su 

dale pravo njegovu držanju: “Nijesmo li se do iznemoglosti na- 
slušali brbljanja o spasonosnoj ideji pučke fronte, koja bi imala 
donijeti pobjedu ideji mira? A danas smo svi žalosni svjedoci, 
kako je ta ista pučka fronta kao podmukli crv podgrizla korjen 
i jakim državama i bacila ih u nesreću i bijedu. 

Plod ovih nadbiskupovih neumornih nastojanja oko razbi- 
janja magle, svlačenja janjeće kože s grabežljivih vukcva i stva- 
ranja jasne situacije, bila je utješna činjenica, što hrvatski na- 
rod, osobito onaj dio u njegovoj nadbiskupiji, nije pošao ni za 
ustašama ni za komunistima. Ona riječ starine Zagorca iz Ka- 
pelčeve župe: “Jedan vrag nas davi po danu, a drugi po noći", 


— označuje pravo i istinito raspoloženje hrvatskog naroda u 


onim godinama teških kušnja. 

No ovo je bio samo jedan dio nastojanja nadbiskupove za- 
brinute ljubavi prema narodu. Pored svjetla trebalo mu je dati 
i snage. Narod ne će biti stavljen pred dogadjaje, da bira i da 
se odlučuje. Sistemi, koji mu se naturavaju, nošeni su grubom 
silom. Samo pećine bi mogle odoljeti. Zato treba od naroda 
stvoriti klisuru, koja će prkositi svim burama i olujama. Oko 
toga nadbiskup i nastoji. "Tome šu smjerali pokreti euharijstij- 
skih i marijanskih kongresa i pokreti pučkih misija i duhovnih 
vježba. Prvi su budili i podizali u širokim vjerničkim slojevi- 
ma uspavanu vjersku svijest, a drugi su produbljivali i utvrdjivali 
vjeru. Nadbiskup je bio uvjeren, da je živa i tvrda vjera najjači 
bedem protiv komunizma. A samo Bog znade, kolike su du- 
ševne energije bile tim radom pokrenute i usmjerene na otpor 
i borbu!. ( 

U mjesecu studenom godine 1940. rekao je nadbiskup u 
svom govoru prigodom nedjelje molitava za mir i ovo: “Dva su 
samo puta pred nama: ili se raskajana srca saviti u prahu pred 
Bogomi ili ćemo konačno izginuti od Njegove srdžbe". Ovo su 
bile riječi njegovog dubokog uvjerenja; riječi zabrinutosti radi 
narodnih grijeha. One ga tjeraju, da ne prestaje kroz godine 
voditi rat protiv narodnih poroka, naročito psovke i kletve. 
Ovaj je rat započeo već godine 1937. okružnicom o kletvi, gdje 
je snažno prikazao ovu strahotu riječima: “Kao strašna bura i 
užasni vihor dižu se dnevice k Bogu kletve i psovke; one hoće 
da obore božje prijestolje; one najogavnije pogrde dobacuju 
u božje lice; one najveću sramotu nanose Bogu, Blaženoj Dje- 
vici Mariji, andjelima, svecima i čitavom nebu, pa kako možemo 
pomisliti, da će Gospod ostaviti neosvećena ova najsramotnija 

Mlin kraj Dubrovnika. 


Dobrović: 

djela protiv svoga veličanstva i svoje svetosti". Odatle njego- 
ve okružnice, poslanice i propovjedi o pokori i zadovoljštini za 
grijehe, na koju poziva cijeli narod; odatle pokorničke procesije 
po čitavoj nadbiskupiji i pokorničke korizme. Odatle njegov 
vapaj u pastirskoj poslanici godine 1943: “Poštedi, Gospođe, po- 
štedi svoj narod!" Božje duše su ga razumjele i slijedile njegov 
glas. Samo šteta što se taj glas, koji je sigurno bio najspaso- 
nosniji, preslabo slušao.  Zabrinuta ljubav nastoji predusresti i 
spriječiti zla, koja prijete i koja su već na pohodu. Ovamo je 
bila usmjerena i pastirska ljubav zagrebačkog nadbiskupa. 

Ali od svega ovoga daleko je važnije ono, što je nadbiskup 
izveo pokretnjem najjačih moći u smjeru narodne sigurnosti. 
Ove najjače moći jesu nadprirodne moći. Treba se svakako 
uteći i tim moćima, jer je on računao kao sa stvarnošću i s de- 
monskim silama, koje su se stale javljati u svjetskim zbivanjima. 
Ne može li se to zaključiti iz slijedećih riječi jedne njegove pro- 
povjedi: “Dovoljno je baciti samo jedan pogled na povjest čo- 
vječanstva, da se vidi, kako bi djavao želio da uništi sve istinske 
vrijednosti i dobra čovjeka na zemlji; u prvom redu vjeru, :kr- 
šćansku civilizaciju, mir, blagostanje, ljubav, a namjesto toga 
da stvori kaos, u kojemu, ljudi sami sebe uništavaju i zatiru kao 
zvijeri". Nije li nadbiskup i s ovo nekoliko riječi predskazao 
crnu sliku stanja u svijetu u skoroj budućnosti i ujedno prstom 
pokazao na onoga, tko će je prouzročiti? Gledao je očima duše 
u natprirodni svijet i zamjećivao ljutu borbu izmedju svjetla i 
tame i našao se još više ponukanim, da božje duše zove u po- 
moć. Odatle njegova naročita želja, da se božji miljenici, nevina 
djeca i svete duše po samostanima, svrstaju u prve redove kri- 
žarskih molitvenih vojna. Odatle u njegovoj duši tolike utjehe i 
.nade s pogleda na njegov dragi Karmel u Brezovici, gdje su se 
duše, hermotički zatvorene i ogradjene od svijeta, posve pre- 
dale kontemplaciji i učinile iz sebe vrata, kroz koja prodire Duh 
Sveti u mističko Kristovo Tijelo. Odatle briga, kako će u nad- 
biskupiji provesti smjernice Marijinih poruka iz Fatime, pa uvodi 
bratovštinu Srca Marijina i nalaže, da se posvuda osniva; odre- 
Gjuje posvetu župa Srcu Marijinu i savjetuje, da je učine i DO- 
jedine obitelji. Odatle veličanstven pokret “žive krunice", da 
posije nadbiskupiju divnim molitvenim zajednicama i stvori ja- 
ku vjerničku frontu protiv komunističke fronte, koja se stala, 
sablasno pomaljati iz šuma. 


Nadbiskup monsigrnior Stepinac učinio je za Boga i za svoj 

narod velike stvari. One najveće nijesu ni toliko vidljive. Me- 
dju njih spadaju 'i ove, što ih je izvela njegova zabrinuta ljubav 
prema narodu i domovini u drugom petogodištu njegova bisku- 
povanja. Ova zabrinuta ljubav je sličila u svojim dubinama 
onoj u Srcu “dobroga Pastira', koji je proplakao nad vizijom 
razvaljena Jeruzalema i raspršenog izabranog naroda. Nad- 
biskup je svaki dan sve više uvidjao, kako se počela ispunjavati 
bojazan, koju je izrazio godine 19836. u propovjedi prigodom za- 
grebačkog hodočašća u Mariji Bistrici: “Bojimo se ozbiljno, kad 
bi se ostvarile ideje i pokreti onih, koji hoće narod otrgnuti od 
božje istine, da će se brzo ispuniti riječi svetoga Pisma: “Ako 
bezbožnici ugrabe vlast, uzdisat će narod".Njegov narod je po- 
čeo uzdisati. I godinama će uzdisati. Iz godine u godinu sve 
jače i bolnije. A zabrinuta ljubav njegova dobroga Pastira nije 
se više ni na čas smirivala. 


Pogled na Mariju Bistricu. 

XII. 


PRED ČETIRI SUDA 


Jednoga dana poslije blagdana Velike Gospe godine LA 
kaže nadbiskup monsignor Stepinac duhovniku Pavlekiću: ka 
ne će opet zatvoriti!" Ovaj mu odvrati: “Preuzvišeni, ne će se 
usuditi radi naroda". “Vidjet ćete, mene će zatvoriti i povući 
na svoj sud. Ali ja se ne ću braniti. Ja ću šutjeti.“ ' 

Gospodin Pavlekić je onoga dana mnogo razmišljao o ovima 
nadbiskupovim riječima.  Sjetio se u kakvo je silno uzbudjenje 
bacilo narod prvo nadbiskupovo zatvaranje. Bilo je to mjesec 
dana prije njihova preuzeća vlasti u Zagrebu. Držali su ga po« 
tajno u jednoj vili na Pantovčaku sedamnaest dana, od 17. šp- 
nja do 4. srpnja 1945. Ovim prvim zatvaranjem htjeli su izvesti 
na njega pritisak, ne bi li ga učinili malenim i pokornim. Imalo 
je to poslužiti i kao zastrašivanje svećenstva. A pored toga 
htjeli su od njega doznati neke stvari, koje su ih u velike zani- 
male. . , 

No doskora su se uvjerili, da ih se nadbiskup ni malo ne boji. 
Odmah drugi dan poslije puštanja na slobodu šalje na pred- 
sjednika vlade u Zagrebu podnesak, u kojem se tuži nA mno- 
ge neurednosti i zla, što su ih vlasti stale počinjati protiv sve- 
ćenika i Crkve. To ponavlja u još oštrijem obliku tri tjedna 
kasnije. , : o. 

U isto vrijeme upućuje okružnicu na sve vjernike, u kojoj 
ih upozoruje na to, da je nova vlast ukinula vjersku pouku u 
školama, pa da su roditelji dužni tražiti, da vlast odustane pa 
toga. Svu odgovornost za okružnicu uzima nadbiskup Jarekom 
na sebe i veli: “Kao vaš duhovni pastir dužan sam upozoriti vas 
na vaša prava i vaše dužnosti, pa makar me to stajalo života". 
Evo, nadbiskup je potpuno svijestan, s kim ulazi u borbu. 

Kasnije je upravio nekoliko energičnih pismenih prosvje- 
da ina maršala Tita u Beogradu i na predsjednika vlade u Za- 
grebu protiv grubog kršenja vjerske slobođe i neodržavanja sve- 
čanih njihovih obećanja, da će tu slobodu poštivati. 

Na nijedan od ovih dopisa nije stigao odgovor. Nije pre- 
ostalo drugo već da nadbiskup kao predsjednik sazove konfe- 
renciju svih biskupa. Ina to se odvažio. Iz sastanka konfe- 


- 

rencije izašla je znamenita poslanica od 20. listopada 1945., koja 
je pred javnost iznijela sve dotadašnje zločine komunističke vla- 
davine nad hrvatskim narodom. 


Dne 4. studenoga iste godine bio je nadbiskup u autu na- 
padnut od posebno naručenih ljudi kamenjem i pucnjavom, kad 
je pošao u Zaprešić kod Zagreba da otvori novu župu. I odsada 
započinje protiv njega žučna i najbezobzirnija kampanja u cije- 
loj štampi i na sastancima. Ona traje mjesecima.  Sjetivši se 
svega toga Pavlekić je počeo uvidjati, da je imao pravo Randolph 
Churchill, kad je poslije povratka iz Jugoslavije u “Daily Tele- 
&raph'-u od 28. siječnja 1946. ustvrdio, da ta kampanja imade 
cilj pripraviti javno mišljenje na. stavljanje nadbiskupa pred sud. 


Poslije toga slijedi sve jača blokada nadbiskupova dvora po 
tajnoj policiji. Hoće da znadu, tko u nj ulazi; zašto dolazi i 
slično. Katolički krugovi doznali su i to, da se na policiji revno 
prikuplja gradju o ponašanju i djelovanju svećenstva, a naročito 
nadbiskupa za vrijeme prošlog režima. Tako su na primjer 
pretresli svu katoličku štampu od zadnjih dvadeset i pet godina. 
Pojedine katolike su zatvarali i svim mogućim načinima na- 
stojali od njih istisnuti bilo što o pojedinim svećenicima i o nad- 
biskupu. Sad postaje Pavlekiću jasno, čemu to ima da poslu- 
ži, i nadbiskupova riječ počela mu se pričinjati sve vjerojatnijom. 
A on jasno vidi, da idu u vrlo opasan posao. Ni Nijemci ni usta- 
še nije su se mogli odlučiti na to, da ga zatvore, premda su bili 
to nekoliko puta nakanili. Jer njemu suditi, značilo je suditi 
cnome, koji svaki dan sudi sam sebi pred Bogom ; za čiju moral- 
nu veličinu znade i vanjski: svijet; kojega narod štuje kao sveca. 
Ovo su bile misli gospodina Pavlekića. 


Nadbiskup je bio svijestan, da se našao pred novim peri- 
odom života. Možda i njegov narod. Iz magla crnih slutnja 
vomaljaju se već živi likovi. Pandže neke strašne Dtičurine 
prilaze mu iz nekoga skrovišta sve bliže, da mu se zađeru u živo 
meso. Dolaze dani sraza i obračunavanja. Sve po planu. On 
je eto na redu. Neminovno.No on je spreman na sve. Tek da 
se još prije temeljito sabere. 


1. MOJA JE SAVJEST MIRNA 


Treba sve spremiti za svaki slučaj — to je bila nadbiskupo- 
va glavna misao onih dana. Bilo mu je neobično drago, što za 
nekoliko dana dolaze k njemu svi biskupi na sastanak, koji je 

sazvao. Upravo u najzgodniji čas. Konferencija je održana 
nesmetano. Ona. je uputila 27. kolovoza poslanicu preko žup- 
nika na sve vjernike. Mirna, ali odlučna. Da, vrlo odlučna. 
Makar da još nijesu izblijedili natpisi po kućama u cijeloj oko- 
lici nadbiskupova dvora, koje su bile pr. godine iza prve poslanice 
išarane nezgrapnim slovima: Smrt potpisnicima biskupske po- 
glanice! Makar da je svima, a u prvom redu nadbiskupu pred- 
sjedniku visio mač nad glavom! 

Nova poslanica tuži se ponovno na progone svećenstva, na 
posvemašnje uništenje katoličke štampe, te karitativno i uopće 
organizacijske djelatnosti Crkve, na potpuno laiciziranje svega 
školstva. Ona, traži odlučno i u praksi slobodu vjere i savjesti, 
koja je čak i u novom ustavu zajamčena. Naročito se zalaže 
za kršćanski odgoj djece i omladine. 

Biskupi su se rastali, da se više kroz godine ne sastanu! 
Dolazi sablasna noć bez zvijezda! 

Nadbiskup je odredio, da se saopće svećenicima . upute, što 
ih je nedavno dobio iz Rima, za slučaj progona vjere, naročito 
za služenje svete mise i dijeljenje svetih sakramenata u kata- 
kombama. Konačno je i potajno označio nekoliko svojih za- 
mjenika, da ne bi nadbiskupija ostala bez glave, kad bude za- 
priječen on i za njim još koji iz vrhova svete vlade. 

Poslije svega toga otputio se jednog dana početkom rujna 
autom na svoje dobro Brezovicu. Sjetio se Irske pučke riječi: 
“Digni lice k suncu, a ledja oluji!" Ova mu je riječ lijepo ozna- 
čivala duševno raspoloženje, koje ga je vodilo u sjene Karmela. 

Viastelinsko dobro Brezovica leži preko Save na jugu od 
Zagreba. Pet kilometara daleko od savskog mosta. Nadbi- 
skupija ga je kupila godine 1912., kad je rasprodala svoja ima- 
nja u dalekom Banatu. Na dobru se nalazi lijep dvorac usred 
perivoja s ribnjakom. Kraj njega kapelica. Dvorac je služio 
nadbiskupima za tihi rad i odmaralište. 

Kad je u Austriji Hitler stao raspuštati-samostane, došlo je 
cdanle nekoliko hrvatskih redovnica, bosonogih karmelićanka, i 
zamolilo zagrebačkog nadbiskupa za utočište. On je bio sretan, 
da ih može primiti i udariti temelje prvom. njihovom samosta- 
tu u hrvatskim krajevima. Ta on je već dulje vremena vruće 
želio da imade u nadbiskupiji bar koji muški i ženski kontem- 
plativni red. Bio je uvjeren, da bi oni bili najveći blagoslov za 
Crkvu i narod. Itako je na Badnjak godine 1939. otvorio prvi 
Karmel u Brezovici. Za njega je to bio izvanredno važan i na- 

dasve radostan dogadjaj. Redovnicima je dao za privremeni bo- 
ravak svoj dvorac, a doskora im je sagradio pokraj dvorca novu 
zgradu. 

Karmelitski red je prošao u svojoj dugoj povjesti više faza. 
Nadogradjen je.na pustinjaštvo starog Zavjeta, na ono na gori 
Karmelu u Svetoj Zemlji, kojemu je bio začetnik prorok sveti 
liija. Kad su karmelićani kasnije došli u Europu, ostali su pu- 
stinjaci, ali postali i prosjaci. U sredini šesnaestoga vijeka obno- 
ve jednu njihovu granu veliki mistici sveta Terezija od Avile i 
sveti Ivan od Križa. Odonda je to strogi kontemplativni red. 
Redovnici i redovnice provode život u neprestanoj molitvi, u od- 
ricanju i u strogoj pokori. Uzorom im je Isusov skrovit život u 
Nazaretu, Njegov post u pustinji, Njegove noći razgovora s 
Ocem i Njegovi žalosni časovi u Getsemaniju. Njihova mila sve- 
tica Terezija od Djeteta Isusa ostavila im je još kao baštinu neke 
sitnije ali vrlo odlučne značajke: maleni put k savršenstvu i po- 
sebni apoštolski žar za duhovno pomaganje svećenstva i misija. 

Karmel u Brezovici! Jedna neobično svjetla točka hrvat- 
ske zemlje! Ovdje se nebo spustilo na zemlju i našlo stan u 
ovom kraljevskom dvoru. Njegove stanovnice su se odlučile za 
kraljevski put. Na njima se ostvarila riječ učitelja duhovnog 
života Marmiona. “Kad milost i ljubav zgrabi naš život, tada či- 
tavo naše biće i žiće postane neprekidna himna slave Oca na 
nebesima". U Karmelu se samo časti Bog i vodi brigu o božjem 
kraljevstvu. Kontemplacijom se prodire u natprirodni svijet. 
Odlučno otimanje svemu zemaljskom, te samoća i duboka tiši- 
na omogućuju, da se čuju tihi glasovi s nebeskih visina i zamje- 
ćuju i najfiniji pokreti lahorića, u kojemu prolazi Duh Sveti. Je- 
dan skladan niz finih i prozirnih ruku, bez prekida sklopljenih 
ili raširenih, pokreće duhovnim snagama neslućenih razmjera. 
A Madona je ovdje kao doma. Madona od Karmela. 


"Ovakvo je ozračje Karmela. Sve naokolo miriše natprirod- 
nošću. Sve sami dani Božića, Velikog Petka, Uskrsa, Duhova, 
Velike Gospe!  Blažen, tko ove stvari razumije! A nadbiskup ih 
dobro razumije i vrlo visoko cijeni. 

Nadbiskup je nalazio u sjenama Karmela časove sabranja. 
Časove razmišljanja i studija teških pitanja, koja mu je donosila 
služba. Časove pribiranja duševnih snaga. Časove mira i utjehe. 
Danas je posvetio najviše vremena ozbiljnom poslu, da se stavi 
pred sud svoje savjesti. 

Razumije se, da je za nadbiskupa bila njegova savjest — 


[249] 


Bog, sudac u meni! On je bio kao nadbiskup uvijek duboko svi- 
jestan sve težine odgovornosti pred Bogom za svoj život i rad 
prema onoj riječi Apostola Pavla: “Poglavari bdiju nad dušama 
vašim kao oni, koji će dati račun". Stoga mu je uvijek bio u 


prvom redu mjerodavan ovaj sud vlastite savjesti. On se u glav- ' 


nom malo ili nimalo obazirao na sud ljudi o sebi. Ne znači to, 
da nije uz to ipak pomno pazio na to, da bude i svjetlo svijetu, 
kako je to zahtjevao od njega položaj, na koji ga je pozvao Bog 
i postavila Crkva. I ovo je svjetlo zaista bilo kristalno čisto 
i sjajno u očima svega svijeta naokolo, dok nijegu zla vremena 
donijela na vlast najprije jedne pa onda druge, koje je to svjetlo 
manje i više smetalo, pa su ga nastojali zasjeniti, zamračiti, za- 
prljati, pa konačno i ukloniti. 

Osamnaest mjeseci traje novinska hajka laži i kleveta na nje- 

ga. On je sve u svemu po njoj neprijatelj naroda i narodni zlo- 
činac; suradjivao je s ustašama i s Nijemcima u njihovim zlo- 
činima; nije ništa učinio u obranu progonjenih; radio je protiv 
naroda. 
' Režim je oduzeo Crkvi-i katolicima sve mogućnosti, da se 
brane od napadaja. No nadbiskup se i nije trebao braniti. Ta, 
bilo je jasno svemu svijetu poput sunca, da su sve to očite i dr- 
zovite laži i da je istina baš obratno. I zato je on pred tom pa- 
klenom burom bio savršeno miran. 


No sad će ga staviti licem u lice pred svoj zakon, da odgo- 
vara. On zna, da će oni dati tome masku pravoga sudjenja, pa ma 
da će sve to po svoj kritici biti samo puka igra. On zna, da će oni 
to namjestiti pred očima cijeloga svijeta. On je svijestan i toga, 
da će u njegovoj osobi staviti pred sud katoličku crkvu u Hrvat- 
skoj. I radi svega toga mora biti prije svega sam sa sobom na 
čistu i sabrati se. Pored toga njega će ovo stavljanje pred sud 
biti i Kristov poziv, da dade svjedočanstva za Njega. A ovo je 
uzvišena zadaća, koju je On dao svojim apostolima pred svoj: od- 
lazak na nebo. Rekao im je na oproštaju: “Bit će mi svjedoci!" 

Ova su predvidjanja dala smjer nadbiskupovim razmišljanji- 
ma u jednoj sobici dvorca, kamo se bio povukao. Kroz pameti 
mu je prošlo zadnjih pet godina. Bile su neobično mučne. —Na- 
ročito radi izvanrednih prilika. Trebalo se u njima snaći. A to 
je bilo katkada dosta teško. Moralo se skoro neprekidno plo- 
viti izmedju opasnosti Scile i Karibde. 

Nadošle su tudje sile okupatora Nijemaca i Talijana. Bru- 
talne, bezobzirne sile. Narodu do kraja nemile i mrske. I na- 

ravan stav prema njima bi bio: okrenuta ledja! No s druge 
strane se radilo o tisućama i tisućama nesretnika, čiji su životi 
bili ugroženi od ovih sila, a njihove suzne oči bile su uperene na 
njega kao još jedinu nadu spasa. Pored toga radilo se i o duhov- 
nim dobrima vjernika, o ogromnim interesima Crkve, pa kona- 
čno i domovine. Sve se to nije moglo spasavati, ako se ne pri- 
zna faktično stanje i ne upotrijebi bar kakav takav saobraćaj 
s nosiocima vlasti. ' 

Kad je dobro razmislio o ovoj točki svoga vladanja i djelo- 
vanja, mogao je proći preko nje mirne savjesti. On se u tom 
pitanju držao crkvenih smjernica, što ih je dao papa Grgur XVI. 
u konstituciji godine 1831. za slučajeve revolucije. Radi osigu-: 
ranja duhovne i vječne sreće naroda predstavnici Crkve stupaju 


(u vezu s osobama, koje faktično drže vlast. No ovo priznanje 


faktičnoga stanja ne smatra se priznavanjem prava ni nepo- 
vrjedjuje se njime nikakva prijašnja zakonita prava. A ovo je 
stanovište postavljeno i u medjunarodno pravo. Konvencija od 
godine 1907. u Aji priznaje okupatoru pravu vlast, koja mu do- 
zvoljava poduzeti potrebne mjere za uzdržavanje reda i ured- 
nog javnog života, pa prema tomu imade on i pravo tražiti u 
tom djelokrugu pokornost od gradjana. 

Ovih smjernica se on držao. Što je mislio o njemačkoj i 
talijanskoj okupaciji svoje domovine, to je očito pokazao više 
puta. Nije se bojao ni javno žigosati zlodjela okupatora. Samo 
zato da pomogne bijednicima, koristio se najnužnijim saobraća- 
jem s okupatorskim vlastima. 

Druge su poteškoće izvirale iz činjenice, što je stvorena ta- 
kozvana “Nezavisna Država Hrvatska". Njezini osnivači i no- 
gioci prikazivali su je kao narodno oslobodjenje i ostvarenje naj- 
viših hrvatskih domovinskih ideala. Protivnike i one, koji su- 
cvu stvarnost drukčije prosudjivati, smatrali su narodnim iz- 
dajicama. Dalje se stvar razvila vrlo loše. Ropski stav prema 
ckupatorima. Neprijateljsko držanje prema Crkvi. Onemo- 
gućivanje katoličkog udruživanja i štampe. Rasizam. Kruta i 
okrutna diktatura s ubijanjem nevinih ljudi u masama; s prije- 
kim i pokretnim sudovima; s krvavim logorima; s divljačkim 
gonjenjem židova i pravoslavaca Srba; s prisiljavanjem prijelaza 
na katolicizam. Posljedica toga — bježanja ljudi u šume i po- 
jačavanja redova oružana otpora, koji je bio potpuno u rukama 
komunista. Konačno — izručivanje velikog dijela Dalmacije 
Italiji. 

Pogled na Zagreb od glavnog kolodvora. 


Nadbiskupova pamet je preletjela sve mučne časove ovog 
teškog doba nedavne prošlosti. Ta, bili su mu još posve svježi, 
jer mu se svojom težinom zabili u dušu. No ni oni nijesu uz- 
nemirili njegove nježne savjesti. 

Kao crkveni poglavar on je bio priznao i ovo faktično sta- 
uje vlasti. No ovdje je bilo još nešto drugo. Kao što je u cije- 
lom hrvatskom narodu nesreća od travnja 1941. izazvala i jedan 
trenutačni spontani osjećaj nad tim, da su pali okovi velikosrp- 
ske tiranije, tako je to bilo i kod nadbiskupa. -On je pored toga 
i kasnije gojio nadu, da bi ova pozitivna činjenica mogla možda 
biti i polazna točka za stvaranje bolje budućnosti hrvatskog na- 
roda, kada se jednom prilike u svijedu srede. Ali ovaj radostan 
osjećaj nije ga smetao, a da ne vidi svu nadošlu opasnost po vje- 
ru, domovinu i narod. Značajna je njegova riječ iz prvih dana 
novog nastalog položaja o onima, koji su se veselili nad dolaskom 
Nijemaca u Zagreb: “Ne znaju, što je pruska čizma. Ovo je prvi 
čin tradegije, kojoj idemo u susret. Doći će i drugi i treći čini mi 
ćemo još mnogo trpjeti — Bog to zna — prije nego će biti sve 
svršeno." I kasnije kroz cijelo vrijeme okupacije nikad ne pro- 
pušta, a da ne žigose i prosvjeduje, pa i javno, protiv svih ustaških 
stramputica, zabluda, nasilja i zločina. Stoga su ga oni i mi- 
moišli u vjerskim stvarima, mrzili i nastojali, da ga se makne s 
biskupske stolice. 

A kad je dolazio s ustaškim viastima u kakav saobra- 
čaj, bilo je to i opet na kratko i samo radi toga, da pomogne ne- 


sretnom svijetu. : 


Ovakav stav prema okupatorskim i ustaškim vlastima oče- 
kivao je i tražio i od svoga svećenstva. U ono vrijeme tri puta, 


“svake godine redom, okružnicama strogo zabranjuje svećenicima, 


da se miješaju u politiku. A već je u kol. 1938. poslao svećenicima | 
povjerljivo pismo, u koje im iscrpljivo iznosi crkveno stanovište s 
obzirom na politiku i političke stranke. Ovo je pismo bilo od- 
lučno za držanje njegova svećenstva prema nacizmu i kasnije 
prema ustaštvu. U srpnju godine 1941. šalje kanonika dra: Lon- 
čara ustaškom ministru bogoštovlja i nastave dru. Puku, da pro- 
svjeduje u njegovo ime protiv toga, što se sili pravoslavce na 
vjerske prelaze i što se pojedinim svećenicima povjeravaju sta- 
novite političke službe. Svoj prosvjed je dr. Lončar završio: — 
“Prolijeva se krv i čine se odgovornima svećenici".  Onoj neko- 
licini svećenika, koji su se prihvatili ustaških djelovanja, nalaže, 
da ih se odreku i da se povuku. Uostalom od preko petstotina 

njegovih svećenika petnaestorica su u prvom žaru položila usta- 
šku prisegu, a povrh toga još njih oko dvadesetak bilo je sklono 
ustaškom pokretu. A sve su to bili mladji svećenici. “Svi ostali 
bili su odlučno protiv režima. Evo, i s te strane je mogao biti mi- 
ran. Nijesu bile uzaludne tolike smjernice za ispravno crkveno 
držanje. 

Naročite muke su nastupile, kad je režim započeo s kato- 


čenjem pravoslavnih. Zaigrala je krvavo kolo ludjačka i zloči- , 


načka misao pod svaku cijenu i ma kojim načinom očistiti hrvat- 
ske krajeve od Srba. 

Strašna su to bila vremena. 
i plemenitog župnika ličkog Svetog Roka, koji je poludio i malo 
poslije toga umro u ludnici radi riječi, koja je pod njegovim kro- 
vom, na svečanom ručku 16. kol. 1941. kao parola pala iz usta 
jednog ustaškog ministra: “Sve Srbe poklati!" Strava je zahvatila 
pravoslavni svijet, pa je bio navalio da prelazi na katolicizam i 
tako spasava glave. Jednoga svećenika je morao premjestiti na 
drugu župu, jer su mu se jedni ljudi zaprijetili, da će ga ubiti, 
ne primi li ih u katoličku Crkvu. Došao mu je u ono doba i je- 
dan odličan Srbin iz Beograda, ministarski tajnik Bogdan Ra- 
šković, kao delegat njemačkog i talijanskog Crvenog Križa mo- 
leći ga, da intervenira za srpske zarobljenike u Hrvatskoj. Nad- 
biskup mu je u razgovoru rekao, da je odlučno protiv masovnih 
prelaženja Srba na katolicizam, na što mu ovaj kaže: “Preuzviše- 
ni, neka svi prijedju, samo da spase život!" 

Tako se našao s jedne strane medju silnim pritiškom režima, 
da odobri i pristane uz ovu ružnu rabotu, a ujedno te očajnim 
pritiskom svijeta, za kojega je vjerski prelaz bio jedini spas, i s 
druge strane medju propisima crkvenoga prava, koji dozvoljava 
vjerski prelaz samo iz uvjerenja i potpuno slobodne odluke. 

Nadasve mučan položaj. Pravo duševno mučeništvo. I za 
njega i za svećenstvo u pastvi. Ali i ovdje su mu bili crkveni 
propisi odlučna smjernica. Ni ovdje nije od njih nimalo umak- 
nuo.- Biskupska konferencija pod njegovim predsjedanjem za- 
uzela je strogo crkveno stanovište u tome pitanju. On ga je 
saopćio iscrpljivim podneskom na najviše mjesto svjetske vlasti i 
zahtijevao, da se poštuje. No još prije, čim se postupkom vlasti 
pojavilo to pitanje, odmah šalje svećenstvu preko svoje kancela- 
rije opširnu uputu o postupanju kod vjerskih prelaza i kasnije 
još nekoliko okružnica odredjujući, da se strogo drže crkvenih 
propisa. A oštro je prosvjedovao protiv svih zloporaba od stra- 

Nadbiskup se sjeća poštenjačine 

ne državnih vlasti. Stoga je u propovjedi na blagdan Petrova 
godine 1942. mogao mirne duše reći: “Bog nam je svjedok, da 
smo bili protivni svakom prisilnom stupanju u katoličku Crkvu". 

No uz to je ujedno sve poduzeo i učinio, da zaštiti ugrožene 
živote pravoslavnih i da ih pomogne u njihovoj ljutoj nevolji. 
Tako je spasio tisuće njihovih života, a tisuće i tisuće njihove 
siročadi smjestio u vjerske zavode i u domove plemenitih vjer- 
nika po selima. Zato je i s obzirom na ovo nadasve teško po- 
dručje svoga rada mogao osjetiti posvemašnji mir svoje savjesti. 
No i obilnu njezinu utjehu. 

Što se tiče držanja i djelovanja pain dolaska komunistič- 
čkog režima, s time je bio nadbiskup u razmišljanju brzo gotov. 
Svoje stanovište prema komunizmu očitovao je nebrojeno puta 
u propovjedima i poslanicama kroz deset godina dotadašnjeg bi- 
skupovanja. On ga nije promjenio ni onda, kad je komunizam 
ugrabio u njegovoj domovini svu vlast i zaoštrio je do vrha. 
Priznao je i ovo faktično stanje vlasti. Načelno je bio iskreno za 
to, da se nadje ma kakav način mirna života izmedju Crkve i no- 
vog režima. Kad se našao poslije puštanja na slobodu nakon 
prvog uhapšenja prvi i jedini put licem u lice s maršalom Titom, 
on mu je to i saopćio. A svjetovao mu je i kao jedino normalno 
rješenje političkog položaja, da se iskreno sporazumi s predsjed- 
nikom “Hrvatske seljačke stranke" i predstavnikom hrvatskog 
naroda drom. Vladkom Mačekom. Kad je režim doskora zapo- 
čeo redom i sustavno s povredama crkvenih prava i s vjerskim 
progonima, obraća se mirno ali odlučno pismenim prosvjedima 
na vlasti u Zagrebu, a kasnije i u Beogradu. Bez ikakva us- 
pjeha, što više — i bez odgovora na pretstavke. 

Kada se potpuno uvjerio, da je ovaj put bez ikakve koristi, 
sazvao je konferenciju svih biskupa, koja je zauzela stanovište u 
ime katoličke Crkve prema režimu, njegovim povredama crkve- 
lih prava i zlodjelima. Konferencija se obraća poslanicom na 
vjernike i iznosi pred njih nevolje, kojima je pogodjena Crkva. 

Ali i u njoj se naglasuje volja za mirnim životom Crkve i drža- 
ve. “Upozorili smo na početku one, na koje to spada, da se 
sva sporna pitanja izmedju Crkve i države rješavaju sporazu- 
inom'' — veli poslanica. A prema kraju: “Kada sve to iznosi- 
mo pred vas, predragi vjernici, mi to ne činimo u želji da iza- 
zovemo borbu s novom državnom vlašću. Mi te borbe ne tra- 
žimo, niti smo je tražili. Naše su misli bile uvijek upravljane 
k miru i sredjenju državnog i javnog života. Taj mir nam je 

danas tako potreban. No mi smo uvjereni, da se smirenje i 
liječenje ratom zadanih rana može u našoj državi ostvariti samo 
poštivanjem kršćanske vjere i njezinih morala. 

Zar se takav nastup može označiti kao čin protiv države i 
naroda?! A ipak od tada ga se neprestano takvim prikazi- 
valo u štampi i na sastancima. No on osjeća, da mu ni s te 
strane savjest nema što predbacivati. 

Konačno si.je stavio još jedno pitanje: nije li možda u onim 
teškim vremenima propustio što učiniti, na što je po svojoj slu- 
žbi bio zvan i dužan? On znade, da je u ovom smjeru bilo stano- 
tih prigovara već prije. Na to se i potužio u propovjedi na 
blagdan Krista Kralja 19483. “Jedni nas optužuju, da nijesmo pra- 
vodobno i da nismo, kako bi trebalo, ustali protiv zločina, koji su 
ge zbivali u pojedinim krajevima naše domovine." U istoj pro- 
povjedi je ovakvima odgovorio: “Da Crkva katolička ni u onda- 
šnjim ni u sadašnjim vremenima nije ni malo zatajila u svojoj za- 
daći, pokazati će budućnost, kada će se o mnogim stvarima moći 
mirnije raspravljati i kada dokumenti izadju na vidjelo". Toga 
je uvjerenja i sada. Zato je s pravom mogao u jednom privat- 
nom pismu na jednog uglednog svećenika u inozemstvu napisati: 
“Nitko pametan ne će reći, da je zagrebački nadbiskup kao pred- 
stavnik Crkve zatajio i da je propustio javno reći, što Crkva mi- 
sli. Istina je, da se mnogo zločina počinilo sa strane okupatora i 
ustaškog režima na srpskom pučanstvu. Ali jednako, a možda i 
više sa strane srpskih četnika na hrvatskom pučanstvu. Ali on 
nije nikada propustio poiluzeti sve, što je znao i mogao, da za- 
štiti i spasi nevine. U propovjedi na blagdan Petrova 1942. bio 
se potužio: “Ako ih nažalost nijesmo uvijek uspjeli zaštititi, nije 
krivnja na Crkvi. 

Sve ove i slične misli prošle su glavom i dušom nadbiskupa. 
Tužne uspomene! A sada su eto bile i predmet strogoga vaga- 
nja. Ina koncu mu se osjećaj duboke zahvalnosti vinuo iz srca 
u visine za sva svjetla, koja su mu dolazila iz njih u časovima, kad 
je bilo vrlo, vrlo teško stvarati sigurne odluke. I za onaj mir 
i utjehu, koja mu je ispunila dušu u ovaj čas. Osjećao se, kao da 
se sretno provezao u ladjici kroz nepregledno more, vitlano bi- 
lesom oluje. Nije mu uzaludno bilo kompasom njegovo biskup- 
sko geslo: u Tebe se, Gospode, uzdam! Zato se ne boji ni bu- 
đućnosti, ma da sluti, da će biti još gorkija od sve prošlosti. 

Samo ga je jedna pomisao uzbunila i potresla: domovina, 
narod! Još nisu minula vremena, u koja je Bog uzeo da sudi na- 

rodima. Što više — izgleda po svemu, da najgore ima još da 
dodje. Ta ga je misao dulje vremena zadržala u mučnoj tje- 
skobi. U jednom času obuhvatio ga je osjećaj majke, koja je 
godinama u svom krilu zaštićivala svoje drago čedo, ugroženo 
od neprestanih teških opasnosti, a najednom je neka okrutna 
sila grabi i otkida od njezina miljenčeta. Spustio se na koljena i 
cstao- tako neobično dugo ... 
Nedaleko u selu probudilo se u jednoj kućici maleno di- 

jete u kolijevci i kad je razabralo, da nema pokraj sebe majke, 
udarilo je u očajan plač . . 

Istodobno su u kapeli samostana vapaji Davidovih psalama 
iz skromnih, čistih i žarkih djevičanskih duša lomili i krov i 
oblake i sve silne naslage atmosfere nepreglednih visina, dok se 
nijesu smjerno  prostrli do pobožnosti veličanstvenoga  prije- 
stolja. ši 

Pred odlazak posjetio je prioricu samostana. “Časna maj- 
ko prioriće, ovaj put na poseban način preporučam vašoj za- 
jednici sebe i svoje nakane' — rekao je. Ona se iza rešetka spu- 
stila na koljena, aon je blagoslovio nju i po njoj njezinu obitelj. 

Prije nego je ušao u auto, bacio je još jedan dugi pogled na 
samostan. Pričinilo mu se da se nad njegovim krovom nepre- 
stano gomilaju oblaci, nabrekli od vode, pa odavle lete na sve. 
strane i spuštaju pljuske svetih kiša, od kojih će zamirisati zem- 
lja i odjeti se bogatstvom plodova. 

Kad je u Zagrebu pred svojim dvorom izašao iz auta i počeo 
se uspinjati do svojih odaja, uzdahnuo je poluglasno: “Moja je 
savjest mirna! Neka se vrši božja volja! 


2. STOPAMA UČITELJA 


U srijedu, dne 18. rujna 1946., rano ujutro, upravo kada se 
spremao na svetu misu, uhapšen je metropolita i zagrebački 
nadbiskup monsignor dr. Alojzije Stepinac. Obukao se u svoje 
nadbiskupsko odijelo, uzeo na sebe znakove nadbiskupske ča- 
sti i tako se spustio stepenicama do voliciiskog auta, koji ga je 
čekao pred ulazom u dvor. Stupajući u auto rekao je: “Vjeru- 
jem u božju vravdu, koja će konačno pobjediti! 

Bio je odveden u istražni zatvor, u zgradu bivšeg sudbenog 
stola na Zrinjevcu i zatvoren u tako zvanu ministarsku ćeliju. 
Narednih dana bio je vodjen iz ćelije na preslušavanja u jednu 
kancelariju. a 

Samo sudovanje je započelo 30. rujna, a obdržavalo se u 


-tjelovježbenoj dvorani Sokola broj II, nasuprot nove zgrade teh- 


ničkog fakulteta. Ovamo je nadbiskup bio svaki dan autom do- 
preman iz zatvora. Postupak ispitivanja je završen 3. listopa- 
da. Poslije toga je nadbiskup održao svoj znameniti govor, koji 
je poznat po cijelom svijetu. Slijedili su dani preslušavanja 
svjedoka. Dne 7. listopada održao je odvjetnik dr. Ivo Politeo 
divan govor u obranu nadbiskupa, a 11. listopada je pala osuda 
na šesnaest godina “lišenja slobode s prisilnim radom“. 

Kad je istražno preslušavanje bilo uglavnom završeno, dao 
je nadbiskup jednu izjavu, u kojoj je očitovao i ovo: “1.) ne ču 
ge lično braniti; 2.) otklanjam branitelja; 3.) ne ću praviti priziva, 
bila osuda makar kakva. Meni je posve jasno, da bi sve ovo bilo 
savršeno bez koristi i bez ikakva smisla, kada se znade, da sud 
ne čini ništa osim onoga, što je već stanovita organizacija za- 
ključila''. Mislio je ovdje na komunističku stranku. 

Dosljedno toj izjavi nadbiskup je na sudjenju u glavnom šu- 
tio. Odgovarao je samo katkad na pitanja, kod kojih se radilo 
o koristi Crkve i božje stvari. ' : 

Ovakvo njegovo vladanje na sudu izazvalo je u jednom času 
kod javnog tužioca spontanu opasku: “Optuženi Stepinac, vi se 
ponašate kao Krist pred Pilatom!"? 

Ova značajna izjava samoga državnog tužioca bila je žup- 
niku Kapelcu povodom, da se dao na isporedjivanje nadbiskupo- 
va i Kristova sudbenog postupka. Bio je iznenadjen, na koliko 
je sličnosti sve više dolazio. 'To ga je potaklo, da je ovu stvar 
razradio u potankosti. Itako je konačno izašla lijepa i zanimlji- 
va slika, koju je iznesao pred svoje susjede župnike, kada su se 
prvi put našli kod njega na posjetu u dušobrižničkom poslu. 

Kasna je jesen i početak zime. Tmuran dan. Izjutra magla, 
tek vrhovi brda iz nje vire, a kasnije se digla i razišla u oblacima. 
Negdje smo u Hrvatskom Zagorju. ' 

Sva je Kapelčeva župa danas, na svoj blagdan, u crkvi. Sve- 
ćenici imadu obilno posla do preko podneva, a onda će se kod 
stola bratski porazgovoriti. Uvijek je to tako u takvim zgodama. 
Po tom će se zadržati neko vrijeme i u ozbiljnom raspravljanju. 
Svagda se nadje koje zanimljivo i aktuelno pitanje. Uveo je to 
domaćin župnik. I drugima to nije bilo krivo. Samo gospodin 
dekan je malo teško ušao u ovu novotariju. On je najstariji 
medju njima, a nekada takvih stvari nije bilo. I bez toga se 
živjelo, i nije se loše živjelo; i bez toga se radilo, i dobro se radilo. 

Kapelčeva župa je zaokružena sa šest drugih. Svi župnici su do- 
šli. Pored dekana, kojega zovu “Gospodin (naglasak na zad- 
njem slogu!) još dvojice starijih: ponešto čudak ““Stric" i impozan- 
tna figura “Lord". Prvoga su zvali “Stricom' već u sjemeništu ; 
valjda zato, jer je izgledao uvijek starački ozbiljan; drugi se vo-. 
lio staviti u “pozu'', da izazove poštovanje i divljenje, pa su ga 
okrstili “Lordom. Trojica su mladi: “Mika, vješt gospodar i 
vječno zabadalo dosjetkama i huncutarijama; “Dušica", mekan i 
fin ko svila i mio kao janje; napokon “Žuža, žustar kao živo 
srebro i priličan zanesenjak. I domaćin je imao pridjevak. Zvali 
su ga “Sokratom' radi njegove strasti, da upornim pitanjima na- 
vodi ljude na logiku mišljenja, sudjenja, zaključivanja i djelo- 
vanja. 

Pred mjesec dana dopratili su u blizinu njihova dobroga nad- 
biskupa. Poslije bučne igre sudjenja i skandalozne osude. U 


“ ćeliju logora. Dogadjaj, koji je silno potresao svom poštenom 


javnošću, osobito dobrim, vjernicima, a naročito svećenicima. U 
prvi mah im je zastao dah, ukočila se pamet i steglo srce. Još 
se nijesu oporavili od okrutnog udarca. I nigda još nijesu s ta- 
kvom čežnjom dolazili na okup kao danas. Saznat će potankosti od 
domaćina, za kojeg su znali, da se naročito potrudio, da sve briž- 
no ispita i ispipa. I pribrat će se i obodriti! 

Nijesu se u očekivanju prevarili. Dobili su i više nego su se 
nadali. Domaćin im je uspio prikazati svu veličinu, kojom je 
zasjao pred sudom onaj, kojega su svi skoro obožavali. 

. Govorio je uglavnom domaćin, imajući pred sobom skicu s 
redoslijedom i tekstovima, koje je htio doslovno navesti. Pred 
oči im je postavio značajne crte i slike iz Kristova sudbenoga po- 
stupka, kako ga opisuju evandjelisti, a do njih je poredao slič- 
nosti iz nadbiskupova sudjenja. Pala je tu i tamo koja primjed- 
ba prisutnih, koja je cijelu sliku dopunila. 

Jednoga dana je pala strašna odluka, da ljudi ubiju Boga. 
Bilo je to tako: “Tada sabraše veliki svećenici i farizeji skupšti- 
tu te govorahu: “Što da činimo? Ovaj čovjek čini mnoga ču- 
desa. Ako ga tako ostavimo, svi će vjerovati u Njega i doći će 
Rimljani i otet će nam zemlju i narod". A jedan od njih, Kaifa, 
koji je bio one godine veliki svećenik, reče im: “Vi re znate ništa 
ine mislite, da je bolje za nas, da jedan čovjek umre za narod, ne- 
go da sav narod propadne".Od toga dana dogovoriše se, da ga 
ubiju. 

Zašto? Tobože zato, jer bi s Njega mogao stradati narod; 

dakle je protiv naroda i države. 


Jednoga dana je pala, možda još u šumi, i odluka vrhovnih 
komunističkih glava o sudbini nadbiskupa Stepinca: trebat će 


ga pod svaku cijenu ukloniti!  Izdajicu naroda i neprijatelja dr-- 


žave! ' 

Jedni i drugi zločinci navlače na svoja lica i na svoj zločin 
maske. A što je zapravo na stvari? Koji je onaj pravi — 
zašto? ' 

Evandjelje svetog Ivana živo riše strahovit sraz svjetla i 
tame, istine i laži, Boga i djavla. Krist spasava i gradi, a Nje- 
ovi protivnici ruše i upropašćuju. Zato ih žestoko napada pred 
svijetom radi grijeha i sablazni. Jednom zgodom im je osam 
puta ozbiljno navijestio: “Teško vama!" Nazvao ih je zmija- 
ina, okrečenim grobovima, gujinjim leglima. Drugom zgodom 
im je javno dobacio čak i to: “Nijeste od Boga!" A vrhunac sve- 
ga: “Djavao je vaš otac!" Iradi toga su Ga zamrzili. , 

Sukob izmedju nadbiskupa i komunista planuo je već dav- 
no. U propovjedi na Staru Godinu 1935. ih zove “nadasve pogi- 
beljna komunističke družba.“ Godine 1987. im posvećuje jednu 
čitavu poslanicu, koju upravlja vjernicima. Od onda ne pre- 
staje svakom zgodom upozorivati svijet na strahovite opasno- 
sti, koje mu prijete s njihove strane. Katkad je i neobično 
oštar. Tako u propovjedi na Veliku Gospu 1940. u selu Glogov- 
nici: “Poput gladnih skakavaca s Istoka napali su na našu do- 
movinu ... Ta družba zločinaca, koje svijet zove komunistima, 
htjela bi i kod nas načiniti pakao." Iz šuma su mu se prijetili, 
a on im u istoj propovjedi poručuje: “Ne će nas pokolebati njiho- 
va prijeteća pisma, koja ne rijedko primamo". Sigurno su za 
Gvu propovjed doznali još iste noći, jer ih je bilo po obližnjim 
šumama. 

Sukob se sve više zaoštravao. Naročito kad je nadbiskup 
izravno protiv njih razvio Marijin barjak. Ovdje je gospodin 
“Mika“ spomenuo jednu značajnu pojedinost iz onog doba. Kada 
se po nadbiskupovoj odredbi stao po nadbiskupiji širiti pokret 
“žive krunice" protiv crvene šume, u zagrebačkoj okolici spu- 
štali se iz šuma razbješnjeli partizani i žestoko napadali vodje 
ovoga pokreta prijeteći im se i smrću. Ogjetili su se pogodjeni 
u živo. 

Sukob se popeo prema vrhuncu u ljetu ove godine, što je 
došlo do upravo dramatskog izražaja na prošteništu Marije Bi- 
strice. Režim je ondje proveo dobro smišljen napadaj kroz ci- 

o] 
Betlehemska štalica i jaslice — dar Hrvata katolika u Sehumacher, Canada, 


kat. crkvi u tom mjestu. 


jelu hodočasničku sezonu: i vrtuljci i kino i zvučnici i prijetnje 
i zatvaranja i koješta drugo — sve je “to bilo u živom pogonu. 
Ali se sve ovo na njihov golem jad i na njihovu gorku sramotu 
razbilo o divan otpor hodočasničkoga puka. Savršen bojkot 
kina i vrtuljaka; suveren mir i hladnoća na sva izazivanja; ne- 
ustrašivo nastupanje kod pobožnosti i vjerskih manifestacija. 
Tko je to vidio, ne će nigda toga zaboraviti. Sav njihov bijes 
zbog toga kao da se zgusnuo u žuči onih, koji su onako barbarski 
raskomadali kopiju kipa bistričke Gospe, što su ga noću lukav- 
štinom iznijeli s oltara zagrebačke katedrale. Zagrebački vjer- 
nici odvratili su na ovo svetogrdno barbarstvo tako, da su kao 
još nikad napunili prostranu katedralu prigodom naknadne po- 
božnosti Majci Božjoj, koju je nadbiskup odredio povodom toga 
žalosnoga slučaja. Bilo je to nekoliko dana prije nego su ga 
odveli u zatvor. 

Drugi pravi razlog sudobnosne odluke židovskih velikih sve- 
ćenika i farizeja bio je u sve većoj Kristovoj obljubljenosti kod 
naroda. “Sav se narod oduševljavao za njegovu nauku" — za- 
pisao je sveti Marko. “Sav se narod oduševljavao za Njega" — 
svjedoči Luka. A protivnici se na skupštini tjeskobno pitali: 
“Što.da činimo? Svi će vjerovati u Njega!'? Smetao im je. Ugro- 
žavao je njihov ugled i vlast. I radi toga su Ga još više za- 
mrzili. 

Nadbiskup je postao u narodu najobljubljenija osoba već za 
okupatorsko-ustaškog režima. Pored toga njegovo držanje i 
nastupanje postalo je uzorom i programom ne samo svećenici- 
ma, već i vjernicima. Odatle neprestana hrana za narodni ot- 
por. Protivnici su to vrlo dobro osjećali. Stoga su ustaše tra- 
žili, da ga Rim ukloni, a Berlin se bio u jednom času odlučio, da 
ga zatvori. 

Dolaskom komunističkog režima ljubav i privrženost na- 
roda prema nadbiskupu porasla je još više. U njegovoj blizini is- 
poljavala se u dirljivim prizorima a u udaljenosti u legendarnim 
pričanjima Protivnici su se znali zeleniti od jada, škripali zu- 
bima i stiskali šake. No najviše ih je tjerao u bijes junački duh 
otpora, koji se stao javljati sve više u narodu protiv njihove sile. 
A oni su dobro znali gdje mu je najbogatije vrelo. Na Bistrici su 
zabranili prodavati bistričke medaljice i plijenili ih.  Hodočas- 
nici su došli do njih i resili s njima grudi. Komunisti su znali i 
to, da se ispod medaljica nalaze srca, koja nijesu uzdrhtala ni 
pred uperenim strojnicama. 

Još nikad nije bilo na bistričkom svetištu toliko hodočas- 
nika kao ove godine: blizu pola milijuna!  Veličajni prizori vjer- 
skih manifestacija! Poslije Velike Gospe nastavili su se kod 
triumfalnog putovanja kipa bistričke Gospe župama uz granicu 
Slovenije. Komunisti su dobro znali, da je iza svega toga nad- 
biskup. Sve je ovo bio uvod u nadbiskupovu tragediju onako 
nekako kao što je svečani Kristov ulazak u Jeruzalem bio uvod 
u Njegovu muku i smrt. 

Komunistički režimi imadu kod svojih tajnih policija i od- 
sjeke za katoličku Crkvu i posebne referente za vjerska pitanja 
i crkvene osobe. Tako je to u Zagrebu. Ovi su prekopali sve, 
što je nadbiskup govorio i napisao. Tako otkada su došli na 
vlast, pratili budno i revno sve, što se zbivalo u katoličkim 
redovima. Prema tome su znali dobro, što nadbiskup o njima 
misli, što je o njima govorio i što je protiv njih poduzimao i činio. 
Znali su i to, što i njegova riječ vrijedi u narodu. Evo to su bili 
pravi razlozi radi kojih je pala odluka, da ga treba, uništiti ili bar 
ukloniti, onemogućiti. Znao je to i nadbiskup. Za sudbenoga 
postupka im je otvoreno rekao: “Moja je osobna krivnja jedino 
u tom, što nijesam pao na koljena pred vašim zahtjevima." 

No često je odluku lakše stvoriti nego izvršiti. Tako je bilo 
i kod Isusovih protivnika. “Gledahu, da Ga uhvate, ali se pobo- 
jaše naroda, jer Ga držahu za proroka." Tako označuje evan- 
djelje njihovo oklijevanje. Pokušali su nekoliko puta, da Ga 
mučke ubiju. Poslali su ljude, koji su to imali izvršiti. Ali je 
Isus svakiput izbjegao opasnosti. Osim toga su se spremali za 
sudbeni postupak. Evandjelje to kaže ovako: “Pazili su na Nje- 
ga i poslaše zasjedače, ne bi li ga uhvatili u riječi, da ga predadu 
vlasti." U isto vrijeme su u narodu neprestano i živo nastojali 
potkopati Njegov ugled klevetama i otvorenim napadajima. 

. Posve, upravo na vlas jednako rade komunisti s nadbisku- 
pom. Boje 'se naroda i oklijevaju da ga izvedu na sud. Kada 
se iz Zagreba bio odvezao po službenom poslu u Zaprešić, naru- 
če ljude, koji ga napadnu kamenjem i revolverima, da je jedva : 
izvukao živu glavu. Izgleda, da su mu u Zagrebu bili spremili 
mučki napadaj, ali o tom se još ne smije govoriti. Slali su mu 
zasjede, da ga navedu na nešto, čime bi mogli pomnožati gradju 
za tužbu protiv njega. Ovdje će biti dosta spomenuti samo je- 
dan slučaj, koji su temeljito iskoristili na sudu, ma da im je iz 
zasjede bio izmakao. 

U jesen godine 1945. stekao je policijski tajni agent Žagić 

povjerenje nekog Josipa Crnkovića i nagovorio ga, da dade na- 
činiti zastavu, tobože za jednu križarsku skupinu, koja se krije u 
šumama Papuka. Ovaj je dao načiniti zastavu. Sad ga agent 
skloni na to, da pokuša, ne bi li nadbiskup blagoslovio ovu za- 
stavu. Crnković je to pokušao preko svoga znanca svećenika 
Šimečkoga, no nadbiskupov tajnik Šalić je to glatko otklonio. 
Ipak je zastavu blagoslovio Šimečki u kapeli nadbiskupovog dvora. 
Nadbiskup se toga dana nalazio na izletu u Zagrebačkoj Gori. 
Zastava je dakako poslije blagoslova pošla mjesto u šumu odmah 
na policiju, a za nekoliko dana su bili zatvoreni Crnković, Šime- 
čki i tajnik Šalić, koji su nakon nekoliko dana istražnog za- 
tvora bili sudjeni, a ujedno i upotrebljeni kao svjedoci na sudu 
Lrotiv nadbiskupa. Ma da se sve ovo dogodilo mimo nadbi- 
skupa, sud mu je i to natovario kao krivnju. 

. Konačno — i nadbiskupu su njegovi protivnici nastojali na- 
padajima i klevetama u štampi i na različitim sastancima i zbo- 
rovanjima, potkopati ugled i tako pripraviti javnost na sudjenje. 
Trajalo je to više od godinu dana. 

Tako je dozorilo kod njihovih protivnika pitanje obračuna 
s nadbiskupom kao i nekad pitanje obračuna s Kristom. 

Isus Krist je rekao jednoga dana apostolima: “Evo uzila- 
zimo u Jeruzalem, i Sin će čovječji biti predan . . . i osudit će Ga.?? 

Nadbiskup je navjestio nekako mjesec dana pred zatvara- 
njem: “Mene će zatvoriti i povući me na svoj sud." 


Nekoliko dana poslije toga sastao se na biskupskoj konfe- 
renciji s dragom braćom biskupima. Poslije svršene konferen- 
cije rastao se od njih pod krilima crnih slutanja. Ne podsjeća li 
i to na posljednji sastanak Isusa s apostolima na zadnjoj večeri i 
na Njegov oproštaj? 

Po Isusa su došli noću, da ne uzbune svijet.  Navalila je na 
Njega čitava naoružana četa. On se na to i potužio: “Kao na 
razbojnika izišli ste s mačevima i toljagama." Četu je doveo 
Njegov apostol Juda Iskariotski. On pridje k Isusu, pozdravi Ga, 
i poljubi, na što polože na Njega ruke. 

Po nadbiskupa su došli ranim jutrom, dok još nije bilo svi- 
jeta po ulicama. Kaptolom je prolazio tek tu i tamo po netko; 
možda je brzao na kolodvor, a koja pobožna duša k najranijim 
misama. Došla je čitava četa oboružanih tajnih policijskih agenata, 
koji su se ponamjestili po cijelom okolišu nadbiskupskoga dvora. 


Vodi ih i ulazi u sobu k nadbiskupu bivši redovnik Nedo Milunović, - 


da ga uhapsi. Našao ga u molitvi. Pripravljao se za služenje 

svete mise. Nadbiskup se odjene u svečano odijelo, stavi na 
sebe znakove biskupske časti i slijedi mirno rane posjetnike u 
zatvor. ' ; 

Kad su Isusa Krista uhvatili, najprije ga još jednom veliki 
svećenici, farizeji i književnici osude. Dakle tužitelji su Mu suci. 
Uostalom bila je to puka formalnost. Onda Ga “odvedoše i pre- 
dadoše Ponciju Pilatu." Kod njega nastupe kao tužitelji, ali 
izvode na njega tolik pritisak, da je izrekao osudu prema nji- 
hovoj želji i na njihov zahtjev, ma da je prije toga nekoliko puta 
javno ustvrdio, da ne nalazi na Isusu nikakve krivice. 

I protiv nadbiskupa bila je osuda stvorena prije nego se 
našao na sudu. -U komunističkoj stranci. Dakle i njega je su- 
dio tužitelj. No izveli su ga na sud. Ali komunistički sudovi 
su potpuno u rukama stranke i izriču osude po njezinu nalogu. 
I opet — tužitelji sude. Tako je bilo i u slučaju sudjenja nad- 
biskupu. i: 

U komunističkim zemljama svi su sudovi — “narodni". U 
stvari su i oni slijepo orudje komunističke stranke. Takvi su 
i njihovi vrhovni sudovi. 

Glavna osoba suda je javni tužitelj. On je temelji središte 
vravosudja; on imade na sudu neograničenu vlast, pa je stoga 
svemoguć. Radi toga tu službu može vršiti samo član komu- 
nističke stranke stranke i osoba naročitog povjerenja vlasti. On 
je potpuno vezan smjernicama i zapovjedima stranke. 

I vijeće sudaca je uvijek tako sastavljeno, da je u njemu 
potpuno osigurana volja stranke. j 

Obrana je toliko izložena zastrašivanju i pritisku, da nije 
slobodna, pa postaje redovito i nemoguća. Ako bi branitelj po- 
kušao izići iz linije, on znade što ga čeka: premještanje, brisanje 
iz odvjetničke komore, povlačenje na sud, logor, a možda i ba- 
tine od naručene publike. 

Nadbiskupu je sudio “Vrhovni sud narodne republike Hr- 
vatske" u Zagrebu. Pred ove sudove idu parnice, koje su od 
naročitog značenja za državnu sigurnost, što znači — sigurnost 
režima. Javni tužitelj i svi članovi suda bili su članovi komu- 
nističke stranke. ' 

U Jugoslaviji su bili u ono doba stavljeni izvan snage svi 
prijašnji zakoni; dakle pisanih zakona nije bilo. Stvoren je sa- 
mo novi kazneni parbeni postupnik za zaštitu naroda i države 
protiv kolaboracije i sabotaže; zatim porezni zakon i zakon o 
“nacionalizaciji"" imovine. Kao zamjena za sve zakone, kojih 

nije bilo, postavljeno je bilo načelo: “kažnjivo je sve, što se pro- 
tivi tekovinama narodnooslobodilačkoga pokreta. Stoga su bila 
širom otvorena vrata svim zloporabama na sudu. Prema svemu 
tome je jasno, da je takvo sudovanje puka formalnost. A ono 
je uz to i politička demonstracija i demagogija. 

' To ide tako daleko, da se za sudjenje udešavaju pokusi, ta- 
ko nekako kao za kazališne igre. Ma koliko izgleda to nevjero- 
jatnim, ipak je to čista istina.  Plaćena družba dodje na pokus; 
porazdijele se uloge i povjeri svakomu njegova zadaća, koju će 


u sudnici odglumiti. Da stvar sigurnije i savršenije uspije, izvede : 


se pokus i uvježba gluma. Pažljivu posmatraču ne će biti teško 
za vrijeme suda tu igru otkriti, osobito tada, kada nijesu uloge 
dobro uvježbane. A sve pojedinačne zadaće svjedoka i ljudi iz 
publike usmjerene su k tome, da osuda izadje kao “zahtjev ogor- 
čena naroda" i da se uz to osudjenika što više ponizi i pogrdi. 
Kod sudjenja nadbiskupa trebalo je povrh toga još što više poru- 
žiti i osramotiti Crkvu. 

Sličnih poteza nalazimo i u sudjenju Isusu. Čitamo u evan- 
djelju: “Veliki svećenici i starješine nagovoriše narod" .. .. “Oni 
(narod) su navaljivali s velikom vikom tražeći, da se razapne i 
sve je bila, silnija njihova vika. “ ... Rekoše svi: neka se razap- 
ne!" ... “Još jače su vikali: ne ka se razapne! 

Čim je nadbiskup bio zatvoren i započela na njega paklena 
hajka po novinama, rastrčali se partijci na sve strane po uredima 
i tvornicama. Skupljali su od čovjeka do čovjeka potpise pod 
zahtjev, kojim se traži od suda, da ga kao narodnog neprijatelja 
i zločinca najoštrije osudi.  Potpise su iznudjivali od jadnih lju- 
di prijetnjama, da će biti izbačeni iz posla, ako ne potpišu. Svje- 
doci protiv nadbiskupa bili su brižno potraženi, pažljivo izabrani 
i po smišljenom nacrtu namješteni. U dvoranu suda, ma da je 
bilo objavljeno, da će sudjenje biti javno, bile su puštene samo 
osobe s ulaznicama, koje je dijelila tajna policija. Da maskiraju 
tobožnju nepristranost, dali su ulaznice i nekolicini vjernika. 
Ono riječi, što je usprkos svih mjera opreza palo u sudnici po- 
voljnih za nadbiskupa ili neugodnih za režim, nije nikako smjelo 
prodrijeti iz sudnice. Sve takve stvari bile su ispuštene iz no- 
vinskih izvještaja i iz knjige, koju su o sudskom postupku protiv 
nadbiskupa izdali. A u sudnici je bilo zabranjeno bilo što bi- 
lježiti i pisati. d 

Ovakvoj tragikomediji bio je izložen nadbiskup. Baš nika- 
kva obzira prema njegovu dostojanstvu, a ni prema njegovoj či- 
stoj, plemenitoj i uzvišenoj pojavi, kojom je sjajio svijetu kroz 

sve vrijeme biskupovanja. A i kolike partizane je spasio i koli- 
kima djecu sačuvao! 

I nadbiskupa je trebalo u sudskom postupku što više po- 
niziti. Učinili su to u prvom redu okvirom, u koji su stavili nje- 
govo sudjenje. Slično kao i kod sudjenja Isusu. Evandjenje o 
tom kaže ovo: “I ispuni se Pismo, koje govori: I ubrojiše Ga me- 
dju zločince." I sam Krist upro je prstom na posljednjoj večeri: 
“Još treba da se na meni izvrši, što je pisano: I ubrojiše Ga medju 
zločince." Medju ubojicu Barabu i razbojnike na križu! 

Sudjenje nadbiskupu uklopili su bez stvarne potrebe i na- 
mjerice u sudski postupak, koji su već pred nekoliko dana bili 
započeli protiv Erika Lisaka i njegovih drugova. Lisak je bio 
ustaški pukovnik i glavni ravnatelj za javni red i sigurnost, a 
optužili su ga s odgovornosti za masovna ubijanja nevinih ljudi 
u Jasenovcu i druguda. Osudili su ga na _ sud vješanjem. U 
sudnici su odredili, da nadbiskup sjedi baš do njega! Dakako da 
su ga tako i fotografirali. 

Od Getsemanskog vrta do Kalvarije prošao je Isus kroz ne- 
izreciva poniženja, poruge i mučenja. Riječi evandjelja o tom su 
škrte, kratke, odsječene. “Mnoge su psovke govorili na Nje- 


ga"... “Herod Ga prezire i naruga Mu se"... “Rugali su Mu 
ge... pljuvali su na Njega"... . “Pljuvali su u lice Njegovo i 
udarali Ga šakama? ... Bičevanje ... Krunjenje trnovom kru- 
nom ... Nošenje Križa ... Razapinjanje . . . 


I nadbiskup je prošao za ono tjedan dana sudskoga postupka 
kroz duboka poniženja, gorke poruge i teške duševne patnje. 
Sve je režalo na njega. Počevši od predsjednika suda i javnog 
tužioca do baraba s ulice, koji su bili najmljeni i plaćeni, da se 
iž sredine publike deru na njega. Predsjednik suda dr. Vimpu- 
šek i još više javni tužilac Blažević uživali su u tom, da ga mogu 
što više poniziti i osramotiti. Njihovo ponašanje prema nadbi- 
skupu i njihove riječi odisale su mržnjom, prezirom, ironijom i 
sarkazmom. Javni tužilac se nije mogao svladati, a da ga otvo- 
reno ne nazove lašcem. Bio je žigosan i kao ubojica. Pred njim 
se obredalo ništa manje nego pedeset i osam svjedoka, koji su 
iznosili različita, teroristička i krvava nedjela ustaška i okupato- 
Ta i sve to sasuli na njegovu glavu. A publika se u sudnici da- 
kako zgražala i na njega bjesnila. Zvučnici, štampa. i radio pre- 
nosili su ovu rabotu na trgove, u mase i u svijet. Na takvim 
mukama držali su ga čitave dane, a katkada od osam sati uju- 
tro do devet na večer, tek s kratkim prekidom o podne. 

“ 


Da mu do kraja zagorče muke, uspjeli su dva svećenika 
.udesiti tako, da su se u svjedočanstvima o nadbiskupu kukavički 
bonijeli. : 
“Kao apostol Petar prema Isusu" — uleti u razlaganje go- 
spodin Mika. 

“Da", nastavi domaćin, “kako to kaže evandjelje: “Petar 
zataji pred svima govoreći: “Ne znam toga čovjeka. 

“A jedan od te dvojice bio je redovnički vrhovni poglavar u 
nadbiskupiji" — doda gospodin Lord, koji je bio nešto slabo ras- 
položen prema tim redovnicima. 

“Ovo je vaš čas i vlast tame", rekao je Isus svojim mučite- 


ljima i tako s nekoliko riječi krepko označio užas položaja, u ko- 


jem se nalazio. Bilo je časova i u nadbiskupovim patnjama za 
vrijeme sudjenja, koje su podsjećale: na ove riječi. 

Starozavjetni prorok gleda u viziju Isusa Krista u mukama 
i označuje Njegovo ponašanje u rijima slikom “janjeta, koje se 
vodi na klanje". Evandjelje se o tom izrazuje ovako: “A Isus 
je šutio." To je bilo pred velikim svećenikom Kajfom. “Ne 
odgovori mu ni na jednu riječ". Evo isto tako pred upravite- 
lijem zemlje Poncijem Pilatom. 

Nadbiskupovo sudjenje na sudu bilo je toliko slično Kristo- 
vu, da je sama od sebe izletila iz usta javnoga tužioca riječ: “Op- 
tuženi Stepinac, vi se ponašate ovdje kao Krist pred Pilatom!"? 

Krist je na sudu pored svega užasnoga, što se dešava, sa- 


vršeno miran. Zaista kao janje! Tako da se i “Pilat vrlo divio. 


— ističe evandjelje. Povrh toga On je i plemenit. Ispričava i 
oprašta. Ispričava na primjer Pilata: “Ima veći grijeh onaj, koji 
Me je predao tebi". Na križu moli za svoje mučitelje: “Oče, 
oprosti im!" 

I nadbiskupovo držanje na sudu bilo je mirno i plemenito; 
obasjano dostojanstvom. On nije pokazao ničim, da bi nalet 
bijesne bure uzgibao mirno i tiho zrcalo njegove blage duše. 
Spreman je, da se miri. Preporuča sporazum. Ne iz slabosti, 
već iz plemenitosti i još više iz ljubavi prema Crkvi i dušama. U 
svom govoru pred sudom kaže: “Ne treba misliti, da sam ja za 
borbu. Neka sadašnja vlast razgovara sa Svetom Stolicom. 
Crkva ne pozna diktate. Ali ona nije protiv poštenih spora- 
zuma . . . Dobrom voljom se može doći do sporazuma/. 


No pre toga blagoga stava, kad mu je biskupska savjest 
naložila, da svjedoči za Krista i za božju stvar, onda se pokazao 
kao uvijek do sada tako i ovdje, makar u okovima i pred okrut- 

Trebinje, u južnoj Hercegovini. Ranije'se to mjesto zvalo “Travunje', 


nom silom i pod mačem, koji mu je lebdio nad glavom, odlučan i 
neustrašiv. I Krist je na sudu rekao: “Ja sam došao na svijet, 
da svjedočim istinu?. I dao je svjedočanstvo, da je Bog; da će 
doći kao sudac; da je Njegovo kraljevstvo od drugoga svijeta. 
Doista herojsko držanje. 

Nadbiskup u svom govoru pred sudom otkriva pravi razlog 
sukoba izmedju Crkve i režima i pri tom postaje junački Kristov 
svjedok. “Tvrdim pred čitavim svijetom: dvijestotine šezdeset 
svećenika je ubijeno po narodno-oslobodilačkom pokretu ; lišeni 


gmo svih katoličkih škola; djelovanje naših sjemeništa je onemo- , 


gućeno; nijeste manje učinili od Gestapo-a, koji nam je oteo sje- 
menišno dobro “Mokrice; naša sirotišta više ne rade; naše su 


tiskare uništene; naša štampa više ne postoji. Zar nije s toga škan- 


dal ustvrditi, da Crkva nije nigdje tako slobodna kao ovdje . . . Za 
nas je takva sloboda iluzorna i mi ćemo se boriti svim zakonitim 
sredstvima za svoja prava, pa i u ovoj državi." 

A kad je stao da svjedoči za Krista i svoju dragu nebesku 
Majku, onda se sav zanio u žaru ljubavi i svete uzbudjenosti: 
“U vašim službenim školskim udžbenicima tvrdite protivno svim 

povjesnim dokumentima, da Isus Krist nije postojao. Znajte, 
da je Isus Krist Bog i mi smo spremni da za Njega umremo ... 
O svetoj Majci Božjoj kažete u knjigama, da je bila bludnica. A 
ne znate li, da je Majka Božja za pravoslavce kao i za katolike 
najsvetiji pojam?!" Ovdje se kod ovoga prizora i kod ovih riječi 
jasno vidjela sva strašna provalija, koja zijeva izmedju dva svi- 
jeta, koja su se na sudu sukobila licem u lice: izmedju katoliciz- 
ma i komunizma. A nadbiskup je vjerno izvršio onu Kristovu: 
. “Bit ćete mi svjedoci!" 

U onoj bijesnoj vijavici mržnje, koja je zahvatila svu okolinu 
božanskog Mučenika, ostalo je živih i nepokolebanih nekoliko 
biagih luči, koje su svojim jakim svjetlom pokušavale prekriti 
strahotu ljudske mizerije, koja se ovdje popela na vrhunac. 
Član židovskog vijeća Nikodem “zaužeo se za Njega, kada su 
na sjednici, nešto vremena pred sudjenjem, zaključivali o Nje- 
mu. “Dok je Pilat sjedio na sudu, poruči mu žena njegova: 
“Nemoj se ništa miješati u stvar ovoga pravednika!" Koliko 
plemenitosti u-ovom gestu poganke! Kad je nosio na ledji- 
ma težinu križa i sramote i teturao ulicama Jeruzalema ,“za 

* Njim je išlo mnoštvo naroda i žena, koje su naricale i plakale 
za Njim''. Plemenita gospodja Veronika pružila Mu je rubac, 
da otare znoj, koji se miješao s krvlju, a Simon Cirenac Mu 

ie pomogao nositi križ. Ikonačno — najveća utjeha — kao nebo 
usred pakla: “Kod križa Isusova stajala je Mati Njegova. 

Kod nadbiskupova sudjenja i oko njega našlo se takodjer u 
onome mraku dosta blagih luči, koje su zasjale i udarile u oči 
vjernicima na ponos, nadbiskupu na utjehu i njegovim protiv- 
nicima na golemi jad. Mnogi su uskratili svoj potpis pod zahtjev, 
da ga se osudi. Neki su od njih izgubili radi toga posao i pali u 
bijedu. Vjernici su onih sumornih dana punili crkve u Zagrebu 
i u pokrajini; plaćali su svete mise, molili devetnice i obavljali 
postove. Bilo je kod toga i dosta suza, osobito kod onih, koji su 
nadbiskupu zahvaljivali svoj spašeni život. Ni ovo držanje vjer- 
nika nije bilo bez opasnosti. ; 

Zastupnik svetog Oca Pape u beogradskoj nuncijaturi mon- 
signor Patrick Hurley proveo je dane sudjenja u sudnici, što je 
bilo na osobitu utjehu nadbiskupu. 

Obrana je predložila trideset i pet svjedoka za nadbiskupovu 
nevinost. Medju njima su bila i dva ugledna zagrebačka Srbi- 
na pravoslavca, dr. Budisavljević i dr. Dragišić, te jedna Slo- 
venka, sestra “Crvenog Križa". U onoi atmosferi, nabijenoj 
munjama najveće napetosti, bio je to od strane svjedoka pravi 
herojizam. Medjutim od predloženih pripustio je sud na svjedo- 
čenje samo sedmoricu, a ostale je odbio bez opravdanog razloga. 
Na sud je bilo poslano i pismenih svjedočanstava, ali. ova je 
sudac pročitao tako tiho i brzo, da ih se slabo ili nikako moglo 
razumjeti. i 

Naročito svjetla pojava na sudjenju bili su branitelji, koje je 
sam sud službeno postavio nadbiskupu. To su bili zagrebački. 
odvjetnici dr. Ivo Politeo i dr. Natko Katičić. Obadvojica su po- 
kazala u svojim obranbenim govorima divno junaštvo, a napose 
prvi Ina njih se dakako izvodio jak pritisak i različita zastra- 
šivanja. Pred stanom dra Politeta bila su neprestano, danju i 
noću, tri agenta tajnog redarstva. Obadvojica su bili potpuno 
svjesni svega, što bi im se moglo dogoditi, ako na njih padne 
bijes javnog tužitelja. No njih nije moglo ništa smesti, a da bi 
zatajili svoje zvanje i svoje poštenje. Kako je bio divan pogled 
na ove značajne muževe u sudnici, koja je bila kroz nekoliko 
zadnjih godina pozorištem tolikih ljudskih niskosti i mizerija! 

Glavni branitelj dr. Politeo govorio je mirno i dostojanstve- 
no. Njegova riječ je bila sjajna i uvjerljiva. Vješto je u prah obo- 
Tio sve točke optužbe. Povrh toga je dao na pojedinim mjestima 
svoga govora iskreno priznanje i javno svjedočanstvo nadbisku- 

povom uzornom životu i radu. Rekao je na primjer ovo: “Ni 
najveći neprijatelji nijesu mu mogli prigovoriti u svećeničkom 
pogledu." Istaknuo je njegovo herojsko držanje za vrijeme rata 
i njegova bezbrojna djela ljubavi, koja je neprestano činio svi- 
ma bez razlike vjere, narodnosti i političkog uvjerenja. Svoj 
govor je završio ovako: “Uočivši objektivno sve to, napose dokaz- 
ni materijal, od kojega sam ovdje naveo samo jedan dio, a ostali 
je sudu i onako poznat, savjest mi ne dopušta, da se složim s 
konačnim prijedlogom javnog tužitelja. Novine su zadnjih da- 
na priopćile brojne brzojave, kojima se traži osuda nadbiskupa 
Stepinca. Javni tužitelj se ovdje na te brzojave poziva. A ja 
njima suprotstavljam ne možda samo sudu predanu izjavu od sto- 
tinu pedeset zagrebačkih svećenika, koji osporavaju optužbe pro- 
tiv nadbiskupa, nego i molitve hiljada i hiljada vjernika hrvatskog 
. naroda, koji u crkvama i u svojim domovima već nekoliko dana 
neprekidno, pa i u ovom času, a u uvjerenju o nevinosti svoga 
nadbiskupa mole od Boga njegovo oslobodjenje kao najpraved- 
niju osudu. I ja kao branitelj predlažem, da vrhovni narodni 
sud izvoli optuženoga dra Alojzija Stepinca osloboditi od op- 
iužbe.? 

U neprekidnom nizu plemenitih duša, koje su onih dana bile 
povezane s nadbiskupom dubokom sućuti, a mnoge od njih i od- 
važnim svjedočenjem za njega, nalazila se na čelu njegova tužna 
imajka. Ne znamo za pojedinosti o njoj iz dana patnja njezina 


sina.  Znađemo, da je njezinim srcem prošlo sve zlo zadnjih go-: 


dina od 1941. dalje. Njezin Krašić je bio na dohvatu svim silama 
i nasiljima i Nijemaca i Talijana i ustaša i partizana. Nijemci su 
joj ubili i jednoga sina. Kroz njezino srce prošle su i sve patnje 
njezina sina nadbiskupa za vrijeme komunističkih progona, za- 
tvora i osude. Da je to sve bilo za ovo srce više nego dosta, htio 
je pokazati naročitom i dirljivom pažnjom sveti Otac Papa Pio 
XII., koji joj je poslao po svom predstavniku monsignoru Pa- 
triku Hurley-u svoj posebni blagoslov. On joj je ovu veliku 
utjehu donio u njezin dom nekoliko dana poslije osude sina nad- 
biskupa. 


Gruba sila je bila sve udesila i namjestila tako, da bude nad- 
biskup potpuno odrezan od svijeta i od svojih; osamljen i takav 
sav uronjen u more gorčina, te predan na milost i nemilost kru- 
tim protivnicima. Nitko nije mogao do njega u zatvor. I slu- 
žbeni branitelji tek na kratko vrijeme. Svi prilazi k zgradi su- 
djenja bili su daleko naokolo zatvoreni. od brojnog redarstva. 

Usprkos svega toga ljubav je prešla preko svih napora i maki- 
nacija mržnje i zapalila brojna svjetla, koja su svjedočila, da su 
njegovi uz njega više nego ikada prije. 

Sveto evandjelje prikazuje Kristov proces dalje: “Pristupiše 
mnogi lažni svjedoci" I Pilat nekoliko puta javno izjavljuje: 
“Ne nalazim na njemu nikakve krivice". Jedna stranica evan- 
djelja napisala je o ovom sucu Jijepu riječ: “Nastojao je da ga 
pusti." Bilo je to nekoliko svjetlih časaka u duši ovoga poga- 
nina. Ali gu se doskora i oni izgubili u mraku. Pilat “sjede na 
sudačku stolicu? i izreče osudu. : 

Optužnica iznijela je protiv nadbiskupa u glavnom ovo troje: 
suradnja s neprijateljem okupatorom; naklonost ustaškom re- 
žimu i sudjelovanje u njegovim zločinima; otpor i urota protiv 
sadašnjeg režima. 

Sudu nije bilo do dokazivanja. A bio bi to i mučan i uza- 
ludan posao. Ovo je ustvrdio u svojem obranbenom govoru i 
nadbiskup veleći: “Predsjednik vlade u Zagrebu Bakarić rekao 
je svećeniku Boži Milanoviću: “Mi smo uvjereni, da se iza tih 
čina nalazi nadbiskup, ali nemamo dokaza." 


Svjedoci protiv nadbiskupa nijesu dokazivali tvrdnja op- 
tužnice. Oni su ispričali različita nasilja i zlodjela okupatora i 
ustaša, a sud ih je podmetnuo pod nadbiskupovu odgovornost. 
A ovaj nije imao s njima drugoga posla, već da ih je neprestano 
javno u propovjedima i privatno u intervencijama žigosao i pro- 
tiv njih prosvjedovao. Zato je njegov branitelj dr. Politeo mo- 
gao reći: “Istina je njegova najbolja obrana." I bilo mu je do- 
voljno da navede pojedine rečenice iz njegovih propovjedi i po- 
jedina njegova djela, pa je nadbiskupova nevinost zasjala po- 
put sunca. Ove glasovite propovjedi prepisivale su se nekad u 
tajnosti po cijeloj zemlji. Kod koga su se našle, išao je u logor na 
nekoliko godina. I sami komunisti u šumama su ih širili. I 
savezničke radio-stanice objavljivale su ih svijetu. I nije čudo, 
jer ovako odlučno kao zagrebački nadbiskup nije u okupira- 
nim zemljama nitko ustajao protiv krivih nauka i zločina naciz- 
ma i sličnih sistema. Ustaški maršal Kvaternik, koji je to naj- 


bolje znao, ustvrdio je kao svjedok na sudu: “Nadbiskup je bio. 


stalni predmet mržnje Pavelića i ustaša". Stoga je i jedan pi- 
sac, koji je nadbiskupov slučaj proučio do dna, mogao ustvrditi: 
“Bezdan je dijelio nadbiskupa od ustaškog režima. 

Ovdje si je domaćin dozvolio kratko zastranjenje obrativši 
se na mladog susjeda: “Žuža, sad vidiš, u kakav su se posao dali 

tvoji ustaše, kada su htjeli načiniti i proglasiti nadbiskupa svo- 
jim. 

Gospodin Žuža, koji je inače znao biti vatra i mač u obrani 
ustaša, ovaj put je ovu gorku mirno progutao. A najmučnije 
mu je bilo, kad je podigao oči i naletio na pogled gospodina Mike, 
iz kojega je zirkalo i nešto zluradosti. 

Domaćin je nastavio. 

A što nadbiskup na optužbe? Odmah poslije istražnoga 
preslušavanja u zatvoru izjavljuje: “Po božjem pravu, po narav- 
nom i medjunarodnom pravu nijedan pravedan sud ne bi me 
nikad mogao osuditi za ono, zašto sam otpužen.? 

Za vrijeme sudske rasprave ponavlja on više puta: “Moja je 
savjest čista!" Ili slično: “Moja mi savjest ništa ne predbacu- 
je!" U svome govoru dva puta opetuje: “Moja je savjest mirna! 
A govor zaključuje ovako: “Što se tiče mene i mojega sudjenja, 
ja ne tražim milosti, jer je moja savjest mirna. 

Dok su se u nedogled redali svjedoci sa svojim uzbudljivim 
pričanjima, nadbiskup je mirno sjedio kao da ga se to sve ništa 
ne tiče i prebirao je zrnca krunice. Poslije govora državnog tu- 
žitelja on još jednom odlučno i svečano izjavljuje: “Možete izreći 
osudu, kako vam je volja. Ja naglašujem ovdje pred diplomat- 
skim zborom, u koliko je ovdje prisutan, i pred stranim novina- 


rima: “Osudjen sam nevin; savjest mi ništa ne predbacuje i bu-" 


dućnost će to pokazati. 


Njegov branitelj dr. Politeo ilustrirao je u svom govoru ovu: 
nadbiskupovu svijest o nevinosti i mir savjesti ovako: “Još ću 
jedan karakterističan detalj o njemu ispripovjedati. Kad smo 
ga mi branitelji prije rasprave u zatvoru posjetili, rekao nam je, 
ća nije uopće čitao novinskih izvještaja o procesu Šalića. Mi mu 
vjerujemo, a to nam je potvrdila i njegova najbliža okolina. 'Ta- 
ko može postupati samo čovjek mirne i čiste savjesti. Da sei 
malo osjećao krivim, zar ne bi čitao izvješća već zato, da uskladi 
svoj budući iskaz i iskazima Šalića i drugih i da tako predusret- 
na onim makar i nevažnim razlikama, u iskazivanju? 

Ovdje je župnik “Stric" prekinuo domaćina i pridodao jednu 
opasku. Da je nadbiskup nevin, uvjereni su bili i njegovi pro- 
tivnici, komunisti i komunistički režim. Kad to ne bi stajalo, si- 
gurno ga ne bi bili pozivali na svoje službene svečanosti i 
uz njega na njima sjedili. Bilo je to u ostalom posve razumljivo, 
ako se imade pred očima, što su o njemu mislili i govorili za svoga 
boravka u šumama. Tako je na primjer župnik Svetoga Duha 

u Noršićselu Martin Prša pripovjedao: “Negdje koncem godine 
19483. rekao mi je partizanski komesar Žumberka, koji je bio 
općenito poznat pod imenom Djurica: “Nadbiskup Stepinac je 
zaista potpuno ispravan čovjek i o njemu se ne može kazati, da 
ne ljubi svoga naroda, a još manje da radi protiv njega". A taj 
Djurica je danas njihov ministar u Zagrebu. “A konačno" — 
odrezao gospodin “Stric''" prilično uzbudjeno — “zar nije naj- 
žešću ćušku dao svom sudu i državnom tužitelju sam maršal 
Tito, kad je prije nekoliko dana u govoru na izbornoj skupštini 
u Zagrebu rekao: “Optužuju nas, da smo zatvorili Stepinca zato, 
da ga se riješimo. Kad je predstavnik Pape monsignor Hurley 
došao da me posjeti, rekao sam mu: “Maknite ga i riješite službe, 
jer ćemo ga inače zatvoriti!" čekali smo nekoliko mjeseci prije 
nego li smo ga zatvorili, ali badava." 

Gospodinu “Lordu' pričinio se ovaj čas najpodesniji, da i on 
kaže svoju. Postavio se u “pozu*? i odmjereno rekao: “TKo ih 
pozna, ne će se kod njih ničemu začuditi. Što oni jesu kadri 
učiniti!?" ' 

Domaćin na to nadoveže: “I nadbiskup im je u svom govoru 
rekao isto: “Jedan vaš čovjek na visoku položaju je rekao: “Ne- 
ma ni jednog čovjeka u ovoj državi, kojega mi ne bismo mogli 
predvesti pred sud i osuditi ga." 

I tako je pala osuda. Glasila je ovako: “Osudjuje se optu- 
ženi dr. Alojzije Stepinac po članu 4. stavki 1. i 2. “Zakona o kri- 
vičnim djelima protiv naroda i države" na kaznu lišenja slobode 
s prisilnim radom u trajanju od šestnaest godina, gubitak poli- 
tičkih i gradjanskih prava u trajanju od pet godina. U kaznu 
uračunava mu se vrijeme provedeno u istražnom zatvoru od 18. 
rujna do 11. listopada 1946. 

Osuda je izrečena u petak baš kao i ona Isusu Kristu. 

Gospodin dekan je inače uvijek bio u raspravljanjima protiv 
domaćina. Ali sada, očito pod dojmom njegova prikaza, nije 
mogao ni on da očituje svoje zadovoljstvo: “Sokrate, ovaj put 
si zaista sve lijepo izveo!" 

Prije no što će domaćin nastaviti, požuri se gospodin Mika, 
da ispriča dražesnu upadicu, koju je zagrepčanima za dana sudje- 
nja na fini način priredila francuska čitaonica. Šapat je ovu 
zgodicu raznio svim slojevima zagrebačke “reakcije. ' 

U izlogu čitaonice, gdje ona od vremena do vremena izlaže 
po koju zanimljivu knjigu, osvane onih dana jedna pergamena, 
ispisana krasnim francuskim starinskim slovima. Prolaznici, 

koji su razumjeli francuski, razabrali su, da je na njoj napisana 


poznata La Fountaineova basna “Vuk i janje". U basni se kazuje, 
kako je jednoga dana neko janje zagazilo u vodu potoka, kad 
naleti vuk. Kako je bio gladan, spopade ga želja, da se namiri 
janjetom. Nije to htio učiniti na vučji, razbojnički način, pa da 
bude malo ljepše, optuži janje, da muti muti vodu.. Ono se uljud- 
no ispriča, da stoji u vodi niže, dok je vuk više, pa da može biti 
samo obratno. Sad se vuk brzo ispravi tvrdeći, da mu je uzmu- 
tilo vodu prošle godine. “ Janje se uljudno izvine time, da ga 
prošle godine još nije bilo na svijetu. Vuk nastavlja s optužbom: 
“Ne ti, već to je bio tvoj brat". Janje se izgovori: “Nikad nije- 
sam imao brata!" Konačno se vuk više nije mogao uzdržati, 
već nadje do kraja smiješnu izliku.  “Pripovjedali su mi, da su to 
bili tvoji rodjaci“. Ne čekajući više na opravdanje, zgrabi ja- 
nje, odvuče ga u šumu i ovdje svrši s njime parnicu tako, da ga 
razdere.  Prolaznici su odmah shvatili, što basna znači i zašto 
je izložena. Bio im je drag ovaj diskretni znak pažnje stranoga 
svijeta prema njihovu velikanu, koji je postao žrtva brutalne ne- 
pravde. 

Isusu Kristu nijesu njegovi neprijatelji dali mira ni poslije 
smrti. Sramotili su njegovu uspomenu. Sveto evandjelje pri- 
povjeda ovo: “Veliki svećenici i rafizeji sabraše se kod 'Pilata i 
rekoše: “Gospodaru, sjetili smo se, da je ovaj varalica kazao još 


za života: poslije tri ću dana uskrsnuti. Zapovijedi, da se ovaj grob 
čuva do trećega dana." Na grob su zaista postavili stražu. Ti- ' 


šinu groba remetili su teški udarci vojnika, a njegovu svetost 
su oskvrnula njihova koplja. 

Ni nadbiskupovi neprijatelji ne spuštaju mačeva pred svo- 
jom žrtvom ni onda, kada su je živu zakopali. Načinili su o 
nadbiskupu film, u kojemu su nagomilali slike palenja kuća, ru- 
šenja sela i zvjerstava nad ljudima, što se sve zbilo ne znaš gdje 
ni od koga, pa mu objesili o vrat, ne bi li izazvali u svijetu nova 
zgražanja i osude. Osim toga su izdali knjigu s karikaturama 
pod naslovom “Hiljadu Lojzekovih grehov'. No prošli su jed- 
nako kao i Kristovi protivnici. Bačeno blato odbilo se o sjaj 
nadbiskupova čela i poprskalo njihove iskrivljene obraze. 

Kristovu tešku muku i sramotnu smrt počele su obasjavati 
zrake skore pobjede i slave. Evandjelist je zabilježio: “A satnik 
i koji su s njim čuvali propetoga Isusa vidjevši, da se zemlja 
trese i što se dogodilo, prepadoše se vrlo govoreći: Zaista ovaj 
bijaše Sin Božji . . . I sve mnoštvo, koje se skupilo, da gleda ovo, 

A 


Vrata stare katedrale u Trogiru, djelo Neimara 
iz X. vijeka, što je stvorio naš duh prije dola- 
ska Turaka ... 


kad vidje, što se zbilo, vraćalo se, bijući se o gruđi.? 

Isto tako već nad sudnicom, u kojoj je sve bilo pažljivo i _ 
brižno udešeno, da zauvijek smrvi mrskoga crkvenog dostojan- 
stvenika, započele su se nizati zlatne zrake u aurelu, koja će za- 
sjati nad nevinom žrtvom. “International News Service" zapa- 
zio je u izvještaju od 4. listopada na svjetsku javnost: “Odvaž- 
nost zagrebačkog nadbiskupa ne samo u odbijanju svih optuža- 
ba, već i u napadajima na Titovu vladavinu pobudjuje divljenje 
i kod samih njegovih protivnika." Točna opaska.  Optuženik 
je postao tužitelj.  Upro je prstom prema sucima veleći: “Ja ni- 

jesam položio ustašku prisegu kao što su to učinili neki od vaših 


funkcionera, koji su ovdje prisutni". Dalje u svojem govoru: 


optužuje ovako: “Ovdje nas se neprestano optužuje s ne znam 
kolikih zločina i ja sam bio više no jedamput nazvan zločincem. 
Bilo bi bolje ispitati, kako su nastala tolika velika groblja u našoj 
domovini. Da li se ona imadu pripisati jedino ustašama i hr- 
vatskoj vojsci ili i nekome drugome?! A svi oni, koji su bili po- 
bijeni od pokreta narodnog otpora, zar su bili zaista zločinci?!" 

Prisutni članovi diplomatskog zbora i papin predstavnik 
duboko su se nadbiskupu poklanjali, kadgod je bio doveden u 
sudnicu ili kad su ga vodili iz nje. 

Medju svjedocima, koji će svjedočiti za nadbiskupa, čekali 
su, da dadu svjedočanstvo i dva ugledna zagrebačka sveučilišna 
profesora i liječnika: dr. Budisavljević i dr. Dragišić. Oni su po- 
vrh toga još i Srbi i pravoslavci. Ova zraka je komuniste toliko 
bola u oči, da je ne bi bili mogli podnijeti. Zato su u zadnji čas 
spriječili, da ova dva svjedoka ne osvanu u sudnici. 

Da navedemo još dvije zlatne zrake. Svjedoku, zagrebač- 
kom kanoniku dru. Hrenu, dok je govorio, predbaci javni tužitelj 
farizejštinu. Svjedok mu kaže: “Molim vas, gospodine javni 
tužitelju da me ne vrijedjate!" Javni tužitelj poslije nekoliko 
časaka opet učini sličnu upadicu. Svjedok se obrati predsjed- 
niku suda: “Molim gospodina predsjednika suda, da uzme u za- 
štitu dostojanstvo ovoga suda i ne dopusti gospodinu javnom 
tužitelju, da ga povredjuje." Kada se to ponovilo i treći put, 
okrene se svjedok prema nadbiskupovom branitelju dru. Politeu 
riječima: “Molim vas, gospodine doktore, da me obranite od go- 
spodina javnog tužitelja. Inače ću se morati dići i prestati s da- 
vanjem svjedočanstva." Svi su bili zapanjeni ovakovim drža- 
njem neobično odvažna svjedoka. Takva što se još nije dogodilo. 
Javni tužitelj i predsjednik suda nijesu naprosto mogli doći k sebi 
i snaći se. Klodnuli su od nemoći! de 

Jedan drugi svjedok, svećenik Crnković, u svojem svjedo- 
čanstvu u prilog nadbiskupa rekao je i ovo: “Nadbiskup me je bio 
jednoga dana poslao ustaškom ministru pravde dru. Puku, 
s kojim sam bio dobro poznat, da ga u njegovo ime zamolim za 
Lomilovanje četvorice Srba, koji su radi komunizma.bili osudjeni 
na smrt. Ministar mi je rekao: “Krivi su i zaslužili su smrt. Na 
dvojici ćemo izvršiti osudu, a drugu dvojicu ćemo iz obzira prema 
nadbiskupu pomilovati, da oni danas sutra ubiju i njega i vas." 
Vidjelo se očito, da je ovo svjedočanstvo i na komuniste, koji su 

inače debele kože, učinilo odviše mučan dojam. 

Domaćin je malo stao, a na licima svoje braće mogao je opa- 
ziti tragove neke posebne vedrine. 

Medjutim se gospodin “Žuža? nešto ohrabrio i pridodao: 
“Kažu, da se i Lisak izvanredno dobro držao i da im je zadao ne- 
malo jada. Tako na primjer, kad mu je državni tužitelj dobacio: 
“Bili ste slugani Hitlerovi!" — odgovorio mu je: “Kao što i vi 
Staljinovi." Malo kasnije opet: “Vidite, kako su vas vaša zlo- 
činačka djela dovela na optuženičku klupu." Dobio je odgovor: 
*“Doskora ćete se i vi svi ovdje naći!" Kada su mu pročitali osu- 
du, zaviknuo je: “Živila nezavisna država Hrvatska!" i to tako 
vješto, da je izašlo kao da je publika pljeskala ovom njegovom 
Poviku, a pljesak je u istinu bio naručen za osudu. Kažu, da je 
pjevao, kad je išao u smrt!? 


“Da, sve je to točno" — potvrdi domaćin i doda: “A kad je 
državni tužitelj zapitao nadbiskupa: “Zar se ne stidite, da sjedite 
ovdje uz jednog Lisaka?" — odgovorio mu je nadbiskup mirno: 


“Ne stidim se!? ž 

Domaćin župnik je svoje razlaganje završio: 

“Sve ovo je za nas velika utjeha u golemoj žalosti, što nas 
je snašla nesrećom našeg dobrog i dragog nadpastira' — nasta- 
vio je domaćin. “Pravo je rekao plemeniti i odvažni dr. Politeo 
u svom govoru: “Nemoguće je kod stotinu i stotinu hiljada čla- 
nova hrvatskog naroda u Zagrebu i izvan Zagreba pokvariti i po- 
tamniti onaj visoki i svijetli pojam, što ga oni imadu o svome 
nadbiskupu. Toga ne će moći učiniti ni ovaj proces." 

Svi su na kraju razlaganja priznali domaćinu, da se namjerio 
na vrlo sretnu misao i da ju je lijepo izveo usporedjivanjem nad- 
biskupove tragedije s Kristovom. 

Poslije toga se medju župnicima razvio razgovor o još nekim 
potankostima u vezi s nadbiskupovim sudjenjem. Pričalo se . 
mnogo na sve strane, jer je pažnja svijeta od njegova uhićenja 
bila usredotočena gotovo jedino na njega. Govorili su i o doj- 
movima u narodu povodom toga strašnoga dogadjaja. Svi su 
istaknuli skrajnje ogorčenje vjernika. “Vidi se, da su pogodjeni 
u najosjetljiviji živac" — primjeti domaćin. “Neki dan je moj 


“: najugledniji župljanin — znate ga — Šandor Jurak — dobacio 


tajniku mjesnog odbora: “Ovo je početak vaše propasti!" A on 
važe riječi i obično točno gadja.? 

Gospodin dekan je izvijestio, kako su osudjenoga nađbisku- 
ra doveli u lepoglavski logor u koloni s tri osobna auta i jednim 

teretnim automobilom, koji je bio krcat milicijom.  Zatvorili su 
ga u tako zvanu “novu zgradu" kaznione. Drugo ništa nije mo- 
gao o njemu doznati. Gospodin “Mika je bio najbliži Lepoglavi, 
preuzeo je zadaću, da neprestano nastoji doznati, što više o sta- 
nju i životu zatvorenog nadbiskupa. Nije to bilo lako, no go- 
spodin “Mika' je bio spretan i za ovakove stvari. 

Poslije ovoga razgovora prešlo je društvo i na neke druge 
stvari, o kojima su se morali dogovoriti. 

Gospodin “Dušica'*! se odmah nakon svršena domaćinova 
iazlaganja neprimjetno udaljio. Odšuljao se u crkvu. Ni žive 
duše, samo Krist u svetohraništu. Crkva predstavlja lijep ba- 
rok. Unutra je sva puna sklada, mekoće i gipkosti. Čovjeka 
smiruje i raspolaže za razgovor s Bogom. Kleknuo je na ste- 
penicu glavnog oltara i izgubio se u molitvi. No nije se nikako 
mogao pravo sabrati. Neprestano mu se u pameti javljao mili 
lik nadbiskupa. Isvakiput ga je pomisao na njega zabola u srce. 
Povrh toga stao ga je tištiti i neki nemir. Na dnu mu je za- 
imijetio snažan — zašto? Nije se mogao oteti snazi njegove ispi- 
tljivosti, makar se oko toga trudio, jer se zaista htio ovdje pred 
'Božjim licem sabrati. Konačno mu se ipak pogled smirio na 
jednoj crvenoj ruži na oltaru, jer ga je njezina 
simbolika u ovom položaju pred svetohraništem navela pred 
vrata do spoznaje misterija trpljenja . . . 


Iz zadubljenosti trgnuli su ga koraci po crkvi. Bila je stari- 
ca Maruša, koja bi redovito prva stizala u crkvu. Došla je na 
večernjicu. Kad je gospodin “Dušica" odilazio iz crkve, zausta- 

. vila ga je tjeskobnim pitanjem: “Mili gosponček, kaj bu z našim 
dobrim pastirom nadbiskupom i z nami svimi?" “Bakice zlata, 
Bog se na dobro navraća! “Molite se za njega i za nas svećeni- 
ke!", — umiri je gospodin “Dušica. : 

Nakon jednog sata kočijaši su upregnuli konje i župnici su se 
razišli na različite strane prema svojim domovima. Iza njih je 
ostalo milovidno selo, u kojemu bijela crkva, škola i kuće leže 
kao labudovi po zelenoj travi. > £ 

S jedne točke puta mogao je gospodin “Dušica na čas za- 
mijetiti Lepoglavu. U isto doba doveo je stražar nadbiskupa 
s kratke šetnje po logorskom dvorištu i zaključao ga u njegovu 
ćeliju. A kočijaš se nekako iznenada okrenuo k svome župniku 
i zateko mu zalivene suzama. Gospodin “Dušica, nešto smeten, 
posegne u džep za rupčićem . . 

Tako je eto prošao nadbiskup monsignor Stepinac pred svo- 
jim drugim sudom. 


3. BOG NAM GA JE DAO 


Nekoliko dana poslije sudjenja nadbiskupu uputio se kano- 
nik Dragić sa svojim prijateljem Mikcem na šetnju u ubavo mje- 
stance kraj Zagreba, u proštenište Remete. Morao je nekuda, da 
malo odahne. Zadnji dani su ga previše izmorili i skoro utukli. 


Odkada su nadbiskupa zatvorili, dao se on s nekoliko dru- 
gih svećenika sav u to, da pokrene sve raspoložive sile u njegovu 
pomoć. Spremili su i gradju za njegovu obranu. Tako je po- 
novno prošao sav nadbiskupov rad, pa mu je pred očima zasjala 
zaokružena sva njegova veličina. Ponadao se,da protivnici ne 
će moći stvar postaviti tako, da uspiju pred narodom prikazati i 
opravdati ma kakvu njegovu krivnju. I nije se u nadi prevario. 
Ali ipak je sudjenje djelovalo na njega tako, kao da se svih onih 
dana nalazio u kakvom zagušljivom, smradnom prostoru.  Sto- 
ga nije čudno, da je čeznuo za svježim zrakom, za nešto vedrine. 

Gospodin Mikac je bio njegov prisni prijatelj. Tamo već od 
djetinjstva. I u djačkim danima i u zajedničkom sjemenišnom 
životu. I kasnije su se pohadjali kao svećenici, a sada su zajed- 
no u Zagrebu, jer gospodin Mikac upravlja nadbiskupskim dvo- 
rom i vrši službu u katedrali. K 

Njihovo prijateljstvo ne pomućuje činjenica, što je gospodin 
Mikac posve druge naravi nego kanonik Dragić. On je tempe- 
ramentan, živ, odlučan, a znade biti i žestok. Nije čudo, da je u 
njemu povodom nadbiskupova sudjenja i osude silno zakuhalo. 
Misli, da bi ga bila spopala teška, napast, da porazbija glave su- 
cima i državnom tužitelju, kad bi mu bili na dohvatu. ' 

Bura se u njemu još nije slegla. On je bio kroz nekoliko £0- 
dina svagdašnji neposredni svjedok nadbiskupova življenja i nje- 
gova nastupanja i djelovanja. Volio ga je i prije, a sada se nje- 
gova ljubav i poštovanje prema njemu popelo do vrha. K tome 
je pridošlo i divljenje i neko strahopočitanje prema, njemu. Izato 
ga je do kraja ogorčila gruba bezobzirnost, drzovita bezobraz- 
nost i djavolska  perfidija, kojom su se protivnici oborili na uz- 
višenu nadbiskupovu osobu. No najviše ga je mučilo, što ne 
smije glasno i jasno dati oduška svojoj napetosti. S takvim ras- 
položenjem je rado prihvatio prijedlog prijatelja, da se prošeću. 

Zagrepčanima je šetnja u Remete vrlo omiljela, jer nije na- 
porna, a dosta je ugodna. Jedan i pola sata polagana hodanja, a ' 

usput se neprestano nižu i izmjenjuju lijepi vidici. 
Kroz grad su udarili Bijeničkom cestom prema centralnom 
groblju Mirogoju, a odavle će običnom cestom do mjesta. 
Ispočetka kao da su se ugibali razgovoru o nadbiskupu. Us- 
put su im pali pogledi na bivše crkvene vinograde. Nekad uzor- 
no obradjeni i dotjerani, pa bi u jesen zasjali bujnom zrelošću, a 
sada kao da plaču poput zapuštene siročadi radi očajne pustoši. 
Prošli su mimo zgrada nadbisk. dječačkog sjemeništa, a u daljinu 
bacili pogled na zgradu isusovačkog novicijata i duhovnih vježba. 
Divne zgrade! Nekada radost i ponos Crkve i katolika radi odlič- 
ih zadaća, što su ih odlično vršile. A sada su osudjene na to, 
da im mrzitelji svega božjega i duševnoga divljački uguše lijepe 
duše. A koliko sličnih vrednota danomice nemilosrdno ruše?! 
Ovaj vandalizam nadmašuje sve prijašnje, jer namjerice poga- 
dja sve ono, što je najdragocjenije. I tako je sve ovo pokrenulo 
njihov razgovor. ' ' 
Gospodin Mikac zadržao se kao i obično više na površini, a 
prijatelj mu je pokušao skrenuti pogled dublje. Počeo mu je 
razlagati misli, koje su mu ovih dana vrzle glavom o dosađa- 
šnjem komunističkom djelovanju u hrvatskim. zemljama. Ko- 
* munizam je u biti revolucija. I to radikalna i sveopća revolu- 
cija. U prvom redu je kao takova teoretski izgradjena.  Revo- 
lucija mišljenja, filozofije; revolucija gledanja na svijet; revolu- 
cija morala i etike; revolucija čovjeka i njegove naravi. On da- 
kle ruši sve temelje. Zašto? Imade pred očima cilj i dosljedno; 
strastveno juri prema njemu. Koji je taj cilj?  Ostvariti čovje- 
čanstvu savršenu, apsolutnu sreću, raj na zemlji, budući da po 
njemu nema drugoga svijeta ni posmrtna života. Komunizam 
dolazi pred čovječanstvo onako, kao što je djavao došao pred 
prve ljude s obećanjem: “Bit ćete kao Bog!" On nadalje vjeruje, 
ća ovu potpunu sreću čovječanstvu može donijeti sigurno i je- 


dino apsolutna pravda. Ovu si dakako komunizam zamišlja na | 


svoj način. A sve, što je na putu ovoj njegovoj apsolutnoj prav- 
Gi ili njezinu ostvarenju, treba bezobzirno i bez milosrdđja srušiti, 
pregaziti. 

Kao što je komunizam radikalan u postavljanju cilja, tako je 
radikalan i na putu prema njemu. Ruši, razara sve dosadašnje 
vrednote, sav dosadašnji poredak, jer dakako oni ne pretstav- 
ljaju pravdu i sreću i s toga su mu na putu. Ruši naročito du- 
hovna, a u prvom redu vjerska dobra, jer su su ona najveća za- 
rreka na putu prema njegovu utopističkom cilju. 

A naša nesretna domovina, naš bijedni narod postao je 
žrtva u njihovim gvozdenim šakama. I gaze, ruše, uništavaju, 
iskorenjuju. Ito sistematski i po nacrtu. Dakako i ljude. U 
prvom redu inteligenciju i svećenike. Razumljivo. Ta oni su 
pretstavnici i čuvari i proizvoditelji vrednota, koje su im nadasve 
mrske. I poslije toliko uklonjenih i pobijenih došao je eto na 
red naš nadbiskup, bez sumnje naša najveća narodna vrednota. 


I tako je razgovor stigao na pravi kolosjek. Duše i srca 
dvojice prijatelja su se otvorila. No ono, što je iz njih provalilo, 
bio je govor tisuća i stotina tisuća srdaca i duša; bio je to — mo- 
že se reći — sud čitava hrvatskog naroda o nadbiskupu monsig- 
noru Stepincu. 


Medjutim su već stigli na cestu prema Remetama. Naro- 
čito ugodna šetnja. Cesta se polagano diže i spušta, a istodob- 
no vijuga presijecajući livade i polja, pa šumicu, pa opet polja i 
livade. Tu i tamo po koja kućica. Sve u blagom i ugodnom 
jesenskom raspoloženju. 


Razgovor je bio živahan i dosta glasan, tek je postao tiši i 
umjereniji, kad bi im se približio koji rijetki prolaznik.  Sudje- 
lovala su u njemu podjednako obadva prijatelja nadopunjujući 
se u iznošenju svojih sjećanja na pojedine zgode i činjenice.  Iza- 
šla, je iz toga slika, zanosna pjesma, a nadasve vjerna i živa 
istina. ' ' 

Sudio ga je i osudio tobožnji “narodni sud. Kao zločinca i 
neprijatelja naroda. A svemu našem poštenom svijetu je po- 
znato, kako narod, onaj pravi narod o njemu sudi. On je milje- 
nik naroda. Ljudi ga obožavaju. Trebalo je samo kojiput pri- 
sustvovati kojoj zgodi, gdje se našao medju svijetom, na kakvoj 
svečanosti ili kod dijeljenja svete potvrde, a naročito na putova- 
nju s ljudima u Mariju Bistricu, pa se o tom osvjedočiti. Teško 
će se naći primjer, da netko privlači svijet kao on. A u čemu 
je ta njegova privlačiva snaga?  Neokaljan život, pa ga narod 
drži svecem. Njegova odlučnost, da se sav posveti svojoj službi 
i narodu, i neustrašivost u obranu istine i pravde. Njegova jed- 


ostavnost i čednost, te blagost i dobrota prema svakome. Vrata 


njegova srca i njegove kuće bila su uvijek svakom otvorena. 
Sve svoje običavao je davati sirotinji. U jednoj svojoj pro- 
povjedi je rekao nišaneći na komunističku propagandu protiv 
svećenika: “Što se mene lično tiče, ne će naći u gruntovnici ni 
pola pare upisano na moje ime: U tom smo pogledu jednaki 

prosjacima!' Njegov tajnik dr. Lacković je potvrdio: “Bio sam 
svjedokom kako nije imao ni pare u džepu." A gospodin Mikac 
je znao više put reći svom prijatelju kanoniku: “Opet sam mu mo- 
rao posuditi novaca". Radilo se o tom, da može namiriti koju 
najnužniju potrebu. X 

Njegov branitelj na sudu dr. Politeo je posvjedočio: “U Za- 
grebu i izvan Zagreba je poznato, kolika je dobročinstva nadbi- 
skup Stepinac preko “Caritasa iskazao siromasima bez razli- 
ke vjere, narodnosti ili mišljenja; koliko je djece, napose pravo- 
slavne i partizanske — samo iz Kozare sedam tisuća! — spa- 
gio." Kao mlad svećenik obilazi sirotinju zagrebačkoga pred- 
gradja. Kao pomoćni nadbiskup odmah u početku osniva “Ca- 
ritas" za cijelu svoju nadbiskupiju i odsad mu je bez prekida rad 
te organizacije od svega najviše na srcu. No veliko djelovanje 
“Caritasa" započinje za vrijeme strašnih ratnih nevolja. Naročito 
su ogromna njegova djela u ova vremena oko spasavanja djece, 
oko pomaganja gladnoga pučanstva u oskudnim krajevima i oko 
zaštite progonjenih. 

Hiljade i hiljade djece bilo zapuštene siročadi bez roditelja 
bilo ugrožene od gladi spasio je od smrti smjestivši je kod redov- 
nica ili u domove plemenitih hrvatskih seljaka. U krajeve, u ko- 
jina je zavladao. glad, poslao je desetke vagona žita. Ono, što 
nije mogla tadašnja hrvatska vlast postići za predjele, koje su 
Talijani odrezali od Hrvatske, učinio je on posredovanjem kod 
rjih i skupljanjem žita preko župnika u hrvatskim krajevima. 
Kao što je nekad pomagao svim izbjeglicama, koji su pred naci- 
stima potražili utočište u Hrvatsku, tako kasnije šalje pomoć 
svake vrsti tisućama bijednih Hrvata, koji su bili odvedeni u Ita- 
liju iu Njemačku na rad i u logore. 

A što je nadbiskup učinio zaštićujući živote ugroženoga svi- 
jeta i spasavajući ljude od sigurne smrti, to je jedan divan ve- 
lepjesan herojske ljubavi prema bližnjemu. Badava bi se tra- 
žilo po svim zemljama, u kojima je tada brutalno carevala i lu- 
dovala sila i nasilje, čovjeka, koji bi se u tome.mogao s njime us- 
porediti. Stoga je mogao njegov branitelj dr. Politeo i pred ko- 
munističkim sudom reći, a da mu nije nitko mogao protusloviti: 
“Hiljade i hiljade ljudi, bez razlike vjere, narodnosti i političkog 
uvjerenja; Židovi, Srbi, Hrvati, Slovenci, aktivisti, komunisti, 
antifašisti imadu nadbiskupu Stepincu zahvaliti svoje živote. 
Ovo nadbiskupovo djelovanje bio je neprekinuti lanac najdirljivi- 
jih scena, koji se protegnuo kroz godine. Sam nadbiskup je o 

Bosanski pejsaž. - 


Vladimir Becić: 


tome napisao u jednom privatnom pismu ovo: “Kad bismo sve 
csobne intervencije kod Poglavnika, pojedinih ministara i dru- 
gih funkiconera zbrojili, što smo učinili za pojedince i za opće- 
nitost, onda bi to bilo ne jedna nego nekoliko knjiga. Možemo 
mirne duše reći, da nije bilo jednog jedinog dana, a da nismo 
morali intervenirati bilo za Srbe, bilo za Židove, bilo za naše 
vlastite ljude. ' 

Iz ovoga ogromnog područja nadbiskupova djelovanja tek 
nekoliko pojedinosti. Zagrebački srpsko-pravoslavni metropo- 
lita Dositej rekao je odvjetniku dru Anti Šumanoviću, koji se 
ralazio u travnju i svibnju godine 1941. zajedno s njime u istoj 
ćeliji zatvora u Petrinjskoj ulici: “Nadbiskup Stepinac se za mene 
zauzeo više, nego što bi to mogao rodjeni brat. A samo njego- 
vom energičnom nastupu imadem zahvaliti, da ustaše nijesu 
srušili pravoslavnu crkvu u Zagrebu istoga dana kad su zapalili 
židovski hram. Bit ću prebačen u Srbiju, što je za mene naj- 
rovoljnije, a to imađem takodjer zahvaliti nadbiskupu Stepincu.?? 
I zaista tri dana poslije toga bio je metropolita otpremljen u Sr- 
biju. Nadbiskup je posredovao i za gornjo-karlovačkog pravo- 
slavnog episkopa Savu Trlajića, koji se nalazio u logoru u Lepo- 
glavi. On je posredovao od većih srpskih ličnosti još za mini- 
stra Stevana Ćirića, brata episkopa Irineja.  Prosvjedovao je 
uvijek u svakom slučaju progona Srba, a nikoga od njih nije 
odbio, kad bi ga zamolio za spasavanje bilo pojedinaca bilo či- 
tavih skupina. ' 


Jednako je zaštićivao i progonjene Židove. Koliko je samo 
predstavka poslao za njih na različite organe vlasti počevši od 
travnja 1941. pa dalje sve do godine 1943.! Samo jedan slučaj. 
Ustaška vlast je izdala naredbu, da Židovi moraju javno nositi 
znak na ruci. Nadbiskup je upravio povodom toga na ministar- 
stvo unutrašnjih poslova u Zagrebu predstavku, u kojoj kaže: 
“Da se pripadnicima drugih naroda ili drugih rasa oduzme svaka 
mogućnost egsistencije i da se na njih udara žig sramote, to je 
pitanje čovječnosti i pitanje morala. A moralni zakoni vrijede 
ne samo za život pojedinaca, nego i za državnu upravu. Dana- 
šnje društveno uredjenje i opći moralni pojmovi, koji vladaju 
u svijetu, ne udaraju žiga sramote ni na robijaše, koji su pušteni 
iz tamnice, a koji su bili osudjeni radi ubijstva, jer se želi, da i 
takvi budu opet korisni članovi ljudske zajednice. Nijesu zabi- 
lježeni vidljivim znakom ni konkubinarci, ni poznati preljubnici, 
pa ni same bludnice. Pa kad se to ne čini s onima, koji su svo- 

jom ličnom krivnjom zavrijedili, da ljudsko društvo od njih zazi- 
re, zašto da se to čini s onima, koji su bez svoje krivnje članovi 
druge rase? Imamo li mi pravo na takav atentat na čovječju 
ličnost?" 

Kako li je bila nježna nadbiskupova skrb i zaštita za zagre- 
bačkog rabina Freibergera! Za stare i bolesne Židove u Zagrebu, 
koji su bili bačeni na ulicu, osnovao je bolnicu i predao ih njezi 
redovnica. A gospodin Mikac najbolje znade, koliki su Židovi, 
Srbi i demokratski usmjereni Hrvati spasavali svoje živote sa- 
krivajući se tjednima i mjesecima po nadbiskupskim dobrima, po 
njegovim vinograđskim klijetima, pa čak 'i po osobama i hodni- 
cima nadbiskupskog dvora! 

Konačno ne smije se propustiti istaknuti ni to, da je nad- 
biskup kod saveznika uspješno posredovao, da su prestali s bom- 
bardiranjem Zagreba. Njegova zasluga je i to, da nije Zagreb 
postao poprištem borba izmedju Nijemaca i partizana. 

Da, sigurno je, da bi se čitave knjige morale napisati, kad bi 
se htjelo opisati nadbiskupov karitativni rad kroz one četiri go- 
dine golemih jada i nevolja. Za sve to je znao manje ili više hr- 
vatski narod i zbog toga ga je cijenio i volio preko svake mjere. 

Dosad je glavnu riječ vodio kanonik. Njemu su ove stvari 
bile u ovaj čas više u pameti. No on se već pomalo umorio. Od 
malene uzbrdice, kojom su se uspinjali, počelo mu je ponestajati 
daha. Slaba prsa. Zastao u hodu i u riječi. 

Kako je gospodin Mikac bio u nestrpljivom očekivanju kao 
nabijena puška, da već jednom dade oduška svojoj napetosti, 
uhvatio je ovu stanku, da načne s razlaganjem svojeg naročitog 
i omiljelog gledišta, s kojeg je najvolio promatrati nadbiskupa i 
diviti mu se. 

“Priznat ćeš mi i ti, da od svega lijepoga na našem nadbisku- 
pu ništa toliko ne izaziva poštovanje i divljenje, koliko njegova 
neustrašivost i njegovo junaštvo. Ito ga je uzdiglo na vrhunac 
u očima svijeta", — tako je započeo gospodin Mikac: 

“Rado priznajem. Ida toga u njega nije bilo u vremenima ne- 
čuvene okupatorske i ustaške strahovlade, ni sve ostalo lijepo 
kod njega ne bi moglo doći do izražaja", — prihvati kanonik. 

“Sjećaš se, što nam je rekao, kad je nadošla gruba sila po- 
čela lomiti ljude: “U takvim slučajevima se ne smije puzati, već 
treba smjelo i pošteno zaći u boj do kraja!" A kao u svemu ta- 
ko i u tome nije ostao kod lijepe riječi, nego ju je proveo u djelo.? 

Sad je gospodin Mikac proslijedio i nacrtao lik nadbiskupa 

kao heroja, kako si ga je najradije i sam predstavljao. 

Nadbiskup je bio po naravi hrabar, odvažan. Jedan njegov 
konseminarista, Nijemac iz Germanika u Rimu, prikazuje ga ta- 
kvim već kao studenta. U vrijeme školskih praznika volio je na 
ljetovalištu San Pastore u Palestrini kraj Rima igrati rukomet. 
“Step — tako smo ga svi zvali — “uvijek je svojoj strani osigu- 
ravao pobjedu. Pored toga je naročito uživao, kad smo išli u 
planine. Bio je to veseliji, što je pred sobom imao teže i napor- 
nije ciljeve. A on ih je znao majstorski svladati." ' 

Ovdje je kanonik prekinuo prijatelja i potanko ispričao nad- 
biskupov smjeli uspon na vrhunac Triglava u Sloveniji. 

Iznad ove naravne podloge podigla se nadbiskupova vrlina, 
junaštva. Kao da je slutio, kakva ga vremena čekaju u njegovoj 
službi, istaknuo je u govoru svom Kaptolu, prigodom imenova- 
nja nadbiskupom: “Bez ikakva straha braniti katoličku istinu i 
pravdu to je moje načelo." I ovo njegovo načelo postalo je za- 
ista jedna od glavnih značajka njegove ličnosti i njegova rada. 

Ovo isto ponovio je i javno malo poslije samostalnog nastu- 
pa biskupske službe u propovjedi u katedrali na Staru Godinu 
1937.: “Kad valja birati izmedju Boga i svijeta, onda za nas ne 
može biti krzmanja niti nas može obuhvatiti strah u obrani bo- 
žjih prava. Ne imponira nam nikakva fizička sila, ni materi- 
jalna sredstva, ni broj pristaša, jer mi znademo, da je prema sve- 
tom Pismu svako tijelo travka, koja danas jest i sutra se u peć 
baca.? 

Da je ovako govorio iz dubine srca i duše, dokazao je to svo- 
jim junačkim nastupanjem pred svim mogućnicima, koji su pre- 
šli mimo njega i — nestali. 


Knezu Pavlu, koji je kao regent preuzeo vlast u Jugoslaviji 
poslije smrti kralja Aleksandra, rekao je javno u lice pred cr- 
kvom svetog Marka, kad je u siječnju godine 1940. posjetio Za- 
greb: “Veoma mi je drago, da vas mogu pozdraviti na ulazu ovog 
starodrevnog hrama, koji svojim vjekovnim iskustvom svjedoči, 
da je svaki pokušaj pogaziti Božje pravo i pravicu, pogaziti pra- 
va hrvatskog naroda, svršio porazom onih, koji su zaboravili, da 
nema prava ni vlasti protiv Boga". Pa onda dalje: “Svaki od nas, 
koji ima nad ljudima vlast bilo duhovnu bilo svjetovnu, valja da 
ie upotrebljava kao onaj, koji će polagati strog račun." I ko- 
načno ovo: “Rastaviti autoritet od Boga preziranjem Njegovih 
zapovjedi, prelaženjem kompetencije i diranjem u tudja prava, 
prava Crkve ili prava naroda, bilo vlastitoga ili tudjega, znači za 

svakoga nosioca vlasti:sjeći vlastitu granu, na kojoj 'se diže te- 
melj, koji nosi vlastiti mu prijesto.?? ; 

Na istom mjestu govori poslije dvije godine javno u lice Po- 
glavniku. U svom govoru jasno nišani na crne. stranice njego- 
ve vladavine, kad govori, da treba donositi “zakone poštene, pra- 
vedne i moguće"; kad govori, “da treba dovesti u sklad nar. život 
s načelima objavljene Božje istine ne samo onda, kad se iz toga 
može izbiti koristi, nego i onda, kad je to možda gorko"; kad ga 
podsjeća na odgovornost pred vječnim Sucem. Sav je svijet te 
riječi razumio. A da ih je dobro razumio i Poglavnik, pokazao 
je na odlasku iz crkve, kad je sav bijesan pred svojom pratnjom 
okrstio nadbiskupa pogrdnim izrazom zato, što mu se usudio 
“dati političke lekcije. 

Ni pred talijanskom fašističkom okupatorskom silom nije 
imao straha. Obraća se u ožujku godine 1943. na Poglavnika 
žestokim pismenim prosvjedom radi kalvarijskih muka Hrvata, 
deportiranih u logore u Italiju, pa medju ostalim kaže: “Ako je 
po srijedi miješanje koje strane vlasti u naš život, onda se ne bo- 
jim, da taj moj glas i prosvjed dodje i do organa dotične vlasti. 
Katolička naime Crkva ne pozna nikakva straha pred ikojom ze- 
maljskom silom, ako se radi o obrani najosnovnijih prava čo- 
vjeka.? 

No najveću odvažnost pokazao je nadbiskup, kad je kroz go- 
dine često nastupao u propovjedima .protiv nacizma, pa čak i 
protiv njemačke vojske i protiv samog Hitlera. A trg pred ka- 
iedralom bio je sav pokriven njemačkim topovima i tankovima. U 
tim propovjedima otvoreno je napadao rasističke teorije, naci- 
stičku mržnju i ostale krive nauke nacističke ideologije. Oštro 
je osudjivao ubijanje nevinih ljudi kao taoca, koje je nesmiljeno 
vršila njemačka vojska. Nišanio je izravno na Hitlera, kad je 
govorio o “umišljenoj veličini'', pa kad je ustvrdio, da “Bog nije 
nikad u neprilici, da sruši svaku zemaljsku veličinu, koja misli, 
ća se može s Njime poigravati." Slično je nastupao, kad je go- 
vorio o Hitlerovom “novom poretku". Na ove svoje nastupe 
je mislio, kad je jednom izjavio u privatnom pismu: “Što znači 
danas nešto reći, tko pozna, dagešnje prilike znade, da to znači 
igrati se s glavom." 

= Konačno je došla i krvava komunistička strahovlada. Na- 
stupila je sa svom brutalnošću. Izgledalo je, da će se pred njom 
prignuti sve, što god se pod njom ne slomi. Nadbiskup je ostao 
uspravan i čvrst kao stanac kamen. Vjeran sebi i svojem na- 
čelu do kraja. 

Deset godina se on već odvažno borio općenito protiv komu- 
nizma; a zadnje četiri godine protiv nemani, koja je vrebala iz 
šuma, da zaskoči njegovu domovinu i narod. Nije se ni od ko- 
munista nikad ni čas uplašio. Kad su ga godine 1942. odvraćali 
tajnici, da ne ide u Marince u Hrvatsko Zagorje, gdje je imao 
obaviti jednu crkvenu svečanost, jer je ovo mjesto bilo u stalnoj 
opasnosti od napadaja iz šuma, odgovorio im je ovo: “Idem, pa 
bilo što!" Ovakav mu je bio stav i onda, kad je slao prosvjede 
režimu i kad je potpisivao one dvije oštre poslanice episkopata. 
I onda, kad im jena sudu rekao: “Optuženi zagrebački 
nadbiskup znade za svoje ideale ne samo trpjeti nego i umri- 
jeti!" 

Zato je s ponosom mogao branitelj dr. Politeo u sudnici po- 
kazati na svoga junačkog branjenika i reći: “Htio bih naći neko- 
ga, tko se kao on ispred okupiranog Zagreba, u jeku okupacije, 
u šumi njemačkih i ustaških bajuneta, a sam bez oružja, onako 
hrabro i javno ispriječio najmoćnijem Hitleru, manje moćnom 


Mussoliniju i još manje moćnom Paveliću." A u sudnici je na- , 


stupio zaista lijep i svečan čas, kad je publici, koja se na neku 
primjedbu zlobno nasmijala na račun nadbiskupa, u svom govo- 
ru dobacio: “Oni isti, koji se sada smiju, ako su tada bili u Za- 
grebu, šutjeli su. Prolazili su mirno i bez prosvjeda na ulici 
mimo okupatorskih vojnika i ustaša i — da se poslužim riječima 
druga predsjednika suda — držali su figu u džepu. Ali tko nije 
šutio, tko je javno prosvjedovao, bio je nadbiskup Stepinac. Htio 
bih vidjeti onoga, tko je na okupiranom području otvoreno i ener- 
gično i često kao on prosvjedovao protiv svih nasilja okupatora i 
ustaša. 

Gospodin Mikac je sav sjao od ponosa i zadovoljstva, kad je 
završavao s nabrajanjem ovih sjećanja na nadbiskupa, koja su 
mu bila najdraža. Izgledao je, kao da je odvalio nekakav težak 
kamen sa srca. 


Medjutim su se prijatelji približili selu. Još jedan uspon, 
pa onda naglo spuštanje prema crkvi i negdašnjem samostanu. 
A mogli su i lijepo zaključiti svoj razgovor. I zaokružili ga s još 
nekoliko sjećanja na divne prizore, u kojima je narod znao poka- 
zati i zasvjedočiti, što drži o nadbiskupu. Prošli su uspomene 
na prepunu katedralu i prostran trg pred njom, kadgod bi pro- 
povjedao. Naročito onaj put, kad je čitava katedrala najednom 
zabrujila od spontana pljeska tisuću vjernika, kad se uspinjao na 
propovjedaonicu, jer je svijet bio doznao za prijetnje ustaške po- 

licije, da će mu zapriječiti propovjedati. <A nije se još desilo, da 
bi se ikada u kojoj crkvi u Hrvatskoj pljeskalo. Pa onaj dirljiv 
prizor od ove«godine na predvečerje njegova imendana, kad su 
silna mnoštva vjernika poslije večernje pobožnosti u katedrali 
stala pred nadbiskupski dvor i pjevajući vjerske pjesme ostala 
ondje do kasno u noć manifestirajući usprkos opasnosti, da će 
radi toga napuniti zatvore. ' 

I zagrebačke procesije na Mariju Bistricu su nezaboravne. 
Nadbiskup ih je svake godine vodio pješice, a one su bile za Za- 
grepčane dogadjaj prvog reda. To je bio dan, kad je čitav Za- 
greb srdačno i glasno progovorio svom ljubljenom nadpastiru. 

Jednaki prizori bi se redali i po pokrajini, gdjegod bi se nad- 
biskup pojavio. : 

Prijatelji su se uputili prema crkvi. Remetska crkva je naj- 
starije Marijino svetište u gornjim stranama Hrvatske. Godine 
1272. odstupio je zagrebački Kaptol redovniku pavlinu Iskvirinu 
zemljište, na kojem je podigao sa svojom braćom crkvu i samo- 
stan. Svetište je prošlo kroz kojekakove opasnosti burnih vre- 
mena. Tri puta je bilo žrtvom Turaka. Konačno su ga i re- 
dovnici morali ostaviti na zapovjed cara Josipa II.. Sad je to 
župska crkva, koju svake nedjelje puni pobožan seljački svijet u 
lijepoj narodnoj nošnji, a na Marijine blagdane pomješaju se s nji- 
me i mnogi Zagrepčani. ' 

Prijatelji su se u crkvi zadržali duže vremena u molitvi pređ 
glavnim oltarom. Lijepa je to umjetnina od mramora s glaso- 
vitom slikom Madone. Pogledi su im padali nemirno sad na 
svetohranište sad na Madonu, dok su se konačno smirili od svih 
nemira zadnjih dana. Znak, da su se smirile i duše. : 

Remetsku Madonu kiti već preko tri stotine godina naslov: 
Advocata Croatiae et fidelissima Mater. Odvjetnica Hrvatske 
i najvjernija Majka. Toga se kanonik sjetio, kad je na odla- 


. sku iz crkve još jedan pogled bacio na Njezinu sliku i uzdahnuo: 


“Sva naša nada je u ovom teškom času u Tebi!" 

Kad su izašli iz crkve, namjerili su se na poznatoga starca 
Lovreka, koji se vraćao iz zagrebačkog Mirogoja kući. Bio je 
već godinama grobar, koji je svaki dan odlazio u grad na svoj 
Posao. px : 

“No, Lovrek", — nagovori ga gospodin Mikac, — “kak je 
denes bilo??? 

Seljak ga je razumio, pa je odgovorio: “Samo jednoga smo 
imali. Zakopali smo ga kak mrcinu, bez križa, bez zvona i bez 

svećenika! Ali malo je takih. Vnogi se na zadnje ipak premi- 
sliju.“" Malo je stao, a onda je nadovezao: “I ne čudim se, pre- 
časna gospoda, da su nam takvi našega miloga nadbiskupa zeli. 
Ni bil niš kriv; a bil je dober svim i kuražen; a veliju, da je bil ta- 
kaj svet! 

“A japica dobri, je li vi muži svi tak o njem mislite?" — za- 
pita kanonik. " ' 

“Baš svi! I još velimo: Bog nam ga je dal!? 

Kad su se rastali od grobara, rekao je kanonik prijatelju: 
“Sad smo čuli pravi narodni sud o nadbiskupu. A ove zadnje 
riječi — Bog nam ga je dao!  — ponavljale su se najčešće o 
nadbiskupu iz ustiju našega dobroga svijeta. One su izražaj 
nečega najboljega i najljepšega. 


A TRISTISSIMO PROCESSO 


Ugledan i mnogo proširen španjolski katolički tjednik “Eec- 
clesia“ donio je odmah poslije sudjenja nadbiskupa monsignora 
Stepinca uvodnik pod naslovom “Ljudsko dostojanstvo osudje- 
no u Zagrebu", u kojemu se kaže: “Osservatore Romano" je pi- 
sao pred nekoliko dana: “S msgr. Stepincem bili su izvedeni 
na sud katolička Crkva i hrvatski narod. Izvedeni su na sud i 
osudjeni. Oni, koji sebe proglašuju spasiteljima čovječanstva, 
pronadjoše, da su dvije najdostojnije službe — služba Bogu i 


služba narodu, vrijedne vješala i prisilnih radova." Španjolski: 


list se pita, dokle će kulturni svijet trpjeti takvu sramotu, pa na- 
stavlja: “Savjest svijeta mora reagirati na dogadjaje ove vrsti. 
Duboki nemir, koji osjećaju stanovite kancelarije, ne smije za 


nekoliko sati biti pokopan, kao jedan papir više u gomili dokume- 


rata, koji se skupljaju u diplomatskim arhivima. Procesi kao 
što je zagrebački ne pripadaju samo jugoslavenskoj državi, nego 
cijelom čovječanstvu, poniženom na svim optuženičkim klupa- 
ma svijeta, gdjegod se povredjuju općeniti principi. Ljudsko 
dostojanstvo spada u prava naroda." Slično je onih dana napi- 
sao list “Schweizerische Kirchenzeitung?: “S nadbiskupom 
Stepincem nije osudjen samo jedan nadbiskup, samo jedan čo- 
vjek, već je s njim osudjeno i pravo i sloboda i čovječje dosto- 
janstvo. Kad ne bismo prosvjedovali ili kad bismo dopustili, da 
ovaj slučaj padne u zaborav, bili bismo i mi sukrivci na rušenju 
prava, slobode i čovječnosti. 


I zaista, nadbiskup mosignor Stepinac ušao je komunistič- 

Predsjednik “Vijeća Vrh. Narodnog suda“ — dr. Žarko Vimpulšek. 


Javni tužilac Jakov Blažević. 

kim sudjenjem i osudom u tok svjetskih »zbivanja;. postao je 
svjetska ličriost. 

On je već prije nekoliko godina nastupio ovaj put. Bilo je 
to onda, kad se pokazao kao prvoborac u Evropi protiv nacistič- 
kih opasnih zabluda i strašnih zločina. Kao takav može se sta- 
viti ne samo uz bok muenchenskog kardinala Faulhabera i muen- 
sterskog biskupa Von Galena već i pred njih. Izvatke iz njego- 
vih propovjedi upotrebljavala je ne samo propaganda engleskog 
ministarstva informacija i ureda za ratne informacije u Sjedi- 
njenim Američkim Državama, već ih je prenosila i radio stanica 
u Tiflisu, koju su financirali Sovjeti. Neke su prenosile sve ra- 
dio stanice svijeta. 

Stoga nije čudo, da je vijest o njegovu zatvaranju bila u tili 
čas prenesena po cijelom svijetu. Cijela je svjetska javnost s na- 
petošću pratila zagrebački komunistički sudski postupak.  Osu- 
da od 11. listopada 1946. uzbudila je savjesti i srca ne samo cije- 
log katoličkog svijeta, već svih poštenih ljudi, pa i političara i 
državnika. Čitav je svijet stao progovarati preko svojih naj- 
odličnijih pretstavnika. Tako je i svijet izrekao svoj sud o nad- 
biskupu Stepincu. Stoga je bilo potrebno, da pored prikaza o 
rudu njegove vlastite savjesti, komunističkog sudjenja i suda 
domovine i naroda bude prikazan i sud svijeta o njemu. 

Postoji jedna sretna okolnost, koja je ovaj prikaz omogu- 
Ćila. 


Duhovnik Pavlekić bio je utekao još pravodobno iz Zagreba. 


preko granice, da izbjegne sigurnom zatvoru, sudjenju i logoru. 
Bilo je to koncem kolovoza 1946. Kad se konačno dokopao 
Rima, dao se i na taj posao, da sabere sve, što je svijet rekao i 
napisao o njegovu nadbiskupu, otkad se započela njegova tra- 
gedija. Bio je to za njega posao dubokog poštovanja i zahva- 
nosti. Posvetio mu je sav svoj žari mar. Slagao je dokumenat 
do dokumenta i pri tom se radovao kao dijete nad hrpom svojih 
igračaka. S ponosom je gledao, kako njegov dragi arhiv raste, 
.a kod toga se i sjetio, kako bi najvolio biti nepoznat i kako je 
ozbiljno pomišljao na samoću i tišinu samostana onaj,.na koje- 
ga su sada uprte oči svijeta: S utjehom je pomišljao ina svoju 
dragu Hrvatsku, koja je nedavno još bila širokom svijetu skoro 
nepoznata, a sada je zaslovila po svojem velikom sinu do kraja 
zemlje. ' ' 

Gospodin Pavlekić je bio sretan, kad je bio zamoljen, da svoj 
arhiv stavi na raspolaganje, ne bi li iz njega dobio sud svijeta o 

Branitelji nadbiskupa Stepinca, s lijeva na desno: Dr. Ivan Politeo, dr. Natko 
Katičić, koji bijahu od suda postavljeni . .. 


nadbiskupu Stepincu. Trebalo je dakako iz ogromnog bujnog 
cvjetnjaka ubrati najznačajnije primjerke i složiti ih i povezati u 
kitu. Kad bude gotova, znao je, da će biti kadra skladnošću žar- 
kih boja i otmenih oblika te finim mirisima očarati oči i srca. i 

Sveti Otac Papa Pio XII. u svom govoru prigodom svečana 
otvorenja nove godine najvišeg crkvenog sudišta, rimske rote, 
6. listopada 1946. nazvao je sudski postupak, koji se prije neko- 
liko dana započeo u Zagrebu protiv nadbiskupa Stepinca, “tri- 
stissimo processo" — “najžalosniji proces". Papa važe riječi, 
pa ipak upotrebljava tešku riječ. On dobro pozna zagrebačkog 
nadbiskupa i njegov rad, jer je ovaj bio kod njega već nekoliko 
puta. A za vrijeme rata bio je točno obaviješten o njegovu držanju 
i djelovanju. : ' 

Sveta kongregacija koncila izdala je i objavila 14. listopada 
dekret, kojim udara kaznom izopćenja sve one, koji su fizički 
ili moralno sudjelovali kod zatvaranja, sudjenja i osude nadbi- 
skupa Stepinca. Dekret kaže, da je nadbiskupovo zatvaranje 
i nepravedna osuda žestoko potresla cijeli katolički svijet, pa i 
gradjansko društvo. Ova osuda kongregacije duboko se dojmila 
svjetske katoličke javnosti, jer na ovakav način nastupa Crkva 

rijetko i samo u izvanrednim slučajevima. 
S Snažne riječi i odlučan stav Rima pokrenuli su cijeli kato- 
lički svijet. Rim je znao, za koga ide u borbu od tolikoga za- 
maha. I zato se na nju odlučio. 

' Rimu se pridružio i Washington. Dean Acheson, koji je 
onih dana držao u svojim rukama američko vanjsko mfnlstan 


stvo, izjavio je na konferenciji štampe istoga dana, kad je pala 


osuda, da je vlada Sjedinjenih Američkih Država duboko potre- 
sena radi osude nadbiskupa Stepinca. 


I sada započinje razvoj jedne divne pojave, kakvu je svjet-: 


ska povjest rijetko zabilježila. Budi se i diže se javno mnije- 
nje čitavoga slobodnog i poštenog svijeta, da jednodušno i že- 
stoko osudi zločin nad nevinim čovjekom. Padaju izjave velikih 
ljudi; piše štampa cijelog svijeta; drže se skupštine, priredjuju 
povorke; govori se u parlamentima; Ocu kršćanstva i najvećemu 
moralnom auktoritetu svijeta dolaze sažalnice i prosvjedi iz svih 
krajeva svijeta; pišu se knjige; podižu se spomenici. ' o € 
' Šteta, što se od ogromne gradje Pavlekićeva arhiva može 
donijeti tek malen dio. Njujorški kardinal Spellman govori već 
za nadbiskupova sudjenja desetcima tisuća: “Nadbiskup Stepi- 
nac je siguran, da ga čeka mučeništvo. Radi se o besramnom 
zločinu onoga sotonskoga progona, što ga je moskovski satelit i 
rob Kremlja uveo u svojoj zemlji. Jugoslavenski komunisti na- 


stoje, da silom uguše onu slavnu slobodu, za koju su se sinovi : 


Amerike borili i umirali . . . Jedina krivnja nadbiskupa Stepinca 
je njegova ljubav prema Bogu, ljubav prema domovini, ljubav 
prema čovjeku. Bestidni i bezdušni ljudi, koji traže jeseni 
glavu, postizavaju samo to, da stvaraju novog mučenika. Ali 
duh nadbiskupa Stepinca ne će umrijeti . . . Nadbiskup Stepinac 
pretstavlja duhovnu snagu katoličke Crkve u borbi protiv bez- 
božnog komunizma. | 


Na ovaj snažni glas najuglednijeg crkvenog kneza Sjeverne 
Amerike zatalasao se njen svijet i muški je odgovorio ma raz- 
ličite načine duboko povrijedjen u svojoj kršćanskoj i demokrat- 
skoj duši. Nadbiskupov tajnik dr. Lacković, koji je, što je ra- 
zumljivo; naročitu pažnju posvetio ovom gibanju, zanišav je svoj 
dojam o njemu ovako: “Rijetko je čije ime toliko osvojilo zani- 
manje i simpatije Amerikanaca kao ime zagrebačkog nadbiskupa 
Stepinca. O njemu se pišu knjige i brošure; brojni članci u re- 
vijama i novinama; na njegovo se ime sazivaju sastanci najbo- 

ljih američkih gradjana . .. Amerikanci gledaju u nadbiskupu 
Stepincu simbol borbe izmedju dva svijeta. 

Jednako je iz prvih redova Engleske progovorio njezin naj- 
veći crkveni dostojanstvenik, londonski kardinal Griffin: “Za- 
grebački nadbiskup je pravi sin svoje domovine i otac svojega 
naroda. Ovaj proces je golema nepravda i barbarski zločin, po- 


. ćinjen na velikom rodoljubu, koji se pokazao plemenitim pre- 


ma svim bijednima bez razlike rase i vjere." 

. K ovim izjavama najistaknutijih crkvenih ljudi dodajemo 
glas “jednoga od najjačih pretstavnika duhovne elite Zapada. 
Francuski književnik Franjo Mauriac napisao je u uglednom pa- 
riškom dnevniku “Figaro" u broju od 2. studenoga 1946. uvod- 
nik pod naslovom: “Slučaj zagrebačkoga nadbiskupa." Stil 
umjetnika i duboke misli. Prstom je upro na mističko tijelo 
Kristovo i tako usmjerio prema visinama pokret svijeta povodom 
sudjenja u Zagrebu. Pored toga odlučno tvrdi: “Zagrebački 
nadbiskup, koji je osudjen na šesnaest godina tamnice, nevin je!" 
I opet dalje: “Nije nadbiskup Stepinac onaj, za kojega tražimo 
pravdu, već je to čovjek, koji je nevin, a osudjen je na šesnaest 
godina tamnovanja." Malo dalje nišani na slične slučajeve, kad 
su antiklerikalci i socijalisti ustajali na obranu nevinih osudje« 
nika, a danas su se svi ovi izrodili i prolijevaju i sami nevinu krv 
tako, da su jedini kršćani ostali branitelji nevinih. I zaključuje: 
“Kad bi i kršćani zašutjeli, ne bi preostalo drugo nego da kame- 
nje viče." 

Naročito je lijepo, da se i svijet drugih vjera soliđarisao sa 
katolicima. 

Anglikanski nadbiskup Liverpool-a izjavio je u Halifax-u, 
da je “proces zagrebačkog nadbiskupa parodija sudjenja, koja 
izaziva gadjenje." A dalje je rekao: “«Monsignor Stepinac, koji 
je spasio i mnoge židove i komuniste, osudjen je radi toga, što 
se radi nepravda usprotivio komunizmu i maršalu Titu." 

Poglavar srpske pravoslavne Crkve u Sjedinjenim Američ- 
kim Državama i u Kanadi, episkop Dionizije Milojević, ustao je 
na obranu nadbiskupa Stepinca u izjavi, koju je dao 25. listo- 
pada 1946.: “Sudjenje nije bilo temeljeno na pravdi nego na po- 
vredi pravde. Titov režim nema interesa na pravdi. On traži 
samo da uguši opoziciju . . . Predvidjam mučeništvo nadbiskupa. 
Stepinca, ako presuda Titova suda, šesnaest godina prisilna rada, 
stupi na snagu. Da ga Bog pomogne i uzdrži njegov duh visoko, 
da uzmogne izdržati i da po njegovoj hrabrosti pobijedi kršćan- 
stvo!? 

Dva dana nakon osude u Zagrebu izjavio je predsjednik 
seričiog židovskog društva Louis Breier prigodom konferen- 
cije . okruglog stola'* u Bronx-u za nadbiskupa Stepinca ovo: 

Ovaj veliki čovjek Crkve bio je optužen, da je bio kolaborator 
nacista, Mi židovi to poričemo. Mi znademo iz njegove prošlo- 
sti, počevši od godine 1934. pa dalje, da je on bio istiniti prijatelj 
agda koji su u ona vremena stenjali pod progonima Hitlera 
edo slugana. On je bio jedan od rijetkih ljudi u Evropi 
koji su se digli protiv nacističke tiranije u doba, kad je to bilo 
i opasno , .. Taj čovjek, sada žrtva sramotnoga, sudjenja, za 
čitavo vrijeme nacističkog režima govorio je otvoreno i neuste 
šivo protiv rasnih nuernberških zakona i njegova opozicija . 
cističkom terorizmu nikad nije popustila. On je javna pe pad 
protiv zloglasnog sistema “žute zvijezde", zastupajući jas 
ai da to povredjuje dostojanstvo čovjeka, i njegova je # 
3 cod a pd on io Iza Njegove Svetosti Pape Pia XII. 
: am epinac je bio najbolji zastupnik progonjenih židova 
pa sona ras da je pokretu, koji je u svijetu nastao Drigo- 
a na iskupa Stepinca, najveći dio doprinijela štampa. 
Ina se na ovom slučaju zadržala i širinom i dubljinom.  Zahva- 
tila je manje više sav svijet, a istodobno nije se uglavnom ogra 
ničila samo: na nekoliko vijesti, već ih je popratila, EM tanina 

ii i načelnim člancima. Ovaj predmet ju je zaokupljao i dulje 
remena, a i kasnije se na nj vraćala. Svakako se može utvrditi 
da mu je posvetila naročitu, a dijelom i izvanrednu pažnju ' 


ka se mora u prvom redu istaknuti za svjetsku katoličku 
s pu na čelu s poluslužbenim vatikanskim glasilom “L'Ossger- 
vatore Romano". Davno se već nije dogodilo, da bi se ovaj li t 
koji se redovito vrlo ograničuje u pisanju o pojedinim sl č e ' 
vima, toliko zadržao kod koje stvari kao ovaj puta Krdz dra 
mjeseca gotovo svaki dan donosio je manje i veće Šlanko : DI 
su to većinom izvještaji o prosvjedima protiv nepravedne | ie 
1 prijegled o pokretu u svijetu oko nadbiskupova slučaja sije 
Odmah slijedeći dan poslije nadbiskupove osude izišao i 
u tom listu dug i snažan članak. U njemu se iznosi rugob ada 
. veličina nadbiskupove ličnosti i odjek osude u medeki 
akei abak 5 ; : ka nge proces ući će u povijest 
je: no i ji 
optužba ne trpi ni obrane ni svjedoka ire o ia Pika 
osuda pala već prije nego se digao zastor tragične komati? 

Za nadbiskupa veli: “Neumoran propovjednik načela čovječ- 
nosti i kršćanske ljubavi, branitelj vjerskih prava i vjerske slo- 
bode; navješćivao je s katoličkih oltara crkveni “non possumus'* 
s odlučnošću i izražajem, koji su dostojni “Djela apostolskih. 
Malo dalje nastavlja: “Proces je završen besramnom osudom. Či- 
tav se hrv. narod uzbunio i našao tijesno ujedinjen u prosvjedu iu 
nadi: molio je!" Evo i opet suda Crkve, koji zaista može biti za 
nadbiskupa u njegovoj tragediji najveća utjeha i zadovoljstvo. 

Talijanski dnevnik Katoličke Akcije “IL Quotidiano'' u Rimu 
napisao je istoga dana u članku i ovo: “Sud u Zagrebu svršio je 
svoj žalosni posao i osudio nevinoga čovjeka na šesnaest godi- 
na tamnice radi krivnja, kojih nije nitko mogao dokazati." A 
glasilo talijanske kršćanske demokratske stranke “II Popolo" 
piše za vrijeme sudjenja: “Monsignor Stepinac ulazi u red mu- 
čenika i nastavlja tradiciju Krista, svetoga Pavla, Hildebranda, 
"Tome Mora i svih ostalih sve do žrtava Callesa i Hitlera." 

Francuska revija “Etudes" napisala je dokumentaran čla- 
nak o nadbiskupovoj ličnosti, o njegovu radu i stradanju. Iza 
kako ga je označila “najmarkatnijom figurom otpora protiv tla- 
čitelja"* veli: “I zadnje dijete Hrvatske kao i posljednji Titov ko- 
munist, od kojih mu mnogi duguje.život, uvjereni su o apsolutnoj 
integralnosti nadbiskupa Stepinca. Ai javno mnijenje svijeta 
reagira rijetkom jednodušnošću. Kardinali Griffin i Spellman 
iznose sud milijuna ljudi dobre volje, koji su uvrijedjeni radi ovog 
infamnog procesa." U švicarskom katoličkom tjedniku “La 
Semaine Catholique" se moglo čitati: “Ovaj je proces jedan od 
najlicemjernijih i najnepravednijih u povijesti. Cijeli civilizirani 
svijet je općenito osudio ovu besramnu odluku suda. 

Slično je pisala i ostala štampa. I liberalna, pa i prote- 
stanska. U takvom se pisanju istakla osobito štampa u Sjedi- 
rjenim Američkim Državama, pa u Kanadi, Engleskoj, Irskoj, 
Francuskoj, Španjolskoj, Portugalskoj, Italiji, Egiptu, Austra- 
liji, Peru-u, Braziliji i Argentini. ' 

No pokret povodom sudjenja nadbiskupu Stepincu nije se 
zaustavio samo kod štampe. On je našao i drugih oblika, kako 
bi došao do što jačeg izražaja. ' 

Venecijanski kardinal Piazza izdaje na vjernike poslanicu, 
a slijede ga i neki drugi biskupi. O nadbiskupu Stepincu se pro- 
povjeda po mnogim crkvama. Primas Irske, nadbiskup  Ar- 
magha, monsignor D'Alton, na euharijstijskom kongresu u Du- 
blinu prosvjeduje protiv nepravedne osude i moli se za nadbisku- 

va zajedno sa stotinu i pedeset tisuća prisutnih vjernika. U San- 
tiagu u Čileu kardinal Josć Maria Caro služi svetu misu prigo- 
dom proslave nadbiskupova imendana. . 

Katolici priredjuju prosvjedne skupštine i manifestacije: 
Tako na primjer u New Yorku ogromna skupština, na kojoj su 
ge našli uz katolike i protestanti i židovi, stvara zaključak, da se 
zatraži od Ujedinjenih Naroda, da posreduju za nadbiskupa Ste- 
Pinca. Organizacija katoličkih ratnih veterana u Sjedinjenim 
Američkim Državama upriličuje diljem zemlje oko tisuću skup- 
ština, kojima je znalo prisustvovati na desetke tisuća vjernika. 
Primjerice u Philadelphiji bilo je prisutno oko četrdeset tisuća. 
Američka federacija rada donijela je na svojoj nacionalnoj go- 
dišnjoj skupštini u Chicago-u oštru rezoluciju protiv nepravedne 
csude. B 

U Ottawi u Kanadi držao je na prosvjednoj skupštini govor 
nadbiskup Toronta, kardinal MeGuigan i medju ostalim rekao: 
“Zagrebački je nadbiskup žrtva, licemjernog procesa. Njegovi 
su neprijatelji opsjednuti od mržnje na vjeru, koja ide za tim, da 
uništi katolicizam, jer stoji na putu tiraniji." Na skupštini u 
Wimuneyu u Engleskoj govori kardinal Griffin. Veličanstvena 
skupština u Glasgowu u Škotskoj, kojoj je prisustvovao i nadbi- 
skup Campbell, traži od vlade intervenciju za nadbiskupa, jer 
je i Engleska skrivila, što je Jugoslavija došla pod Titovu straho- 
vladu. E: ' 

Pored ovakvih skupština, katolički gu vjernici negdje pri-. 
redili i dirljive povorke ulicama gradova. Najzapaženija je bila 
cna u Londonu; pa i ona u Belfastu u sjevernoj Irskoj. I kato- 
lički veterani organizirali su takve povorke po američkim gra- 
dovima. 

Negdje su ove skupštine dale pobudu za skupljanje potpisa 
Kod rezolucije i izjave, kojima se tražila intervencija za nadbi- 
skupa. Tako je naročiti odbor katolika u Dordrechtu u Holan- 
diji poslije skupštine skupio na tisuće Poipisa. Nadbiskup Oma- 
he monsignor Ryana uputio je Bijeloj Kući u Washington če- 

trdeset tisuća potpisa, koji traže od predsjednika Trumana, da 
ge zauzme za Stepinca. | 


Sve je to smjeralo k nadbiskupovu oslobodjenju. A da ova 


akcija bude uspješnija i trajna, osnivaju katolici u Sjedinjenim 


Američkim Državama, u Engleskoj, u Škotskoj i u Irskoj poseb- 
ne odbore, koji su dobili zadaću neprestano na to misliti i oko 
toga raditi. U takvom američkom odboru u Brooklynu bilo je 

zastupano pedeset društava. Taj je odbor zaista gagi: 
djelatnost koja je došla do izražaja i kod vjernika diljem dani. 
i kod američkih predstavništava. A jednako i odbori u drug 
ska = pokret povodom nadbiskupova sudjenja zaista eis 
tio čitav svijet, vidi se naročito po prosvjedima, koji su koe io 
stigli Svetom Ocu Papi Piu XII., a nešto 1 Ujedinjenim Naro se 
i beogradskoj vladi. Zaista je teško nači u agent s 2 
zemlju, koja nije sudjelovala u ovom sveopćem S oN : 
samo Evropa i Amerika, već i ostali kontinenti. Aus ra i3 : 
Nova Zealandija. Iz Azije Irak, Japan, maa eona Š že 
lipini, Libanon i Sirija. Iz Afrike Maroko, Egipat, Kongo, 
ćan i Ujedinjene Države Južne Afrike. < 
Prosvjeduju crkveni dostojanstvenici, aa Pana Ž 
ljudi od vlasti. Gotovo svi kardinali, koji se nalaze izvan a 
ske kurije. Tako kardinali iz Milana, Firence, Vensdijo i ha 
na u Italiji; nadalje kardinali iz Belgije, Holandije, uo 2a 
lea, Perua, Kanade, Libanona, Australije i Engleske; (0) : va 
kardinala iz Brazilije i Argentine; svi kardinali iz aaa ei 
Sjedinjenih Američkih Država. Nadalje o 
slijedećih zemalja: Francuska, Švicarska, Italija, djaibe e 
gija, Sjedinjene Američke Države, Argentina, Peru, ri : s: 
Nikaragua, San Salvador, Bolivija, Haiti, mari Indija. k S im: 
lih zemalja pojedini nadbiskupi i biskupi. Njima se pridružuj 
i generali skoro svih redova. m. ' : 
Crkvenim osobama priključuju se i svjetovnjaci i oni po i 
pama i oni po različitim društvima. Tu je u prvom redu velika 
i moćna organizacija Kolumbovih Vitezova u Sjedinjenim dei 
ričkim Državama, Kanadi, Kubi, Mexiku, Irskoj i Filipinima. a- 
dalje kršćanski radnički pokreti u Holandiji, Argentini, E 
ju, Kostariki i Panami. Seljački savez u Belgiji. koa (0) i 
Pučki Savez i Katolički Ženski Savez X omananj m 
ukupna Katolička Akcija u Portugalu, Holandiji, Argentini, eee 
vaju, Kubi, Kolumbiji, Iraku i Australiji. stje odo a 
u Italiji, Kolumbiji, Peru-u i na Javi. I bezbroj različitih društa- 
va i ustanova iz drugih zemalja. nod ' 
Engleski kardinal Griffin je napisao u poslanici die, 
nadbiskupova sudjenja i ovo: “Nijedna se optužba E K 
biskupa ne može dokazati, pa bi stoga trebalo sve učiniti, dj 
toga nevinoga čovjeka oslobodi." Ove su Tiječi bile ade “i 
različitih akcija oko nadbiskupova oslobodjenja. Prosvjedi či 

tavoga svijeta trebali su da čine pritisak u tom smjeru. Za 
tim su išle i skupštine i potpisi i osnivanje posebnih društava s 
izravnom takvom zadaćom. U tu su svrhu bili pokrenuti čak i 
parlamenti nekih država i njihove vlade. 


U Londonu je održana velika skupština. Njezinu rezoluciju 
pošalje kardinal Griffin na ministra vanjskih poslova Bevina, da 
u ime vlade posreduje za dokrajčenje vjerskih progona u Jugo 
slaviji i da slučaj nadbiskupa Stepinca preda skupštini Ujedinje- 
nih Naroda. I škotska crkvena hijerarhija šalje oštru pro- 
svjednu izjavu na ministra predsjednika Attlee-a i ministra vanj- 
skih poslova Bevina. Engleski katolici sakupe stotine tisuća 
potpisa pod peticiju na ministra vanjskih poslova, da se zauzme 
za puštanje nadbiskupa na slobodu. .I u engleskom parlamentu 
tražilo je to isto nekoliko poslanika iz radničke i konzervativne 
stranke., 

U Sjedinjenim Američkim Državama sakupio je Savez ka- 
toličkih ratnih veterana tristotine pedeset tisuća potpisa na pod- 
nesak ministru vanjskih poslova, u kojem se traži, da se obustavi 
svako pomaganje Jugoslavije, dok ne dokaže; da poštuje ljudska 
prava, dok ne pusti na slobodu dr. Stepinca i raspusti koncentra- 
Cijske logore. U senatu i u kongresu palo je u tom smislu ne- 
koliko interpelacija.  Zastupnička zbornica u državi Indiana ša- 
lje rezoluciju na ministra vanjskih poslova u predmetu nadbi- 
skupova oslobodjenja. I obadvije kuće parlamenta u Texasu 
ao rezoluciju Protiv vjerskih progona u Jugoslaviji i pro- 
iv brutalnog postupka sa nadbi až išnj 
viada opozove amhađadira I Bana deledni dingivajai 
senator i kandidat za guvernera države New York James Mead 
obraća se ministru vanjskih poslova, da posreduje za nadbiskupa, 
S kongres u Washingtonu počastio je velikoga nadbisku- 
ma da je njegov obrambeni govor na sudu uzeo u svoj za- 

U irskom parlamentu pala je interpelacija na ministra 
predsjednika De Valeru, da vlada službeno posreduje za nad- 
nag Stepinca, a parlamenat prima tekst prosvjeda protiv 
: Zastupnička zbornica u Peru-u energično prosvjeduje pro- 
tiv sudjenja u Zagrebu. Isto tako i parlamenat u Urugvaju. U 
brazilijanskom parlamentu govori više govornika različitih ola 


> a 

Posebni dio Pavlekićeva arhiva posvećen je duhovnoj, nat- 
prirodnoj pomoći katoličkog svijeta hrvatskom mučeniku ko- 
munističke strahovlade. I od toga možemo spomenuti samo ne- 
koliko primjera. 

U Sjedinjenim Američkim Državama povedu pobožni ka- 
tolici prigodom pedesete godišnjice života nadbiskupova za nje- 
ga uspjelu kampanju svete pričesti djece. Koliko je poznato — 
samo u dva grada se na tu nakanu pričestilo sto osamdeset ti- 
suća djece i omladine. U Švicarskoj, u biskupiji Sitten, obve- 
zuje se trideset svećenika, da će kroz pola godine svaki mjesec 
služiti svetu misu za nadbiskupa i njegovu nadbiskupiju. U ne- 
kim biskupijama Italije drže se za nadbiskupa po crkvama jav- 
ne molitve, svete ure klanjanja i druge pobožnosti. A slično i u 
nekim drugim zemljama, kao na primjer u Austriji, u San Salva- 
doru i Švicarskoj. 

Osobito su dirljiva dva dječja pisma, koja su stigla o tome 
na Svetog Oča Papu. Bolesne djevojčice iz tuberkuloznog sa- 
natorija Forlanini u Rimu pišu: “Sveti Oče, čime ćemo Vas utje- 
šiti mi bolesne sirote? Dajemo što imamo. Žrtvovati ćemo 
Isusu za Vas i za svetoga nadbiskupa, koji je stavljen na toliku 
kušnju, sve svoje patnje, svoje molitve i svoje cvijeće." Ovom 
pismu dodaju popis svojih dotadašnjih duhovnih dobara, koja 
se sastoje od tisuća dobrih djela, naročito trpljenja. Male Ben- 
jamine skloništa “Dobar Pastir" u Belo Horizonte u Braziliji pro- 
svjeduju u pismu Svetom Ocu Papi protiv osude nadbiskupa 
Stepinca i nadaju se, da će ona biti ukinuta. I dalje kažu do- 
slovce: “Mi smo vojska malenih borkinja bez oružja, bez bomba, 
i bez aviona, no naše strijelice ljubavi lete po danu i po noći pre- 
ma Srcu Isusovu i mole oproštenje i milosrdje za nesretne pro- 
gonitelje Crkve." 

Nema sumnje, da bi ova duhovna pomoć, a napose iz njež- 
nih dječjih duša bile nadbiskupu Stepincu, kad bi za njih znao, 
na veću utjehu od svake druge pomoći. 

I hrvatska emigracija, rastepena po cijelom svijetu, sudje- 
lovala je svojim doprinosom u ovoj sveopćoj harmoniji oko tra- 
gičnog slučaja njezina velikana. ' 

Politički predstavnik hrvatskog naroda dr. Vladko Maček 
rekao je na jednom svečanom sastanku za nadbiskupa Stepinca 
1 New Yorku o njemu ovo: “Stepinac je prije svega čovjek i po- 
kazao se kao čovjek i pod diktaturom kralja Aleksandra i pod 
diktaturom Pavelića i pod diktaturom Tita. Kad su neki naši 

ljudi za vrijeme rata bili izgubili pamet, pa su nastali progoni 
nedužnih ljudi, dr. Stepinac je bio onaj, koji se brinuo za sve 
progonjene, a naročito za nesretnu djecu. Nije Ditao, da li su 
to djeca pravoslavna, da li su to djeca židova ili su to djeca ko- 
munista. Sve je on prigrlio očinskom ljubavlju. Danas mu to 
komunisti stostruko plaćaju. Tko je čovjek, tomu nije teško 
da bude i pravi kršćanin. I zato se Stepinac od početka svoga 
nastupa pokazao kao jedan od najdostojnijih vrhovnih poglava- 
ra katoličke Crkve. Povjest nam je zabilježila dvije vrste fana- 
tika. Ima fanatika Božjih, a ima i fanatika vražjih. Vražji fa- 
natici pogubit će milijune ljudi, da postignu svoju svrhu. Božji 
fanatici ne će u borbi za svoju ideju pogaziti ni sitna mrava, a 
ako treba žrtava, oni će žrtvovati tek sama sebe. Takav Božji 
fanatik je i natpastir dr. Alojzije Stepinac i zato mu slava i čast." 

Najveći hrvatski i svjetski kipar Ivan Meštrović u znak po- 
štovanja prema nadbiskupu Stepincu pravi njegovo poprsje i da- 
zuje ga “Odboru nadbiskupa Stepinca" u Gary-u. On izradjuje 
osim toga umjetničku plaketu, koja prikazuje nadbiskupa, u 
ddubokoj molitvi, i daruje školi u White Plainsu kod New York-a, 
koja je njemu posvećena. : 

Hrvatska emigracija Sjedinjenih Američkih Država šalje u 
ogorčenju prosvjed na predsjednika Trumana i ministra Byr- 
nesa, na američke biskupe i političke ličnosti, da u smislu At- 
lantske Povelje posreduje za nadbiskupa, koji se tako hrabro 
držao za vrijeme rata. Prosvjede šalju na Svetu Stolicu i hrvatski 
iseljenici iz Južne Amerike, Argentine i Italije. Isto tako i Sa- 
vez hrvatskih katoličkih svećenika u Sjedinjenim Američkim 


Državama. U New Yorku osnivaju hrvatski američki klub 
“Stepinac". Uz to mnogi njihovi ljudi čine sve, da pred svijetom 
zasjaji nadbiskupov istiniti lik, koji obiluje tolikim veličinama. 

Prvi ustaje s mnogo ljubavi u nadbiskupovu obranu naj- 
ugjedniji hrvatski svećenik u Sjedinjenim Američkim Državama 
župnik monsignor Ivan Stipanović u svojoj snažnoj protuko- 
munističkoj knjižici “Istina". : 

Uz bivšeg nadbiskupovog tajnika dra Lackovića trudi se 
oko toga najviše hrvatski publicista Bogdan Radica u New Yor- 
ku. On je prvi već godine 1946. u listopadskom broju “Reađer's 
Digest" iznio snažan i sjajan nadbiskupov karakter i ljubav na- 
roda prema njemu. On piše o nadbiskupu mnoge članke na 
engleskom jeziku u američkoj štampi. Drži brojna predavanja 
u američkim klubovima, a najuspjelije na akademiji pod naslo- 
vom “Zbor za oslobodjenje nadbiskupa Stepinca", koji je održan 

m ožujku 1948. u Brooklynu. Na njoj je prisustvovalo nekoliko 
tisuća ljudi, a uz gospodina Radicu govorili su i O'Brien i Ed- 
ward Lodge Curran. A 

I mnogi drugi od njih pišu članke po hrv. i stranim novinama 
i časopisima. Pišu i knjige. Hrvatski radnici u Belgiji izdaju 
knjižicu dra. Augustina Juretića na francuskom jeziku pod na- 
slovom: “Naš nadbiskup monsignor Stepinac, žrtva komuniz- 
ma.“ S. Zaratin (pseudonim jednog Hrvata) posvećuje nadbi- 
skupu naročitu pažnju u svojoj knjizi “Tito bez maske", koja 
je na talijanskom jeziku izašla u Trstu. To isto čine i Bruno 
Mlinarić u knjizi “Tito, crveni buntovnik", koja je u njemač- 
kom jeziku štampana u Švicarskoj, i Marko Bašić u svojoj knjizi 
“To se dogodilo u Jugoslaviji" na engleskom jeziku u Sjedinje- 
nim Američkim Državama. i 

Tako arkiv gospodina Pavlekića daje sigurnu i jasnu sliku 
o tome, što svijet misli o prvom crkvenom dostojanstveniku Hr- 
vatske, monsignoru Stepincu, i kako o njemu sudi. 

Ponajprije nadbiskup je u očima svijeta osudjen nevin. On 
je onakav, kakva ga je predstavio svijetu njegov bivši tajnik dr. 
Stjepan Lacković, kad je napisao: “Javno, pred čitavim svijetom, 
kao čovjek, koji najbolje pozna osjećaje, nastojanja i rad zagre- 
bačkog nadbiskupa Stepinca, izjavljujem, da je on nevin i čist 
kao sunce od svake krivnje. 

Isusovac u Rimu, O. Fiorelli Cavalli, napisao je knjigu o 
nadbiskupovom sudjenju. Knjiga je pisana strogo znanstveno 
i dokumentarno. Pisac je imao pri ruci obilnu gradju o nadbi- 
biskupovu djelovanju i o njegovu sudjenju. On sažimlje sudo- 
vanje u Zagrebu s nekoliko riječi: “Proces se pretvorio u po- 
bjedonosnu objavu nadbiskupove nevinosti. I zaista ovo je bilo 
uvjerenje cijeloga svijeta, koje je došlo i do puna izražaja, a bilo 
ie i temeljem svega plemenitoga i upornoga nastojanja oko nad- 
biskupova oslobodjenja. : 

Pavlekićev arkiv daje nadalje divna svjedočanstva o tome, 
kako svijet u zagrebačkom nadbiskupu ispravno gleda jednu iz- 
vanrednu moralnu veličinu. 

Poznati publicista, Irac O'Brien, napisao je na engleskom 
jeziku knjigu: “Nadbiskup Stepinac i njegov slučaj". I ovo je 


djelo pisano dokumentarno, pa je uspjelo dati jak prinos za sud 


o nadbiskupovoj nevinosti. Pored toga pisac u njemu s topli- 
nom svoje plemenite duše riše veličinu nadbiskupove pojave. 
Medju ostalim kaže za njega, da je na raznim medjunarodnim 

kongresima vidio i upoznao najviše crkvene knezove, ali samo 
dvojica da su načinila na njega neizbrisiv dojam: godine 1928. 
apostolski nuncij u Njemačkoj, sadašnji Papa Pio XII., i godine 
1939. nadbiskup Stepinac. : 

Predsjednik argentinske katoličke akcije rekao je na pro- 
slavi nadbiskupove pedesete godišnjice života u Buenos Airesu: 
“Monsignor Stepinac nam izgleda kao jedan od najvećih ljudi 
zadnjih godina. Imadem ga uvijek pred očima, kako mu se kla- 
nja u sudnici papinski Nuncij, a u njemu i sam Sveti Otac Papa. 

O. Cavalli mirno postavlja u svojoj knjizi tvrdnju: “Javno 
imnijenje cijeloga svijeta izjavilo se s dubokim poštovanjem o ple- 
menitom liku nadbiskupa, žrtve mržnje silovitog režima." 

Stoga je i razumljivo i opravdano, da ga je svijet digao u 
visinu i postavio na svjetionik kao uzor, koji se preporuča za na- 
sljedovanje, naročito omladini. I ovo su najljepše stranice Pa- 
vlekićeva arhiva. Kad ih je izvukao i složio jednu pored druge, 
bjesnulo mu je oko radošću i ponosom. : 

O'Brien veli u svojoj knjizi o tom ovako: “Nadbiskup Ste- 
pinac došao je na sud kao duhovni pastir svoga stada, a napu- 
stio je dvoranu kao heroj svoga naroda i kao uzor, koji je postao 
nadahnuće za sve narode, vjerne Kristu." Slično je rekao zna- 
meniti američki konferencijer na radiu, monsignor Fulton Sheen, 
u svom govoru prigodom svečana blagoslova Stepinčeve spomen- 
škole u White Plains-u: “Stepinac je ušao u sudnicu kao duhovni 
pastir Hrvata, a izašao je iz nje kao opći vodja svoga naroda i 
kao uzor svijetu. ' 

I sam Winston Churchill stavio ga je za uzor u engleskom 
parlamentu. i 

Newyorški kardinal Francis Spellman ugledao je u osobi 
nadbiskupa Stepinca i u njegovu sukobu s komunizmom toliku 
uzgojnu vrednotu, da se odlučio na to, da jednu novu katoličku 
školu posveti njegovoj uspomeni i nazove je njegovim imenom. 
On će generacijama mladeži, koja će proći kroz tu školu, posta- 
viti uzorom baš zagrebačkog nadbiskupa. I ovo je jedini slučaj, 
da se jedna američka katolička ustanova naziva imenom još živa 
čovjeka; jedini slučaj, da Amerika daje toliku počast jednom 


čovjeku izvan svoje zemlje. Sam kardinal je rekao nadbisku- 


povu bivšem tajniku dru. Lackoviću: “Još valjda nitko za svoga 
života nije dobio takva spomenika kao nadbiskup Stepinac." Sa- 
mo veliki ljudi mogu takve smione poteze učiniti prema velikim 
ljudima. 

SgOVorTI. 


upnik, 


ž 
Vladko Maček (treći 


— Rev. Zvonko Mandurić, O.F.M., 


za oslobodjenje nadbiskupa, dr. 


Francis Griffith, predsjednik odbora 
po redu), Rev. D. F., dr. Branko Pešelj, hrvatski mladići i djevojke. 


“Dan nadbiskupa Stepinca, održan 28. rujna 1947 u New York-u. 
Sjede, s lijeva na desno: 


Radi se o najmođdernijoj školi u Americi, koja je sagradjena 
za tisuću i tristotine djaka. Nalazi se u White Plains-u kod New 
Yorka. Nad glavnim ulazom u školu vidi se veliki grb nadbisku- 
pa dr. Stepinca, ispod njega naziv škole: “Archbishop Stepinac 
High School". Tu je i spomen-ploča, na kojoj je urezano: “Ova 
je škola posvećena u počast nadbiskupa Stepinca, svećenika i 
rodoljuba, apostola ljubavi, neustrašivog borca demokracije i 
kršćanske civilizacije, junačke žrtve bezbožnoga komunizma." 
Na ulazu u svečanu školsku dvoranu postavljena je plaketa od 
kipara Ivana Meštrovića, koja prikazuje nadbiskupa u usrdnoj 
molitvi. 'To je dostojan dar hrvatskog naroda toj školi. 

Kad je kardinal blagoslovio 1947, temeljni kamen ove školske 
zgrade, rekao je medju ostalim ovo: “Neka sve buduće genera- 
cije: slijede primjer onoga, čije će ime škola s ponosom nositi. 
A kad je gotovu školu svečano blagoslovio i otvorio, istaknuo je 
u svom govoru ponovno: “Samim svojim imenom ova škola zastu- 
pa sve ono, što je dobro, pravedno i junačko, jer nadbiskup Ste- 
pinac znači mnogo više nego jedan čovjek, koji čami u ćeliji ju- 
goglavenske tamnice kao žrtva bezbožnog komunizma i mučenik 
za ideale, Amerikancima toliko drage i na srcu." 

Na toj veličanstvenoj svečanosti blagoslova i otvorenja, koja 
je bila 12. studenog 1948., bila su prisutna uz kardinala i njegova 
tri pomoćna biskupa, preko dvadeset visokih crkvenih dostojan- 
stvenika i oko pet tisuća vjernika, a medju njima i lijepa skupi- 
na Hrvata. U prigodnom svečanom slovu pokazao je monsignor 
Sheen na lijepi način na najizrazitiju crtu fizionomije ovoga 
spomenika: “On će biti brzo zaboravljen" — rekao je Tito za nad- 
biskupa Stepinca. No jedan njegov brat, nadbiskup i kardinal 
Speliman, istrgnuo je njegovo ime s vrata ćelije, pa je omogućio, 
đa su se i na ovom slučaju protiv onih, koji bi htjeli ušutkati 
spominjanje njegova imena, ispunile riječi našega Gospoda: “Ka- 
žem vam, kad bi oni šutjeli, kamenje bi vikalo." Kardinal je uči- 
nio, da s tisuća kamena odzvanja neprekidno tisuće i tisuće gla- 
gova: “Stepinac mu je ime!" Dok budu generacije za genera- 
cijama mladeži prolazile kroz ovaj portal i ispod nadbiskupova 
imena, ispunjati će se i ovdje riječi Sv. Pisma: “Iz usta djece i do- 
jenčadi pripravio si sebi hvalu." Iz usta tisuće i tisuće mladeži 
bit će spominjano njegovo ime — Stepinac". 

Nijesu li se u ovaj neobično svjetli čas misli prisutnih Hr- 
vata vinule prema njihovoj dragoj i bijednoj domovini i zausta- 
vile na časak u Lepoglavi, pred jednom ćelijom zloglasna logora, 

Hrvatske djevojke: žetelice. 


pa se u stravi zapitale: “Kakva mora da je ruka, koja je ovamo 
zatvorila čovjeka, koji je zavrijedio, da ga Amerika toliko časti!?" 

A hrvatski narod, čime je mogao plemenitom kardinalu u 
svojoj dubokoj nesreći uzvratiti za njegov kraljevski gest već 
jedino skromnim ali žarkim “hvala" iz uzdrhtalih ustiju onih svo- 
jih predstavnika, koji su bili sretni, da budu Prisutni kod ovoga 
zaista povjesnoga prizora?! 

Nadbiskup monsignor Stepinac izašao je pred sudom svijeta 
nevin i velik; vrijedan udđivljenja, poštovanja i časti. Njegov 
žalosni slučaj izazvao je stoga opće sažaljenje i sućut. Poto- 
dom. njegove tragedije došla je na divan način do izražaja živa 
svijest uzajamnosti, koja prožimlje ljudsku zajednicu, i nježna 
ljubav, koja veže udove mističkog Tijela Kristova. Jedan od 
najboljih američkih govornika i javni radnik dr. Eduard Curran 
posvećuje svoju knjižicu “Stepinac ili Tito" — “divnom narodu 
Hrvatske, biskupima, svećenicima i svjetovnjacima, slavnim 
članovima mističkog Tijela Kristova, braniteljima vjere i ljubi- 
teljima kršćanske demokracije u dubokom poštovanju, udivljenju 
i ljubavi." A propovjednik na proslavi nadbiskupova imendana 
godine 1950. u Santiagu u Čileu, monsignor Teodor Eugenin, 
upravlja prisutnim predstavnicima Hrvata ove riječi: ETratskn 
braćo, nijeste sami! Kristova milost vas povezuje s cijelom 
Crkvom i vaš je križ ujedno križ svih pravih kršćana.? 

Cijeli se dakle pošteni svijet suglasio s Ocem kršćanstva u 
csudi procesa, kojega je on nazvao riječju: “tristissimo". 

XIII. 
CRVENA RUŽA NA OLTARU 


Lepoglava je malo mjestance Hrvatskog Zagorja. Leži na 
cesti izmedju Zagreba i Varaždina. Udaljena je od Zagreba 
nešto preko 70 klm. Ime je dobila po brežuljku, na kojem stoji 
kapela Svetoga Ivana. Na tom je Ivan-brijegu bio nekada dvo- 
rac plemićke obitelji Bebek, od kojega se tragovi razabiru još i 
danas. Taj brežuljak, gledan od istočne strane, imade oblik 
glave. A kako su ga nekad regili na vrhuncu gospodski dvor s 
kulama i tornjevima i crkvica, stari su ga nazvali “lepa glava“. Po 
tom brežuljku dobilo je kasnije i cijelo mjesto ime Lepoglava. ' 

Mjesto imade krasan prirodan položaj. Baš je pristajalo, 
da postane u svoje vrijeme odlično središte hrvatske kulture. Sa 
svih je strana osim jedne obrubljeno brežuljcima i gorama. S 
južne strane, tik do njega, diže se gora Ivančica, koja je s te stra- 
ne pokrivena bujnim šumama. Naokolo ge dalje redaju Stra- 
binjšćica, Krapinska Gora, Maceljska Gora i Ravna Gora. Tek s 
jedne strane je mjesto otvoreno dugom i milovidnom dolinom, 
kroz koju teče potok Bednja. Ta je dolina složena od milovid- 

. nih livada, koje, od rana proljeća do kasne jeseni, svakog mjese- 
ca mijenjaju svoje lice radi zelenila raznih nijansa i raznobojnog 
cvijeća. Pa kad ih u jesen okiti mrazovac, koji cvate. u velikim 
skupinama, čini ti se kao da ih je samo nebo napuhalo dahom 
svoje ljubičaste boje. 

Pored Ivan-brijega diže se u mjestu i drugi brežuljak, zvan 
Purga, s kapelicom Svetog Jurja. Ona je sagradjena u savr- 
šenom baroku, a unutra je urešena divnim fresko slikama, koje 
spadaju medju najbolja djela glasovitog slikara, pavlina Ivana 
Rangera. To su ljepote, s kojih se teško skida oko. , 

Sama Lepoglava je selo s kojih pedesetak kuća. Danas na- 
rušuju njegovu ubavost i slikovitost ogromne zgrade kazniona 
koje su se u novije vrijeme namnožile preko svake mjere.  Ne- 
kad nije ogroman pavlinski samostan remetio sklada, već se pri- 
ljubio uz crkvu kao jedno i stvorio s njom prikladno središte 
mjesta. : 

.Lepoglavska župska crkva spada medju umjetničko biserje 

' oja Hrvatske. Pavlini su je započeli š&raditi godine 1485 
nina joj je bila sagradjena u gotskom slogu, a, kasnije u s. 
: amnaestom stoljeću proširivana je baroknim kapelama U is- 
ai 4 vrijeme i stari gotski oltari bili zamijenjeni novim uzornim 

ninama u krasnom baroku. Konač j $ 
: u ' ku, no je početkom osam- 
naestoga stoljeća naslikao u njoj slikar Ranger tri goleme freske 


koje bujaju životom boja, crta, pokreta lica, a svojim nekim 


pojedinostima mogu se staviti uz j 
C 10s . SE bok najklasičnijim jetnič 
eat a I Mak crkve predstavlja očna Jet Bo. 
zino pročelje i toranj, jer imade dva bubnja i ije 
Kape, a sve su mu crt "Š i : žeš a. 
pk or e tako savršene, da ih se ne možeš nagle- 
M eo su stvorili i digli na zamjernu visinu redovnici 
i A jeo e. više od pet stotina godina — od godine 
ž odine . — bili u Hrvatskoj nosioci kršć 
ture; pučki tješitelji i savjetnici: U e pronio 
: Jetnici; prosvjetitelji i odgojitelji 
; pu av, jitelji nar : 
Svojim Si radom stekli za hrvatsku kulturu silnih: Pa ogra a 
na su PT jeni red, koji je nastao u Madjarskoj god 
X rvatskoj su osnovali prvi samost i 
Dubici. Brzo su se raširili E 
i po hrvatskim krajevima: 
skoj, Slavoniji, Hrvatskom Pri jui “o ian 
X rimorju i Istri. Godine 1400 i 
im grof Herman Celjski samostan dode vn 
J u Lepoglavi. Taj je samo- 
nem oem . vremenom matica hrvatskih pavlina, šlieja daa 
ij ske provincije svetog Pavla injaka i 
sijelo generala cijelog reda. PMI 


Hrvatski ih je narod zavolio i duboko cijenio, jer su provo- 


dili aa kara : 
ili pokornički i sveti život; srasli su se s priprostim pukom, ai 
LJ 


&ojili visoku naobrazbu i bili u naitiesniii 

OJ w 1 Jtjesnijim vezam 

Uživali su velik ugled i na carskom dvoru kaka 

Rio je m zadaća bila odgoj mladeži Godine 1503 
u u Lepoglavi prvu hrvatsku javnu gi ij i ' 

Ovamo su dolazili mladići iz cii LES M parom 

iz cijele Hrvatske Č ii j 
ao ' » Pa čak i iz Madjar- 
m va ae u Zagrebu osnovali gimnaziju Peaks 
va, ali — bilo je to godine 1664 . 

i . — osniva i i 
etna zavod za filozofiju, a kasnije i za Spade 
.ie X. postaje sveučilište s dva fakulteta, filozofskim i da 
ri ' im. TO je bilo prvo hrvatsko sveučilište, a moglo je podje- 
Jiv ii akademske stepene. Filozofski fakultet polazili i 
svjetovnjaci. nasi obe 

Tako su hrvatski pavlini jali | 
: odgajali kroz više od stoti 
' pavlini inu - 
Gina narodnu elitu, koja je bila kao narodni pretstavnik u ad 

vrijeme nosilac hrvatske kulture i branič hrvatskih političkih 
prava pred nasrtajima Beča i Budimpešte. Lepoglavski samo- 
stan je bio u ono doba snažno žarište hrvatske kulture i sa svo- 
jim odličnim školama i sa tiskarom i sa svojim članovima uče- 
njacima. Zabilježeno je, da je na primjer godine 1660. bilo ondje 
šezdeset redovnika. Bila je to živa plodna zajednica tolikih sve- 
tih, učenik i vrijednih, marljivih i žarkih duša. Kolike li je vred- 
note stvarala za boljitak i napredak domovine! : 

Od pavlinskih redovnika mnogi su ostavili i trajne plodove 
rada u svojim književnim i umjetničkim djelima. Tako na pri- 
mjer Hilarijon Gašparotti, Josip Bedeković, Nikola Benger, Ivan 
Belostenec, Andrija Eggerer, Ivan Ranger, a Gašpar Malečić 
bio je pravnik svjetskog glasa. -Član njihova reda, zagrebački 
biskup Martin Borković, umro je na glasu svetosti. a. 

Ali povjest pavlinske Lepoglave nije samo slavna, već i bur- 
na, ai vrlo, vrlo žalosna. 

U sedamnaestom stoljeću bili su Turci zapalili crkvu i samo- 
stan. Iz pustoši i ruševina podigli su redovnici novo, daleko 
veće, ljepše i vrijednije. Učinili su sve, što su kao pametni i nada- 
reni ljudi mogli najbolje učiniti. Ali dne 19. ožujka 17 86. ukine car 
Josip II. medju ostalima i pavlinski red. Tako u jednom času 
divljački sruši i lepoglavski kulturni svjetionik Hrvatske. Za 
uvijek. Madjarska komora opljačka samostan i odnese golemo 
blago, koje se nalazilo u arkivu, u bogatoj knjižnici i u zbirkama 
dragocjenosti. Madjarske knjižnice, muzeji, državni arkiv i bu- 
dimpeštansko sveučilište obogate se ovim hrvatskim blagom. 
Ostalo je tek ono, česa nisu mogli odnijeti: umjetnine u crkvi i 
u samostanu, koje su jedine preostale kao živi svjedoci velikih 
djela simpatičnih bijelih fratara. 

No nesreća se nije ni ovdje zaustavila. Samoštan, taj sve- 
ti i časni spomenik, pretvoren je godine 1851. u državnu kazni- 
onu. Gorka profanacija! S vremenom su radi toga stradale 
i umjetničke fresko slike u bivšoj samostanskoj blagovaonici 1 
dvorani za razonodu, te lijepa štukatura u knjižnici. 

U noći od 11. na 12. srpnja 1948. zauzeli su partizani Lepo- 
glavu i zapalili je na mnogo mjesta. "Tom je zgodom prasnuo 
sanduk dinamita od 40 kilograma i teško oštetio crkvu i samo- 
stan. Kasnije je najteže štete narod na čelu s vrijednim župni- 
Kom popravio. : 

Ali i opet je došla nesreća. Kad su se ustaše u proljeće g0- 
dine 1945. povlačili iz Lepoglave, minirali su novu zgradu kaz- 

nione i digli je dijelom u zrak. Konačno su i Nijemci, mjesec 
dana kasnije, na svom odlasku spraskali pred crkvom petnaest 
vagona municije. Htjeli su je srušiti. Od ovih prasaka teško 
ie stradao dio bivšeg samostana i unutrašnjost i vanjština crkve. 

No negdašnja divna i slavna Lepoglava doživjela je zad- 
njih deset godina povrh ovih barbarstva još i preduboka poniže- 
nja. Njezino svjetlo i sjajno lice bilo je poprskano s toliko pr- 
ljave nečisti, da se većih obeščašćenja ne bi moglo ni zamisliti. 

Ponajprije su je udarili ustaše. Postala je koncentracijski 
logor, koji se u bitnom nije razlikovao od zloglasnih nacističkih 
logora. Hiljade i hiljade svijeta prošlo je ovdje kroz paklene 
muke ,a rijetki su od njih konačno izbjegli smrti. A sve su to 
bili u većini nevini ljudi. Nijesu mogli da se uvrste ili uklope 
u novi poredak. Pokazali su svoju odvratnost prema krvavom 
režimu ili svoje simpatije prema demokratskom. Zapadu i zato 
su ih obilježili crvenom bojom. A povrh toga trebali su nepre- 
stane hrane za teror, koji će ih držati na vlasti, pa su im ovakvi 
nesretnici morali poslužiti za ovu svrhu. 

Srce nam se paralo, kad smo po danu gledali orgijanja ras- 
pojasanih, razuzdanih i sadističkih zločinaca u muškoj i ženskoj 
uniformi nad živim kosturima, a po noći slušali, kako bude iz 
sna po desetoricu još nešto jačih logoraša, puštaju ih iz ćelija i 
tjeraju, da tovare kola golim lješinama i vuku ih do nedaleke 
živice. A u najvećoj većini bile su te žrtve Hrvati. 

Koji su preživjeli ovu lepoglavsšku muku i sramotu, ne će ni 
ne mogu nigda zaboraviti onih stravičnih glasova nesretne Dra- 
ginje. Došapnuli su nam, da su je dovukli negdje iz Korduna, 
i da je sirota u logoru šenula pameću. Kad bi već noć prilično 
Lroodmakla, najednom bi se započeo razlijegati snažan ženski 


glas kroz duboku noćnu tišinu. Nešto kao pjesma. Krikovi 


bola, koji su skupili u sebi svu strahotu tragike onih dana. A na- 
na bi uzdrhtala i uzbunila se srca. Malo potom stale su nam se 


'ioči vlažiti. U mašti su nam se počele redati svakakve slike. 


Jedna žalosnija od druge. Konačno i jedna, što nam je izazvala po- 
misao na daleku, blaženu prošlost. Od očajna krika Draginje 
kao da su se probudile tihe i blage sjene bijelih fratara.  Aristo- 
zratske i svetačke figure. . Nekada duhovni prestavnici jednog 
slavnog, poštenog i plemenitog naroda. Pričinilo nam se, da su 
im še sledile oči na pogled sadašnje stvarnosti, a uzdrhtale usni- 
ce šaptale: “Bože, pa zar je ito moguće?" m ' 

I onda su došli drugi. ' Nahrupili. su iz šuma. Ovi su već 

jednom obečašćenu Lepoglavu udarili svojom poganom šakom 
i nogom još jače. Do kraja su je ponizili. Znojem silovito pri- 
tjerana svijeta iz cijele okolice i nevinih logoraša sagradili su 
još niz zgrada, da nadkrile svoje pretšasnike. Nekad maleno 
seoce dobilo je izgled gradića. Ali nekud čudan gradić! Izgleda 
ti na prvi mah kao da se sve promjenilo. Ali ne! Ostala je i 
sada prijašnja tišina. Lepoglavom je uvijek vladala tišina. Ne- 
kad, u ono staro vrijeme, sveta redovnička tišina. Poslije, bla- 
žena tišina ubavoga i mirnoga sela. Slatko čavrljanje bezazle- 
ne djece nije je nimalo narušavalo, već joj je davalo život. Živa, 
živahna tišina. I onda je pala jednoga dana na selo sablasna 
grobna tišina. U lancima su počeli dovoditi sa svih strana ljude i 
tu su ih žive zakopali. No prošla je i ova tišina. I došle su no- 
ve zgrade. One obično donose u tiha sela gradsku buku. Ovdje 
ne. Tišina se zadržala. Valjda su zgrade prazne i čekaju sret- 
ne stanovnike? Ne, nabite su ljudima. Pa ipak tišina? Što 
više, i tjelesa i duše tih ljudi svijaju se u bolovima. I usprkos 
svega toga tišina? Da! Zaista čudan gradić! Da, čudan! Pri- 
tište ga jezovita tišina! Tišina bezdana, na čijemu se dnu uza- 
lud upiru milijuni krikova, da provale napolje. 

Ovamo, u ovakvu Lepoglavu dopremili su jednog jesenskog 
jutra pod jakom stražom nadbiskupa Monsignora Stepinca. Je- 
dino je još to trebalo, da se zbude, pa da pavlinsku Lepoglavu 
prikuju baš na stup sramote pred očima cijeloga svijeta. 

Još za vrijeme nadbiskupova sudjenja u Zagrebu skupljali su 
lepoglavske logoraše nekoliko puta, pa im govorili, da će nasko- 
ro doći medju njih nadbiskup, osudjen radi izdajstva i suradnje 
s ustašama i Nijemcima. Rekli su im, da ga moraju dočekati s 
omalovažavanjem i prezirom, kako se dolikuje izdajici. 

No kad su nadbiskupa doveli u logor i kad su s njim prolazili 
dvorištem do zgrade, ovi logoraši, koji su se tog časa nalazili u 
dvorištu, nastojali su mu se približiti, da ga zamole za blagoslov, 
ali su ih čuvari vratili. I nije pao nijedan poklik ni jedna riječ 
protiv nadbiskupa. Logoraši su dočekali svoga novoga supat- 
nika drugarski i bratski; dočekali su ga i kao nadbiskupa, ma- 
mar je došao pod stražom. : 

Nadbiskupa su smjestili u tako zvanu novu zgradu, koja se 
nalazi preko ceste od stare zgrade, bivšeg samostana.  Pripra- 
vili su mu ćeliju u onom krilu prvoga kata, u kojemu se nalazi 
uprava logora. Ćelija je oko tri metra široka i četiri dugačka. 
Prozor je okovan rešetkom. U njoj se nalazi priprost krevet, 

stol i stolac, ormarić s umivaonikom i vrč s vodom. I vješalica 
za odijelo. Jedan je zid probijen, a vrata vode u drugu, nešto 
manju ćeliju s jednostavnim stolom kao oltarom, koji će mu slu- 
žiti za kapelicu, jer će smjeti služiti svetu misu. Režim je s nad- 
biskupovim sudjenjem doživio neočekivan, strahovit poraz. Iza- 
zvao je iz bliza i iz daleka takvu osudu, da nije mogao lako pri- 
jeći preko nje. Žrtva ga je počela uznemirivati. Zato je nadbi- 
skup logoraš dobio povlašten položaj. Posebna ćelija, pristojna 
hrana i sloboda rada. Ali je to s druge strane skupo platio na- 
ročitim teškoćama, koje su iz toga proizlazile: potpunom osam- 
ljenošću i ubitačnom jednoličnošću života. 

Inače u onom bitnom ne razlikuje se nadbiskup od drugih 
logoraša. Tudja ruka ga zaključava. Pred vratima mu je ne- 
prekidno dan i noć milicajac pod oružjem. On ga izvodi dvaput 
dnevno po dvorištu na šetnju i tu ga čuva. —Odrezan je potpuno 
od svijeta. Iz početka je smio primati posjete, pa su mu došli 
nekoliko puta i neki biskupi i svećenici. Kasnije su mu i to 
uskratili. Smjela mu je doći tek majka jednom u mjesecu. Bila 
mu je to najsladja utjeha, no tako rijetka. Ali i nju mu je Bog 
uzeo. Umrla je 12. prosinca 1947. u Zagrebu kod kćeri, odakle 
je bila prevezena u svoj Krašić. Odonda ga posjećuje svaki 
mjesec samo njegova sestra. Ne piše nikome, jer je sve pod 
cenzurom. Ni ne čita novina, jer mu ne daju onih, koje bi želio, 
a njihove ne će. 

Odrezan je potpuno i od ostalih logoraša.. Njima je najstrože 
zabranjeno približiti se krilu zgrade, u kojemu se nalazi njegova 
ćelija. Kad šeće, ne smije biti nikoga na onom kraju dvorišta. 
Ispočetka su se logoraši u ćelijama uspinjali na gornji rub pro- 
zora, odakle su ga mogli vidjeti, gdje šeće. Kad su za to doznali, 
zabranili su im i to pod prijetnjom teške kazne samicom. 

S nadbiskupom suu Lepoglavi po jedan ili dva svećenika. 
Ni s njima ne smije razgovarati. Kojiput ga pohodi upravitelj 
logora, neki Josip Špiranec. On je bio za vrijeme partizanstva 
vukovnik i politički komesar Hrvatskog Zagorja. Inače priprost 


čovjek, koji je došao do visoka položaja i udobna života. Hoće 


da bude i duhovit, pa to pokazuje pred logorašima i na nadbi- 


- skupov račun. 


Logoraši su znali kojiput opaziti, kako su stali pred ulazom u 
zgradu otmeni automobili. Zaključivali su, da se kakva visoka ko- 
munistička ličnost dovezla, da vidi nadbiskupa logoraša. A ko- 
lali su tim povodom glasovi, da pokušavaju s nadbiskupom na- 

Hrvatske djevojke plešu “Drmeš". 


godbu, jer ih je njegovo zatočenje počelo sve više uznemirivati, 
osobito odkada su ih stale spopadati muke radi sve veće krize 
režima. Možda je na to nišanio i drug upravitelj, kad je znao 


reći, da bi volio hiljadu običnib logoraša, nego jednog ovakvog, : 


kakav je nadbiskup ' 

Odkad je u Lepoglavu dopremljen nadbiskup, kao da je po- 
red tisuću i više malenih upitnika na njoj zasjao u vatrenom 
žaru još jedan veliki, upravo ogroman upitnik. Takvih se i ve- 
ćih i manjih upitnika gomilalo sve više po cijeloj jadnoj zemlji. 
Konačno su bile vrlo rijetke kuće, nad kojima se nije pojavio. 
“Zašto sve to zlo? Kako će to još dugo trajati?" Ovi su se 
upitnici radjali na dnu srdaca, pa se onda zabadali u glave i 
ondje vrtali i kopali dan i noć. Samo kojiput su se usudili na- 
polje; šaptom kroz usnice. A nad Lepoglavom, slično kao i nad 
tolikim drugim zatvorima i logorima, — tko bi ih izbrojio — bili 
su ti upitnici naročito vatreni i u neprestanoj grčevitoj vrtnji. 
Prodirnije glave i osjećajnija srca, a pogotovo svetije duše raza- 
pinjali su ti upitnici do preteških muka. Nadublje su u ovo 
more gorčina uranjale idealne svećeničke duše. Podrhtavale 
gu svaki čas na pogled uvijek novih, redovito sve bolnijih poja- 
va neizrecivih patnja, koje su poput orkana vitlale srcima, duša- 
ma, kućnim ognjištima. A sama pomisao na ljubljenog nadpa- 
stira u lepoglavskoj ćeliji bila je dostatna, da ustitra njihovim 
najnježnijim osjećajima. 

Župnik Kapelac je bio na osobiti način osjetljiv na sva ova 
zbivanja. Bio je jedno sa svojim župljanima, a oni su u većini 
bili naročito pogodjeni od svakakvih jada. A ovi svi su našli 
snažan odjek u župnikovu srcu. On je znao sve. Pored toga 
bio je takav, da su ga zanimali jadi čitava naroda, cijele domo- 
vine. Pronalazio je i putove, da za njih dozna. A povrh toga 
je bio i svet svećenik. A njegovi su pogledi ronili dublje i sve su 
običavali mjeriti i vagati drugčije nego obični ljudi, pa i drugi 
svećenici. Stoga mu je duša bila stalno kao u samim ranama, 
pa se stalno trzala na svaki pa i najmanji udarac. 

Bilo je početkom travnja 1950. Slijedećeg dana iza nedje- 
lje Cvjetnice zabrujalo je ranim jutrom  Kapelčevom župom: 
porušili su nam sva raspela po selima. Ljudi su bili ogorčeni, 
a one žešće je zahvatio u prvi čas pravi bijes. 

Svako selo i-zaselak imade, obično na križanju, po jedno 
raspelo. Ljudima su ove svetinje osobito drage, pa ih drže uvi- 
jek u najboljem redu. Po korizmenim petkima kitile su dje- 
vojke Kristovo tijelo zelenim vijencem. Toga su jutra našli 
prvi prolaznici križna drveta oborena, a drvene Kristove likove 
polomljene i zablaćene. Ljudi su slutili, koji su to junaci bili ove 
noći na tom ružnom, svetogrdnom djelu. A župnik je na večer 
točno saznao o tom sve potankosti. K njemu se svratio na čas 
njegov vjerni Šandor i nabrzo mu je ispričao sve. Zapekla ih 
živo naša jučerašnja impozantna procesija s cvjetnim grančica- 
ma. Iskalili su svoj bijes. I opet dakako bila je na djelu “elit- 
na trojka". Tako je Šandor nazivao izvršitelje režimske stra- 
hovlade u župi i općini. Sačinjavali su je predsjednik odbora 
Žlabrek, njegov zamjenik Bezgaćnjak i sekretar Zlatar. Ta im 
je imena pridao narod. Prvome, jer je bio poznati brbljavac; dru- 
gome, jer je bio lijenčina i protuha; a trećemu, jer je svojedobno 
iz crkve ukrao s Marijina kipa pozlaćeni nakit. 

Župnik je odredio, da svijet ostane potpuno miran; da što 
brže popravi raspela.i da na Veliki Petak dodje cijela župa Bo- 
žjemu Grobu, gdje će Božjem Sinu dati zadovoljštinu za počinje- 
no svetogrdno djelo. Šandor je to po svojim pouzdanicima kao 
obično u najvećoj tišini razglasio po župi. Svaka je kuća još 
iste večeri bila o tom obavještena. Sutradan su drveni križevi 
bili već na mjestu i u redu; prekosutra su bili na njima poprav- 
ljeni i obnovljeni likovi Kristova raspetoga tijela. Dan poslije 
toga, u predvečerje Velikoga Petka, okitile su djevojke raspela 
kao još nikada do sad. Na Veliki Petak obredala se zaista cijela 

“ Kapelčeva župa od jutra do kasno u noć u pobožnoj molitvi za- 
dovoljštine pred svetom Hostijom u božjem Grobu. Nijesu izo- 
stala ni najmanja djeca, kao što ni nemoćni starci ni starice. 
Neki slatki i blaženi pokoj ispunio je duše nakon obavljene za- 
dovoljštine, da nijesu u gorčini dočekale svijetlih dana uzviše- 
nih uskrsnih blagdana. X 

No župnika i njegovu desnu ruku, Šandora, zadnji je doga- 
djaj uzbudio i ozbiljno zabrinuo. . Dosada se sila, koja ih je ne. 
milo stisla, nije usudjivala na takve stvari. Slutili su, da je to 
imao biti izazov, koji je trebao da bude povodom za nove nesre- 
će. Stoga su se njih dvoje dali ovih dana na ozbiljne razgovore. 
Inače su takvi razgovori izmedju njih bili česti, gotovo redoviti. 

Čim je gospodin Kapelac došao na župu, ogledao se za naj- 
pametnijim župljanima, koji će mu biti stalna pomoć u radu oko 
obnove župe. Imao je idealne nacrte. Za njih je trebao vri- 
jednih i sposobnih glava i ruku. Doskora se okružio četicom 
pametnih vjernika, kojima je nastojao dati crkvenoga i apostol- 
skoga duha, da se mogu uspješno pod njegovim vodstvom 
posvetiti velikim zadaćama. 

Najbolji mu je bio Šandor Jurak. Po naravi izvanredno 
nadaren. Od mala dobro odgojen na krilu poštenih i pobožnih 
roditelja. Kao mladić je mnogo čitao. Dotjerao je dotle, da 
biste pomislili, kad s njim razgovarate, da je svršio sve škole. 
Medjutim kako je bio samouk i prepušten sam sebi, neke su ga 
knjige bile zanijele, da se je ohladio prema vjeri i čak tu i tamo 
počeo skretati na krive putove. Zato ga je prijašnji župnik sum- 
njivo gledao i kojiput prekorio. I pred svijetom mu se znao na- 
rugati. To je Šandora još više otudjilo crkvi. Gospodin Kape- 
lac je to na lijep način ispravio i stekao dragocjena pomoćnika. 
Privukao ga je k sebi svojom jakom i uglednom ličnošću i još više 
svojim čvrstim i lijepim karakterom. Šandor je postao njegov 
najvjerniji učenik, a on si je dao truda, da ga izgradi u. svakom 
smjeru. Tome su služili naročito njihovi razgovori. 
= Kad se već komunistička vlast u župi učvrstila i počela bez- 
obzirno haračiti i ukliještavati sve nadzorom i brutalnom silom, 
onda su se njihovi razgovori i dogovori morali razviti u najvećoj 
tajnosti. Jednako i veze Šandora s ostalim povjerljivim muževima 
i momcima diljem župe, koji su hrabro i smjelo preuzeli zadaću, 
da uz svog župnika sačuvaju u župi pred navalom pakla božje 
svetinje, a naročito duše. Trebalo je za taj posao mnogo i pa- 


meti i opreza i požrtvovnosti, pa katkad i junaštva. Šandor je. 

vodio. Pokazalo se, da je tome poslu dorastao. Župa je bila 
tvrda pećina, o koju su se lomila sva protivnička nastojanja i 
jurišanja. Jedan se od njih — mali Edo — čak prikriveno uvu- 
kao u komunistički općinski odbor, pa je tako župnik i njegov 
“štab redovito znao sve namjere, odluke i nacrte opasnog pro- 
tivnika, što im je dakako bilo na izvanrednu korist. 

Dogadjaj od prošle nedjelje dao je razgovorima župnika i 
Šandora posebni pravac. U nekoliko su večeri uzastopce prošli 
strašna vremena zadnjih deset godina, koja su mrevarila domovi- 
nu i narod sve do Kalvarije. Konačno su navalila na njih svom 
snagom pitanja: odakle i zašto sve to? —_ Kad će tome biti kraj? 

Gospodin Kapelac se sjetio, kako je “Katolički List" godine 
1944. opisao sliku hrvatskih nevolja u ono doba ukratko ovim 
riječima: “Hrvatska proživljava teške dane; možda teže nego ikad 
u svojoj povjesti. Naše se vrijeme može usporediti samo s avar- 
skim gospodstvom i tatarskim haračenjem'. Hrvatska je bila 
postala plijenom vukova razdirača. 

Okupatori Nijemci i Talijani, njezini vjekovni neprijatelji, mo- 
gli su raditi što su htjeli. Ta bili su “saveznici? i “prijatelji?! Zaveli 
su okrutnu vladavinu zastrašivanja, uhodarenja, zatvaranja, 1o- 
gorskih mučenja, ubijanja, deportiranja, pljačke i paleža. Usta- 
ški je režim sve ovo mirno gledao i podnosio. I pomagao svojom 
strahovladom. I još se dodvarao narodnim mučiteljima. I tako 
se ropski ponašao prema njima, da su do neba porasli u svojoj 
zločinačkoj drzovitosti. A da bude nevolja potpuna, dao se sa 
Srbima u krvava razračunavanja, koja su urodila tolikom sra- 
zaotom i nevoljama po jadni narod, da se to neda izreći.  Konač- 
no su se tom krvavom kolu s užitkom pridružili i partizani, koji 
su okrutnostima sve nadrvisili. Tako su se na kraju krajeva svi 
naoštreni noževi i Nijemaca i Talijana i srpskih četnika i komu- 
nističkih partizana sablasno zabliještali nad jadnom, nezaštiće- 
nom žrtvom hrvatskog naroda. Teška i strašna vremena! Ko- 
liko patnja, koliko narodnih gubitaka. 

Najgrozniji su bili dani završetka ovog perioda, koji su bili 
ujedno i početak novog, još goreg vremena. Dosta je sjetiti se 
samo tragedije, koja je prozvana “kolonom smrti". Panika pred 
nadiranjem partizana, koju je ustaški režim svijesno:i namjerice 
pomagao, natjerala je tisuće, desetke tisuća, a kažu i stotine 
tisuća na bijeg prema Zapadu, prema kobnoj neizvjesnosti i ko- 
načno u neizrecive patnje i smrt. Našle su se na tom djelu za- 
jedno krvološtvo komunista i naivnost Zapada i nesposobnost i 

“nesavjesnošt ustaškog režima. Ovaj je ne samo propustio u 
pravo. vrijeme pokušati sve da spriječi goleme nevolje svršetka, 
već je pomeo pravodobno nastojanje plemenitih muževa, da to 
učine. Najprije ih je pozatvarao, i ma da su radili njegovim 
znanjem i privolom, na kraju, neposredno pred svojim bijegom, 
kad to već nije imalo nikakva smisla, brutalno ih je pogubio. 
Stradao je tako cijeli niz vrijednih političara i najsposobnijih 
visokih domobranskih časnika: dr. Farolfi, dr. Tomašić, Vokić, 
Lorković, Mateša, Jandrašić, Nedved, Mundorfer, Lulić, Majer i 
drugi. Sjećanje na ove vrijedne i plemenite muževe, koje je ve- 
ćinom gospodin Kapelac poznao i koji su svojim patnjama i 
smrću posvetili nedaleku Lepoglavu, orosilo je na čas njegove 
cči. 
Ovaj pregled patnja hrvatskog naroda za vrijeme njemačke 
i talijanske okupacije mogao je u razgovoru gospodin Kapelac 
popuniti iserpivim podacima. Tek pojedinosti su zaista kadre 
da osvjetle i istaknu svu grozotu ovih dana. Ljudi su u očaju 
znali ludo govoriti: došao makar djavao, samo da nas oslobodi 
od toga pakla! 

I došao je djavao. Za pojedine nosioce sadašnjeg komuni- 
stičkog režima ljudi ni nemaju drugog izraza. Da, ipak još ovaj: 
ovu su prave životinje! 

Gospodin Kapelac misli, da je Hrvatska od svih nacističkih 
žrtava najgore prošla. To ga je boljelo još više radi toga, jer je 
sve moglo proći uz najmanje žrtve. Dao je pravo Šandoru, koji 
je ustvrdio, da je narod i njegov politički pretstavnik dr. Vladko 
sfaček želio put najmanjih žrtava, ali oni nijesu mogli doći do ri- 
ječi ni uzeti narodnu sudbinu u svoje ruke. A gospodin Kape- 
lac jednako misli, da hrvatski narod i pod komunističkom silom 
prolazi gore od ostalih sličnih žrtava. 

Komunistička strahovlada imade za razliku od nacizma sa- 
vršenije izgradjen sustav. Sve je tu dobro proučeno i točno pro- 
računano. I vješto, lukavo,  rafinirano  dotjerano. Primjena 
sustava na sav narodni život je radikalna i intezivna.  Zahvaća 
svakoga pojedinca i čitava čovjeka. 

Programi su komunističkih režima u svim zemljama na vlas 
isti. Tvornica im je u Kremlju. I kalupi su za sve isti. Razli. 
ka može biti tek kod ljudi, koji sve to provode. Oni svuda za 
svoj posao žele, traže i primjenjuju naročitu vrstu ljudi, koji su 
dorasli njihovim zadaćama. To su ljudi bez savjesti i skrupula, 
bez osjećaja i ikakvih obzira; tupi i u srž pokvareni; ljudi zloči- 

načke naravi; ološ i talog ljudskog društva. | Najbolji su za njih 
apostoli kova ruskog anarhiste Bakunjina: banditi i razbojnici. 
Ovdje su se ogledali župnik i Šandor po cijelom bližem i dalnjem 
okolišu i to utvrdili za sva mjesta, koja su im bila poznata. A 
znadu dobro, da je tako i svuda druguda. Župnik sigurno zna- 


“de, da je naprimjer za jednog ministra policije u jednoj republici 


Jugoslavije bio najsposobniji čovjek, koji je već kao mladić od 
petnaest godina ubio čovjeka, a sam se hvali da je u Španiji po- 
klao i pođavio oko šest stotina duhovnih lica. 

A posebna značajka “rukovodioca? u Jugoslaviji, koja po- 
ložaj znatno pogoršava, jest to, da su najpouzdaniji od njih po- 
red. svega nabrojenoga još i nepismenjaci, primitivci i divljaci. 
Digli su ih na visoke položaje, a stavili i na mjesta, na kojima 
ge traži stručna sprema. Postali su pijani od vlasti, bahati, pro- 
sti i okrutni; a pored svega toga su još i nesposobni. A ovakvi 
često drže u rukama sve poslove i odlučuju o svemu! Stoga 
tko bi izbrojio i ocrtao sve jade, koji upravo radi toga snalaze 
jadni svijet. 

Imade još jedna okolnost, radi koje su hrvatski krajevi još 
jače pogodjeni, a to je činjenica, da Srbi u mnogo slučajeva zlo- 
rabe komunistički režim, da napakoste i naškode Hrvatima. 

Medjutim prikazati točno i vjerno patnje naroda pod izgra- 
djenim komunističkim sustavom strahovlade nije moguće. One 
prelaze sve dosadašnje iskustvo o zlu i nevolji. Trebalo bi stvo- 
riti nove pojmove i nove riječi. 

Gospodin Kapelac se uvijek trudio, da upozna i prodre upra- 
vo u najgore stvari. Zato je zalazio ispod površine i spuštao se 
u dubinu. Posvećivao je pažnju više duševnim patnjama pred 
fizičkim. Ali mu ni ove nisu nepoznate. 

-Tako znade za sve grozote one prve okrutne i krvave faze, kad 
je divljao nož i strojnica. Partizanski naleti na sela svršavali su 
pogibijom hrvatskih mladića i mladih muževa u masama. Oko- 
lica Zagreba, osobito ogranci Zagrebačke gore, posijani su u ono 
doba jamama s tisuću žrtava. Natrpani kamioni odvažali su 
noću okovan svijet u šume. Noćnom tišinom počelo je najed- 
nom odjekivati sablasno štektanje strojnica, a uzduh su parali 
očajni krikovi jadnih žrtava. Sutradan je svijet iz okolice mo- 
rao zakapati lješine. A bilo je redovito toliko. toga, da se jedva 
stizavalo svršiti posao. I dosta površno. Kako je pripicala že- 
ga, mrtva su se tjelesa brzo raspadala i često je vjetar donosio 
strašan zadah u obližnja sela. 

Tip mlade Hrvatice. 


I kad je prošla ova krvava revolucionarna faza, nije ni ka- 
enije nigda potpuno nestalo strahovlade krvi i okrutnosti. UKlo- 
Lili su je u svoj “poredak, povjerili su je tajnoj policiji, zatvori- 
ma; sudovima i logorima. Za ovakve su režime, mučenja i krv 
gretstva od najboljeg učinka i najveće sigurnosti ,pa stoga teško 
njima, ako ih zanemare. 

Teško bi bilo reći, da li je konačno išta manje zlo ono sve- 
opće gospodarsko isisavanje i iscrpljivanje ljudstva, koje stalno 
obilježava komunistički režim. Ljudima se pruža najmanja 
mjera životnih uvjeta, a istodobno ih se tjera na najveću mjeru 
rada. Ljudi nijesu nigda pravo siti, a jedan dio njih stalno gla- 
duje. Pored toga sve veća golotinja, zima, nestašica svega, pa 

i najnužnijih stvari. Organizam sve više slabi, a tim i otpornost 
protiv različitih bolesti. Istodobno neprestano vitla nad ljudima 
bič, koji ih goni na najveće napore. Na pogled toga se postav- 
lja pitanje, da li je sva povjest zabilježila okruinijega ropstva 
od ovoga. 

No najteže supatnje na duhovnomi duševnom području. 
U prvom redu vječni strah. Poput Damaklovog mača visi nad 
glavom svakoga neprekidno, dan i noć, svemoćna i tajna po- 
licija, zatvor, logor. Strah za sebe, strah za svoje drage. Sva- 
ki čas dana i noći može doći Udbaš sa svojim reskim i otsječe- 
nim: “ideš s nama!" Ne znaš , a ni tvoji ne znaju, ni zašto ni 
kamo, ni što te čeka. Možda i najgore. 

Tome se pridružuje i briga za svagdašnji kruh.  Tjeskobna 
briga za sebe i za svoje. Kako i odkuda smoći bar najnužnije 
za svoje i za sebe. Napose je mučna misao na eventualnu bo- 
lest ili kakvu drugu neočekivanu nevolju. 

Ovdje su župniku i Šandoru pali na pamet toliki očajni slu- 
čajevi, naročito po gradovima, gdje je sirotinja obično potpuno 
osamljena i bespomoćna. 

Župnik je konačno doveo razgovor prema vrhuncu bijede 
pitanjem: “Što misliš, koja su najteža zla ovih nevolja, koje nas 
dave?" Šandor je kljukao, ne bi li pogodio ono pravo. Zaista 
je bilo teško iz mora golemih jada izlučiti nešto, što bi iznijelo 
prvenstvo. A pored toga njegov pogled uza sva nastojanja 
župnika, nije bio još dovoljno katolički izoštren. 

Gospodin Kapelac je ispričao Šandoru žalostan slučaj jed- 
nog svećenika. Sada se nalazi u umobolnici. Neprestano ga 
muči misao, kako će izgraditi takav avion, da može na njemu 
odletjeti na Mars. Ljudi se nalaze u stanjima, koja graniče s 
nepodnošljivošću. Muke bez odaha i neprestano do kraja na- 
peti živci tjeraju ih, da samo nekuda odu. Nekuda daleko, vrlo 
daleko, što dalje. Neki si uzmu život; neki polude; mnoge slo- 
mi potpuna apatija. Naprosto ne mogu dalje. Ovakva dušev- 
na stanja nastaju redovito od onoga najgorega zla, a to je uho- 
darenje i ubijanje duha i duše. 

Sustav uhodarenja izradjen je u tančine. Mreža je izgradje- 
na do savršenosti. Tajno oko prodire svuda i vidi sve. Na- 
preže se drzovito, da oskrvni svojim pogledom i najsvetije intim- 
nosti pojedinca i obitelji. Ne možeš pred njim ništa sakriti. Ne 
imožeš mu se ni na čas oteti. Dan i noć te progoni. I vreba 
na to, da te zaskoči, jer je zlobno i uživa nad svojom žrtvom. Od 

toga nastaje medju ljudima opće nepovjerenje. Sav svijet šap- 
će, dok konačno prestane i šaptati, a samo još oči govore. Ima- 
de ljudi, koji žive po špiljama. Ima ih, koji se nalaze živi zako- 
pani u podzemnim jamama. Imade i takvih, koji su se proglasili 
mrtvima i izgubili se negdje u drugom mjestu pod krivim ime- 
nom. " \ ' 

Konačno imade jedno područje, na kojem komunistički re- 
žim nesmiljeno i s nekim užitkom uništava najplemenitije i naj- 
dragocjenije vrednote. To su vrednote duha i duše. Vrednote 
duhovne kulture; karakteri; moralne i vjerske vrednote. Oštar 
posmatrač boljševizma, Švedjanin dr. Rotger, veli: “Boljševizam 
ne priznaje u čovječjem životu ništa osim onoga, što je isklju- 
čivo životinjsko. Sve što nije životinjsko, to je za njega laž i 
prevara. Zato teži, da se čovjek izgubi u životinjskom životu, 
koji dopiru do vrhunca u mržnji na sve duhovno i duševno. 

U ljudima se ubija sve što je čovječansko: osobno dostojan- 
stvo, plemenština, stid, lijepi osjećaji, roditeljske i rodbinske 
veze, društveni obziri. "Čovjeka treba ogoliti do životinje. Ina 
toj crti sve izravnati. Pa tako izgleda, kao da je nekakav golem 
polip legao na svu zemlju, pa ispružio na sve strane svoje kra- 
kove i njima sve ukliještio, da može sve zasliniti, izgristi otro- 


vati. Odatle more najbolnijih tragika, jer je u svemu tome čo- < 


vjek redovito najosjetljiviji. 

Gospodin Kapelac je uveo u župskoj crkvi u Velikom tjednu 
pjevanje plača Jeremije nad razvalinama Jeruzalema i nad tje- 
lesnom i duševnom bijedom izraelskoga naroda. Ovu svježu 
sliku, koju je danas u crkvi izazvalo turobno. pjevanje, upotri- 
jebio je, da s njom završi ovaj dio razgovora. Domovina u raz- 
valinama i u pustoši. Njezina bezbrojna dobra porušena. Na- 
rod biološki uništavan i sve više ugrožen u svojem opstanku. 
Stalno i.proračunano trovan. Duše nad ponorima ,koji zijevaju 
na njih sa svih strana. Evo ovo je tek blijeda slika nesretne do- 
movine. 

Možda ništa toliko ne tjera čovjeka na razmišljanje, na filo- 
zofiranje, koliko patnja. Iz krvavih rana elementarnom sna- 
gom najednom provale vatrena pitanja “zašto i “kad će biti 
kraj?" Šandor je jedva dočekao, da u razgovoru dovrše tuž_ 
nu, crnu sliku, a onda će ravno u ono, što mu se činilo uvijek 
najvećom zagonetkom na svijetu. No o tome će sutra na Ve- 
liki Petak. 


Veliki Petak! U crkvi, u božjem Grobu, kip ranjena i mrtva 

Sina Božjega i sveta Hostija. Duboki muk. I usta mrtvoga 
Isusa i prilika kruha, pod kojim se krije živi Bog, šute. Tek su 
na večer progovorili preko usta svećenika. U razgovoru župni- 
ka i njegova vjernika, a. 

Nevolje na svijetu su kazna za grijehe. I one nevolje, što 
snalaze pojedince, i one, što snalaze narode. Tako kaže sam 
Bog preko svoga proroka Jeremije: “Ostaviše moj zakon i nije- 
su slušali mojega glasa i nijesu živjek po njemu i zato ću taj na- 
rod hraniti pelinom i dat ću im piti otrovnu vodu. Rasijat ću 
ih medju narode i pustiti ću za njima mač". 

I današnje su nevolje u svijetu kao i u domovini božja kaz- 
na za grijehe _ . Tko može poricati, da je svijet, koji se danas 
svija u bolovima, kroz stoljeća gomilao najteže grijehe? Možda 
je posljednji i najodlučniji bio u tom, što je po poganskom na- 
čelu — ne miješati se u unutrašnje prilike drugoga naroda — Za- 
pad zanemario godine 1918. svojom pomoći bijelim generalima 
spriječiti pobjedu boljševizma u Rusiji. I upravo s toga je pro- 
pusta bilo omogućeno, da se gigantske snage Rusije pokrenu i 
stave u službu najopasnije ideje i tako stvori vulkan, koji je da- 
nas počeo ugrožavati cijeli svijet. Bog je dugo čekao, opominjao. 
i svijetu nudjao svoje milosrdje. .No svijet ga je stalno odbijao. A 
u takom slučaju preostaje još božja pravda. I ova je došla. Za 
nju vrijedi: teško je pasti u ruke Boga živoga. I danas se više 
nego ikad ispunja strašna riječ proroka Jeremije: “Gospod je pra- 
vi Bog, živi Bog i vječni Kralj. Od njegove je srdžbe zadrhta- 
la zemlja. 

Sa sigurnošću se može ustvrditi, da svijet nije nikad u po- 
vijesti bio u takvim nevoljama kao danas. Kao da je neka go- 
lema mora, pritisla cijeli svijet. Jedan njegov dio leži pod njom 
sve više mrvljen u prahu i krvi, dok ostali dio tjeskobno čeka, ne 
će li ga to isto prije ili kasnije stići. Pored toga svijet ide u su- 
sret budućnosti u neprekidnom strahu, ne će li jednoga dana 
doći u pitanje.i sam opstanak čovječanstva. Na pomolu su ra- 
zorna sredstva gigantskih razmjera. Nadju li se u rukama 
Kremlja, tko će te ruke uzdržati, da ih u neograničenom .zloči- 
načkom fanatizmu ili u očaju ne upotrijebe? Stanje u svijetu 
postaje sve više takvim, da mora svatko — hoćeš ne ćeš — uvi- 
djeti, da jedini Bog može spasiti svijet od katastrofe. I nikad 
još možda nijesu bili tako jasni kao danas kršćanski pojmovi: 
narodi griješe; Bog kažnjava; Bog čeka, da se smiluje. 

Šandoru se župnik počeo pričinjati kao kakav božji prorok. 

Sad je nastupio čas, da iznese pred njega svoj teret. To je evo 
sad i učinio. ' 

Njemu je jasno sve, što je sada čuo. I svakomu je to ra- 
zumljivo. I ne bi se protiv toga moglo ništa reći. I božja se 
ruka vidno osjeća u sadašnjim dogadjajima. Ali mu se čini, da 
ipak nije nešto u redu; što više, misli, da je za oči, pameti i srca u- 
žasna zagonetka to, što trpe toliki nevini, a mnogi od njih upravo 
najviše. Itu je spomenuo u prvom redu onoga, koji je svima 
svaki dan na pameti: velikog nadbiskupa, lepoglavskog muče- 
nika. 

Župnik se na to zamislio. Šandor mu je s lica pročitao, da 
iraži nit, koju će uhvatiti, da odmota klupko. Ponadđao se, da 
će možda i opet proživjeti nekoliko ugodnih časaka kao više pu- 
ta dosad, kad bi ga u razgovorima župnikova riječ najednom zna- 
la snažno pograbiti i baciti u nedogledne visine ili u tajanstvene 
dubine. 

Gospodin Kapelac je rado ušao u ovaj predmet, jer je o nje- 
mu često razmišljao odkada se nadbiskup nalazi u Lepoglavi. 
Nastojao je prodrijeti i u ovu tajnu božje providnosti, koja ga 
ie neobično dirala, kadgod je na nju pomislio. A kako se na- 
.lazio u raspoloženju Velikoga Petka, to su riječi tekle same od 
sebe. X 

Navijestio je najprije Šandoru, da će ovo njegovo razlaga- 
nje biti ujedno i odgovor na pitanje, koje su si nedavno posta- 


vili na razmišljanje: “U čemu je najveća nadbiskupova veličina? 


Tim je još jače uzbudio Šandorovo zanimanje. 


I najveći umovi starih vremena, koji su inače ipak nekako 
prodirali u neke zagonetke svijeta, stali su posve nemoćni pred 
pitanjem: “Zašto nevini trpe?" Bilo je to sve dotle, dok se nije 
pojavilo jedno sunce, pred čijim je svjetlom potamnilo i samo 
ono sunce posred neba. To je sunce razbilo mrak, u kojem se 
do onda gubila ova tajna. To je sunce Sin Božji na križu na 
Kalvariji. I danas se s pravom kod uzvišenog obreda u crkvi 
pjevalo: “Sja Otajstvo Križa“. Kristov Križ sjaji sunčanim sja- 
ijem i jasna je poput sunca velika tajna trpljenja. 

Ako se nad svakim nevinim, koji pati, pojavljuje vatreni upit- 
nik, a što tek ponad Sinom Božjim na Križu, koji je od svih ne- 
vinih najneviniji, i od svih patnika najveći patnik? I odgovor na 
cvaj upitnik čuo je evandjelista pod križem i zapisao ga: “Svršeno 
je!" Čovječanstvo je spaseno patnjom nevinog Jaganca. Drvo 
Križa na Kalvariji okitilo se dragocjenim plodom. I danas, na 

spomendan prvog Velikog Petka, digao je svećenik raspelo pred 
vjernicima i zapjevao: “Evo drvo Križa, na kojem je visio Spasi- 
telj svijeta!" 

Sad znademo, da mora iz čistog i bistrog vrela teći voda, 
Koja će oprati sa svijeta prokletstvo grijeha. Isus je to u jed- 
nom noćnom razgovoru židovskom vijećniku Nikodemu nagla- 
gio: “Nitko nije uzašao na nebo osim onoga, koji sidje s neba". 

Nacrt božje ekonomije spasa svijeta obuhvaća uz Spasite- 
lja i suradnju čovjeka. A najodličnija pratnja Sina Božjega na 
kraljevskom putu križa jesu čisti, nevini i sveti ljudi, koji pate 
zato, da Mu budu slični i da dadu nebeskom Ocu dostojnu zado- 
voljštinu za grijehe svijeta. Ovi trpe mjesto drugih, trpe za 
druge. Trpe iz ljubavi prema svojoj braći. Popui svetog Pav- 
la, koji piše o sebi: “Ja nadopunjujem sa svojim trpljenjem ono, 
što još fali na Kristovom trpljenju." Imade da se do kraja iz- 
gradi mističko Kristovo Tijelo.. ' 

Dakle patnje nevinih spasavaju svijet. Da se u Sodomi i 
Gomori našlo deset pravednika, ne bi ih bilo nestalo u ognju s 
neba. A prorok Izaija svjedoči: “Da nam nije Gospod četa osta- 
vio sjemena, bili bismo kao Sodoma i slični Gomori.?" Drugim 
riječima: narod nam je spasila zdrava srčika; krug svetih duša. 
U dušama pravednika počivaju silne duhovne energije. Neka- 
ko kao u atomskoj jezgri. One se moraju samo osloboditi. 
Atom se mora razbiti, da se oslobode strahovite energije, koje 
proizvode bajoslovne učinke. Energije u pravedničkim dušama 
oslobadja patnja. A one onda čine divna čudesa u nadpri- 
rodnom redu. 

Tako je i u duši monsignora Stepinca Lepoglava oslobodila 
silne energije. On je bio kroz godine velik snagom svoga zna- 
čaja, svojih riječi i svojih djela. No najveći je postao po svojim 
patnjama. On je kroz godine iz zagrebačkog nadbiskupskog 
dvora raskošno dijelio svom narodu bezbrojna dobra. No nje- 
gova je darežljivost dospjela na vrhuncu u Lepoglavi. 

Gospodin Kapelac je tražio sliku, kojem bi prikazao značaj 
i značenje nadbiskupove žrtve u Lepoglavi. Najbolje mu je od- 
govarala ova: crvena ruža na oltaru. Sveto Pismo usporedjuje 
pravednika s ružom u jednom psalmu, gdje stoji: “Pravednik je' 
ružin cvijet u ljetnim danima." Crvenilo ruže znači pravedniko- 
vu ljubav, koja je obojadisana Kristovom krvlju, a živi od žrtava. 
Prema tome crvena ruža na oltaru je slika božjeg pravednika, 
koji svijesno i dragovoljno prikazuje Bogu u patnjama sam sebe 
kao žrtvu ljubavi. ' 

Nadbiskup nevin pati kao zločinac u logorskoj ćeliji već ne- 
koliko dugih godina. On pravednik; velika i plemenita duša; 
heroj istine i pravde; najbolji otac i zaštitnik i spasitelj tisuća ne- 
voljnika. N. ; * 

Tudja ruka ga zaključava. Pod neprestanim je nadzorom. 
Na kraju krajeva izručen je ipak samovolji mrzitelja svega bo- 
žjega. U neprestanoj je nesigurnosti. Živci su mu već tako 
dugo izloženi mukama potpune osamljenosti i sive jednoličnosti. 
A koliko mu duša trpi i srce krvari od pomisli na izrecive jade 
dragoga mu naroda i napose na muke njegovih supatnika oko 
njega, a da ne može nikome pomoći, kao što je nekada poma- 
gao! ' 

Njegova je žrtva dragovoljna. Već negdje u siječnju go-. 
dine 1947. ponudjena mu je sloboda uz uvjet, da potpiše molbu 
za pomilovanje i ode iz domovine. Odbio je uz riječi: “Molbe 
ne potpisujem, jer se ne osjećam krivim. Svoga naroda ne 0- 
stavljam.'' Ponuda slobode se kasnije ponovila, ali ju je uvijek 
odbio. 

Njegova je žrtva čista i sveta. On posvećuje dnevno više 
sati molitvi i razmatranju božjih istina, a ostalo vrijeme dana 
bavi se svetim poslom uronjen u knjige. Ovakva ga vazdašnja 
božja prisutnost i patnja sve više produhovljuje. 

Njegova je žrtva svijesno upravljena najsavršenijim naka_ 
nama. Iz njegovih je usta izašla nekoliko puta riječ: “Ja znam 
dobro, zašto trpim. Sada se i na njega samoga odnose riječi, što: 
ih je svojedobno bio rekao u razgovoru s Austrijancem dr. Leo- 
poldom: “Naš svijet, koji je izašao iz prave kolotečine, mora biti 
spašen po trpljenju i žrtvi plemenitih i velikodušnih ljudi". 


Nadbiskup Stepinac u Gračanima kod Zagreba. 


On trpi svijesno kao član mističkog Tijela Kristovog. Naj- 
ljepše su svjedočanstvo tome dirljive riječi, što ih je jednoga dana 
rekao jednome od svoga roda prigodom posjeta: “Ako bi se slu- 
čajno ovdje sa mnom što desilo, upozorujem, da ne biste učinili 
nešto, što mi ne bi bilo po volji, a ne bi ni imalo nikakva smisla. 
Pred Stvoriteljem smo svi jednaki : oni u zemlji i oni na dnu 
mora i oni u krasnim grobnicama. Što se mene tiče, ako se što 
desi, ja želim, da moje tijelo bude zajedno s mrtvim tjelesima 
moje braće logoraša." A glasoviti se francuski književnik Mau- 
riac upušta u nagadjanje o konkretnoj.i nadprirodnoj ulozi nad- 
biskupove žrtve, pa piše: “Možda on, koji je nevin, ispašta grije- 
he onih, koji su za vrijeme ustaškog režima činili nasilja na svo-. 
joj braći pravoslavnima. On. tako doprinosi približavanju, miru 

i jedinstvu Istoka i Zapada. Zoru toga već zamjećujemo". 

Nadbiskup u Lepoglavi, crvena ruža na oltaru, postaje du- 
bovni div, gorostas, i zbog toga poslije Boga najveća nada hr- 
vatskoga naroda, a strah svojim neprijateljima. Već kratko 
vrijeme iza sudjenja morali su priznati na jednom svojem sa- 
stanku u Zagrebu: “Bitku sa Stepincem smo izgubili." 'Kada 
su ga osudili, zatvorili medju zidove i u ćeliju _i opkolili jakim 
stražama, mislili su, da su ga se riješili. Onako kao židovski ve- 
liki svećenici i farizeji, koji su Kristov Grob osigurali, zapečatili 
na njemu kamen i postavili stražu. No zemlja se treći dan po- 
tresla, andjeo je odvalio kamen, a stražari su se kao mrtvi našli 
na zemlji. 1 grob je obasjala slava uskrsnuća! Upravo ono, što 
.su nadbiskupovi neprijatelji pokrenuli, da ga onemoguće i uni- 
šte, učinilo ga je još većim i jačim, a sve na njihovu štetu. 

I tako je nadbiskup najočitiji primjer, na koji način Bog 
sprema propast svojim protivnicima i pobjedu svojoj Crkvi. 

Propadaju sve nade u ljude i svijet. Zemlja je puna užasa, 


ali je svemir pun sunaca! Zato se i ljudska srca uzdižu sve više 
gore. 


A Bog radi. Izgleda već — riječi su Kristove — da “dolazi 
sud ovome svijetu, kad će njegov vladar biti bačen napolje, a 
Krist — podignut od zemlje — sve privući k sebi". Djavao i 


njegovi će nestati sa svijeta, a Crkva će, raspeta današnjim stra- 
hovitim progonima poput Krista, u pobjedničkom slavlju privu- 
ći k sebi svoju djecu. : 
Da će tako biti, o tome možemo biti sigurni. Samo ne zna- 
mo, kada će doći vekiki dani. Ali znaci su već tu. 
I sad je gospodin Kapeiac nanizao nekoliko najznačajnijih 
pojava, da osvijetli svoje duboko uvjerenje u dolazak Uskrsa iza 


Muka Velikog Petka. Govorio je o tom, kako komunizam nosi 
u samom sebi svoju smrt. Ruši ljudsku prirodu, a gradi na naj- 


slabijim temeljima: na sili, na laži i na prevari. To ga sve pola- 
gano ali sigurno i sve više razara, drobi i mrvi. Jer nema snage 
u samome sebi, strepi pred svakom protivničkom snagom i ne- 
ma mira, dok ih sve ne slomi. :Samo se tako misli osigurati. 

I nesmiljena je komunistička sila stala lomiti sve oko sebe. 
Bio je to na izgled pobjednički pohod. Hitler se zadovoljio uvje- 
renjem, da stvara tisućgodišnje carstvo. Staljin i njegovi kod 
nas vladali su se tako, kao da za njih uopće nema granice ni da 


im može doći konac. Ali — naletili su na granicu. Tako su 
kod nas naši udarili o neke pećine, koje nijesu mogli ni maknuti. 


Najtvrdje su Crkva i seljak. Vjera i staro poštenje. Gdje je još 


[330] 


to dvoje ukorjenjeno, na tom lome zube i hvata ih muka. Istrah. 
Strah pred vlastitom nemoći i protivničkim snagama! I očaj- 
nički strah pred krajem. A to je najgori i najmoćniji strah. 

I tako Bog radi. I dobri ljudi Ga u tom pomažu. Najviše 
nevini ljudi, koji dragovoljno i strpljivo pate. 1 prikazuju svoje 
patnje kao zadovoljštinu za grijehe. I za svoje i za tudje. Kao 
cnaj naš uzor, nadbiskup u Lepoglavi. I sada je gospodin Ka- 


“pelac završio glasom, koji je duboko potresao Šandora: “Jer je 


najglavnije i najvažnije od svega ovo: zatrpati i poravnati silne i 
bezdane provalije, koje je u svijetu iskopao grijeh. Sve je da- 
našnje zlo od tih provalija. A najgore je od svega, što svijet toga 
ne će da vidi i znade. : : 

Šandoru se to pričinilo kao govor s drugoga svijeta.  Osta- 
vio je župski dvor, kad se već stao hvatati mrak. Pošao je u 
crkvu i kleknuo pred Božjim Grobom medju ono nekoliko zad- 
njih posjetnika i poklonika. Sad je razumio i duboki muk na 
ustima raspetoga Spasitelja i oko svete Hostije. 

U noći nije mogao dugo zaspati od misli na današnji razgo- 
vor sa župnikom. 

Sutrašnji dan Velike Subote osvanuo je lijep. Ugodno pro- 
ljetno sunce došlo je evo da navijesti konac korizme. ia kad su 
se poslije desete ure javila svečana zvona, s njihovim je glasom 
ušlo sunce i u sve duše božje djece. A sa suncem i mnogo, 
mnogo nada! 

Poslije podne, već bliže prema večeru, opet su zazvonila 
uskrsna zvona. Iu Kapelčevoj župi i u svim okolnim župama i po 
cijeloj Hrvatskoj. Njihovi su glasovi pronosili: uzduhom rado- 
enu vijest o pobjedi nad svakim zlom. Božji se narod u naj- 


svečanijem ruhu polagano pomicao uzdignuta čela u uskrsnim 
procesijama. Tako i.u Lepoglavi. Nadbiskup je klečao u svo- 


joj priprostoj, malenoj kapelici pred stolom, koji je pretstavljao 
oltar. I kad se stala iz nedaleke crkve kretati procesija, a zvo- 
na zazvonila i uskrsna pjesma zaorila, pričinilo mu se, da se 
od tih glasova ruše zidovi oko logora i otvaraju sva zaključana 
vrata u njemu. I stražara kao da je nestalo. I svom se Lepo- 
glavom razlijegao radosni aleluja! 

Nadbiskup je večeras pred počinak pročitao u Svetom FPi- 
smu ovu viziju proroka Jeremije: “Radujte se! Gospod je izba- 
vio narod svoj. Ustanite, zaputimo se na Sion Gospodu, Bogu 
svojemu! Evo, ja ih opet dovodim; u velikom mnoštvu dolaze 
kući. Dolaze i pjevaju na visini Sionskoj. Sjaju od radosti. 

Duša je njihova kao vrt obilno navodnjen. Neće više trebati tu- 
govati. Mijenjam njihovu žalost u radost i poslije boli dajem 
im utjehu i veselje. 

. I sutradan na Uskrs bila je zagrebačka katedrala puna 
svijeta. Sve kao nekad, samo Njega i opet nije bilo. Zato su 
se sve misli i sva srca svratila k Njemu u Lepoglavu. A On im 
je rekao: “Pravo je jače od sile. Svaka sila za vremena. Krist 
je uskrsnuo! Krist pobjedjuje! 

KONAC. 

Nešto o sebi i o ovoj knjizi 


Izdavač je ove knjige zaželio, da 
joj svakako dodađem i svoju bio- 
grafiju. Neka bude! . 

Nedavno sam prešao šezdesetu. 
Teško mi je u to vjerovati. Rodio sam 
se u Zagrebu, negdje u staroj Ilici. U 
ono je doba bilo u gornjoj Ilici još dr- 
venjara, pokrivenih slamom. Rodite- 
lji su došli iz sjevernog kuta Hrvat- 
skog Zagorja i našli jedan skroman 
stan u gradu. Inače puka sirotinja. 
Donijeli su sa sobom samo zanat, 
marljivost, poštenje i pobožnost. A 
to je bilo dosta. Nijesu bježali od bo- 
žjeg blagoslova, koji ih je obasipao s 
osmero djece. šest sinova su školali. 
Ponosili su se osobito sa svoja tri 
svećenika, 

Godine djetinjstva i prve mladosti 
proveo sam sretan na selu, na domak 
Zagrebu. I kasnije sam uvijek volio 
selo više od grada. I još sanjarim, 
kako ću za župnika na selo. 

Iz gimnazije sam ponio drage i ne- 
zaboravne uspomene na poznate pro- 
fesore Žepića, Pahera, Mihelića, Bu- 
čara, Cekuša, Raca, Špehara, Beni- 
gara. I na Pučku kuhinju u Petrinj- 

Msgr. Pavao Jesih, autor. . skoj ulici i Rabusovu pomoć djačkoj 
: sirotinji, jer nijesam — mogao radi 
škole stići doma na ručak. 

. Poslije bogoslovije svršio sam kao kapelan i gradjansko pravo na za- 
grebačkom fakultetu. I to je bilo zato, što sam se već od kleričkih dana 
zanosio suvremenim oblicima svećeničkog rada, naročito modernom du- 
hovnom  pastvom, socijalnim djelatnostima i različitim katoličkim orga- 
nizacijama. 

Prošao sam službe kapelana na selu i u građu, župnika na selu i orga- 
nizatora različitih katoličkih djelatnosti. Kao takav sam morao i pisati. 
I rado sam pisao. I uredjivao nekoliko novina i časopisa. 

Kao kapelan na selu volio sam se igrati s djecom i u pobožne duše vjerni- 
ka unositi duh Svetoga Franje Asiškoga. A dok sam bio kapelan zagrebač- 
ke Vlaške ulice, uživao sam u složnom radu sa svojim župnikom oko du- 
hovnog revolucioniranja inače mirnog i dobroćudnog purgerskog svijeta. 

Kao župnik u sisačkoj Posavini upoznao sam veličinu i nadarenost na- 
šeg seljačkog svijeta. Tu sam sa svojim narodom vodio i ljutu borbu pro- 
tiv nasilja režima. Baš u ovom je kraju htio Pribičević pokazati Beogradu, 
kako treba vladati nad Hrvatima, da ih se slomi. Polomio je zube. Na 
drugoj župi u bjelovarskoj Granici, zaboljela me duša s tragična propada- 
nja našega naroda zbog bijele kuge. Imao sam u župi doseljenike iz više 
od stotinu župa, a domaća su ognjišta stalno trnula. Mi smo župnici ono- 
ga cijeloga kraja poveli žestoku borbu protiv toga zla i digli uzbunu medju 
ostalim svećenstvom. 

Medjutim me mladi nadbiskup otrgne od dragoga sela, da me upotrijebi 
u središtu nadbiskupije za neke svoje osnove. Mnogo smo toga pokrenuli. 
Bilo je i uspjeha, a još više nada. 

Nadošle su i teške i žalosne godine. Nijesmo tako lako popuštali i ni- 
jesmo se dali. No sila nas je lomila. I mene je zahvatila kao i tolike dru- 

ge. I skoro smrvila. Došla i druga sila. I ova se na me oborila. Ni- 
jesam se ufao, da bi mogao preživjeti i drugi put logor, pa sam se stoga 
našao u izbjeglištvu, gdje čeznem za danima božjeg suda nad huliteljima 
božjeg imena i krvnicima hrvatskog naroda. 

Dao sam se na pisanje ovog djela o nadbiskupu Monsignoru dru Aloj- 
ziju Stepincu, jer mi je postalo jednog dana odviše teško pri duši, što se 
toga nije nitko prihvatio, a on je to i te kako zaslužio. I mene je vrlo, 
vrlo mnogo zadužio na zahvalnost. 

Dok sam pisao, imao sam pred očima naročite hrvatsku mladež u Ame- 
rici, koja je u opasnosti, da uz sve svoje škole ostane bez polovice svoje 
duše. želio sam bar nešto doprinijeti tome, da upozna i domovinu svojih 
roditelja i da osjeti ponos radi svojeg hrvatskog porijetla. Kod pisanja 
sam se poslužio takvim oblikom, da stvar lakše udje u srca. : 

“ Učinio sam sve, što sam mogao učiniti u tudjini, gdje za takav posao 
mnogo toga fali, pa prema tome neka se djelo i prosudjuje. A radi našega 
velikoga nadbiskupa neka se s ljubavi primi! 


Rim, početkom srpnja, 1951. PAVAO JESIH. 

